
Intemeietorilor „Societăţii Junimea“, care 
au dat poporului nostru, cea dintâi măsură 
de viafă superioară, nu imitând eresurile de- 
magogiei internaționale, ci pe temeiul tradiţiei 
autohtone dela Zamolxe până la Eminescu. 


PREFAȚA 


Trinomul : ştiinţă, educație și viaţă înfățișează o unitate 
organică. 

Viața, ca fapt biologic, o simțim. E de prisos să mai 
înşirăm definițiile specialiştilor. Ca fapt istoric, ea atinge ma- 
nifestările sale cele mai însemnate în grupările etnice, repre- 
zentate prin personalităţile lor mai de seamă. — Poporul elin 
nu mai e azi, pentru noi, decât un șir de talente și de genii, 
în frunte cu Homer. 

Intrebarea e: putem stabili o scară a valorilor etnice? 
E posibil să arătăm destul de precis legătura dintre ştiinţă, 
educaţie și viața unui neam ca formaţie biogeograţică şi 
istorică ? 


Imcă din timpul lui Linneu, Buffon şi Blumenbach, antro- 
pologia a cercetat omenirea cu scopul de a o împărți cât mai 
exact în rase şi subrase, lămurind pe cât e cu putință geneza 
şi valoarea lor relativă. Pentru a explica origina speciilor — 
implicit şi a varietăţilor speciei umane — naturaliştii au pus 
un deosebit temeiu pe influența „izolării“ în spațiul geografic. 
Azi însă, Ologeneza, adică teoria despre înfiriparea formei spe- 
cifice nu întrun singur ținut, ci pe un spaţiu foarte întins la 
început, apoi prin fixarea caracterelor specifice într'o regiune 
mai îngustă, a răsturnat schema explicativă cu care fuseserăm 
obișnuiți. 

Acuma ne deprindem tot mai mult cu ideea că tipurile 
untropologice nu se mai leagă unul de altul ca verigile unui 

lanț unic. Din contra, ne dăm seamă că trunchiul omenirii a 
putut scoate mereu la iveală ramuri nouă, păstrând alături și 
pe unele dintre cele mai vechi (protomorfe), dar în stare de 
închirciţe. — E bătător la ochi, când privim harta raselor, să 
găsim formele arhaice mai ales la marginea Uscatului, iar pe 
cele mai tinere în regiunile din spre mijloc. 


Cum să determinăm atunci filiația grupelor etnice, apoi 
ierarhia valori: lor și felul cum desvoltarea fiecăruia a atârnat 
de educație, de capitalul de cunoștințe adunat de fiecare neam, 
şi de capacitatea personalităţilor reprezentative din fiecare 
spiță etnică ? 

Problema aceasta e atât de vastă, încât e nevoie peniru 
deslegarea ei nu numai de antropologie și istorie, dar şi de 
ştiinţa ajutătoare a etnografiei. Alături de caracterele soma- 
tice, determinate de antropologi, ea trebue să împlinească 
descrierea omenirii, adăogând şi alte criterii mai speciale, 
scoase din analiza altor categorii de fapte: unele materiale 
(cele cuprinse sub conceptul de Civilizație), altele sufleteşti 
(cele privitoare la Cultură). — In Ethnos, vom arăta până unde 
se poate înainta cu oarecare siguranță şi în direcţia etnografiei. 

Dar nici atât nu-i deajuns. — Pentru faptele de ordin 
cultural (între care se numără şi educaţia), trebue să chiemăm 
în ajutor şi etnopsichologia. — Până nu de mult, psichologii 
priveau sufletul omenesc ca ceva omogen în toată întinderea 
omenirii. („Atomul psichic“ li se părea uniform, ca şi atomul 
fizicienilor de odinioară.) Azi ştim că elementele psichice 
nu au pretutindeni același aspect, iar îmbinarea lor nu dă ace- 
leaşi reacţiuni în toate grupările etnice. Sunt de pildă neamuri 
cu „reacţiuni întârziate“... Să așteptăm așa dar, până ce psicho- 
logia structurală va da etnopsichologiei o temelie ceva mai so- 
ldă. Deocamdată trebue să mărturisim despre „caracterolo- 
gie““ că e abia în fașă. Știința ne ajută deci prea puțin, ca să 
putem stabili o scară a valorilor etnice și să ne orientăm în 
marea problemă a Educaţiei ca temeiu al Vieţii individuale ori 
colective. 

Totuși, în lipsa unui drum mai larg şi bine bătut, putem 
apuca pe o potecă: O grupare etnică poate fi caracterizată la 
nevoie şi după câțiva indivizi, dacă sunt destul de tipici. Dar 
pentru așa ceva trebue nu numai o intuiție foarte ageră, ci şi 
adesivă- — să aibă adică omul de ştiinţă o reală afinitate su- 
Jletească cu gruparea etnică de care e vorba. (Abia după 
descrierile lui Rasmussen, am putut vedea ceva mai limpede 
în sufletul Eskimoșilor, fiindcă însuși exploratorul era din 
acelaşi neam.) Cum să descrie un strein ceea ce nu simte şi 
nu poate simți? Cum să perceapă și să priceapă stări sufle- 
teşti, față de care el nu are nicio rezonanță? O unealtă de 
nimica, un eres, un benghiu în obraz... sau alte mărunţișuri, 
care par fără nicio însemnătate pentru strein, sunt pentru 
autohton pline de înţeles şi de aceea trebue să fie luate în 
seamă, descrise şi interpretate cât mai exact. 

Insă oricare ar fi calea de urmat, un lucru e sigur : su- 
fletul etnic este o realitate cu neputinţă de tăgăduit. El e sig- 
natura cea mai caracteristică a fiinţei unui neam, fiindcă izvo- 
răşte din adâncimile trecutului şi se înfiripează pe încetul, pa- 
valel cu concepția de viață a neamului respectiv și cu intuiţia 
sa despre Univers. — Nu soarele a creiat ochiul animalelor, ci 
împrejurările traiului specific au determinat la organismele 
superioare ivirea acestor mici oglinzi vii, care primesc razele 
solare. [Dacă n'ar ji ochiul potrivit cu soarele, zice Goethe... 
wăre das Auge nicht sonnenhaft... n'ar putea simţi lumina lui.] 
Așa dar, câte suflete etnice, atâtea oglinzi pentru reflectarea 
Universului, atâtea concepţii despre traiu și tot atâtea tradiţii 
de educaţie. 

lată un exemplu concret.—Pregătindu-şi iea de sărbători, 
cutare țărancă din Carpaţi are anume impresii despre felul 
cum se potrivesc ori nu se potrivesc colorile cusăturii. Le 
privește aci de-aproape, aci mai de departe, întocmai ca pic- 
torul care se apropie sau se depărtează de tablou. Dar îmbi- 
narea la care se opreşte nu este ceva întâmplător, ci expri- 
marea unei înclinări subconştiente, în care răsună ereditatea 
nervilor și deprinderea seculară cu anume forme și colori care 
au mulțumit ochiul neamului din generaţie în generație. S'a 
petrecut așa dar, în acest caz, un fel de sedimentare psichică 
domoală, adăogată din timp în timp şi prin unele aluviuni ne- 

prevăzute : intuiţiile unor strămoși deosebit de înzestrați pen- 
tru perceperea armoniei colorilor. Prin urmare, smeritele cu- 
sătorese din sat, fără să-și dea seama, contribue la o mare 
operă de artă colectivă ; ele lucrează convergent cu altele, după 
un „canon estetic“ care, în același timp, e şi un „canon etnic“ 
(un fel de paletă așezată la îndemâna tuturora, sau ca un fel 
de acompaniament în surdină, când e vorba de iscodirea 
vreunui cântec). 

Din acest exemplu, se vede lămurit că poate ţi vorba de 
un adevărat apriorism etnic. lar pentru cei care nu se împacă 
cu această formulă întrebuințată şi aiurea, le punem acuma 
înainte chiar părerea unui filosof mai nou: „Nicio teorie nu 
va putea să ne facă a ne îndoi vreodată de principiul tuturor 
principiilor : că orice intuiție ce conduce la date imediate și 
originare este un izvor de cunoştinţă valabilă, și că toate da- 
tele imediate trebue să fie primite pur şi simplu cum se pre- 
zintă intuiţiei“* (Husserl). — E legitim așa dar să cercăm a 
descifra la nevoie sufletul unui popor chiar și din examinarea 
câtorva exemplare mai tipice. 


Se cuvine însă a ţinea seamă şi de o altă împrejurare. — 
Sufletul unui neam se schimbă cu timpul, ca şi substanța sa 
somatică. Ochiul psichic îmbătrâneşte ca şi cel fizic. Din 
timpul lui Homer până la alexandrini, neamul grecesc făcuse 
mulți pași spre îmbătrânire.  Dela epos, ajunsese la gramatică 
ş: la erudiție. La noi de asemenea, mărturisirea din „Epigonii“ 
era un sernn că ne apropiem de răceala maturității. Norocul 
cel mare al literaturii române a fost că lon Creangă a rămas 
ferit de uscăciunea cărţii. Neștiind nicio limbă streină și ne- 
fiind el „prost până pe-acolo....... “ să-şi pună mintea cu grama- 
tica lui Măcărescu, genialul țăran a stăruit mai mult pe lângă 
moș Bodrângă (un fel de Pepelea, și acela). Și astfel, a putut 
înfățișa cu toată ingenuitatea sufletul românesc așa cum jusese 
îmainte de a fi dat peste noi alfubeţia și valul de tipărituri 
proaste, care au turburat izvorul inspiraţiei populare, au pocit 
limba şi i-au veştejut imaginile, cum se veștejesc florile din 
iarba cosită pentru ieslea vitelor. 

Tustrele așa dar: antropologia, etnografia, etnopsicholo- 
gia — în timpul din urmă s'a adăogat și geografia psicholo- 
gică 1) — sunt trebuitoare celui care încearcă să descrie fisio- 
nomia fizică şi sufletească a unui popor ; să-i afle locul pe scara 
valorilor etnice și să-i dibuiască etnopedagogia sa, adică cea 
mai nimerită îndrumare a creşterii tineretului, atât în latura 
civilizaţiei, cât și a culturii. 

Numa: sprijinindu-ne pe aceste ramuri nouă de cercetare, 
ne putem apropia cât de cât de ceea ce se ascunde sub trino- 
mul : ştiinţă, școală, viaţă. 


Im cartea de faţă, nu vom privi problema în toată întin- 
derea ei. Ne vom mărgini numai la câteva aspecte, făcând 
din loc în loc și unele aplicări la poporul nostru. 

Im Terra și alte câteva lucrări mărunte, am prezentat, 
după anume „categorii fizice“, mediul planetar, adică substra- 
tul teluric al formaţiunii biogeograţice numită Omenire. 

Imn Ethnos, va veni la rând latura etnografică. 

Imn Trilogii, cercăm a îndrepta atenţia cititorului asupra 
câtorva „categorii culturale“ : cercetător, erudit, savant, belfer, 
profesor, educator, etc., ca urmare a celor spuse în treacăt la 
Academia Română. — Precizarea mai amănunţită a acestor no- 
țiuni sperăm să fie un îndemn pentru a lămuri între altele și 
câteva chestiuni care ne privesc foarte de aproape: 

1) Care este scara de valori, adică ierarhia tipurilor etnice 
din cuprinsul pământului românesc ? 

2) După care caractere putem determina etatea sufle- 
tească a unei naţiuni şi în ce fază se află neamul nostru față 
de antagoniștii lui ? 

3) In ce fel, Ştiinţa și Educaţia vot îndruma mai nemerit 
Viaţa autohtonilor legaţi de Dunăre şi de Carpaţi? 

Chiar simpla înşirare a acestor întrebări arată orișicui 
că trinomul mai sus amintit se înfățișează ca o unitate organică 
şi că el e vrednic de mare luare aminte, — mai ales în timpuri 
ca acestea, când trăim „sub teroarea ilegalităţii internaţionale“ 
(Roosevelt). 


1) G. HARDY, La geographie psychologique, 1939, Paris. 


Trilogii 


TRILOGIA ŞTIINŢEI 


CERCETĂTOR — ERUDIT — SAVANT 


Dela cercetători și erudiți rămâne 
pentru ştiinţă material ; dela savanți, 
rămân şi idei, iar uneori: chiar sisteme 
şi metode nouă, care inlesnesc înțele- 
gerea unui mare număr de fapte. 


CELUI DINTÂI SAVANT ROMÂN 
CARE VA DUCE CU DEMNITATE 
NUMELE ŢĂRII NOASTRE IN FAŢA 
„PREMIULUI NOBEL“ 
PENTRU O MARE DESCOPERIRE 
IN ŞTIINŢĂ SAU PENTRU PERFEC- 


ŢIONAREA METODELOR IN CERCE- 
TAREA ȘI DESCRIEREA NATURII. 


Cercetători se chiamă cei care caută și găsesc 
fapte nouă. 

Erudiţi se numesc cei care adună multe cu- 
noştințe despre lucruri aflate de ei sau de alții. 

Savanţi sunt însă numai cugetătorii care 
ajung la idei nouă, pentru a verifica, înmulți și 
a sistematiza cunoștințele adunate până în epo- 
ca lor, ușurând astfel progresul științei tocmai 
în latura cea mai vitală. 


ÎNTRODUCERE 


Dintre comunicările făcute la Academia Română, am dat 
la tipar una singură : Coordonate etnografice : „Civilizație“ şi 
„Cultură“. Ni s'a părut că noțiunile acestea aveau nevoie de 
mai multă lămurire, iar presupunerea s'a adeverit, deoarece 
problema a fost desbătută chiar într'o adunare internațională, 
la care au luat parte mai mulți cărturari de mare notorietate !). 

Pentru celelalte comunicări, am socotit că sunt deajuns 
„Dările de seamă“ despre fiecare ședință. — Dacă o idee a 
fost împărtăşită și altora, în public, se chiamă că cei cu interes 
pentru știință o pot avea la îndemână. 

Totuși, socoteala asta nu-i destul de sigură. Urmărind 
desbaterile câtorva congrese, am constatat că chiar specialiști 
de reală valoare ignorează uneori fapte şi idei indispensabile 
oricărui om de cultură. In deosebi, e bătătoare la ochi ușu- 
rința cu. care se dăruește în astfel de ocazii titlul de erudit ori 
de savant — o dovadă că ne lipsește încă o unitate de măsură 
pentru aprecierea valorilor intelectuale. 

Pentru noţiunile etnografice „cultură“ și „civilizație“, se 
pare că am ajuns acuma la oarecare uniformitate de înțele- 
gere, — cel puţin între noi, Românii. Chiar împrejurarea că 
aceste două noțiuni sunt pomenite de obiceiu împreună este 
un semn că cei care întrebuințează cuvintele respective își 
dau seama de înţelesul lor deosebit. (Și-ar fi fost tare bine, 


1) Dacă deslegarea propusă în Academia noastră a fost mai nime- 
rită ori nu, se poate vedea urmărind discuţia organizată doi ani mai 
târziu în „Centre international de synthese“ (Fondation pour la Science), 
Fasc. I, „Civilisation“, le mot et lidee, Paris 1930. — La acele desbateri 
contradictorii, au luat parte profesori dela Hautes Etudes, Sorbona, uni- 
versitatea din Strasburg, Neapole şi altele. 

dacă am fi prins de veste mai de timpuriu. De câte pagube 
morale şi materiale n'ar fi fost scutit poporul nostru, dacă ar 
fi ştiut să cântărească mai exact marfa proastă, dar scumpă, 
pe care atâți reformatori de ocazie i-au impus-o sub „eticheta“ 
civilizație şi cultură, când noi aveam la îndemână avuţii de preț 
real și mult mai potrivite cu firea şi nevoile noastre.) 

Credem așa dar că va fi de folos — măcar pentru „,Dic- 
ționarul limbii române“, a cărui publicare e patronată de Aca- 
demie — să cercăm acum a defini mai exact și înţelesul noțiu- 
nilor : cercetător, erudit şi savant. 

Tipărim deci şi Trilogia Științei, comunicarea din 17 la- 
nuarie 1936. Clarificarea noţiunilor nu strică nimănui şi nici- 
odată, mai ales acolo unde terminologia științifică este pe cale 
de închegare, iar uzul e, cum am spus, însoțit şi de abuz. 

Dar nu e numai atât. Putem afirma că nicio știință nu 
înaintează, dacă nu pleacă dela noțiuni precise. Filologii știu 
mai de mult că limba uneori ajută, alteori împiedecă progresul 
cugetării. Acelaşi lucru îl recunosc şi filosofii. Un exemplu : 
Din antichitate şi până în secolul al XVII-lea, un mare izvor 
de eroare a fost lipsa de înţeies clar a cuvântului logos, care 
însemna trei lucruri : calcul, rațiune şi vorbă. 

Depăşind cugetarea lui Plato, Aristotel punea ca temeiu 
al cunoștinței perceperea sensibilă, adică certitudinea imediată 
despre existenţa unui obiect, iar alături numele — ca un fel de 
sigiliu al lucrului de care era vorba. Prin aceasta însă, ur- 
maşul lui Plato, fără să-și dea seama, ridica limba elenă, cu 
toate particularitățile ei, la rangul unei forme universale a 
cugetării omeneşti. Pe o uşă ieșise „ideea“ platoniciană, dar 
pe cealaltă intra „cuvântul“ aristotelice (logos), ca dovadă despre 
existența reală a lucrului numit... Cu alte cuvinte, logica și, 
alături de ea, gramatica grecească !) deveneau punct de plecare 
pentru o nouă metafizică ! 


1) Asta nu e o imputare faţă de limba grecească, ci poate fi so- 
cotită chiar ca un omagiu. La Elini, Limba era considerată ca veşmân- 
tul cel mai potrivit al Raţiunii, manifestată în Calculul matematic. 

Ce a ieşit de aci se știe. evul mediu s'a poticnit irosin- 
du-și zadarnic puterile în lupta necurmată dintre nominaliști 
și realiști, până ce abia cu Descartes, Calculul a biruit definitiv 
imperfecţiunea Cuvântului, înlăturându-i toată șovăitoarea sa 
valoare scolastică. Cu bună dreptate, a putut spune mai târziu 
Condillac că știința este „une langue bien faite“ ; iar în tim- 
purile noastre, un caracterolog scrupulos, Klages, sa simţit în- 
demnat a mărturisi că el a „controlat și prin linguistică desco- 
peririle făcute în psichologie“. — Când însă nu se poate spri- 
jini pe „calcul“, ca forma cea mai sigură a „raționamentului“, 
„cuvântul“ poate fi ocazie de multe și grave lunecări. 

A lămuri prin urmare unele noțiuni de mare circulaţie 
între cărturari, nu este un lux, ci însemnează un real progres 
pentru cugetare. După cum aerul curat este necesar vieţii, tot 
așa sunt necesare pentru higiena intelectuală ideile clare și 
expresiile precise. In Discours de la methode, Descartes con- 
sideră claritatea ca însușirea de căpetenie a oricărui om de 
știință. „Cei care au judecata cea mai puternică și mistuesc 
mai bine cugetările lor spre a le face mai limpezi și mai ușor 
de înţeles, aceia pot dovedi mai repede ceea ce spun, chiar 
dacă n'ar vorbi decât dialectul bas-breton şi n'ar fi învățat 
niciodată retorica“. Iar într'o scrisoare din 1643, spune cate- 
goric : „Toute la science des hommes ne consiste qu'ă bien 
distinguer les notions“. Fericirea cea mai mare a singurati- 
cului filosof era să cugete spre a înainta știința, iar la tipar 
se gândea cu adevărată silă : urăsc „meseria de a face cărți“ 1). 
Adăoga însă îndată : dacă publici, ia seama „să nu scrii nimic, 
care să poată fi rău înţeles de cititor“. Spune lămurit ceea 
ce gândești, fiindcă mie „adeseori lucrurile care îmi păreau 
adevărate, când am început a le concepe, mi s'au părut false, 
când am voit să le aştern pe hârtie“ 2). 


Limba, rațiunea și matematica formau deci în cugetul acelui popor o 
„treime nedespărțită“, întocmai ca cele trei laturi ale unui triunghiu, 
a căror despărțire nimiceşte îndată triunghiul. 

1) Mon inclination, qui m'a toujours fait hair le mâtier de faire 
des livres.. (Sixrieme partie du Discours de la Methode). 

2) Ne mettre jamais rien par €crit qui puisse âtre mal interprete 
de lecteurs. (Scrisoare din 1645). 

In ce măsură oamenii de știință au ascultat ori n'au 
ascultat de sfatul lui Descartes, se poate vedea ușor din nenumă- 
ratele discuţii izvorite adeseori numai din lipsa de preciziune 
a noţiunilor puse în discuţie. 


Pentru a înlătura cât de puţin acest neajuns, am socotit 
necesar să cercăm a preciza înțelesul termenilor: cercetător, 
erudit şi savant, care privesc de aproape mersul științei. Punc- 
tul de plecare a fost următorul : scriind o lucrare de speciali- 
tate (Terra), autorul a trebuit să urmărească desvoltarea știin- 
țelor ajutătoare geografiei, începând cu cele privitoare la 
Atmosferă și sfârșind cu cele necesare pentru studiul Bio- 
sferei. — Cu această ocazie, a observat că științele învecinate 
au trecut aproape prin aceleași faze, iar oamenii de știință 
(cercetători, erudiți și savanți), oricare ar fi specialitatea lor, 
au o sumă de caractere comune şi se înșiruesc pe anume trepte 
în ierarhia valorilor intelectuale. 

Rezultatul acelor observări a făcut obiectul câtorva pa- 
gini citite la Academie. Acuma, le supunem spre verificare 
Și unui cerc mai larg, deoarece problema de față are nu numai 
interes teoretic. Insăşi „Societatea Naţiunilor“ a simţit nevoia 
de a defini mai exact înțelesul cuvântului cultură, în vederea 
unor hotărîri practice. De aceea, a însărcinat un organ neu- 
tral (L'Institut de coop&ration întellectuelle) să cheme la un 
congres ad-hoc pe reprezentanţii mai de seamă ai culturii con- 
temporane. Astfel s'a adunat „Congresul dela Madrid“ (1934), 
unde somităţile științei i) au discutat încă odată ce însemnează 
„civilizaţie“ și „cultură“. 

Dacă concluziile discuţiilor din acea adunare internaţio- 
nală ar fi fost positive, ele ar fi înlesnit de bună seamă și o 
caracterizare mai precisă a „cercetătorilor“, „erudiţilor“ și pSa- 
vanţilor'“, ca organe ale progresului culturii. Din nenorocire, 
încheierile la care s'a oprit acel congres (numit în glumă „Con- 
ciliul dela Madrid“) n'au corespuns așteptărilor. E drept că 
nici criteriul alegerii membrilor nu fusese tocmai nimerit. O 


1) Din partea Franţei, au fost între alții şi Madame Curie, precum 
şi Pauli Valery, ca reprezentant al Academiei franceze. 

idee nu poate fi discutată în chip competent, decât între cei 
care o mânuesc zilnic în sfera științei respective. De pildă, 
când e vorba de energie, radioactivitate, ionizare, etc., singuri 
fizicienii au cădere să se pronunţe. Tot așa, noțiunile: sălbă- 
ticie, semi-civilizuţie, civilizaţie și cultură sunt întrebuințate 
mai des în etnografie, geografie, preistorie, istorie, arheologie, 
istoria artelor și sociologie, deoarece mai ales aceste științe 
adună materialele privitoare la desvoltarea omenirii, le cern 
și le clasifică după anume criterii metodice. Prin urmare, ar 
fi fost firesc ca specialiștii respectivi să-și fi spus părerea, 
înainte de a se aduna acel „conciliu“ eterogen. 

Se înţelege, e greu să ia acum cineva asupră-și sarcina de 
a hotărî singur într'o controversă atât de vastă. Insă nici în- 
cercarea nu strică. De aceea, ca urmare la „Coordonate etno- 
graiice“, unde am definit civilizaţia şi cultura, plecând dela 
materialul etnografic, vom cerca de astădată în „Trilogia 
ştiinţei“ să arătăm cât vom putea mai limpede și treptele acti- 
vității ştiinţifice, deoarece Știința — împreună cu Etica și 
Arta — formează însuși cuprinsul noțiunii exprimate d& etno- 
graf prin cuvântul „cultură“. 

Lucrarea de faţă continuă așa dar și împlineşte pe cea 
de acum zece ani. — Dacă vom ajunge și de astădată să reali- 
zăm măcar în sfera scrisului românesc oarecare consens între 
oamenii de știință, prețuirea valorii relative a muncitorilor in- 
telectuali va fi mai sigură, iar ca urmare și progresul muncii 
ştiinţifice va fi înlesnit, evitând caracterizările false și însăr- 
cinările nepotrivit date uneori celor ce se ocupă de știință. — 
A cunoaşte gradele ierarhiei militare şi potenţialul fiecărui 
grad este o condiție indispensabilă pentru întrebuințarea prac- 
tică a armatei. In câmpul științei — la fel. 


II 


Imprejurările generale, amintite în paginile precedente, 
ar fi fost deajuns să îndreptăţească tipărirea comunicării despre 
„Trilogia științei“. Dar sau mai adăogat și împrejurări care 
ne privesc numai pe noi. 

La 4 Decemvrie 1931, Academia Română a sărbătorit pe 

doi membri ajunși la venerabila etate de 90 ani. A fost una 
dintre cele mai solemne ședințe ale instituţiei noastre, fiind 
vorba nu numai de cinstirea unor persoane, ci şi de recu- 
noașşterea publică a unei întregi munci pentru cultură. In per- 
soana bătrânului Iacob Negruzzi, a fost sărbătorită atunci 
toată epoca Junimii dela Iaşi, iar în Mihail Şuţu întreaga des- 
voltare a numismaticei române. 

Cu acea ocazie, Suveranul, ca Președinte de onoare al 
Academiei, a rostit aceste semnificative cuvinte: 

„Nu pot concepe că o ţară ar putea însemna ceva... dacă 
nu-și sporeşte la extrem patrimoniul său cultural. 

Cultura trebue să fie nu numai de import, ci şi produsul 
acestui neam... 

Intelectuaiitatea română are datoria de a se pune pe 
muncă, a-şi pregăti armele astfel, ca în ziua, când mijloacele 
ne vor permite... să putem da lupta cea mare și sănătoasă, spre 
a ne cuceri un loc de frunte în lumea înaltelor sfere intelec- 
tuale ale omenirii“. S 

Din partea Suveranului care a pus la cale „Ziua Cărții“, 
a creat „Revista Fundațiilor Regale“ și a organizat instituția 
„Cultura naţională“ menită a înlesni tipărirea operelor mai de 
seamă, cuvintele spuse la Academie sunt un program. Ele 
presupun numaidecât trei lucruri : 

1. Mobilizarea tuturor celor capabili să ajute înaintarea 
culturii românești. 

2. Crearea celor mai potrivite condiţii de muncă întelec- 
tuală, atât în școli, cât şi în celelalte instituţii de cultură. 

3. Preţuirea exactă a rezultatelor dobândite, spre a putea 
da fiecăruia locul și rolul ce i se cuvine în „Statul cultural“. 


Intrebarea este : fost-au aceste condiţii împlinite în tre- 
cut, pentru ca să știm dacă neamul nostru și-a arătat ori nu 
adevărata sa capacitate pentru cultură? Iar dacă nu, cum 
sar putea ajunge la condiții mai bune pentru viitor ? 

Să le luăm pe rând. 


+ 


1. Cel dintâi postulat priveşte în parte și Academia. 
Fixând subiecte pentru lucrări științifice ori literare, și împăr- 

ind premii pentru operele mai însemnate, Academia Română 
a ajutat și ajută în măsura puterilor sale înaintarea culturii 
şi selecțiunea talentelor. Când e vorba însă de „mobilizarea 
tuturor puterilor capabile să promoveze cultura românească“, 
este vădit că o astfel de sarcină poate fi împlinită numai de 
Stat. Singur el e în stare să aleagă din gloata tineretului pe 
cei mai înzestrați şi să le dea o creştere deosebită, spre a-i 
pune la muncă în fruntea generației lor. 

Din nenorocire, până ieri-alaltăieri, nu numai la noi, ci 
chiar în ţări cu o tradiție şcolară mai veche, instruirea tinere- 
tului nu era obligatorie, ci rămânea pe seama familiei. Invă- 
ţământul public a început a fi obligator abia în secolul trecut, 
ca şi serviciul militar, iar școalele de odinioară — puţine, câte 
erau — n'aveau nicio legătură cu Statul, ci numai cu Biserica, 
al cărei scop era „mântuirea sufletelor“. Despre o selecţio- 
nare a copiilor, în vederea muncii intelectuale, nici vorba nu 
putea fi. 

Azi, împrejurările sunt în această privire cu mult mai 
favorabile. Am scăpat și de vechea nedreptate de a privi po- 
porul ca „gloata“ unor vite de muncă, şi de eroarea mai nouă 
de a socoti poporul ca „suveran“. După naivitatea democra- 
ților utopişti, care credeau într'un „Contract Social“, încheiat 
între indivizi cu drepturi egale pentru fiecare ins, democrații 
cu simț critic mărturisesc azi fățiş: 


„Democraţia trebue să vegheze la formarea unei elite cu anume 
privilegii. 

Privilegiui instrucției superioare nu poate fi la îndemâna tuturor, 
ci se cuvine numai celor vrednici de el. 

De aceea, trebue să deschidem numai copiilor înzestrați calea spre 


studii căt mai complete“ 1). 


Ceea ce a spus în anii din urmă pedagogul cel mai de 
seamă al unei republici democratice, se spusese la noi mai 
înainte de războiul mondial 2). Iar într'o lucrare scrisă chiar 


1) R. DOTTRENS, L'education nouvelle en Autriche, Paris 1927, p. 
32 ş. u. 
: 2) „După statisticele făcute în Germania, copiii sunt cam 10% 
proşti, 80% mijlocii, iar alți 10%e deştepţi. Despărțindu-i deci în clase 
deosebite, vom avea două-trei ocazii de emulație, în loc de una. Cei 
bine înzestrați dela natură se vor încorda într'o măsură mai mare, po- 
trivit cu fireasca lor deșteptăciune. Cei mijlocii, ne mai fiind umiliţi 

sub impresia războiului și a strivirii din 1918, toată nădejdea 
se îndreptase spre o „altă creștere“ întemeiată pe „Școala 
Muncii“ şi pe o serioasă selecțiune a tineretului din gloata în- 
tregului neam românesc. 

Nu ştim de câţi va fi fost înțeles gândul acesta înafară, 
dar în sânul Academiei 1), concepția de atunci a fost relevată cu 


prin marea depărtare faţă de fruntaşii etăţii lor, vor grăbi şi ei pasul. 
Și astfel va spori la toţi încrederea, vor simţi mai mulți bucuria de a 
se ridica. Până şi cei prosticei vor putea fi mai bine îngrijiţi. 

Impotrivirea cea mai hotărită vine însă din partea unei prejude- 
căți democratice : Cum ? Voiţi să ne întoarcem la era privilegiilor ? 

Temerea aceasta ni se pare cu totul deșartă. E destul să observăm 
că propunerea mai sus aminţită vine tocmai dintr'o țară cultă și cu 
sufragiu universal (Germania) pe care noi nu-l avem încă. Asta dove- 
deşte — oricât de paradoxal s'ar părea — ca cea dintâi năzuinţă a unei 
adevărate democraţii e să creeze o nouă aristocrație, nu de blazon, ca 
cea ereditară, ci mereu supusă selecţiunii naturale, după dreapta ierar- 
hie a valorilor sufletești ; o aristocrație a muncii, în loc de a șederii, 
a talentului, în loc de a pergamentului“ (Poporul, 1913, p. 77). Iar con- 
cluzia suna așa: „In locul demagogiei egalitare, e timpul să vorbească 
democraţia pătrunsă de adevăratul spirit ştiinţific. Şi anume: 

Pe cei puţin înzestrați, să-i compătimim și să-i ajutăm spre a fi 
activi şi folositori — în marginile puterilor lor — fireşte, fără a-i 
umili. (Pericol e numai când proştii-sunt și bogați, căci atunci sunt 
de obiceiu semeţi, așa că nu-i măi poate ajuta nimeni.) 

Pe cei mijlocii, fie săraci, fie cu dare de mână, să-i cultivăm 
metodic, cu toată dragostea şi cu cele mai mari speranțe pentru viitor, 
deoarece odihnita lor mediocritate este pământul curat şi sănătos, din 
care va putea crește pe neașteptate (prin mutație) răsadul rar al in- 
teligenţelor superioare. 

Pe geniu însă — şi, în deosebi, pe cel mai simpatic dintre toate, 
geniul moral, indispensabil oamenilor de stat şi marilor reformatori — 
se cuvine să-l respectăm și să-l iubim, ca pe cea mai bună parte a 
omenirii ; fiindcă, vorba lui Goethe, în toate și mai pre sus de toate, 
„cel mai mare noroc e personalitatea“, nu numai în scurta viaţă a 
individului, dar și în marea viață de secole a statelor şi a naţiunilor“. 
(Poporul, p. 89)- 

1) Intr'o comunicare din 17 Ianuarie 1930, cu titlul „Școala nouă 
și dușmanii ei“, d. Rădulescu-Motru, examinând repetatele încercări de 
reformă a învățământului, se exprimă astfel. „Intre acestea, primele 
care se impun atenţiei sunt proiectele d-lui prof. S. Mehedinţi, care în 
calitate de Ministru de Culie şi Instrucție Publică, le-a propus și a 
reușit să le facă votate de parlamentul din 1918. Proiesorul S. Mehe- 
d:nț: s'a îngrijit în special de organizarea învățământului public în 
med:ul rauncii ruraie. Soluţiile propuse sunt dintre cele mai fericite, 
atât în ce priveşte pregătirea profesională a învăţătorilor și preoţilor de 
sat, cât și in ceea ce priveşte legătura dintre învățământ și viața sa- 
tulu:, prin mijlocirea Eforiilor Scolare și a Școalelor Pregătitoare. 
Școala cea nouă a Lăcut, prin legiuirile d-lui prof. S. Mehedinţi, primii 
paşi hotărîtori pe terenul politicei școlare româneşti. Legiuitorii câști- 
gaţ: acestei școli nu vor avea pe viitor decât să continue și să înmul- 
ţească pașii făcuţi în 1918... 

Legătura de pământ şi de obiceiuri a muncii rurale a fost res- 

aprobare, iar astăzi, chiar înafară de Academie, orice Român 
cu destulă pregătire intelectuală își dă bine seama că, la noi, 
adevăratul izvor de cultură orginală este satul. Din sat așa 
dar, trebue să înceapă alegerea valorilor unui neam !). 

Se înțelege, nici orașul nu poate fi înlăturat, mai ales 
într'o ţară în care multe orașe au încă aspect rural și chiar 
o populație rurală la periferie. Dar e un real progres că am 
scăpat atât de prejudecata neegalității în care credeau boierii, 
cât și de iluzia egalităţii cu care se amăgeau democraţii. Azi, 
psichotehnica determină gradul de inteligență al copiilor, fără 
să țină seama sub ce acoperiș au fost născuți. Proporția celor 
superiori, mijlocii și mărginiţi fiind stabilită în chip obiectiv, 
postulatul democraţiei corecte se mărginește la atât : toți copiii 
au dreptul să se apropie de scara „metrică“ a pedagogului, 
după cum toţi tinerii au datoria să se prezinte ofițerului, 
pentru înrolare la serviciul militar. Criteriul e același pentru 
toţi : capacitatea. 

Așa dar, „mobilizarea tuturor celor capabili să ajute înain- 
tarea culturii româneşti“ este azi cu putință. Și toți suntem 
de părere, că intrarea în institutele de înaltă cultură nu mai 
poate fi liberă decât pentru tinerii cu un coeficient mintal 
superior. In treacăt însă se cuvine să observăm că termenul 
„privilegiu“, întrebuințat de Dottrens, nu ni se pare destul de 
potrivit, fiindcă aci nu mai e vorba de o favoare, ci de o sar- 
cină, în vederea unui mare interes social. 

In adevăr, a pune poverile cele mai grele pe umerii celor 
mai puternici, nu pe ai celor slăbănogi, nu e un hatâr, ci o so- 
coteală de bun simț. Iar neamul care nu va păzi această rân- 
duială, adică nu va pune în linia întâia de luptă puterile cele 


pectată în mod riguros de legiuitorul din 1918. Şcoalele Pregătitoare ale 
d-lui profesor S. Mehedinţi, școli menite să funcționeze în mijlocul sa- 
telor şi cu o organizaţie variată după regiuni, sunt, după Bisericile 
zidite pe vremuri de sufletele drept credincioase ale boierilor, cele mai 
prețioase danii pe care le-a primit poporul român dela cârmuitorii săi“. 
(Revista de filusofie, vol. XV, Nr. 1, lanuarie—Martie 1930). 

1) E un fapt pozitiv că măsurile școlare din 1918 au introdus pen- 
tru întâia oară învăţământul secundar la sate (Şcolile Pregătitoare), toc- 
mgâ/cu gândul de a descoperi valorile rurale mai proeminente, pentru 
de a da satului o pătură conducătoare nedesrădăcinată din tradiţia 
“meamului, și pentru a îndruma apoi spre însărcinările istovitoare ale 
muncii orășenești numai pe cei potriviţi cu astfel de muncă şi bine pre- 
gătiți pentru românizarea orașelor (vezi Școala Poporului). 

mai alese ale fiecărei generaţii, acela va fi frânt, fără „doar şi 
poate“. (Războiul mondial a dovedit cu prisosință acest ade- 
văr 1). Dacă nu Sar fi sprijinit, alături de militari, și pe un 
mare număr de oameni de știință, Anglia şi Franţa ar fi fost 
sdrobite din cel dintâi an de luptă, deoarece mobilizarea le 
găsise cu mari lipsuri în ce privește înzestrarea tehnică. Ger- 
mania, de asemenea, când s'a văzut încercuită de adversari, 
ar fi ajuns la pieire, dacă n'avea ajutorul oamenilor săi de 
ştiinţă. Barrăs a spus-o lămurit: „In niciun chip, Germanii 
n'ar fi putut trăi atâta timp blocaţi, fără superioritatea științei 
lor“ 2). 

Prin urmare, alegerea din vreme a tuturor tinerilor cu 
însușiri superioare e necesară nu numai în vederea concurenței 
pe calea culturii, cum amintea Suveranul, ci este însăși con- 
diția de existență a naţiunii și a Statului. lată de ce se im- 
pune cea mai grabnică şi mai atentă selecțiune a copiilor din 
țara întreagă. Mobilizare generală ..! Și, după cum meteo- 
rologii măsoară zilnie temperatura şi alte elemente ale climei, 
tot astfel, pedagogii trebue să măsoare cât mai sistematic însu- 
şirile sufleteşti ale tinerilor din fiecare generaţie încredințată 
grijei lor. 

* 


2. Cât privește al doilea postulat „crearea celor mai bune 
condiții de muncă intelectuală“, asta e o problemă pe care, 
iarăşi, numai Statul o va putea deslega cum se cuvine, în 
viitor. Pentru trecut, respectul adevărului ne obligă să recu- 
noaștem fără înconjur că școala românească a mers până acum 
mai mult la întâmplare. Infiinţând şcoale cu duiumul, Ministe- 
rul Instrucţiei a deschis porţile învățământului pentru oricine, 
aşa că am ajuns la o inflație școlară fără precedent și la o 
declasare a tineretului mărturisită chiar oficial prin grava 


1) Fabricarea gazelor asfixiante presupunea numaidecât mari can- 
tităţi qe clor lichid sau gazos și de brom, pe care însă Francezii le im- 
portau din Germania. Inainte de 1915, nicio uzină franceză nu putea 
fabrica clor. S'au construit deci repede 11 uzine electrochimice, aşa că 
în August 1915 se putea produce câte 30 de tone pe zi; în 1917, sa 
ajuns până la 50 de tone zilnic, iar până în Noemvrie 1918, armata a 
putut avea la îndemână 24.000 tone de clor. (CH. MOUREAUX, La science 
et ses applications, Paris 1927, p, 130). 

2) M. BARRES, Pour la haute intelligence francaise, Paris 1825, 
p. IV. 

constatare că ne-am trezit la „Turtucaia școlară“ și că e nevoie 
„să ne retragem pe alte poziții“ 1). 

Ce fel de muncă pentru cultură se mai putea împlini 
în astfel de condiţii haotice! Oricât de paradoxal s'ar părea, 
nici măcar scopul școalei nu fusese destul de precizat pentru 
niciuna din treptele învățământului... Lucrul acesta s'a încercat 
abia în anii din urmă, și nu din inițiativa Ministerului 2). Apoi, 
nici alegerea și nici pregătirea corpului didactic nu s'a făcut și nu 
se face decât foarte aproximativ 3). Vinovate sunt mai întâi 
„Școlile Normale” care pregăteau pe învățători cu gândul ca 
ei să dea copiilor „cultura generală“ ; apoi vinovate sunt și 
liceele, unde se urmărea aceeași fantomă, în loc să se facă 
diagnosticul tinerilor în vederea orientării profesionale. Dar 
cea mai vinovată e universitatea, fiindcă a consimțit să ia 
asupră-și pregătirea profesorilor (şi deci indirect a învăţăto- 
rilor), când singura ei chemare firească este înaintarea științei, 
iar recrutarea și pregătirea celor cu vocaţie profesională trebuia 
să fie lăsată pe seama unor instituții cu totul speciale, con- 
duse de educatorii cei mai de seamă. Firește, răspunderea 
pentru aceste grave lipsuri o au și cârmuitorii care nu și-au 
dat seama că organizarea muncii intelectuale este o datorie 
fundamentală pentru orice stat modem. Faţă de concurența 
internațională, nu numai în toate ramurile de activitate prac- 
tică, dar şi în latura culturii, Statul trebuia să lase univer- 
sităților exclusiv grija științei, iar pregătirea profesională s'o 
fi organizat în instituţii speciale, potrivite cu nevoile tehnicei 
moderne. 

Dar lucrurile stau cum stau. Chiar în țări cu mai multe 
mijloace şi cu o tradiție școlară mai lungă, nici munca ştiin- 


1) C. KIRIȚESCU, Criza învățământului secundar și reforma Li- 
ceului, conferința ţinută la Institutul Social, la 15 Ianuarie 1928. Pentru 
lipsa noastră de sistem, vezi interesanta operă de critică pedagogică: 
ST. BÂRSANESCU, Politica Culturii în România contemporană, 359, p. 
Iaşi, 1937. 

2) S. MEHEDINȚI, invățătorii şi Straja Țării, Buc. 1938, p. 56. 

3) S. MEHEDINȚI, Profesorul, Bucureşti 1928, p. 5 şi u. şi Dumitru 
Muster, Organizarea învățământului secundar, între liceul unitar şi cla- 
sele-de. aptitudini, Bucureşti 1938, p. 8 ş. u. — Cea dintâi Școală Nor- 
muală Superioară, în „Revista generală a Invățământului“, Martie—Apri- 
lie 1939. 

țifică în universitate, nici specifiearea scopului fiecărei trepte 
de învățământ, nici pregătirea profesioniştilor n'a fost și nu 
este încă așa cum ar fi de așteptat într'o epocă de „raţionali- 
zare“ și „taylorism“, ca aceea în care ne aflăm. E destul să 
amintim împrejurarea de necrezut, că Sorbona, până la sfâr- 
șitul secolului trecut, nu avea studenţi, ci numai auditori de 
ocazie, iar la gimnaziu putea ajunge cineva profesor cu învă- 
tătura căpătată până la examenul de bacalaureat, fără altă pre- 
gătire științifică ori pedagogică 1). Erorile și lacunele au fost 
relevate mai de mult ?), dar inerția a împiedecat și împiedecă 
și azi îndreptarea lor. 


3. Dacă cele dintâi două postulate priveau numai indi- 
rect Academia, al treilea stă foarte aproape de atribuțiile insti- 
tuției noastre : e vorba de „aprecierea cât mai exactă a rezul- 
tatelor muncii intelectuale“. 

Implinirea acestui postulat are nu numai interes teoretic, 
ci şi un mare interes practic. De multe ori, acordăm de pildă 
titlul de „savant“ unor cărturari vrednici de stimă, dar care 
numai savanţi nu sunt. Dacă am putea deosebi precis treptele 
muncii științifice (cercetător, erudit, savant), vom dobândi ur- 
mătoarele rezultate pozitive : 

1. Vom fi scutiţi de eroarea de a presupune la cineva 
însușiri pe care nu le are şi de a-i impune sarcini pe care nu 
le poate duce. Vom ști prin urmare cum să chibzuim mai 
nimerit condițiile muncii intelectuale. 

2. Ne vom da socoteala mai ușor ce e „cultura de import“ 
și care cultură este „produsul acestui neam“. 


1) E. LAVISSE, Question d'enseignement national, Paris 1885, p. 
15,15 ş. u. 

2) S. MEHEDINȚI, Școala Poporului (1918), Şcoala română şi capi- 
talul biologic al poporului român (1927), Ce poate face un educator 
(1932). — Numărul celor care sau ocupat în țara noastră de Știință, 
Școală şi, în genere, de Educaţie e atât de mare, încât nu-i cu pu- 
tinţă să-i înşirăm pe toţi. Iar dacă autorul volumului de față a citat 
câteva din lucrările sale, a făcut-o nu din semeţie, ci numai spre a 
se vedea că gândul de azi nu e ceva întâmplător, ci se leagă de preo- 
cupări cu mult mai vechi. 


——— 

3. In sfârșit, cărturarii vor cunoaște mai exact calea „spre 
a cuceri un loc de frunte în lumea înaltelor sfere intelectuale 
ale omenirii“. 

Ne mângâiem așa dar cu speranța că Trilogia științei va 
contribui măcar cât de puţin la progresul „statului cultural“ 
şi deci a idealului pe care Suveranul l-a exprimat într'un chip 
atât de solemn în fața Academiei. 


Trilogii 


ee 


CERCETĂTORII 


Cercetător se chiamă cel care caută 
şi găseşte fapte nouă; cercetător poate 
fi oricine, dacă are curiozitate ştiin- 
țifică şi darul observării. 


Cercetarea atâmmă de gradul de curiozitate intelectuală. Când 
acesta este destul de vie, chiar un începător poate ajunge la descoperiri 
însemnate. 

I: Condiţiile cercetării. — A) Mijloacele de observare 
şi de experimentare. Uneori, fără descoperirea unor anume instru- 
mente, investigarea e cu neputinţă, oricât de ageri ar fi cercetătorii 
unei epoce. B) Adunarea materialului necesar pentru comparare. 
C) Adăugirea instrumentului intelectual ce se chiamă metodă, adică 
aflarea firului certitudinii. (Exemple: Hippocrat, Aristotel, Linneu, Cu- 
vier, etc). 

II. Valoarea cercetătorului. — Prețul cercetării stă nu 
atât în adunarea materialului brut, cât în coordonarea lui în chip ori- 
gina]. Scara valorilor este necontenit revizuită. Liuneu ne apare acum 
mai aproape de Pliniu, decât de naturaliștii de azi; Daubenton și Adan- 
son stau din contra pe o treaptă superioară celei acordate de contempo- 
ranii lor. 

III. Insuşirile cercetătorului. — A) Curiozitate știn- 
țifică şi capacitatea de contemplare activă. B) Agerimea intuiției. 
C) Deosebită receptivitate faţă de amănunte. D) Deplina obiectivitate 
Pseudo-cercetătorii ajung uneori până la falsificarea faptelor. 


Pasul cel dintâi în știință este munca de cercetare. 

A îi cercetător este mai întâi o chestie de curiozitate in- 
telectuală în fața fenomenelor naturii. Unii trec de o mie de 
ori pe lângă un lucru, fără să-l bage în seamă; alţii, având 
privirea iscoditoare, observă multe fapte interesante, acolo 
unde cel cu privirea adormită nu vede nimic deosebit. De aceea, 
cine are darul observării poate deveni chiar dela începutul 
carierei un cercetător (Forscher, cum zic Germanii). După 
ce și-au ales specialitatea, astfel de muncitori înzestrați pot 

contribui la înaintarea științei aproape dela cei dintâi paşi. De 
pildă, dacă e botanist, poate nimeri la ierborizare o specie sau 
o varietate nouă, cu deosebit interes pentru taxonomie. (Nu de 
mult, un învăţător din Haţeg ajunsese la o reală notorietate, 
ca cercetător sârguincios al muscineelor.) 'Tot așa în zoologie, 
chiar fauna unui mic lac de munte poate procura limnologului 
novice unele fapte de mare însemnătate cu privire la distribui- 
rea vietăţilor în raport cu temperatura, compoziția apei, abun- 
dența luminii și alte împrejurări ale biotopului respectiv. Ast- 
fel de observări prezintă uneori un interes pe care puţini îl 
bănuesc. La fel în paleontologie : în cea dintâi râpă goală, un 
tânăr poate găsi câteva fosile caracteristice, care să lămurească 
dintr'odată o chestie de stratigrafie. lar astfel de cazuri se 
pot întâmpla mai în toate științele descriptive. Un începător 
în ale geografiei poate nimeri dela cea dintâi excursie fapte 
de real interes. In râpa unei cariere de nisip și prundiș, iată 
în păretele de l6ss foarte omogen câteva pietricele de mărimea 
alunelor. Acest amănunt e îndestulător spre a înlătura orice 
ipoteză cu privire la originea aluvionară a „pământului galben“ 
ce acopere câmpia română. (Dacă lâssul sar fi depus în apă, 
ca un nomol foarte fin, acea apă tulbure şi liniștită n'ar fi putut 
ține în suspensie pietricele de un volum cu mult superior pra- 
fului l6ssian. Singura explicare plauzibilă rămâne așa dar 
vântul.) Cercetarea atentă a malului unei gropi de nisip dim- 
prejurul Bucureştilor poate procura chiar unui începător o do- 
vadă convingătoare despre adevărul teoriei eolice a lui Richt- 
hofen, în regiunea de care e vorba. 

Câi priveşte preistoria, istoria, arheologia, etnografia, fol- 
Klorul etc., lucrul e și mai uşor. Din ziua întâi a săpăturilor 
unei așezări preistorice, cercetătorul poate nimeri o staţiune 
tipică, unde păturile să arate o succesiune mai completă decât 
oriunde — şi necunoscută aiurea. Schliemann a sărit dela negoț 
la studiul antichităților, instruindu-se singur în fata docu- 
mentelor descoperite la Troia, și astfel a contribuit la înțelege- 
rea epocii omerice ma mult decât toţi filologii care studiaseră 
Hiada numai cu dicționarul. Este aproape de prisos să mai 
amintim ce se întâmplă în cercetările arhivistice. Răsfoind 
teancuri de acte vechi, începătorul poate afla un document 
care pune capăt unei lungi controverse. De asemenea, etno- 

graful novice poate nimeri o unealtă arhaică, un obiceiu puțin 
cunoscut (în Oltenia sunt încă urme de geofagie) sau alte amă- 
nunte de preţ, după cum: dialectologul norocos poate nimeri un 
cuvânt rar sau o formă lexicală necunoscută, înlesnind în spe- 
cialitatea sa o concluzie nouă, întocmai ca botanistul, biologul 
ori paleontologul care a descoperit o specie sau o varietate 
nouă. 

Este vădit aşa dar că cercetarea este mai întâi de toate 
o chestie de observare aceră și de exactitate în descriere, iar 
în oarecare măsură şi de întâmplarea ce se numește popular 
„noroc'““. De aceea, numărul cercetătorilor este azi imens — 
mai ales în ştiinţele care se ocupă de fapte concrete. Orice 
naturalist, orice geograf, orice etnograf, călătorind în regiuni 
puţin explorate, are perspectiva de a se întoarce acasă cu ma- 
terial nou și interesant!). Dela Herodot până la Nansen, 
Amundsen, Sven Hedin și alţi călători moderni, numărul celor 
ajunși pe nesimţite (iar uneori pe negândite) „cercetători“ ai 
naturii şi ai omenirii este în adevăr considerabil — mai ales 
între tineri, ceea ce dovedeşte că sarcina aceasta de a căuta și 
afla fapte nouă poate fi împlinită chiar dela începutul carierei 
când cineva are destul simț de observare. 


I. Condiţiile cercetării. — Din cele înșirate 
până aci sar părea că rezultă două concluzii: întâi, ușurința 
muncii de cercetare, apoi mica valoare a cercetătorilor în miș- 
carea științifică. Realitatea ne arată însă altceva. 

Departe de a fi ușoară, munca cercetătorilor a fost și este 
încă uneori foarte grea. Până în secolele din urmă, observarea 
naturii întâmpina enorme piedeci din lipsa de mijloace tehnice 
Până de curând, cu toată imensitatea Cerului, astronomii nu- 
mărau numai câteva mii de stele (vreo 6.000, câte se pot ob- 


1) Nu de mult, Sven Hedin a străbătut în Tibet o întindere de 
peste o mie de km pe care n'o cercetase niciun European. In Sudul 
Arabiei este o regiune cât Spania şi Franţa la un loc, aproape necăl- 
cată de piriorul omului. In hylaea brasiliană, expediţia lui Roosevelt 
a descoperit un râu de 1500 km. lungime, iar Dr. Rice a explorat în ba- 
sinul lui Rio Nezro o ţară cât Franţa, necercetată de nimeni (CH. E. 
KEY, Les explorations du XX siecle, Paris 1937). — Cât priveşte flora ş: 
fauna, cercetătorii mai noi aduc din explorările lor fapte în adevăr 
uimitoare ca interes ştiinţific. (1. T. SANDERSON, Les bEtes rares de la 
jungle africaine, Paris 1938). 

serva cu ochii liberi). Azi însă, telescoape uriașe, fotografia 
de lungă durată și aite metode de investigaţie, au îmbogățit 
cataloagele astronomice cii milioane de astre, iar numărul lor 
sporeşte necontenit. De aceea, progresul observărilor s'a simțit 
abia după descoperirea lunetelor (Galilei) și nu mai departe decât 
acum o sută de ani, Aug. Comte socotea că ne vom opri doar 
la matematica (mecanica) cerului și la câteva noțiuni de fizică, 
dar compoziția corpurilor cerești ne va rămânea pentru tot- 
deauna necunoscută Azi, am ajuns însă și la astro-chimie, pe 
calea analizei spectrale, mijlocită de spectroscop, iar înlesnirile 
cercetării sporesc zi cu zi. 


tare au crescut mai presus de toate așteptările. La începutul 
secolului al XIX-lea, trecând Oceanul Atlantic spre a explora 
Lumea Nouă, Humboldt se gândea cu melancolie că adânci- 
mile oceanului planetar vor rămâne pentru om o taină eternă. 
Și iată, numai după o sută și ceva de ani, hărțile de isobate 
ne arată pe alocurea fundul mărilor și al oceanelor tot atât de 
amănunțit ca și fața uscatului. In locul sondelor metalice care 
cereau zile întregi pentru a pipăi numai câteva puncte din 
adânc, azi putem desena repede și exact profilul oricărei adân- 
cimi peste care trece un vapor, înregistrând automat toate ne- 
regularităţile reliefului submarin, cu ajutorul sunetului re- 
flectat din adâncime. O mică sonerie sub vas înlocueşte timpul, 
cheltuiala și toată osteneala de acum câteva decenii. Iar cu 
ajutorul stetoscopului, putem asculta chiar și mișcările apelor 
ascunse, după cum doctorul ascultă respirarea plămânului, 
fără să-l vadă ori să-l pipăe. Astfel, lumea din fundul Ocea- 
nului, cu toate feeriile ei, începe a ne fi cunoscută din ce în ce 
mai amănunțit. Și aproape tot așa de ușor sondăm (fără 
a săpa) şi interiorul litosferei, adică al scoarței pământului. 
Căutarea metalelor, a sării, a petrolului şi a vinelor de apă... 
era până mai ieri treaba iscoditorilor de comori și a vrăjitorilor. 
Astăzi, metoda gravimetrică, aparatele seismologice și multe 
alte mijloace indirecte ne ajută să vedem subsolul, după cum 
o radiografie ne arată fractura oaselor, glonțul rătăcit undeva 
în corp ori vătămarea vreunui organ intern. 

De aceea, numărul cercetătorilor devine din ce în ce mai 
mare nu numai pentru ceea ce întâlnim pe fața planetei noa- 

stre, dar chiar pentru adâncimile cerului, pentru abisul ocea- 
nelor și masele subcrustale ale globului. Zilnic se adună munţi 
de material, iar Universitățile, laboratoriile şi alte instituţii 
științifice au devenit adevărate pepiniere de observatori şi cer- 
cetători. 

Așa dar, din punctul de vedere al condiţiilor de muncă, 
cercetătorii sunt din ce în ce mai înlesniți. Indată ce un tânăr 
şi-a ales specialitatea și face cunoștință cu cadrul de investi- 
gație al ramurii de care se ocupă, este numai o chestie de 
timp, de silință (şi uneori de „noroc“, adică o întâmplare favo- 
rabilă), ca să ajungă — cum am spus — chiar dela început la 
descoperirea unor fapte însemnate, după cum minerul norocos 
poate nimeri din ziua dintâi o „piatră scumpă“ sau un bulz 
de metal preţios, în mijlocul filonului umplut de un enorm 
material fără valoare. 


Constatarea aceasta trebue să fie luată în considerație 
totdeauna, când urmărim evoluţia ştiinţelor ; altfel, nu putem 
prețui cu destulă dreptate meritele cercetătorilor, deoarece 
uneori lipsa de progres n'a atârnat de capacitatea specialistului, 
ci numai de condițiile muncii. 


A. Cea dintâi condiţie este adeseaori de caracter tehnic: 
descoperirea sau perfecționarea unor anume instrumente. Cine 
ar fi putut studia clima în antichitate, când termometrul și ba- 
rometrul au fost atât de târziu inventate și atât de greu adap- 
tate în vederea unor observări exacte ?...1) Descartes, așa de 
doritor să adune observări științifice și să facă fel de fel de ex- 
periențe, îndemna pe oamenii de ştiinţă întâi și întâi de toate 


1) Un profesor de filosofie (A. N. Whitehead dela Harvard) ob- 
serva că „popularitatea Logicei lui Aristotel a întârziat progresul știin- 
ţelor fizice în tot cursul evului-mediu. Dacă scolasticii ar fi măsurat, 
în loc să clasifice, câte ar fi putut învăța“! (La science et le monde 
moderne, 1930, p. 47). Autorul însă uită că chiar dacă ar fi voit să 
meargă în direcția matematicei lui Pitagora, medievalii n'aveau încă 
ia îndemână mijloacele necesare pentru măsurători: termometrul, ba- 
rometrul, anemometrul, microscopul, etc., etc... toate lipseau. — Nu 
numai inventarea instrumentelor pentru cercetarea naturii a fost târzie, 
dar a trebuit să treacă timp mult, până să înțelegem deplin rostul lor 
adevărat. (Cine ar putea crede în timpurile noastre că Baco privea 
telescopul ca ceva „suspect“, iar în secolul trecut, matematicul şi filo- 
soful Aug. Comte protesta contra microscopului, fiindcă i se părea „un 
mijloc de investigaţie echivocă“! E MEYERSON, De V'Explication dans 


les sciences, Paris 1927, p. 106). 

să deschidă ochii (oculus aperire). ' Dar oricât i-a deschis și 
<l, şi alţii înaintea lui, nu putea să vadă în imensitatea cerului 
mai mult decât e în stare să zărească ochiul omenesc. Inven- 
tarea lunetelor a însemnat în epoca sa o adevărată revoluție în 
astronomie (Galilei), iar telescoapele, din ce în ce mai mari, au 
dat de atunci incoace cercetătorilor cerului posibilități de in- 
vestigare pe care nici în vis nu le puteau imagina astronomii de 
altădată. Cât despre microscop, spectroscop, polarizator şi 
alte mijloace de a vedea nici nu putea fi vorba, când Descartes 
spunea oculos aperire. — Recomandarea ni se pare azi banală, 
dar ea ne aduce aminte de niște vremuri când toată nădejdea 
era în ochi, deoarece tehnica aparatelor optice abia începuse 
a veni în ajutorul observării. 

Să dăm un mic exemplu și din geografie. Intâi și întâi 
de toate, geograful trebue să vadă pământul pe hartă, căci nicio 
făptură omenească nu l-a putut cutreiera în întregime. De 
aceea şi zicem că „harta este ochiul geografului“. Dar ce 
puteau vedea pe hartă contemporanii lui Descartes, când tot 
materialul cartografic din acea epocă era atât de sărac... Abia 
cu Snellius se începuse triangularea ca temeiie a unei hărți 
exacte, determinându-se atunci pentru întâia oară unele puncte 
trigonometrice. Cele dintâi longitudini precise au fost dobân- 
dite mai târziu de Picard (1674), servindu-se de observarea sa- 
teliților lui Jupiter. Şi a trebuit apoi o muncă de peste două 
secole, ca să ajungem la hărți topografice cu longitudini, lati- 
tudini și altitudini adevărate, ba și cu măsurarea precisă a 
adâncimilor din fiecare ocean. — In sfârșit, cu ajutorul hărților 
de azi, geograful poate în adevăr să-și înlesnească observarea 
naturii. 

Am dat acest exemplu din geografie, dar în toate științele 
concrete se poate constata același lucru : lungă — lungă vreme, 
cepcetătorul n'a putut face un pas înainte, deoarece înseși mij- 
loacele de investigare, adică instrumentele de lucru erau neîn- 
destulătoare sau chiar lipseau cu totul. 


B. O altă condiție nefavorabilă poate fi insuficiența ma- 
terialului adunat.— Acum o sută de ani, când Humboldt a ima- 
ginat liniile isoterme, observările meteorologice erau atât de 
rare, încât întemeietorul climatologiei nu avea la îndemână 

pentru tot pământul decât vreo câteva duzini de temperaturi- 
medii, căpătate şi acelea, în parte, prin propriile sale observări. 
Cum era să deseneze el cu atâta de puțin material harta iso- 
termelor pe toată fața planetei ? De aceea, schița celei dintâi 
hărţi e ce o simplitate ce ne pare azi copilărească. Liniile iso- 
terme aproape se confundau cu gradele de latitudine. Azi 
însă, când sute şi mii de staţiuni meteorologice acoperă fiecare 
țară, împânzind globul pământesc cu o rețea de milioane de 
aparate care înregistrează automat elementele climei: tem- 
peratura, presiunea atmosferică, umiditatea, nebulositatea, di- 
recția și intensitatea vântului, etc., etc..., chiar cel mai umil 
geograf are la îndemână material de comparare, pe care Hum- 
boldt nici nu și-l putea imagina în clipa când a început a scrie 
opera sa Cosmos. Ne întrebăm deci : ce-ar fi ieșit din încercarea 
lui Descartes, dacă ar fi scris și el „Le Monde“, într'o epocă și 
mai săracă în material geografic! Pentru curiozitatea noa- 
stră, ar fi fost interesant să putem compara Cosmos oder Phy- 
sische Weltbeschreibung cu o operă similară, compusă de filo- 
soful francez, amândoi mari iubitori ai ştiinţelor exacte, dar" 
într'o vreme când mijloacele de informaţie erau cu totul neîn- 
destulătoare. Fără îndoială, tot ce cugetă minţile geniale este 
vrednic de luare aminte, dar cine iubește pe Descartes se bu- 
cură că autorul vestitului Discours de la methode nu sa încu- 
metat cu atât de puţine fapte geografice să clădească o operă 
așa de mare ca plan, deoarece fatalitatea lipsei de material n'o 
poate învinge nicio minte omenească, oricât ar fi de ageră. 
Condiția adunării materialului de comparare este atât de 
imperativă, încât toate opintirile sunt zadarnice, dacă nu e îm- 
plinită. Ce-a putut isprăvi de ex. însuși Aristotel în ce pri- 
vește studiul plantelor și al animalelor, într'o vreme când sfera 
de informație era atât de îngustă! Cu toate execursiile sale, 
cu toate colecţiile adunate la Atena, cu toate că discipolul său 
Alexandru Makedon îi trimetea din expedițiile făcute prin Asia 
şi Africa plante, animale, minerale și tot ce credea că-l poate 
interesa, Stagiritul nu putea fi în ştiinţele naturale altceva 
decât un modest „cercetător“. Chiar cel mai înzestrat mun- 
citor intelectual rămâne un simplu adunător de material, dacă 
ramura ştiinţei de care se ocupă este ea însăşi în mugure, adică 
în faza culegerii empirice a faptelor. — Ca și lipsa de anume 

instrumente, puţinătatea materialului de comparare și de veri- 
fiecare poate fi o piedecă pe care nici cea mai violentă încordare 
intelectuală n'o poate învinge. (Aristotel a căpătat numele de 
„secretar al naturii“, atât de largă era curiositatea lui știinţi- 
fică. Dar ce putea toată agerimea cugetului, față de lipsa de 
informaţie dincolo de îngustul orizont al ţărilor Mediteranei 1). 


C. Insă cea mai mare greutate este lipsa uneltei intelec- 
tuale ce se chiamă metodă. 

Inţelegem prin aceasta nu numai felul de a observa sau 
de a experimenta, ci un lucru cu mult mai însemnat : stăpâni- 
rea firului certitudinei, adică al șirului de intuiții speciale, de 
primcipii şi de legi care ne dau siguranța apropierii de adevăr 
în ştiinţa respectivă. lată un exemplu din sfera geografiei. 

Incă de acum vreo două mii și cinci sute de ani, un me- 
dic genial, Hippocrat, a avut câteva fericite intuiţii cu privire 
la legătura dintre om și mediul geografic. Opera sa Despre 
aer, apă şi locuri numită de urmaşi „Cartea de aur“ este con- 
siderată ca începutul ramurii de știință, pe care o numim azi 
antropogeografie. Dar planul schițat nu putea fi adus la îm- 
plinire în chip ştiinţific, deoarece lipsea nu numai materialul 
de observație în regiuni geografice diferite, ci îi lipsea și o 
idee de metodă, ivită în ştiinţă abia în timpurile noastre. Ple- 
când deia închipuirea naturaliștilor ionieni că pământul are 
forma unui disc (o tobă), Hippocrat și toţi contemporanii săi 
nu-și puteau explica nici măcar neegalitatea zilelor şi a nopți- 
lor, adică succesiunea anotimpurilor şi distribuirea climatelor, 
necum să-și dea seama de problema mult mai complexă a in- 
fluenţei mediului fizic (atmosferă, ape, continente, insule, pe- 
ninsule, văi, munţi, etc.) asupra omului sau de reacţiunea 
fiinţei omeneşti asupra mediului. Firul metodic al cauzalităţii 
fenomenelor geografice, adică subordonarea cauzală dela at- 
mosferă spre ape, uscat şi spre ceea ce numim azi „formaţii 
biogeografice“, îi lipsea. De aceea, tot ce-a adunat marele 


1) Faţă de metoda diviziunii dichotomice, recomandată de Plato 
(care pleca dela opoziţia dintre două caractere), Aristotel admitea ge- 
nuri „naturale“ şi cerea să se ţină socoteala de toate caracterele. Dar 
efectiv, el n'a cercat nicăiri să înșire toate speciile unui gen. Pe lângă 
alte consideraţiuni, îl oprea și lipsa materialului comparativ. Ch. H. 
DAUDIN, De Linn€ a Jussieu, methodes de la classification et idee de 
scrie en botanique et en zoolugie, Paris, ], p. 21 ş.u. 

medic din lungile sale călătorii este o cercetare pur empirică, 
de pe urma căreia, nu-i putem da alt titlu decât de „cercetă- 
tor“, când e vorba de antropogeografie. 

La fel s'a întâmplat și în alte științe concrete. Dela Ari- 
stotel până la Linneu, progresul științelor naturale a fost mini- 
mal. E destul să ne amintim că vestitul naturalist suedez îm- 
părțea toată animalitatea numai în 6 clase: patrupede, pasări, 
reptile, pești, insecte și viermi; despărțea în clasificarea sa 
vietăți foarte înrudite şi punea la un loc pe altele care erau 
foarte depărtate. Azi ni se pare de necrezut, când aflăm că 
abia la începutul secolului al XIX-lea, Lamarck, fiind însăr- 
cinat să țină prelegeri de zoologie, a început mai de aproape 
studiul Nevertebratelor, creind el cel dintâi această titulatură 
pentru imensa lume de pe treptele de jos ale regnului animal. 

E deci firească întrebarea : pentru ce așa de lungă întâr- 
ziere din partea zoologilor ? 

Intâi, fiindcă le lipseau atâtea mijloace de observare, des- 
coperite de atunci încoace ; le lipsea apoi şi materialul, adică 
colecții complete şi sistematice pentru comparare ; dar mai ales 
le lipsea firul metodic în cercetare. De pildă, și Linneu, şi 
Buffon plecau dela caracterele externe ale vieţuitoarelor, fără 
să-și dea seama că multe din acestea sunt cu totul secundare. 
Abia Daubenton făcu un pas mai departe, orientându-se în 
descriere, apoi în clasificare și după caracterele interne. Mare 
idee de metodă! Urmând calea aceasta, opera lui Buffon 
„Histoire naturelle“ a câştigat sută la sută, prir colaborarea 
modestului Daubenton. Și tot pe această cale, Lamarck și 
Cuvier vor ajunge să întemeieze „anatomia comparată“, deschi- 
zând astfel naturaliștilor vaste perspective de cercetare. Iar 
rezultatul s'a văzut îndată: în loc de a pune într'o singură 
clasă toate animalele cu sânge alb, cum cercase Linneu, Cuvier 
le împarte în nu mai puțin de 6 clase, schimbând astfel tot 
aspectul zoologiei. De aceea, Linneu și Buffon ni se par azi 
ma! aproape de Aristotel, decât de epoca noastră. Și când mai 
ținem seama că speciile linneene erau fixe, create odată pentru 
totceauna, ca niște forme imutabile, înțelegem de ce ideea 
transformismului, expusă de Lamarck în Philosophie zoolo- 
gique, procura cu adevărat o metodă nouă pentru observarea, 
descrierea și clasificarea organismelor. Studiul plantelor și al 

animalelor a căpătat de asemenea o nouă înviorare, când Dar- 
win a mai adăogat și ideea selecţiunii naturale, iar Herbert 
Spencer concepția evoluționistă, așa că secolul al XIX-lea a 
putut fi numit de unii „secolul științelor naturale“. Insă toate 
aceste progrese au fost realizate în bună parte tocmai prin 
cele câteva idei nouă !) despre metoda de cercetare. 

Din faptele înșirate până aci, poate vedea orișicine că, în 
desvoltarea ştiinţelor, sunt unele momente decisive : acelea, 
când se face trecerea dela adunarea empirică a materialului 
la cristalizarea cunoștințelor după anume linii structurale sau 
arhitectonice. Cei care au lucrat înainte de acest moment, 
oricât de mare ar fi numărul cunoștințelor adunate de ei, în 
fața posterităţii rămân ca simpli cercetători. Pot aduna multe, 
dar de fapt ştiu puţin, iar urmașii păstrează din toată zestrea 
lor abia câteva fărimituri. Botanica şi zoologia lui Aristotel 
nu-s deajuns azi niciunui copil, spre a trece examenul claselor 
elementare. 


II. Valoarea cercetătorului. — Cele înşirate 
până aici au arătat că preţul unui cercetător vrebue să fie so- 


1) Ce însemnează a da cuiva la îndemână „firul metodei“ se poate 
vedea foarte lămurit din cuvântările cu care Lamarck avea obiceiul să 
deschidă cursul său la Musum. De pildă, arătând auditorilor (obişnuiţi 
până atunci numai cu taxonomia), că „nu forma corpului sau a păr- 
ților sale dă naștere obișnuințelor şi felului de a trăi al animalelor, 
ci, din contra, obiceiurile. felul de traiu şi toate împrejurările „influ- 
ente“ (ale mediului geografic) au făcut cu timpul forma corpului și a 
părtilor sale“; ori, punându-le înainte principiul că „schimbarea unui 
s:stem intern al organizării cere o împletire de împrejurări mai influente 
şi de durată mai lungă, decât cele ce aduc modificarea organelor ex- 
terne“... şi alte, şi alte generalizări de acest soiu, tinerii naturalişti, de- 
prinşi până atunci numai cu determinarea speciilor — ca scop suprem 
al ştiinţelor naturale — și-au îndreptat ochii spre marea problemă a 
transformismului, şi deci a originei formelor specifice, având totdeo- 
dată la îndemână şi o călăuză metodică în ce priveşte urmărirea le- 
găturilor dintre mediu și organism. 

Recitind azi acele Discours d'ouverture (An VIII, An. X, An. Xl et 
1806), își dă seama oricine că lumea vieţuitoarelor abia atunci a început 
să fie cercetată după metode superioare celor empirice. Pentru natu- 
raliștii dela începutul secolului al XIX-lea, cugetarea lui Lamarck a 
fost ca un fel de far de îndrumare nouă. — Spirit înrudit cu al lui 
Descartes, autorul acelei vestite opere de „filosofie zoologică“ a fost nu 
numai protagonistul cel mai însemnat al „anatomiei comparate“, dar 
şi în climatologie, hidrologie, botanică şi sociologie, el a dăruit sau 
măcar a sugerat contemporanilor săi idei originale în latura metodei. 
(Vezi Geografie și geografi la începutul secolului al XX-lea, pag. 
81 ş. u.). 

cotit în legătură cu întreaga desvoltare a științei de care el 
se ocupă, ținând seama întâi de munca predecesorilor, apoi de 

ijloacele de învestigare ale epocii sale și, în sfârșit, de me- 
toda de verificare și de liniile de sistematizare, după care s'au 
încadrat faptele adunate de acel cercetător. 

De aci urmează însă o concluzie de mare însemnătate în 
evoluția oricărei ramuri a științei : valorile individuale pot și 
chiar trebue să fie supuse revizuirii. Când Linneu era numit 
de contemporanii săi „Pliniu al Nordului“, comparaţia aceasta 
putea să pară atunci o mare laudă ; astăzi însă niciun natura- 
list n'a: vrea să fie asemănat cu Pliniu, un harnic culegător 
de fapte, însă mai mult compilator. Fără îndoială, nu-i lipsea 
curiozitatea științifică (a plătit-o chiar cu viața, voind să ob- 
serve mai de aproape izbucnirea Vesuviului) ; dar vreun spri- 
jin mare cercetătorilor nu știe nimeni să fi adus, cu toată 
osteneala lui de a cuprinde în opera sa aproape tot ce cunoștea 
lumea pe atunci. Iar dacă Linneu, după 18 secole, a putut fi 
comparat cu acel scriitor latin, asta dovedeşte două lucruri: 
că învățatul suedez era un spirit enciclopedic (îmbrățișase în 
preocupările sale nu numai regnul vegetal, dar și pe cel ani- 
mal — cu omenire cu tot — ba și pe cel mineral, adică mai 
mult decât stă în puterile unui om de știință) ; apoi se mai vede 
din acea comparație și lipsa de maturitate a științelor natu- 
rale în secolul al XVIII-lea. Cine se mai ocupă acum de 
tustrele regnurile naturii... De atunci până azi, botanica, zoo- 
logia, antropologia, mineralogia, geologia, etc., au făcut atât 
de mari progrese, încât Linneu rămâne încă vrednic de admi- 
rat, dar valoarea lui nu poate depăși nivelul secolului său. 
Nimeni nu l-ar putea așeza lângă naturaliştii care azi merită 
titlul de savant, după cum nici pe Aristotel nu-l putem nu- 
măra acum între naturaliștii de seamă, ori pe Descartes între 
anatomi și fisiologi, — cu toată munca sa de cercetător și expe- 
rimentator 1). 

Asta nu ne dă însă de loc dreptul de a învinovăţi cumva 
pe nişte bărbați atât de însemnați, că nau putut ajunge la 


1) Când Descartes explică dilatarea inimii cu ajutorul căldurii, iar 
căldura o pune pe seama iubirii, omul de ştiinţă modern: anatom fi- 
ziolog, medic, etc., cetind acea pagină din opera filosofului, are im- 
presia că vede un copil mergând de-a-bușelea. 

rezultate şi mai mari în epoca lor. A face o vină lui Linneu 
că na mers mai departe în studiul naturii ar fi tot una, ca şi 
cum i-am imputa că, în călătoria sa spre Paris, nu sa servit 
de aeroplan. Totuși, nimeni nu ne poate opri dea revizui va- 
lorile fiecărei epoci, ţinând seamă de condiţiile cercetării, 
așa cum le-am înşirat mai înainte. Și Linneu şi Bufon rămân 
deci mari naturalişti pentru secolul al XVIII-lea, azi însă, mai 
aproape de treapta „savantului“, (ale cărui caractere le vom 
arăta mai departe) ni se pare că stă contemporanul lor 
Daubenton — cel care făcea disecţii și studia caracterele in- 
terne, socotind neîndestulătoare caracterele externe, la care se 
oprise Buffon, cel atât de încrezut în puterea „stilului“. Și 
de asemenea mai aproape de treapta de „savant“ ni se pare că 
stă celălalt contemporan, Adanson, fiindcă întrezărise marele 
principiu al corelaţiei şi subordonării caracterelor, o idee me- 
todică atât de fecundă pentru naturaliștii de mai târziu. (Pe 
când Linneu şi Buffon făcea clasificări empirice, Adanson, în- 
temeiat pe ceea ce numea el „metoda universală“, a cules timp 
de cinci ani în Africa un imens material, care i-a permis apoi 
să descopere specii, genuri şi chiar familii nouă, rămase şi până 
azi în taxonomie.) 

De altfel, trebue să recunoaștem că acest criteriu de a 
judeca valoarea relativă a celor ce muncesc pentru știință în- 
cepuse a miji chiar în epoca lui Linneu. Avem o dovadă pipăită. 
Buffon de pildă şi-a dat seama că descrierea animalelor numai 
după caracterele externe este prea nesigură şi prea săracă — 
cu toată bogăţia stilului... De aceea, s'a adresat către Dauben- 
ton, cum am spus, să-l ajute, comunicându-i rezultatul disec- 
ţiilor lui. Pasul acesta spre colaborare era omagiul tăcut al 
cercetătorului faţă de savant. Dela o simplă descriere empi- 
rică, opera lui Buffon s'a înălțat astfel, prin munca savantului 
subaltern, spre un nivel ştiinţific superior. 

Din faptele examinate până aci, se vede însă destul de 
lămurit că progresul unei ştiinţe nu se face numai prin munca 
cercetătorilor care adună materialul ştiinţei respective, ci mai 
ales prin coordonarea tot mai organică a cunoştinţelor, adică 
printrun adaos de idei metodice, iar pentru a judeca drept 
valoarea oamenilor de știință, trebue să ţinem seama, pe lângă 
condițiile mai sus amintite, în deosebi de aflarea firului certt- 

tudinei în ştiinţa de care e vorba, adică de anumite intuiții 
speciale sau principii ce ne dau siguranța apropierii de adevăr. 
Intuiţiile fericite ale lui Lamarck au deschis o nouă epocă în 
biologie. Când Adanson și alții au scos la iveală principiul 
„Subordonării caracterelor** (anume legături între forma din- 
ților, felul stomacului, al intestinelor, etc.) cercetătorul avea 
acum la îndemână un fir care să-i înlesnească munca de orien- 
tare, chiar pentru studiul unor animale abia descoperite. Şi in- 
vers: erorile sunt mai puţine, când metoda e clară. (Dacă Hip- 
pocrat ar fi cunoscut forma pământului și legea subordonării 
învelișurilor planetare, n'ar fi cercat să clasificeizvoarele de 
apă după așezarea lor față de orizont şi n'ar fi făcut atâtea 
erori în antropogeografie.) 

In rezumat: având la îndemână firul epistemologic, putem 
cerca oricând revizuirea valorilor, ridicându-ne peste nedrep- 
tățile (negative ori positive) ale contemporanilor și dând fie- 
căruia, măcar post mortem, locul ce i se cuvine în istoria pro- 
gresului științelor. 


III. Insușşirile cercetătorilor.—Pe lângă con- 
diţiile de muncă de care am vorbit, mai trebue să ţinem seamă 
şi de unele condiţii psichice, neapărat necesare. 

A. Mai întâi, i se cere unui cercetător, cum am spus, cu- 
rtozitate științifică. Aceasta presupune o deosebită impresio- 
nabilitate in faţa naturii și o mare agerime în ce priveşte per- 
ceperea raporturilor dintre fenomene. Biografiile oamenilor 
de știință ne arată destule cazuri, când o singură împrejurare 
a putut determina vocaţiunea cuiva. Un cuvânt și un micro- 
scop au hotărît cariera marelui naturalist și explorator Adan- 
son 1). Dar aşa ceva nu se întâmplă decât la cei care au o 
reală aplicare spre studiul naturii. Secolul trecut ne-a oferit 
un exemplu de pasionat cercetător al naturii în persoana en- 
tomologului Fabre. O experienţă de chimie, văzută în treacăt, 
disecția unui melc, făcută de un prieten, pe o farfurie, la sfâr- 
șitul unui prânz, apoi cărticica lui Leon Dufour (pe atunci pa- 
triarhul entomologiei) în care el descria obiceiurile unei viespi, 


1) O experienţă a lui Davy face din Faraday un nume ilustru în 
ştiinţă. 


48 S. MEHEDINȚI 


în al cărei cuib erau păstrate mici coleoptere „moarte“ fără să 
putrezească, toate acestea au fost ca niște mici scântei din 
care a izbucnit apoi flacăra ce i-a încălzit tot restul vieţii sale 
de neobosit cercetător 1). Dorinţa şi îndemânarea sa în desci- 
frarea tainelor naturii a uimit nu numai pe profani, dar și pe 
oamenii de ştiinţă. (Unii l-au comparat chiar cu Homer, pentru 
puterea de a vedea şi a descrie latura pregnantă a fenome- 
nelor.) 

Dar agerimea simţurilor şi interesul nu-i deajuns pentru 
a cunoaște. E firesc ca cercetătorii de „tip vizual“ să fie mai 
potriviți pentru studiul științelor concrete, decât alţii. Dar 
asta nu însemnează că cei de tip auditiv, motor, etc., nu pot fi 
îndemânatici observatori. Nu prea de mult, cel mai ilustru 
botanist englez era un orb care se ajuta la ierborisare cu pi- 
păitul, iar uneori cu mirosul şi chiar cu gustarea florilor, frun- 
zelor, seminţelor și altor părţi ale plantei. 

B. In al doilea rând, e de o adâncă însemnătate capaci- 
tatea de concentrare intelectuală asupra unei probleme. Pe 
Fabre de pildă, lumea furnicilor, a păianjenilor, greierilor și 
altor viatăți mărunte îl preocupa în măsura atât de covârși- 
toare, încât se uita pe sine, urmărind ceasuri, zile și chiar 
săptămâni întregi, te miri ce gânganie de nimica. 

Cum se explică aceasta ? 

Contemplarea „în gol“ n'are niciun înţeles. Pironirea 
ochiului asupra unui obiect nu însemnează încă nimic, dacă 
observatorul nu ajunge la o intuiţie „activă“, adică nu e în 
stare să modeleze atât de viu imaginea, încât să-i descopere 
laturi nouă şi legături nouă cu alte imagini. Cuvântul româ- 
nesc a pricepe exprimă foarte plastic de ce e vorba aci; a 
„pricepe** însemnează mai întâi a percepe (per-capere), cu alte 
cuvinte a prinde ceva în chip deplin. Dar tot în românește 
nai avem cuvântul a înțelege. Nuanţa se simte îndată: una 
e să fii „priceput“ intrun meșteșug (de pildă în mânuirea unei 
unelte ori a unui mecanism) şi alta e să şi „înţelegi“ rațiunea 
lucrului sau a fenomenului aceluia. Abia când ajungi să în- 
ţelegi cauzalitatea acelui fenvmen, priceperea, adică „perce- 
perea'' a devenit cu adevărat deplină. 


1) Dr. S. V. LEGROS, La vie de J. H. Fabre, Paris, 1914, pp. Il, 
16, 38, 43 ş. u. 


—— 

Insă așa ceva nu se poate, dacă nu intervine o intuiție 
mai activă decât de obiceiu, care să lămurească însăși cauza 
mai depărtată şi deci geneza fenomenului. Iar acest act este 
ceva personal şi foarte diferit dela un individ la altul. In- 
tuiția aceasta mai intensă presupune numaidecât în mintea 
observatorului un cadru bogat de alte observări anterioare şi 
de idei de coordonare a faptelor. Ajutat de acest cadru, cerce- 
tătorul e scutit de a face o muncă împlinită mai înainte de 
alții şi, cunoscând precis lacunele, poate lucra pentru aflarea 
unui lucru nou, adică devine productiv acolo, unde cel sărac 
la suflet — oricât de impresionabil ar fi din punct de vedere 
fiziologie — rămâne un cercetător sterp, un simplu culegător 
de material. Din contra, cel cu intuiție „activă“ e pe calea 
descoperirii unor raporturi nouă, care îi dau dreptul de a se 
urea pe treapta savanților — cum vom vedea mai departe. 

Pentru un moment, a fost nevoie să anticipăm în oarecare 
măsură, deoarece aici este tocmai răscrucea unde se desparte 
calea cercetătorului obișnuit de a viitorului savant. 


C.  Receptivitatea deosebită față de amănunte. — Cali- 
tatea cea mai caracteristică a cercetătorului este tocmai inte- 
resul deosebit pentru amănunte. 

Sunt multe structuri psichice, dar pentru ceea ce ne inte- 
resează în acest moment, două sunt mai bătătoare la ochi. 
1Jnii observatori ai naturii au o firească aplicare spre intuiții 
globale, alții spre cele parțiale. Cazul lui Lamarck este nu se 
poate mai semnificativ pentru toţi cei care urmăresc cu interes 
evoluția ştiinţelor. lată ce spunea el tinerilor naturaliști: 
„Nevoia de a observa bine obiectele particulare spre a le cu- 
noaște i-a făcut pe unii să creadă că trebue să începi studiul, 
privind aceste obiecte numai în amănuntele lor cele mai mici, 
aşa că la urma urmei, amănuntele au ajuns nu numai obiectul 
principal, dar chiar scopul studiului. Astfel de cercetători se 
mărginesc să vadă şi să caute numai forma, dimensiunile, păr- 
țile externe (chiar cele mai mici) colorile, etc.: așa că, între 
cei care se îndeletnicesc cu astfel de studii, rar se alege câte 
unul care să aibă curajul (ce zic? care să binevoiască) să se 
ridice la vreo privire mai înaltă și să cerceteze care e natura 
obiectelor de care se ocupă, care sunt cauzele schimbării și 

variaţiei la care ele sunt supuse, care sunt raporturile acestor 
obiecte între ele sau cu alte obiecte cunoscute, etc., etc. 

„De aci urmează că vedem atâta divergență în această 
privire între ceea ce se spune de pe catedră sau ceea ce se 
scrie în cărţile de științe naturale sau aiurea; tot de aci urmează 
că cei care sau mărginit numai la studiul speciilor nu înțeleg 
decât cu mare greutate raporturile dintre obiecte, nu-și dau 
seama nicăiri de planul naturii, nu recunosc niciuna din legile 
ei și, în sfârșit, obișnuiți a se ocupa numai cu mărunțișuri, ei 
se lasă amăgiţi de sistemele arbitrare, care se publică în toate 
zilele în diferitele ramuri ale științelor naturale ori se apucă 
chiar ei să croiască astfel de sisteme“ 1). 

Cititorul simte îndată că ne aflăm pe la 1800, când unii 
naturaliști fără orizont mai larg se înfundaseră ca niște ucenici 
în ierborizare sau culegere de animale, cu gândul de a deter- 
mina speciile și cu speranța de a mai descoperi vreuna nouă. 
Lamarck nu se sfiește să le arate cât de puțin însemnată este 
această muncă. „Intr'o lucrare apărută de curând asupra 
zoologiei, zice el, autorul, după ce laudă studiul particular al 
speciilor, ne încredințează că studierea și cunoașterea speciilor 
este ceea ce face pe adevăratul naturalist. 

„Dar noi nu vom urma o metodă care îngustează și mărgi- 
neşte astfel ideile; așa ceva ne-ar risipi timpul aproape fără 
niciun folos...““. 

Din contra, Lamarck va începe de sus în jos, adică pri- 
vind ceea ce el numește masses d'animauz, classes naturelles 
et grandes families, căci numai pe calea aceasta se poate ajunge 
la o privire a întregului regn animal ca o „serie generală“ de 
forme, pornind dela cele mai simple spre cele mai diferențiate 
ca organe și funcțiuni. Pentru predecesorii săi, lumea era 
ceva static: creată odată și gata de atunci pentru totdeauna. 
Pentru Lamarck, din contra, lumea animală era în continuă 
transformare şi deci trebuia să aşezăm formele ei într'o „serie 
generală“ ca verigile unui singur lanţ, — ceea ce nu este cu 
putință, dacă priveşti ca un miop numai speciile, fără să-ţi 
arunci privirea asupra aspectului global al maselor animale, 


1) J. B: LAMARCK, Discours d'ouverture, retipărit la 1907, în „Bul- 
„etin scientifique de la France et de la Belgique“, T. XL, p. 125). 

a ghici întâi ierarhia şi succesiunea „familiilor“, înainte de a 
4 cobori la specii şi varietăți. 

Cazul lui Lamarck ne arată—poate mai bine decât oricare 
altul — ce însemnează un cercetător obișnuit, față de un cer- 
cetător capabil să devină savant. Savantul este în stare să 
vadă global (macroscopic şi telescopic). Iniţiatorul doctrinei 
transformiste a ajuns la această idee nu privind amănuntele 
speciilor, ci masele. Spirit cuprinzător (în felul lui Descartes), 
el privește peste marginile mai multor științe : botanica, zoo- 
logia, hidrogeologia, climatologia, ştiinţele sociale, etc. 

Dimpotrivă, cercetătorul de rând are atâta receptivitate 
pentru mărunțișuri, încât, din fire, el este înclinat să vadă 
parţial (microscopic şi periscopic) adică mai mult amănuntele 
dimprejurul lui 1). Prin structura sa psihică, astfel de cercetă- 
tor este un fel de miop intelectual, după cum Lamarck era 
predestinat să fie savantul cu care sa început o nouă epocă 
în desvoltarea științelor naturale. — Asta nu însemnează câtuși 
de puţin că savantul desprețuește faptele mărunte. Atâtea și 
atâtea observase chiar autorul doctrinei transformiste, încât 
vederile i s'au stins și a sfârșit cariera sa ca un biet orb. 

Dar nenumăratele observări de amănunte ale lui Fabre ! 
El scrie, ca să zicem așa, istoria „tuturor ființelor care fac 
obiectul cercetărilor sale. E în curent cu cele mai mici eve- 
nimente din viaţa lor. Cunoaşte adăposturile între frunzele 
apropiate şi vizuina lor sub coaja bătrână a copacului. Cu- 
noaște calendarul nașterii puilor, cronologia și succesiunea ge- 
neraţiilor; şi-a însemnat metodele lor de muncă, a făcut soco- 


1) „Observatorul obişnuit priveşte pentru plăcerea de a vedea... 
Analiza lui nu trece de separarea unui fapt de alte date ale experien- 
țe!... Puțin îi păsa să afle pentru ce. Li e destul să vadă, să-şi aducă 
aminte și să guste uneori percepțiunile de care se leagă. Mai mult 
observă decât înțelege... Pe această treaptă, observarea e de o cali- 
tate inferioară. L'observateur risque d'âtre un imbecile, et peut-6tre 
un idiot. Puterea de analiză e la el puţin desvoltată... Spiritul de sin- 
teză intervine şi aci, dar într'o formă destul de rudimentară, doar spi- 
ritul de analiză se desvoltă: observatorul ajunge meticulos, atenţia lui 
se îndreaptă asupra elementelor celor mai mărunte ale realităţii... Dacă 
face colecție de mărci poștale, va descoperi îndată falsitatea unei 
mărci după o uşoară lipsă de finețe a gravurii sau nuanţa colorii. Dacă 
e naturalist, el va căuta gloria de a creia specii nouă, sau măcar vreo 
varietate nouă, atrăgând luarea aminte asupra unor deosebiri puţin 
aparente şi fără mare insemnătate“. (FR. PAULHAN, Analystes et 
esprits synthetiques, 1928, p. 47). 

teala merindelor lor și lista de bucate din fiecare zi și cunoaște și 
pricinile care hotărăsc alegerea mâncării ; de ce cutare viespe 
(Cerceris) între atâtea victime pe care le-ar putea găsi, alege 
totăeauna numai gărgăriţe... Cunoaște apoi toate manevrele 
lor de războiu şi metodele de luptă“. 

„Privirea sa a putut pătrunde până în fundul vizuinilor 
celor mai ascunse, unde Halicta își văruește cămăruţele ei și 
rotunjește pănișoarele în care va pune oul; sau, până sub scoarța 
gogoșşilor, unde anume viermi ucigași se hrănesc, mâncând 
nimfe adormite, și până în adâncurile subsolului, unde prin 
îel de fel de meșteșuguri, el a izbutit să afle minunatele taine 
ale Minotaurului“ 1). 

Dar amănuntele acestea, pentru Fabre, nu-s material 
mort, ci el ştie să le și lege la un loc. Ceea ce o specie îi 
ascunde, el află la alta, fiindcă adeseori obiceiurile unui trib 
de gângănii se repetă aproape la fel în altul, iar „analogia de- 
vine o metodă de preț pentru a lega împreună observările trun- 
chiate şi a completa astfel istoria animalelor“. Fără o mare 
agerime în observarea amănuntelor, cum sar fi putut face 
apropierile din care răsare apoi ideea explicativă ! 

In genere însă, antiteza între vederea globală a savantului 
și cea parțială a cercetătorului cu orizont îngust este şi ră- 
mâne ceva caracteristic nu numai în ce privește indivizii, dar 
chiar şi în ce priveşte epocile. 

1. Cu privire la structura psihică, e vrednic de notat că 
sunt oameni de știință caracterizați tocmai prin lipsa de în- 
leres pentru faptele mărunte. Cariera filosofului american 
William James ne oferă un minunat exemplu. In tinerețe, în- 
demnat de naturalistul Agassiz, a pornit cu el spre Brazilia, ca 
explorator. Citind insă descrierea călătoriilor lui Humboldt 
şi observând timp de nouă luni, lupta zilnică pentru adunarea 
materialului necesar colecţiilor, novicele își dă bine seama că 
astfel de activitate nu-i potrivită cu dispoziţiile sale. In loc de 
geograf, ajunge conferenţiar de fiziologie și anatomie, dar nici 
accasta nu-l mulţumeşte, ci trece la psihologie, căutând să dea 
o bază fiziologică acestei discipline rezemate până atunci nu- 
mai pe metoda introspecţiunii. Succesul său a fost mare, însă 


1) Dr. G- V. LEGROS, op. cit., pp. 151, 149. 

dela un timp părăsește şi laboratorul, și psihologia, pentru filo- 
sofia pură. „„Rezultatele muncii de laborator îmi par din ce 
în ce mai puțin ademenitoare. Ceea ce mai ales lipseşte aici 
sunt ideile nouă. Pentru unul care are astfel de idei, găsești o 
sută gata să se înhame cu răbdare la cine ştie ce experiență 
fără însemnătate“ 1). Evident, avem de-a-face cu o structură 
psihică aplecată spre latura speculativă a cugetării. Este 
toarte caracteristic că H. Poincare, stăpân ca nimeni altul 
peste universul abstract al matematicilor, „singurul om a 
cărui cugetare era capabilă de a cuprinde toate cugetările 
altora..., care sa strecurat peste tot unde rațiunea vreunui om 
a putut să pătrundă, oricât de subtile și grele ar fi fost căile 
cercetării... pentru a ajuta și întinde mai departe cercetările, 
totuşi, n'a făcut niciodată experienţe (cu toate că s'a ocupat și 
de fizică). El se îndrepta îndată tocmai spre cel mai înalt 
punct de privire matematică, apropiind teoriile unele de altele 
și prevăzând chiar rezultatele experiențelor“ 2), fără a se osteni 
să le facă. 

2. Dar mai e ceva. Nu numai indivizii, ci şi epocile 
par a fi uneori mai departe de interesul faptelor, și mai aproape 
de al ideilor — ca şi când ar fi vorba de timpuri de mai mare 
sau mai mică intelectualitate, după felul cum predomină adu- 
narea materialului sau elaborarea lui în mari sinteze științifice 
ori filosofice. 

In adevăr, sunt momente când precumpănește numărul 
strângătorilor de fapte mărunte. Muncitorii intelectuali par 
a trăi clipă cu clipă; idealul lor este inducția, dar neputând 
stăpâni un fir unitar în nomolul faptelor, la fiecare caz mai 
impresionant, apucă în altă direcție. Iar alții, mai răbdători și 
mai pasivi, primesc un tipic și-l aplică în toate împrejurările, 
fără a mai privi la dreapta sau la stânga. Am putea zice că 
sunt epoci ale păianjenului, când spiritele se împacă cu un fe! 
de clar-obscur și tind spre imobilitate. (In colțul său pe care 


1) WILLIAM JAMES, Extraits de sa correspondance, Paris, 1924, 
> 7 
; 2) (P. APPEL, Henri Poincare, Paris, 1925, p. 72, 117, ş. a). — 
Dacă trebue să credem pe Unamuno, sunt nu numai indivizi, dar şi 
naţii întregi fără aplecare spre latura concretă a naturii. Așa își explică 
el sărăcia Spanmiolilor „în domeniul ştiinţelor naturale“. MIGUEL DE 
UNAMUNO, L'essence de VEspaygne, 1923, Paris, p. 224). 

soarele nu-l vede niciodată, păianjenul migăleşte ceasuri în- 
tregi la un lucru de nimica : țese o pânză diformă care seamănă 
a cuib sau punguliță de praf. Apoi se așează în mijlocul 
plasei sale şi așteaptă nemișcat lungă-lungă vreme, parcă me- 
ditând la „căutarea timpului pierdut“ în astfel de lucrări ti- 
căite — zădărnicii ale firii sale de făptură posacă. Cam aşa 
pare uneori munca cercetătorului strimtorat de mulțimea fap- 
telor adunate de el și de alții.) 

Sunt însă epoci, când spiritul omenesc amintește sborul 
vulturului. Plutind în seninul cerului, condorul poate cu- 
prinde cu ochii în scurtă vreme tot lanţul Cordilierilor dela un 
pol până la celălalt. Ca în vis, el lunecă dela o margine a 
Oceanului până la cealaltă. Panorama continentelor este mică 
pentru ochiul său a toate stăpânitor, dintr'o înălțime la care 
nu s'a suit de când e lumea niciun păianjen... Așa sunt și în 
istoria spiritului omenesc epoci vulturești, în care apar cerce- 
tători ai naturii cu o amplitudine sufletească atât de mare, 
încât se pot ridica dela amănunte până la idei de vastă coor- 
donare, stabilind linii arhitectonice nouă, care înlesnesc clădi- 
rea ştiinţei. Aşa a fost epoca lui Socrate, Plato și Aristotel ; 
mai târziu a lui Baco, Galilei, Descartes și Leibniz, iar în tim- 
purile mai nouă a lui Kant și numeroasa ceată a urmașilor 
săi. (E curios că, după epoci de mari sistematizări și sinteze, 
urmează iarăși altele de penumbră : acumulare de fapte și ana- 
liză. Pare că există un fel de flux și reflux al spiritului ome- 
nesc.) Omenirea este încă prea tânără, ca să putem desciira 
acest fenomen. Când vom avea la îndemână nu scurta istorie 
universală de azi, ci cronica multor milenii, vom înțelege, 
poate, cum se produce ritmul marelui flux și reflux al culturii 
omeneşti. Vom pricepe atunci cum se petrece și alternarea 
între epocile păianjenului și ale vulturului. 

Pentru un moment, un lucru ne pare sigur: în fiecare 
epocă şi pentru fiecare ştiinţă, factorul decisiv este structura 
psihică a celor care reprezintă știința respectivă. Uneori, ies la 
iveală mai mult cercetători, caracterizați printr'o mare recep- 
tivitate faţă de amănunte; alteori se ivesc observatori ai naturii, 
la care e precumpănitoare intuiţia „activă“ care duce la idei 
de sistematizare şi la sinteze vriginale. 

Aci aşa dar e răscrucea de unde se desparte calea cerce- 


——.—— 

tătorilor mărunți, de calea celor meniţi a ajunge savanţi. Aceşti 
din urmă văd faptele nu numai parţial, ci şi global, privindu-le 
pe toate laturile, grupându-le după raporturi din ce în ce mai 
generale și ajută astfel construirea ştiinţei mai sus și mai de- 
parte, pe când micrografii și micrologii rămân pe treapta de 
simpli. muncitori („laboranţi“).  Acumulează și ei fapte, sporesc 
materialul, însă îl văd cu ochii altora şi-l grupează după tipicul 
împrumutat dela alții. Neputând sui spre înălțime, ei se abat 
uneori înlături. Neavând adâncime de cugetare, mulți se în- 
tind în suprafață, devenind cum zice neologismul francez „,su- 
perficiali“, — ca să nu zicem ca odinioară supra-fațiali. Iar 
dacă un astfel de cercetător nu se mulţumeşte a urmări un 
singur fir, ci prinde mai multe în mână, se poate întâmpla și 
mai rău : el trece dela unul la altul și poate deveni diletant, 
adică sare tocmai spre polul opus științei adevărate. 


D. Deplina obiectivitate.— Toate calitățile in- 
telectuale înșirate până aci mai presupun şi o însușire etică: de- 
plina obiectivitate. Când aceasta lipsește, toate celelalte sunt de 
prisos.  Subiectivismui este cancerul științei. Cercetătorii gră- 
biţi, preocupați mai mult de vâlvă, decât de adevăr, pot luneca 
iute și de grabă în cele mai mari erori. Din fapte mărunte, 
ei caută să tragă concluzii cât mai largi, menite apoi a fi răstur- 
nate în curând. Lucrul e cu atâta mai penibil, cu cât uneori 
chiar oameni de reală valoare cad în acest păcat. Cuvier, un 
învățat de mâna întâi în specialitatea sa, lăsându-se ademenit 
de unele curente streine ştiinţei, a devenit patronul „catastro- 
fismului“ și nu s'a sfiit, pe temeiu de observări pripite și ne- 
complete, să cerce a justifica cronologia Vechiului Testament. 
Măcar că avea înainte pilda lui Buffon (care cercase să dove- 
dească experimental că etatea planetei trece de 70.000 de 
ani — ceea ce-i atrăsese cenzura Sorbonei), Cuvier a căutat să 
potrivească faptele spre a fi pe placul „vechiului regim“, apro- 
piindu-le de cei vreo 6.000 de ani din Cartea Genezei. Astfel, 
opera sa de ocazie ,„,Discours sur les revolutions du globe“ a 
ajuns o adevărată pacoste pentru geografi și alți cercetători ai 
evoluției globului pământesc. 

Dar cazul lui Cuvier nu este cel mai rău dintre toate. 
E] „potrivise“ faptele pentru a nu contrazice tradiţia mozaică, 

şi pentru a fi pe placul oficialității. Sunt însă cercetători, al 
căror subiectivism merge până la falsificarea faptelor. Nu de 
mult, am fost martorii unui proces de mistificare, în legătură 
cu niște săpături de interes preistoric (la Glozel, aproape de 
Vichy). Cât despre falsificarea obiectelor de artă, a mone- 
delor, medaliilor și chiar a documentelor istorice, asta e, cum 
se ştie, foarte răspândită. 

Se înțelege, acesta este cel mai greu păcat pe care și-l 
poate lua pe conștiință un cercetător. O astfel de atitudine 
este o dovadă de slăbiciune intelectuală din partea făptașului, 
deoarece e capabil să-și închipue că simulacrul poate înlocui 
realitatea, că adevărul și minciuna pot fi echivalente. 

Şi fiindcă am dat un exemplu de aiurea, nepărtinirea ne 
obligă să nu trecem cu vederea nici propriile noastre gre- 
şeli. In anii din urmă, un tânăr istoric a dovedit că un căr- 
turar român a falsificat un document privitor la trecutul unui 
oraş din Moldova. Pentru atitudinea romantică a istoriogra- 
fiei de altădată, lucrul este explicabil. (Şi-au putut închipui 
unii că romanitatea şi drepturile noastre istorice pot fi aju- 
tate, schimbând anume date cronologice.) Pentru știință însă, 
care nu are în vedere decât adevărul — fie că place, fie că 
nu place — fapta aceea nu poate avea nicio scuză și credem că 
niciun cercetător. serios n'ar mai râvni azi să-și încarce sufletul 
cu o astfel de răspundere în fața urmașilor. Mai bine să lipsea- 
scă cu totul numele cuiva din istoria culturii unui neam, decât 
să figureze sub eterna apăsare a lipsei de onestitate intelec- 
tuală. Mai de grabă nimic... decât o lucrare pătată de ne- 
adevăr. Măsluirea faptelor este cea mai absurdă dintre toate 
abilitățile. Zadarnic ai scris zece, o sută ori o mie de cărți, 
dacă ai minţit măcar o singură dată. Când într'o chestie zici 
azi da, iar mâine nu, apoi iarăși „da“ ori „nu“, după toane şi 
după cum îți vine la socoteală, tot borhotul tău tipografic 
trebue trecut încăodată prin alambicul criticei. Sentința aceasta 
de veșnică revizuire a muncii celor lipsiţi de scrupul este inexo- 
rabilă; ea este dictată de însăși firea lucrurilor : cauzalitatea na- 
turii exclude orice mistificare durabilă. - La ce-ar servi să min- 
țim legea gravității ? Onestitatea în ştiinţă şi — în genere, 
moralitatea — este o aplicare a legii de gravitate : ascultarea 
de argumentul cel mai greu, adică cel mai corespunzător reali- 

tății. Prin urmare, imbrobodirea faptelor şi negarea realităţii 
nu poate folosi nimic, niciodată şi nimănui. Astfel de pseudo- 
cercetători miopi, care amestecă pasiunile și interesele lor în 
probleme de ştiinţă, uită un lucru esenţial : că faptele sunt nu- 
mai material pentru ştiinţă, dar nu știința însăși; şi că ele 
vor fi mereu controlate și mereu verificate de urmași, după 
metode tot mai exacte, care exclud orice putință de înșelă- 
ciune !). 

Așa dar o singură atitudine este admisibilă : observarea 
și descrierea cât mai exactă a fenomenelor, trăgând cât se 
poate mai precis linia despărţitoare între ipoteză şi materialul 
pe care ai întemeiat acea ipoteză pusă înainte. lar pentru a 
nu luneca spre concluzii pripite, cea mai bună cale pentru 
un cercetător critic este să se orienteze mai întâi asupra dru- 
mului pe care au mers alții înainte de dânsul. Geograful, de 
pildă, studiind o regiune, e dator să ia cunoștință de toate 
descrierile anterioare (cel puţin de cele mai apropiate de tim- 
pul său), iar dacă mai poate adăoga și el unele fapte neob- 
servate de nimeni : o racordare de terase, o fractură, e deni- 
velare, o graniță biogeografică, o grupare caracteristică a 
populaţiei, etc., etc., el va face o lucrare de real folos, adică 
este un cercetător (Forscher) pozitiv. Se înţelege, meritul 
nu este întreg al său, ci-l împarte cu predecesorii. Studiul 
pământului românesc ne oferă un exemplu foarte lămurit. 
Regiunea cea mai ușor de cercetat era podişul Moldovei şi 
câmpia Munteniei, unde și morfologia și stratigrafia sunt mai 
simple. Cea dintâi orientare mai atentă o datorim lui Cobâl- 


1) Renan „a lăsat să i se scrie pe mormânt aceste cuvinte: veri. 
tatem dilezit. Din tinereţe, când a compus la 25 de an: „l'Avenir de la 
Science“, şi până la adânci bătrâneţe, atât el cât şi alți contemporani 
eminenţi au arătat față de adevărul ştiinţific un fel de cult necondi- 
ționat. Recunoaşterea din ce în ce mai exclusivă a primatului şti-nţei 
a crescut în toată faza raționalistă, culminând în pozitivism. Azi, contra 
aşteptărilor lui Comte, vedem oarecare înviorare a metafizicei, iar cer- 
titudinea despre rezultatele științelor exacte începe a fi clătinată (Ein- 
stein), făcând loc concepţiei exprimată prin formula „Incertitudine“. 
Insă oricare ar fi rezervele privitoare la „Primele principii şi ultimele 
concluzii“, în zona muncii zilnice pentru adevăr, rămâne ca un postuiat 
definitiv stabilit: cine nu poate încheia activitatea sa de lucrător în 
câmpul ştiinţei, cu o mărturisire ca a lui Renan: Veritatem dilexi, acela 
nu merită numele de om de ştiinţă, fie că e vorba de un cercetător, f:e 
că ar tinde spre treapta de erudit ori de savant. 

cescu, în câteva pipăiri regionale. A venit apoi cercetarea 
întregului terțiar (Sabba Ștefănescu) ceea ce însemna un mare 
pas înainte. Cine compară însă harta schițată de cei dintâi 
cercetători, cu hărțile neasemănat mai amănunțite, care au 
apărut de atunci încoace, poate vedea că chiar pentru regiuni 
relativ simple, cercetătorul de azi este ucenicul tuturor pre- 
decesorilor săi și împarte cu ei meritul lucrării sale, deoarece 
munca lor completase încetul pe încetul „cadrul“, în care 
muncitorul de azi își poate racorda mai lesne observările. Ba 
uneori n'ar trebui să uite nici pe aceia care, măcar că n'au luat 
parte la cercetarea regiunii, au atras atenţia asupra unui feno- 
men, studiindu-l numai pe hartă şi îndemnând pe cercetător 
să-l urmărească pe teren în toate amănunțimile. In sfârșit, 
orientarea cercetătorului se mai face şi pe temeiul lucrărilor 
de sinteză, care arată sfera problemelor unei științe și rezulta- 
tele la care s'a ajuns. Astfel de opere, când nu sunt simple 
compilări („carte din cărți“), ci reprezintă o construire perso- 
nală a materialului științei respective, ele prezintă nu numai 
taptele esenţiale, organic sistematizate, după anume „categorii“ 
directive, dar pun şi unele puncte de întrebare, relevând uneori 
lacunele ce mai rămân de împlinit în ştiinţa de care e vorba. 
Aşa dar, o lucrare de acest soiu învaţă chiar pe un începător 
să gândească şi cu astfel de călăuză înaintea ochilor, concen- 
trându-și atenţia asupra unei singure probleme, el poate dela 
început să adune material de preț şi să devină un „cercetător' 
folositor ştiinţei. 


Cunoscând acuma nu numai condițiile cercetării, dar și 
însuşirile psihice ale cercetătorului, vom putea prețui mai 
exact şi valoarea lui ca factor ajutător al progresului ştiinţelor. 

S'ar părea că munca cercetătorului e în genere ușoară, 

_— mai ales judecând după cuvântul „noroc“ întrebuințat mai 
sus. In realitate, lucrurile stau altfel. 

Din capul locului, trebue să ținem seama că munca pre- 
gătitoare a ajuns în fiecare știință tot mai lungă și mai spe- 
cială. Mai întâi, e nevoie astăzi de o preparare îndestulătoare 
în matematică. 

Vechiul postulat al lui Aug. Comte despre pozitivarea cu- 
noştințelor cu ajutorul quantificării e pe cale de realizare. 
Nu numai astronomia este matematică aplicată, dar chiar fi- 
zica și chimia au căpătat baze matematice. „In curând se va 
scrie pe ușa laboratoarelor de fizică și de chimie regula pla- 
toniciană : nimeni nu intră aici, dacă nu e geometru“ 1). 

Apoi să nu uităm că, pentru adunarea materialului, se 
cere uneori o foarte lungă muncă, unde e vorba mai mult de 
răbdare. (Pentru determinarea unor roce, e nevoie câteodată 
de o enormă pierdere de timp.) Dar şi faptele brute pot fi de 
o mare însemnătate (adunarea de ierbarii, completarea colec- 
țiilor zoologice și paleontologice, ridicările topografice în ţinu- 
turi neexplorate, etc.). Din acest punct de vedere, cercetătorii 
sunt un fel de pionieri. Munca lor ajunge la preţul ei ade- 
vărat abia când vine arhitectul, adică spiritul constructiv al 
savantului care întrebuințează acel material pentru o sinteză. 
Insă nu trebue să pierdem din vedere că, fără gloata celor care 
au făcut munca de adunare a materialului mărunt, sinteza nu 
e cu putință, după cum, fără soldații care umplu frontul, nici 
cel mai mare geniu militar nu poate câștiga victoria. 

Aşa dar, departe de a fi trecută cu vederea, munca cer- 

cetătorilor, oricât ar fi de modestă, trebue privită cu recuno- 
ştință. De exactitatea ei, atârnă valoarea rezultatelor generale. 
Ba încă putem spune că recunoştinţa trebue să fie cu atâta mai 
vie, cu cât munca cuiva e mai ingrată. Când îfilonul prin- 
ipal a fost sleit, este un merit deosebit să stărue cineva în 
urmărirea filoanelor mai mici, luminând cu lampa lui colțurile 
întunecate ale minei, lucrând izolat de restul lumii, ca un fel 
de martir al muncii. Astfel de cercetători sunt spirijinul cel 
mai tare al unei națiuni, mai ales în timpuri ca ale noastre 
(pag. 30), când întreaga ființă a statului poate atârna la un 
moment, de numărul şi de competența oamenilor săi de 
știință, — cum se întâmplă în timp de războiu sau de mari 
crize sociale. 


1) GASTON BACHELARD, Le nouvel esprit scientifiques, Paris 
1934, p. 167. Cu timpul li se va aplica şi cercetătorilor observarea lui 
Spengler: „Ceea ce va hotări în viitor rangul savantului va fi nu numai 
capacitatea de a privi 7nai departe în domeniul său, ci și de a cugeta 
până dincolo de el“. O. SPENGLER, Reden und Aufsătze, Munchen 


1937, p. 159. 

In rezumat: cercetător se chiamă cel care caută și gă- 
sește 1) fapte nouă în vreo ramură a ştiinţei. Cercetător poate 
ajunge orişicine, dacă are curiozitate științifică şi darul de a 
observa. Insă munca cercetătorului nu-i ușoară, deoarece, ală- 
turi de agerime în observare, mai trebue şi o pregătire care 
să-i pună la îndemână firul certitudini: în ştiinţa respectivă. 
Trebue să ajungă la intuiţii „active“, care ajută prelucrarea 
materialului. Dar toate acestea nu-s cu putință, dacă cerce- 
tătorul nu aduce cu sine în faţa naturii o deplină obiectivi- 
tate, spre a-l împiedeca să substitue faptelor ipoteze neverifi- 
cate, adică simple creaţiuni ale imaginației sale. 


1) S'a adus întâmpinarea : dar dacă nu găsește? Incetează de a 
mai fi cercetător ?. — Nu încetează, însă astfel de lucrători sterpi nu 
mai interesează progresul științei. 

S'a făcut apoi observarea : nu e cercetător şi cel care e preocupat 
de anume idei? — Intru cât ideile, din punct de vedere psichologic, 
sunt și ele fapte, pot fi și cercetători de idei (mai ales când e vorba 
de ideile altora) ; când însă ajungi la idei originale, astfel de lucrători 
E. ogorul ştiinţei se sue pe treapta savanților, cum se va vedea mai 

eparte. 


N 


ERUDIȚII 


Erudiţi se numesc cei care adună 
multe fapte (fie aflate de ei, fie gă- 
site de alții); la erudiție poate 
ajunge orișicine, când se ocupă timp 
îndelungat de o ştiinţă. 


Specializarea într'o ramură a științei duce neapărat la erudiție. A 
fi erudit e o chestie de mumcă îndelungată, prin urmare și de etate. 

I. Calitățile eruditului. — Memoria puternică (uneori cu- 
mulativă, alteori constructivă). O mare memorie cumulativă este de 
obiceiu însoţită de o slabă capacitate de raționament. 

II. Condiţiile erudiţiei. — Memoria naturală şi memoria 
artificială. Pletora de erudiție in epoca modernă. Enciclopedișşti și 
specialiști. Polimatia devine tot mai rară. 

III. Valoarea erudiţiei. — Intuiţia este superioară învă- 
țăturii din cărţi. Sporul mijloacelor de intuiție directă scade preţul 
erudiţiei de bibliotecă. Pseudo-erudiţia. Eruditul onest și disciplinat 
poate fi călăuză de mare preţ pentru cercetările științifice. 


Pe treapta a doua stau erudiții. Cine adună cunoștințe 
multe într'o ramură de cercetare, interesându-se chiar de amă- 
nuntele faptelor şi ținând firul tuturor publicaţiilor însemnate 
ale unei specialităţi, acela se chiamă erudit. Cutare zoolog se 
ocupă, să zicem, numai de lepidoptere ; cutare paleontolog stă- 
pânește ca nimeni altul caracterizarea fosilelor unui sistem 
sau chiar numai al unui etaj geologic, iar cutare botanist cu- 
noaşte în chipul cel mai amănunţit o familie ori un gen. Se 
înțelege că o astfel de specializare permite celui care o posedă 
un „record'' de orientare în acel colț al ştiinţei, aşa că opinia 
sa poate fi hotăritoare, întocmai ca a unui suprem arbitru. Bă- 
trânul Porcius Florian dela Rodna își concentrase silințele sale 
în deosebi asupra studiului florei din Transilvania și mai ales 

asupra genului Hieracium.  Ajunsese așa dar un foarte erudit 
botanist și era consultat ca un patriarh de toți cei are se ocu- 
pau de plantele din mijlocul cununii Carpaţilor. 

Erudiția prin urmare este o chestie de lungă silință și 
de o nimerită organizare a muncii de acumulare : facere de co- 
lecții, completarea bibliografiei, aflarea documentelor rare etc., 
etc. Chiar fără să vrea, cel care se ocupă timp îndelungat de 
o ramură a ştiinţei poate deveni erudit. De aceea, directorii 
muzeelor, bibliotecarii, șefii laboratoarelor de cercetări și pro- 
fesorii în genere ajung spre sfârșitul carierei lor mai mult sau 
mai puţin erudiţi. Ca să întrebuințăm o expresie militară, 
erudiţia este un fel de „înaintare la vechime“. E foarte firesc 
ca ostașii cărunţi să aibă mai multe galoane decât cei tineri. 


I. Calitățile eruditului. — Dacă erudiţia în- 
semnează întâi de toate acumulare de cunoștințe, urmează dela 
sine că prima însuşire a eruditului este memoria, după cum cu- 
riozitatea științiiică şi agerimea spiritului de observare fuseseră 
însuşirea fundamentală a cercetătorilor. 

In adevăr, sunt oameni al căror creier este foarte recep- 
tiv. Calitatea acesta este de obiceiu pronunțată mai ales în 
copilărie. Până spre epoca pubertăţii, creierul copiilor este 
atât de plastic, încât păstrează o mulțime de impresii chiar 
despre lucruri fără nicio însemnătate. lar câteodată, memoria 
rămâne destul de vie și mai târziu, ceea ce înlesnește înmaga- 
zinarea unui mare număr de fapte. Se înțelege că astfel de ca- 
pete sunt oarecum predestinate spre erudiție, dacă împreju- 
rările permit apropierea de știință. 

Deocamdată, e locul să deosebim aci două feluri de me- 
morizare, când e vorba de cărturari: 

a) Specia cea mai obișnuită este aceea, pe care am putea-o 
numi a memoriei cumulative, care adună şi păstrează în chip 
quasi-pasiv tot soiul de fapte, ca într'o cameră de vechituri, 
unde se îngrămădesc cu timpul lucrurile cele mai despăre- 
chiate. I-am putea zice: memorie-depozit (de date cronolo- 
gice, de nume proprii, întâmplări, imagini, documente și tot 
felul de mărunţișuri eteroclite). 

b) Este însă și o memorie selectivă, care cerne faptele, 
păstrând numai pe cele care au legături organice şi așezân- 

du-le în anume ordine, după afinităţile lor naturale sau după 
criterii de valoare. 

De unde această deosebire ? Din chiar felul de impresio- 
nabilitate al indivizilor respectivi. La cei dintâi, sensaţiile 
sunt vii şi urmează repede unele după altele, ca o înregistrare 
iotografică, fonografică, filmografică sau altele de acest gen. 
Sujletul e atins numai la suprafață, pe când la cei de al doilea, 
impresia este mai potolită, dar adâncă, iar materialul sensorial 
primește o modelare mai îndelungată. (Chateaubriand se spo- 
vedește în „Memoriile“ sale astiel: „în clipa dintâi, ofensa 
aproape n'o simt, dar se întipăreşte în memorie, iar amintirea, 
în loc să se şteargă, crește cu timpul și doarme în inima mea 
ani întregi, apoi se deşteaptă la cea ma: mică întâmplare cu o 
nouă putere şi rana ajunge astfel mai vie decât la început.) 

Evident, felul acesta de memorie — oricare ar fi expli- 
carea ei fiziologică — este de o calitate superioară nu numai 
pentru elementul emotiv, cum e cazul artei, dar și când e 
vorba de elementul pur intelectuai. Descartes întrebuințează 
undeva cuvântul „mistuire“, ca să arate procesul acesta de 
lungă frământare a unei idei. Și în adevăr, aci stă linia des- 
părțitoare între erudiţii obișnuiți și cei de calitate superioară. 
La cei dintâi, receptivitatea lor vie (quasi-impulsivă) adună 
faptele fără ordine și tot fără ordine le deșiră în vorbire sau în 
scris. De aci confuzia și chiar putinţa contrazicerii. Nu doar 
că erudiţii de acest soiu ar desprețui logica, ci fiindcă memoria 
lor este superiicială, ca a copiilor şi a sălbaticilor. Mintea lor 
lucrează aproape ca un mecanism. Un Kafru de pildă știe ce 
vită lipsește din cireadă, fără să le numere una câte una, ci 
dintr'o aruncătură de ochi. Intuiţia recentă se suprapune peste 
cea veche în chip automat, fără reflecţie, deoarece eul sălbati- 
cului, ca şi al copilului, nu este destul de organizat; de aci 
asocieri de imagini şi judecăţi cu totul neaşteptate. Cu alte 
cuvinte : receptivitate mare, dar ordine și deci logică puțină. 
Cu cât impresiile sunt mai vii și memoria mai cuprinzătoare, 
cu atât desordinea e mai gravă. Pe scurt, un astfel de erudit 
are următoarele însușiri dominante : lesne receptor, cumulator, 
și superficial (uneori de-a-dreptul haotic). 

Există însă şi o compensare. Conglomeratul de fapte în- 
magazinate fără cernere permite scriitorilor cu astfel de me- 

morie asocieri de imagini inedite și deci aplecarea spre pam- 
flet. De știință însă în niciun caz nu poate fi vorba, deoarece 
ştiinţa este riguros demonstrativă și deci selectivă, adică rân- 
dueşte faptele și ideile sub lumina calmă a criticei. Am putea 
asemăna mintea erudiților haotici cu delta unui râu; în ea 
se adună nu numai nomol, ci şi tot felul de plăvii aduse la 
întâmplare de curentul apei, după fiecare ploaie. De aceea, 
în unele delte se aud câteodată explozii-ca cele vulcanice, dar 
tără nicio primejdie ; nu e vorba de lavă, ci numai de noroiu 
şi gaze fetide, ieșite din putrezirea materiilor cărate de apă 
împreună cu nomolul. Astfel de explozii nici nu: sparie pe 
nimeni — cel mult broaștele și caimanii adormiţi în stufărișul 
bălților din vecinătate. Cam la atât se oprește și isprava celor 
cu memorie acumulativă : scris de ocazie şi atitudine pam- 
fletară. 

Cu totul altele sunt calitățile eruditului de calitate supe- 
rioară. Ajutat de o memorie sănătoasă și disciplinată, scrisul 
său este selectiv, constructiv şi deci fundamental — adică în 
stare să aşeze temelii tari în ramura sa de cercetare 1. 'Vem 
da mai departe exemple chiar din sfera culturii românești. 
Deocamdată, ne oprim la această constatare rezumativă : o me- 
morie bogată nu însemnează numaidecât o intuiție puternică 
a naturii şi o temelie sigură pentru munca științifică, ci poate 
fi numai semnul unei receptivități sensoriale deosebite, cum e 
cazul copiilor şi al sălbaticilor. Din contra, dela acumularea 
cantitativă până la prelucrarea științifică a materialului este 
o distanţă considerabilă, pe care puţini erudiţi o pot străbate. 
Numele e același pentru toți, dar calitatea ne înfăţişează foarte 
multe grade. Din punctul de vedere al cantităţii, poate deveni 
erudit şi cercetătorul la care memorizarea faptelor nu depășește 


1) Un caz de memorie neobișnuit de cuprinzătoare a fost acela al 
istoricului englez Thomas Buckle (1821—1862). Citea câte trei volume 
pe zi, făcând şi notițe din operele care îl interesau ; cunoştea 19 limbi, 
era cel mai mare jucător de şat; al epocii sale; putea recita pe de rost 
pagini întregi nu numai din poeţi, ci și din prozatorii însemnați. AJun- 
sese un fel de bibliotecă ambulantă... Dar, spre deosebire de erud-ții 
care amestecă faptele şi scriu atât de încâlcit, încât operele lor rămân 
necitite. Buckle scria aşa de limpede și era așa de temeinic în argumen- 
tările sale, încât, la apariţia operei „Istoria civilizației în Anglia”, măcar 
că autorul! nu tipărise până atunci nimic, în fiecare an ieşea o ediţie 
pouă. ALFRED H. HUTH, Henry Thomas Buckle's, Leben und Wirken, 
Leipzig, 1881, pp. 15, 18, 25, 49 şu. 

nivelul unei simple înregistrări. Poate ajunge chiar un erudit 
fenomenal. Se cunosc cazuri de memorie extraordinară, însă 
stearpă. Cutare calculator este în stare să facă cu ochii închiși 
operaţiuni cu numere gigantice, dictate la repezeală. Dar 
atâta pot. Capul lor e ca un fel de mașină de înregistrat şi 
de calculat, nu are însă de loc însușirile matematicului.. Raţio- 
namentul superior şi puterea de a crea le lipsește deplin. Tot 
aşa, cutare cărturar cu memorie cumulativă poate purta în 
minte cuprinsul multor citiri, adică este, cum zice poporul, 
„burduf de carte“ şi poate să fi scris atâtea lucrări câte nu le 
mai ştie nimeni — nici el însuşi, dar toată erudiţia aceasta 
rămâne de un nivel inferior, nefiind nici selectivă, nici con- 
structivă, ci pur cantitativă și superficială. De aceea, după ce 
am văzut calităţile psihice cu care se asociază erudiția, e ne- 
cesar pentru dreapta prețuire a cărturarilor să ținem seama și 
de condiţiile în care se desfășoară acest soiu de activitate inte- 
lectuală. 


II. Condiţiile erudiţiei. — Am relevat în locul 
întâi plasticitatea creierului. Dar nu e nevoie numaidecât de 
un creier foarte receptiv pentru ca să ajungă cineva erudit. 
Alături de capacitatea naturală — totdeauna limitată — cărtu- 
rarilor le mai stă la îndemână și memoria artificală a fișelor, 
iar aceasta este nelimitată. 

In epoca noastră de taylorism, bibliotecile, pinacotecile, 
muzeele, colecţiile, grădinile botanice și zoologice, aquariile, 
terrariile, lapidariile, arhivele de tot felul, revistele, buletinele 
şi publicaţiile patronate uneori de asociaţii pentru informație 
internațională înlesnesc enorm calea spre erudiție. Putem 
spune că am ajuns chiar la exces. Incă de pe la jumătatea se- 
colului trecut, Renan mărturisea cu melancolie : „E trist lucru, 
să te gândeşti că trei sferturi din faptele pe care le caută un 
cercetător au fost găsite de alții mai de mult“. Vorbind de 
specialitatea sa, el spune categoric: ,„Piedeca cea mai mare, 
care îngreuiază progresul studiilor filologice, stă în risipirea 
muncii și în izolarea cercetărilor speciale, care face ca lucrările 
filologului există numai pentru el şi pentru un mic număr 
de colegi preocupaţi de același subiect... Nu ţi-ar ajunge nici 
viața întreagă, ca să citeşti tot ce se poate consulta asupra 

cutărui punct special al unei științe care și ea nu-i decât o mică 
parte dintr'o știință cu mult mai întinsă. Aceleaşi cercetări 
sunt începute iarăși și iarăși, fără încetare, iar monografiile se 
îngrămădesc în așa măsură, încât chiar numărul lor le anu- 
lează și le fac aproape inutile. De bună seamă, va veni timpul 
când studiile filologice se vor cotorosi de toate aceste lucrări 
împrăștiate. Rezultatele fiind odată dobândite, monografiile 
acestea, ajunse de prisos, vor fi păstrate doar ca o amintire. 
Când clădirea e gata, nu-i nicio pagubă să dai la o parte 
schelele care fuseseră necesare pentru construirea edificiului. 
Așa e obiceiul la științele fizice. Lucrările aprobate de autori- 
tatea competentă sunt făcute odată pentru totdeauna, apoi pri- 
mite pe încredere... Și astfel, marele tezaur al Științelor Natu- 
rale s'a adunat parte cu parte printr'o minunată solidaritate 
a tuturor colaboratorilor“ 1). 

Și totuși, Renan își făcea iluzii. De atunci până azi, răul, 
în loc să scadă, a sporit. Năvala publicaţiilor de specialitate 
adună „din ce în ce mai mult gunoiu și mai multă muncă 
pierdută zadarnic. Multe scrieri sunt de așa soiu, încât lumea 
şi ştiinţa n'ar fi pierdut nimic, dacă ar fi rămas netipărite“ 3). 
E drept că în timpurile din urmă, primejdia de a munci za- 
darnic, descoperind lucruri care fuseseră descoperite de alţii, a 
mai scăzut pe alocurea 3). Insă pletora erudiției bântue nu nu- 
mai în sfera filologiei și a istoriei, ci și printre naturaliști. Le 
Dantec nu s'a sfiit să spună auditorilor săi dela Sorbona aceste 
caracteristice cuvinte: „Nimeni nu mă va contrazice, dacă 
voiu afirma că o mare parte din cercetările publicate până azi, 
sunt absolut nefolositoare... Cine se interesează de fenome- 
nele naturii, acela se trezește în fața unui amestec inextricabil, 
pe care îl putem asemăna cu ceea ce era știința înainte de 


]) E. RENAN, L'avenir de la science, Pensees de 1848, pp. 122, 
232 ş.u. 


să, se CH. V. LANGLOIS, Manuel de bibliographie (1901—1904), pp. 
, 581. 

3) In unele arhive, fiecare cercetător are un „buletin“ special, 
unde sunt înscrise toate cărțile sau documentele cerute de el, din biblio- 
tecă, așa că cine vine să lucreze asupra aceluiași subiect, poate lua 
firul muncii de unde fusese lăsat de predecesor, scăpând astfel de pa- 
guba de a mai cerceta încă odată ceea ce fusese cercetat și aflat de 
alui. CH. SCHMIDT, Les sources de Phistoire de France depuis 1789 aux 
Archives Nationales (CF. H. BERR, La synthese en histoire, 1911, p. 10). 

Kepler 1). Iar dacă acest naturalist ar părea cuiva prea vechiu, 
iată părerea altuia mai nou, laureat al premiului Nobel. Vor- 
bind despre tipăriturile specialiștilor din ramura sa, biologul 
Nicolle se exprimă astfel : „Rien de plus navrant que de par- 
courir les comptes-rendus des communications presentâes aux 
societes savantes. On se demande quel motif a pu determiner 
les auteurs dans le choix de telles broutilles“2). In sfârșit, 
nepărtinirea ne obligă să recunoaștem că situația este la fel 
și în geografie. Bibliotecile cuprind munți de material adunat 
de exploratori, de membrii societăților geografice și de alte ne- 
numărate asociaţii de cercetători. așa că un metodolog german 
declară fățiș: „Va veni timpul când geografii vor fi sătui 
de nesfârşita acumulare și cernere de fapte, pe care generaţii 
întregi nu le vor mai putea prelucra, necum să poată un singur 
creier omenesc a le stăpâni“ 5). Iar proorocia putem zice că 
s'a şi împlinit. De pe acum, ne uităm cu milă adâncă la truda 
lui C. Ritter de a descrie fața pământului, bizuit mai ales pe 
cei care scriseseră ceva geografic înainte de dânsul, adică pe 
erudiție de bibliotecă. Opera sa capitală : Vergleichende Erd- 
kunde, un fel de xoMoscovpyia straboniană, rămasă însă și până 
azi neterminată, este un memento pentru toţi cei care își pun 
nădejdea în erudiția cărturărească. De aceea, în direcţia 
aceasta nu l-a mai imitat niciun geograf şi, de bună seamă, nici 
nu-l va mai imita. Cu toată dimensiunea ei respectabilă, lu- 
crarea lui Ritter se păstrează doar ca un document de biblio- 
tecă, citat câteodată, dar de nimeni citit, când e vorba să se 


1) Le DANTEC, La crise du transformisme, Paris, 1910, p. 25 ş.u. 

2) CH. NICOLLE, Biologie de linvention, Paris, 1932, p. 49. 

3) SPETHMANN, Dynamische Lânderkunde, Breslau 1928, p. 219 
Ș. u. Aceeași mărturisire o [ace şi Frobenius cu privire la etnografie. 
„Cârpele şi nimicurule care umplu în bună parte colecţiile etnografie sunt 
destul de lipsite de preţ... Nu-s decât semne externe, mase moarte, 
cărora trebue să le insufle cineva viaţă... E drept că se fac grozav 
de multe măsurători, se descrie mult, se combină, se critică, se cerce- 
tează la microscop. Dar toate acestea reprezintă mai mult o cufundare 
în subtilităţi fără valoare, decât un avânt creiator şi sigur de ţintă... 

Dovadă că adeseori ceea ce iese din clocitoarea capului supra- 
îmcălzit al eruditului şi ceea ce răsare din pânoasa de primăvară a 
minţii unui profan neispitit de erori, se măsoară cu aceeaşi măsură, 
cu monede deopotrivă de valabile, iar Ştiinţa şi Statul tac, nu zic ni- 
mic, când unul din slugitorii lor își pune pe cap o tichie de paiaţă și o 
dă drept potcap de doctor“. (LEO FROBENIUS, Erlebte Erdteile, Aus- 
fahrt von der Volkerkunde zum Kulturprobiem, Frankf. a. M., 1925, |. 
p. 248 ş. u.). 

informeze cu privire la fața pământului. Prestigiul erudiției 
nu mai are acuma nici pe departe căutarea de odinioară. In 
epoca noastră de înregistrare biurocratică a faptelor și de con- 
tinuă clasificare a informaţiilor bibliografice, în cataloage pu- 
blice, în tişele bibliotecilor, în registrele (de autori, și de ma- 
terii) dela sfârșitul revistelor, anuarelor și ale tuturor publica- 
țiilor mai voluminoase, nimic mai ușor decât să ajungă cineva 
nu numai erudit, ci chiar pereruditus. După cum corpul câști- 
gă în volum cu adăogirea anilor, tot așa sporeşte și putinţa 
de informaţie a celui care lucrează ani și ani de zile într'o 
ramură oarecare a ştiinţei. Volumul informaţiei (fie adunată 
în memorie, fie în foiţele strânse în saltar) se chiamă erudiție ; 
ea este inevitabilă cu înaintarea în etate şi după cum nu e un 
merit deosebit să ajungi corpolent spre bătrâneţe, tot astfel nu 
e o însușire de prea mare preţ să ajungi erudit, —- mai ales 
când e vorba de erudiția moartă, culeasă din cărţi, fără a su- 
pune faptele unui proces de elaborare intelectuală proprie. Un 
astfel de erudit este ca un căruţaş care încarcă sub coviltirul 
lui cât poate smulge din carul altora... Puțin lăudabilă mun- 
că... şi fără niciun folos, deoarece erudiția nu e un scop în 
sine, ci numai un mijloc de a te apropia de știință, dacă eşti 
capabil de mistuirea deplină a faptelor adunate. Altfel, eru- 
ditul, chiar dacă ar fi scris singur o bibliotecă întreagă, ră- 
mâne tot atât de inferior savantului, ca şi un cercetător ucenic. 
Un exemplu. Cutare geograf adună în cartea sa tot ce sa 
scris despre Caucaz, Carpaţi sau alt şir de munţi. Ca număr 
de fapte, întrece pe toţi care au mai scris despre acea regiune. 
Dar asta nu însemnează că acel specialist e și un savant. Dela 
stăpânirea unui mare număr de cunoștințe privitoare la o re- 
giune și până la o privire originală măcar a unei ramuri a 
ştiinţei despre pământ, este o depărtare considerabilă. Intrun 
colț al cercetării, el este „acasă la el“, dar mai departe poate 
fi cu totul neorientat. De aci şi paradoxul atât de obișnuit în 
timpurile noastre de a se vorbi de „ignoranţa specialiștilor“ 1), 


1) Aducem o mărturie mai de departe. Ortega Y Gasset îi caracteri- 
zează astfel : „Astfel de cercetători izbutesec în câmpul îngust al pri- 
virii lor să descopere fapte nouă şi servesc astfel științei lor pe care 
abia dacă o cunosc și deci Universului spiritual pe care îl ignorează. 
Cum a fost şi cum e cu putință aşa ceva? Să relevăm mai întâi cât 
mai cu tărie această faptă de necrezut şi totuși cu neputinţă de tăgă- 

Fără îndoială, calificativul acesta ironic este exagerat înadins, 
dar nu e mai puţin adevărat că lumea intelectuală începe 
a-şi da seama că una e să fii erudit, adică să faci mâncare cu 
tăină luată dela alţii, și cu totul altceva e să câştigi pe dreptate 
numele de savant sau spirit creator. — Dar despre caracterele 


savantului va fi vorba mai departe. 

Deocamdată, ne mărginim la atât: acumularea faptelor, 
fie prin memoria naturală, fie prin cea artificială (fişe, re- 
gistre, etc.) nu duce numaidecât la înaintarea ştiinţei. Este 
ca o îngrămădire de hrană în stomac, însă fără putinţă de di- 
gerare. Fericitul Augustin, unul dintre ce mai învățați pă- 
rinţi ai Bisericii, are o comparatie foarte expresivă. Memoria, 
zice el, este pântecele sufletului: memoria quasi venter est 
cnimi. Am putea spune tot cu atâta dreptate: că și erudiția 
seamănă cu un pântec îndopat. Ca și gastronomia, ea a fost 


odinioară. foarte prețuită 
Intre multe curiozități, Bologna, „orașul cu multe tur- 
nuri““, are şi una necunoscută aiurea: niște morminte înalte, 


duit : Științele experimentale s'au desvoltat în bună parte prin munca 
unor capete grozav de mediocre și chiar mai puţin decât mediocre. Asta 
însemnează că știinta modernă, rădăcina şi simbolul culturii de azi per- 
mite să lucreze cu folos chiar și cei puţin înzestrați. Motivul stă 
într'o împrejurare care e cea mai mare înlesnire, dar şi cea mai mare 
primejdie a ştiinţei de acum (şi a întregii civilizaţii condusă și întrupată 
de ea) şi anume: în metuda mecanizării. O bură parte din ceea ce se 
face în fizică şi în biologie nu-i decât aplicare mecanică și generalizare 
pe care orişicine o poate face. Un mare număr de cercetări se pot rea- 
Hza, când știința e împărţită în parcele mici, iar cercetătorul se aşează 
în una din ele, fără să-i pese de alţii. Exactitatea metodelor permite 
această îmbucătăţire practică a materiei de cercetat. Lucrezi cu aceste 
metode, cum ai lucra cu o mașină şi poţi ajunge la o mulțime de re- 


zultate, fără să ai măcar o idee despre temelia lor și sensul lor. Astfel, 
închis în celula labora- 


un mediocru poate înlesni progresul ştiinţei, 

torului, ca albina în alveola stupului ori ca un cal în treapădul pe 
arie. — Se nasc astfel un fel de oameni tare ciudaţi : Cercetătorul care 
descopere un fapt capătă un sentiment de superioritate și sigurarţă. 
Nu fără oarecare aparență de dreptate se crede el om de știință ; el 
are un crâmpeiu de ştiinţă, care, numai împreună cu altele, face ade- 
vărata ştiinţă. Asta e situaţia specialistului... In colţișorul lui de lume 
e acasă ; cât despre rest, habar nare... Il vom numi deci un ignorant 
învățat, iar asta e un lucru foarte grav, fiindcă în toate chestiile pe 
care nu le înţelege, el va vorbi cu pretenția omului care în micul 
său colt e autoritate“. (JOSE ORTEGA Y GASSET. Der Aujstand der 


Massen, Berlin 1932, p. 121 ş. u.) 

nu la cimitir, ci pe stradele orașului. In niște sicrie de piatră, 
acoperite cu baldachine de marmură, se păstrează rămăşiţele 
așa numiţilor glossatori, adică a erudiţilor care au făcut odi- 
nioară fala bătrânei universități bologneze. E cunoscută de 
asemenea tuturor faima vestitului Pic de la Mirandola, care 
se lăuda că poate vorbi despre orișice... Nu bănuia semeţul 


„Polihistor că o astfel de pretenţie era mai de grabă o osândă, 


nu o laudă. Polimatia acelor timpuri este pentru noi un semn 
sigur că știința din acea vreme era încă în stare de pruncie. 
In desvoltarea cronologică a ştiinţei, învățătura enciclopedică a 
precedat cu mult epoca cercetătorilor adevăraţi. Antichitatea 
a cunoscut destui „învăţaţi universali“ sau polihistori, iar „cer- 
cetători“ în sensul propriu al cuvântului apar abia în timpu- 
rile moderne. (Până și în desfășurarea propriei noastre culturi, 
lucrul se verifică. Milescu şi Cantemir erau erudiți şi mari 
enciclopediști, într'o vreme când neamul nostru m'avea nici 
măcar un singur cercetător în câmpul științei exacte.) 

Prin urmare, comparaţia fericitului Augustin nu trebue 
trecută cu vederea. De multe ori, erudiția nu-i decât o înfuli- 
care, adică o umplere a foalelor sau un regim de îngrășare în 
bibliotecă (Mastkur, cum zic Germanii — mari amatori de eru- 
diție). 


III. Valoarea erudiţiei. — Cele înșirate până 
aci nu ne dau insă dreptul de a privi cu despret erudiţia. E 
necesar numai să deosebim exact treptele ei și să luăm seama 
la extremitățile scării : jos stă erudiția de rând, legată mai ales 
de două tipuri psihice: de cel receptor, acumulator, super- 
ficial (uneori de-a-dreptul haotic) cum l-am descris mai 
înainte ; apoi de tipul tardigrad, al cărturarilor domoli, lipsiți 
de imaginație și sărăcuţi ca inteligență. Dacă sunt stăruitori, 
chiar și astfel de muncitori mediocri adună cu timpul movile 
de fișe şi pot deveni prolifici: tipăresc, tipăresc şi iarăși ti- 
păresc. Cărțile lor amintesc vestitele „Cosmografii“ de odi- 
nioară — un fel de salad medievală — în care puteai găsi 
de toate şi mai ales numeroase citaţii, fără mult scrupul dacă 

sant potrivite ori nu ; să fie însă multe — cât de multe, spre 
a dovedi erudiţia autorului 1). 

Deasupra stă apoi erudiția cărturarului de tip selectiv şi 
constructiv, care poate avea un rol fundamental, adică e în 
stare să clădească temelii tari în ramura sa de cercetare. Se 
înțelege, o astfel de erudiție, e vrednică de cea mai mare stimă. 
Ea este cu atât mai bine venită, cu cât în timpurile noastre 
înlesnirea de a ajunge la o erudiție considerabilă devine din ce 
în ce mai mare. Pentru ce glossatorii şi în genere erudiţii 
erau atât de prețuiţi odinioară ? Intre altele — pentru uriașa 
lor muncă de informaţie. Câtă greutate, când învăţătura se 
căpăta numai din manuscrise! Puţine și acelea, și pline de 
greșeli, circulând din mână în mână sau din oraș în oraș, cu 
unele foi rupte, cu altele mâsgălite şi pline de însemnări 
printre rânduri ori pe marginea pergamentului. Chiar unui 
cm genial, de felul lui Aristotel sau Dante, ca să ajungă 
erudit îi trebuia nu numai capacitatea lui deosebită, dar și o 
enormă silință, însoţită de multă pierdere de timp și de mij- 
loace. (Aristotel şi-a cheltuit moștenirea părintească, pentru 


1) Vorbind despre vestitul Ouy-dire tenant eschole de tesmoig- 
merie, Rabelaiş. ni-l înfățișează ca un unchiaș cocoșat, contrefait et 
monstrueiz; il avoit la geule fendue jusques aux aureilles, dedans 
ia gueule sept langues, et la langue fendue en sept parties ; quoy que 
ce fust, de toutes sept ensemblement parloit divers propos et languages 
divers ; avait aussi parmi la teste et le reste du corps autant d'aureilles 
comme jadis eut Argut d'yeuz; au reste estoit aveugle et paralitique 
des jambes. 

Autour de luy je vy nombre innumerable d'hommes et de femmes 
escoutans et attentijs, et en recognu aucuns parmy la trouppe faisans 
bon minois, d'entre lesquels un pour lors tenoit une mappemonde, et 
la leur exposait sommairement par petites aphorismes, et y devenoiont 
clercs et scavans en peu dheure, et parloient de prou de choses pro- 
digieuses elegantement et par bonne memoire, pour la centiesme partie 
desquelles scavans ne suffiroit la vie de Phomme: des Pyramides, du 
Nil, de Babylone. des Troglodites, des Hymantopodes, des Blemmies, des 
Pygmâes, des Canibales, des Monts Huyuperborees, des Egipanes, de tous 
les Diables, et tout par Ouy-dire“. (lib. V, 31). 

Punem sub ochii cititorului caricatura rabelesiană, fiindcă nu cu- 
noaștem alta mai nimerită spre a înfățişa idealul eruditului sterp care 
citeşte şi scrie, nu ca să cunoască el ori să înveţe pe alţii, ci ca să 
poată cita, adică să ţină eschole de tesmoigneries, pentru a fi admirat 
și lăudat. 

a-şi cumpăra cât mai multe manuscrise 1). Azi, când tot felui 
de ediţii, dela cele mai ieftine până la cele de lux, şi dela 
cele mai simple, până la cele mai bogate în „aparat“ critic, 
pot fi citite de orișicine în bibliotecile publice, nici pe departe 
nu ne putem reprezenta greutățile muncii intelectuale de altă- 
dată. Vechii erudiţi ar putea fi asemuiţi cu albinele din pă- 
dure, care trebue să-și caute singure ştiubeiul, așezându-se 
în cine ştie ce scorbură de copac şi cârpind-o, s'o ferească de 
ploaie, de vânt sau de frig; să se apere apoi de gângănii 
dușmane : viespi, furnici, găselnițe, broaște și alte jivine ; iar 
după aceea să culeagă dela mari depărtări sucul cel dulce 
din atâtea și atâtea flcri şi buruieni — unele veninoase. Dim- 
potrivă, albinele domestice au nenumărate înlesniri : mai întâi, 
știubeiu gata, „sistematic“, să le apere nu numai de vânt 
şi de ploaie, dar și de frig ori de căldură prea mare; bine 
închis, bine aerisit, bine apărat de dușmani. Iată, alături curge 
apă... mereu curată ; iată și flori semănate anume, să aibă în 
toate lunile de unde culege, fără prea multă osteneală. Până 
și celulele in care se așează mierea sunt uneori făcute de-a- 
gata.  Fagurii artificiali scutesc astfel biata vietate de o mun- 
că grea şi îndelungată. 

Așa e şi erudiţia de azi față de cea din secolele trecute, când 
cărturarul trebuia să afle cu mare necaz izvorul de informație 
și când își obosea ochii să caute prin cine știe ce codex mor- 
folit, pagina de care avea nevoie. Nu e de mirare așa dar, 
că în orașul cu cea mai veche universitate europeană, mau- 
soleele erudiților mari împodobesc și azi piețele și stradele 
arașului, păstrându-le vechiul nume de glossatori. Nu numai 


1) Aşa se explică pentru ce Europa a trecut, ca şi China, printr'o 
epocă de respect slugarnic faţă de cuvântul scris ori tipărit și faţă de 
cărturarii erudiţi. In plină Renaștere, un om ca “Erasmus preţueşte 
ţările prin care a călătorit, întâi de toate, după bogăţia bibliotecilor şi 
putinţa sa de a-și aduna bibliografie. Trece prin Italia, Franţa şi An- 
glia, fără să vadă picturile marilor artiști ai epocii sale, fără să admire 
arhitectura, fără să asculte muzica..., iar pe Englezi îi laudă, fiindcă a 
găsit în ţara lor „o erudiție foarte desvoltată“. De dragul bibliotecilor, 


până și clima Angliei i s'a părut „sănătoasă şi plăcută“. Idealul vieții 
lui a fost să ajungă doctor incomparabilis, phoenix doctorum, lumen 
mundi, vir incomparabilis... adică bibliotecă ambulanță. — Ca „semn al 


timpului“, amintim că cinci universități l-au chemat ca profesor, patru 
monarhi doreau să-l atragă în țara lor şi trei papi i-au scris scrisori 
măgulitoare... Aceasta admiraţie colectivă se lega în bună parte și de 
raritatea mijloacelor de cultivare. 


a 

atât, dar la erudiţia cărților sa adăogat în timpurile noastre 
erudiția directă a naturii. Cine n'a văzut cu ochii lui un 
vulcan în erupție, nici din cea mai măiastră descriere nu va 
putea căpăta o impresie justă despre puterile incalculabile 
de sub scoarța planetei... 'Toate comparaţiile literare nu pre- 
tuesc cât privirea de o clipă în craterul învolburat de fum, de 
sub care răsună mugetul înfundat al lavelor. Și nici vulcanul 
mort nu şi-l poate cineva închipui, până nu s'a aburcat pe co- 
nul țuguiat, ori n'a cutreierat domul cu „planeze“ spintecate ici 
şi colo de râpi sălbatice... Tot așa cu ghețarul. Nu numai 
harta, dar și fotografia ghețarului e ceva mut și mort, iar 
descrierea prin vorbe nici pe departe nu poate arăta adevăra- 
tul caracter al râului de ghiaţă, începând cu cei liniștiți ca 
nişte melci chiar la capătul de jos, până la cei ce amenință 
cu surpare de sloiuri şi morene... Dovada cea mai bună e că 
au trecut mai bine de o sută de ani și au trebuit lungi observări 
la faţa locului până ce geografii au început a-și da seama de 
caracterele esenţiale ale unui ghețar și de dinamica gheţei. Și 
așa e în toate științele concrete. 

Azi însă mijloacele de investigare directă sunt din ce în 
ce mai numeroase. Sub ochii noștri, fizicienii, meteorologii şi 
geografii au împins cercetările lor până în stratosferă ; mul- 
țumită aviaţiei, climatologii secolului viitor vor putea stră- 
bate în câteva excursii tipice tot oceanul atmosferei, între re- 
giunile polare şi cele ecuatoriale; oceanografii sondează de 
pe acum zonele întunecate ale apelor marine, iar în aquarii 
putem urmări o lume nevăzută de nimeni până în timpurile 
noastre ; zoologii au la îndemână nu numai uriașe grădini 
zoologice, dar au izbutit să organizeze și „rezerve“, adică ţinu- 
turi în care viața animală nu mai e turburată de lăcomia 
cuiva. 'Tot aşa, botaniștii au la îndemână o mulțime de 
„parcuri naţionale“, în care vegetația rămâne cruțată de ame- 
stecul omului. Ceea ce Buffon ori Linneu descriau odinioară 
numai din închipuire, din auzite ori din cărți, azi poate fi 
observat și descris pe îndelete. — Cel mai umil naturalist 
poate vedea încă din tinereţe mai mult decât văzuseră odini- 
oară cei mai mari exploratori. Erudiţia autoptică este pe cale 
să depăşească din ce în ce mai mult pe cea de bibliotecă. 
lar când eruditul este, cum am spus, destul de selectiv, şi 

construeşte sistematic materialul adunat, opera de erudiție 
poate însemna un real sprijin pentru înaintarea științei. 

Dar, ca şi în cazul cercetătorilor, subiectivismul poate fi 
o mare primejdie ; pentru erudit este chiar mai mare decât 
pentru cercetător. Știind multe, el ajunge lesne la închipuirea 
că știe mult şi astfel lunecă în vanitate — un adevărat cancer 
pentru omul de știință. In loc de simț critic din ce în ce mai 
fin, eruditul vanitos cade la îngâmfare și cere să fie crezut 
pe cuvânt  Diai... lar uneori, în loc de dovezi, vanitosul 
e în stare să „potrivească“ faptele, numai să nu sufere pre- 
stigiul său personal. Spre deosebire. de adevăratul om de 
știință, care e scrupulos şi de aceea examinează nepărtinitor 
documentele, verificându-și afirmările sau negările de zeci de 
ori, înainte de a ieşi cu ele în publicitate, pseudo-învățatul 
trece repede dela erudiție la jonglerie — mai ales când altul îi 
arată că a greșit. In loc să recunoască liniștit greşeala (errare 
humanum), el măslueşte faptele — în deosebi citaţiile — se 
crede papă în domeniul său şi pretinde infailibilitate. Bunul 
creştin, episcopul Augustin, când a băgat de seamă unele erori 
din scrierile sale, n'a pregetat să scrie spre sfârșitul vieţii 
Retractationes.  Pseudo-eruditul, din contra, nu retractează 
nimic, niciodată și înaintea nimănui. El consideră ca o atin- 
gere a demnităţii personale orice răsturnare a afirmărilor sale 
neexacte, chiar când e făcută cu cea mai deplină urbanitate. 
Unii merg până la grave falsificări, numai să nu se dea bi- 
Tuiți... 

Din fericire, abilitatea acesta nu mai slujeşte la nimic. 
Odinioară, când bibliotecile şi alte mijloace de informaţie erau 
rare, cărturarii erudiți erau în adevăr rari. Astfel, trăind 
ca și alchimiștii, între incunabule, pergamente și desenuri și 
figuri misterioase, un pseudo-învățat își putea îngădui orice 
hkocus pocus față de profani. Astăzi însă, erudiția se găsește 
pe toate cărările şi chiar cel mai tânăr cercetător atent poate da 
de gol pe un cărturar bătrân, dar lipsit de respectul adevărului. 

Se înţelege, observările acestea privesc numai falsa eru- 
diţie. Din contra, erudiţia serioasă, ca și cercetarea serioasă, 
merită cea mai deosebită cinste. A aduna fapte şi idei — ori- 
care ar fi ştiinţa de core se ocupă cineva — și a le sistematiza 
după o scrupuloasă verificare, este o activitate vrednică de 

laudă. Mai ales în timpurile noastre, când publicaţiile (și bune, 
și slabe) sunt atât de numeroase, mai mult decât orișicând e 
nevoie de călăuze sigure. La Sorbona, în anii din urmă, spe- 
cialiştii cei mai de seamă au socotit necesar să arate în con- 
ferințe publice rezultatele dobândite până azi in fiecare știință 
şi ce probleme se impun acum atenției cercetătorilor. Și 
dacă o scurtă prelegere poate fi utilă pentru orientare, cu atâta 
mai folositoare poate fi lucrarea unui erudit capabil să facă în 
ramura sa suma muncii tuturor cercetătorilor, dând astfel citi- 
torului putinţa de a se orienta și prețuind totdeodată în chip 
critic valoarea fiecărei opere în cadrul specialităţii respective. 
Mai ales pentru un tânăr, astfel de opere sunt o adevărată bine- 
cuvântare, fiindcă îl învaţă să şi cugete în ramura de cerce- 
tare pe care şi-a ales-o 1). De aceea, fiindcă am asemănat pe 
cercetător cu un „pionier“ (sau „cercetaș“, cum se zicea odi- 
nioară), l-am putea compara pe eruditul serios cu o călăuză 
experimentată, care cunoaște toate potecile, toate culmile și 
piscurile unui masiv muntos și prin urmare poate îndruma pe 
alții cu deplină siguranță. 'Ținându-se de funia unui astfel 
de „ghid“, cercetătorul poate explora orice creastă, având în- 
credere că „sfoara ţine“ şi deci orice lunecare este înlăturată. 
Ca pildă de erudiție solidă, am putea aminti din sfera culturii 
noastre pe răposatul Dimitrie Onciuk membru al acestei Aca- 
demii şi întemeietorul școalei de critică istorică la noi. Deși 
activitatea lui sa mărginit în sfera îngustă a profesoratului, 
prestigiul său ca istoric era atât de real, încât s'a bucurat şi 
se bucură şi până azi de cel mai adânc respect din partea tu- 
turor celor care sau împărtășit din învățătura sa. Asemenea 
unui censor roman, faţă de care nu exista altă autoritate decât 
a legilor, Onciul n'a șovăit o clipă să se plece înaintea argu- 
mentării întemeiate, dar niciodată n'a căutat să ascundă sub 
abundența şi strălucirea vorbelor sărăcia dovezilor.  Erudiţia 
sa de o superlativă probitate a fost o binefacere pentru disci- 
polii săi şi un puternic imbold pentru progresul studiilor isto- 
rice la noi. Numai prin astfel de erudiţi, frontul ştiinţei poate 
înainta fără primejdia de a mai fi dat îndărăt. 


1) Geografie și geografi la începutul secolului al XX-lea, Bucu- 
resți 1938. p. 53. 66 ş.u. 

Inainte de Onciul, un erudit de tip clasic a fost la noi 
Alexandru Odobescu. Cine urmărește firul scrisorilor lui, apă- 
rute abia în timpul din urmă, rămâne uimit de vastele sale 
cercetări în toate muzeele și prin toate țările, unde spera să 
afle material ajutător pentru marea lucrare asupra tezau- 
rului dela Pietroasa. Opera sa a fost la noi cea dintâi pu- 
blicaţie de nivel european în ce priveşte erudiția. Nici „Dacia 
înainte de Romani“, scrisă de un arheolog mai tânăr (Tocile- 
scu), şi nici Getica lui Pârvan, deși apărută aproape cu o ju- 
mătate de veac mai târziu, n'au putut să scadă cu nimic pre- 
țuirea eruditului care, evitând „fumurile arheologice“, a păzit 
scrupulos hotarul între știință și tot ce semăna a proză lite- 
rară sau de alt soiu. 'Tocmai fiindcă avea un mare talent ar- 
tistic şi-şi da bine seama de relativitatea valorilor omenești, 
sănătosul erudit s'a ferit de „mincinoasa vânătoare“ a formei 
împopoţonate sau a savantlâcului 1). Iar cumpătarea lui me- 
rită să fie lăudată cu atât mai mult, cu cât unii erudiți de 
tip romantic tocmai atunci cădeau în cele mai penibile gre- 
şeli — numai din cochetărie cu erudiţia 2). Incheind deci cele 


1) Nu numai străinii, dar şi Românii au găsit în lucrările celor doi 
arheologi posteriori defecte care în „Trâsor de Petroasa“ lipsesc. 

2) Ademenit de unele aparenţe, fără să cerceteze faptele la faţa 
locului sau măcar pe hiată, B. P. Haşdeu a ticluit cu privire la „Cheile 
Bâcului“ o adevărată poveste. Măcar că valul de piatră, care formează 
acele chei este îndreptat dela Nord la Sud şi, cu toate că Dimitrie 
Cantemir recunoscuse încă de acum două sute de ani că numai „naivi- 
tatea ţăranilor: a putut născoci acolo un zid de cetate, imaginativul 
-Haşdeu, fără să ţină seama de realitate, a dat acelui „zid“ o direcţie 
dela Est spre Vest, ca să întâlnească Prutul, făcând un unghiu cu acest 
râu. Şi, fiindcă pe malul Prutului s'a nimerit să fie târguleţul Ungheni, 
iar în dialectele turceşti, Bugeacul se chiamă Onglu (OyxAos în textele 
cronicarilor bizantini), iată dovadă că zidul acela exista înainte de ve- 
nirea Bulgarilor! „Şi astfel, dela popor la popor, trecând înapoia 
istoriei“, Hașdeu se opreşte la Bastarni. „Singura concluzie la care ne 
este permis până acum a ajunge printr'o cercetare ştiinţifică metodică (!) 
este că originea cheilor Bâcului, anterioară erei creştine, se datorează 
naționalităţii celtice a Bastarnilori. — Relevând această năsdrăvană 
ticluire, un tânăr geograf nu s'a putut stăpâni de a ironiza „cercetarea 
ştiinţifică și metodică“ a filologului şi istoricului fantezist care a trans- 
format nişte recife de milioane de ani (ale mării sarmatice) într'un zid 
clădit de Bastarni! G. V. TUFESCU. Cheile din regiunea codrilor cen- 
trali ai Basarabiei (Revista Adamachi, Nr. 1, 1938). 

Şi totuși păţania lui Hașdeu n'a putut servi de înveghere altora. 
Alţi istorici de tip romantic au continvat să amestece în scrisul lor gre- 
șeli geografice tot atât de penibile. Cf. C. C. GIURESCU, O nouă sinteză. 
a trecutului nostru, Buc. 1932. 


Relevăm astfel de lunecări nu spre a expune pe sarcasticul Haşdeu 


Ig 

spuse despre erudiţi şi erudiție, credem că putem afirma ur- 
mătoarele : 


In ierarhia valorilor, eruditul stă mai sus decât cercetă- 
torul — cel puțin cantitativ, adică prin numărul cunoștințelor 
sale. Orice cercetător poate ajunge erudit, după cum orice 
lăstar poate deveni ramură groasă, dacă vântul sau alte împre- 
jurări n'o nimicesc. Dar erudiția, oricât ar fi de voluminoasă, 
nu va fi folositoare decât în măsura în care e corectă și sigură. 
Din contra, când e lipsită de controlul criticei, chiar cel mai 
prolific scriitor rămâne sub presiunea bănuielii de neexactitate, 
iar prețul său pentru urmași scade cu totul, dacă aceştia vor fi 
siliți să controleze la fiecare pas izvoarele din care şi-a cules 
materialul său eruditul de tip romantic, preocupat mai mult 
de vanitate decât de adevăr!). 

- 


omiei altora şi nici cu bucumie, deoarece greșeala — ori a cui ar fi — 
e o pagubă pentru toţi, după cum o lucrare de merit este un câștig 
pentru toţi ; ci cu speranţa că, în noua generație, nimeni nu va mai avea 
atâta lepădare de sine, încât să îndrăsnească a vorbi despre lucruri 
pe care nu le cunoaște, fără să-şi dea osteneală de a le observa măcar 
pe hartă, dacă nu la fața locului. 


1) Că erudiția sănătoasă este singura vrednică de atenţie, iar 
pseudo-erudiţia este totdeauna păgubitoare și primejdioasă, mu e nevoie 
de prea multe dovezi. Se ridică însă o întrebare : Cum se poate ca un 
om, ajuns să stăpânească multe cunoștințe, să nu aibă şi destul simţ 
critic! Mulțimea cunoștințelor ar fi trebuit parcă să-i dea o măsură 
cât mai exactă a valorilor şi deci să-l apere de a luneca spre ușurătate. 

Problema aceasta ar merita o cercetare mai largă. Să ni se în- 
gădue a da măcar în treacăt o scurtă explicare a acestui paradox. Pentru 
antropolog şi etnograf, progresul speciei noastre a fost legat mai întâi 
şi mai întâi de memorie. Dacă omul ar fi avut aceeaşi putere de 
amintire, ca și celelalte animale, el n'ar fi ajuns niciodată homo sapiens. 
Perceperea tot mai intensă a lumii externe, ajutată de o memorie vie 
şi de graiu, ca mijloc de păstrare şi comunicare a impresiilor mai vechi, 
i-a înlesnit omului crearea unui mic univers interior, ca cheie pentru 
înțelegerea şi stăpânirea universului exterior. Memoria puternică a 
bimanului de odinioară a fost baza conștiinței și apoi a științei omului 
mai evolvat. Volumul memoriei va duce deci pe om dela tehnica ma- 
terială sau civilizație, spre tehnica spiritului sau cultură, iar în sfera 
culturi îi va duce pe unii chiar și la bogăţia de cunoștințe ce se 
chiamă „erudiție“. Dar, alături de volum, memoria mai are și alte cali- 
1ăți speciale, potrivit cu structura întreagă a sufletului cuiva. Cercetând 
tipurile sufletești, E. Spranger a găsit vreo 6 sau 7 structuri fundamen- 
tale, după cum în viața psihică a cuiva iese mai mult sau mai puţin 
ia iveală latura intelectuală, economică, estetică, socială, politică sau 
veligioasă (vitală). In realitate, structurile sunt cu mult mai variate 
decât inteligenţele. 

Mai întâi, fiindcă în acel mânumchiu de tipuri psihice, fiecare 
parte nu este ceva constant, ca un spectru cu aceleași linii totdeauna, ci 
cu foarte multe variante, după intensitatea şi proporţia fiecărui ele- 
ment. Iar la asta se mai adaogă ceva și mai grav: oricare ar fi structura 
psihică a cuiva, peste viața sa se proiectează ca ceva fundamental to- 
mnalitatea egoistă, cu intensitatea ei variabilă, dela umbra întunecată 
până la lumină. Sunt indivizi, la care precumpăneşte imperativul ani- 
malic, agresiv : vreau, vreau, vreau... dă-mi, dă-mi, dă-mi... Elementul 
volițonal (în sens mai general „apetitul“) e atât de tiranic, încât aruncă 
în umbră alte însuşiri ale sufletului lor, iar în acest. înțeles e deplin 
adevăraţă vechea formulă că „egoismul este izvorul tuturor relelor“. 
Zona de penumbră e îngustă de tot în astfel de suflete, iar cea de lu- 
mină abia dacă mai există Din contra, la alții zona luminoasă e pre- 
cumpănitoare în suflet, penumbra egoismului e îngustă, iar umbra nici 
mu se vede. Astfel de firi nu pot fi impulsive și acaparatoare, ci neu-, 
trale şi contemplative., Dacă se ocupă de ştiinţă, de artă şi de orice ar 
fi, aceştia sunt obiectivi şi cumpâtaţi până la deplina uitare de sine. 
Am putea spune că lipsa de volum a apetitului lor îi așează în latura 
imfra-egoistă a vieţii. Şi dela sine se înţelege, că cei care au această 
tonalitate sufletească — oricare ar îi structura lor psihică — sunt scutiți 
de ceea ce se chiamă falsitate. Dimpotrivă, e destul să precumpănească 
la cineva „apetitul“ (economic, politic, etc.) şi toată vieaţa lui sufletea- 
scă poate fi viciată. Știind, se face că nu ştie. Şi astfel, calitatea suspectă 
a inteligenței, stăpânită de voința de afirmare (der Wille zur Macht) 
aruncă în umbră puterea memoriei, erudiția şi orice altă calitate in- 
telectuală, după cum întrebuințarea unor poliţe false aruncă discredit 
peste toată averea unui bancher. Astfel, un erudit mai mic, dar cum- 
pătat şi conştiincios, poate avea mare prestigiu, iar un nabab al eru- 
diţiei poate cădea prin impulsivitate şi nesinceritate până la nivelul 
unui martor mincinos, pe care niciun magistrat conştiincios nu-l mai 
primeşte la interogator. 


III 


SAVANȚII 


Savanţi se numesc cugetătorii care 
află idei nouă pentru verificarea şi 
sistematizarea faptelor adunate de 
cercetători şi de erudiţi, ajutând 
astfel progresul științei tocmai în la- 
tura cea mai vitală. 

Cercetătorii se pregătesc de obi- 
ceiu în universitate; erudiţii sunt 
mai ales opera muncii lor, iar sa- 
vantul e totdeauna un produs al 
naşterii. — Ca şi artiștii, savanții 
sunt un mare dar al naturii. 


Savanţi se numesc numai creatorii de idei şi de metode. Caracte- 
ristica savantului : capacitatea de a afla căi nouă de cercetare sau 
puncte de vedere nouă pentru coordonarea materialului unei științe, ară- 
tând astfel și lacunele științei respective. 

A) Puterea raționamentului este însușirea fundamentală a sa- 
vanţilor. Ușurinţa de a face asocieri inedite. 

B) Iuţeala procesului intelectual. „Scurtul circuit“. Genialitatea 
nu e o treaptă a științei, ci o modalitate în actul cunoașterii. 

C) Informaţia multilaterală ; inclinare deosebită spre sinteză şi 
sistematizare. — Nicolle şi „biologia invenţiei“. 

D) Impersonalitatea — condiţie indispensabilă a creaţiei ştiinţi- 
fice, ca și a creaţiei artistice. Savantul se apropie de nivelul sfințeniei. 


Activitatea intelectuală se poate ridica la o treaptă mai 
înaltă decât cea atinsă de cercetător și de erudit: e treapta 
savantului, adică a cugetătorului care creiază valori culturale 
superioare. Fapte nouă poate aduna oricine are tempera- 
ment de cercetător. De asemenea, la erudiție — adică la bo- 
găţie de cunoștințe — poate ajunge orice cărturar, dacă șirul 
anilor se adaogă, iar munca este metodic organizată. Dar idei 
nouă nu poate avea orişicine. De aceea, învățați — în ade- 


S. MEHEDINȚI 


văratul înţeles al cuvântului — sunt puţini în fiecare epocă. 
Un exemplu din geografie. Sute și sute de exploratori au 
cercetat faţa planetei, îndată ce mijloacele de circulație au 
sporit în secolul al XIX-lea. Unii dintre ei au ajuns geografi 
foarte erudiţi, dar mai toţi au trăit din capitalul de idei dăruit 
lor de A. v. Humboldt și C. Ritter. (Abia spre sfârșitul vea- 
cului trecut s'au ivit în geografie și câteva personalități cu gân- 
dire originală : Richthofen, întemeietorul geografiei analitice; 
Fr. Ratzel, renovatorul antropogeografiei şi creatorul geogra- 
fiei politice, din care a ieșit apoi geopolitica; Ed. Suess, auto- 
rul unei vestite teorii despre geneza munţilor şi a unei mari 
opere de sinteză „Antliz der Erde“ ; şi, în sfârșit, Americanul 
Davis cu metoda sa de interpretare a formelor scoarței pe cale 
deductivă. 

Dar, mai bine să luăm exemple din altă ramură a științei, 
pentru a judeca cu deplină nepărtinire. Mineralogia nu e o 
ştiinţă nouă. Incă din vechime, mineralele mai bătătoare la 
ochi au atras atenţia cercetătorilor — mai ales că era la mijloc 
și interesul practic al exploatării metalelor şi al negoţului cu 
„ pietre scumpe“. Astfel, nu-i de mirare că s'au ivit de tim- 
puriu colecţii de „curiozități“ mineralogice. Pe lângă panoplii 
de arme rare, sau galerii de tablouri şi alte podoabe, prinții și 
bogătaşii considerau ca un lucru de fală să arate oaspeților și 
străinilor minunăţiile lor mineralogice. Dar de o cercetare ori 
descriere ştiinţifică, nici vorbă nu putea să fie. Ca şi fosilele, 
aflate ici și colo în pământ, mineralele cu forme și colori izbi- 
toare erau pentru naturaliști niște curiosa, adică „jocuri ale 
naturii“ (lusus naturae). Iar cine zice joc, acela se depărtează 
din capul locului de orice gând de cercetare științifică. 

Totuşi, „jocul“ acesta părea să aibă şi el oarecare rându- 
ială, deoarece în unele minerale se puteau vedea lămurit forme 
de o regularitate geometrică — cristalele. Insă ordinea lor era 
greu de prins. A început a se da numele de Schorl (după 
cuvântul german Schorn) tuturor substanţelor cristaline ; iar 
acest termen era aplicat fără niciun fel de precizare la tot soiul 
de corpuri care nu se asemănau între ele nici prin formă, nici 
prin coloare, structură sau alte însușiri. Când era vorba de 
xreo rocă greu de clasificat, mineralogii răspundeau cu seni- 
nătate : e un schorl... 

Cine a pus capăt acestui abuz? Un tânăr cleric Haiiy a 
alungat pentru totdeauna din știință acest cuvânt comod. Tot 
privind rocele cristaline, el s'a întrebat: nu cumva pietrele 
imită regularitatea plantelor, ale căror frunze și flori par un 
tel de geometrie realizată în materia organică ? S'a întâmplat 
apoi că într'o zi, examinând colecţia de minerale a unui 
prieten, a scăpat din mână o bucată de spath, care s'a făcut 
țăndări. Şi, apropiind de ochi fărimiturile, a băgat de seamă 
că se pot deosebi foarte lămurit niște cristale în formă de 
romboid. Cercetând fețele şi unghiurile lor, apoi ciocănind 
mereu propria sa colecţie, ce-a aflat ? „In grenat, un tetraedru ; 
în spathul de fuor, un octaedru ; în pirită — un cub ; în gips — 
prisme drepte cu patru feţe, dar ale căror baze au unghiuri 
deosebite... iar feliile lor se despicau paralel cu sâmburele“. 
Aşa dar, mineralul nu mai era 2 „jucărie“ a naturii, ci un 
fel de clădire cu anume rânduială arhitectonică ! Care să fie 
acea rânduială ? Tot măsurând cu goniometrul, a aflat că 
„fiecare mineral are un fel de nucleu, adică o moleculă con- 
stituitivă fixă“. — Iată firul găsit, deoarece acea moleculă poate 
să ne orienteze și în ce privește compoziţia sau alte însușiri. 
Și astfel, aplicând această idee, el proiectă o mare lumină 
peste o parte din aspectul naturii, pe care cercetările predece- 
sorilor n'o putuseră lămuri până atunci ; iar opera sa Trait€ de 
mineralogie (1801) deveni baza studiului ştiinţific al tuturor 
corpurilor solide din scoarța planetei. „Aproape nu e mineral 
cristalizabil, zicea Cuvier în elogiul citit în fața Academiei, 
pe care Haiiy să nu-l fi determinat în ce priveşte nucleul și 
moleculele, măsurând unghiurile, proporția laturilor şi rapor- 
tând la aceste elemente toate formele secundare, arătând 
pentru fiecare în parte împrejurările care-i dau naştere, fixân- 
du-i apoi prin calcul unghiurile și feţele. Astfel, el a făcut 
din mineralogie o ştiinţă tot atât de precisă ca şi astrono- 
mia“ !). 

De bună seamă, scăpaseră și alții din mână minerale care 
se fărâmaseră, după cum vor fi căzut din pomi multe mere, 
înaintea multor cărturari, și totuși nau deșteptat în mintea 
vreunuia ideea de gravitație, răsărită abia mai târziu, în capul 


1) CUVIER, Eloge historique de Haiiy, Paris 1874, p. 352. 

lui Newton. Tot așa trecuseră secole, până ce o scăpare de un 
minut a făcut să răsară în mintea unui smerit profesor de 
gimnaziu ideea care a produs o totală transformare în mine- 
ralogie. Cei mai mari savanţi ai timpului (Laplace, Arago, 
Humboldt și alții) veneau la Museum să asculte prelegerile 
lui Haiiy care, numai în câţiva ani, înaintase această ramură 
a științei mai mult decât toţi predecesorii săi. Cu drept cu- 
vânt, Academia a primit îndată pe noul mineralog în rândul 
celor mai de seamă savanţi ai epocii. 

Cum s'a desvoltat apoi de atunci mineralogia, ajutată de 
matematică, de fizică şi de chimie, precum și de aparate care 
ușurează enorm cercetarea (cum e microscopul polarizator), 
nu e locul să arătăm aci. Depărtarea între mineralogia dela 
1800 și cea dela începutul secolului de față este enormă. Dar 
asta nu scade cu nimic meritele lui Haiiy ca savant. E destul 
să amintim că partea fundamentală a acestei științe este tot 
cristalografia ; că determinarea chimică a „speciilor“ care 
compun scoarța pământului se face tot cu ochii spre rocele 
cristalizate ; că aproape nici nu se mai vorbește de „minerale 
absolut amorfe“. 'Astfel stând lucrurile, Lapparent, după o 
trecere de un secol, a putut constata că legile de temelie ale 
cristolografiei au rămas în picioare, așa cum fuseseră stabilite 
experimental de Haiy, părintele mineralogiei științifice ; adică: 
„orice cristal este rezultatul modificărilor aduse unei forme 
primitive prismatice sau paralelipipedice, prin trunchierea un- 
ghiurilor şi a muchiilor“ ; iar „feţele unui cristal sunt caracte- 
rizate prin faptul că indicele lor numerice sunt totdeauna sim- 
ple și raţionale“. Astăzi, după atâtea minunate progrese, omul 
de știință „poate deduce pe cale curat logică, toate faptele 
cristalografice dintr'un principiu unic“ 1). Dar nu e mai puţin 
adevărat că începutul s'a făcut în momentul când Haiiy a 
descoperit legea simetriei şi a derivării formelor cristaline. — 
lată însemnătatea ideilor în desvoltarea unei științe. O idee 
nouă poate schimba în scurt timp aspectul unei întregi ştiinţe. 


%* 


1) A. DE LAPPARENT, La philosophie minerale, 1910, Paris, p. 98. 

Dar, ca să se vadă şi mai bine rolul de fecundare al unei 
idei și prin urmare situaţia savantului faţă de erudit şi de cer- 
cetător, e bine să ținem seama că ideea cea roditoare poate să 
vină uneori chiar dela cineva care stă afară din cadrul științei 
respective. lată un exemplu foarte demonstrativ. Mulţime 
de călători şi geografi străbătuseră Oceanul Pacific, după 
descoperirea făcută de Magellan. Puzderia de insule a acestui 
ocean păruse tuturor, ca un fel de nebuloasă haotică. Le vă- 
zuse între alţii vestiții exploratori Laperouse, Cook și, îm- 
preună cu el, naturalistul Forster. Se adunase astfel o mul- 
țime de material, dar impresia de răspândire haotică a insu- 
lelor din Pacific dura încă. 

S'a nimerit însă, ca în prima jumătate a secolului al 
XIX-lea, în lunga sa călătorie împrejurul pământului, să le 
vadă și Darwin. Ca şi predecesorii săi, el şi-a dat seama că 
aproape toate insulele Oceanului Pacific intră în două cate- 
gorii: sunt ori coraligene, ori vulcanice. Dar naturalistul nu 
se opri la atât. "Ţinând seama de faptul că unele insule vulca- 
nice ridicate peste nivelul mării sunt acoperite cu pături cora- 
ligene, iar altele sunt cufundate până la un nivel unde coralii 
nu mai pot trăi, el a examinat pe hartă distribuirea acestor 
insule ciudate și a pus geneza lor în legătură nu numai cu 
vulcanii şi coralii, dar și cu anume mișcări de ridicare şi de 
lăsare în jos a fundului oceanic! Şi astfel, dintr'odată o mul- 
țime de fapte sau lămurit. Risipirea haotică a insulelor a 
încetat, iar gruparea arhipelagurilor în chip de roiuri liniare 
a introdus ordine în ceea ce păruse până atunci o nebuloasă 
de insule. Dela o descriere anarhică, sa trecut la o explicare 
ştiinţifică a distribuirii atolelor și a insulelor vulcanice, iar 
naturalistul Darwin a devenit „învățătorul“ tuturor geogra- 
tilor care se ocupau cu acest mare capitol de chorografie sau 
geografie descriptivă. — E destul să amintim că vestitul mor- 
folog Davis, reluând în cercetare aceeași problemă, după tre- 
cere de peste o jumătate de secol, a găsit teoria lui Darwin 
ca cea mai corespunzătoare faptelor. Așa dar autorul operelor 
„Călătoria unui naturalist“ și „Originea speciilor“ poate fi nu- 
mărat și în geografie printre savanți, spre deosebire de cerce- 
tătorii care, înainte de dânsul, adunaseră atâta material de- 
scriptiv, fără să-l fi putut coordona ; precum și faţă de erudiții 

care, de atunci încoace au continuat să adune fapte privitoare 
la insulele Pacificului și altor oceane, folosindu-se cadrul 
procurat de Darwin şi de normele indicate de el. 


3 


Faptele înşirate până aici arată, credem, în chip destul 
de convingător ce însemnătate poate avea o idee sau o teorie 
pentru progresul cercetărilor ştiinţifice. 

Și mai fericit e cazul, când cineva dă la iveală o metodă 
nouă. Iată un exemplu, luat tot din sfera geografiei. 

Până la Humboldt, climatologia era în fașă.  Observări 
meteorologice începuseră a se aduna, dar din înşirarea cifrelor 
pe hartă nu răsărea nicio imagine lămurită despre distribuirea 
efectivă a climei. Un furnicar de cifre pe hârtie şi-atât. Când 
însă Humboldt a avut fericitul gând să țină seama numai de 
temperaturile medii şi să unească cu o linie pe hartă toate lo- 
calitățile cu aceeaşi medie, adică a născocit isotermele, s'a 
făcut îndată lumină. Artificiul acesta cartografic și metoda 
calculării mediilor a fost pasivul decisiv al constituirii climato- 
logiei ca știință (1817). O împrejurare foarte caracteristică ne 
ajută să măsurăm precis progresul realizat atunci. Pe când 
Leop. von Buch, un eminent cercetător (cunoscut ca cel mai 
mare geognost al epocii) dibuia în chip cu totul empiric să afle 
vreo rânduială cu privire la vânturi și alte fenomene meteoro- 
logice ale Europei centrale, Humboldt, imaginând isotermele, a 
făcut posibilă o întreagă familie de hărţi: de isobare, de iso- 
nefe, de isanomale, de isohiete, etc. Și astfel, urmând metoda 
preconizată de Humbolat, climatologii au căpătat pentru întâia 
oară o bază pozitivă, pentru a înţelege fenomenele climato- 
logice nu numai în Europa de mijloc, ci pe toată fața pămân- 
tului. Materialul meteorologic a început a fi cules și prelucrat 
în chip unitar, iar pentru înlăturarea lacunelor, s'a știut îndată 
unde e necesar să se facă observări nouă şi anume ce fel de 
observări, după natura hărții de completat. Leopold von Buch 
dibuise prin întunerec, iar Humbolăt deschisese climatologilor 
o cale plină de lumină. Aforistic, am putea zice: după cum 
0 teorie este superioară faptelor, fiindcă leagă cu un singur fir 
o mulțime de cazuri individuale (exemplul lui Darwin în Pa- 

cific), tot așa o metodă nouă este superioară teoriei, întru cât 
poate coordona rezultatele multor teorii parţiale, luminând 
astfel întregul cadru al unei științe. Metoda lui Humboldt, 
mai sus amintită, a pus temelia întregii climatologii, ca ştiinţă 
pozitivă. 


Aci să ne fie permisă o paranteză. Fiind vorba de felul 
cum se creează știința, prin colaborarea cercetătorilor, a eru- 
diților și a savanților, fără de voie, gândul se îndreaptă spre 
instituțiile științifice, de unde trebue să radieze știința, adică 
spre universități. Sarcina lor este de o însemnătate fundamen- 
tală. Un bun cunoscător al mișcării intelectuale din ţările de 
limbă engleză, urmărind producţia științifică a universităților 
anglo-saxone, se exprimă astfel : 

„Specializarea nu-i deajuns. Trebue să chemăm la uni- 
versitate şi spirite capabile de generalizare. E necesară (pen- 
tru fiecare ramură a ştiinţei) și o inteligență disciplinată în 
chip filosofic... ca să încerce apropieri nouă şi să caute a privi 
faptele în legăturile lor...1). 

Cu alte cuvinte, după cum la războiu e nevoie nu numai 
de soldaţi și ofițeri pentru luptă, ci şi de ofiţerul de stat-major, 
care coordonează mișcările şi rezultatele lor, tot aşa e nevoie 
în fiecare știință de un spiritus rector, iar acest rol e împlinit 
în timpurile noastre mai ales de cei însărcinaţi cu o profesură 
în universitate : 

„fiindcă acolo este focarul cercetărilor şi al meditaţiilor 
ştiinţifice ; acolo, sub acoperișul universităţii, se întâlnesc inte- 
ligenţele cele mai felurite, iar progresul nu-i cu putinţă, dacă, 
afară de material, nu-s și idei. Essay-urile şi faptele se pot 
îngrămădi în chip de munţi, însă ele nu vor forma niciodată 
știința“, dacă lipsesc ideile de coordonare. 

Concluzia urmează dela sine. 

Cercetători pot deveni toţi cei care își închină viața unei 
specialități. Unii ajung la rezultatele de seamă chiar dela 
începutul carierei lor, dacă au însușirile mai sus arătate. 


1) A. FLEXNER, Die Universităten in America, England und 
Deutschland, Berlin 1932, pp. 8, 16 ş.u. 

Erudiţi ajung numai cei stăruitori şi cu o mare memorie, 
fie naturală, fie artificială (fişele). 

Savanţi însă, adică învăţaţi de un nivel superior, sunt 
numai cugetătorii excepționali care găsesc teorii și metode 
nouă, schimbând măcar într'o lature aspectul științei de care 
se ocupă. Singuri aceștia ar trebui să reprezinte știința în 
universităţi. 

+ 

Caracterele savantului. Se ridică acum între- 
barea: după care criterii, putem deosebi mai exact pe adevă- 
rații protagoniști ai ştiinţei, față de gloata cercetătorilor și 
a erudiţilor ? 

Cea dintâi calitate a unui cercetător, am spus că este 
curiozitatea științifică ; iar când zicem curiozitate, asta presu- 
pune numai decât o dorință destul de vie și prin urmare o 
înclinare — înțelegând prin acest curent direcția mai mult sau 
mai puțin constantă a voinţei cuiva. Prin urmare, adevăratul 
mobil al cercetătorului este sentimentul ; aci e rădăcina ascunsă 
a ceea ce numim „vocaţie“ ; de aci pleacă şi prețuirea sau va- 
loarea deosebită a lucrului pe care cineva îl caută, adică îl 
„cercetează“. (Căci nu caută nimeni ceea ce nu-i place). Cer- 
cetătorul se poate cunoaşte așa dar după temperament și după 
entuziasmul său faţă de studiul început. — Aci este semnul cei 
dintâi ; urmează apoi, se înțelege, proba muncii efective, care 
alege pe cercetătorii adevăraţi, despărțindu-i de ceata „rata- 
ȚilOr', 

Pentru a se sui acum și mai departe, adică pe treapta 
erudiților, am văzut că se mai cere o nouă condiție: muncă 
îndelungată şi o memorie puternică sau — în cazul cel mai 
defavorabil — acumularea mecanică a fişelor (ajungând, cum 
spun Francezii, boîte d fiches). 

In sfârşit, pentru a deveni și savant, pe lângă însușirile 


obișnuite, se mai cer şi altele, de un nivel cu mult mai înalt, 
şi anume : 


A) Puterea judecății. — O mare ascuţime de ra- 
ționament este semnul cel mai vădit al vieții psichice ajunsă 
la cea mai înaltă potență. Dar insușirea aceasta nu e numai- 
decât legată de etatea matură, ci se poate manifesta uneori 

chiar din tinerețe. (Chimistul Ostwald, în cartea sa Grosse 
Mănner, observă că mai toate descoperirile însemnate au fost 
făcute în anii tineri, adică aproape de inceputul carierei cuiva.) 


Intrebarea e : cum se manifestă această putere intelectuală 
deosebită ? Şi poate fi ea prevăzută ? 

Psihologia descriptivă, fără să fie prea înaintată, ne arată 
totuși destul de lămurit fazele prin care trece sufletul ome- 
nesc în raport cu etatea. lar cu ajutorul acestor faze, ne 
putem da seama și de linia despărțitoare între cercetările mă- 
runte din tinereţe ori erudiţia de mai târziu și treapta de ade- 
vărată maturitate intelectuală, caracteristică savantului în 
plină creație ştiinţifică. 

La început, în faza uceniciei, domină, cum am spus, emo- 
tivitatea — izvorul curiozităţii ştiinţifice mereu vii. Cercetă- 
torul lucrează atunci mai ales sub imboldul sentimentului și 
de aceea și este înclinat să exagereze preţul muncii sale și al 
rezultatelor la care a ajuns. 

Dar, după ce anii se adaogă, iar memoria îi pune la înde- 
mână tot mai mult material comparativ, cel ajuns la o eru- 
diție solidă începe a-și da seama că trebue să fie mai cumpătat 
în speranțe. Văzând că atâtea opere, care păreau odinioară 
definitive, au ajuns de mică însemnătate sau chiar necitite. 
spiritul critic se ascute tot mai mult, iar cărturarul matur se 
deprinde a privi agoniseala sa științifică, fără exagerare. 

In sfârșit, cel care e stăpân pe o mare putere de raționa- 
ment, adică ajunge la o producţie originală, e şi mai în mă- 
sură să fie critic obiectiv; deoarece, creaţia științifică supe- 
zioară începe abia atunci, când putem deslipi un fapt din reali- 
tatea empirică (adică din contingenţele — între care se ame- 
stecă şi interesul personal) și-l proiectăm în planul imperso- 
nal al ideilor pure. Iar saltul acesta nu se poate fără o reală le- 
pădare de sine. Lipsind ceața interesului, raportarea ideilor 
unele faţă de altele se face atunci în chipul cel mai liber, adică 
mai logic. Savantul, cum vom arăta mai departe, se apropie mai 
mult decât oricine de ceea ce teologii numesc „gând fără 
prihană““ adică neturburat de scăderile vieții vulgare. Dar, 
înainte de a descrie această latură de culminare intelectuală, 
să ne oprim asupra unui caz anormal, care lămurește și mai 
bine caracterele psihice ale savantului adevărat. 

Se întâmplă uneori că evoluţia intelectuală a cuiva se 
oprește înainte de timp. Deşi cărturarul ajunge matur în ce 
privește etatea, dar mintea sa întârzie la o fază anterioară. 
De pildă, impresionabilitatea din anii copilăriei și ai adoles- 
cenței durează mai departe ; plasticitatea memoriei (alt ca- 
racter juvenil) de asemenea persistă. In acest caz, muncitorul 
intelectual continuă să fie foarte receptiv şi adună mereu de 
toate și de peste tot. “Producţia sa tipografică sporește nu nu- 
mai anual, dar uneori lunar și chiar zilnic. (Despre un etno- 
graf german din secolul trecut, contemporanii spuneau că 
scrierile lui nu se mai puteau măsura decât cu kilogramul și 
cu metrul.) Insă, acești cercetători, oricât de masivă ar fi eru- 
diția lor, sunt osândiţi în ce priveşte calitatea. Astfel de 
suilete febrile nu mai pot ajunge la o reală maturitate. Rit- 
mul trepidant al scrisului lor, pornit din afectivitate juvenilă. 
exclude cernerea faptelor și a ideilor, pe care ei le înșiră fără 
preget și, mai ales, fără putință de sistematizare solidă. Până 
la bătrâneţe, cercetătorii de această categorie rămân ca stig- 
mate de juvenilism : emotivitate nestăpânită (pentru nimica se 
supără, pentru nimica se bucură); memoria lor e încă abun- 
dentă, dar judecata — insuficientă ; în sfârșit, treapta rațio- 
namentului calm și lucid, adică deplin logic, le rămâne pentru 
totdeauna neaccesibilă. Sensaţiile şi emoţiile fiind mai puter- 
nice decât raționamentul, ei ajung la senilitate, fără să treacă 
prin maturitate, — întocmai ca prunele care putrezesc de verzi 
pe pom, în ţările cu prea multă umezeală. Lumina și căldura 
soarelui nu le poate coace. Cazurile acestea de minoritate inte- 
lectuală sunt cunoscute de multă vreme, dar explicarea lor științi- 
fică abia în timpurile din urmă a fost găsită. Endocrinologia ne 
arată că modificarea unor glande interne poate produce schim- 
bări psichice de o insemnătate decisivă pentru desvoltarea in- 
dividului. Se știa de pildă că eunucii dobândesc după castrare 
anume caractere somatice (scheletul se deșiră, gâtul se subție, 
vocea ajunge pițigăiată, etc.). Dar cauza nu fusese încă di- 
buită. Azi, experiențele cu nimicirea unor anume glande sau 
altoirea lor dela un sex la altul au dat la iveală fapte în adevăr 
uimitoare. In deosebi, thyroida şi thymus au roluri funda- 
mentale pentru toată economia vieţii. Un mic adaos, ori o 
mică scădere în aceste glande, şi iată desechilibrul e gata nu 

numai în desvoltarea corpului, dar şi în latura psihică. Anume 
anomalii în thymus au ca urmare tocmai evoluţia intelectuală 
mai sus amintită: stagnarea minţii în faza juvenilă, până 
aproape de bătrâneţe, precum și o sumă de caractere externe 
ușor de constatat (lipsa de simetrie a corpului: un umăr mai 
ridicat decât altul, irascibilitate, şi alte caractere patologice). 
Din contra, desvoltarea glandei thyroide grăbește maturitatea, 
adică potenţiază funcţiile cerebrale superioare : raționamentul 
şi puterea de creare. — Profesorul Pende afirmă că thyroxina 
este substanța de care atârnă inteligența şi spiritul. 

Endocrinologia ne dă așa dar putinţa să dibuim cauzele 
organice ale incapacității unora de a se ridica până la nivelul 
cugetării capabile de a găsi idei nouă şi metode nouă, pentru 
sistematizarea faptelor, fie adunate de ei, fie aflate de alţii. 
Și poate că tocmai la aceste inteligențe minore se va fi gândit 
Plato, când oprea să intre în școala sa pe cei care nu aveau 
spiritul destul de „geometric“, adică nu pot urmări linia ra- 
ționamentului logic până la capăt. Fiind stăpâniți de o emo- 
tivitate quasi-infantilă și apăsați de povara faptelor îngrămă- 
dite în memoria lor (lipsită de cernere, ca și a copiilor), 
astfel de exemplare omenești rămân până la moarte sub ni- 
velul maturității intelectuale. Chiar când sunt foarte erudiţi 
(cum e cazul mai ales în istorie — unde volumul amănuntelor 
este enorm), creaţiunea științifică le rămâne interzisă, ca şi 
celor mediocri din naștere. Rolul lor este să acumuleze pe 
apucate material pentru alții, ori să răscolească gunoiul fap- 
telor zilnice, scriind pentru interese străine științei și artei ade- 
vărate. Glanda i-a osândit 1). 

Din contra, la cei cu desvoltarea normală sau chiar opti- 
mală a glandelor amintite, maturitatea cronologică a etăţii 
aduce cu sine și maturitatea psichică, adică precumpănirea ra- 
ționamentului, față de partea emotivă și de memorie. Pu- 
terea de abstracție a celui menit să fie savant este atât de vie, 
încât e capabil să subsumeze într'o imagine mase enorme de 
fapte ; să prindă asemănări sau deosebiri pe care alții nici nu 
le bănuesc, iar noţiunile se leagă în mintea lor cu o preciziune 


1) Glanda thymus dispare-la pubertate ; dacă rămâne, dă naștere 
la turburările cunoscute sub numele de infamtilism psicho-sexual. 

quasigeometrică, așa că putem urmări exact raporturile dintre 
ele. Cu alte cuvinte, „aparatul“ logic funcționează în cazurile 
acestea cu o superlativă înlesnire. Și tocmai aci este caracte- 
rul hotăriîtor, care înalță pe savant peste nivelul cercetătorilor 
și al erudiților. 

Acestui caracter e nevoie să-i dăm însă o atenție deose- 
bită şi în altă privire: 


B) Agerimea raţionamentului. — Pe lângă 
puterea excepțională a raționamentului, la savanți se mai 
adaogă ceva neobișnuit : iuțeala procesului psihologic. (Mon- 
taigne, vorbind de prietenul său La Bostie, aseamăna agerimea 
spiritului său cu sborul unei rândunele). 

Când e vorba de oameni mari, întrebuințăm în astfel de 
împrejurări calificativul „genial“. Cuvântul acesta este însă 
un izvor de multă confuzie și de multe aprecieri false. De 
aceea, e necesar să relevăm din capul locului că geniul nu este 
o treaptă a cunoștinței şi deci a ştiinţei. Adevărul, fie că este 
aflat de un cercetător, fie de un erudit, fie de un savant, 
are exact aceeași valoare pentru construirea științei. (Ne este 
indiferent cine aduce piatra la zidul ce se clădeșşte; e destul 
ca ea să fie bine cioplită şi de bună calitate, adică destul de 
tare ca să poată suporta greutatea tuturor pietrelor ce se vor 
mai adăoga deasupra.) Incă odată : genialitatea nu e o treaptă 
a adevărului, deoarece adevărul nu poate avea grade de com- 
parare : ori e adevăr, ori este eroare. Deosebirea dela om la 
om, stă numai în modalitatea dobândirii lui, iar modalitatea 
aceasta se poate exprima astfel: 

Geniul este o formă de activitate cerebrală care depășește 
cadrul timpului, adică al procesului psihologic normal. 

Un exemplu va lămuri îndată despre ce e vorba. Vesti- 
tul matematic Gauss a făcut odată această curioasă mărturisire: 
am de câtva timp, zicea, el, soluţia unei probleme, dar nu știu 
cum să ajung la ea! 

Evident, cuvintele acestea par unui om cu minte obișnuită 
de-a-dreptul absurde. Să nu ştii, cum ştii..! Totuşi, reali- 
tatea era cum o arăta Gauss. Soluţia o avea. EI își da seama 
că nu fusese dobândită prin vreun miracol şi nici din întâm- 
plare, ca un bilet de loterie, scos din cutia unde stau răvășite 

şi amestecate numerele. Din contra, deslegarea unei probleme 
implică numaidecât un șir de raționamente, ba încă de o rigu- 
roasă exactitate — cum nici nu sar putea altfel în matematică. 
Despre realitatea unui astfel de proces psihologic nu putea fi 
aşa dar nici urmă de îndoială. (Să presupună cineva că pro- 
blema s'a deslegat singură — înafară de cadrul unei cugetări 
logice este o vădită absurditate şi o totală imposibilitate.) Și 
totuși, matematicul mărturisea cinstit că nu știa în ce fel ajun- 
sese pas cu pas la dobândirea acelei soluțiuni. Mărturisirea 
aceasta luminează însă tocmai punctul în discuţie ; ea ne arată 
că procesul intelectual se petrecuse alături și oarecum în pen- 
umbra conştiinţei, dar cu o repeziciune de care savantul nu-și 
mai putea da seama. Se întâmplase prin urmare un fel de 
scurt circuit care, în minimum de timp, desfășurase toată seria 
rationamentelor necesare spre a se ajunge la soluţia a cărei 
exactitate fusese apoi verificată. Iar greutatea era acum să mai 
repete încă odată, pe îndelete, ceea ce se petrecuse în procesul 
intelectual accelerat. 

Dacă însă mărturisirea lui Gauss are o înfățișare cam pa- 
radoxală, iată alta mai nouă, cât se poate de precisă. Intâm- 
plarea e povestită de unul dintre cei mai mari — poate cel 
mai mare matematic al timpurilor moderne. E vorba de H. 
Poincar€. Felul cum răsărea la dânsul intuiţia creatoare ne-a 
fost povestit de el însuși. „Ca să pătrundem mai adânc ce 
se petrece în mintea unui matematic... să vă spun cum am 
scris întâiul meu studiu despre funcțiile fuchsiene...'“ 

„De două săptămâni mă sileam să demonstrez că nu se 
putea să existe nicio funcţie analogă cu ceea ce am numit eu 
mai târziu funcţiile iuchsiene ; eram foarte neajutorat pe vre- 
mea aceea ; în toate zilele, mă așezam la masa de lucru, unde 
rămâneam o oră sau două, încercând fel de fel de combinaţii, 
dar n'ajungeam la niciun rezultat.  Intr'o seară, am băut cafea 
neagră, în contra obiceiului meu, şi n'am putut adormi ; ideile 
năvăleau cu grămada ; le vedeam cum se ciocnesc, până ce două 
din ele s'au lipit una de alta; formau, ca să zic așa, o combi- 
nație stabilă. A doua zi, dimineața, am putut dovedi existența 
unei clase de funcţii fuchsiene, acelea care derivă din seria 
hipergeometrică ; nu-mi mai rămânea decât să redactez con- 
cluziile, ceea ce am și făcut în câteva ceasuri...“. 

„Am părăsit apoi Caen, unde locuiam atunci, ca să iau 
parte la o excursie geologică cu „Şcoala de mine“. Impre- 
jurările călătoriei m'au făcut să uit preocupările mele matema- 
tice. Sosind la Coutances, ne-am suit într'un omnibus, ca să 
facem nu știu ce primblare. In clipa însă, când puneam picio- 
rul pe scara trăsurii, mi-a venit ideea (fără ca ceva în cuge- 
tările mele anterioare să fi părut că mă pregăteşte în direcţia 
asta), că transformările pe care le întrebuințasem spre a defini 
funcţiile fuchsiene erau identice cu cele din geometria ne-eucli- 
diană. N'am putut face îndată verificarea ; nici n'aveam timp, 
pentrucă, abia așezați în omnibus, am continuat conversaţia mai 
dinainte ; dar am avut îndată o certitudine deplină că așa e. 
Intorcându-mă la Caen, am verificat rezultatul, cu mintea odih- 
nită, pentru a-mi linişti doar conștiința“. 

„M'am apucat atunci să studiez chestii de aritmetică, însă 
fără să fac vreo ispravă şi fără să bănuesc că așa ceva putea 
să aibă cea mai mică legătură cu cercetările mele anterioare. 
Plictisit de neizbândă, m'am dus să stau câteva zile la malul 
mării, gândindu-mă cu totul la altceva. Intr'o zi: însă, plim- 
bându-mă pe faleză, mi-a venit ideea (tot așa : brusc, scurt şi 
cu o certitudine imediată) că transformările aritmetice ale for- 
melor quadratice ternare indefinite erau identice cu cele din 
geometria ne-euclidiană“. 

„Intorcându-mă acasă, m'am gândit la acest rezultat 
și am tras îndată concluziile ; exemplul formelor quadratice 
îmi arată că există grupe fuchsiene deosebite de cele care co- 
respund seriei hiper-geometrice ; am văzut că pot să le aplic 
teoria seriilor thetafuchsiene şi prin urmare că existau alte 
funcţii, afară de cele care derivă din seria hipergeometrică — 
singurele pe care le cunoscusem până atunci. M'am hotărit, se 
înţelege, să formez toate aceste funcțiuni; le-am făcut un asediu 
sistematic șşi-am cucerit una după alta toate întăriturile din 
frunte , era însă o redută care mai rezista şi de care atârna 
cucerirea întregei armate de apărare. Dar toate opintirile mele 
n'aveau altă urmare, decât să-mi arate şi mai mult greutatea 
încercării... Toată munca aceasta fusese deplin conștientă. 

„Astfel stând lucrurile, am plecat la Mont-Valerian, unde 
trebuia să-mi fac serviciul militar ; alte gânduri îmi treceau 
acolo prin cap. Dar, într'o zi, trecând bulevardul în curmeziş, 

soluția problemei care mă oprise pe loc mi s'a arătat dintr'o- 
dată. N'am căutat imediat să adâncesc chestia, ci am reluat-o 
tocmai spre sfârşitul serviciului militar. Aveam acum toate 
elementele și nu-mi rămânea decât să le pun în rânduială. Am 
redactat deci într'o întinsoare memoriul definitiv, fără nicio 
greutate...“ 1). 

Din această mărturisire, poate vedea orișicine că „eul 
inconștient sau, cum se zice, subliminal, joacă un rol de căpete- 
nie în descoperirile matematice“. 

Așa dar — scurt circuit. Dar intuiţia subită nu vine din 
senin, ci e precedată de o surdă tensiune cerebrală și se ivește, 
dacă ne putem exprima astfel, în momentele apogeului fisio- 
logic al omului genial. Iată dovada: 

Mai întâi, toate descoperirile oamenilor mari au fost fă- 
cute în anii tinereţii, când vigoarea corpului e în plină afir- 
mare 2). Biologic vorbind, geniile au un fel de maturitate ce- 
rebrală, înaintea maturității obişnuite. Uneori, genialitatea su- 
primă chiar aproape cu totul copilăria. Pascal, deși crescut de 
propriul său părinte şi ferit cu îngrijire să nu se apropie de 
studiul matematicei, a ajuns totuși să descopere singur o bună 
parte din teoremele geometriei lui Euclid. (In astfel de cazuri, 
se petrece așa dar ceva contrar soartei celor care rămân cu 
minte juvenilă până la bătrâneţe.) In sfârșit, ca o dovadă și 
mai pipăită a scurtului circuit și a elaborării subconştiente este 
iaptul că genialitatea se arată mult mai des în artă, decât în 
ştiinţă. Mozart era muzicant dela etatea de patru ani. Vo- 
caţiunile artistice se pot manifesta uneori, din copilărie, pe când 
vocaţiunile științifice se simt abia după anii adolescenței, când 
începe a se întări potenţialul intelectual, despărțind astfel în 
chip vădit pe cei cu reală putere, de cei care arătaseră numai 
„înclinare“ pentru anume studii. — Și e firesc să fie așa, de- 
oarece creaţiunea științifică e deosebită de cea artistică. Știința 
presupune nu numai o inteligență deosebită, dar și o temelie 
pregătită de munca predecesorilor. E ca un arbore care își 
sporeşte mereu înălțimea și grosimea, adăogându-și câte o pă- 
tură nouă în fiecare an şi ramuri nouă, cu muguri la capăt, așa 


1) H POINCARE, Science et methode, Paris 1912, p. 50 ș.u. 
2) W. OSTWALDT, Les grands hommes, Paris 1912, p. 246 ş.u. 

că lăstarii tineri se pot sprijini pe coroana formată din cren- 
gile mai vechi. La artă, e mai puţin nevoie de sprijinul muncii 
predecesorilor. Claude Lorrain abia ştia să se iscălească, și 
totuși a pus în marinele sale mai multă lumină decât toți 
pictorii de mai înainte. 

Astfel stând lucrurile, pe măsură ce știința crește, genia- 
litatea va avea tot mai puţine ocazii de manifestare timpurie, 
liindcă munca pregătitoare va deveni tot mai grea și mai lungă. 
Haiiy a putut ajunge mare mineralog — întemeiat numai pe o 
pregătire elementară în matematică. Azi însă, cine se ocupă 
de mineralogie are nevoie de o armătură mult mai bogată nu 
numai în fizică şi chimie, ci uneori chiar în matematicile su- 
perioare (cursurile lui Mallard, despre teoria reticulară, n'au 
fost urmărite cu interesul cuvenit decât de Poincar€ 1) pe când 
în artă, sfera de creaţie personală va rămânea totdeauna mai 
largă decât în ştiinţă, fiindcă geniul artistic pleacă dela intuiţii 
directe, care nu presupun sprijinul altora, în aceeași măsură 
ca știința. Artistul își creiază în bună parte el singur piede- 
stalul pe care se ridică, pe când omul de știință se sue spre 
vârful piramidei, având o greutate din ce în ce mai mare pe 
umeri. 

Faptele înșirate până aci au lămurit, credem, în destul, 
afirmarea că genialitatea este o formă de activitate cerebrală 
care depășește cadrul timpului, adică al ritmului psichologic 
normal. Dar, ca să nu mai fie nicio îndoială, să chemăm ca mar- 
tor nu pe un matematic, ci chiar pa un biolog care s'a ocupat 
în special cu această problemă. Medicul Nicolle, recompensat 
cu premiul Nobel, și-a terminat cariera sa științifică, ocupân- 
du-se tocmai de procesul psichic al celor care fac descoperiri. 
In opera sa „Biologie de Linvention“, autorul se exprimă astfel: 

„In clipa deșteptării, cugetarea este nelămurită. Cum ar 
putea să fie altfel? Toate organele, a căror activitate a fost 
întreruptă de somn, simt un fel de neîndemânare, să înceapă 
iarăși a lucra... Mușchii se întind... creierul alungă pe încetul 
visurile... 

Dar în creierul savantului preocupat de o problemă, visul 
întârzie încă. El continuă să facă asociaţii la întâmplare (ha- 


1) Mărturisirea sa proprie. 

sardeuses). Pe cele nebuneşti, rațiunea le lasă să se împrăștie. 
Dar iată că, dintr'odată un raport ciudat, neașteptat, minunat 
se leagă: un fulger — lumină bruscă. Rațiunea, care stă la 
pândă, tresare și sare asupra lui, deoarece vedenia aceea, abia 
înfiripată, stă să se risipească. Insă raţiunea o prinde, o 
verifică şi o anexează. Dacă vorba „a pescui în apă turbure'“ 
are vreun înţeles şi dacă a exprimat vreodată un fapt exact, 
apoi acesta e; — cu deosebire că peștele magic sa prins în 
cârlig fără nicio nadă, iar pescarul rămâne numai să tragă un- 
diţa afară“ 1). 

Așa dar, biologul mărturiseşte și el că e vorba de un 
act psichic subit, pe care îl compară cu lumina unui fulger. 
Dar ceea ce urmează este și mai semnificativ. 

„Nu trebue să confundăm inteligenţa cu facultatea de crea- 
ție. Dacă însușirile acestea se asociază, e bine; dar ele nu-s 
numaidecât legate împreună. O mare inteligență poate „să fie 
cu totul lipsită de darul descoperirii. Repet: eu nu pun nici- 
decum geniul mai presus de inteligenţă“ 2). 

Prin urmare, afirmarea noastră că geniul nu este o treaptă 
a conștiinței şi deci a ştiinţei concordă cu afirmările biolo- 
gului adus ca martor. Expresia „scurt circuit“ pe care am în- 
trebuințat-o mai sus nu ni se pare nepotrivită. Din contra, 
ea ne ajută să înțelegem unele cuvinte enigmatice, întrebuin- 
țate de mari savanți. In elogiul citit după moartea lui Curie, 
Henri Poincar€ se exprima în fața Academiei de științe astfel : 

„Curie aducea în studiul fenomenelor fizice nu știu ce 
sentiment foarte fin, care îl făcea să ghicească analogii nebă- 
nuite și-i permitea să se orienteze printr'un labirint de apa- 
renţe complicate, unde alţii s'ar fi rătăcit... Adevăraţii fizicieni, 
cum era Curie, nu privesc nici în ei, nici la suprafaţa lucruri- 
lor, ci ştiu să privească dedesubtul lor“ *). 

Expresiile acestea voir sous les choses şi „scurt circuit“ 
ne ajută nu numai să interpretăm fenomenul psichic al crea- 
ției, dar ne permit să traducem în termeni moderni vechea 
teorie a lui Socrate despre natura conși.inţei și deci a găsirii 
adevărului. Filosoful spunea că orice conștiință este un fel 


1) CH. NICOLLE, Biologie de linvention, Paris 1932, p. 55 şi u: 
2) Ibid., p. 16. 
3) Comptes rendus de IlAcademie des Sciences, dec. 1906. 

de „amintire“ despre ceva dobândit de suflet în altă viaţă. 
Această altă viață, comparată de Socrate cu visul (aceeași 
imagină, ca şi la Nicolle), este tocmai faza scurtului circuit 
cerebral, când raționamentul se desfășoară brusc în ceasurile 
dimineţii, lăsând să iasă la iveală ceea ce fusese până atunci 
„dedesubt“, adică în subconștient. Aşa dar, când Gauss căuta 
calea spre soluția găsită, el nu făcea altceva decât se silea să-și 
reamintească drumul prescurtat al raționamentului deșirat în 
penumbra conştiinţei. 

Insă oricare ar fi valoarea explicărilor, fie mai vechi, fie 
mai nouă, un lucru rămâne stabilit: după mărturisirile oame- 
nilor de știință mai sus amintiţi, este vădit că savantul, pe 
iângă o mare putere de raționament, mai are şi o superlativă 
repeziciune de cugetare — adică alt potenţial decât al cerce- 
tătorului și al eruditului. 


C) Orientarea multilaterală şi sistemati- 
zarea. — Din cele două însușiri relevate până aici, mai izvo- 
răsc încă două tot atât de însemnate. Activitatea cerebrală 
intensă permite savantului să fie multilateral și capabil de 
largi sistemauzări. Câteva exemple vor fi deajuns ca să ne 
încredinţeze de adevărul acestei afirmări. 

In momentul când marea autoritate a lui Linneu prezenta 
natura întreagă ca un muzeu, al cărui catalog definitiv îl scri- 
sese marele taxonomist suedez, un tânăr naturalist francez 
intra în câmpul botanicei ca un adevărat revoluţionar. In loc 
de a pleca dela organismele cele mai complicate, el arăta bota- 
niștilor altă cale: „să începem cu planta cea mai puţin com- 
pletă în organele sale... cu ceea ce ne apare ca primă schiță a 
vegetalelor (les premieres &bauches des productions vâg& 
tales)“. Natura n'a creat forme care să rămână înțepenite, ca 
cele dela muzeu ; din contra, vietățile sunt în continuă trans- 
formare şi ele constituesc o progresiune prin tranziţii nesimţite. 
lar după ce sgudue amorțeala botaniștilor care jurau în numele 
lui Linneu, fiind însărcinat să facă un curs de zoologie, Lamarck 
aplică aceeaşi idee și la studiul animalelor. Ia asupră-și toc- 
mai partea cea mai puţin studiată. Nevertebratele. Se poate 
spune că el a adus cea dintâi lumină în lumea vietăților mai 
mărunte, lăsate în umbră de predecesori şi aruncate oarecum 

ciaie peste grămadă. Dar nu sa mulțumit cu munca de obser- 
vare şi descriere, care a plătit-o în cele din urmă cu pierderea 
vederii, ci a îmbrățișat în opera sa Philosophie zoologique toată 
lumea organică, legând desvoltarea tuturor speciilor vegetale 
şi animale de marele principiu al transformismului. Și nu s'a 
oprit nici aici, ci a intrat şi în domeniul geografiei. Ani și ani 
de zile, a făcut o mulţime de observări meteorologice, publi- 
cându-le sub formă de „Anuar“ şi ajungând la rezultate în- 
semnate pentru climatologie — o latură a meritelor sale, care 
n'a fost încă relevată până azi !), deși s'ar fi cuvenit (mai ales 
le când școala norvegiană a lui Bjerknes a arătat însemnătatea 
„frontului“ climatic). Așa dar, multilateral ca activitate și 
peste tot cu o vădită aplicare spre ordine şi sistematizare. 

Tot așa Darwin. In lunga sa călătorie împrejurul pămân- 
tului, el a adunat timp de cinci ani nu numai material pentru 
a sprijini teoria „selecțiunii naturale“ și explicarea privitoare 
la „Originea speciilor“, dar a luminat și unele probleme de 
geologie, botanică, antropologie, etnografie și geografie, cum 
s'a arătat în treacăt, mai sus (pag. 83). 

lar cazul lui Pasteur este tot atât de instructiv. Pornind 
dela cristalografie (disimetria moleculară) și chimie, el ajunge 
în biologie și medicină la descoperiri fundamentale, — ceea ce 
dovedește că savantul adevărat poate găsi idei nouă nu numai 
în specialitatea sa, ci şi în alte ramuri de cercetare. Trecând 
dincolo de lumea măruntă a „nevertebratelor“ lui Lamarck, 
el aduse la lumină lumea nevăzută a microbilor, cunoscută 
înainte de dânsul numai ca ceva de minimală însemnătate, fără 
să bănuiască vreun cercetător rolul ei capital în economia vieţii 
vegetale, animale — ba şi minerale. 

La fel, Poincare. Obligat de împrejurări să treacă dela 
o catedră la alta, marele savant a adus înnoire în toate ramurile 
de cercetare, în care sa amestecat. Ca un puternic reflector, 
mintea sa aruncă raze de lumină până spre colțurile lăsate de 
alții în umbră. 


1) Nici „Bibliotheque nationale“ din Paris nu are opera completă 
a lui Lamarck. Din „anuarele“ păstrate, se poate însă vedea partea de 
originalitate a marelui naturalist și în latura geografiei. Putem afirma 
că, în ce privește climatologia și unele păreri în hidrografie, Lamarck 
era în acea epocă cel mai apropiat de nivelul cugetării lui Humboldt. 

In fața unor astfel de spirite de înaltă tensiune, avem im- 
presia că științele nici nu mai au hotare. Dacă şirul anilor 
le-ar îngădui, astfel de savanţi ar fi în stare să exploreze mereu 
tot câmpuri nouă de cercetare, privind cu ochii înţelegători ceea 
ce erudiţii de rând văd numai prin ochelarii colbăiți de pratul 
bibliotecilor. Acești din urmă, apăsaţi de inerția tradiției, târăsc 
povara lor într'o singură direcție, ca şi cum ar avea clape la 
ochii, să nu mai poată vedea înlături. Savanţii, din contra, pot 
zări departe, înainte și în lături, fiind ajutaţi de o activitate 
cerebrală mai intensă, iar din timp în timp şi de acel „scurt cir- 
cuit“, precum și de capacitatea lor de sinteză și de siste- 
matizare. 

Acestea sunt semnele cele mai caracteristice ale savan- 
tului. De aceea, pe când cercetătorul se poate mărgini toată 
viața numai la rezultate parţiale și la înșirarea de fapte mă- 
runte, pe care le adună mereu, devenind cu timpul erudit, sa- 
vantul urmărește dela un timp linii arhitectonice nouă şi dă 
ştiinţei sale alt aspect 1). Nu doară că cercetătorii și erudiţii 
n'ar cunoaște și ei binefacerile unei priviri cât mai largi. Din 
contra, specialiștii mărunți sunt uneori mai „sistematici““ decât 
capetele eminente. Nimic mai intransigent decât cel înțepenit 
în câteva formule, de care ascultă cu un fel de fatalism maho- 
medan. Unii ca aceștia judecă sumar: sau scrisul cuiva este 
conform cu ceea ce se găsește în micul Coran al specialităţii 


1) „Sunt timpuri în istoria (evoluţia) științei, în care chiar formu= 
lareu exactă a problemelor are o însemnătate decisivă“ fiindcă ajută 
limpezirea perspectivei (W. WUNDT, Die Nationen und ihre Philisophie, 
1917, Leipzig p. 30). Lucrul acesta se simte în orice direcţie de cer- 
cetare, dar mai ales în ştiinţele care mânuesc mult material concret, 
cum sunt ştiinţele naturale, geografia, etnografia, preistoria, etc. Un 
etnograf de o calitate superioară, răpit științei prea de timpuriu, exprimă 
foarte limpede chinul sufletesc al celui care dibue printre fapte, fără 
a putea afla repede firul legăturilor. „ţi vine să pierzi uneori orice 
nădejde în valoarea lucrărilor din acest domeniu. Peste tot vezi ame- 
stecându-se capriciul subiectiv în desfăşurarea cauzală după legi. Totul 
se clatină și licăreşte in mii de colori. Toate regulele sunt dărâmate 
de excepţii, până ce ţi se pare că singura roadă a muncii neobosite e 
cugetul ucigaș că miciodată nu vei putea ajunge nici la cel mai mic 
adevăr sigur ; până ce te cuprinde sentimentul amar că ar fi de o sută 
de ori mai bine să faci o meserie de rând, decât să te lupţi cu o pro- 
blemă înșelătoare, care îți lunecă din mână. fără so poţi prinde“. 
(Heinrich Schurz). -— Cu atâta mai mare e deci preţul celui care poate 
pune la îndemână cercetătorilor idei nouă de coordonare şi de interpre- 
tare a materialului rămas încă inert. 

lor, și atunci e acceptat ca ceva de sine înţeles ; ori nu e con- 
form, iar în acest caz adaosul constitue un atentat la formu- 
lele și rubricile pedantului intolerant, și deci trebue respinse 
de plano. Din contra, în mintea savantului se petrece ceva la 
fel cu cristalizarea elementelor dintr'o soluție netulburată, care 
permite afinităţilor fizico-chimice o manifestare deplin liberă. 
Adică tocmai dimpotrivă de cum se întâmplă erudiţilor 
obișnuiți. La aceştia, faptele sporesc mereu cu adăogirea ani- 
lor, a dosarelor şi a pachetelor de fișe în saltare. Memoria 
devine aglutinantă, iar cărțile unor astfel de autori seamănă 
cu niște rafturi de note, notițe şi subnotițe lipite unele de al- 
tele sau înşirate unele deasupra altora, ca haina petecită a 
unui arlechin. — Cu cât memoria lor sau grămada de fişe e mai 
bogată, cu atât incoerenţa poate fi mai gravă, justificând astfel 
comparaţia cu o „bibliotecă răsturnată“. O astfel de erudiţie- 
bazar devine un chin și pentru autorul respectiv, şi pentru cei 
care ar cerca să se folosească de lucrările sale. Ba autorul în- 
ceteză chiar de a mai fi om de știință, mai ales când pierde 
şirul faptelor şi, împins de subiectivism, în aceeași chestie zice 
și da şi nu, ca şi cum ar fi uitat că el este el şi că un autor 
trebue să fie acelaşi în toate cazurile, adică obiectiv ca știința 
însăși. 
Cu aceasta, am ajuns la ultima însuşire a savantului: 


D) Impersonalitatea. — Cel care se ocupă de 
știință de dragul științei este, în chip firesc, lipsit de orice va- 
nitate. „Știința ne pune în legătură cu ceva mai mare decât 
noi ; ea ne oferă o priveliște mereu înnoită şi din ce în ce mai 
vastă, iar în dosul măreției pe care ne-o oferă, ne face să bă- 
nuim ceva încă şi mai mare ; spectacolul acela e pentru noi o 
bucurie atât de mare, încât ne uităm pe noi înşine şi prin 
aceasta, el este din punct de vedere moral un izvor de să- 
nătate“. 

„Cel care gustă din ea și a văzut măcar de departe stră- 
lucita armonie a legilor naturii, va fi mai aplecat decât altul 
să nu ţină seamă de micile sale interese egoiste, ci va avea 
un ideal pe care îl va iubi mai mult decât pe sine; aci este 
singura temelie pe care se poate clădi o morală“ 1). 


1) HENRI POINCARE, Dernieres penstes, Paris 1913, p. 240. 

Mărturisirea aceasta a unui matematic ne îndrumează spre 
înțelegerea postulatului pus înainte de Nietzsche care socotește 
că savantul adevărat se apropie mai mult decât orișicine de 
sfințenie. Vorbind de viața lui Schopenhauer, el observă că 
„firea sa cuprindea o rară și foarte periculoasă împerechere de 
însușiri. Puţini cugetători au simțit cu atâta tărie şi într'o 
măsură aşa de mare că geniul lucrează în ei; iar gândul său 
îi făgăduia culmea : că adică nu va fi nicio brazdă mai adâncă 
decât aceea, pe care o va trage plugul său în ogorul omenirii 
moderne. De aceea, își simțea jumătate din ființa sa plină 
până la saturare : fără pofte şi conştientă de puterea ei. Astfel, 
a purtat cu demnitate şi măreție menirea sa, ca un biruitor 
deplin. In cealaltă jumătate, trăia însă o dorinţă titanică. (O 
înțelegem şi pe asta, când vedem că, îndurerat, își întoarce 
ochii dela chipul lui Rance, marele întemeietor al Ordinului 
călugărilor trapiști, mărturisind cu smerenie aci e lucrarea 
Graţiei Divine“ 1). 

Iar Nietzsche adaogă : „geniul doreşte din adâncul sufie- 
tului sfinţenia, deoarece, din turnul său de veghe, el privește 
mai departe și mai limpede decât alți oameni spre acordul 
dintre Conștiinţă și Existenţă, apoi spre împărăția Păcii şi a 
Voinței înfrânte până la nimicire. Așa dar Schopenhauer a 
privit și dincolo, spre tărâmul celălalt, despre care vorbesc In- 
dienii, adică (Buda) ?). 

Ceea ce a spus aci, atât de solemn, Nietzsche (un fel de 
Plato modern, care a înlocuit dialogul dialectic, printr'un dia- 
log — uneori monolog — liric), să traducem acuma în proză 
obișnuită 3). Este vădit pentru orice om nefăţarnic, că savan- 


1) Das ist Sache der Gnade. — Im acest înțeles, am afirmat că 
„savanții, ca şi artiștii, sunt um dar al naturii“, spre deosebire de cer- 
cetători şi erudiţi, care sunt mai mult un produs al silinței şi al muncii 
tehnice, învățată dela alţii, decât al propriului lor talent. 

2) NIETZSCHE, Unzeilgemiisse Betrachtungen, Leipzig (Kroner), 
5 95) 

3) Aducându-şi aminte de asprimea lui Schopenhauer față de ad- 
versari, cititorul va face ochii mari, auzind că Nietzsche îl priveşte ca 
pe un candidat la sfinţenie. Totuși, într'o „jumătate“ a vieţii filosofului 
boate fi vorba şi de sfinţenie. Nimeni na vorbit cu mai multă evlavie 
despre bunătate, decât supărăciosul Schopenhauer. „După cum torțele și 
focurile de artificii pălesc şi se sting, când răsare soarele, tot astfel şi 
spiritul și geniul și însăşi frumusețea sunt aruncate în umbră şi eclipsate 
de bunătutea inimii. Inteligența cea mai mărginită și urâțenia cea mai 
pocită, îndată ce sunt însoțite de bunătatea care vorbește din ele, sunt 

tul fiind impersonal, adică uitându-se pe sine, este mai aproape 
decât orişicine de renunțarea la cele trecătoare, pe care o nu- 
mim „sfințenie“. In ochii lui, idealul capătă dimensiuni atât 
de copleșitoare, încât orice preocupare de sine şi de ale sale 
piere, se evaporează. O putem dovedi cu fapte pozitive. Fi- 
zicianul Davy făcea parte din cea mai veche nobleță engleză. 
Genealogia familiei sale mergea până în epoca lui Wilhelm 
Cuceritorul, iar prin moștenire căpătase o avere imensă. Totuși 
s'a lepădat și de titlurile de nobleţă, și de avere, și chiar de 
înlesnirile vieţii obișnuite (purta o singură haină, până ce se 
rupea), jertfind totul numai pentru progresul ştiinţei. — Nu 
vrem să uimim pe cititor, înșirând și alte amănunte ale savan- 
tului care a deschis calea lui Lavoisier 1). Cine cunoaşte însă 
viaţa acestui mucenic al științei, fără de voie se duce cu gândul 
la pusnicii din Thebaida. 

La fel, contemporanul său Adanson. După lungi explo- 
rări în Africa, unde a adunat singur atâta material, cât n'ar fi 
putut strânge membrii unei întregi misiuni ştiinţifice ; şi după 
ce a scris o operă vastă, ajunge la bătrâneţe sărac ca un cer- 
setor (ce le păsa revoluţionarilor francezi de soarta unui cărtu-- 
rar ca el) ! Bietul moșneag a continuat să scrie totuși la lumina 
unui opaiţ, spre a duce până la capăt lucrările sale interesante 
nu numai pentru botaniști, dar și pentru zoologi, mineralogi. 
paleontologi, etnografi și chiar pentru linguiști, — căci pen- 
tru toți adunase el material în lunga sa explorare a Sene- 
galului. Evident, lepădarea de sine a chinuitului savant 
francez aminteşte viaţa călugărilor tibetani care se îngroapă 


transfigurate, le învălue îndată un fel de iradiere de frumusețe mai 
înaltă și încep a exprima o înţelepciune, faţă de care orice altă înțe- 
lepciune amuţește. Fiindcă bunătatea inimii este o însușire transcen- 
dentă : ea aparține unei ordini de lucruri care răspund mai departe și 
este incomensurabilă în raport cu orice altă perfecţiune. Când bună- 
tatea locuește într'o inimă, o deschide atât de larg, încât ea cuprinde 
lumea toată, totul pătrunde în ea, nimic nu rămâne pe dinafară, căci 
ea identifică toate fiinţele cu sine însăşi şi le comunică tuturor indul- 
gența, pe care omul n'o arată de obiceiu decât pentru sine. Iar faţă 
de această bunătate, ce mai cântărește spiritul și geniul, ce mai pre- 
țueşte Baco de Verulam“. -— Cine oare a scris cuvinte mai pline de evlavie 
despre însuşirile morale? Nu este acesta un omagiu adus sfinţeniei, 
ca suprema treaptă a vieţii ? Iată de ce, cuvintele aci înşirate n'ar trebui 
să fie uitate de nimeni și niciodată, când e vorba nu numai de Scho-: 
penhauer, ci de orişice savant adevărat. 

1) E] este cel care a studiat mai intâi Aerul, socotit până atunci ca 
ur. element. 

de vii, zidindu-și gura peșterii și căutând să se apropie prin 
despărțirea de lume de perfecțiunea pe care le-o făgăduește 
idealul budist. 

lar exemple de viață impersonală până la sfințenie am 
avut nu de mult chiar sub ochii noștri. Incă din tinereţe, Curie 
făcuse câteva descoperiri însemnate. Aflase nu numai fapte 
nouă (piezoelectricitatea sau polarizarea electrică, produsă prin 
dilatarea ori apăsarea cristalelor lipsite de centru de simetrie), 
dar și metode nouă, ba formulase şi legi nebănuite mai înainte 
de el în fizică. Totuşi, timp de 11 ani, rămăsese şef de lucrări 
întrun laborator. Acasă n'avea nici măcar servitoare (soția — 
o savantă și ea — trebuia să îngrijească de toate ale gospodă- 
riei). Ca să economisească timpul, cei doi tovarăși de muncă 
științifică nu făceau nici măcar vizitele obişnuite între oameni. 
Nu se gândeau o clipă la onoruri, decorații și de-al-de astea. 
„Curie nu credea în folosul lor, ci le considera chiar vătămă- 
toare, fiindcă dorinţa de a le dobândi este totdeauna o cauză de 
turburare, aruncând pe al doilea plan ținta cea vrednică de 
om — împlinirea operei de dragul lucrului pe care îl faci“ 1). 
Deprins cu această înaltă probitate intelectuală, el își potrivea 
faptele numai după convingerile sale, iar când un alt om de 
știință l-a propus spre decorare cu „palmele academice“, mo- 
destul savant i-a răspuns astfel : „j'ai ete informe que vous 
avez l'intention de me proposer de nouveau au prefet pour la 
decoration. Je viens vous prier de n'en rien faire. Si vous 
me procurez cette distinction, vous me mettrez dans l'obliga- 
tion de la refuser, car je suis bien dâcide â n'accepter jamais 
aucune decoration d'aucune sorte“. A refuzat apoi și legiunea 
de onoare?). 

Falsă modestie ? Ipoteza aceasta este o necuviință față 
de un om atât de senin şi atât de lipsit de apetit în ce privește 
mulțumirile oamenilor de rând. Impersonalitatea sa se vede 
de altfel și din chipul cum judeca lucrurile altora. „Orice 
mare succes îi făcea plăcere, chiar în domeniul unde era de 


___ 1) Les grands hommes de France, Pierre Curie par M-me Curie, 
Paris 1934, pp. 44, 60 SU 

a 2) Veuillez, je vous prie, remercier le ministre et l'informer que 
je n'eprouve pas du tout le besoin d'âtre decor, mais j'ai le plus grand 
besoin d'avoir un laboratoire“, Cele mai multe descoperiri le făcuse 
modestul savant, lucrând întrun coridor nesănătos. 

așteptat să aibă el întâietate. „Qu'importe que je nai pas 
publie tel travail, si un autre le publie“. Bine că-l publică 
altul ; tot atâta e. Că lampa mea ori lampa altuia luminează 
calea cercetătorilor, asta n'are nicio însemnătate. Lumină 
să fie... 

Vede oricine că savantul ajuns pe această treaptă de im- 
personalitate este mai presus de toate deșărtăciunile. Vani- 
tatea, adică ideea de a se lua la întrecere cu alţii, era atât de 
străină de sufletul lui Curie, încât el considera ca ceva stri- 
cător nu numai decoraţiile, dar și toate concursurile, clasifi- 
cările şi alte distincții onorifice, începând cu cele din școli 1). 
Când i s'a dat premiul Nobel, nici nu s'a dus la Stockholm, 
pentru solemnitatea obișnuită în astfel de împrejurări. Știa 
doar atât: că are o misiune de împlinit, iar visul tinereții — 
știința îl împingea fără putință de împotrivire, afară din dru- 
mul obișnuit al vieţii, pe o cale pe care el însuși o numea ne- 


1) Fiindcă premiile sunt un mijloc de cultivare a vanității şi de 
exaltare a egoismului „izvorul tuturor reielor“, relevăm amănuntul ca- 
racteristic că Curie a avut norocul să fie scutit de această primejdie, 
deoarece el n'a trecut prin nicio școală. Singurul său profesor a fost 
tatăl (un medic), mama și fratele său mai mare cu trei ani. Astfel, 
sufletul său a rămas nepătat de ambiţie, de invidie şi alte păcate atât 
de păgubitoare în educaţia tineretului din școalele publice. (Să nu uităm 
că premiile sunt foarte prețuite în școalele conduse de jesuiţi. Dar, 
cum se întâmplă de obiceiu, imitatorii exagerează. La noi, un ministru 
a avut bizara idee de a distribui premiile în Cișmigiu, dându-le astfel 
o publicitate de bâlciu.) 

Din fericire, educatorii adevăraţi își dau seama tot mai mult, că 
în realitate, copiii nu-s comparabili şi nici nu trebuesc judecaţi defi- 
nitiv după manifestările anilor de incubație intelectuală. Cazul lui 
Curie este nu se poate mai semnificativ. „Calitățile intelectuale ale lui 
P. Curie, spune soţia sa, nu erau acelea care îngăduesc asimilarea re- 
pede a unui program de studii școlare. Spiritul său visător nu se su- 
punea la regulamentarea opintirii intelectuale cerută de școală. 
Greutatea pe care o simțea el faţă de acest regim se părea că vine dela 
spiritul său puţin vioiu. Credea și el — şi chiar mărturisea adesea — 
că are o inteligenţă zăbavnică.” Socot însă că expresia asta nu e de- 
plin îndreptățită ; cred mai de grabă că, de mic copil, însuşirile lui 
îl sileau să-și pironească cugetul, cu mare intensitate, asupra unui 
obiect, până ce dobândea un rezultat precis — fără să-i fi fost cu putință 
a întrerupe sau a schimba șirul gândurilor sale, potrivit cu împrejură- 
vile externe. Este deci vădit că un spirit de soiul acesta poate să aibă 
sădite în el mari posibilităţi pentru viitor, dar nu e mai puţin adevărat 
că niciun sistem de educatie n'a fost prevăzut în școalele publice pentru 
această categorie de inteligențe, care e mult mai numeroasă decât se 
crede“ (op. cit., Pierre Curie, p. 13 ş. u.). 

Cu sistemul clasificărilor actuale şi al premiilor, de bună seamă, 
Curie ar fi fost un codaş sau chiar „prostul clasei“. 

firească, fiindcă însemna lepădarea de toate plăcerile traiului 
obișnuit“. Evident, cine ajunge aci, acela se află la porțile 
siințeniei.- Când creaţiunea ştiinţifică este însoțită cu atâta le- 
pădare de sine, putem vorbi de sfințenie chiar în sensul propriu 
al cuvântului. 

Tot din timpurile noastre, am mai putea aminti cazul lui 
Foucauld (interesant mai ales pentru pozitiviștii greoi, care 
cred că teologia și metafizica sunt pentru vecie smulse din su- 
fletul oamenilor de ştiinţă).  Vicontele de Foucauld părăseşte 
cariera armelor, se închină studiilor și se călugărește. Ca mi- 
sionar, el străbate Sahara în lung și în lat, timp de zece ani. 
adunând în deosebi resturile limbii berbere. Iar când un alt 
filolog (Motylinski) care urmărea același scop moare abia 
după câteva luni de cercetări, Păre Foucauld tipărește rezulta- 
tul muncii sale sub numele acelui străin, fără să amintească 
măcar numele și munca sa de atâţia ani! 

Faptele acestea, petrecute sub ochii noștri, dovedesc că 
oamenii de știință ajunși pe această treaptă de impersonalitate 
sunt, cum zicea Nietzsche, cu adevărat doritori de sfințenie. 
Pentru ei, „glasul lăuntric“ care vorbea la urechea lui Socrate, 
Marcu Aureliu și a altor bărbați de înaltă factură morală, nu 
€ o metaforă, ci o realitate simțită. Ne putem încredința de 
adevărul acestei afirmări, urmărind biografia tuturor marilor 
savanţi 1). 


1) Am putea aminti aici și pe artiştii cei mari: Dante, Rafael, 
Leonardo da Vinci, Michel Angelo sunt dovezi “pipăite. - Istoria ne spune 
că unii pictori nu începeau lucrul, până nu-și făceau cruce, întocmai 
ca preotul ce începe slujba lângă pristol. Iar pilde de lepădarea de 
sine ce samănă a sfinţenie aflăm nu numai în trecut, ci şi în timpurile 
mai nouă. Fără intuiţia sfințeniei, Puvis de Chavamne mar fi Împo- 
dobit Pantheonul cu chipuri ca al Sfintei Genevieva, iar Grigorescu 
n'ar fi ajums simbolul sufletului „românesc', începând chiar cu latura 
religioasă a vieţii neamului din Carpaţi. Pentru arta lui se potrivesc 
cuvintele lui Poincară despre savanţi : astfel de oameni „nu privesc în 
ei, nici la suprafața lucrurilor, ci dedesubtul lor“. In tinereţe, zugrav 
de icoane, după tipicul tradițional. Mai târziu, când şi-a simţit che- 
marea de „preot al deşteptării noastre artistice, semnelor vremii-profet“ 
(cuvinte mai potrivite pentru el, decât pentru alții), Grigorescu, fără 
să-și dea seama, a avut în pictură o atitudine quasi-misionară. EL cel 
dintâi ne-a făcut să „vedem“ albastrul cerului românesc, ne-a făcut să 
„simțim“ muntele românesc, nu zugrăvind râpi, văi, izvoare și păduri, 
ci turme suind o potecă spre culmi, ori ciobani care privesc în de- 
pârtare. Toată înălțimea muntelui e mai mult în ochii păstorului, decât 
pe pânză ; el ne-a făcut să ne aprim cu evlavie în fața mestecenilor, ca 

In rezumat: puterea mare de judecată, iuţeala raționa- 
mentului, informaţia multilaterală, marea capacitate de sinteză 
şi sistematizare, impersonalitatea cu limita ei superioară — 
sfințenia, iată însușirile prin care savantul se înalță peste 
treapta cercetătorilor și erudiţilor. Pentru cel neatent, deosebi- 
rea savantului față de erudit pare grea. Şi totuși, nimic mai 
precis! Eruditul are drept ideal mulțimea cunoștințelor; 
uneori nici n'o mai poate stăpâni, așa că e copleșit de propria 
sa avuţie. Savantul, din contra, nu este aglutinant, ca eruditul, 
ci selectiv şi sistematic în sensul superior al cuvântului, adică 
faptele şi ideile se leagă la dânsul după afinităţile lor naturale. 
Știința i se pare ca un templu uriaș, ale cărui părți sau adăo- 
gat secol după secol — unele înlocuite și reclădite până la 
piatra din temelie — dar al cărui plan arhitectonic rămâne 
mereu același în liniile sale mari, ca orice unitate organică. 
Savantul păstrează din trecut numai ceea ce este vrednic de 
cunoscut, nu și materialul mort, de care eruditul nu știe să se 
despartă, iar uneori nici nu se poate despărți din vanitatea 
copilărească de a-l arăta şi altora. 

Intr'un cuvânt, factura sufletească a savantului este în 
genere cea meditativă — filosofică !), pe când a eruditului este 
cea cumulativă — anticvarică. Aspectul obișnuit al celor mai 
mulţi erudiţi amintește bazarul oriental. 


niște făclii albe, cu lumina tremurătoare a frunzelor de toamnă; tot 
el ne-a arătat, alături de Odobescu, farmecul câmpiei dunărene, străbă- 
tută de care irase de boi albi cu pasul domol. El ne-a idealizat neamul, 
în chipul fetelor lui de-o idilică seninătate, şi tot el i-a arătat şi rănile 
cele mai grele ::Evreul — un păianjen gata să învălue prada, şi cealaltă 
pecingină — Țiganii. Lăeşiţa din Ghergani nu e o simplă ocazie pentru 
jocuri de colorit, că la alţi pictori mai noi, care au umplut păreţii să- 
iilor de expoziţie cu tot felul de modorance desmăţate ; ci e o sgâtie din 
neamul paria, pe care niște întâmplări nenorocite l-a aruncat pe pă- 
mântul nostru, împreună cu toate păcatele lui fizice și sufleteşti, ine- 
vitabile la orice gunoiu etnic, spulberat din țară în ţară. 


1) E vrednic de însemnat că, alături de lucrările sale de specia- 
litate, Henri Poincare — unul dintre savanții cei mai reprezentativi ai 
epocii noastre — a scris şi opere de caracter filosofic: Science et me- 
thode, La valeur de la science, La science et lhypothese şi Derrieres 
pens6es. — Vezi şi E. Boutroux, William James, Paris, 1912, p. 
127 ş. u. 


IERARHIA OAMENILOR DE ȘTIINȚĂ 


Știința este un sistem de noțiuni 
(și semne ale națiunilor) care ne su- 
gerează realitatea. Fiecare noțiune 
este deci ca un organ nou, de care 
ne servim spre a cuprinde natura. 

Cei mai mulți cugetă împrumu- 
tând gândurile altora și chiar vur- 
besc cu vorbele altora. Puţini văd 
cu ochii lor, cugetă cu gândul lor și 
se exprimă cu vorbele lor. Aceștia 
sunt adevărații sprijinitori ai ştiin- 
ței, — oricare ar fi treapta pe care 
stau în ierarhia valorilor culturale. 


Lmând în seamă criteriile stabilite în „trilogia științei“, ajungem 
14 următoarele aplicări practice : 

A) Intrebuinţarea mai corectă a terminologiei, când e vorba de 
cercetători, erudiți şi savanţi. Insăși etimologia acestor cuvinte ne dă 
o prețioasă indicație. 

B) Intrebuinţarea mai circumspectă a epitetului „genial“. — Ge- 
rialitatea nu este o însușire implicată în noțiunea „savant“. 

C) O clarificare mai obiectivă a oamenilor de ştiinţă și a ope- 
velor lor. — Revizuirea valorilor culturale. Aplicare la cazul lui Ari- 
stotel și Descartes. 


Ştiinţa, împreună cu Etica şi Arta, formează un tot pe 
care etnografii îl numesc Cultură. 

In cele înşirate până aci, am cercat să arătăm cât sa 
putut mai lămurit treptele activităţii ştiinţifice. Să vedem 
acum, dacă în adevăr ne putem servi de aceste trepte pentru 
ierarhizarea oamenilor de știință. 

Cercetători am spus că se numesc cei care caută și găsesc 
tapte nouă.în domeniul specialităţii lor. A îi cercetător este 
o chestie de atenţie (adică de curiozitate științifică), de tem- 
perament și de muncă. Cercetători pot ajunge aşa dar toţi 
tinerii cu zel pentru știință. (Universitățile pregătesc azi le- 
giuni de cercetători în toate ramurile științei.) 

Erudiţi se chiamă cei care adună mulțime de cunoștințe 
despre lucruri aflate de ei sau de alţii. Ei sunt mai rari decât 
cercetătorii. Erudiţia în sensul bun al cuvântului este de 
obiceiu însușirea bătrânilor care au avut o severă disciplină 
de muncă și destul echilibru moral spre a nu amesteca in- 
teresele și pasiunile lor în mânuirea faptelor și ideilor. (Eru- 
diții sunt așa dar opera silinţii lor proprii.) 

Savanţi, în sfârșit, sunt numai oamenii de ştiinţă, care 
ajung la teorii şi metode originale, fie pentru a verifica și 
înmulţi, fie pentru a sistematiza cunoștințele adunate până 
în epoca lor, ajutând astfel progresul științei tocmai în latura 
sa cea mai vitală. De unde urmează că numai savanții pot 
stăpâni și mânui în chip propriu materialul unei specialități, 
arătând și lacunele ce trebuesc împlinite. Altfel, faptele, prin 
ele înșile, au o valoare foarte relativă, dacă nu sunt integrate 
întrun sistem și dacă nu ajung să formeze substratul unei 
sinteze. (De aceea, învățații capabili de priviri sintetice sunt 
specia cea mai rară în lungul șir al colaboratorilor la înain- 
tarea unei științe, cât, mai ales, al unui dar din naștere : el 
e un caz de activitate cerebrală de o potenţă superioară, ca şi 
talentul în artă. Fie că savantul e de tip clasic, adică liniștit 
și mereu atent la verificarea faptelor și teoriilor ; fie că e 
de tip romantic, adică iute la muncă şi cu multă fantezie, ceea 
ce este caracteristic pentru această treaptă a muncii ştiinţifice 
este, întâi de toate, originalitatea de cugetare şi capacitatea de 
sinteză.) 

* 


Acum, dacă aceste caracterizări sunt exacte, din ele re- 
zultă mai multe concluzii : 


A) Intrebuinţarea exactă a terminolo- 
glei. — Mai întâi, se impune o mare cumpătare în acordarea 
calificativelor : cercetător, erudit şi savant şi o prețuire cât mai 
exactă 2 valorii fiecărui muncitor intelectual. Limba însăși 
ne îndeamnă uneori să fim cu luare aminte. In românește, 
cercetător se chiamă cel care cearcă. (Circare în latina popu- 
lară însemnează : a da roată, a merge împrejurul unui lucru. 
ca și cum l-ai încercui.) Prin urmare, „cercetătorul“ este un 

intelectual care caută ; este un „cercetător“, adică descoperitor 
de poteci (Pfadfinder, Forscher, etc.). 

In ce privește cuvântul erudit, acesta este în limba noa- 
stră un neologism. latinescul eruditus înseamnă „cioplit“. 
(Erudire însemnează a subţia, a face din gros mai subțire, a 
modela, a învăţa pe altul...) Erudit ar fi așa dar un cărturar 
care s'a cioplit prin multă învăţătură. Cu alte cuvinte, ope- 
rațiunea sar urma cam astfel : în faza întâi, vine cercetătorul 
să cerce un lucru, dându-i „roată“ şi privindu-l pe toate feţele. 
Tot cercând şi cercetând multe-multe lucruri de același fel, 
cercetătorul ciopleşte materialul până într'atâta, încât ajunge 
el însuşi „cioplit“' sau erudit. In generaţia trecută, se zicea 
unor astfel de cărturari: dascăle prea-învăţate, care 'nveţi pe 
tineri carte... spune nouă, etc., etc... 

În sfârșit, şi cuvântul savant are noima lui. Sapere în- 
semna la început a ști prin gustare. Adică, după ce ai dat 
ocol lucrului (circare) și l-ai cioplit de toate feţele (erudire), 
vine la rând pipăirea şi chiar gustarea lucrului (sapere)... 
Urmează apoi adâncirea în amănunte a problemelor științei 
respective, până ce mintea poate îmbrăţișa întregul sistem al 
acelei ştiinţe, adăogându-i o lumină nouă (idei și metode). 

Prin urmare, nu se cuvine să confundăm câtuși de puţin 
treptele activității științifice. Dărnicia celor care numesc „cer- 
cetător“ pe orice începător gata să umple cu scrisul său o hâr- 
tie dar fără niciun cuprins nou; ori numește „erudit“ pe 
orice cărturar bătrâior ; și „savant“ pe orice specialist claustrat 
într'o rămurică neluată în seamă de nimeni, procedarea aceasta 
este un abuz care dovedește lipsa de cunoaștere a greutăților 
muncii intelectuale. E tot una, ca și cum la teatru, n'ai fi în 
stare să deosebești pe artiştii de mâna întâi faţă de actorii 
mărunți ori de simpli figuranți. 


2% 


By Intrebiihțarea corectă a epitetului 
genial. — Termenii trilogiei mai sus stabilite ne permit şi 
o întrebuințare mai potrivită a calificativului „genial“, de care 
se face atâta risipă. Am arătat că geniul nu e o treaptă a cu- 
noașterii, ci numai o formă de activitate cerebrală, care depă- 
șeşte cadrul timpului normal. Scurtul circuit se poate produce 

nu numai la savant, ci și pe alte trepte ale muncii științifice, 
după cum se produce deseori şi în vis, când imaginile se aso- 
ciază în chipul cel mai neaşteptat. (Tehnic vorbind, visul e 
plin de genialitate.) Tot aşa, momente fericite, adică „inspi- 
raţii““ poate avea orice observator atent şi oricine poate nimeri 
o asociaţie nouă de idei. Cazul lui Nicolle este cât se poate de 
instructiv. Ca medic, în Tunis, se apropia într'o dimineață de 
spitalul unde erau adunaţi bolnavii de tifos exantematic. Când 
să calce pragul, o întrebare i-a răsărit în minte: pentru ce, în 
cuprinsul spitalului, tifosul nu se întinde dela un bolnav la 
altfel de boinavi, ori la îngrijitorii bolnavilor ? In ce sta deo- 
sebirea dintre mediul dinafară, de unde îi veneau bolnavii de 
tifos, și mediul din spital? N'o fi cumva de vină curățirea 
(deparazitarea) celor primiţi în spital ? 

Imprejurarea că bolile se întind prin microbi era cu- 
noscută și prea cunoscută. Noutatea descoperirii lui Nicolle, 
în pragul spitalului, a fost numai legătura dintre păduchii de 
pe corpul bolnavilor și tifos. Cu drept cuvânt i s'a acordat 
premiul Nobel acestui mare binefăcător al gloatelor de mun- 
citori şi al ostaşilor (ameninţaţi de insecte mai grozav decât de 
gloanțe). Nu ştim câtă erudiție medicală va fi avut Nicolle şi 
nici dacă a fost un cercetător fecund în alte direcții. Dar răs- 
plata a meritat-o deplin, chiar dacă n'ar fi mai lăsat în știință 
nicio altă urmă. Folosindu-se de o idee veche — molipsirea 
prin microbi — el a descoperit o aplicare nouă, în ce privește 
metoda combaterii tifosului prin alungarea prealabilă a insec- 
telor parazitare. Asociaţia aceasta de idei a fost originală. 
Ne-am putea închipui descoperirea lui Nicolle, răsărind chiar 
în mintea unui profan (de pildă a unui îngrijitor de spital, 
însărcinat cu schimbarea rufelor). Atât e de adevărat că o 
asociere inedită de imagini, adică o „inspiraţie“ fericită nu 
presupune numaidecât erudiție sau alte calități mai rare. 

Rămâne așa dar bine stabilit că geniul nu poate fi con- 
siderat ca o nouă treaptă în trilogia științei, ci numai ca o 
modalitate deosebită a cunoașterii. Poate fi cineva genial, 
fără a fi savant sau măcar erudit (în artă chiar copiii pot fi 
uneori geniali — Mozart), și dimpotrivă, poate fi cineva mare 
savant, fără a fi genial, ci făcând toate descoperirile întrun 
tempo de cugetare liniștită, dar intensă (cazul lui Curie). 


Ai — 

C) Clasificarea obiectivă a oamenilor de 
știință şi a lucrărilor lor. — Treptele trilogiei ne 
îndrumează apoi spre o clasificare mai exactă a oamenilor de 
ştiinţă şi a operelor lor. Am arătat că oricine adună material 
interesant pentru știință este un cercetător. Nu urmează însă 
de loc ca orice cercetător să ajungă şi erudit; iar constatarea 
aceasta nu cuprinde nimic peiorativ. Sănătatea, timpul sau 
alte împrejurări pot împiedeca pe cineva de a ajunge la eru- 
diție, chiar când însuşirile intelectuale nu-i lipsesc. 

De asemenea, poate fi cineva erudit, dar fără să ajungă 
a fi şi savant. Varietăţile profilului intelectual sunt nenu- 
mărat de multe, iar uneori se adaogă şi anume împrejurări ne- 
favorabile. Sunt suflete, a căror creștere merge până la anume 
nivel, apoi stagnează (pag. 89). In anii tineri, agerimea memo- 
riei şi vioiciunea impresiilor deșteptau mari speranțe pentru 
viitor. Dar tocmai receptivitatea mare şi mobilitatea atenţiei 
pot deveni o piedecă : qui trop embrasse mal €treint. Şi astfel, 
hoinărind ca fluturele dela o ramură la alta (aci uimind pe 
spectator prin agilitatea sborului, aci oprindu-se în noroiul 
drumului și chiar pe gunoiul faptelor zilnice), astfel de minţi 
neodihnite turbură prin neastâmpărul lor chiar propria lor 
desvoltare. Emotivitatea și trepidația coboară acest tip de 
oameni şi ca cercetători, și ca erudiţi, dându-le brânci în 
subiectivism. — Acolo unde ar trebui să vegheze numai rațiu- 
nea senină, ei amestecă pasiuni şi capricii, așa că, în chip fatal, 
asemenea exemplare rămân sub nivelul adevăratului savant. 

In sfârșit, pe treapta cea mai înaltă stă omul de știință 
ajuns la deplină impersonalitate, capabil să dea la iveală în 
opera sa idei şi metode originale. Numai un astfel de cuge- 
tător merită numele de savant. lar dacă această caracteri- 
zare este exactă, urmează dela sine, ca rezultat al trilogiei, că 
vom putea pe de o parte clasifica mai exact operele oamenilor 
de știință și, pe de altă parte, vom putea revizui valorile — nu 
numai pe cele actuale, ci și pe cele din trecut — arătând me- 
ritul fiecărui muncitor, chiar când contemporanii nu i-au dat 
prețuirea cuvenită. 

„Să privim de pildă cariera ştiinţifică a lui Aristotel. Ceea 
ce ne impresionează cu deosebire în viața Stagiritului este 
vasta lui orientare nu numai în latura ideilor, unde moștenise 

pe Plato, Socrate și alți filosofi mai vechi, dar și în domeniul 
faptelor concrete. El îmbrăţișase aproape toată știința ome- 
nească, adunată până atunci. Cu drept cuvânt i sa zis „se- 
cretarul naturii“ (owywmpactus rijs osos). 

Insă meritele sale pentru evoluția cunoștințelor omeneşti 
nu-s de același nivel în toate ramurile. Astfel, în științele na- 
turale, cu toată tradiția străbunilor (și tatăl, și alți membri ai 
familiei fuseseră medici), el n'a trecut de treapta unui simplu 
cercetător : făcea excursii de studii, ierboriza cu Teofrast, 
aduna materiale pentru colecţiile necesare cursului său uni- 
versitar, etc., etc. Dar dacă s'ar fi ocupat numai de latura 
concretă a naturii, judecând după ceea ce știa el în botanică, 
zoologie, mineralogie, meteorologie, etc., Aristotel ar fi rămas 
pe acelaşi plan cu Teofrast, Dioscoride, Dicearch, Phanios și 
alți scriitori mărunți, deoarece stadiul în care se aflau pe 
atunci ştiinţele naturale nici nu permitea progrese prea mari. 
Materialul informativ era cu mult prea mic, îmbrățișând abia 
o parte din orizontul Mediteranei și din Asia apuseană. De 
aceea, dibuirile lui Aristotel ni se par uneori de-a-dreptul co- 
pilăreşti — de pildă, când aseamănă rădăcinile plantelor cu in- 
testinele animalelor, iar despre frunze crede că ele n'au alt 
scop decât să apere poamele de razele soarelui ori de grin- 
dină, după cum pălăria apără capul! (Nici nu bănuia măcar 
rolul lor pentru respiraţia şi nutrirea plantei.) Tot așa, clasifi- 
carea plantelor după criterii ca lipsa ori prezența veninului 
Și prin urmare însușirea de a fi bune ori rele de mâncat... e o 
dovadă că botanica lui Aristotel era în studiul unei empirii nu 
se poate mai modeste. 

In zoologie, tot așa. Luând în considerare „felul de viaţă“ 
adică „acțiunile“ animalelor, caracterul, obiceiurile și părțile 
corpului, el ajunge să împartă vietățile în „genuri“ (cum ar 
îi azi clasele), apoi deosebeşte grupe tot mai mici, în felul 
„speciilor“, dar nu încearcă nicăiri să stabilească tabloul com- 
plet al speciilor unui gen. Zoologia 1) sa e tot atât de rudi- 
mentară, ca şi botanica. 'Totuși, felul cum îl judecă unii mo- 
derni ni se pare excesiv — unii lăudându-l, alții înjosindu-l. 


1) Aristotel nu cunoştea decât vreo 500 de specii și nu disecase 
mai mult de 50. 


"Di Pe i a = 


TRILOGIA ȘTIINȚEI 113 


Când Cuvier spune că Aristotel „n'a lăsat secolelor ce au ur- 
mat după dânsul decât prea puţin lucru de făcut“, exagerarea 
e atât de fără cumpăt, încât nici nu mai e nevoie să îie res- 
pinsă 1!) ; dar tot atât de nedreaptă — aproape caricaturală — 
ni se pare aprecierea lui Schopenhauer. „Aplecarea sa spre 
empirism îl împinge mereu la împrăștiere ; el părăsește așa de 
lesne și atât de des firul ideii de care sa legat, încât este 
aproape incapabil de a o urmări în toată întinderea ei, până la 
capăt ; și tocmai asta însemnează a cugeta adânc. Din contra, 
Aristotel stârneşte mereu probleme, pe care se mulțumește 
doar să le atingă, şi apoi trece îndată la altceva, fără să le fi 
deslegat, și nici măcar să le fi desbătut până în adâncimea lor. 
Cititorul își zice adesea : acuma, iată, începe..., dar nu începe 
de loc, ci trece la altă problemă, o urmărește o clipă, adevărul 
pare că-i stă pe buze și... dintr'odată, el sare la alt subiect, 
lăsându-ne cu îndoiala. Astfel, nu se poate opri la nimic și trece 
dela tema începută spre alta care îi vine atunci în minte, ca 
un copil care lasă să-i cadă din mână o jucărie, ca să ia alta 
de care dă cu. ochii“ 2). 

Evident, şi ditirambul, şi înjosirea... sunt nesănătoase. Re- 
levăm aceste abateri doar ca o urmare a lipsei de precizare a 
activităţii intelectuale. Cine ţine însă seama de cele trei 
trepte din trilogia ştiinţei, va trebui să recunoască îndată că 
opera lui Aristotel nu e și nici nu putea fi de același nivel în 
toate părţile sale. In ştiinţele naturale, am văzut că isprăvile 
lui sunt destul de smerite. 

Din contra, în geografie, el stă cu mult mai sus: este cel 
dintâi om de știință care a dat o dovadă concretă despre ro- 
tunzimea pământului. E drept că sfericitatea planetei fusese 
afirmată şi de Pitagorei, dar numai din considerații metafizice. 
(Sfera fiind cel mai perfect dintre corpurile geometrice, pă- 
mântul, ca simbol al perfecțiunii, nu putea îi decât rotund.) 
Insă dovada pipăită o dă abia Aristotel: observând o eclipsă 
de lună, el a băgat de seamă că pata neagră, adică umbra care 
întunecă progresiv luna, avea marginea arcuită (circulară). 


1) CUVIER-MAGDELEINE DE SAINT-AGY, Hist. sc. nat, 1841, 
1. p.145ș.u. 

2) A. SCHOPENHAUER, Fragments sur histoire de la Philoso- 
phie, Paris 1912, p. 46. 

Așa dar, zicea el, corpul care producea acea umbră, adică 
Terra, nu poate fi decât rotund. Această fericită asociaţie de 
idei îi asigură lui Aristotel un loc cu totul deosebit între cei 
care au ajutat constituirea geografiei ca știință pozitivă. Fără 
cunoașterea formei adevărate, orice pas mai departe în con- 
struirea geografiei ar fi fost cu neputinţă !). 

Dar Aristotel e nu numai cercetător (uneori fericit) în 
domeniul ştiinţelor naturale, ci el este şi un mare erudit. 
Opera sa intitulată Politica este o dovadă pe care o poate pune 
la încercare orice om de cultură Materialul de care s'a servit 
Stagiritul în compunerea acestei opere e nu se poate mai va- 
riat : obiceiuri, legi, lipsuri în civilizaţie, defecte în constituții, 
monete, urbanistică, observări antropogeografice... și ce nu 
se găsește în bogata operă a celui dințâi sociolog, — înainte 
de a fi existat sociologia! E destul să amintim nu numai ad- 
miraţia cărturarilor din antichitate (Cicero) şi din evul mediu 
(Dante îl numeşte dascălul dascălilor : il maestro di color chi 
sanno), dar şi a modernilor. E considerat de unii ca un fel 
de Montequieu al antichităţii, iar L'Esprit des lois nici nu 
poate sta în unele priviri alături cu opera lui Aristotel, scoasă 
nu numai din cărț!, ci şi din observarea vieţii politice și so- 
ciale tocmai în epoca cea mai critică a cetăților grecești.— Plato, 
cu comunismul lui, ne pare un simplu literat, față de realistul 
Aristotel, stăpân pe o documentare în adevăr erudită, în cel 
mai strict înţeles al cuvântului. 

Dar ceea ce face marele preţ al filosofului pentru evoluţia 
științei și în genere a cugetării omeneşti este rolul său ca sa- 
vant. Vorbind de predecesori, simpatia sa se îndreaptă în 
deosebi către Socrate, căruia îi atribue meritul de a fi desco- 
perit două principii metodice : inducția şi definiția, adică pașii 
cei dintâi spre cugetarea științifică. Adevărul e că Socrate 


l) S. MEHEDINȚI, Terra vol. 1, p. 95 şi 191. 

Din nenorocire, ceea ce a dat cu o mână, a luat cu cealaltă, A 
dovedit științific forma (rotunzimea) pământului, dar i-a negat mișca- 
rea, făcând din Tema centrul imobil al universului, pentru motive ca 
acestea : „dacă pământul sar învârti împrejurul soarelui, ar trebui 
să aibă două mișcări, una de rotaţie, alta de translație, o însușire care 
nu se potriveşte de loc cu un corp simplu, fiindcă mișcarea unui corp 
simplu este și ea de aceeași natură“, adică simplă, nu dublă ! La lune- 
cârile metafizicei pitagoreice, Aristotel mai adăoga în privința mișcării 
alte erori şi mai grave. 


—— 

îşi îndreptase privirea mai ales spre morală ; cât priveşte fe- 
nomenele naturii, educatorul Atenei se arătase foarte sceptic. 
Abia dacă ieșise de câteva ori dintre zidurile orașului. Lumea 
pe care o analiza el era cea sufletească: cunoaşte-te pe tinc 
însuţi. De aceea, adevăratul cercetător al naturii şi totdeodată 
cel dintâi „analist“ al formelor raționamentului, Aristotel a 
fost. Putem zice că el este cel dintâi om de știință, mai apro- 
piat de ceea ce înțeleg modernii prin acest cuvânt. Logica 
sa a fost cel dintâi „canon“ sau catehism al dialecticei spiri- 
tului omenesc, doritor să ajungă la adevăr, pe căi bine pre- 
cizate 1). 

Cu alte cuvinte, modest cercetător în latura științelor 
naturale, erudit celebru (adevărat polihistor) care îmbrățișase 
toată știința epocii sale, Aristotel a rămas și va rămâne pentru 
totdeauna în istoria culturii omenești, un savant, adică deschi- 
zător de drumuri nouă (metode) în ce priveşte cugetarea. Așa 
se și înțelege pentru ce el a continuat a fi, timp de aproape 
două mii de ani, cea mai: de seamă călăuză pentru toţi cărtu- 
rarii preocupaţi de înaintarea științei. In rolul de „mentor“, 
nimeni nu i s'a putut compara până azi. Abia Baco și Descar- 
tes au făcut să se simtă că sfera de gândire a „școalei“ lăsată 
de Aristotel a fost depășită. In adevăr, inducția baconiană, 
cu metodele ei precise, reprezintă un real progres față de cea 
aristotelică, iar Descartes, prin „Discours de la mâthode“ şi 


1) Pentru cine vrea să urmărească mai de aproape progresul cu- 
getării științifice realizat prin Aristotel, e destul să examineze metoda 
dialetică a lui Plato care punea un mare temeiu pe diviziune, opunând 
unul altuia două caractere antitetice (împărțind de ex. animalele în 
acvatice şi de uscat), apoi urmărind subdiviziuni de același tel. Aristo- 
tei condamnă această procedare logică. Pentru ca toate speciile unui 
gen să fie în adevăr cuprinse în cele două despărțiri, trebue să alegi 
nu două caractere contrarii, ci chiar contradictorii. Altfei, pot ieși la 
iveală forme care să constitue alte grupe — tocmai ceea ce sa întâm- 
plat lui Plato care împărțea de fapt animalele în acvatice, terestre şi 
„păsări“ ! Așa dar, trebuia să împărţim unitatea (generică) ţinâna 
seamă de o pluralitate de caractere“, ceea ce deschidea calea spre ideea 
atât de fecundă a „corelaţiei lor“. Aristotel era aşa dar pe drumul 
spre ştiinţă modernă. E drept că observarea, descrierea şi clasificarea 
aristocratică a fost şi ea viciată de unele considerații metafizice, care 
au ţinut pe loc studiul naturii până în epoca Renaşterii. Dacă Plato 
ar fi rămas mai aproape de Pitagora şi, în loc de diviziune (empirică) 
ar fi fost mai „geometru“, şi ar fi pus temeiu pe număr, adică pe mă- 
surătoare şi descriere cantitativă, lâncezeala evului mediu ar fi fost 
in mere parte evitată. 

Regulae ad directionem ingenii, au deschis căi nouă pentru 
progresul spiritului omenesc. 

Tot așa cu Descartes,. Dacă observăm opera sa, după 
criteriile stabilite în „Trilogia ştiinţei“, aflăm ceva analog cu 
situația lui Aristotel. Ca observator al naturii, cu toată marea 
sa activitate (întemeiată și pe experimentare), locul său este 
foarte modest. A avut chiar nenorocul să combată descope- 
rirea lui Harwey cu privire la circulaţia sângelui. Ca erudit 
insă, a fost una din luminile epocii. Informaţia sa științifică 
era atât de largă, încât s'a gândit un moment, să scrie o operă 
de sinteză Le Monde, anticipând cu două secole planul lui 
Humboldt, realizat în Cosmos. Dar prețul cel adevărat al 
lui Descartes se vede în munca sa ca savant. Prin geometria 
analitică şi prin scrierile sale filosofice, el deschide o nouă 
epocă în desvoltarea cugetării omenești. Discours de la m&- 
thode este biografia intelectuală a celui dintâi mare filosof 
modern. Cu alte cuvinte, mic cercetător, mare erudit, dar 
savant de epocală însemnătate pentru istoria spiritului ome- 
nesc. 

Prin urmare, trilogia, așa cum a fost schițată, ne înles- 
neşte o clasificare mai exactă a valorilor intelectuale din fie- 
care epocă, iar în sfera activității aceluiași cugetător ne ajută 
să introducem o ierarhie mai dreaptă între operele sale. Mai 
mult : ne îndeamnă să revizuim unele judecăţi din trecut și să 
dăm fiecărui lucrător intelectual locul ce i se cuvine în istoria 
ştiinţelor. Buffon era un fel de papă între naturaliștii epocii 
sale ; singur Linneu i se putea compara. Aplicând criteriile tri- 
logiei, noi, cei de azi, dăm modestului Daubenton și nedreptă- 
țitului Lamarck un loc cu mult mai înalt în ierarhia valorilor 
ştiinţifice 1). 


1) Entmologul Fabre — care „văzuse“ destule în viață — simțea 
o adevărată silă faţă de scrierile superficiale ale lui Buffon. 


ÎNCHEIERE 


Terminând cu Trilogia științei, să ne întoarcem spre noi 
înșine. 

La Academie, sa spus lămurit: „Cultura trebue să fie 
nu numai de import, ci şi produsul acestui neam“. Faţă de 
această dreaptă observare, putem constata următoarele : 

1. In ce privește ştiinţa, găsim și la noi tustrele catego- 
riile de muncitori intelectuali : cercetători, erudiţi și savanți. 
Universitățile noastre, măcar că nau o lungă tradiţie, dau to- 
tuși tinerilor putinţa de a se apropia de cugetarea științifică, 
așa cum se face şi aiurea. Studenţii români, care continuă 
munca lor în străinătate, nu stau mai prejos de ai altor nea- 
muri, iar în Ţară, numărul cercetătorilor mărunți crește ne- 
contenit. 

Am avut şi câțiva erudiţi, a căror notorietate a trecut de 
mult peste marginile pământului românesc. Milescu și Can- 
temir au fost pe vreme lor cunoscuţi şi recunoscuţi ca mari 
cărturari. In discuţii, la care luau parte bărbaţi ca Bossuet, 
Descartes și Leibniz, Milescu a fost solicitat să-și spună cu- 
vântul ; numele său va fi amintit totdeauna în istoria culturii, 
când va fi vorba de orientarea Europei răsăritene spre cultura 
Apusului. Impreună cu Petru Movilă, întemeietorul Acade- 
miei din Kiew, şi cu cei doi Cantemiri (Dimitrie și Antioh), 
Milescu rămâne o figură reprezentativă a epocii sale nu 
numai pentru Români, ci și pentru știință în genere, fiind unul 
dintre cei mai de seamă umaniști ai timpului, apoi şi cel 
dintâi explorator al Asiei nordice — un fel de urmaș al lui 
Marco Polo. 

Mai târziu, când împrejurările au permis și la noi orga- 
nizarea sistematică a muncii intelectuale, numărul erudiţilor 
români a sporit. Publicaţiile Academiei și ale altor instituţii 

de cultură sunt o dovadă pipăită. Cine vrea să mai afle 
amănunţit cât şi cum a contribuit neamul nostru la progresul 
diferitelor ramuri ale științei, poate urmări firul cercetătorilor 
și al erudiţilor români în darea de seamă publicată de Acade- 
mie cu ocazia expoziției universale din Paris (1937) 1). 

In sfârșit, nici savanții n'au lipsit. Fiindcă, am citat pen- 
tru istoriografie pe Dimitrie Onciul ca un erudit exemplar, 
putem adăoga pentru aceeași specialitate şi un savant: pe 
Alexandru Xenopol. Ca cercetător, el n'a contribuit prea mult 
la deslegarea chestiilor de amănunt, atât de numeroase în sfera 
istoriei. Mult mai sus. stă ca erudit, deoarece a scris cea 
dintâi operă de mari dimensiuni cu privire la viața neamului 
vomânesc. Dar, lucrarea aceasta, cum e firesc, s'a învechit, 
pe când munca sa ca savant l-a aşezat pentru totdeauna lângă 
bărbaţii cei mai de seamă ai epocii. In opera sa Les principes 
jondamentaux de Vhistoire (Paris, 1899), istoricul român a 
înaintat până la problemele cele mai abstracte ale specialităţii, 
căutând să lămurească în chip original însăși metoda ştiinţei 
de care se ocupa. Alături de Buckle, reprezentantul poziti- 
vismului, de H. Taine și O. Spengler, Xenopol stă în planul 
întâi pentru filosofia istoriei. Iar recunoaşterea i-a venit chiar 
din partea străinilor. După cum Cantemir a fost cel dintâi 
Român ales membru al unei Academii străine — cea din Ber- 
lin, tot așa răposatul Alexandru Xenopol a fost cel dintâi 
membru al Institutului Franţei. Fireşte, aceasta nu vrea să 
zică numaidecât un criteriu definitiv în ierarhizarea valo- 
rilor, deoarece în toate Academiile și în toate timpurile, sunt 
destui cărturari care cad repede sub orizont, așa că nimeni 
nu-și mai aduce aminte de ei şi de scrisul lor. Dar merită să 
fie relevată cel puţin împrejurarea că alegerea istoricului ro- 
mân s'a făcut întrun timp, când nu putea să fie vorba de 


nicio consideraţie laterală, care să scadă caracterul unei astfel 
de distincțiuni academice. 


Li 


1) La vie scientifique en Roumanie : 1. Sciences pures. Buc. 1937 
şi vol. II. 


e 

In ce privește celelalte două ramuri ale culturii: Arta şi 
Etica, raportul dintre „import“ și originalitate este şi mai fa- 
vorabil pentru prestigiul poporului nostru. 

In latura artei, e destul să amintim numele lui Eminescu, 
recunoscut azi şi de străini ca unul dintre „cei dintâi născuți 
ai genului omenesc“ : tradus, citit, admirat — chiar și de cei 
care nu prea ştiu în ce parte a pământului e aşezată țara ro- 
mânească. In cea mai nouă privire panoramică asupra litera- 
urii universale, patronată de mai mulți membri ai Academiei 
Franceze, chipul lui Eminescu stă cu demnitate în galeria so- 
mităţilor europene ?), iar Creangă, de când a început a fi tăl- 
măcit și în alte limbi, trece drept unul dintre cei mai minu- 
naţi povestitori ai lumii 2). Cât privește artele plastice, ultima 
expoziţie 3), care a adunat la un loc pânzele cele mai de seamă 
ale lui Grigorescu, n'a mai lăsat nicio îndoială că cel inspirat 
de şcoala dela Barbizon poate sta cu cinste alături de repre- 
zentanţii de seamă ai picturii europene dela sfârșitul secolului 
trecut. De asemenea, nu se poate trece cu vederea că un cu- 
noscător ca Strzygowski consideră frescele vechilor noastre mâ- 
năstiri ca ceva unic. 

In ce priveşte arta, avem însă un document și mai cate- 
goric : este creaţia anonimă a poporului. Poezia populară — cu 
incomparabila Mioriţa — muzica de o nesfârșită varietate (dela 
melodiile cele mai sprintene, până la bocete şi doinele pline de 
adâncă jale), danţurile cu ritmuri atât de deosebite (unele so- 
lemne, aproape hieratice, altele de o vioiciune frenetică) Şi cu- 
săturile de o rară fineță în ce priveşte îmbinarea colorilor şi a 
liniilor... toate aceste manifestări ale artei populare dau nea- 
mului românesc dreptul de a sta fără nicio sfială alături de 
orice neam al pământului. Privite toate la un loc, ele dove- 
desc că Românul are ceea ce se chiamă îngenium. 


* 


1) Litterature roumaine par B. MUNTEANO, Paris 1838, p. 49 ș. u. 
2) La vie et Voeuvre de Ion Creanga par JEAN BOUTIERE. Pa- 


ris 1930. 
3) In Mai 1938 (Sala Dalles). 

Și în latura etică a culturii, suntem la largul nostru. 
Despre strămoşi, Strabo ne-a lăsat această semnificativă carac- 
terizare : „E un lucru de care nimeni nu se poate îndoi și care 
răsare din toată istoria Dacilor : râvna religioasă a fost de când 
lumea, caracterul precumpănitor al firii lor“. Doctrina lui 
Zamolxe cu privire la primatul sufletului a fost admirată și 
de Socrate, iar creștinismul românesc este, de bună seamă, mai 
scutit de păcatele politicei decât al altora 1). Lipsa persecu- 
țiilor religioase şi a războaielor confesionale, precum și atitu- 
dinea de largă toleranţă faţă de alte Biserici (fiecare cu „legea'“ 
lui), nu mai lasă nicio îndoială că poporul român a contribuit la 
progresul culturii omenești şi în latura etică. Dar cu privire 
la factura morală a Românului, merită să fie relevată și o îm- 
prejurare mai recentă : In urma războiului mondial — cea 
dintâi expiare a păcatelor rasei albe față de restul omenirii, 
exploatată sălbatic în urma expansiunii Europenilor peste cele- 
lalte continente —, când toată lumea era sătulă de suferință 
și însetată de o „viață nouă“, poporul român, când nici nu se 
auzise de Hitler, Mussolini, Ataturk și alți reformatori politici, 
fără să-i dea ghes cineva, a fost cel dintâi care a venit singur, 
cu capul pe tipsie, înaintea unui om nou. 

„Fă ce vrei cu mine, şi cu ale mele! Mă dau ie cu tot 
ce am și ce n'am; numai să-mi deschizi o altă cale în viață. 
Mi-e scârbă de păcat şi de toți păcătoșii din trecut. Pune 
fierul roșu pe rănile lor; chiamă-i la „răspundere“ și, cu toată 
asprimea, dar și cu toată dreptatea, curăță Țara de ei din 
hotar până în hotar“. 

E drept că acel reformator nu s'a arătat, însă sponta- 
neitatea cu care poporul român a manifestat îndată după între- 
girea statului dorinţa de purificare este în adevăr caracteristică 
pentru concepția morală a acestui neam aproape „creștin înainte 
de creștinism“. 


- 
lată în câteva cuvine, socoteala vieţii noastre culturale. 
Am împrumutat și dela alţii, cum a făcut şi face orice neam 
de pe fața pământului, dar am creat și noi înșine, din izvorul 


1) Un mcement decisiv în istoria poporului român, (Biserica orto- 
doxă, Dec. 1938) 

sufletului nostru : și artă, și morală, și ştiinţă, după măsura 
puterilor noastre. 

Dacă însă averea noastră culturală nu este destul de cu- 
noscută şi destul de drept prețuită, asta e altceva. Notorie- 
tatea Românilor, ca factori de cultură în știință, artă și etică, 
atârnă nu numai de valoarea obiectivă a operelor lor, ci şi de 
alte împrejurări. 

Mai întâi de puţina răspândire a limbii românești. O 
limbă de mare circulaţie, cum este cea franceză, engleză ori 
germană, este un mare sprijin pentru vaza unui popor în 
lume. Cultura e una, notorietatea e alta — chiar în ştiinţele 
exacte.  Insemnatele descoperiri ale lui Mendel fuseseră fă- 
cute încă dela jumătatea secolului trecut. Tocmai atunci se 
iscase o mare vâlvă împrejurul teoriilor lui Darwin cu privire 
la „Origina speciilor“. Ar fi iost aşa dar de așteptat că toţi 
naturaliștii să se folosească pe întrecute de „cheia“ pe care 
le-o pusese la îndemână ingeniosul experimentator dela Brinn. 
Ce metodă putea fi mai sigură pentru a descurca problema atât 
de încâlcită a eredității și de a verifica valoarea selecţiunii 
naturale ! Totuşi, adevărul a rămas în umbră și a trebuit să 
treacă 40 de ani, până ce, abia pe la 1900, „mendelismul“ a 
intrat în circulație. 

Apoi, când e vorba de o ţară mai mică și ceva mai lătu- 
ralnică (cum e România), se mai adaogă și puterea prejude- 
căţii : poate ieși ceva bun din Galilea ? 

In sfârşit, cei care ar vrea să învinovățească poporul ro- 
mân că n'a produs şi mai mult în latura culturii, să nu uite un 
lucru : după cum anotimpurile nu-s aceleași pe toată fața pă- 
mântului, tot așa nici fazele culturale nu-s sincronice : La fie- 
care popor, deosebim ceva asemuitor cu tinereţea, maturitatea 
şi bătrânețea, dar etatea sufletului este deosebită dela neam 
la neam. Ce reprezenta de pildă poporul german în istoria cul- 
turii omenești, până la jumătatea secolului al XVIII-lea? Un 
profesor din Braunschweig, pe la 1740, a putut arunca scriito- 
rilor din toate ţările de limbă germană această umilitoare în- 
trebare : „Arătaţi-mi măcar un singur spirit creator în tot 
Parnasul nostru ? Vă desfid!“ 

Și totuşi, cu ce minunată înflorire s'a încheiat tocmai acel 
secol! Kant, Goethe și Beethoven, o culme de genialitate, 

cum nu mai văzuse lumea din epoca lui Pericles. lar ca v 
ciudată potrivire a soartei, tot în 1740 a început şi domnia lui 
Frederic cel Mare, pasul hotărîtor spre renașterea poporului 
german în latura politică. 

Prin urmare, nu într'o anume lună sau într'un anotimp 
se judecă rodul pomilor de pe toată fața pământului. Fiecare 
grădină cu rostul ei şi la timpul ei. In ce priveşte țara noa- 
stră, cei care-i cunosc trecutul știu cât de chinuită a fost co- 
pilăria şi tinerețea poporului român, așezat „în calea răută- 
ților““, cum observase încă de acum câteva sute de ani croni- 
carul Ureche. Nimeni deci nu sar încumeta să spună când 
şi cum va fi maturitatea culturii româneşti. Dar, judecând din 
cele văzute până acum, nu poate fi nici cea mai mică îndoială, 
că maturitatea va veni și va adăoga în chip netăgăduit patri- 
moniul culturii omenești. Pe ce întemeiem această judecată ? 
Pe următoarea constatare: până azi tehnica instrucției și a 
educaţiei a fost la noi plină de lipsuri. Tocmai pătura autoh- 
tonă a rămas cea mai puțin împărtășită din binefacerile culturii 
superioare. Când selecțiunea valorilor se va face în toată 
gloata poporului român, ritmul producţiei culturale se va iuți 
tără doar și poate. Nimeni n'a încercat până azi această ele- 
mentară experienţă.  „Școalele pregătitoare“, înființate după 
războiul mondial, aveau drept scop să ducă învățământul se- 
cundar la sate : întâi spre a da sătenilor conducători de elită, 
fără să-i desrădăcineze din mediul rural; iar, în rândul al 
doilea, spre a descoperi și mobiliza pe toţi cei capabili să cu- 
cerească orașele pe calea producţiei sub toate formele (implicit 
cea intelectuală). De asemenea, „Seminariul normal superior“, 
conceput în deosebi ca o „universitate țărănească“, urmărea nu 
numai o bună selecționare și pregătire a celor destinați profe- 
siunilor liberale, dar deschisese calea pentru toți tinerii cu în- 
zestrare excepțională, să poată renunţa la profesorat, spre a se 
ocupa numai de știință, fără piedeca programei şi regulamen- 
telor destinate profesioniştilor !). 

Din nenorocire, mobilizarea a fost întreruptă, iar selec- 
țiunea a fost îndreptată pe căi cu totul false, pe care însăși 


1) Şcoala poporului, patru cuvântări pentru Eforiile Şcolare, Şco- 
lile Pregătitoare și Seminariile Normale (art. 80 din Regulamentul, 
Buc. 1919). 

oficialitatea le-a recunoscut apoi prin mărturisirea despre „Tur- 
tucaia învățământului“. Abia în 1938, a fost reluat firul rupt 
în 1918. Cum va fi tors mai departe, vom vedea. Un lucru 
este însă sigur pentru toţi cei care cunosc de aproape însușirile 
poporului român : cu o bună îndrumare biopolitică și școlară, 
în scurt timp, neamul românesc va putea ocupa „un loc de 
frunte în lumea înaltelor sfere intelectuale ale omenirii“. 

Miron Costin, comparând cele văzute acasă cu cele obser- 
vate între străinii care îi întovărășiseră copilăria, a scris cu de- 
plină încredere : 

Nasc și în țara Moldovei oameni! 

Astăzi, în orizontul unor hotare mai largi, putem spune 
cu temeiuri şi mai îndreptăţite : nasc și în România, nu numai 
oameni de știință, ci și mari talente artistice şi etice. Și e 
sigur că numărul lor va spori, dacă fondul biologic, cu grijă 
păstrat și ajutat de o şcoală bine întocmită, va scoate în linia 
întâi de luptă pe cei mai aleși din fiecare generaţie. 


3, 


Belfer = vătaf peste copii 
Profesor == slujbaşul şcoalei 
Educalor = părintele tineretului 


EDUCATORULUI 


CARE VA AJUTA MAI MULT INTE. 
GRAREA TINERILOR ROMÂNI IN 
TRADIŢIA IDEALISMULUI DACIC 
ŞI A REALISMULUI ROMAN. 


“Trilogii 


INTRODUCERE 


Li 

Quem dii oderunt, pedagogum fe- 
cerunt. 

Asta s'a putut spune în epoca bel- 
ferilor ; azi, a fi pedagog, adică edu- 
cator adevărat, e cea mai înaltă me- 
mire... care se poate închipui. — 
Nietzsche a făcut o profeție: Va 
veni timpul când va fi vorba nu- 
mai de educaţie. (Ceasul acela a so- 
sit. Hitler, Mussolini, Stalin și toţi 
cârmuitorii mai mnoui — chiar cei 
mai răi — la tineret se gândesc 
înainte de toate.) 


„Școala“ e veche ca și omenirea. Copiii şi tinerii în- 
vață dela cei mai bătrâni ce trebue și ce nu trebue. Incepând 
cu descântecele șamanilor, care se cer să fie repetate întoc- 
mai — altfel bolnavul nu sar vindeca — şi până la munca 
zilnică (cules, vânătoare, pescuit, etc.) şi chiar la ma- 
nifestările artistice (cântec, danţ, podoabe şi altele), toate fap- 
tele mai însemnate ale vieții ajung cu timpul supuse tradiției, 
adică devin modele de imitat pentru urmași. — Asta se chia- 
mă „şcoală“ în cel mai larg înţeles al cuvântului. Am putea 
zice că şcoala înseamnă disciplinarea traiului celor vii prin în- 
vățătura rămasă dela morţi. 

Animalele n'au școală. Le e destul instinctul. La unele 
specii de insecte, toţi indivizii pier în timpul iernii, iar din 
ouăle rămase iese în primăvară o progenitură nouă care re- 
petă aidoma viața părinților, fără măcar să-i fi văzut. — In- 
stinctul le ține loc de orice altă îndrumare. 

Omul și-a adăogat însă ceva deosebit — unealta (un organ 
artificial, adică un supra-organ). Munca cu uneltele i-a sporit 
atenţia, fiindcă uneltele nu ascultă ușor ca organele naturale, 

ci lunecă, se rup, se știrbesc, etc., iar atenția pentru păstrarea 
și cruțarea lor a întărit memoria. Alăturarea multor imagini 
în amintire a înlesnit nașterea noţiunilor, apoi s'a ivit raționa- 
mentul, iar cuvântul (ajutat dela o vreme de anume simboluri : 
mimică, desen, scriere, etc.) a păstrat cunoștințele dobândite 
empiric și le-a transmis urmaşilor. — Astfel sa format ceea 
ce se chiamă tradiție. In acelaşi timp, copiii moștenind tot mai 
multe și mai mult dela părinţi și strămoși, a fost nevoie de 
anume măsuri, pentru ca elementele tradiţiei să fie asigurate 
din generaţie în generaţie. — Așa s'a ivit „școala“ în sensul 
obișnuit al cuvântului 

In ce stă siguranța păstrării tradițiilor ? 

La început, daiinele erau urmate fără nicio schimbare. 
Concepţia magică a vieții, comună tuturor sălbaticilor, îndemna 
pe fiecare ins să facă întocmai ceea ce făcuseră părinții lui, 
repetând până și vorbele și gesturile lor. Fără asta, viața nu 
li se părea cu putinţă, deoarece uneltele și armele nu erau 
pentru omul primitiv lucruri moarte, ci însuflețite și ele. Lan- 
cea, arcul, săgeata... vedeau mai dinainte vânatul pe care îl 
vor lovi. „Spiritul“ din ele era însărcinat să-l vadă, iar 
pentru aceasta era răsplătit. (Pe insula Timor, indigenii dau 
şi azi de mâncare spiritelor din unelte și arme.) — Dibuind 
astfel în haosul fenomenelor naturii, omul se temea să nu 
piardă cumva firul tradiţiei și de aceea se ținea de el orbește. 

Faza aceasta, a cugetării magice, a fost mai lungă decât 
toate. La unii sălbatici, ea durează, cum am spus, şi astăzi. Ba 
chiar şi la popoarele mai civilizate, pătura de jos păstrează 
încă urme de magie (descântece, farmece și alte eresuri) moște- 
nite din tată în fiu. — Cei rămași pe această treaptă primesc 
învățătura lor nu numai dela părinţi, ci şi dela unele persoane 
mai meștere : șamani, vraci, vrăjitori... sau cum îi mai cheamă 
pe păzitorii tradiţiei. 

A urmat apoi o fază mai puţin întunecată : omul a înce- 
put a deosebi mai lămurit șirul faptelor și a înțelege legăturile 
dintre ele. S'a ivit raționamentul ca frână a magiei. Tradiția 
n'a mai fost urmată integral, ci supusă unei cerneri. Inteli- 
genţa și-a luat drepturi tot mai largi, bizuindu-se pe observare, 
pe experiență şi pe o demonstrare liberată de orice credință 
magică. "Tot ce se dovedea greșit a trebuit să fie lepădat, iar 

ceea ce se întemeia pe fapte bine stabilite a fost primit ca 
normă pentru o nouă disciplinare a vieţii. — Pe treapta acea- 
sta, arbitrul care hotărăște îndrumarea tineretului şi a vieții 
în genere, nu mai e Șamanul, ci filo-soful, adică iubitorul de 
„înţelepciune“, omul de „știință“, învățatul care poate cârmui 
pe alţii -— Invățătorul ori Profesorul. — Dar faza aceasta e 
relativ nouă ; ea s'a ivit abia de vreo câteva mii de ani şi încă 
nu-i răspândită peste tot, ci numai în zona temperată, la câteva 
grupări etnice mai evoluate. 

In sfârșit, s'a arătat în timpurile din urmă o fază și mai 
pătrunsă de spirit critic: alături de şcoala elementară a gloa- 
tei, începem a ne gândi la o îngrijire tot mai specială pentru 
copiii cei mai înzestrați ai fiecărei generații. Cum? Prin ac- 
țiunea unor personalități eminente, care să dea tinerilor de 
elită tot ce este esenţial din tradiția neamului lor şi să le ajute 
desvoltarea spre a putea face un pas mai departe peste nivelul 
societăţii în care s'au născut. — O astfel de îndrumare pre- 
supune o sumă de multe alte însuşiri care nu se pot întâlni la 
orice profesionist al şcoalei, ci numai la cei care au o puternică 
vocație pentru educarea tineretului. 

In rezumat : 

Pentru continuarea stereotipă a tradiţiei era deajuns șa- 
munul ori belferul ; pentru o îndrumare critică a copilului și 
o cernere judicioasă a tradiţiei, se cere un învățător sau un 
profesor ; iar pentru perfecționarea tradițiilor printr'o activi- 
tate creatoare este nevoie de arta unei personalități excepțio- 


nale — educatorul. 
* 


Vom arâta mai departe însușirile educatorului și ce în- 
semnează a educa pe cineva. — Programatic și cu vorbe seci 
au spus lucrul acesta destui, și se repetă mereu în toate căr- 
țile de pedagogie. De aceea, nu strică să anticipăm, punând 
dela început sub ochii cititorului și părerea unui scriitor plin 
de însuflețire, de câteori venea vorba de pregătirea unei ome- 
niri superioară celei de azi. 

„Taina oricărei educaţii e aceasta : Ea nu-ți dă mădulare 
tăcute cu meșteșug ; nas de ceară, ochii de sticlă și de-alde 
astea. Cei care fac astfel de daruri sunt tocmai caricatura 

educatorului. Din contra, creșterea adevărată însemnează alț- 
ceva : liberare adică înlăturarea buruienilor, a molozului şi a 
gângăniilor care vor să ciupească vârful fraged al răsadului. 
Educaţia însemnează izvor de lumină și de căldură ; însemnează 
mlădierea după natură și adorarea ei, când se arată miloasă 
și bună, ca o mamă care te apără de întâmplări groaznice sau 
le întoarce spre binele tău, ori ascunde cu un văl pornirile 
maştere ale firii triste și lipsită de înţelepciune...“. 

„Scopul educaţiei este să te ajute a te găsi pe tine însuți; 
să te scape de amețeala care, de obiceiu, te învălue ca un nor 
tulbure ; să te sprijine a-ţi veni în fire... Iar pentru așa ceva, 
eu nu cunosc alt drum mai sigur, decât să luăm seama la ale- 
gerea și pregătirea educatorilor“. 

Așa cugeta Nietzsche, când trăia sub farmecul personali- 
tății lui Schopenhauer, pe care şi-l alesese ca îndreptar al 
vieţii 5). Dar filosoful cel posac nu sa dovedit până la urmă 
destul de potrivit cu firea lirică a ucenicului său. Unul pre- 
dica pesimismul împins până la stingerea dorinţei de a mai fi 
(niraana) ; celălalt, părăsindu-și dela o vreme dascălul, și-a 
pus inainte un nou ideal: liberarea de orice regule convențio- 
nale și bucurarea de viață până la deplina afirmare a voinței 
(der Wille zur Macht), mărturisind fățiș că nu omul de azi este 
idealul omenirii, ci supra-omul (der Uebermensch). 

Totuși, nici noul apostol nu s'a ţinut de cuvânt. Oricât 
de ciudat s'ar părea, atât Schopenhauer cât și Nietzsche au 
apucat amândoi o cale contrară doctrinei pe care o recoman- 
daseră.  Pesimistul Schopenhauer, în loc de renunțare, a 
gustat, ca orice burghez, din bunătăţile lumii celei „rele“, pe 
care o osândise în scris... Departe de a dori „neființa“, el a 
Stăruit în viaţă până la adânci bătrâneţe şi nu numai că nu era 
de loc resemnat, ci dimpotrivă arțăgosul polemist ajunsese 
spaima adversarilor săi — în deosebi a profesorilor de filosofie, 
pe care îi hiritisea cu cele mai înjurioase epitete. — Tot atât de 
neconsecvent a fost și Nietzsche. In loc să ia asupră-și rolul 
de Supra-Om, aruncându-se în vultoarea vieţii spre a-şi mani- 
festa „Voința de putere“, el a trăit singur-cuc, sfârşindu-și 
zilele în cea mai tristă izolare. A trăit contemplând, nu lup- 


1) Schopenhauer als Erzieher, 1874. 

tând — cu toate că făcuse apologia voinţei. — Dacă vorba nar 
fi luată în nume de rău, am zice că el a fost un „boem al gân- 
direi“ exprimată în paradoxe. Deși a scris cu multă căldură 
despre însemnătatea educaţiei, n'a formulat vreo doctrină pe- 
Gagogică, după cum nici în filosofie n'a ajuns la închegarea 
unui sistem. A fost un poet-filosof, cum Plato fusese un filo- 
sof-poet, cu deosebirea esențială că ucenicul lui Socrate a în- 
chinat educaţiei şi politicei o întreagă operă (Republica), ba a 
şi cercat să aplice ideile sale, punând la cale guvernarea Syra- 
cusei, unde îl chemase tiranul Dionysos, — pe când Nietzsche 
c părăsit de timpuriu chiar catedra, unde venea în atingere 
cu tineretul şi sa mărginit să mediteze şi să scrie, punând în 
locul dialogului filosofic al lui Plato, un dialog liric (uneori 
monolog) impregnat însă de o înaltă poezie. — Vorbind în 
numele lui Zarathustra, după cum proorocii vorbeau în numele 
lui Iehova, noul profet afirmă, nu dovedeşte. Also sprach... 
Cine crede, bine; cine nu, acela e o biată făptură al cărei 
cuget și ale cărei fapte n'au niciun interes pentru omenire. 

Dar, cu toată decepţia produsă de atitudinea pasivă a lui 
Nietzsche, am citat cuvintele sale înflăcărate, deoarece ele fac 
pe cititor să presimtă dela început rolul înalt al educatorului. 
Numai să-l presimtă, fiindcă Nietzsche nu se osteneşte să ne 
spună ceva precis despre educaţie. „Liberarea“' de care pome- 
neșşte el este la urma urmei un concept negativ. Oricât te-ai 
osteni să înșiri piedecile de înlăturat : moloz, buruieni, jivine, 
etc., etc., tot nu afli pe ce cale trebue să apuci pentru a realiza 
idealul unei bune creșteri. 

De aceea, până vom înșira și calităţile educatorului în ca- 
pitolele viitoare, e necesar să arătăm măcar în treacăt în ce 
stă esența educaţiei pentru ..trilogia școalei“ : 


Educaţia înseamnă nu numai liberarea de piedeci — între 
care una dintre cele mai grele este învățătura seacă a vorbe- 
lor din cărţi —- adică „norul tulbure“ care umbrește anii cei 
mai buni ai tineretului îngrămădit în şcoli, ci trebue să însem- 
neze ceva pozitiv : Incadrarea eului individual și empiric, su- 
pus lunecărilor de toate zilele, în eul normativ (specific) al 
neamului, așa cum s'a înfiripat individualitatea sa psihică din 
experiența secolelor, în împrejurări fericite și nefericite, care 


136 S. MEHEDINȚI 


au rectificat acea experienţă, condensând-o în datini și tra- 
diții. — Prin urmare, din realitatea traiului biologic și istoric 
al fiecărui neam, nu din abstracţiile înșirate prin cărţi, trebue 
să iasă modelul educaţiei potrivită cu grupareo. etnică res- 
pectivă. 

Iată de ce afirmam că a educa înseamnă înainte de toate 
a integra pe copil în viața neamului său. La eul biologic mai 
mult sau mai puţin instinctiv al individului, trebue să adăogăm 
în chip de pături concentrice, potrivit cu etatea, un eu reflexiv, 
adică raţional. — Pornind în viață ca ins singuratic, copilul să 
ajungă cu timpul a simţi tot mai deplin legătura cu familia, 
satul, orașul, ținutul, ţara şi neamul, adică cu toată entitatea co- 
lectivă ce se chiamă națiune, însușindu-și tot ce e mai carac- 
teristic din moștenirea străbunilor spre a deveni o imagină cât 
mai tipică a întregului etnic pe care îl reprezintă. — Numai 
astfel poate el ajuta și marea formaţie biogeografică ce se 
cheamă Omenire. 

Prin urmare, în esenţa ei, educația nu numai că nueo 
liberare, cum zicea Nietzsche, ci mai de grabă o „înrolare'“, o 
înseriare în ritmul de viaţă al naţiunii. Copiii bine educați spo- 
resc ființa neamului, după cum mugurii din fiecare primăvară, 
adăogându-se în vârful ramurilor (dacă nu-s bântuiți de ger 
ori de secetă) sporesc coroana copacului, în toate direcţiile. 


* 


Aci vine însă întrebarea capitală: Cine să privegheze și 
să înlesnească această grea operă de integrare a valorilor po- 
zitive și deci normative în viața unui neam ? 

Nietzsche și toți pedagogii ne îndreaptă către educator. 
Dar cum să-l descoperim ? Care sunt însușirile lui? Există 
undeva instituţii pentru pregătirea educatorilor ? 

E greu de crezut, și totuși adevărul e acesta: sunt mii 
Şi răsmii de școli, cu milioane de școlari pe toată fața pămân- 
tului și cu sumedenie de învăţători, institutori, profesori și cum 
se mai cheamă mentorii tineretului, dar chiar în țări cu multă 
și veche civilizație și cultură nu este determinat încă destul 
de precis, nici scopul creșterii pentru fiecare treaptă de învăţă- 
mânt, nici însușirile necesare unui educator, și nici selecțiunea 

şi pregătirea educatorilor nu-i destul de asigurată. — lar lu- 
crul nu trebue să ne mire. Până ieri-alaltăieri, pedagogii con- 
siderau omenirea ca o gloată destul de omogenă, deoarece 
măsurau copiii tuturor neamurilor cu aceeași unitate de mă- 
sură și croiau pentru toți cam aceeași îmbrăcăminte... Până 
în timpurile din urmă, dascălii vorbeau în Europa aceeași 
limbă — latina ; citeau aceleași cărți — autorii clasici (greci 
şi latini) și urmăreau același scop: să deprindă pe tineri a 
scrie și a vorbi, pe cât era cu putinţă, ca anticii. Programa și 
metoda era aceeași, la Paris, la Madrid, Roma, Stokholm... și 
chiar în China, Japonia, Mexic, Peru, Paraguay... și peste tot, 
unde jesuiţii răspândiseră școlile lor. Pedagogia aceasta, pe 
care am putea-o numi „totalitară“, privea pe copil, ca pe un 
simplu pion — identic pe toată fața pământului. — Putem 
aduce ca martor pe însuși Erasm. Vestitul umanist, după ce 
adunase pentru dânsul o mulțime de citaţii din autorii latini, 
sa apucat să le tipărească și pentru înlesnirea celor ce scriau 
şi vorbeau latineşte la tribunale, în şcoli, biserici, cancelarii și 
aiurea. Apărute sub titlul Adagia, ele au fost retipărite de 12 
ori, având la fiecare ediţie un număr de citaţii îndoit mai 
mare. S'au răspândit iute peste hotare... semn vădit al uni- 
tății de cultură şi de practică școlară în epoca umanismului. — 
Toţi aveau același ideal : să meargă pe urmele clasicilor. 

Azi, concepția e alta. Am arătat mai sus ce înțelegem 
prin educaţie. Cine admite felui acesta de a vedea, își dă 
seama îndată că atât teoria, cât şi practica educaţiei, are nevoie 
de alte temelii. Pedagogia totalitară, rezemată pe psichologia 
generală, trebue să facă loc etnopedagogiei sprijinită pe psicho- 
logia structurală. Trebue să ne dăm seama că dacă popoarele 
se aseamănă prin spirit, ele se deosebesc prin suflet, deoarece 
structura psichică atârnă vrând-nevrând de unele dispoziţii or- 
ganice, căpătate prin civilizaţie, precum și de înclinări sub- 
conștiente, moștenite prin cultură. 

Am dat mai sus (pag. 13) un exemplu cu privire la 
cusăturile artistice. Alegerea unor anume îmbinări de fire co- 
lorate e o atitudine a sufletului autohton, potrivită cu impre- 
sionabilitatea ochiului și cu un simţ deosebit al armoniei. Tot 
așa e cu auzul şi cu celelalte simţuri, și chiar cu sentimentele 
şi cu ideile: tonalitatea simţirii e deosebită dela neam la neam. 

Când artista satului carpatic dă cu ochii de „Pui“ verzi, adică de 
niște flori de mătase verde pe o cusătură, își întoarce faţa cu 
silă. Trăind în mijlocul unei naturi vegetale foarte bogată și 
variată, cusătoreasa din aceste ținuturi a băgat de seamă că 
florile verzi sunt tot așa de rare, ca şi „caii verzi“... Putem 
spune așa dar că estetica fiecărui popor atârnă în bună parte 
de mediul său fizic şi psichic — e o sinteză proprie. (De când 
pictorii și-au dat seama de ceea ce se cheamă „sinteza inte- 
rioară“, unii nici nu mai amestecă colorile pe paletă, ci numai 
le pun alături pe pânză, lăsând ca îmbinarea optică să se facă 
pe retina privitorului.) 

Tot astfel putem vorbi și de un substrat inconștient al 
eticei unui popor. Şi sensibilitatea morală, ca și cea fizică, e 
deosebită dela un neam la altul. Chinezul, de pildă, are nu 
numai senzaţii întârziate, dar și reacțiuni morale mai târzii, 
și cu altă intensitate decât a Furopenilor. Ceea ce pare o tor- 
tură pentru un om de rasa albă, pentru rasa galbenă poate 
părea o glumă. Omul-torpilă (soldatul japonez care îndreaptă 
torpila până sub pântecele vasului) este și din punct de 
vedere fizic, şi din punct de vedere psichic, alt-om decât acela 
pe care îl cunoaștem în Europa. "Țăranul rus, așa cum a fost 
descris de Gorki, e alt-om decât cel din restul Europei — 
poate și din cauza amestecului cu elemente mongolice, etc., 
etc... De altfel, despre deosebirea criteriilor etice și estetice 
dela un popor la altul, e de prisos să mai stăruim. Vechea 
zicătoare : „de gusturi nu se discută“ spune lămurit cât de în- 
semnat e coeficientul etnic în structura psichică a indivizilor 
şi chiar a neamurilor. 

Din cele înșirate până aci, rezultă însă destul de limpede 
că problema educației este cu mult mai grea decât bănuiau 
pedagogii din trecut. Pe lângă desvoltarea ramurilor de știință 
amintite mai sus, mai e nevoie și de o mare putere de intuiţie 
din partea educatorului (a fel cu a savantului și a artistului). 

Intrun capitol special, vom înșira calitățile educatorului. 
Aci, ne vom mărgini să arătăm în deosebi „treptele învăță- 
turii“ : belfer, profesor și educator. — Unele idei schițate 
odinioară în „Altă Creștere — Şcoala Muncii“ capătă aci des- 
voltarea cuvenită. 


BELFERUL 


Sângele are putere magică; răni- 
rea dă copilului putere ; bătaia de 
asemenea. 

Cuvântul (și chiar gestul ori sem- 
nul grafic al gestului) este iarăși o 
putere. — Invățarea unor anume 
cuvinte şi repetarea lor sporește pu- 
terea individului și-i ajută să stăpâ- 
nească fenomenele naturii. 

Belferul este persoana însărcinată 
să privegheze instruirea copilor prin 
repetarea. uncr vorbe speciale. (Cu- 
vântul Mişnah — partea întâi a Tal- 
mudului — însemnează „repetare“.) 


A. PRINCIPII. — Im faza magică a cugetării, cuvântul e o pu- 
tere. — Pronumnţarea numelui unui obiect ori chiar imitarea imaginei lui 
(prin desen sau măcar prin gest) este un mijloc de a dobândi lucrul 
dorit. De aci, imvocarea, cântecul, descântecul, desenul sălbaticilor, 
danțul mimetic şi alte chipuri indirecte pentru stăpânirea naturii. — 
Transmiterea dela părinţi la copii a cuvintelor şi a riturilor magice 
a fost cea dintâi şcoală a omenirii. — In deosebi, riturile privitoare la 
sânge : scrijilare, înțepare, tatuare, tăierea împrejur, etc., au un mare 
rol în pregătirea tineretului. — Ideea purificării de asemenea. 

B. METODE. — I. Imitarea inconștientă : mimetismul, jocul, etc. 

II. Memorizarea mecanică — stereotipă: 

a) Memorizarea cu scop magic: pe cale vizuală, auditivă și mo- 
ice ; memorizarea prin ingurgitare, apoi prin bătaie şi rănire. 

b) Memorizarea cu scop etic: prin dureri fizice (flagelare, etc.) 
sau prin recitarea, citirea și scrierea unor cuvinte şi precepte cu înţeles 
morali. 

c)  Memorizarea cu scop intelectual: repetarea mmnemotechnică a 
umor porunci ; bătaia ca mijloc de a spori atenția şi memoria. 

Tinta metodei magice e împătrită : creșterea puterii prin purifi- 
care, dobândirea harului, a tehnicei meșteșugurilor și a „științei“ magice. 

C. REZULTATE. — 1) Educaţia fizică — vătămătoare. — 2) Edu- 
caţia morală — superficială. — 3) Educaţia intelectuală aproape nulă, 
afară de exercitarea memoriei. 

Belferul este treapta cea mai de jos în ierarhia didactică, e un 
elict“ din faza magică a învățământului. — Urme de belferism nu 
numai în școala primară, dar și pe treapta învăţământului secundar și 
chiar superior (în India, Maroc, etc.). — Exemple din ţările românești. 

Și ca principii, şi ca metode, Şi ca rezultate, belferia este definitiv 
osândită. 


Cuvântul belfer este o creaţie a graiului idiș. In dicţio- 
narul lui Tiktin, găsim următoarea definiţie : Belfer (d. i. Be- 
helfer oder Beihelfer, Schuldiener, Gehilfe des Lehrers). Pe 
românește : ajutor de învățător sau chiar servitorul şcoalei. 
Acesta este inţelesul etimologic. 

In vorbirea de toate zilele, a căpătat însă și alte înțele- 
suri mai nuanțate. De aceea, ca să vedem dela început cam 
ce fel de legătură poate fi între belfer şi pedagogie, să înși- 
răm câteva fapte concrete. — Imprumutăm din „Amintirile“ 
unui dascăl : 

„După ce-am isprăvit școala din sat, ajungând într'un 
oraș din mijlocul Moldovei, s'a întâmplat să locuesc aproape 
de o casă veche, din care se auzea toată ziulica o larmă ca la 
moară. Mă minunam: Cine putea să facă atâta gălăgie ! 
Am aflat apoi că acolo era o școală evreiască. Disdedimi- 
neață, se adunau în ea o mulțime de copii — unii mărunți 
de tot. Când era vreme bună, veneau și singuri, cete-cete ; 
când ploua, ulițele târgului se umpleau cu atâta noroiu, că nu 
era cu putință să treci dela o casă la alta, dacă nu erai în- 
călțat cu ciubote de nădejde. Și așa, după cea dintâi ploaie 
mare, mi-a fost dat să văd un lucru neaşteptat: copiii erau 
cărați în spate la școală, câte unul, câte doi-trei, după mă- 
rime. lar purtătorul copiilor, pe lângă ciubote cu tureatea 
lungă până la genunchi, mai avea și niște perciuni lungi, la 
fiecare ureche. — Am aflat că acel hamal de copii se cheamă 
belfer. 

„După ce-i aduna în magherniţa ceea, cu coperișul de 
șindrilă putredă, tot belferul îi punea să înveţe și carte. Ce-i 
învăța, Dumnezeu știe. Câteodată. se desluşea parcă un fel 
de recitativ : aia, vez, hep sau cam aşa ceva, cântat de tot po- 
şindicul întrun glas — un fel de urlare colectivă. Dar din 
timp în timp, larma se oprea brusc, lăsând să răsune 

numai o voce groasă urmată de un glas subțire — ţipătul cuiva 
dintre școlarii atinși de nuiaua belferului. — Astfel, am cu- 
noscut ce însemnează vorba belfer, pe când nici nu visam că 
acest cuvânt ar fi împrumutat din limba germană. 

„Mai târziu, am dat de o altă variantă a belferiei. Voind 
să cercetez niște moviie antice din marginea Mangaliei, am 
nimerit nu departe de țărmul mării o casă lăturalnică, din 
care se auzea un fel de zumzet ritmic... Apropiindu-mă, am 
văzut pe prispă o mulțime de papuci și iminei, puși la rând 
doi câte doi. Ce să fie? Larma dinăuntru semăna cu o reci- 
tare. Vocea unui bărbat era urmată în cadență de multe gla- 
suri subțirele... Prin ușa deschisă (se nimerise în Mai), am 
zărit un bătrânel legat la cap cu un tulpan alb peste fes, stând 
turcește la pământ, iar împrejurul lui, tot la pământ, proprie- 
tarii papucilor, ca puii lângă cloșcă. — N'am voit să le turbur 
învățătura, dar am aflat după aceea cam ce ispravă se făcea 
acolo. — Metoda era nu se poate mai simplă : recitare, recitare 
și iarăși recitare, până ce copilașii deprindeau pe de rost vor- 
bele spuse de cel cu varga în mână. — Și nici nu se putea 
alttel, deoarece învăţătura se da în limba arabă, din care bieţii 
școlari nu pricepeau nici un cuvinţel (afară de Allah), după 
cum nici puii de Evreu, din târgul mai sus amintit, nu înțe- 
legeau o boabă din limba ebraică“. 

lată forma cea mai rudimentară de învățare: o dondă- 
neală cu glas tare (un recitativ aproape de cântec) ; iar pentru 
a înlesni memorizarea cuvintelor, mijlocul cel mai nimerit era 
repetarea, cât mai multă repetare, însoțită — când atenţia 
slăbea — de o lovitură cu nuiaua, fie în bancă, fie peste mâi- 
nile ori capetele celor ce stau grămadă sub ochii dascălului. 
Uneori varga se arăta și mai activă : şcolarul, care sta să adoar- 
mă ori nu ţinea minte vorbele, era ajutat prin câteva lovituri 
la palmă ori pe alte părți mai dosnice ale corpului. Alteori, 
vinovatul era aşezat în genunchi, sub care stau presărate 
grăunţe, coji de nucă, pietricele, etc. Toate acestea — mij- 
loace spre a spori atenția şi a înteţi interesul pentru lecție. 
Intre ele, trebue să amintim în sfârșit și postul (lipsirea copi- 
lului de hrană) oprirea la carceră, punerea coarnelor și alte 
metode ale pedagogiei belfereşti. 

Dar, înainte de a analiza lucrul mai de aproape, spre a 
lămuri caracterul acestor școli e bine să adăogăm și descrierea 
lor făcută de un membru al Academiei franceze, care a cer- 
cetat ioarte de aproape viața Evreilor nu numai din Europa, 
ci și din alte continente. 

„Sub ochiul roșit de veghere şi sub varga mereu ridicată, 
micii şcolari se pleacă necontenit înainte și îndărăt, cântând 
într'o hărmălaie de glasuri cuvintele unei limbi necunoscute. 
De altfel, nici nu e nevoie să înțeleagă vocea străveche și tai- 
nică! E destul să-i cunoască semnele (pe hârtie), să știe 
pe de rost versetele, să le citească și să le cânte după tactul 
cel monoton... Astfel, din zori până în amurg, frazele textului 
celui fără seamăn vin şi pleacă de pe buzele copiilor. Și zilele, 
zilele cele lungi se scurg, însoţite de melopeea urlătoare, sub 
amenințarea nuielei care trezeşte pe cei somnoroși, iuțește pe 
cei leneşi și duce mai departe, până în fundul clasei, îndemnul: 

— la seama la lucrul tău cel sfânt! Că, dacă adaogi o 
literă mai mult ori lipsește măcar una singură, vei pricinuri 
pieirea lumii... 

„Cum să nu aibă grijă belferul de o primejdie aşa de 
mare ! Sarcina lui cea mai grea este să privegheze repetarea 
întocmai a unor cuvinte, prin scriere, prin citire și recitare 
pe de rost. 

„De obiceiu, belferul este un bătrân cu perciuni — cu 
atâta mai lungi, cu cât e mai învățat şi mai evlavios. E bine 
să fie bătrân, fiindcă cel care învață dela un dascăl tânăr este 
ca prostul care mănâncă struguri cruzi sau bea mustul, când 
curge tulbure dela teasc ; pe când cel care are un povăţuitor 
matur, acela seamănă cu omul care mănâncă struguri copți şi 


bea vin vechiu... Așa glăsueşte înțelepciunea belferească a he- 
derului“ î). (Tharaud). 


Cele povestite până aici arată lămurit că felul acesta de 
învățătură se sprijină mai întâi și mai întâi de toate pe memo- 
rizarea mecanică, iar priveghetorul acestei operațiuni poate fi 


1) Heder e numele școalelor evreești, iar belferul se mai numeşte 
şi melamed. 

socotit ca un fel de „vătaf al şcolarilor“, cum este, de pildă, 
conducătorul unei cete de lucrători dați în seama cuiva, să 
împlinească o muncă oarecare: săparea unui șanț, pietruirea 
unui drum, clădirea unui zid, etc., etc. Dacă priveghetorul 
acela înţelege ori nu rostul lucrării de care e vorba, asta nu se 
mai întreabă. E destul să silească pe alții a împlini munca 
poruncită. 

Și ca să nu se creadă că e vorba de cazuri excepţionale, 
“trebue să relevăm din capul locului că felul acesta de învăţă- 
tură se întinde pe o vastă zonă a planetei. Din Maroc până 
în China și Insulinda, pe unde domneşte islamismul și budis- 
mul, și peste tot unde Evreii se află în număr considerabil, 
pregătirea intelectuală a copiilor se reazemă pe învățarea unor 
formule, care trebue să fie repetate pe de rost, până la deplina 
lor stăpânire verbală. Cuvintele lui Iahve, Buddha și Ma- 
homed nu pot fi spuse decât aidoma. Talmudul, Tora, Co- 
ranul... sunt cărți sfinte, ale căror vorbe trebue să fie înşirate 
fără nicio schimbare, chiar când cel care zice rugăciunea nu 
înțelege o iotă din tot ce spune. — De altfel, cine a văzut 
măcar odată un Evreu habotnic, dondănind rugăciunea sa (cu 
brațul strâns în curea, cu capul acoperit de un șal vărgat, şi 
cu cornul pe frunte) acela își poate închipui lesne ce însem- 
nează recitativul mecanic din școalele priveghiate de belferi. 
(Cuvântul evreiesc Mişnah, partea întâi din Talmud, însem- 
nează repetare.) 

Din cele arătate până aci, se vede lesne că belferul stă 
pe treapta cea mai de jos a tagmei însărcinată cu pregătirea 
tineretului, iar belferismul este procedarea cea mai străină de 
concepţiile pedagogiei moderne. 


Intrebarea e: cum a fost cu putință ca școala să apuce 
pe o cale atât de absurdă? 


I. PRINCIPII 


Pentru a înţelege geneza acestui fel de învățământ, re- 
zemat pe memorizarea mecanică a unor sunete neînţelese, 
e nevoie să aruncăm ochii mai departe, spre fazele străvechi 
ale omenirii. — Numai astfel ne vom putea de seama cum 

s'a putut ivi în capul omului ideea că vorba e o putere, iar în- 
vățarea pe de rost a unor cuvinte este mijlocul cel mai po- 
trivit spre a stăpâni puterile naturii. 


A. Cuvântul e o putere. — Pasul cel dinţi pe 
care l-a făcut omul spre a ieși din rândul animalelor a fost 
descoperirea uneltelor. El e singura vietate în stare să-și adaoge 
alte organe peste acelea pe care i le-a dat natura, iar prin acea- 
sta a devenit un fel de supra-animal. Muncind cu organe artifi- 
ciale, care nu prea ascultă de voinţă, atenţia lui a sporit. (Când 
săpăliga de scos rădăcini, lancea, răzușul... sau altă unealtă se 
rupea, se știrbea ori se tocea, a trebuit s'o dreagă ori să caute 
alta la fel, silindu-se să-și aducă aminte unde o găsise sau 
cum o lucrase pe cea dintâi.) Memoria a crescut deci paralel 
cu numărul și calitatea uneltelor și armelor, aşa că omul săl- 
batic, în loc să mai asculte de instinct și de porniri reflexe, 
ca fiarele pădurii, s'a deprins să întârzie acele impulsiuni (inhî- 
biție) și să-și potrivească acţiunea după felul împrejurărilor. 
Cu alte cuvinte, s'a obișnuit pe încetul a mânui imagini şi le- 
gături de imagini, prefăcându-le în noțiuni și judecăţi; a în- 
ceput adică a cugeta şi a dibui oarecare rânduială în şirul fe- 
nomenelor, socotindu-le pe unele cauze, pe altele efecte. 

Schimbarea aceasta, petrecută în răstimp de numeroase 
milenii, a avut urmări care au depărtat și mai mult pe om de 
animalitate. Toate sălbătăciunile trăiesc aproape stereotip : 
fac azi ceea ce făcuseră și ieri, iar puii lor repetă în chip uni- 
form viața părinților: mănâncă şi dorm; când sunt sătule, 
trândăvesc, — doar foamea le scoală din somnolență și de 
câteva ori pe an se mai iveşte o turburare trecătoare — deștep- 
tarea instinctului genesic, care asigură continuarea speciei. Am 
putea spune că viața lor e un șir de reflexe, repetate dintr'o 
zi în alta şi dela o generaţie la cea următoare. — E drept că, 
la unele specii superioare, începe a se aduna și oarecare expe- 
riență individuală. Vulpea bătrână nu cade ușor în capcană. 
(Vânătorii din Canada și Siberia știu că astfel de vulpi cu „ex- 
periență“* se pricep să destindă întâi capcana, apoi mănâncă 

fără nicio grijă nada, așa că viclenia omului e zadarnică.) Dar 
chiar în cazul cel mai favorabil, învățătura animalului se risi- 
pește, fără putinţa de a fi lăsată altora ca moștenire. Puii lor 
rămân să fie îndrumați tot de instinct. 

Singur omul a biruit acest neajuns: a inventat graiul. 
Toate celelalte viețuitoare sunt ori mute, ori produc sunete 
aproape stereotipe. Omul, din contra, a izbutit să modeleze 
sunetele produse de coardele sale vocale în chip atât de felurit, 
încât le poate articula, dându-le o infinitate de nuanţe și le- 
gând de fiecare succesiune de sunete un anume înţeles, pe care 
îl poate comunica și altora. Cuvântul a ajuns astfel o unealtă 
mai de preţ decât toate uneltele. Legată de un sunet special, 
noţiunea nu se mai risipește. Și în acest chip memoria ome- 
nească s'a putut lungi mai mult decât a oricărui alt animal; 
ea a devenit cumulativă, adică ceea ce știe unul din experiența 
sa individuală poate fi împărtăşit şi altora, îmbogăţind mult 
şi repede chiar mintea acelora. Ceea ce au adunat părinţii 
poate fi lăsat ca moștenire copiilor și tuturor generaţiilor vii- 
toare — mai ales după ce omul, alături de cuvânt, a mai născo- 
cit și unele semne simbolice, sfârșind cu inventarea scrierii. 

Repetăm : cuvântul a ajuns unealta cea mai însemnată, 
jind mai trainică decât toate, ca una care străbate mai uşor 
spațiul şi timpul. (Inscripţiile egiptene, acoperite de nisipul 
uscat al pustiei — şi chiar papirii neatinşi de umezeală — au 
păstrat și vor păstra cuvintele și gândurile Egiptenilor in 
saecula saeculorum.) 


Până aici, ascensiunea ființei omenești a fost în adevăr 
minunată şi făgăduia acestei vietăți privilegiate o desvoltare 
nu se poate mai fericită. Dar, odată cu graiul, sa deschis în 
fața omului și o prăpastie : Deprinzându-se a lega mereu ima- 
gina lucrurilor de cuvinte, omul a început a strecura și cu- 
vântul între lucrurile şi ființele care îl înconjurau. De pildă, 
la unii sălbatici africani, „pruncul nu e încă un nuana, un 
copil, ci numai un kimpiatu (adică omidă sau chrisalida). Ii 
mai trebue încă un nume, ca să fie nuana deplin“. (P. van 

Wing). Numele așa dar devine o parte constitutivă a persoanei 
cuiva... 

Mai este apoi în om un element și mai însemnat: acela 
pe care îl pune în evidenţă visul. E drept că și alte animale 
visează, dar toate uită repede. Din contra, memoria omului 
fiind puternică, visul a stăruit mai mult în minte și i-a sugerat 
ființei omenești ceva cu totul straniu : a făcut-o să priceapă că 
părinții morţi de multă vreme şi chiar dușmanii arși ori 
mâncaţi, pot veni iarăși, în vis; ba însuși cel care visează, 
poate rătăci în timpul somnului la depărtări mari, iar când se 
trezește vede că a ajuns din nou la locul unde se culcase de 
cu seară. 

Faptele acestea minunate au deșteptat în mintea omului 
ideea că ființa sa e compusă nu numai din corpul pipăit. ci 
mai are și o parte ascunsă. Această parte nevăzută (ceva la 
fel cu suflarea care mișcă ritmic pieptul) este mai tare decât 
corpul ; nu piere când omul moare, ci poate rătăci departe de 
locul înmormântării, după cum rătăcea și în timpul vieții, când 
dormea, și e în stare să facă celor vii multe neajunsuri. Poate 
veni să cotrobăiască în colibă, dacă armele, hainele sau alte 
lucruri care îi aparțineau, nu i-au fost date odată cu îngropa- 
rea sau arderea cadavrului. 

In sfârșit, lucrul cel mai grav dintre toate, în urma în- 
chipuirii că ființa umană e compusă din mai multe părți (corp. 
suflet și nume) e că omul a început a-și simţi individualitatea 
sa disolvându-se. Lupul, tigrul sau alte fiare știu până unde 
pot întinde ghiara şi care e marginea corpului lor. şi dau 
adică seama de unitatea lor biologică. La om, unitatea a de- 
venit greu de conturat, fiindcă tot ce se leagă cumva de viaţa 
lui : unealta, îmbrăcăminte, armă etc., i sa părut dela un timp 
că face parte din ființa lui, ca şi suflarea de fiecare clipă, când 
respiră, sau ca și „sufletul“ cel nevăzut, care în timpul nopții 
rătăceşte cine știe pe unde, apoi se întoarce iarăși în corp. Părul 
care-i cade, unghiiie tăiate, chiar urma piciorului în noroiu ori 
pe nisip... tot ce-a avut sau are vreo legătură cu corpul a ajuns 
să fie considerate ca o prelungire a persoanei sale. Până și 
umbra corpului face parte din ființa sălbaticului : e un dublet 
în timpul zilei, după cum sufletul vagabond e o dedublare a 

ființei sale în timpul nopţii. Indienii Cora, când trec peste un 
râu, chiamă umbra, să nu rămână cumva îndărăt şi să se 
înnece, ori să fie răpită de un spirit rău, („ştima apelor“, cum 
cred incă şi azi unele populaţii din Europa). De altfel, credința 
că umbra omului face parte din persoana sa o întâlnim încă şi 
la popoare destul de civilizate și culte. Povestirea despre aşe- 
zarea umbrei cuiva în zid, ca să dea tărie clădirii, să nu se 
surpe, e şi în Europa foarte răspândită. 

Cu atâi mai mult numele a ajuns să fie considerat ca 
proprietate. Unii Negri (Massai), după ce moare cineva din 
ai lor, nu mai dau nimănui numele răposatului ; nu-l mai pro- 
nunță nimeni, să n'audă cumva mortul și să vină spre a le face 
vreun neajuns. Când vorbesc de cel decedat, îi dau un alt 
nume, să nu mai știe cel plecat că vine vorba despre el... Iar 
obiceiul acesta e însoţit de mari greutăți. Dacă cel mort purta 
numele unui animal de vânat, al unei plante bună de mâncat 
sau al unui lucru întrebuințat în viaţa de toate zilele: apă, 
lemn, foc, etc., Massaii sunt siliți să schimbe şi numele lucru- 
lui respectiv, botezându-l din nou. Dobrizhofer povestește că 
Abiponii (P. Roşii) în timp de șapte ani, cât a stat el ca misionar 
printre ei, au schimbat de trei ori numele jaguarului. (Își în- 
chipue lesne oricine câte încurcături aduce acest obiceiu în re- 
laţiile zilnice și ce greutate constitue pentru desvoltarea unei 
limbi.) 

Dar dacă individualitatea fizică a omului devenea greu de 
conturat, şi mai mare a ajuns greutatea în latura sufletească, 
deoarece fiecare ins are nu numai un singur suflet, ci uneori 
mai multe (două, trei — șapte...). Iar sufletul are însușirea de 
a intra în tot felul de ființe şi de lucruri. In insulele din 
strâmtoarea lui Torres, sunt niște pietre care au fost odinioară 
oameni. Pot deci călători, schimbându-și poziţia una în locul 
alteia, iar la Nagas (în Nordul Indiei) pietrele-om au și copii 
in fiecare an... Toată natura e astfel plină de puteri nevă- 
zute — spiritele. Şi trebue să știi bine de care trebue să te 
fereșşti, şi cum să le împaci, când ai nevoie să întrebuinţezi lu- 
crul ocupat de un spirit. In insula Kiwai, când localnicii vor 
să facă o arătură pentru a semăna ceva, se tem cumplit să taie 
arborii mai mari, crezând că în ei se ascunde un spirit (G. 

Landtman). Trebue deci să le aducă jertie, ori să roage spiritele 
să se mute aiurea. De asemenea, anume specii de animale nu 
mai e permis să fie vânate, sunt tabu, dacă acel animal e totem, 
adică ajunge să fie socoțit drept strămoșul tribului. Astfel, 
de frica sufletului care se poate furișa peste tot : în fiarele pă- 
durii, în plante, în pietre Şi în orice lucru neînsuflețit, omul a 
pierdut o mare parte din biruinţa pe care o câștigase asupra 
naturii, născocind uneitele şi graiul. A început a se subordona 
chiar și unor făpturi de nimic (șopârle, broaște, insecte, etc.), 
îndată ce bănuia că sufletul părinților sau al altor morți a 
putut să intre în acele ființe ori lucruri. Din fericitul echilibru 
al instinctului animalic de odinioară, a căzut astfel în genunea 
tuturor eresurilor; a devenit mai fricos și mai șovăitor decât 
orice altă vietate, adică un sub-animal! Căci ce poate fi mai 
absurd decât să se lase bietul om ucis, fără împotrivire, de 
jaguar sau de altă fiară, fiindcă e totem ; ori să sufere de foame 
în fața poamelor, peștilor, scoicilor,... sau altor alimente ușor de 
adunat, evitându-le numai fiindcă sunt tabu, adică „oprite“ 
pentru anume considerații magice ! 

Așa dar, lucrând cu uneltele, întărindu-și atenția şi me- 
moria, începând a judeca, ţinând minte visurile și tâlcuindu-le, 
complicându-și ființa cu un nume, cu un suflet sau chiar cu 
mai multe, omul s'a rătăcit întrun adevărat labirint creiat 
de propriile sale închipuiri ; a ajuns un „animal bolnav“ (kran- 
kes Tier, cum îi zice Nietzsche). 

Cum să scape acum din acest impas? 

Leacul n'a fost greu de găsit. Dacă ființa omenească are 
atâtea ipostase, poți găsi și multe chipuri de a o mânui după 
voință. De pildă, este destul să ai la îndemână un lucru al 
unei persoane : o haină, o armă, câteva fire de păr, o fărâmă 
de lut din urma lui,... sau numai lungimea umbrei, şi e ca şi 
cum l-ai avea în mână. E destul să-i spui numele întrun des- 
cântec cu anume vorbe care au puteri tainice şi chiar din mor- 
mânt îl poţi aduce pe cineva prin puterea Cuvântului. (Biblia 
ne spune că Saul a chemat pe Samuil dintre morţi.) 

lar în direcţia aceasta, isprăvile omului au mers foarte 
departe. Nu numai cuvântul grăit, cântat ori descântat e o 
putere, ci însuși semnul sau desenul care imită chipul cuiva 

(pe coaja unui copac, pe o piatră, pe păretele unei peșteri, etc.) 
este o putere de stăpânire asupra ființei ori lucrului desenat. 
Dovezile sunt nu se poate mai lămurite, atât la omul preistoric, 
cât și la sălbaticii de azi. — Pe păreţii peșterilor în care trăia 
omul paleolitic, găsim figuri de ierbivore : cerbi, bizoni, etc., cu 
vârfuri de săgeți înfipte în desenul corpului lor!). Desenul 
acelor săgeți nu e o jucărie, ci un act magic : arma schițată pe 
piatră era un mijloc de a înlesni vânarea animalului în pădure. 
Imagina desenată făcea parte din vânătoare, adică era o armă 
efectivă. Desenul, ca şi cuvântul, era odinioară o putere, de 
aceea numai bărbaţii, adică vânătorii făceau astfel de desenuri 
(nu femeile) ; iar bărbații începeau să împlinească acest rit nu- 
mai după pubertate, când „inițierea“ le-a sporit destul pute- 
rea. — Asta o vedem la sălbaticii contemporani. Numai ei 
vânează (femeile nu) ; ei fac armele, ei (șamanii) împlinesc 
descântecele, danțurile magice şi celelalte mijloace de a stăpâni 
spiritele şi mai întâi de toate vânatul. 

In sfârșit, pe calea aceasta, omul a ajuns să creadă că, în 
locul semnului simbolic, e destul chiar şi gestul. Când Bakairii 
pleacă la vânătoare, femeile rămase la colibă se prefac că trag 
cu arcul, încredințate că gestul de a ţinti spre pădure ajută 
măcar cât de puţin pe bărbați să nimerească vânatul (von Stei- 
nen). — De aci, până la danțul mimic, ca mijloc de vânătoare 
sau pregătire de luptă (războiu) nu mai era decât un pas. Dacă 
gestul, ca și desenul sau cuvântul, întărește acțiunea, calea cea 
mai nimerită pentru a izbândi la vânătoare, era ca vânătorul 


1) Că imagina poate avea funcțiunea unei arme, avem dovezi chiar 
din viața sălbaticilor contimporani. La Eskimoşii de pe lângă strâm- 
toarea lui Bering, un călător povestește că un băiat a fost bătut de alţii 
şi a venit să se plângă la mătușa lui. „Când l-a văzut, i-a ascultat 
povestirea cu vorbe de milă, apoi de mânie împotriva cruzimii locuito- 
rilor din satul acela. Și când s'a isprăvit jăluirea, i-a poruncit să-i 
aducă o bucată de lemn, ceea ce băiatul a și făcut. Apoi sa pus să 
cioplească chipul unui animal cu dinţi lungi, cu ghiare mari și ascuţite... 
După aceea, l-a dus la malul râului, l-a coborit în apă şi femeia i-a zis 
așa : „Du-te şi ucide pe mişeii care mi-au bătut nepotul!“ La aceste 
cuvinte, chipui cel de lemn a trecut apa, sa suit pe celălalt mal şi a 
început să se umile... S'a făcut un urs mare şi a ucis pe toţi locuitorii 
satului“ (S. W. NELSON). lată ce i-au spus Eskimoşii călătorului. 
De unde se poate vedea că mintea omului primitiv și chiar a sălbate- 
cailor de azi poate creia în tocmai ca şi a copiilor — cu aceeași libertate 
și sinceritate, mai ales când e sub stăpânirea unei emoțiuni. 

să-şi sporească în ajun puterile prin danțuri care să imite 
mișcările animalelor, chemându-le şi pe numele lor. E foarte 
lămurită în privința asta procedarea Cherokezilor : Când plecau 
la vânat, nu se bizuiau numai pe însușirile arcului Și săgeții, 
ci și pe puterea cuvântului.  Arcașul şoptea : acuma... acuma... 
are să te nimerească selagwusti (săgeata) drept în mijlocul 
„sufletului“ (adică în inimă). Acuma... iu! Iar când zicea iu, 
vânătorul şi slobozea săgeata. — Tot așa Finezii, pe timpul 
când s'a născut poema Kalewala, făceau farmece, bizuindu-se 
pe tăria cuvântului, care era nemărginită: putea să aducă 
din pădure nu numai cerbi, lupi și alte sălbătăciuni, dar chiar 
fântâni și lacuri întregi. Cuvântul descântătorilor era atât de 
neînvins, încât schimba și nisipul în mărgăritare, cufunda 
pe dușmani în mlaștină, etc., etc., etc. (GUSTAF RETZIUS). 


In treacăt, se cuvine să observăm că chiar rătăcirile cugetului 
omenesc pot fi câteodată folositoare, —. cum zice proverbul românesc : 
„Și răul e uneori spre bine“. Părăsind instinctul, și luându-se după 
firul încurcat al magiei, ființa o:nenească avea înaintea sa două căi: 
ori să biruiască greutățile prin cuvinte (cântece şi descântece) ori prin 
imitarea cât mai meşteră a lucrului dorit, chemându-l prin desen, prin 
sculptare, pictare său măcar prin gesturile şi mișcările ce însoțeau dan- 
ul. Astfel, semnul simbolic, ca mijloc pentru înlesnirea inuncii, a de- 
venit rădăcina artelor plastice ! — Dacă magia a înșelat pe omul pri- 
mitiv în latura stomacului, cel puţin în latura sufletească l-a îndrumat 
spre artă 


Cele înșirate până aici ne ajută să înțelegem următoa- 
rele fapte de cel mai mare interes pentru evoluția speciei ome- 
neşti : 

Inţelegem în ce fel omul a căzut în prăpastia magiei. 
Zorile vieţii sale sufleteşti, de ființă cu organe artificiale (unel- 
tele) au fost învăluite într'o ceaţă foarte deasă. Pe când mâna 
ascultă, săpăliga se rupe, săgeata trece alături de animalul 
țintit... adică nu ascultă. Pentru ce? Care putere se va fi pus 
în cale? Universul fiind plin de puteri amestecate în feno- 
menele naturii, omul primitiv s'a trezit într'o lume de miracol. 
Chiar și azi, sălbaticii trăiesc în fața unui miracol necurmat și 
într'o necurmată frică de puterile tăinuite... Toate sălbătă- 
ciunile, conduse de instinct, trăiese şi mor fără teamă ; singur 

omul, de pe urma închipuirilor lui, trăiește într'o veşnică te- 
mere. — Mărturisirile lui Aua, un şaman Eskimos, rezumă 
foarte lămurit viața sufletească a omului care cugetă magic : 
„Nu credem nimic, ci numai ne temem... Ne temem de spiritul 
pământului, care face vremea rea, cu care trebue să luptăm 
spre a ne agonisi hrana din mare şi de pe uscat ; ne temem 
de Sila (spiritul din Lună) ; ne temem de lipsuri și de foame 
în colibele de zăpadă... ; ne temem de Tatanakapsaluk, femeia 
care stă în fundul Oceanului, stăpânind vietăţile din apă... De 
aceea, părinţii noștri au moştenit dela părinţii lor regule vechi 
de traiu... Nu ştim cum şi nu putem spune de ce, însă păzim 
aceste regule, ca să fim la adăpost de nenorociri“. (RASMUS- 
SEN). 

Inţelegem așa dar în ce îel, ființa omenească, după ce sa 
depărtat de instinct, a putut ajunge la credința că vorbele, 
semnele (desenurile), gesturile, danțurile mimice, cântecele, 
descântecele şi, în genere, vrăjile i sau părut cel mai lesnicios 
mijloc de a stăpâni fenomenele naturii. 

Al doilea, înţelegem pentru ce tradiția, adică transmite- 
rea dela părinţi la copii a unor anume cuvinte şi formule a de- 
venit cea dintâi școală a omenirii. 

Al treilea, ne dăm seamă că, în faza cugetării magice, 
singurul om cu adevărat puternic era șamanul, adică persoana 
care împlinește rolul de vrăjitor, medic, preot... şi, în genere, 
de cârmuitor intelectual al hordei sau al tribului. El știe toate, 
el poate toate. Cu o vorbă ori cu o suflare și chiar cu puţin 
scuipat sau prin simplă atingere a mâinilor lui, el vindecă boa- 
lele ; la nevoie, alungă norii, apără de trăsnet, scoală și morții 
din morminte sau ucide pe un dușman, oricât de departe ar fi 
acela — numai să-i dai o haină de-a lui, o fărâmă de unghie, 
un fir de păr sau măcar aţa cu care ai măsurat lungimea 
umbrei adversarului. De aceea, era firesc ca în această fază, 
învățătorul generaţiei tinere să fie șamanul. Când se apropie 
pubertatea, el arăta — și arată și azi — adolescenților riturile 
ce trebuesc împlinite spre a căpăta putere și a fi primiţi în rân- 
dul bărbaţilor, ca să ia parte la viața clanului. 

Astfel, din credința că vorba e o putere, a urmat conclu- 
zia că învățarea stereotipă a unor anume cuvinte și repetarea 

exactă a unor rituri este principiul cel mai însemnat al 


creșterii tineretului. — Șamanul ancestral pregătea calea bel- 
ferului de mai târziu. 

B. Sângele e o putere. — Nu numai cuvântul, ci 
şi sângele a fost pentru omul primitiv izvor de putere. După 
cum sufletul pătrunde în corp, de câteori omul răsuflă, tot 
astfel și sângele se imprăștie mereu în toate părţile corpului. 
Când cineva moare, două lucruri sunt mai izbitoare : întâi, că 
nu mai suflă (,„sufletul“ fuge din el); apoi sângele nu mai 
umblă în vine, ci corpul se răcește, înțepenește și putrezește. 
Sufletul şi sângele sunt așa dar cele două semne ale vieţii și 
ale puterii. — Credinţele cu privire la însemnătatea sângelui 
sunt nenumărate. Etnogratul le întâlnește la fiecare pas, până și 
la populaţiile mai civilizate (amestecul sângelui, când se în- 
cheie între doi prieteni „frăţia de cruce“, împărtășirea dintr'o 
băutură amestecată cu puţin sânge, etc., etc.). — Mefisto a re- 
zumat experiența omenirii cu privire la însușirile sângelui, în 
câteva cuvinte : Sângele e un suc scump... Î). 

Fără să-și dea seama de rolul sângelui în corp sau de cir- 
culație, descoperită aceasta abia în secolele din urmă (nici Des- 
cartes n'o înțelegea), sălbaticii au privit şi privesc sângele ca 
un simbol al puterii.  „Jocmni (şamanul) tăiase un șarpe în 
două și culese sânge într'o scoică... Apoi, arătând fiului său 
scoica, îi zise: priveşte sângele! Și luând sânge pe o frunză, 
i-a uns capul, braţele şi umerii băiatului, zicându-i : spate-tare, 
braţe-tari, mușchi-puternici, ochi-pătrunzători“ 2). — Cu alte 
cuvinte, sângele, prin ungere sau prin înghiţire, poate spori pu- 
terile tânărului. 

Sângele însă inainte de a fi mijloc magic, e considerat 
chiar ca doctorie. Dacă ungi cu sânge partea corpului care te 
doare, durerea trece. Șamanul ia deci sânge dela o persoană 
sănătoasă (totdeauna dela bărbaţi, nu dela femei) şi unge locul 
rănit, ori dă bolnavului să bea. Australienii au obiceiul să 
deschidă o vână dela braţul tinerilor spre a stropi cu sânge 
pe bătrâni, ca să le dea iarăși tărie. — E atât de mare puterea 
sângelui, încât dacă vânătorul unge puţin lemnul bumeran- 
gulu: cu propriul său sânge, arma aceasta (obișnuită și azi în 


1) Blut isi ein ganz besonderer Saft. 
2) LUCIEN L. BRUHL, Le surnaturei et la nature dans la men- 
talite primitive, Paris 1931, p. 324 ş. u. 


154 S. MEHEDINȚI 


Australia) poate să ucidă un adversar numai atingându-l. 
Era firesc aşa dar ca și credința în puterea sângelui, să 
fie luată în consideraţie ca principiu conducător în educaţie. 


C. Puritatea—izvor de putere.— Pentru ca 
vorbele ori sângele să poată ajuta cuiva, acela trebue să împli- 
nească o condiţie : să se ferească de a deveni „necurat“, prin 
urmare să se purifice, dacă s'a întâmplat să ajungă în starea 
asta. (Cazurile de impuritate vor fi pomenite mai departe, 
precum și mijloacele de purificare.) Deocamdată, relevăm nu- 
mai atât : şi ideea de purificare a devenit de timpuriu principiu 
conducător în practicele educative. — Dayakii (Borneo) stro- 
pesc pe copiii lor cu sânge, în fiecare lună, până la etatea de 
12 ani, ca să ţină bolile departe de ei. După credinţele sălba- 
ticilor, boala, ca și moartea, e datorită unor cauze misterioase. 
Totdeauna e o vină la mijloc; iată de ce, purificarea însemnea- 
ză izvor nou de sănătate, de putere şi de viaţă. 


II. METODE 


Am văzut în ce labirint de erori se rătăcise omul stă- 
pânit de cugetarea magică. Nicăieri în natură nu putea afla 
vreo ordine. Lumea nevăzută a spiritelor încurca în orice 
clipă, în chipul cel mai neașteptat, tot ce cunoştea el în lumea 
cea văzută. Iar singurul mijloc mai la îndemână, ca să facă 
oarecare rânduială în împrejurările vieţii era pentru sălbatic 
doar puterea cuvântului (descântecul), a sângelui și a purifi- 
cării. — Numai sprijinit pe această putere a ajuns omul la 
stabilirea unei tradiţii, adică a unei norme de viaţă. Iar lucrul 
acesta a cercat să-l realizeze prin mai multe metode : 

a) Imitarea. — Ca şi la alte specii animale, copiii, 
în chip de joc, repetă faptele părinţilor și astfel, pe nesimţite, 
capătă unele deprinderi. De altfel, imitarea părinţilor era o 
urmare firească a traiului împreună în familie. Până la trei- 
patru ani, copiii Negrilor trăiesc lipiți de mama lor, într'un fel 
de pânzătură atârnată pe spinare, iar capetele făcute nod în 

față. „In acea traistă îngustă, caldă și adesea destul de mur- 
dară, copiii dorm, veghează sau visează, pe când mamele lor 
mânuesc maiul cu care fărâmă meiul, prășesc ogorul, plivesc 
buruienile ori cară recolta... Pruncul e deci nedeslipit de corpui 
mamei, şi când femeia aduce apă dela izvor, şi când poartă 
greutăți pe cap, şi chiar când dănţuește“ (WEULE). Copilul 
simte astfel tot ce face mama lui, vede, aude... și se deprinde 
cu genul de viaţă, pe care îl va continua și el mai târziu. 

După ce trece starea de pruncie, copiii, cum vom arăta 
mai departe. trăiesc într'o libertate totală, iar timpul și-l pe- 
trec cu fel de fel de jocuri, imitând în unele din ele vână- 
toarea, pescuitul și alte munci ale persoanelor mature. — Până 
aci suntem așa dar în școala naturii. 

b) Invăţătura prin tradiţia clanului. — 
După ce copilul iese însă de sub tutela mamei și se deprinde a 
trăi mai mult între cei de o etate cu dânsul, trece sub priveghe- 
rea cuiva strein de familie și începe învățătura propriu zisă. 
Tradiţia, adică experiența strămoşilor, îi esie transmisă de un 
reprezentant al generaţiei mature — de șaman, ca unul care 
cunoaște mai bine decât toţi obiceiurile clanului ori ale neamu- 
lui respectiv. — Acum, se cheamă că intră în „școală“. Instrui- 
rea capătă caracter coercitiv și ia aspectul unei „iniţieri“; 
iar metoda cea mai sigură pentru inițiere este repetarea cât mai 
credincioasă a vorbelor şi chiar a gesturilor celui ce priveghea- 
ză actul inițierii.  Modalităţiie acestea sunt foarte variate. In 
forma cea mai naivă, lecţia este o simplă boscorodeală a șa- 
manului, în felul babelor descântătoare, care bâiguesc cuvinte 
ad hoc, repetate de ucenic aidoma (cum se repetă și azi 
Talmudul, Coranul sau altă învățătură de caracter sacramen- 
tal). Sunt însă și procedări mult mai complicate. Unii săl- 
batici ajunseseră la ceea ce sar numi un program de studii. 
Maorii, de pildă, aveau un trivium bine fixat. In White Maire, 
copiii învățau : Genealogia, Istoria tribului şi Religia, iar în 
Whare Pora, se deprindeau cu țesutul cânepei indigene (phor- 
mium tenax), adică treceau într'un fel de şcoală profesională. 
Ba aveau şi o școală de joc Whare Te pe re, o analogie cu pa- 
lestra anticilor. lar Aztecii urmau chiar cursuri de speciali- 
zare. Sarcinile învăţătorilor erau „cu mare preciziune despăr- 

țite. Cei care erau mai meşteri la muzică luau asupră-le con- 
ducerea corurilor ; alţii fixau zilele de sărbătoare și Calen- 
darul ; câţiva privegheau educația tinerilor ; alţii erau însăr- 
cinați cu tablourile scrisului în imagini și cu tradiţiile orale“ 
(PRESCOTT). — E drept că Maorii și mai ales Aztecii erau 
numai cu numele sălbatici ; în realitate, se suiseră pe o treaptă 
de civilizaţie și de cultură destul de înaintată. 

Insă înaintată ori nu, învățătura la ei se rezema tot pe 
aceeași metodă belferească : repetarea mecanică sau memori- 
zarea. — Și anume, deosebim mai multe variante, după scopul 
şi mijloacele memorizării : 


a) MEMORIZAREA CU SCOP MAGIC 


Pentru a stăpâni puterile naturii, sălbaticul întrebuin- 
ţează mai multe metode : 

a) Memorizarea auditavă.— Dacă vorba repre- 
zintă, cum am spus, o putere atât de mare, grija cea dintâi a 
învăţăceilor era să prindă bine cuvintele. Copiii le repetă deci 
așa cum le-au auzit din gura șamanului, iar pentru a le stăpâni 
mai bine, le pronunţă cât mai puternic, cu o întonare în chip de 
cântec. Lecţia devine un recitativ ; fiecare ins strigă din ce 
în ce mai tare, ca să nu fie copleșit de glasul vecinilor. De 
altfel, metoda din școala șamanilor nu este cu totul originală, 
ci își are uneori începutul chiar în cercul familiei. La Zuni 
(P. Roșii), mamele cred că pruncul nu crește bine, dacă nui 
Sar cânta anume cântece, iar femeile Eskimoșilor, ca să întă- 
rească o parte sau alta din corpul pruncilor, pronunță tare 
anume cuvânt, apoi sărută locul respectiv. Prin urmare, în- 
tipărirea unor cuvinte magice, pe calea memoriei auditive, este 
cel dintâi pas în pedagogia șamanilor. 

Dar metoda de a lega o acţiune de un anume cuvânt nu 
e numai o procedare impusă de cugetarea magică, ci mai are 
şi un alt temeiu. Cine împlinește o muncă fizică, acela, vrând- 
nevrând, respiră după ritmul mișcărilor cerute de acea muncă. 
(Tăietorul de lemne icnește la fiecare lovitură de topor ; fie- 
rarul de asemenea, la fiecare bătaie cu ilăul — ba mai adaogă 

și o ciocănire pe nicovală, ca și cum şi-ar ținea singur tactul 
muncii sale.) Astfel, pe nesimţite, din lucrarea cu uneltele a 
putut ieși cu timpul imitarea unor anume sunete, iar în cele din 
urmă cântări ritmice. Bătaia în palme a șamanului împingea 
în chip firesc la scandarea cuvintelor şi pronunţarea lor cân- 
tată. Dovada că anume munci sunt și până azi însoţite de anu- 
me cântări, fie din gură, fie din vreun instrument. 


Plecând dela această constatare, un economist, K. Biicher, a so- 
cotit că origina muzicii poate fi legată chiar de munca cu uneltele: 
adică din ritmul sunetelor produse de unelte, ar fi ieșit de o parte mu- 
zica instrumentală, iar de altă parte modularea vocală a acelor sunete 
mecanice. — Teoria aceasta, interesantă și pentru evoluţia educației, 
cuprinde o latură de adevăr, dar simplifică prea mult faptele. Econo- 
mistul mai sus amintit pierde din vedere două împrejurări de mare 
însemnătate : întâi, că sălbaticii muncesc foarte puţin; al doilea, că ei 
întrebuințează puține unelte, iar cântarea şi recitarea este pentru ei toc- 
mai mijlocul de a înlocui munca efectivă prin puterea cuvântului. Așa 
dar, recitativul tinerilor, când repetă vorbele șamanului, a putut deveni 
cântec și descântec, chiar fără vreo legătură cu munca. Bătaia din 
palme a șamanului era de ajuns să nască un fel de cântare școlară. — 
Cu cât ucenicii pronunțau mai tare și mai timbrat cuvintele auzite, cu 
atâta memorizarea lor pe cale auditivă era mai înlesnită. 


Așa dar, când belferul strunește azi cu varga larma co- 
piilor care recită anume cuvinte din Talmud, metoda aceasta nu 
e decât o rămășiță a obiceiului de odinioară, când învățătura 
era încă sub apăsarea cugetării magice. Cântarea magică a 
fost deci întâia lecţie !) pe care copiii sălbaticilor au primit-o 
dela cei mai bătrâni şi în deosebi dela păstrătorul tradiţiilor 
tribale (șaman, vrăjitor, vraciu, etc.). 

b) Memorizarea motrice. — Am arătat mai 
înainte (pag. 149) că vorba magică e însoţită uneori și de anume 
gesturi. (Mimica femeilor care se fac că trag cu arcul, și dan- 
țul bărbaţilor care imită mișcările animalelor, în ajunul ple- 
cării la vânătoare, ca să ajute prinderea vânatului.) Dar cân- 
tecul e întărit și mai mult de gest. De aceea, danţul și cân- 
tarea sunt strâns unite. La Botocuzi (Brazilia) nu-i niciun 
cântec fără danţ şi niciun danț fără cântec. — Prin urmare, 


1) Pe temeiul mărturisirii lui Timagene, Quintilian afirmă că cea 
mai veche dintre toate artele a fost muzica, şi că ea ar fi însoţit tot- 
deauna învăţătura, adică cunoașterea lucrurilor tainice și sfinte. [Musicen 
cum divinarum etiam rerum cognitione esse conjunctam]. — ORAT. 
INSTII. 1, cap. 9. 

când aflăm li Evrei sau la alte popoare, unele ceremonii reli- 
gioase, însoţite de danţ și de cântări, să nu uităm că riturile ace- 
stea pot fi răsunetul unor străvechi forme de îndrumare ma- 
gică a vieţii. Ca și cântarea, memorizarea motrice avea un rol 
instructiv ; danţul da cuvintelor un substrat dinamic, care ajuta 
ținerea de minte a fiecărui cuvânt, sprijinind astfel valoarea lor 
rituală. 

c) Memorizarea vizuală. — Şi ochiul ajută în- 
tipărirea învățăturilor. Amuletele atârnate de gâtul, de brațele 
şi de cingătoarea șamanului formează cel dintâi „muzeu de in- 
tuiție pedagogică“ și cea dintâi „lecție de lucruri“, afară de cele 
primite dela mamă sau în jocurile cu alţi copii înainte de anii 
pubertății. 

Mijloacele educației vizuale la sălbatici sunt foarte nu- 
meroase şi foarte variate. Când exploratorul european trece 
prin pădure nepăsător, vânătorul localnic ia seama la tot felul 
de semne : la urma lăsată de piciorul animalelor pe pământ, 
la iarba culcată, la crengile frânte de trecerea fiarei prin tu- 
fiş, la scrijălăturile însemnate pe coaja copacilor de un alt vâ- 
nător, ori de ghiarele vreunui animal de pradă etc., etc. Cât 
priveşte tâlcuirea gesturilor făcute de cineva din depărtare, 
asta constitue o adevărată telegrafie mută, prin care sălbaticii 
se înţeleg uneori până la distanțe foarte mari. — Ceea ce Euro- 
peanul socotește ceva nou este uneori în traiul localnicilor un 
obiceiu de o vechime strămilenară, pe care ochii copiilor îl 
culeg din viața părinţilor, iar semnele mai complicate le în- 
vaţă din şcoala șşamanilor. 

Dar pentru memorizarea vizuală, mijlocul cel mai nime- 
rit este însăși conturarea, adică desenul cât mai sumar al 
obiectului de care e vorba. Păreţii unor peșteri din apusul Eu- 
ropei sunt pline de figurile schițate de omul paleolitic, iar 
metoda aceasta figurativă a stăruit până și în viața unor po- 
poare ajunse la o mare civilizație şi cultură. Egiptenii de ex. 
scriau, slujindu-se ca și sălbaticii paleolitici, nu de cuvinte, 
ci de imaginea lucrurilor și a ființelor pe care voiau să le 
arate. Abia târziu — numai de câteva mii de ani — simbo- 
listica vizuală s'a perfecţionat până într'atâta, că omul a putut 
reprezenta grafic chiar sunete izolate (vocale şi consonante). — 

Cine va fi avut întâi inspiraţia să născocească un semn deo- 
sebit pentru fiecare sunet, adică să compună un alfabet, acela 
a deschis omenirii perspectiva cea mai largă spre cunoștințe că- 
pătate pe calea memorizării vizuale. Observând un Negru că 
un călător Englez citea, stând ceasuri cu ochii aţintiţi pe o carte, 
l-a rugat să-i vândă acea carte, socotind că e o doctorie de ochi. 
De fapt, o „doctorie“ şi este, dar nu numai pentru ochi. Dela 
scrisul paleoliticilor (un fel de pictură pe stâncă) până la alfa- 
betul care înlesnește pe om să imite nu imaginile obiectelor, ci 
să însemne șiruri de cuvinte pe piatră, pe table de argilă, 
de lemn, de metal, pe scândurele cerate... și, în cele din urmă, 
pe fășii de piele, pe foi de papir şi de hârtie, a fost o lungă 
serie de mijloace pentru înlesnirea memorizării vizuale. "Totuși, 
să nu uităm că cel dintâi echivalent al cărţii a fost figura, 
adică desenul prin care omul primitiv căuta să stăpânească 
anume lucruri, după cum pe de altă parte, cerca să le stăpâ- 
nească prin pronunțarea unor anume cuvinte (descântece). 

Așa dar, când belferul de azi silește pe școlar să-și înti- 
părească în minte anume vorbe din Talmud, scriindu-le fără să 
uite o linioară sau un punct, trebue să ne ducem cu mintea 
până la cele dintâi desene magice, prin care sălbaticul se silea 
să-și ușureze vânătoarea, pescuitul, etc. 

d) Memorizare prin îngurgitare. — O 
metodă și mai directă este pătrunderea în corpul școlarului a 
unor substanţe care să-i ajute învățătura. Exploratorul Clapper- 
ton ne spune despre Felattah (Sudan) următoarele: „Băieţii 
primesc educaţia lor la un loc; stau de obiceiu în casa unui 
prieten și un malem are grijă de ei, iar oamenii din clasa mij- 
locie sau de jos trimit copiii la școală timp de un ceas, la 
răsăritul soarelui, apoi alt ceas la apus. Școlarii citesc lecţia lor 
de limba arabă cu glas tare și toţi dintr'odată ; sunt datori să o 
învețe pe de rost, înainte de a fi ștearsă tabla pe care fusese 
scrisă. Apa care a servit la spălarea tablei e după aceea băută 


de școlari, până ce dascălul le mai scrie altă lecţie“ 1). — Şi sub- 
stanţele narcotice sunt chemate uneori în ajutor. Invăţătura 
poate fi dată astfel pe calea bucală, ca o doctorie. — Lucrul 


1) CLAPPERTON, Second voyage dans linterieur de V'Afjfrique, 
Paris 1829, Tom. II, p. 89. 

nu e de mirare, deoarece chiar la popoarele civilizate și culte, 
ofrandele (mâncări și băuturi) sunt mijloace pentru a mânui 
spiritele. Lui Iahveh i se aduceau pentru sacrificiu : oi, boi, 
iezi... Carnea era așezată la altar; fumul plăcut al jertfei 
era un mijloc de înduplecare. Ca băutură se oferea apoi zeilor 
sângele victimelor ori vin, simbolizând „sângele viței de vie“ .— 
Firește, ofrandele, nefiind consumate de spirite ori de zei, ră- 
mâneau pe seama celor însărcinaţi cu jertfirea şi a celor de 
față, iar ospăţul acesta era un mijloc de atingere cu divinitatea, 
adică o școală de sfințire. Mai târziu, chiar și la filosofi, vom 
găsi un simposion, ca prilej de cultivare a minţii. Dar până 
să ajungem la această formă spiritualizată, a domnit multă 
vreme metoda animalică a ingurgitării directe de băuturi şi de 
alimente ce sporeau puterile omului (chiar și pe cele sufletești). 
La Australieni, și azi sângele e înghițit ca o doctorie pentru 
sporirea puterilor vieţii. 


Uneori, metoda e inversă : învăţătura e înlesnită prin postire. La 
unele P. Roșii, tinerii aduși spre inițiere nu mâncau și nu beau timp 
de patru zile şi patru nopţi în șir. Tot așa, vânătorii, pe lângă danţ, 
cântec-descântec și alte rituri, trebuiau uneori să se întărească postind.— 
Procedarea aceasta e un mijloc nu se poate mai energic de a încorda 
atenţia asupra vânatului... Nici metoda asta nu-i de mirare, deoarece ea 
durează și azi în pedagogia belferească sub forma „opririi la post“, ca 
mijloc de a ușura învățătura. 


e) Memortzafea cu jutoral "Bă +a ba "Și 
rănalor. — Din credinţa că sângele e o putere, a rezultat o 
metodă de o cruzime în adevăr smintită : chinurile fizice, bătaia 
până la sânge, rănirea înadins... sunt la sălbatici mijloace de a 
spori puterile copiilor. La unele P. Roșii, între ceremoniile de 
iniţiare era şi crestarea corpului novicilor şi înțeparea lor cu 
țăpuși de lemn. Mușchiul dela braţ era spintecat ; prin gaură se 
trecea o aţă, ale cărei capete erau apoi înnodate. Șamanul avea 
însă grijă s'o miște, pentru ca rana să nu se poată vindeca. — 
Uneori, de capătul acelei sforicele se mai atârna și o piatră sau 
altă greutate, pentru ca să împiedece cicatrizarea. „Luarea de 
sânge“, mânjirea cu sânge și alte eresuri în legătură cu sân- 
gele... erau socotite ca mijloace de întărire trupească și sufle- 
tească. — Cine află din descrierile exploratorilor, în ce chip 
indigenii de pe malurile lui Missuri şi Mississipi pregăteau pe 

tinerii lor în epoca pubertăţii nu poate să se minuneze îndestul 
de aberaţiile educaţiei șamaniste. 

Despre bătaia cu vergi, ca mijloc de întărire a memoriei, 
nu mai înşirăm dovezi. Amintim doar atât că această metodă 
a durat până în epoca greco-romană și chiar mai târziu. Spar- 
tanii erau vestiți pentru încrederea lor în puterea educativă a 
vergilor. Ba chiar unii folosofi aprobau această metodă barbară. 
Insă oamenii cu simț pedagogic și-au dat seama încă din an- 
ticitate de absurditatea unei astfel de procedări. Bunul peda- 
gog Quintilian, ca şi cum ar fi simțit ceva din adierea creştinis- 
mului, osândește în chipul cel mai categoric bătaia. „Nici în 
ruptul capului, nu vreau să fie bătuţi școlarii, măcar că lucrul 
acesta se obișnuește, iar Chrisippus nu-l desaprobă. Mai întâi, 
nu vreau fiindcă e o pedeapsă urâtă și vrednică de slugi ; apoi 
trebue să recunoaștem că pentru orice altă etate, bătaia e și o 
batjocură. Chiar dacă un copil ar fi atât de îndărătnic, încât 
bătaia să nu-l poată îndrepta, unul ca acela va ajunge și mai 
îndărătnic prin bătaie sau alt soiu de brutalitate — oricât de 
aspră ar fi aceea... Apoi, la urma urmei, dacă socotești că 
vei mlădia pe un copil cu bătaia, ce vei face mai târziu cu ado- 
lescentul care nu se mai teme de bătaie şi care trebue totuși să 
învețe lucruri mult mai grele decât copiii? Mi-e ruşine să 
spun la ce ticăloșie se coboară mișeii care abuzează de puterea 
lor, să bată nişte bieţi copii... Nu mai stăruesc.. Destul atâta: 
nu-i iertat nimănui să-și măsoare puterea cu etatea fragedă şi 
deci expusă neomeniei lor“. Dar cu tot îndemnul lui Quintilian, 
metoda absurdă a şamanilor a rămas până azi chiar în tradiția 
pedagogică a unor popoare ajunse pe o înaltă treaptă de ci- 
vilizaţie şi de cultură. 


b) MEMORIZAREA CU SCOPURI ETICE 


Tot pe memorizare se rezema la început și o bună parte 
din ceea ce numim noi azi educaţie morală. 

Fiecare grupare omenească, chiar în stare de sălbătăcie, 
are micul său cod cu privire la obiceiurile sociale. Anume 
acțiuni sunt îngăduite la toţi, iar altele sunt oprite prin pe- 


Trilogii 11 


() 


162 S. MEHEDINŢI 


depse treptate, ajungând unele până la uciderea făptașului. 
Acest cod tradiţional este transmis tinerilor cu ocazia cere- 
moniilor și exerciţiilor de iniţiare, când începe pubertatea. Pen- 
tru a întipări în minte regulele de viață, mijloacele cele mai 
nimerite sunt pedepsele fizice, începând cu bătaia. — Un mi- 
sionar care a cercetat timp de 23 de ani populaţiile din Sudul 
Africei, ne spune despre neamul Bassuto următoarele : „Intre 
regulele pe care șamanul le înșiră în faţa tinerilor, se repetă 
foarte des această poruncă: Indreptaţi-vă, îndreptați-vă ! 
(adică purtaţi-vă bine), iar vorbele acestea erau însoțite și de 
lovituri cu varga. Apoi, când venea epoca tăierii împrejur 
(obiceiul acesta este foarte răspândit între sălbatici), băieții 
erau adunaţi în niște colibe numite mapato (adică mister), unde 
stau 6 până la 8 luni. Acolo, pe lângă exerciții fizice spre a-i 
deprinde la războiu, mai primeau și o sumă de învățături... 
Pentru a-i obișnui să sufere cu curaj durerea, și totdeodată 
pentru a stârpi apucăturile rele, tinerii erau bătuţi cât mai 
des, fără nicio cruțare. Când nuiaua cade „șuierând pe trupul 
gol, dascălul le strigă : Indreptaţi-vă! Fiţi bărbaţi ! Feriţi-vă 
de iurtișag și de adulter! Cinstiţi pe mama şi pe tatăl vostru. 
Ascultaţi pe mai marii voștri !“1). — Bărbaţii tribului, fiind 
toți tăiaţi împrejur, adică inițiați, au voie să intre în mapato, 
ca să adaoge sfaturile și bătăile lor, pe lângă ale șamanului. 
Aşa că timp de o jumătate de an, băietanii neamului Bassuto 
devin „toba bătăilor“.  Vergile sunt socotite ca metoda cea 
mai nimerită spre a transmite generaţiei tinere codul moralei 
tradiționale. 

E vrednic însă de notat că sălbaticii nu întrebuințează 
niciun cuvânt rău și nicio batjocură față de copii. Cuvântul, 
fiind o putere vătămătoare, când e rău, era firesc lucru să fie 
evitat. — Bătaia, și chiar rănirea, adaogă puterea, dar ocara 
sau blestemul slăbește, cred ei, vigoarea copilului. —- De unde 
urmează situația paradoxală că vorbele jignitoare sunt evi- 
tate de sălbatici, rămân însă ca mijloace educative numai la 
neamurile mai civilizate! La unele din aceste populaţii, bel- 


1) E. CASALIS, Les Bassoutos, ou vingt-trois annâes d'âtudes et 
d'observations au Sud de YAfrique, Paris 1933, p. 328 ş.u. 

ferii consideră și azi ocara și mustrarea ca un fel de surogat 
mai dulce al bătăii, fără să-și dea seama că lovitura cuvântu- 
lui insultător poate fi uneori mai dureroasă și decât cea fizică 1). 

Alături de bătaie și alte pedepse fizice, educația morală 
se mai rezeamă, firește, și pe memorizare. Legile şi precep- 
tele sunt învăţate pe de rost, iar mai târziu sunt scrise cu 
mare grijă de belferi, apoi de școlari, așa ca să nu lipsească o 
linie cât de mică sau un punct. — Deuteronomul recomandă 
de mai multe ori copiilor de Evreu să se deprindă cu regulele 
moralei mozaice. „Aceste cuvinte, pe care azi ţi le pun înainte, 
trebue să-ți rămână la inimă ; trebue să le înfigi și în mintea 
copiilor tăi și să le vorbeşti despre ele, când ești acasă şi te 
odihnești ori când ești în călătorie, când te culci şi când te 
scoli. Trebue să le legi de mâna ta cu semn şi să le porţi 
ca pecete pe frunte și trebue să le scrii pe uşorii casei tale și pe 
poartă““. — Legea scrisă servea așa dar Evreilor nu numai ca 
temelie a creșterii tineretului, dar și ca apărare magică în con- 
tra diavolilor, în felul tatuării și amuletelor la sălbatici 2). 

De altfel, credinţa că legile şi preceptele învăţate pe de 
rost ajută moralitatea o găsim şi mai târziu. Quintilian, de 
pildă, un pedagog cu multă experienţă, era atât de convins 
de valoarea memorizării pentru educaţia morală, încât cerea 
ca chiar învăţarea caligrafiei să fie însoţită de preocupări 
etice. De pildă, să nu scrie copilul vorbe goale, ci numai cu 
înțeles moralizator (non otibsas velim sententias habeant, sed 
honestam aliquid monentes). Grijnicul educator începea deci 
catehizarea dela alfabet, deoarece era încredințat că memoria 
este aproape singura facultate care poate să fie ajutată de 
dascăl și deci ar putea fi întărită prin exerciţii chiar din co- 
pilărie 3). 


1) Capitolul bătăilor şi altor pedepse anti-pedagogice ar merita o 
desvoltare mai mare. — Amintim doar în treacăt grozava înjosire prim 
punerea unor coarne pe câpul copiilor pedepsiţi — o procedare rezervată 
cândva şcolilor de fete. Tratamentul acesta înjositor amintea umilirea 
țiganilor robi, cărora, pentru furturi sau alte păcate, li se așeza coarne 
de bou pe cap spre a fi coboriţi astfel în rândul dobitoacelor (G. SION). 

2) E. KRIECK, Bildungssysteme der Kulturvolker, Leipzig, 1927, 
p. 60) Su. 

3) Maxime mnecessaria... memoria et ea praecipue firmatur atque 
alitur exercitatione ; et in iis, de quibus nunc loquimur, aetatibus, quae 
Nihil dum ipsae ex se generare queunt prope sola est, quae juvari cure 
docentium possit. (INSTITUTIONIS ORATORIAE, 1. îi). 

Astfel, părerea aceasta a durat până în timpurile mo- 
derne. Cine ar crede că, în timpul când Elveţia avea sub 
ochi pe bunul Pestalozzi, cel cu postulatul intuiției în toate 
împrejurările creşterii copiilor, în aceeași ţară, ajunsese la 
multă notorietate didactică Girard, care punea cel mai mare 
preț tocmai pe repetarea orală și scrisă a preceptelor morale. 
Avea acest Girard naivitatea să afirme că școlarul care conjugă 
verbul a iubi la toate modurile, timpurile și persoanele: Eu 
iubesc pe Dumnezeu, tu iubeşti pe Dumnezeu, el iubeşte pe 
Dumnezeu, eu voiu iubi pe Dumnezeu... prin această pritoceală 
necurmată de vorbe, va spori în suflete sentimentul religios! 
Inchipuirea aceasta era la fel cu încrederea șamanilor în des- 
cântece. O astfel de rătăcire este totuși explicabilă, dacă ținem 
socoteală că, dela Socrate până la Locke și chiar mai târziu, 
mulți pedagogi au fost — și poate că mai sunt și azi — încre- 
dințați că știwmța este temelia moralei! Pentru educatorii de 
acest tip (intelectual), sufletul omului e doar un mecanism de 
reprezentări și de idei ; poate fi deci „montat și demontat“, după 
împrejurări, şi pornit ca acela al unui ceasornic, când este „în- 
tors“, adică dacă pui rotițele în mișcare. Unor astfel de peda- 
gogi, adăogirea sau scoaterea unei lecții din program li se pare 
ca adăogirea sau scoaterea unui şurub dintr'un mecanism — 
chiar când e vorba de educaţia morală !). 

Firește, nu se poate tăgădui că memorizarea cu scop etic, 
punând mare temeiu pe înțelesul cuvintelor și preceptelor mo- 
rale, nu era totuși un progres față de faza magică a șamanilor 
și față de metodele lor barbare. Apoi să nu uităm că chiar 
gimnasiarhii și pedonomii Grecilor purtau încă băţul şi nuiaua 
ca simbol al metodei... 


1) Nu e o intâmplare că, până mai ieri, în multe ţări, ministerul 
care purta grijă de creșterea tineretului se numea „Ministerul Instruc- 
fiunii“. Abia cercetările mai nouă asupra formării caracterului ne-au 
făcut să înţelegem că temeiul activității omenești nu stă în noţiuni, 
raționamenite și repetarea lor verbală, scrisă ori citită, ci în latura sen- 
timentelor și chiar a impulsiunilor subconştiente. Târziu ne-am dat 
seama unde stă adevărata greutate a pregătirii copilului în şcoală, și 
că numele cel mai potrivit pentru instituția care îngrijește de pregătirea 
tineretului este acela de „Ministerul Educaţiei“. 

c) MEMORIZAREA CU SCOP INTELECTUAL 


Am văzut solul șamanului ca mânuitor al riturilor ma- 
gice pentru pregătirea tineretului. El mai avea însă și un rol 
etic: era împărțitor de precepte morale și păstrător al tra- 
diției (cum s'ar zice — dascăl de istoria clanului). In sfârșit, tot 
el ajunge cu timpul să împlinească rolul mai intelectual de 
meşter care ajută memorizarea învățăturilor. — Era și firesc, 
deoarece rolul memoriei e capital. Prin memorie, omul sa 
despărţit de animalitate. (Şi alte animale se folosesc de anexe 
artificiale. Maimuţa sparge nucile cu piatra, dar o aruncă... 
Singur pithecanthropus erectus a păstrat-o și a ajuns să se 
ajute cu unelte la muncă... Singur el a ținut minte înlesnirea 
pe care i-o făcuse pietroiul — eolithul, bățul de scos rădăcini, 
etc. și astfel memovia și atenţia tot mai vie, înteţită de între- 
buințarea unor „organe artificiale“ a fost începutul carierei 
sufleteşti, care l-a ridicat pe om deasupra tuturor vietăţilor.) 

Privind deci cât de puţin mecanismul memoriei, ne dăm 
seama îndată că şamanul avea să pună mare temeiu pe me- 
morie, chiar când era lipsit de preocupări magice ori etice. 
Amintirea uşoară a lucrurilor (poteca de vânătoare, culcușul 
animalelor, locul bun de pescuit, etc.), produce și plăcere, apoi 
e și folositoare 1), Dela credinţa vechiului șaman în cuvântul 
putere, urmașii lui (între care se număra și belferul) au ajuns 
la întrebuințarea cuvântului chiar numai ca mijloc de amin- 
tire. lar metoda cea mai firească era, firește, pritoceala... 
Papagalul aude şi repetă ; copilul aude și repetă... La atâta se 
mărginește în forma ei clasică metoda belferului, pentru care 
Jimba noastră are calificativul foarte expresiv — bucher. — 
Cuvântul acesta ne reamintește timpul când și la noi, bieții 


1) Creierul filtrează necontenit tot ce percepe: Dacă în filtru nar 
rămânea nimic, viaţa sufletească ar fi nulă : firul identității (baza psicho- 
logică a eului, a personalităţii și deci a educaţiei) nu sar putea toarce 
mai departe. „Din gol“, Timpul ar cerca în zadar să se mască. Spaţiul 
tot așa. 
Prin “urmare, ar lipsi minţii copilului tocmai stâlpii cei mari, pe 
care se razemă toată schela... Din contra, re-găsirea (reprezentarea) în 
memorie a imaginilor ce mai trecuseră cândva prin cercul luminos al 
conștiinței e o „avere“ sufletească, dătătoare de putere. E un lucru plă- 
cut chiar numai ca joc al minţii, înainte de a fi folositor traiului. 

copii începeau învățătura cu nişte buchi, puse în vârful unor 
bețe. Semnele acelea reprezentau anume sunete, iar buche- 
reala : az, buche, vede, glagore... şi învățarea lor pe de rost 
(cunoașterea semnelor grafice dela capătul sau rostul bățului) 
a fost cel din urmă rest de metodă belferească în şcoalele 
noastre. — Asta însemna a învăța pe de rost. Şi fiindcă am 
citat la început numai exemple din alte țări, nepărtinirea ne 
obligă să pomenim și dela noi câteva documente de arhaism 
pedagogic. Iată, de pildă, descrierea unei metode originale, 
lipsită de orice preocupare magică ori etică — așa dar memo- 
rizare pur intelectuală, după tipicul belferesc : 

Dacă ai de învățat o lecţie, urmează așa : „Citeşti rândul 
întâi până-l înveţi pe dinafară. Când ai ajuns să-l zici fără 
să te uiţi în carte, îl zici repede de 24 de ori în şir. Pe urmă, 
treci la rândul al doilea și tot așa îl descurci, îl înveţi și-l zici 
pe nerăsuflate iar de 24 de ori... Acum, fiindcă știi și rândul 
al doilea, trebue să-l legi de cel dintâi și să-l zici împreună 
tot de 24 de ori. Şi ca să nu greșești și să zici — de mai 
multe ori, sau de mai puţine ori, luaţi, când începeţi să învăţaţi, 
24 de pietricele lângă voi; zici rândul întâi odată și muţi o 
pietricică din grămadă. Mai zici odată, și mai muţi o pietri- 
cică. Şi zici așa, până se isprăvesc toate pietricelele...“ 1). 

Cum vedem, belferia tindea şi ea spre sistematizare. 
După ce preocuparea magică a mai scăzut, metoda belferilor 
a avut ambiția să devină cum sar zice raționalizată. Unii au 
perfecționat procedarea memorizării auditive ; alții pe cea vi- 
zuală, iar câțiva și pe cea motrice. De pildă, metoda simplistă 
a lui Girard (cel cu repetarea cuvintelor flexionare în toate 
formele conjugării sau ale declinării) a fost aplicată şi la scris. 
In loc să zici de multe ori un cuvânt, o propoziție, un rând 
sau o pagină... ceea ce ar obosi urechea belterului și i-ar răpi 


1) N. PLOPŞOR, Pământ şi Suflet oltenesc, Amintiri Craiova 1934 
Din această mărturisire poate vedea oricine că am contribuit și noi la 
perfecționarea metodei belfereşti. — Culmea fusese însă atinsă, fără știrea 
noastră, de un mare „docteur sophiste, nomme maistre 'Thubal Holo- 
pherne“, care în timp de cinci ani şi trei luni învățase pe Garagantua să 
spună lecţia nu numai dela început spre sfârșit, dar și de-a'ndăratele. 
IT luy aprint sa charte si bien qu'il la disoit par cueur au rebours (RA- 
BELAIS, 1, 14). 

prea mult timp, a fost mult mai comod belferului să silească pe 
şcolar a scrie singur de câteva sute ori mii de ori, cuvântul sau 
propoziţia respectivă. Astfel, scrisul a ajuns să fie pe-alocurea 
pentru copii o tortură mai grea și decât repetarea verbală, 
fiindcă oboseşte nu numai ochii, dar și mâna, amorțind și 
creierul până la adormire. — E drept că belferii lipsiţi cu 
totul de suflet făceau lucrul acesta nu atât pentru a ușura 
învățătura, cât mai ales spre a pedepsi pe unii școlari... Mult 
mai miloși şi mai iscusiți sau arătat dascălii budiști. In loc 
să-și ostenească mâna scriind ori buzele recitând rugăciunea 
lor obișnuită : om mane padme hum, ei au născocit ceva mai 
practic : „morișca de rugăciune“. Omul își vede de treabă, 
iar morișca se roagă singură pentru el. — In privința asta, bel- 
ferii europeni au rămas mai prejos, ei nau inventat niciun 
mijloc tehnic pentru a înlocui memorizarea, dar au perfec- 
ționat o altă latură a metodei șamanilor: au inventat bătaia 
mecanică a şcolarilor, prin mașini de bătut, ca să cruţe bra- 
țele şi nuiaua învățătorului... Fiind încredințați că bătaia ajută 
memoria, unii au ajuns chiar la o formulă tipică; ei zic: bate 
cu varga partea dela mijloc a corpului, ca să se suie mintea 
la cap... (Metoda aceasta şamanică se mai întâlnește chiar 
acolo, unde te-ai aștepta mai puţin. — Unul dintre cei mai 
inimoşi pedagogi contemporani mărturisește, cu multă sfieală, 
că, la începutul carierei, bătea şi el în lege... In ţara lui, una 
dintre însușirile cele mai necesare unui director de școală 
a fost până nu de mult și aceea de a şti să bată!) bine cu 
biciul, măcar că dela Quintilian și până la Montaigne, Locke 
şi alţi pedagogi moderni, metoda brutală a bătăii fusese osân- 
dită în chipul cel mai categoric.) 


* 


Făcând suma tuturor celor înșirate până acum, despre 
belfer și belferie, putem formula următoarele concluzii : 

1)  Procedarea belferească nu este o excepție, adică un 
fenomen local, ci a fost o formă de pregătire a tineretului răs- 


1) H. G. WELLS, Un grand €ducateur moderne, Sanderson, Paris 
1929, p. 37. 

pândită pe toată fața pământului; e forma cea mai arhaică a 
învățământului. 

2)  Belferismul nu însemnează lipsă de metodă, ci tocmai 
o metodă ajunsă la cristalizare, adică —. în felul ei — la per- 
fecțiune. 

3) Tipicul belferesc de azi: memorizare mecanică, sti- 
mularea memoriei prin pedepse fizice (bătaie, post, punere în 
genunchi, etc., etc.) este un fenomen străvechiu, ale cărui urme 
n'au pierit cu totul; e adică un relict pedagogic. 

4) Belferismul a trecut prin mai multe faze : 

a) Pe treapta cea mai de jos, şamanul era stăpânit nu- 
mai de preocupări magice şi utilitare ; cuvintele lui trebuiau 
memorizate fără nicio schimbare, — altfel puterea lor putea 
să se piardă, ba să dea naștere chiar la nenorociri. (Magul 
însuși, dacă ar fi citit „semnul întors“, o lume întreagă se 
putea prăpădi.) — Azi, faza aceasta nu mai e reprezentată în 
țările mai civilizate şi culte, decât prin puţini vrăjitori (de 
obiceiu prin femei bătrâne, care descântă, fac farmece și umblă 
cu lecuiri empirice). 

b) In faza următoare, elementul magic cade în umbră, 
iar belferul se preocupă mai mult de latura etică. — La Evrei, 
se poate urmări cum partea magică și didactică erau încă ali- 
pite în Templu. Fiecare membru al comunităţii trebuia nu 
numai să-și întemeieze viața pe Lege, dar să fie în stare să 
scrie poruncile Legii şi chiar să le explice. Astfel, servitorul 
Templului a devenit învățător; Biserica și Școala formau la 
Evrei o unitate, iar poporul era împărțit întâi și întâi de toate 
în știutori și neștiutori ai Legii. Cartea și evlavia, evlavia și 
cartea sunt aproape unul și același lucru. Fariseii înfățișează 
minunat această treaptă a belferismului, ca expoziție perma- 
nentă de rituri, atitudini, formule și semne magice. Unii 
mergeau gârboviţi, ca hamalii — ca și cum ar fi purtat pe spa- 
tele lor greutatea tablelor Legii. Alţii se numeau Kizai (adică 
„frunte sângerată“), deoarece mergeau pe drum cu ochii în- 
chiși, să nu vadă cumva chip de femeie, şi astfel se loveau cu 
capul de toate zidurile... Alţii mergeau cu piciorul târîș... 
adică uitaseră să calce cum se cade, atât de mult gândul lor 
era pironit la poruncile Legii lui Moise ! 

Cc) In sfârșit, într'o fază și mai evoluată, belferul — 

emancipat de magie și chiar de preocupări etice — devine 
apostolul memorizării pure : cere buche pentru buche, — vir- 
tuozitate intelectuală. — Mai ales când în structura psichică a 


dascălului-belfer s'a nimerit să predomine memoria, el ajunge, 
cum se zice la sport, un as: știe toată cartea „din scoarță în 
scoarță“, o poate spune oricând „pe de rost“, „ca pe apă“, etc,, 
etc. Expresiile acestea reprezintă aspectele superlative ale bel- 
feriei. 


Inainte de a termina cu metodele educaţiei la sălbatici, e 
necesar să mai relevăm câteva fapte din care să se vadă și 
treptele învăţăturii în această fază. 

Cu toate că principiile mai sus arătate sunt aceleași pre- 
tutindeni pe treapta magiei, modalitățile aplicării lor sunt 
nu se poate mai variate dela o populaţie la alta. La neamurile 
puțin desvoltate, unde omul rătăcește încă în chip de hoarde 
mărunțele, trăind dela mână până la gură (Fuegieni, Boșimani, 
Eskimoșşi, etc....), creşterea copilului este aproape tot așa de 
simplă ca şi a progeniturii animalelor sălbatice. Pruncul e o 
anexă a mamei timp de câțiva ani, iar după pubertate un nu- 
măr mai mult în familie. Acolo însă, unde munca este mai 
diferențiată (la agricultori, la vânătorii-mari la pescarii-mari, 
etc.), populaţia fiind mai deasă şi numărul copiilor mai consi- 
derabil, creșterea tineretului devine mai complexă. Schema 
generală e aceasta : 

1. Până la 3——A ani, cum am spus, copilul se ține de 
mamă. Femeia Eskimosului poartă pruncul într'o pungă de 
blană, atârnată la spinare, între piele și haină, după cum kan- 
gurul își ţine puiii în sân. In anii următori, copilul se bu- 
cură de o libertate nemărginită, ca și puii mamiferelor sălba- 
tice, după înțărcare. (Atâta numai că sălbătăciunile își în- 
țarcă iute puii, pe când la om alăptarea durează ani de zile — 
la Eskimoși, până la 10—12 ani.) Fetiţele stăruesc pe lângă 
mamă și muncesc de mititele, dar băieţii nu-s supuși la nicio 
îndatorire. Educaţia lor e pur negativă. „Cunoșştinţele despre 
lume sunt culese numai „din văzute“ şi din jocurile care 
imită munca părinților. Despre Papuași, un călător se exprimă 
astfel : „Părinții nu dau copiilor niciun fel de învăţătură şi 

nicio regulă de purtare... Afară de fete, care de mici trebue 
să “lucreze, copiii nu primesc nicio povăţuire la meșteșugurile 
pe care odice Kanac trebue să le știe... Toate muncile: îm- 
pletire decvârşe, cigplirea trunchilor spre a face luntri, facerea 
lăncilor și aor- arme, toate le deprind tinerii numai din vă- 
zute, fără nicio învățătură cu vorba“ (PFEIL,). 

E caracteristic că nu există nici pedepse pentru copii, 
nici măcar vorbe rele. Nu e la mijloc nici nepăsarea, nici 
iubirea prea mare, ci un motiv magic: copilul este numai din 
punct de vedere fisiologic al părinţilor lui; sufleteşte însă, el 
este întruparea unui strămoș mort. Un tratament rău sau 
chiar o vorbă rea poate supăra spiritul strămoșului, atunci el 
pleacă și copilul moare, ceea ce este pentru sălbatic de o în- 
semnătate capitală. Nu-i nicio nenorocire mai mare, decât să 
piară cineva fără urmași, fiindcă de fapt omul nu moare, ci 
numai își schimbă locul „dincolo“, în ceata înmormântată a 
clanului. Acolo fiecare „mort“ trăiește mai departe și se bu- 
cură de darurile primite dela urmași rămași în viață. 

E rău numai de acela care n'are urmași... Acela e primit 
foarte rău în clanul morţilor, ba poate fi chiar și alungat. 
Osânda începe uneori dela înmormântare. Burlacul este în- 
gropat fără ceremonie sau svârlit în tufe, ca și copiii neajunși 
la pubertate (lipsiţi prin urmare de „inițiarea“ care îl face 
membru al clanului). Așa dar, morții trăiesc, iar dorința lor 
cea mai vie e să se întoarcă iarăși pe pământ, intrând în vreun 
copil nou născut. — Așa stând lucrul, e ușor de înțeles pentru 
ce copiii sălbaticilor sunt scutiţi de orice constrângere şi chiar 
de cea mai mică dojană. 

2. Vine însă pubertatea. Aceasta este adevăratul în- 
ceput al vieţii. Și corpul, și sufletul este acum destul de for- 
mat, ca să poată împlini datoriile vieții de clan. Dar pentru 
asta trebue oarecare pregătire și o „inițiare“'. Faza negativă a 
educaţiei s'a terminat; acum începe cea pozitivă: „Școala“. 
Iar modalităţile sunt foarte variate. Relevăm ca o completare 
a celor spuse mai înainte următoarele : 

a) Dobândirea purității. — Cauzele care îl pot face pe 
cineva să fie „necurat“ sunt nenumărate. Imprumutăm din 
descrierea unui explorator care a studiat viața Kafrilor numai 

atât . „Sunt necuraţi toţi copiii până ce sunt primiţi în rândul 
adulților““ (Liechtenstein). 

De aci urmează că la intrarea în viața clanului, grija cea 
dintâi e să se arate băiatului riturile purificării 1). Să afle de 
pildă că postirea, vegherea, abținerea dela anume hrană și dela 
anume acțiuni... pot aduce purificarea. Ca vânători, ei trebue 
să ştie că, înainte de a pleca la vânătoare, trebue să se supună 
unui regim ascetic, să execute anume danțuri, să cânte anume 
cântece, etc. 

b) Dobândirea harului. — Prin har (charisma) înțelegem 
o putere specială, căpătată prin intervenirea spiritelor sau a 
zeilor. Câte trebuințe, atâtea haruri sunt necesare. Unul are 
harul de a aduce ploaie unde trebue; alt har poate înlesni 
vânătoarea, chemând mult vânat la locul cuvenit; al treilea 
ajută sămănăturile, etc., etc. In insulele Truk (Micronesia), 
viața omului atârnă în deosebi de arborele care dă pâine (arto- 
carpus). Poamele lui, mari cât pepenii, vin din cer, cad în 
sbor și se așează pe ramuri, ca un stol de păsări. Vraciul 
(suatomi) care mijlocește această ispravă are harul de a chema 
fructele. Numai el știe riturile necesare pentru dobândirea 
unei recolte abundente ; el hotărăște anume tabu: să nu mă- 
nânci sub acel pom, să nu aprinzi foc, să nu faci sgomot spre 
a nu speria fructele-pasări, când vin în sbor, etc., etc. A avea 
așa dar un suatomi este pentru indigeni o chestie de viaţă și 
de moarte. lar el trebue numaidecât să lase altuia harul... 
La Tlinkiţi (P. Roşii din America de Nord), șamanul lasă harul 
său fiului, împreună cu masca, toba, amuletele ş. a. Insă poate 
şi un băietan din altă familie să dobândească har, retrăgându-se 
în pădure, postind, veghind, chinuindu-și corpul... până ce 
simte că-i vine „inspiraţia“. Și la Evrei se poate vedea lă- 


1) A fi împur, după credintele sălbaticilor însemnează a fi slab, 
adică a fi lipsit de puterea vieţii. Prin urmare, organismul copiilor 
nefiind încă destul de desvoltat, este încă „impur“. Abia iniţiarea îi 
va da putinţa de creștere deplină, adică destulă putere spre a trăi şi 
a-şi câștiga mijloacele de traiu. — Insă și mai târziu, după pubertate, 
omul poate deveni iarăşi impur, adică slab, din anume cauze. De pildă, 
toate lehusele sunt impure timp de o lună; toți bărbaţii timp de 15 zile 
după moartea soției ; toate mamele timp de două zile după moartea 
pruncului lor ; toţi cei care au fost de faţă la înmormântare; toţi câţi 
au fost la războiu, etc., etc. (H. LIECHTENSTEIN.) — Prin urmare, pu- 
rificarea din anii adolescenţei trebue repetată în toate aceste cazuri spre 
a spori iarăşi puterile vieții. 

murit transmiterea harului. El era legat de familia Leviţilor, 
iar actul de transmitere era însoțit de o sumă de ceremonii: 
cufundare în apă, tundere, ungere cu sânge, înzestrarea cu 
haine preoțești și alte semne hieratice. 

c) Dobândirea unor meşteşuguri. — Ajunşi la pubertate, 
tinerii trebue să deprindă şi anume munci, adică intră întrun 
fel de școală profesională. Școala e într'o poiană, în vreo pădure, 
pe malul unui râu, al unui lac de pescuit, ete. Sub privegherea 
șamanului ori a unui alt bărbat îndemnânatic, ucenicii se de- 
prind acolo la vânătoare, la pescuit, la lupta cu armele, la pune- 
rea lațurilor, a căpcănilor, a vârșelor, etc. Iar prinderea celui 
dintâi vânat mare (ca şi uciderea celui dintâi dușman, în răz- 


boiu) e socotită ca un fel de examen de maturitate ; — tână- 
rul a învățat adică „meșteșugul“ de a trăi. 
d) Dobândirea științei. — Iniţierea este deplină, când 


novicii ajung și la știință. Prin asta se înţelege cunoașterea 
tradiţiilor clanului : origina lui, strămoşii mai însemnați, ispră- 
vile lor, întocmirea lumii (a cerului și a pământului) și tot ce 
mai trece prin minte sălbaticilor. Iar uneori învățătura ajunge 
chiar la un fel de specializare. De pildă, Negrii Kru au „dot- 
tori-vraci“ ca și alți sălbatici, dar la acest neam nu poate 
ajunge cineva medic (dryabo), dacă n'a urmat măcar doi ani 
învățături la un alt medic. In acest timp, „ucenicul însoțește 
pe vraciu în toate călătoriile lui, împlinind pe lângă el anume 
servicii, și n'are voie să se tundă, să-și spele faţa ori să atingă 
cu apă măcar altă parte a corpului. Când a terminat învățătura, 
vine isprava cea mare: tunderea capului, ceea ce înseamnă 
consacrarea ca medic. lar maturitatea cunoștințelor medicale o 
dovedește astfel : i se aduce în față mai multe oale ; el trebue 
să ghicească în care se află capul unei găini tăiată în acest 
scop. Dacă ghicește, asta e dovada că are capacitatea cuvenită 
spre a deveni medic și biruinţa e sărbătorită de prieteni cu 
mare alaiu'. 

Dar nu numai pentru vindecarea bolilor, ci şi pentru alte 
nevoi ale vieții trebue să dobândească novicele cunoștințe ma- 
gice și harul respectiv, deoarece, cum am spus, sălbaticul 
trăiește într'o frică necurmată de puterile ascunse ce rătăcesc 
pretutindeni. Oriunde și oricând i se pot întâmpla cele mai 

mari nenorociri. Poate de pildă să plece tot vânatul din pă- 
dure ; poate să se sfârșească apa ploilor și sămănăturile să nu 
mai răsară niciodată ; poate să piară chiar soarele de pe cer..: 
Toate calamităţile pândesc traiul omului, iar el nu se poate 
apăra decât într'un singur chip: cunoscând mijloacele de a 
împăca spiritele, făcându-le binevoitoare. De aci, nevoia de a 
împlini inițierea prin dobândirea științei despre anume ri- 
turi, cuvinte și acţiuni care trebue să fie apoi repetate stereo- 
tip, ca în vremea strămoșilor... Altfel, cataclismul e gata. 

In rezumat, educaţia în faza magică se înfățișează ca me- 
todă sub aspectele următoare : 

a) In anii prunciei, copilul e o anexă a mamei. 

b) In restul anilor, până la pubertate, educaţia e nega- 
tivă. Copiii sălbaticilor trăiesc fără nicio constrângere și fără 
nicio învăţătură, afară de cea dobândită „din văzute“ şi prin 
jocuri ca imitație a muncii. 

c) In anii pubertăţii începe educaţia pozitivă — școala. 
Tânărul primește purificarea și caută să dobândească un har, 
anume deprinderi de muncă și cât poate din enciclopedia, adică 
„Știința“ clanului său. — Treptele educaţiei sălbaticilor sunt 
aceleași, numai cuprinsul lor e deosebit și oricât de absurd ni 
s'ar părea, pedagogul nu trebue să uite că magia a fost şi este 
încă chiar în omenirea de azi cea mai largă temelie a educaţiei 
gloatelor. 


III. REZULTATE 


Urmările creşterii tineretului în faza cugetării magice 
sunt uşor de ghicit. 

1) Mai întâi, în ce privește educația fizică, din credința 
că sângele și rănile sporesc puterea, corpul se alege cu o sumă 
de chinuri absurde, cu cicatrici care rămân toată viața şi chiar 
cu unele ciuntiri sistematice : anume degete tăiate, anume dinți 
smulșşi sau piliți în diferite forme, cu buzele spintecate, cu 
nasul găurit, cu urechile bortite, etc., etc. Un singur efect al 
acestei educații sălbatice e pozitiv : copiii slăbănogi pier aproa- 
pe toți. — La Bassuto, de pildă, unde vergile (pag. 162) ca 
mijloc didactic sunt în mare cinste și unde adulţii sunt 
siliți în timpul iniţierii să doarmă desbrăcaţi pe pământul gol 

chiar şi în lunile de iarnă, mulți băietani trec dela școală (ma- 
pato) de-a-dreptul la cimitir. Lucrul e însă ținut în taină 
până la sfârșitul ceremoniilor, când unul dințre privighetorii 
„examenului de capacitate“ vine la părinţii răposatului şi 
sparge o oală în faţa lor, — semn că fiul a ajuns pe lumea 
cealaltă. 

Educaţia fizică în faza belferiei este așa dar sau nulă, 
sau o cauză de boli și alte neajunsuri: Sluţirea corpului, reu- 
matisme, oftică, etc. Pe când animalele sălbatice sunt de obi- 
ceiu întregi și sănătoase, Singur omul a chinuit, a ciuntit şi 
chiar a pocit progenitura sa înadins (krankes 'Tier, cum îi zice 
Nietzsche). Iar după ce magia i-a incurcat drumul vieții mii 
şi răsmii de ani, numai de câteva milenii şi-a mai venit în fire 
în câteva orizonturi de civilizaţie și cultură mai înaltă: în 
China, India, Asia apuseană, țările dimprejurul Mediteranei, 
Mexic și Peru. Japonezii în Extremul Orient, Persanii, Grecii 
și Romanii sunt cele dintâi popoare care s'au apropiat de o edu- 
caţie fizică sănătoasă. In deosebi palestra Grecilor, unde gim- 
nastica era însoţită de dan şi de muzică, a fost și a rămas 
pilduitoare. Dar concepţia creștină despre corp ca un fel de 
cuib al păcatului și aliatul Satanei în contra sufletului a avut 
drept urmare o nouă chinuire a corpului : postire, biciuire, izo- 
lare în peşteri, pe vârfuri de stânci, castrare (Lipoveni), îm- 
brăcăminte înțepătoare și alte abuzuri care amintesc educația 
șamanică. — Abia Scandinavii au reluat cum se cade firul cre- 
șterii sănătoase din antichitatea greco-romană. 

2) In ce privește educaţia morală, îndreptarul cel mai de 
seamă fiind memorizarea de vorbe şi bătaia, urmările sunt 
iarăși lesne de înţeles. In loc să dea tinerilor deprinderi etice 
întemeiate pe convingere, metoda barbară a constrângerii nu 
duce decât la un fel de dresură animalică, la fel cu a fiarelor 
din menajerii, adică la împlinirea unor anume acţiuni — de 
teamă. In loc de a fi educativ-moral, efectul unei astfel de 
creșteri e uneori de-a-dreptul imoral. La Spartani, tinerii 
erau bătuţi până la sânge, spre a se deprinde să nu plângă, 
dacă de pildă un furtișag ar fi fost descoperit... Faimoasa 
formulă : frica este începutul înțelepciunii rezumă în câteva 
cuvinte efectele educației morale prin metode belferești. — 
Abia-abia în secolele din urmă a ieşit ceva mai mult la iveală 

doctrina că numai convingerea autonomă, care implică rușinea 
față de urmările unei purtări urâte, poate fi temeiu de îndru- 
mare durabilă și cu adevărat morală. — Aci e locul să amintim 
ca un lucru de laudă că și în faza cugetării magice, copilă- 
retul unor popoare a fost cruțat de înjosirea morală a bătăii. 
Am văzut că pentru întâia copilărie (dela naștere până la 
10-—12 ani) copiii sălbaticilor trăiesc în cea mai deplină liber- 
tate, scutiți nu numai de maltratare fizică, dar și de orice cu- 
vânt batjocoritor. In schimb, copilăria a doua (10—20 de ani), 
începând cu iniţierea, era un cumul de erori fizice și morale. 
Totuşi, în marginea de miazănoapte a Europei, barbarii de 
acum două mii de ani aveau și unele obiceiuri care respectau 
atât corpul, cât și sufletul tinerilor. Povestirile islandeze (Saga) 
ne arată că băieţii erau puși dela început „cu amândouă pi- 
cioarele în lumea celor maturi“, ca viitori războinici legați de 
altul nu prin supunere, ci prin devotament, iar bătaia n'avea 
nicun loc în anii copilăriei; — ba nici jocul, atât de maturi 
erau socotiți băieţii dela început. !) 

3) In latura intelectuală, metoda belferilor a ajuns și la 
ceva pozitiv : desvoltarea memoriei mecanice, dacă aceasta 
poate fi socotită ca o izbândă de mare preţ. 

a) La copii, ţinerea de minte e foarte ageră. Sălbaticii de 
asemenea au o memorie destul de sigură, așa că amintirea 
descântecelor — mai târziu, a legilor — a tradiţiilor transmise 
oral și altor fapte interesante pentru viaţa lor a fost efectiv 
ajutată prin unele metode coercitive. Pe lângă repetarea neo- 
bosită a cuvintelor sau a unor semne, memorizarea era ajutată 
şi prin asocierea unor fapte cu o durere fizică. — Unele me- 
ţode străvechi au fost păstrate până în timpurile mai nouă, 
chiar în obiceiurile populațiilor civilizate, dar lipsite de mește- 
şugul scrisului. De pildă, spre a întipări în mintea urmașilor 
linia unui hotar, bătrânii luau cu ei un copil, îl purtau pe hotar 
și, pe neașteptate, îi dăruiau o păruială sau câteva palme... din 
senin. Spre a-i potoli teama şi surprinderea, îi spuneau apoi 
prietenește că pe acolo trece hotarul... iar el, ca băiat vrednic 
de încredere, să facă bine să-l țină minte şi să-l transmită me- 
moriei altora, întrebuințând aceeași metodă, când va fi mare... 


1) Es gab keine Welt des Spiels (FR. WULLENWEBER, Altger- 
manische Erziehung, Hamburg 1925, p. 109.) 

Succesiunea păruielii din generație în generaţie devenea astfel 
un mijloc mnemotehnic, care ţinea loc de cronică scrisă. — 
Cu astiel de metode, memoria sălbaticilor (mai ales cea topică) 
ajungea uneori de o bogăţie uimitoare. Ross a întâlnit un Es- 
kimos care i-a putut desena din amintire harta țărmului polar 
pe o mare întindere, arătând toate cotiturile lui 1). 

Astiel stând lucrurile, era d& așteptat ca în faza magică 
memoria să fi căpătat cea mai mare desvoltare între toate în- 
sușirile sufletului omenesc. lar mai târziu, popoarele legate 
mai mult de metodele belferești să fi dobândit o memorie cât 
mai exercitată. Așa sa şi întâmplat. Religia lui Iahve fiind 
un contract între El și „poporul ales“, Evreii au dat zilnic cea 
mai mare atenţie contractului scris de Moisi pe muntele Sinai, 
după dictat. Religie, Lege și Istoria întâmplărilor neamului 
evreesc sunt atât de strâns împletite, încât una amintește în- 
dată pe cealaltă şi tustrele trebuesc să fie cunoscute tuturor. 
De aceea, timp de zece ani (dela 8 la 18 ani, tânărul Evreu 
trebue să învețe Tora și Talmudul, iar după aceea, oricine e 
dator timp de două zile pe săptămână să se gâidească la în- 
dreptarul de viață cuprins în ele. Sinagoga însemnează nu 
numai religie, ci și „școală“ şi repetarea necontenită a istoriei 
poporului evreu. Sărbătorile lui sunt nu numai amintirea con- 
tractului, dar și a împrejurărilor cum el a fost executat cu 
ajutorul lui Iahve, adică sunt sărbători naţionale. Evreul evla- 
vios trebue să fie gata a cita texte din Lege și cărţile sfinte, 
ca un jurist când desbate un proces. Și cum oricine poate lua 
cuvântul să citească şi să explice legea în Sinagogă, urma dela 
sine un mare exercițiu de memorie, — ceea ce a folosit apoi 
Evreilor şi în specializarea lor pentru calcul în negoț. — E 
drept că această desvoltare a memoriei mai mult verbală a 
fost în alte priviri o piedecă. Cu religia sa întemeiată pe 
Contractul scris de Moisi, Evreul și-a închis singur calea atât 
spre ştiinţă, cât și spre morală. „O rațiune autonomă în cu- 
noașterea lui Dumnezeu şi a Lumii sau în modelarea vieții, Ju- 
deii n'au cunoscut niciodată și nicăieri — ba nici măcar înce- 
puturi spre o ştiinţă rațională și spre o etică autonomă. Chiar 
ca Dumnezeu al profeților, al psalmilor și al lui Iob, Iahve ră- 


1) Relation du second voyage fait ă la recherche d'un passage au 
nord —- ou est, par Sir JOHN ROSS, Paris 1835, p. 344 ș.". 


| 
| 
. 
| 
| 
Y 
| 


TRILOGIA ȘCOALEI 177 


mâne antropomorf, un făcător de minuni: el poartă Legea în 
sine și o arată Lumii, dar nu este însuși Legea... Rămâne un 
Dumnezeu al revelaţiei tainice, iar această revelație este ma- 
gică, minune... Substratul şi cadrul judaismului și al Legii 
sale fundamentale a rămas magic pentru totdeauna“ 1). — Am 
relevat îndeosebi experiența pedagogică a poporului evreesc, 
deoarece el prezintă azi exemplul cel mai tipic pentru bel- 
ferism, şi pentru a se vedea totdeodată că magia a fost un im- 
pas din care numai puține grupări etnice au putut ieși până 
acum. 

Pentru a judeca însă și mai exact rezultatele educației 
magice e necesar să o privim în raport cu fiecare etate în 
parte. i 
Cei care au rămas mai mult timp sub influența belferi- 
lor au fost şi sunt încă pe-alocurea copiii mărunți. Memoria 
copiilor fiind destul de ageră, vedem că până sub ochii noștri 
memorizarea are încă un rol foarte însemnat în învățământul 
începător : Tabela lui Pitagora se învață din auzite, ca un 
cântec ; rugăciunile de asemenea. Scrisul (semne negre pe 
hârtie albă), cititul și socotitul mnemotehnic au fost lungă- 
lungă vreme tot capitalul de învăţătură al celor dintâi ani de 
şcoală. Numai credința în puterea memoriei şi constatarea că 
această facultate e mai vie la copii decât la oamenii maturi 
(tenacissima, cum zicea Quintilian) poate să explice grozavele 
abuzuri la care am fost martori — iar pe alocurea suntem încă 
și azi. — Ingurgitarea de cuvinte a fost atât de obișnuită, încât 
metoda aceasta mecanică a durat până în zilele noastre, moti- 
vată în deosebi de studiul limbilor moarte. In epoca lui Locke, 
învățarea limbii elene începea dela 7 ani, așa că chiar în se- 
colul trecut, un om ca John St. Mill a fost silit de părintele său 
(filosof şi economist) să învețe zilnic încă dela etatea de trei 
ani liste întregi de vorbe grecești. (La 7 ani, bietul copil tre- 
buia să citească dialogii lui Plato, deși citirea aceasta presu- 
punea și altceva decât memorizare de cuvinte. — Amintim în 
treacăt aceste relicte de belferism chiar în țări de mare cul- 
tură, fiindcă abuzul memorizării bântue uneori și acum în anii 
copilăriei și chiar mai târziu.) 


1) ERNST KRIECK, Bildungsysteme der Kulturvâlker, 1921, Lei- 
7ig, pag. 54. 
'Trilogii 12 

b) Adulții, fiind mai puţin docili decât copiii mărunți 
şi simțind că se deşteaptă în ei puterea raționamentului, sunt 
mai cruțați (afară de perioada pubertății, când inițiarea — cu 
toate formele ei, până la catehism) e ca un obstacol care cere 
opintire. — In ţările însă unde creșterea tineretului a ajuns 
sistematizată, chinul cu memorizarea mecanică continuă din 
nenorocire şi pe treapta învățământului numit „secundar“. 
Cum varga e o greutate pentru corp, cartea a devenit o greu- 
tate pentru creier. Metoda belferească se rezumă pentru astfel 
de cazuri în formula : „luaţi de ici până ici“, iar dovedirea în- 
vătăturii din partea școlarului se făcea recitând fără ajutorul 
cărții porția dată spre memorizare. — Anecdota povestește că 
elevii mai isteți biruiau uneori pe dascăl prin turuiala unei 
recitări atât de repezi, încât examinatorul nu mai putea urmări 
pe carte șirul vorbelor, ci sărea cu degetul tocmai la sfârșitul 
paginei, spre a se încredința dacă ultimele cuvinte ale școla- 
rului se potriveau ori nu cu textul tipărit. — Memorizarea lui 
Trăsnea, povestită de- Creangă, e tipică pentru această fază. !) 

Aşa dar, scena belferulu: evreu ori n.ahomedan, po- 
vestită la început, nu trebue să mire pe nimeni. Belferismul 
a fost, iar pe-alocuri este și acum, mult mai răspândit decât 
ne închipuim, nu numai pe treapta învățământului începător, 
ci și mai departe, la adulți. 

c) Dar pe treapta învățământului superior: fost-au şi 
acolo belferi și metode belferești ? 

Aproape ne sfiim să punem o astfel de absurdă întrebare, 
şi totuși ea este îndreptăţită. Chiar Universitatea a avut și 
are încă în unele țări o învățătură întemeiată pe memorizarea 
mecanică. — Am putea da exemple destule din evul mediu, 
dar un exemplu mai apropiat va lămuri mai bine de ce e vorba. 

„In Fez, alături de moscheia din Quaravin, este o şcoală 


1) Lecţiile de gramatică băiguite pe de rost: „Gramatica este... 
este... gramatica este arta... arta...“ sunt un document clasic de belfe- 
rism, iar cât de mult a fost prețuită și la noi capacitatea de a memoriza. 
putem vedea din următoarea mărturisire biografică. Intr'o înșirare de 
„Siluete“ (Craiova, 1934), autorul afirmă că unul din dascălii săi era 
gata să pună rămăşag că poate „memoriza în orice limbă cunoscută iui, 
modernă ori clasică, orice text la prima vizită (?) și fără greşală“. = 
Vitejia cea mare fiind memorizarea, era firesc ca un astfel de dascăl să 
preţuiască și el pe şcolari după capacitatea de a ingurgita o lecţie cât 
mai mare, repetând aidoma „.buchea cărții“. 


———————D. 

vestită, unde se cultivă numai două discipline: Gramatica și 
Dreptul.  Magistrul, așezat pe un covoraș de pâslă, lângă anu- 
me stâlp din geamie, deşiră cu glas monoton prelegerea sa. 
Știința este pentru el îot una cu o vastă memorie — o desagă 
de citate culese din cărțile învățaților de odinioară. Mândria 
lui cea mai mare e să înveţe pe studenţi ceea ce se învăţa 
acum o mie de ani, și să le arate că a citit și a păstrat în 
minte tot ce s'a spus înainte de dânsul cu privire la Gramatică 
ori la Drept. Din sacul său de citate, el nici nu mai alege 
și nici nu-și mai dă osteneala să împace părerile, chiar când 
sunt contradictorii... Tot meșteșugul lui stă în asta: să așeze, 
ca pe o scândură de șah, păreri albe și păreri negre, fără să 
joace vreodată partida până la capăt. Sidi Khelil a spus... 
Dar Zorkani a răspuns... lar la asta, Benani a întâmpinat... 
Insă Rehuni nu-i de loc de aceeași părere... Totuși Ghenun n'a 
înțeles tocmai așa... Concluzie: părerile sunt împărţite. — 
Noroc că El Karşi (un fel de patriarh al juriștilor musulmani) 
poate curma prin autoritatea sa orice dispută. — Cine citează 
în ajutorul său o părere a acelui învăţat, pune capăt oricărei 
discuţii, fiindcă ivirea unei alte obiecțiuni ar însemna o ade- 
vărată nelegiuire. Citatul din El Karşi încheie controversa ca 
un fel de binecuvântare papală“. THARAUD, Le Maroc.) — 
Am pus sub ochii cititorilor această descriere a studiilor din 
universitățile musulmane de azi, fiindcă observările acestea au 
fost făcute de unul dintre cei mai buni cunoscători ai lumii 
mahomedane şi evreești. Cât priveşte vechea bucherie sco- 
lastică din evul mediu și autoritatea formală a Cuvântului 
_ (biblic ori aristotelic), ea este destul de cunoscută spre a mai 
Îi nevoie și de dovezi. 

Totuși, trebue să recunoaștem că apogeul belferismului 
m'a fost atins în Palestina, în ghetto sau în lumea musulmană, 
ci în India. Copilul celor dintâi trei caste începe școala la 8 
ani şi poate rămânea ucenicul cuiva până la 36 de ani sau 
chiar tot timpul vieţii sale. Cum?  Instrucţia este acolo indi- 
viduală. Veda, adică „învăţătura“ nu e primită din cărţi, ci 
din viu graiu. Dascălul deprinde pe copil să spună pe de rost 
tot cuprinsul cărţilor sfinte, fără să schimbe o silabă, o into- 
nație și nici măcar un gest dintre cele care însoțesc cuvintele 
divine. De mii şi mii de ani, nu-i alt chip de învățat decât tra- 

diția orală. — Mai mare abuz de memorizare n'a făcut nimeni 
pe fața pământului... După Rig-Veda, vin la rând Upanişadele 
adică, învăţăturile „secrete“, iarăși orale ; — fiind secrete, tre- 
bue să fie împărtășite ucenicului în cea mai mare taină. 

Dar nu numai cărţile sfinte, ci și legile, adică învăță- 
mântul juridic trebue primit oral și ştiut pe dinafară. In 
schimb, câștigul sufletesc e foarte mare : „cine păstrează în me- 
morie Legile, acela merge de-a-dreptul în Raiu ; iar cel care 
poate recita și Ramayana este izbăvit de toate păcatele și se 
suie în cerul cel mai înalt...; pe când acela, care ar pune pe 
un discipol să recite — ori va recita el însuși — vreun imn 
vedic, fără să cunoască numele profetului, căruia i-a fost re- 
velat metrul in care a fost compus, zeitatea către care se în- 
dreaptă și adevărata sa întrebuințare, acela face cel mai mare 
păcat“. — Şi să nu uităm că unele învățături ale cărților in- 
diene sunt pline de cele mai subtile abstracţiuni... Cearcă 
acuma să biruești numai cu memoria auditivă o atât de gro- 
zavă sarcină ! O viaţă întreagă... și tot nu este deajuns. 

Există așa dar (cel puţin în Africa și Asia) și un învăţă- 
mânt superior rezemat pe simpla memorizare mecanică. — 
Pentru Europa și America, ne sfiim să facem o astfel de ipo- 
teză. Ca să fie cu putinţă așa ceva și în universităţile acestor 
două continente, ar trebui să admitem următoarea penibilă 
alternativă : sau un profesor care, neputând cugeta cu propriile 
sale mijloace intelectuale, e silit să împrumute cugetările și 
chiar forma de exprimare a altora (pritocind an după an, în 
fața auditorilor, aceleaşi fapte şi aceleaşi idei, cu aceleași vorbe 
citite din caiete îngălbenite) sau să presupunem un cap care 
a prețuit ceva în tinereţe, dar slăbind se mărginește să debi- 
teze propria sa producție intelectuală în chip stereotip, și o 
crede atât de prețioasă, încât o cere la fel și ascultătorilor... 
Insă nivelul sufletesc al auditorilor din Universitate și adân- 
cimea problemelor tratate în cursurile superioare, precum și 
libertatea discuţiei academice fac din belferism un fenomen 
atât de nepotrivit cu această treaptă de cultură, încât ne vine 
greu să-l admitem chiar ca ipoteză pentru ţările culte. 


TRILOGIA ȘCOALEI 181 


Pe lângă treptele de învățământ, paralel cu treptele 
etății, mai trebue să luăm în considerare și natura însăși a 
studiilor. In științele întemeiate pe raționament, cum e ma- 
tematica, de memorizare mecanică nici nu poate fi vorba. In 
ştiinţele despre lumea concretă (de ex. în științele naturale), 
partea memoriei e ceva mai însemnată. Și mai mare e însă 
în filologie, unde creierul trebue să înmagazineze un mare nu- 
măr de cuvinte şi de forme lexicale. De aceea, filologii sunt 
aceia care au pătimit şi au făcut şi pe alții să pătimească mai 
mult de pe urma memorizării verbale. Nietzsche, care își înce- 
puse cariera ca filolog, credea că împovărarea memoriei ar fi 
una dintre cauzele care face ca judecata filologilor să fie 
uneori foarte slabă 1). — Dar, la dreptul vorbind, cazurile ace- 
stea nu mai privesc belferia, ci treapta profesorului, despre 
care va fi vorba în capitolul următor. 


* 


Urme de belferism în Țările Româneşti. 
— Fiindcă am citat urme de belferism de aiurea, e bine să ne 
amintim că și neamul nostru a trecut cândva prin faza aceasta. 
Pe lângă faptele înșirate mai înainte, să mai adăogăm câteva. 

Până nu de mult, partea cea mai însemnată a învățăturii 
se rezema și la noi pe memorizare. La începutul scrierii şi a 
citirei, trebuia învinsă mai întâi o mare greutate : aflarea alfa- 
betului, după o metodă foarte primitivă. Copilul învăţa „,Ta- 
tăl nostru“ din auzite. Apoi i se punea în față aceeași rugă- 
ciune, însă scrisă, iar el trebuia să urmărească cu ochii pe hârtie 
cuvintele pentru a stabili o potrivire între sunetele știute pe 
de rost și semnele grafice : Ta-tăl (T-a și încă odată t și iarăși 
a, dar cu o căciulă deasupra ă, apoi L...). Şi tot așa pe dibuite, 
luând seama la toate semnele, ca la niște musculiţe înșirate pe 
hârtie. — Noroc că buchile slavone nu erau mici, ci mari ca 
niște bondari. — Pentru înlesnire, învățătorul (adică preotul 


1) JOSEF STRZYGOWSKI, un eminent reprezentant al istoriei 
artelor, consideră cultivarea intensă a filosofiei clasice în Germania ca 
„piedeca principală a lărgirii orizontului intelectual al acestei ţări“ ; și 
tot această „hrana excesivă şi demodată“ îi pare a fi cauza „plictisului 
ce emană din German și-l face antipatic altor naţii“. Recherche scienti- 
fique et education, Paris 1931, p. 18, 19. 

sau dascălul dela biserică) scriau cuvintele acelei rugăciuni pe 
o lopățică de lemn, numită panahidă, iar copiii le urmăreau cu 
degetul, citind (în chip de cântare prelungă) părticeiele fiecărui 
cuvânt, pronunțându-le răspicat : Ta-tăl nos-tru ca-re-le... Ast- 
fel, bieţii copii, fără să-și dea seama, urmau metoda sălbati- 
cilor, pornind dela intuiţii globale (nu analitice). Kafrii cu- 
prind dintr'o aruncătură de ochi toată cireada, și știu care vită 
lipsește,. fără să privească pe rând, animal cu animal. Din 
privirea cuvântului tatăl, copilul trebuia să descopere singur 
sunetele lipite în acel cuvânt şi să le lege de cele 5 semne ale 
vorbsi respective. — A fost aşa dar un real progres, când au 
început a circula și la noi abecedare sau bucoavne !) tipărite 
gata (în Transilvania erau numite adibucoavne). 

După ce isprăveau de cutit bucoavna (unii renunțau din 
capul locului la scriere, ca fiind o muncă prea grea), școlarii 
treceau la Ceaslov, legând această învățătură nouă și de oare- 
care aplicări practice, ajutând adică pe dascăl și pe preot la 
slujba bisericească. In sfârșit, venea rândul Psaltirei, învă- 
țătura cea mai grea și mai înaltă. Cine învăţa și această carte, 
ştiind s'o citească deslușit şi repede (unii o învățau şi pe de 
rost — măcar psalmul 50 și catisma întâi), acela era sărbă- 
torit în chip public, cu un ceremonial care amintea trecerea 
doctoratului în vechile Universități medievale. „Când i se da 
unui copil să înveţe psaltirea, i se făceau anume onoruri, pu- 
nându-l să șadă pe un scaun, purtat pe umeri de patru dintre 
tovarăşii săi de învăţătură, iar ceilalți, conduși de un vătai 
(monitor) mergeau înainte, ținându-se de mână, doi câte doi, și 
cântându-i osanale bisericeşti. După ce străbăteau așa mai 
multe străzi, îl duceau la casa părinţilor săi, unde primea fie- 
care școlar, drept bacșiș, câte 5 sau 6 parale, iar dascălul do- 
bândea partea sa (câte un boccialic sau alt dar). In timpul 
mersului pe uliţă, eroul acestor onoruri triumfale ţinea ochii 
pironiți pe o psaltire, citind catisma LI: Fericit bărbatul carele 
ma umblat în sfatul necredincioşilor și în calea păcătoşilor n'a 
stat... 

Așa dar, memorizare, memorizare și iarăși memorizare. 


i) D. PLEŞOIANU, Privire asupra Instrucţiei Publice române, 1878 
(ia N. Conţ. Bul. Sem. ped. 1928, 9 Nov. 4.) 


—.——— 

lar asta nu numai în şcoalele începătoare, dar chiar în Acade- 
mie, unde se mai adăoga şi greutatea de a învăţa pe de rost cu- 
vintele unei limbi străine — cea grecească. „Se începea cu Eclo- 
gorion, dela file Grigorie (iubite Gligore — un fel de Cresto- 
matie ad usum delphini...). Cine ajungea până la scoarța cea 
din urmă a cărţii era trecut la Terpsitea (așa se numea Grama- 
tica alcătuită de prea învățatul dascăl Neofi] Duca) ; i se da 
apoi să citească Dialogurile Morților ale lui Lucian și era pus 
la Tecnologie. Dacă declina bine substantivul și conjuga ver- 
bul, era scăpat. Dacă nu, tipto (bătaie). Loghiotatul nu se tur- 
bura, dacă înţelegeai ori nu, dacă știai cine era Charon, ce 
era Stixul, ce puteri avea Joe. După trei sau patru ani, ajun- 
geai la Xenofon sau la Plutarh, cu care te deprindeai și la Sin- 
taxă ; potriveai alți trei-patru ani adjectivul cu substantivul, 
cu pronumele, cu adverbul... Dacă nimereai, bine; dacă nu 
tipto. Nici nu vrea să afle dacă înţelegi ori nu Cyropedia 
(copilăria lui Cyrus) ; dacă cunoşteai ori nu locurile pe unde au 
trecut cei „Zece Mii“, ori să cerce a te interesa cât de puțin 
la viaţa iui Timoleon ori a lui Epaminonda. Totul era ca tec- 
nologia și sintaxa să iasă bine, apoi te trecea la poeţi, începând 
cu Minin aide ! Astfel, în vreo zece ani, te găta — telios, fără 
noțiuni serioase de istorie, fără filosofie, fără elemente de ma- 
tematică, te lua de mână, te ducea într'o duminecă la părinți, 
zicându-le cu îngâmfare: băiatul a isprăvit cartea“! (ION 
GHICA). 

iată rezultatele educaţiei rezemată pe principiile și meto- 
dele belferești. Ele sunt nu se poate mai slabe: 

1. O mare oboseală fizică și chiar primejduirea sănătăţii ; 
totdeodată, o mare oboseală cerebrală și un tot atât de mare 
desgust de invăţătură, cum e şi firesc pentru orice lucru făcut 
în silă şi de frică. 

2) Stânjenirea desvoltării intelectuale și morale. Putem 
spune că faza magică a fost visul cel rău din copilăria ome- 
nirii, iar metoda tâmpă a belferiștilor este un rest din suferin- 
țele în care a căzut omul, după ce a părăsit instinctul şi a în- 
ceput a dibui calea în labirintul eresurilor inspirate de magie 

In rezumat : Belferul este treapta cea mai de jos în ierar- 
hia didactică. El este urmașul șamanilor, adică un „relict“, 
cum zic biologii, amintindu-ne și azi faza magică a cuge- 

tării omenești. lar bogăția termenilor de batjocură : bucher, 
tocitor, papagal... şi altele și mai rele, este un fel de dovadă 
plebiscitară că și la noi, ca și aiurea, metoda memorizării me- 
canice a tăcut multe victime. „Cumplit meșteșug de tâmpenie, 
Doamne ferește“ (CREANGĂ). 

Ca încheiere, putem afirma fără putință de îndoială că, 
atât ca principii (credința în puterea Cuvântului şi a Sângelui), 
cât și ca metode (vargă, post, carceră, etc.) şi ca rezultate (ciun- 
tire fizică şi tâmpire sufletească), belferia este pentru totdeauna 
osândită ; ea nu mai poate fi îngăduită la niciun popor cu 
respect față de copii și cu grijă de viitor. In deosebi, pedep- 
sele corporale (pe unde vor fi mai existând) sunt semne de pri- 
mitivitate, care nu pot fi puse decât alături cu vechile cruzimi 
rituale : scurtarea degetelor, smulgerea ori pilirea dinților să- 
nătoși, tăierea împrejur şi alte tradiții absurde ale sălbaticilor. 


II 


PROFESORUL 


In faza magică, vorba și sângele 
erau temeiul puterii educative. In 
faza raționalistă, tăria toată stă în 
rațiune. 

* 


Spre deosebire de șaman şi de 
beljer, care se bizue pe cuvinte și 
rituri deșarte, profesorul cunoaşte 
exact o ramură a ştiinţei (sau chiar 
mai multe) şi stăpâneşte metoda de 
a comunica cunoștințele sale altora, 
numai cu ajutorul raţionamen:ului. 


I. PRINCIPII. — Oricât de multe şi variate sunt fenomenele me- 
diului înconjurător, homo sapiens a fost în stare să dibuiască dela o 
vreme oarecare ordine în şirul lor. Pregătirea tineretului a început a fi 
îndrumată și ea după regule impuse de judecată (raționament). — Scă- 
pată astfel de magie, educaţia fizică a devenit din ce în ce mai raţio- 
nală. — Cunoașterea sufletului a înlesnit apoi şi o educaţie intelectuală, 
etică și estetică rezemată pe criterii ştiinţifice. 

II. METODE. — Memorizarea mecanică scade. — Intuiţia şi ra- 
ționamentul devin pârghiile învățământuiui. — Precumpănirea progre- 
sivă a logicei (demonstrarea) faţă de eresuri și sofisme. — Aristotel e 
cel dintâi mare model de profesor. —  Primatul inteligenţei (0vs) — 
Treptele profesurii. — Metoda raționalistă culminează în secolul al 
XVIII-lea şi al XIX-lea (treptele formale ale lui Herbart, asociaţionismul 
școalei engleze : Stuart Mili, etc., pozitivismul lui Aug. Comte). — Reac- 
ţiunea (Carlyle). 

Il]. REZULTATE. — Inflorirea profesoratului paralel cu desvol- 
tarea ştiinţelor exacte. — Chiar sălbaticii, veniţi în atingere cu meto- 
dele profesoraie, renunţă la magie și la memorizarea mecanică în crește- 
rea tineretului. — „Cultul raţiunii“ şi credinţa în „idei-forțe“ — în- 
crederea exagerată in instrucţie. Lunecări raţionaliste. — Școala — 
izvor de suflete seci, înclinate spre sofisme. — Reacţiunea contimporană : 
„pedagogia existenţială“, „antiraţionalistă“ şi „fără iluzii“. 

După cum imagina lucrurilor se arată tot mai limpede, 
când ștergi pulberea ori ceața de pe oglindă, tot astfel natura 
a început a se reflecta tot mai clar în mintea omului, după ce 
credința în magie a scăzut. Oricât de copleșitoare e varietatea 
fenomenelor naturii, omul a băgat de seamă că anume fapte 
se leagă în chip destul de statornic. Totdeauna vântul și căl- 
dura soarelui usucă umezeala rămasă din ploaie; totdeauna 
irigul îngheaţă apa și acopere pământul cu ninsoare; tot- 
deauna apa curge la vale, nu la deal, etc., etc. Astfel, ființa 
omenească a trebuit să-și potrivească traiul după ordinea îm- 
prejurărilor (în deosebi, după ritmul anotimpurilor). Pe calea 
aceasta, a căpătat apoi deprinderi care au fost transmise dela 
o generaţie la alta. 

In ce măsură sa făcut trecerea dela cugetare magică spre 
raționament, la fiecare grupare etnică, este sarcina etnografiei 
s'o arate. Aci, în iegătură cu Trilogia Școalei, relevăm numai 
atât : muncind zilnic pentru adunarea hranes (culegere, vână- 
toare, pescuit, domesticirea animalelor și plantelor), pentru 
inmbrăcăminte, locuință etc., observarea repetată a faptelor, 
asocierea imaginilor, apoi a ideilor (însoţite de plăcere sau de 
durere) au dat omului deprinderi verificate prin judecăţi, care 
au surpat pe încetul credințele magice. — Din labirintul ma- 
giei, l-a scos așa dar pe om numai experiența — rădăcina tutu- 
ror cunoștințelor empirice, care avea să devină apoi știința 
exactă, 


1. PRINCIPII 


In loc de a mai considera cuvântul ca o putere, experiența 
i-a dovedit omului că, în repetate cazuri, vorbele șamanului 
rămâneau mereu zadarnice. (La unele triburi, vrăjitorul care 
nu aduce ploaie e uneori ucis.) Tot așa, în loc de a mai considera 
sângele (prin urmare rănirea şi bătaia) ca izvor de putere, 
omul şi-a dat seama dela o vreme de neajunsurile riturilor 
magice (tăierea degetelor, smulgerea dinților sănătoși, etc.). 
Şi astfel, corpul a început să fie respectat și îngrijit în chip 
mai raţional. 

a) Educarea simţurilor trebue să pregă- 
tească educaţia sufletului. — Incă din antichitate, 
vedem ivindu-se principiul ca educaţia să ţină seama de ne- 

voile fireşti ale corpului și chiar de dispoziţia individuală a 
fiecărui copil. La Hippocrate, emanciparea de magie se vede 
nu se poate mai lămurit. In cartea sa „,Preziceri“, el condamnă 
categoric pe cei care mai umblau cu descântece băbești. In 
schimb, punea la temelia tratamentului prognoza — bazată pe 
observarea mersului fiecărei boli și-și da seama „că-i mai lip- 
seşte încă mult medicinei (spre a deveni: o adevărată știință), 
dar cunoaștem, spunea el discipolilor săi, măcar calea de a găsi 
ce-i lipsește şi anume: medicii să caute (deslegarea proble- 
melor puse de boli), cercând să afle ceea ce este necunoscut și 
plecând numai dela ceea ce e cunoscut“. — Principiul acesta 
rațional însemna așa dar surparea pentru totdeauna a medici- 
nei întemeiată pe magie. 

În adevăr, în opera sa „Despre aer, apă și locuri“, pu- 
nând bolile în legătură cu mediul geografic, părintele me- 
dicinei și al antropogeografiei a fost cel dintâi pedagog care 
a îndrumat și educaţia fizică pe o cale pozitivă. Prin urmare, 
nu-i de mirare că, la Greci, palestra a ajuns nu numai un loc 
de gimnastică, adică de sport, ci a devenit cu timpul o ade- 
vărată şcoală de perfecționare a corpului omenesc. E destul 
să amintim numai atât: pe când şamanii chinuiau corpul, iar 
uneori îl şi ciunteau, adică mergeau contra naturii, „profeso- 
rul“ de gimnastică, inspirat de principiile lui Hippocrat privi- 
toare la higienă și medicină, a început să ajute natura, dând 
fiecărui tânăr tocmai ceea ce-i lipsea ca însușiri fizice. Gim- 
nasiarhul era dator să ţină socoteală chiar şi de dispozițiile 
individuale ale tinerilor. 

Lucrul acesta se adeverește deplin la Aristotel. In opera 
sa Politica, vedem lămurit că profesorul de educaţie fizică, de 
parte de a fi un belfer ignorant, trebuia să fie ceea ce am numi 
noi azi un om de cultură științifică. Conducând exerciţiile 
corporale, aşa numitul „gimnasiarh““ nu avea voie să proce- 
deze la întâmplare, ci „să aibă cunoștința exactă a tuturor 
efectelor acelor exerciţii, în ce privește sănătatea și puterea 
copilului“. In epoca aceasta post-magică, doar pedotribul dacă 
mai putea fi pus în rândul belferilor, deoarece „pedotribia se 
mărginea la exercițiile mecanice, ca gimnastica, înnotul, alerga- 
rea şi danțul“. Insă nici la pedotrib nu mai era vorba de 
niscaiva preocupări magice. 

Aşa dar, ajunsă pe treapta profesoratului, creșterea tine- 
rilor făcuse un mare pas înainte ; era îndrumată de acum nu- 
mai de raționament. Aristotel, de pildă, cugeta ca un dascăl 
modern la educarea simţurilor, punând înainte acest judicios 
principiu : „să formăm deprinderile copiilor înaintea raţiunii, 
adică corpul înainte de spirit“. Iar pentru asta, filosoful reco- 
manda și anume exerciţiu. Astfel, pentru educarea ochiului, 
trebue să chemăm în ajutor desenul. (Nu mai e vorba de ve- 
chiul desen magic, destinat să înlesnească vânătoarea ori nis- 
caiva farmece, ci ca să dea ochiului mai multă agerime şi 
chiar „un sentiment mai delicat despre frumuseţea corpului“). 
Tot așa, Stagiritul, ca fiu de medic ce era, privea muzica (atât 
vocală, cât și instrumentală) drept mijlocul cel mai nimerit 
pentru exercitarea urechii. In loc de cântec şi descântec magic, 
profesorul de muzică trebuia acum să aibă în vedere altceva: 
deprinderea auzului cu „ritmul“ și „armonia“ sunetelor. Ba 
adevăratul educator trebuia să meargă cu grija până acolo, 
încât să nu pună cumva în mâna tinerilor instrumente muzi- 
cale „care nu contribuesc la desvoltarea inteligenţei“ ! 1) — Mai 
rațional decât așa nici că se poate... La fel și cu danțul. Nu 
mai are nicio legătură cu magia, ca la sălbatici și barbari, ci 
urmărește scopuri pozitive : unele de educaţie fizică, — mlă- 
dierea corpului, altele etice — înteţirea curajului, înainte de 
luptă ; altele curat estetice — graţia şi frumusețea mișcărilor. 

Cât de autonomă ajunsese educația corpului în anticitate, 
se poate urmări şi din următoarele recomandări ale lui Quinti- 
lian : Nu numai că el împărtășește părerile lui Aristotel, dar 
cere mai categoric decât toţi predecesorii lui, ca profesorul să 
aibă în vedere ceea ce numim noi azi „metoda individuală“. 
„Când intră în gimnaziul plin de copii, profesorul de gimna- 
stică 2), după ce a încercat prin tot felul de exerciții corpul şi 
sufletul fiecărui copil, să-şi dea seama pentru care fel de luptă 
trebue să fie pregătit... Dacă vrea să pregătească un pan- 
cratist, îl va învăţa să lovească numai cu pumnul sau cu picio- 

rul ori să încleşteze pe adversar, şi-l va deprinde cu tot ce pri- 
vește acest meșteșug de luptă. lar dacă nu va afla în el aple- 


1) Politica, lib. V, cap. VI, 8& 
2) Palaestrae peritus... exercendi corpora peritus. 

care spre vreunul din aceste exerciții, se va mulțumi să-l for- 
meze pentru acea îndemânare, la care poate mai mult. Insă 
de două lucruri trebue numaidecât să se ferească : să nu ceară 
tânărului să lucreze peste puterile lui ; apoi să nu-l abată dela 
ceea ce poate el mai bine, către altceva care i sar potrivi mai 
puţin“ 1). — Vede orişicine numaidecât toată depărtarea dela 
profesorul bizuit pe raționament până la vechiul șaman sau 
urmașul său — belferul. 

b) Sufletul omenesc deși este o unitate, 
odin Și, cere O intreită grijă: intelectuală, 
etică şi estetică. — Un progres tot atât de însemnat se 
vede și în al doilea principiu: unitatea sufletului. 

Am arătat mai sus că omul primitiv nu-și cunoaște exact 
nici marginea ființei sale fizice, necum a celei sufletești. Un 
singur individ putea avea mai multe suflete... In neamul Io- 
ruba, fiecare ihs are trei: unul în cap, altul în stomac, al trei- 
lea stă în degetul cel mare dela picior. Cel dintâi e stăpân pe 
cap și dă omului capacitatea de a pricepe; îi dă adică talent 
și alte daruri intelectuaie, — mai ales dacă poartă și un ben- 
ghiu de sânge pe frunte, ca prinos adus acelui „suflet superior“. 
Al doilea e sufletul din stomac ; acesta poartă grijă de hrană 
și se manifestă prin foame ; al treilea ajută la mers, dacă ungi 
cu puțin sânge de găină degetul cel gros dela picior. Dar alți 
sălbatici au şi mai multe suflete. Cei din neamul Batak (Su- 
matra) au cel puţin șapte... Iar sufletele pot rătăci peste tot. 
Sunt polivalente, adică în stare să ia toate înfățișările. (Nişte 
Piei-Roșii, Bakairi, trimiși să prindă un fugar, după ce l-au 
pierdut din vedere, s'au oprit în fața unei broaşte țestoase, au 
luat-o în spinare și-au adus-o la colibă, fiind încredințaţi că 
fugarul se prefăcuse în broască. —- VON STEINEN). 

Cum a ajuns omul dela cercul îngust al instinctului și 
senzațiilor până la astfel de fantastice închipuiri este cea 
mai mare aventură a începuturilor inteligenţei, după ce homo 
sapiens a început să lucreze cu organe artificiale (uneltele). 
Dar crearea acestei lumi imaginare a cufundat biata fiinţă 
omenească în cele mai absurde rătăciri ; ajunsese ca o insectă 
care se învălue într'o rețea de fire atât de încurcate, încât 


1) Instit, Orat. II, 8. 

era ameninţată să piară strangulată, autoasfixiată. — Greu- 
tatea de a ieși din labirintul ficțiunilor cugetării magice era 
deci enormă, deoarece nu numai sălbaticii, dar chiar popoare 
ajunse la o civilizație și o cultură considerabilă purtau încă în 
spate greutatea influenței nemărginite a polivalenței spiritului. 
Lumea ajunsese pentru mintea omului un fel de pandemonium, 
căci, pe lângă sufletele localizate în corp, mai erau o infinitate 
în aer, în ape, în păduri... peste tot. Unele individuale, altele 
gregare : manes, lemures, driade, hamadriade, nimfe, etc. etc. 
Numai Indienii aveau vreo 330 de milioane de zei. A trebuit 
deci o uriașă opintire și a fost nevoie să treacă zeci de mii de 
ani, până ce experienţa faptelor zilnice i-a dat omului senti- 
mentul unei rânduieli în fenomenele naturii și a unei ierarhii 
a puterilor, culminând în cele din urmă : în monoteism pentru 
lumea spiritelor externe, și în credinţa că există un singur su- 
flet pentru fiecare om. 

Cum sa făcut această simplificare nu e locul să arătăm 
aci. Relevăm numai atât: în locul sufletului multiform, cum 
și-l închipuiau sălbaticii dominați de cugetarea magică, în 
raza raționalistă şi-a făcut loc ideea despre unitatea sufletului 
în fiecare individ și anume, având două legături : una cu corpul 
individului, alta cu mediul înconjurător. Hippocrat, ca medic 
și antropogeograf, lega fenomenele psichice mai întâi de creier, 
depărtându-le pentru totdeauna de stomac, inimă sau alte părţi 
ale corpului, iar pe de altă parte el cercă să clasifice tempera- 
mentele în chip științific, legându-le și de condiţiunile mediului 
geografic in care trăiește fiecare popor. Titlul operei sale: 
Despre aer, apă şi locuri exprimă destul de limpede concepția 
sa raționalistă. — Se înţelege, până la fisiologia și psichologia 
modernă era încă o foarte mare depărtare, dar pasul hotăritor 
se făcuse. Dela principiile magice, adică iraționale, de care 
erau conduși şamanii, unii reprezentaţi ai cugetării antice 
trecuseră la o concepție ştiinţifică despre fenomenele naturii. 
Cuvântul nu mai are pentru Hippocrat nicio putere tainică ; 
Sângele de asemenea nu mai avea proprietăți mistice... Edu- 
cația, atât cea fizică, precum şi cea sufletească trebuia să ur- 
meze alte principii decât ale șamanilor. 

II. METODE 


Noua concepţie despre suflet impunea și o nouă metodă 
pentru creșterea tineretului. 

1. Cunoașterea sujletului. — Ocupându-se de 
temperamente și făcând o încercare de caracterologie, Hippo- 
crat privise problema mai mult din latura științelor naturale 
și a antropogeografiei. Urmașii: săi au făcut însă câţiva pași 
mai departe. Socrate, cu formula : cunoaște-te pe tine însuţi“, 
arăta în chipul cel mai lămurit nevoia de a se întemeia o școală 
nouă: psichologia. Pe de altă parte, Aristotel, afirmând primatul 
inteligenţei (vos ), recunoscu și el necesitatea de a da tinerilor, 
ca aliment sufletesc, o intuiție cât mai bogată și mai exactă 
despre fenomenele naturii. —- Viaţa nu-i o boscărie, pe care s'o 
poţi îndruma prin mijloace magice (descântece etc.), ci e un 
şir de fapte supuse unor rânduieli pe care numai știința le 
poate determina și demonstra. Prin urmare, nu magul sau șa- 
manul va arăta novicilor firul cauzalităţii, ci trebue un om pre- 
gătit în ale ştiinţei — profesorul. 

Saltul acesta nu s'a făcut însă dintr'odată, ci numai pe 
încetul, începând cu poporul elin. Dela cunoștințe empirice, 
amestecate încă cu multă magie (la Egipteni, la Babyloneni, 
etc.), sa ivit cu Ionienii o concepție metafizică apoi fizică 
despre fenomenele naturii. Dibuirile acestea au fost nume- 
roase şi câteodată pot fi urmărite relativ ușor. Socrate, de 
pildă, cu tot postulatul său: cunoaște-te care însemna o în- 
drumare mai realistă decât a predecesorilor și implica creiarea 
psichologiei, totuși, în anume momente, sare și el cu câţiva pași 
îndărăt, deoarece asculta încă șoaptele magiei, adică pe acel 
vestit „geniu'“ personal ?). 

Discipolii lui Socrate sunt însă și mai emancipaţi. Xeno- 


1) „Să învăţăm, zice Socrate, ceea ce zeii ne-au dat puterea să 
învăţăm şi să ne slujim de revelație (navrixi)) spre a cunoaște cele 
ce nu sunt evidente (354), fiindcă zeii ştiu toate şi ne spun cugetul 
lor prin voce“. — „Lucrul acesta e mai adevărat și mai sfânt decât (opi- 
nia) celor care atribue și păsărilor puterea zeilor“. (XENOF. Apologia lui 
Socrate). 

Considerând astfel „seniul“ (3alpuăylov ) ca voce a zeilor, Socrate 
păstrase încă ceva din reflexul magiei ; era însă mai critic decât prede- 
cesarii, deoarece punea acel „geniu'' mai presus de auguri. 

fon, ca om de acțiune și aplecat către pragmatism, are o con- 
cepție pedagogică de un vădit realism, cum se constată clar 
din Cyropedia sa. -— Fiind îndemnat să îmbărbăteze pe ostași 
printr'un discurs, Cyrus răspunde astfel: „Nu-ţi bate capul cu 
vorbele... Nu există cuvinte atât de tari, încât să poată schim- 
ba într'o clipă niște fricoși în eroi ; să facă arcași meșteri din 
cei ce n'au tras cu arcul; să prefacă în lăncieri și călăreți în- 
demânatici pe cei care nu-s nici una, nici alta“. — In aceste 
afirmări, putem măsura toată depărtarea până la concepția 
celor ce credeau în puterea nemărginită a cuvântului magic... 
încât şopteau săgeții, înainte de a pleca din arc, să lovească 
tocmai unde trebuia. (vezi pag. 150). Cyrus continuă: „Ar 
putea oare un discurs să insufle într'o zi sentiment de onoare 
celor ce-l aud, să-i facă incapabili de lașitate și să-i înduplece 
de dragul gloriei a înfrunta primejdiile şi oboselile ? Ori să le 
înfigă adânc în suflet credința că e mai bine să mori luptând, 
decât să scapi fugind? Dacă vrei ca oamenii să fie cuprinși 
de astfel de sentimente, trebue să-i dai pe mâna unor dascăli, 
care să-i deprindă prin pilda lor'și prin învăţăturile lor a prac- 
tica virtutea până într'atâta, încât să ajungă la credinţa că nu 
pot îi cu adevărat fericiți decât aceia care, prin meritele lor, 
îşi atrag stima lumii ; și că lașii sunt cei mai nenorociţi dintre 
oameni... Cât despre mine, urmează Cyrus, eu m'aș mira tot 
atât, să văd un discurs — oricât de elocvent ar fi — că poate 
să dea cuiva curaj, după cum cântecul cel mai bine executat 
l-ar face muzicant pe ascultătorul care nu are idee de mu- 
zică“ 1). 

Mărturisirile acestea arată în chipul cel mai lămurit că 
educaţia ajunsese la Greci pe treapta metodelor raționaliste, 
punând temeiu tot mai mult pe cunoaşterea cât mai exactă a 
sufletului omenesc. 

2. Demonstrarea — singura metodă de 
reală convingere. — Aceasta se vede și la Socrate, și 
la Plato, dar mai ales la Aristotel. Socrate, în necurmata sa 
pornire spre dialectică, poate fi considerat ca cel dintâi patron 
al raționaliştilor. Plato punea și el în frunte, ca mijloc de con- 
vingere, raționamentul matematic. Lumea nu e Chaos, ci Cos- 


1) XENOF. Cyropedia, lib. III. 

mos, cum ghiciseră pitagoreii, iar disonanţele și obscurităţile 
vieții empirice nu pot fi înlăturate decât prin cei care cunosc 
adevărurile aritmeticei, geometriei, stereometriei, astronomiei 
și muzicii. — lată pe scurt, programul Academiei sale, în care 
nu primea pe nimeni, dacă nu era destul de geometru. (Atât 
de mult preţuia Plato raţionamentul matematic, încât privea 
pieziș la basmele mitologiei elene, considerându-le chiar pri- 
mejdioase pentru educaţia tineretului, și nici pentru poezie și 
dramă n'avea el vreo deosebită evlavie.) 

Dar acela la care se vede și mai lămurit biruinţa raţiona- 
lismului este._Aristotel. El face aproape impresia unui cărturar 
modern. Se interesa nu numai de filosofie, ci şi de tot ce cădea 
în sfera observării sale: minerale, plante, animale, meteore, 
etc. și căuta să facă inventarul tuturor cunoștințelor omeneşti, 
culegând fapte exacte şi dându-le numiri iarăși cât mai proprii. 
Gramatica și Logica erau puse de el ca un fel de oglinzi în 
fața naturii !). 

Inainte de a păși la munca sa proprie, Aristotel făcu re- 
zumatul trecutului. Cântărind rezultatele la care ajunseseră 
cei doi bărbaţi pe care îi respectase mai mult, el se opri la 
convingerea că amândoi priviseră prea unilateral menirea lor 
ca filosofi. Nici psichologia lui Socrate, cu amestecul demonu- 
lui, nici „ideile“ lui Plato şi aplicarea lor la educaţie (Republi- 
ca) nu i sau părut îndestulătoare pentru orientarea vieţii. Tre- 
buia lărgită temelia şi întărilă. Lângă ştiinţele din „Acade- 
mia“ lui Plato, el mai adaogă în program și alte științe, adică 
simţi nevoia de o cercetare mai completă a lumii atât în la- 
tura concretă, cât și în cea abstractă. Se hotări deci să înteme- 
ieze o școală nouă, Lyceul (numit așa, fiindcă era aproape de 
crângul lui Apollo Lycianul). Instituţia aceasta de cultură în- 
seamnă un mare eveniment în desvoltarea spiritului omenesc. 
Ea poate fi considerată ca cea dintâi încercare de Universitate. 
Prelegerile erau de două feluri : conferințe publice (ezoterice) 
cu auditorii care voiau să-şi apropie oarecare cultură generală 
(retorică, sofistică, politică şi alte studii care nu cereau o pre- 
gătire specială) ; aceste conferințe erau urmate şi de discuţii 


1) In Trilogia Științei, am relevat neajunsurile izvorîte din cuvânt 
ca simbol metafizic (vezi pag. 22). 
Trilogii 13 

libere ; apoi veneau la rând prelegeri închise (esoterice) cu un 
număr restrâns de studenți, — cum am zice azi, un fel de semi- 
nar. In același timp, ca unul care în tinereţe fusese deprins cu 
excursiile, și adunase minerale, plante și animale (făcuse chiar 
și disecții), Aristotel socoti numaidecât necesară pentru orien- 
tarea tinerilor organizarea unui muzeu de științe naturale, a 
unei biblioteci, cu colecţii de hărţi şi alte mijloace de infor- 
ție 1). Privind sinoptic fenomenele, Stagiritul (căruia i s'a zis 
apoi „secretarul naturii“) a fost un mare inovator în metodele 
de educaţie, ridicându-se peste nivelul tuturor predecesorilor. A 
devenit astfel cel dintâi ctitor al instituților pe care le numim 
azi universităţi. El a îmbrățișat nu numai științele abstracte, ci 
şi pe cele concrete; a prețuit nu numai raționamentul mate- 
matic, dar şi raționamentul logic — în genere, punând drept 
criteriu al adevărului demonstrarea silogistică, adică pur ra- 
țională. 

3. Școala ca mijloc de pregătire pentru 
cunoaşterea sufletului Şi 2007 de ştiinţa 
pentru îndrumarea vieţii. — Pe timpul lui Hippo- 
crat, se mai simțea încă apăsarea magiei. Medicina se învăța 
tot în temple, sub ochii lui Esculap. Cu Aristotel însă învăţă- 
mântul se emancipează definitiv de sub tutela cugetării ma- 
gice. Timp de 12 ani, cât a ţinut cursuri, până la plecarea sa 
silită din Atena, el desfășură un vast plan de studii. Programa 
prelegerilor pe de o parte, iar pe de altă parte rânduirea bi- 
bliotecii, a muzeului şi a colecțiilor l-au condus în chip firesc 
spre sistematizarea şi clasificarea tuturor cunoștințelor ome- 
neşti, punându-și sie însuşi problema cercetării științifice în 
genere. Pe această cale, Aristotel devine cel dintâi filcsof 
care face metodic analiza cugetării. Chiar titlul Logicei sale 
Gvahurixă şi tabela categoriilor, (ca puncte de plecare în 


1) In privinţa asta, e tocmai antipodul lui Socrate, căruia nu-i 
plăcea să se ocupe de natura lucrurilor (met Tis pbasws Tâv năytoy) 
ca sofiştii doritori să afle cum s'a născut Universul și prin ce legi 
(necesităţi) se riasc fenomenele cerești, socotindu-i „nebuni pe cei care 
se interesează de astfel de lucruri“, — ca şi cum ar vrea „să cârmu- 
iască ei vânturile, apele (ploile) şi anotimpurile“. — Mărturia aceasta a 
lui Xenofon despre Socrate arată lămurit cu ce greutăţi avea de luptat 
pedagogia în acea epocă plină de dibuiri, și pune într'o lumină și mai 
vie mevitele lui Aristotel ca profesor. 

descrierea și rubricarea fenomenelor naturii) fac din opera sa 
un fel de stâlp miliar, de unde au pornit apoi drumuri spre 
toate științele speciale. Prin această muncă enciclopedică, el 
a fost nu numai cel dintâi profesor şi rector de universitate, 
Gar şi un prevestitor al „Institutelor de cercetare“ din timpurile 
noastre. — Apoi şi în latura educaţiei, progresul realizat de 
Aristotel e tot atât de vădit. Cele spuse mai sus (pag. 188) cu 
pţivire la educaţia simțurilor sunt destulă dovadă despre afir- 
marea direcției sale realiste. 

Din nenorocire, progresul inițiat de el n'a fost continuat. 
Evul mediu a adus o adevărată întunecare. Opera lui Aristo- 
tel ajunsese sprijin pentru cazuistica teologilor, în loc de a 
ajuta înaintarea științelor și a învățământului. — Adevăratul 
Aristotel a trebuit să fie descoperit abia mai târziu și au fost 
necesare opintiri de secole și ajutorul unor spirite eminente 
(Baco, Descartes, etc.), până s'a putut depăși nivelul atins de 
cel mai puternic raționalist din anticitate. 


Pentru a măsura ma: ușor lungimea drumului străbătut, e bine 
să ne aducem aminte şi de unele popasuri, care pun mai lămurit în evi- 
dență „trilogia şcoalei“. —- In epoca ilustrată de mari raționalişti ca 
Hippocrate şi discipolii săi, schimbarea direcției fusese vădită. In loc de 
a mai cerca să strunească lumea (văzută și nevăzută) cu ajutorul spirite- 
lor, repetând mecanic anume cuvinte și formule, educatorii tineretvlui 
apucaseră pe un drum nou: raționamentul. Socrate, de pildă, își pu- 
sese toată speranța în dialectică. Pornea dela fapte mărunte, apoi 
păşea silogistic spre concluzia finală ce părea că iese dela sine din 
lanţul argumentării. „Maieutica“ lui era, cum singur zicea, un fel de 
„Moșire a cugetului“. După cum moașa ajută naşterea copilului, așa 
ajuta el prin rânduirea silogismelor stabilirea adevărului care interesa 
pe ucenici. 

Dar Socrate cunoştea prea puțin natura (vezi pag. 204). Aristotel 
deschise un drum mult mai larg. El punea înaintea discipolilor săi 
nu numai premise pentru discuţii dialectice, ci şi mijloace de intuiție 
cât mai numeroase și mai variate ; iar în ce privește demonstrarea, Sta- 
giritul dărui oricărui dascăl și oricărui om de ştiinţă, un fel de canon 
sistematic al metodei de a raţiona — Logica. 

Imducţia şi deducția devin după el unelte de argumentare cu re- 
gule precise, puse la îndemâna oricărui cap cugetător. 

E drept că în latura inducției, metoda sa lăsa încă mult de dorit, 
deoarece inducția aristotelică era pur enumerativă, adică se întemeia pe 
simpla îmșiruire de cazuri particulare. — Abia cu Baco, lacuna fu împli- 

mită. In loc de o simplă enumerare, care nu poate fi niciodată completă 
şi deci nu poate da siguranţă deplină premisei pe care se întemeea ra- 
ționamentul, Novum Organum arăta o cale nouă: nezul cauzal dintre 
fenomene şi prin urmare aflarea adevărului pe o cale mai scurtă şi 
rigură. Astfel, de unde vechea dialectică ajunsese în evul mediu un 
jel de surogat al magiei, şi ducea pe cărturari mai mult spre discuţii 
verbale, inducția baconiană a început să îndrepte spiritul spre obser- 

vare, experimentare şi raționamente riguros verificate. — Abia acum 
Raţiunea a ajuns, în sfârșit ultima instanță în căutarea adevărului, atât 
în munca științifică a savantului, cât Și în activitatea didactică a pro- 
fesorului care nu mai putea pretinde să fie crezul numai pe cuvânt (ma- 
gister dixit). Demonstrarea corectă nu va mai admite de aci înainte 
nicio altă cutoritate, decât a faptelor pozitive (pe cât e cu putință can- 
titativ determinate) și a unei argumentări scrupulos logice. — 'Tocmai 
acum, numărul pitagoreic a ieşit iarăși deplim la iveală, însă desbrăcat 
de orice semnificare mistică —- vechea eroare de care nu putuseră să 
scape cu totul nici amticii, nici medievalii. 

In sfârşit, după Baco, cel care contribue mai mult să alumge ceața 
rămasă din epoca arisțotelismului medieval, asociat cu teologia, este 
Descartes. In ale sale Regulae ad directionem ingenii, el nu mai re- 
cunoaște alt punct de razem pentru ştiinţă și deci pentru educație, decât 
întuițiile, începând cu cele mărunte și sfârșind cu ceea ce numește el 
„intuiții mari“, pe care se reazămă apoi metoda deplin sigură a deduc- 
ţiei. — Cele patru regule sumă astfel: 

Nu e adevărat ceea ce nu e dovedit. 

Descompune orice problemă în mai multe părți. 

Pomește în deslegarea ei dela ceea ce e simplu și evident. 
Numără complet (în imteresul inducției). 

Tuspatru aceste regule servesc nu numai ca norme pentru a în- 
lesni cugetarea ştiimțifică, dar sunt, în acelaşi timp, îndrumări funda- 
mentale şi în latura didactică, ajutând pe profesor în predarea lecţiilor. 


i că cai 


Faptele înşirate până aci arată, credem, destul de lămu- 
rit: Mai întâi, cum raționalismul a luat locul magiei; apoi în 
ce fel s'a produs o schimbare în metodă : dacă lumea nu e un 
pandemonium, de mânuit prin descântece, ofrande și rituri ma- 
gice, ci un Cosmos (cum ziceau pitagoreii, adică ordine şi po- 
doabă), nu-i alt drum în viață decât cunoașterea cât mai exactă 
a fenomenelor naturii, plecând dela cunoscut spre necunoscut. 
De unde urmează că și profesorul nu mai poate fi un vrăjitor 
sau un mag — meșter să mânuiască puterile nevăzute — ci tre- 
bue să fie un intelectual pus în serviciul tineretului, și să aibă 
nu numai cunoștințele ştiinţifice necesare, dar și îndemânarea 
de a le transmite metodic auditorilor săi. Profesorul deveni deci 
un tehnician al instrucției, după cum medicul, inginerul, agro- 
nomul, etc. este tehnicianul ramurii sale de muncă. — Așa dar, 
nu numai ca principii, dar și ca metodă” de instruire, profesorul 
reprezintă în ierarhia didactică o treaptă neasemănat supe- 
rioară vechiului Şaman. 

Dar, înainte de a vedea rezultatele la care s'a ajuns în di- 
recţia educației raționaliste, trebue să relevăm că, paralel cu 
progresul metcdei în cercetarea științifică, s'a simţit şi un pro- 
gres corelativ în teoria și practica creșterii tineretului. 

Metoda șamanilor era staţionară : ea se mărginea la me- 
morizarea mecanică a unor cuvinte, formule şi rituri invaria- 
bile. Cuvântul belferului evreu suna așa: „la seama la lu- 
crul tău cel sfânt! Dacă adaogi o literă ori lipsește măcar 
una, vei pricinui pieirea lumii“ ! — Cu o astfel de concepție, 
nu mai putea fi vorba de niciun progres; învăţătura era ste- 
reotipă din generaţie în generaţie. Și materialul de predat, 
şi metoda era aceeași pentru toți — oricare ar fi fost etatea 
lor. Cuvântul și ritul magic nu putea fi decât același pen- 
tru toată lumea. 

Din contra, metoda profesorului este variată şi capabilă 
de progres. Şi materialul, și felul de predare, ţine socoteală 
de aci înainte de etatea și de capacitatea ascultătorilor. 


E drept că chiar în faza raţionalistă, progresele acestea s'au simţit 
awia în timpurile mai mouă. — Anticii nu trecuseră peste cele două 
trepte trivium și quadrivium. Medievalii moşteniseră şi ei același tipic.— 
Comenius, împărțind programul în patru grupe de câte 6 ani (grădina 
de copiii, școala populară, şcoala latinească şi Academia) recomanda 
implicit o progresiune în material și metode. — Rousseau, la rândul lui, 
atrage și mai mult atenţia asupra desvoltării treptate a sufletului copii- 
lor şi recomandă o educaţie „naturală“, potrivită adică cu psihologia 
fiecărei etăţi. Dar abia cu Wundt şi discipolii săi, „pedagogia experi- 
mentală“ sprijinită pe observare directă, anchete, statistici, psihograme, 
etc. a început a pune la îndemâna profesorului datele necesare pentru 
o judicioasă gradare a studiilor şi a metodelor de predare“. In sfârșit, 
secolul al XX-lea este martorul unor retorme școlare mai variate decât 
orișicând în trecut, toate având o notă comună: respectul rațiunii ca 
ultim criteriu al adevărului (afară de una dintre ele care se intitu- 
lează „iraționalistă“, cum se va arăta mai departe). 


Deocamdată, relevăm iaptul semnificativ că progresele 
cele mai însemnate s'au simţit mai întâi pe treapta învățămân- 
tului primar. Fiindcă sufletul copiilor mărunți e abia pe cale 
de formare, aci au cercat mai întâi pedagogii să-și arate înde- 
mânarea. In această privire, Rousseau a deschis perspective 
in adevăr nouă, cerând să nu ne grăbim, ci să aşteptăm „ma- 
turitatea 1) fiecărei etăţi: Până pe la 10 ani, educatorul să 
fie, zice el, natura însăşi. Copilului îi lipseşte încă rațiunea, 
dar sensibilitatea fiind foarte vie, se cuvine să primească mai 
mult „lecţii de lucruri“ urmează apoi faza raţionamentului 
până la 15 ani, când încep să se ivească și pasiunile, așa că 
programul va trebui lărgit... (Ca urmare a predicei lui Rous- 
seau în favoarea copilului, ne-am ales cu „grădinile de copii“ și 

cu o reală desvoltare a învățământului intuitiv în școalele în- 
cepătoare. 

Abia după Rousseau, Pestalozzi și Frâbel s'a simţit o 

transformare mai vădită și pe treapta învățământului secun- 
dar, unde stăpâneau încă metodele rutinare. — Până şi oameni 
de știință eminenţi, care preţuiau deplin metoda realistă în cer- 
cetările lor, când era vorba de creșterea tineretului afirmau 
că aceasta e numai o chestie de tact și de inspirație personală : 
Cine adică e născut să fie profesor, va fi în orice caz un dascăl 
de seamă, iar cine nu e născut cu acest dar, nu poate fi ajutat 
prin nicio pregătire profesională. (Până şi cuvântul pedagog 
suna neplăcut la urechea celor mai mulți profesori. Am cer- 
cat să arătăm aiurea !) cât de grea a fost munca de pătrundere 
a pedagogiei chiar în cadrul învățământului secundar.) Astăzi 
putem însă afirma că belferia a dispărut mai peste tot nu nu- 
mai din școlile începătoare, dar și din cele destinate adolescen- 
ților. Azi se vorbeşte pe toate cărările de intuiție, demonstra- 
re, experimenture și metoda „activă“. Mai peste tot, programa 
învățământului secundar e legată de laboratorii, colecţii, 
excursii, biblioteci, muzee școlare, etc., etc. ; iar memorizarea— 
ca reacțiune în contra belferismului — a fost scăzută atât de 
mult, încât uneori a ajuns chiar sub nivelul nevoilor psicholo- 
gice ale instrucției. Dela excesul lecţiilor expozitive, am ajuns 
la excesul lecţiilor mereu interogative care lipsesc pe tineri 
de obișnuința unei sistematizări mai simţite în expunerea cu- 
noștințelor lor. 

In orice caz, tehnica facerii lecţiilor poate fi dobândită 
azi în „școli normale“, adică dătătoare de norme pentru instrui- 
rea şi educarea tineretului, iar tendința spre raționalizarea în- 
vățământului este acum atât de puternică, încât s'a ajuns în 
unele ţări la o adevărată proliferare a literaturii didactice. — 
Poate că în nicio ramură de activitate publică nu se treieră 
atâtea paie care au mai fost treierate, ca în pedagogie. (Intr'o 
iucrare apărută nu de mult, un pedagog înșiră numai din 
patria sa și numai din ultimele decenii peste 30 de reformatori 
ai școalei.) Dar onicum ar fi, un lucru e sigur: tehnica școalei 
primare şi secundare e în plină prefacere. Faţă de încreme- 


1) Geografie şi geograţi la începutul secolului al XX-lea. 

nirea belferului într'o tradiție invariabilă, profesorul a evoluat 
considerabil. Unii învățători și profesori stăpânesc atât de bine 
meșteșugul de a îndruma copiii pe calea raționamentului, încât 
ajung la o adevărată virtuozitate : pregătesc candidaţi pentru 
anume şcoli speciale, iar izbânda e aproape sigură când uceni- 
cul nu e prea mediocru. — După cum un dresor prezintă la 
circ animale năsdrăvane, tot astfel, învățătorul și profesorul 
poate prezenta la concursuri școlari supuși dresajului în arit- 
metică, geometrie, algebră, gramatică, geografie, istorie, etc., 
capabili să dea răspunsuri mulțumitoare chiar la examene en- 
ciclopedice, cum e bacalaureatul. — Ba în unele cazuri, metoda 
raționalistă ajunge la isprăvi care seamănă a minuni: Nu nu- 
mai copiii, ci şi unele animale deosebit de înzestrate (câini, cai 
etc.), pot trece dela simpla memorizare prin dresaj, la reală 
instruire, adică la învăţătură înțeleasă. (Un câine dela Heidel- 
berg, cercetat de pedagogul Claparede, a dovedit că poate face 
operații aritmetice destul de grele.) 


* 


Cât priveşte universitatea, progresul nu mai este împie- 
decat azi aproape nicăieri de metodele tradiționale (afară doar 
de ţările, unde universitatea e confesională). — In secolul al 
18-lea, Buffon a putut fi tras la răspundere în fața Sorbonei 
pentru îndrăsneala de a fi cercat să determine pe cale experi- 
mentală etatea planetei noastre, găsind cifra de vreo 74.000 
de ani, care nu concorda cu tradiția mozaică. Azi nici nu ne 
vine să credem că aşa ceva a fost cu putinţă în timpuri atât 
de apropiate de noi. Metoda raționalistă nu mai sufere acum 
nicio îngustare în Universitățile vrednice de acest nume. Me- 
nirea lor fiind nu numai să ofere tinerilor anume cunoștințe, 
dar și deprinderea de a afla singuri adevărul, profesorul în 
aceste înalte instituții nu poate urma decât o singură cale: a 
raționamentului logic, intemeiat pe observare, experimentare 
şi argumentare deplin liberă. 

Se cuvine însă a nu uita că pe treapta învățământului 
superior, progresul în perioada dela Aristotel până în timpu- 
rile noastre a fost uneori nu se poate mai încetenit. Universi- 
tățile medievale căzuseră sub nivelul celei organizate de filo- 

soful dela Atena. Ajunseseră mai mult un fel de școli pro- 
fesionale, menite a pregăti preoți, medici și magistrați ; profe- 
sorii erau celibatari ; studenţii — pe jumătate clerici, trăiau cu 
toţii la un loc în felul călugărilor sau al soldaților legaţi de ca- 
zarmă (cei mai mulți în camere fără foc), iar nivelul studiilor 
era de tot scăzut. Cea mai vioaie dintre Universitățile ger- 
mane (cea din Halle) număra pe la 1700 vreo 50 de studenți 1) ; 
regimul medieval se simțea încă destul, iar Sorbona, Bologna 
și altele au păstrat până în zilele noastre urme de arhaism,. 
„Unele facultăți, până spre sfârşitul secolului al 19-lea nu 
aveau studenți, ci numai auditori benevoli — se asemuiau prin 
urmare cu prelegerile publice ale lui Aristotel sau cu ceea ce se 
numește de câtva timp „extensiune universitară“ — o organi- 
zare cu scop de a populariza știința. Profesorul așa dar se pu- 
tea mărgini la cuvântul vorbit. Sarcina sa de căpetenie era con- 
ferința publică (la grande lecon), considerându-se ca un fel de 
„orator“ al științei pe care o reprezenta?). Magistrul venea 
îmbrăcat în haine de ceremonie, iar cei de față îl primeau cu 
aplause la sosire și-l răsplăteau cu aplause chiar şi în timpul 
conferinţei -- ba și cu manifestări dușmănoase, când părerile 
sale nu erau pe placul publicului. — Cât privește munca știin- 
țifică propriu zisă și îndrumarea spre cercetări de speciali- 
tate, totul se mărginea la o conferință mai puţin ceremonioasă 
(la petite lecon) pentru câţiva auditori mai zeloși. lar gândul 
că profesorul ar fi dator să înainteze știința și să deprindă ti- 
neretul cu cercetări originale s'a ivit abia în timpurile mai 
nouă. Profesorul profesa de pe catedră — atât. Ce profesa 
și cât profesa, asta o hotăra el ad libitum, păzind doar margi- 
nile specialităţii sale. Prin urmare, cine vrea se putea închide 
într'un colțişor al disciplinei de predat și să rămână toată viața 
acolo, repetând același curs (lesen und vorlesen). Putem spune 
că abia în secolul trecut a ieşit la iveală adevăratul caracter al 
învățământului universitar : obligaţia profesorului nu numai 
de a comunica cunoștințe, dar şi de a face cercetări proprii 
pentru înaintarea științei, îndrumând şi pe tineri spre acest fel 


i) G. LEBE, Zur Geschichte des deutschen Wesens von 1300—1848, 
Berlin, 1912, p. 190, 


2) P. SEGUAY, La Sorbonne, Paris 1910, p. 46, 115 ş.u. 

de activitate. Abia atunci s'a văzut că profesor în sensul deplin 
al cuvântului nu poate fi decât cel care îmbrățișează, măcar 
în liniile mari, sfera științei de care se ocupă, spre a putea 
indica tinerilor și lacunele ce mai sunt de împlinit. Prin 
urmare, așa cum au evoluat universităţile moderne, îndrumător 
al tinerilor nu mai poate fi orice profesor, ci numai un savant, 
adică un spirit capabil de o largă sistematizare şi cu vederi 
originale asupra ramurii științifice de care se ocupă. — Me- 
todele cercetării deplin libere trebuiau să ducă în chip fatal 
la acest rezultat. 

Concluzia se impune acuma dela sine: pe când metoda 
belferului era dogmatică, autoritară și aceeași pentru toți, 
metoda profesorului este rațională și evoluiază, ținând seama 
de etatea (cronologică şi sufletească) a auditorilor săi și având 
ca regulă invariabilă să nu impună nimic, nimănui, decât pe 
calea raționamentului. — Faţă de stagnarea belferului, legată 
de însăși esența magiei, metoda raţionalistă a profesorului este 
capabilă să evolueze potrivit cu împrejurările. 

Fa urmărește să dea fiecărei etăți maturitatea intelec- 
tuală ce i se cuvine, iar dacă pe ici, pe colo, se mai văd încă 
urme de belferism pe toate treptele învățământului (pag. 178) 
un lucru e sigur: aceste urme vor dispărea cu timpul. Cu- 
noașterea tot mai științifică a sufletului omenesc, până în 
temeliile lui subconștiente, va înlesni întroducerea metodei 
raționale pretutindeni în pregătirea tineretului. 


III. REZULTATE 


Faptele înşirate până aci ne îndreptățesc să așteptăm ca 
rezultatele învățăturii întemeiată pe rațiune să fie de o calitate 
cu mult superioară celor din epoca șamanilor. 

i) Mai întâi, în ce priveşte educaţia fizică, recunoaște 
ori și cine că opera începută în palestrele dimprejurul Medite- 
ranei a ajuns azi la o adevărată încununare. După rătăcirile 
evului-mediu, desprețuitor față de corp, ca unealtă a ispitelor 
Diavolului ; după flagelare, postire şi alte metode care însem- 
nau o intoarcere spre sălbătăcie, școala modernă, sprijinită pe 
ştiinţele exacte, a dat și dă tineretului o îngrijire din ce în ce 

mai rațională. — Locke (nu numai filosof, dar şi medic) a avut 
meritul de a da cele dintâi bune îndemnuri în latura aceasta. 
Iar secolul al 19-lea se poate lăuda cu mari sucese în ce pri- 
vește îngrijirea corpului. Am văzut în timpurile din urmă 
desvoltându-se în Suedia, apoi şi în alte ţări, o gimnastică ra- 
țională, ba ivindu-se chiar o disciplină nouă, Eugenia, cu scop 
să perfecţioneze rasa umană. — Cine a putut ameliora plantele 
și animalele, creind chiar varietăţi nouă, era firesc să se gân- 
dească dela o vreme şi la îmbunătăţirea somatică a diferitelor 
grupări etnice. Mai ales Scandinavii și, după pilda lor, şi alte 
neamuri au reînviat multe din preocupările lumii greco-romane 
pentru înnobilarea corpului omenesc. Nenumăratele varietăți 
de sporturi moderne: pe apă, la munți şi chiar în aer, au 
deschis educaţiei fizice perspective cum nu s'au mai văzut nici- 
odată în trecutul omenirii. — Dela ciuntiri, schingiuiri, rănire 
și alte obiceiuri absurde din faza magică, am ajuns la o siste- 
matică îngrijire a puterii și a sănătății tineretului. Viaţa în aer 
liber : la munte și la mare (chiar și a copiilor lipsiţi de mijloace) 
reprezintă azi cu mult mai mult decât îngrijirea de odinioară 
din palestre. 

2) Un progres tot atât de siraţit se poate constata și în 
ce privește educația sufletească. — In latura estetică, e de 
prisos să mai vorbim. Cine urmăreşte numai arta antică (sta- 
tuaria, ceramica, mozaicurile, pictura, muzica, drama, etc.) și 
legăturile ei cu viața îşi dă seama că, odată cu zorile epocii 
raționaliste, sufletul omenesc a prins a se însănătoșa, iar 
creșterea tineretului s'a umanizat. 

Și în latura intelectuală, sporul a fost considerabil. De 
altfel, rațiunea practică îl pregătise pe om încă din faza sălbă- 
bătăciei. Unii sălbatici ajunseseră chiar la agricultura cu 
irigație, ceea ce presupunea un început de judecată realistă cu 
privire la viaţa plantelor.  Eskimoşii de asemenea, înainte de 
orice atingere cu Europenii, construiau kayacuri de piele, care 
le permiteau să înfrunte până și furtunile Oceanului polar, plin 
de sloiuri, şi aveau unelte de vânătoare întemeiate pe cunoștințe 
amănunțite despre biologia câtorva animale. Cât despre Poli- 
nezieni, știm că străbăteau peste valuri sute și mii de kilometri, 
orientându-se în Ocean numai cu hărțile de lemn construite de 

ei şi cu experienţa căpătată în școlile lor de pilotaj. — Așa dar 
şi în latura intelectuală, omenirea tindea peste tot să se eman- 
cipeze de eresurile fazei magice. 

Cu atâta mai mult trebuia să se simtă acest progres când 
s'a ivit şi rațiunea teoretică, adică ştiinţa, odată cu ceea ce s'a 
numit „miracolul elin“. Dar aci trebue să observăm că sa 
produs chiar dela început la Elini și o mare confuzie. Știința, 
abia-abia ieșită din observările empirice, impuse de munca 
zilnică, și-a luat asupră-și și rolul Moralei. Naturaliștii Ionieni 
şi matematicii din Sudul Italiei sunt cei dintâi care încep a 
construi temeliile ştiinţei pozitive. Dar în același timp, sub 
numele de filo-sofi, ei s'au crezut îndreptățiţi a îndruma viața 
omenească şi în latura morală. (Pitagoreii, cu credința lor în 
virtuțile numerelor, apăreau ca un fel de preoțime nouă.) Ame- 
stecul dintre știință și etică îl putem însă urmări și mai bine 
la cei trei mari profesori: Socrate, Plato și Aristotel. 

Socrate, după ce luase cunoștință de teoriile filosofilor 
mai vechi, arătase până pe la 40 de ani o mare înclinare spre 
Știință. „In tinerețea mea, zice el, e de necrezut câtă dorință 
aveam să cunosc ştiinţa care se cheamă fizică. Mi se părea 
ceva sublim să știu cauzele fiecărui lucru : cum s'a născut, cum 
piere și ce l-a făcut să dureze. Și mi-am bătut capul în fel și 
chip să aflu prin mine însumi, dacă fiinţele se nasc, cum zic 
unii, din frig ori din căldură — când e vorba de putrezire; 
dacă sângele e acela care ne face să cugetăm, ori aerul, ori fo- 
cul, sau niciunul din aceste lucruri, ci numai creierul care pro- 
duce în noi toate sensațiile (ale văzului şi mirosului), din care 
naște apoi memoria şi imaginaţia, iar acestea, la rândul lor, 
nasc știința. — Mă gândeam după aceea și la pieirea acestor 
lucruri, şi la schimbările ce se petrec în cer şi pe pământ“ 1) 
Se ocupase în sfârşit și cu matematica (cu geometria, astrono- 
mia), cu economia politică, muzica şi alte discipline. 

Dar în anii maturității, filosoful și-a schimbat orientarea : 
a lăsat la o parte științele exacte și s'a întors către ştiinţa su- 
fletului, recomandând discipolilor săi să se ocupe cu alte în- 
vățături numai în măsura folosului lor practic. „E bine să 
înveţi geometria numai atâta, ca să fii în stare a măsura bine 


1) PHAEDON, I. XLV, XLVII. 

un ogor pe care vrei să-l cumperi, să-l vinzi, să-l împarţi ori 
să-l munceşti“. 'Tot așa, astronomia e necesară „ca să ştii 
cum se împarte noaptea, luna și anul, ori ca să poți călători 
și să ştii cum să-ți împarți treburile... Dar nu-i cuminte să 
te osteneșşti „a clasifica astrele, după mișcările lor de rotaţie : 
a cunoaște planetele și cometele ; a măsura depărtarea lor de 
pământ şi durata revoluţiei lor ; a descoperi deosebitele cauze 
ale acestor imense mișcări ce se împlinesc împrejurul nostru 
în spaţiile cereşti: 1). 

De aceea, lăsând la o parte științele exacte, Socrate își 
îndreaptă toată luarea aminte numai spre o bună creştere. 
„Vrei să ştii ce e binele? Să vedem întâi care sunt lucrurile 
ori acţiunile pe care le numim bune. Vrei să știi ce e frumo- 
sul? Să privim întâi lucrurile pe care le numim frumoase. 
Vrei să ştii ce e adevărul? Să cercetăm când zicem în viața 
de toate zilele că ceva este adevărat şi când zicem că e contrar 
adevărului...“. Iar scopul cel mai înalt al învăţăturii pe care 
o da învățăceilor lui era acesta : să capete noțiuni bine defi- 
nite și exact exprimate. Nu se lăuda, ca sofiștii, că ştie de toate. 
Din contra, mărturisea fățiș: „eu n'am nicio știință, nici 
mică, nici mare ; dacă ştiu ceva e numai atâta că nu știu 
nimic“, Pornind însă discuţia dela lucruri mărunte, ajungea 
prin întrebări și răspunsuri precise, să ducă pe cel care intra 
în vorbă cu dânsul, până la concluzii care nu mai îngăduiau 
nicio obiecţiune. — Implinea, cum zicea el în glumă, rolul de 
„moaşă'“, adică înlesnea pe încetul nașterea gândului clar și 
logic în capetele celor doritori de învățătura serioasă. Atâta 
îi era deajuns. Căci cine știe să gândească bine, acela ştie 
să şi făptuiască binele... Ştiinţa și virtutea merg în același pas 
—- socotea Socrate. 

Discipolul său, Plato, a conceput instruirea tineretului în 
chip mult mai sistematic. Republica sa amintește în unele pri- 
viri statul pe care vor să-l realizeze unii dictatori moderni. 
Incepând cu „leagănul comun“, unde trebuiau să fie îngrijiţi 
la fel toţi copiii, și până la femeile iarăși comune, temeiul în- 
tregii vieți — prin urmare și al educaţiei tineretului — era 
rațiunea de stat. Până la 20 de ani, tânărul din clasa conducă- 


1) XENOFON, Mem. IV, î. 

toare trebuia să se ocupe în deosebi de matematică și de dia- 
lectică. Spre a înţelege rânduiala Universului (Cosmos) şi rân- 
duiala societății omenești, adică structura și funcţiile Statului, 
pregătirea cea mai bună n'o putea da decât Știința care înfă- 
țişează mai multă ordine : aritmetica și geometria. De sigur, 
înaintea ochilor îi sta filosofia lui Pitagora şi Parmenide, dar, 
de bună seamă, îl ademenise spre această concepție și călăto- 
ria sa în Italia, unde cunoscuse de aproape pe un vestit mate- 
matic, Archytas din Tarent, (unul dintre întemeietorii Meca- 
nicei şi Acusticei) bărbat de aceeași vârstă cu Plato, ales de 
concetățenii săi de şapte ori strateg, — măcar că legea taren- 
lină, nu permitea decât o singură alegere. 

Aşa dar, prestigiul Ştiinţei — și în deosebi al Matematicei 
— îl văzuse verificat în politică. De aceea, spre deosebire de 
sofiști, care puneau în planul întâiu al educaţiei retorica, și 
spre deosebire de maestrul său Socrate, Plato considera ca 
temeiu al unei bune creșteri știința cea mai pozitivă — Ma- 
tematica. (E cunoscută vorba lui: cine nu-i geometru, nici să 
nu calce pragul Academiei sale). Intr'un punct se aseamănă 
totuşi cu Socrate : Știința era considerată şi de el ca temelia 
Moralei. 

Aristotel, la rândul lui, sporește, cum am văzut, și mai mult 
cadrul educaţiei intelectuale. Pozitiv din fire și deprins încă 
din copilărie cu observarea naturii, el ne apare aproape mo- 
dern. Evlavia sa față de știință a făcut din el un fel de sim- 
bol al cărturarilor timp de aproape două mii de ani. Tendinţa 
lui de a îmbrăţișa cu mintea toate ramurile cunoștinței a ră- 
mas ca cea mai înaltă țintă a marilor intelectuali. Doctorul 
Faust, cu setea lui știință, nu-i decât un școlar depărtat al 
enciclopedistului Aristotel : Habe nun, ach, Philosophie, Juri- 
sterei und Medicin, und, leider auch Theologie durchaus stu- 
diert... 

Atâta numai că rezultatul direcţiei raţionaliste a fost în la- 
tura intelectuală altul decât speraseră vechii filosofi și savanţi 
elini. Isprava siloghisării din Faust e departe de a fi îmbu- 
curătoare. Vorbind de „fabrica de gândiri“ a filosofilor (Ge 
danken-Fabrik) şi a cărturarilor în genere, silogistica lor e ase- 
mănată cu suveica țesătoarelor care trăncănesc din vătale, 

chiar când firul e încurcat ori rupt... lar concluzia sună așa : 
Ercheiresin naturae nennt's die Chemie, spottet ihrer selbst 
und weiss nicht wie... 

Fără îndoială, nu neagă nimeni că știința a progresat, dar 
pretenția că ea ar putea să fie și temelia moralei și deci izvo- 
rul fericirii omenești, e departe de a fi dovedită. După două 
mii de ani dela moartea lui Aristotel, un alt filosof, însetat și 
acela de știință, consideră educaţia intelectuală ca o gravă 
eroare, deoarece coboară pe om la rolul unei simple „mașini 
„de raționament“. Filosoful acesta e John Stuart Mill. „Supra- 
nutrit cu hrana polemicei, adică cu logică pură și analiză“, 
tânărul Mill ajunsese la un scepticism glacial. Paginile în care 
povestește mizeria sufletească, în care îl cufundase dialectica 
și necurmata citire de cărți, se termină cu această concluzie : 
„Am simţit că mă prăbuşesc ; tot ce mă sprijinise se dărâma... 
Purtam cu mine peste tot întristarea şi o găseam iarăși în toate 
ocupațiile mele. Expresia exactă a suferințelor de atunci e bine 
înfăţişată în aceste versuri ale lui Cooleridge, pe care nu le 
cunoșteam pe vremea aceea: 


O durere fără spaimă, goală, surdă, lugubră 

O durere grea, năbușită, liniștită 

Care nu află nicio mântuire, nicio alinare 

Nici în cuvinte, nici în gemete, nici în lacrămi..- 


Apoi continuă : „Imi dam seama că obișnuința cu analiza 
tinde la ruinarea sentimentelor...; că nicio asociație de idei 
nu se poate împotrivi până la capăt acestei puteri disolvante... 
Nu mai simţeam interes nici pentru virtute, nici pentru bi- 
nele public şi nici pentru altceva. Chiar izvorul vanității și al 
ambiţiei părea cu totul secat, ca şi al simpatiei... Mi se părea 
că nicio forță a naturii n'ar mai putea să-mi schimbe caracte- 
rul şi să creeze în sufletul meu închinat irevocabil analizei, 
niscaiva asociaţii 1) plăcute cu oricare dintre lucrurile pe care 
omul le doreşte... Mă întrebam adesea dacă mai e chip să tră- 


1) TYemeiul psichologiei și al moralei utilitariste, spre care îl în- 
drumase tatăl său, James Mill 

iesc și dacă mai trebuia să trăiesc, când viaţa mea se scurgea 
în mijlocul unei descurajări atât de grozave. Imi ziceam sin- 
gur : nu-i cu putință să pot răbda mai mult de un an“4). 

lată sentimentele la care ajunseseră cei cu credinţa lui So- 
crate că virtutea se poate căpăta prin raționamente. In loc de 
a putea trăi fericit prin știință ori prin devotamentul „„utilita- 
rist“ pentru binele public, vedem pe tânărul raționalist în pra- 
gul sinuciderii. Desperarea lui Faust simboliza impasul scola- 
sticei și al vechii Universităţi (cu Filosofie, Drept, Medicină și 
Teologie). Dar bietul alchimist tot mai avea o speranță: în- 
toarcerea spre Magie ! (Drum habe ich mich der Magie erge- 
ben.) Pe când desnădejdea rece a lui John Stuart Mill însem- 
na mai mult: impasul Universității moderne, cu toate ştiin- 
țele cultivate în ea. Cultura intelectualistă, în loc să-l ducă 
la armonizarea cu lumea în care crescuse, îl împingea la anu- 
iarea întregii sale vieți... 

Aşa dar, „cultul raţiunii“ cu care se încheiase secolul al 
18-lea (ilustrat cu o apoteoză publică în timpul revoluției fran- 
ceze), precum și cultivarea științelor exacte — marea ispravă 
a secolului al 19-lea — în loc să sporească armonia, mărise de- 
cepția. Increderea în puterea cărţii devenise un fel de nou fe- 
tişism și sporise numărul celor care acumulează cunoştinţe, 
dar se simt sterpi sufleteşte și fără elanul vieţii. Intre vic- 
timile intelectualismului, putem numi alături de Stuart Mill şi 
pe un alt contemporan vestit — Thomas Buckle, un erudit ex- 
cepţional (învățase 19 limbi, și citea zilnic câte trei cărți). Il 
cităm înadins, deoarece împreună cu Stuart Mill, ei au fost 
cei mai însemnați reprezentanţi ai pozitivismului lui August 
Comte în Anglia. Dogma vieţii lor a fost apoteozarea științei. 
După Buckle, desvoltarea societăţii omeneşti (prin urmare şi 
a educaţiei) atârnă de legile intelectului, nu de morală. Știința 
era aproape toi una cu morala. (De aci a ieşit şi formula de 
mai târziu „idei-forţe“.) 

Rezumând cele spuse până acum cu privire la rezultatele 
metodei raţionaliste, constatăm următoarele : 


* 


1) JOHN STUART MILL, Mes memoires, histoire de ma vie et de 
mes idees, Paris 1907. p. 104 ş.u. 

Mai întâiu, un progres vădit al științei, mai ales în cele din 
urmă trei secole — deși urmele concepției magice şi metafi- 
zice n'au dispărut cu totul nici în perioada raţionalistă. Sim- 
bolismul „numerelor“ pitagoreice, „ideile“ platoniciene, „enti- 
tățile“ aristotelice și medievale (vis lapidifica, horror vacui 
etc. etc.) au întârziat ca o ceață deasupra spiritului omenesc, 
până ce pozitivismul întemeiat pe primatul matematicei a pă- 
rut că mătură din calea progresului toate piedecile. Rezultatul 
însă n'a fost tocmai cel așteptat. Fără să putem afirma, cum 
au încercat unii, „falimentul științei“, însă nu e mai puţin ade- 
vărat că noile concepții științifice și filosofice, în loc de seni- 
nătatea sigură de sine pe care o făgăduia pozitivismul lui 
Aug. Comte !), s'au oprit la un relativism vecin cu „incertitu- 
dinea“. lar ceea ce e și mai caracteristic e împrejurarea că la 
aceasta au contribuit în rândul întâi nu filosofii, ci chiar ma- 
tematicii, adică pontifii pozitivismului (H. Poincare, Ein- 
stein, etc.). 

Oricare ar îi însă penumbra din zarea până la care poate 
ajunge cugetarea științifică, nu e mai puţin adevărat că sub 
punctul zenital, munca pentru cercetarea adevărului se face 
după metode din ce în ce mai fine, iar rezultatele teoretice 
și practice sunt din ce în ce mai numeroase. De „falimentul 
științei“, practic vorbind, nu se mai teme azi niciun om de 
ştiinţă. 

În ce privește „Trilogia şcoalei“, faza raționalistă a în- 
semnat iarăși un mare progres. După ce concepția magică a 
fost înlăturată din învățământ, sub conducerea profesorului 
care a înlocuit pe șaman, tinerii au trecut dela dondănirea 
vorbelor, la observarea fenomenelor naturii, la formarea de 
noţiuni tot mai precise și la înlănțuirea ideilor, potrivit cu re- 
gulile logicei. Stăpân deplin pe tehnica didactică, profesorul 
poate transmite discipolilor cunoștințe bine cernute, verificate 
şi sistematizate, iar certitudinea căpătată prin demonstrare 
face cu totul de prisos metoda sălbatică a constrângerii fizice, 
prin lovituri, postire, sluțirea corpului și alte mijloace neome- 
noase. Progresul e netăgăduit. Incă de pe la jumătatea seco- 


1) Opuscules, 1882. 

lului trecut, Herbart, considerând viaţa sufletului ca un ,„me- 
canism de reprezentări“, socotise că a și găsit o scară defini- 
tivă de „trepte formale“ pe care profesorul să se poată sui si- 
gur împreună cu şcolarii, dela cunoștințe mai puţine, la cuno- 
ştiinţe tot mai multe — numai pe cale de reală convingere. 
Astfel, dela regulele generale ale Didacticei, am ajuns şi la re- 
gule speciale pentru fiecare ramură de studiu, adică la Metodi- 
ca fiecărei discipline în parte. Părăsind pentru totdeauna pro- 
cedarea dogmatică a belferului, cu autoritatea lui întemeiată 
numai pe tradiție, am păşit la demonstrarea convingătoare a 
profesorului, întemeiată numai pe puterea argumentelor ra- 
ționale. Fără să urmeze în chip rabinic treptele herbartiene, 
profesorul modern, pe temeiul psihologiei și al logicei, a ajuns 
la regule metodice, care nu mai pot fi răsturnate: 

Dela cunoscut spre necunoscut (adică dela vechiu, la nou). 

Dela particular, la general. 

Dela concret, la abstract şi, în genere, 

Dela înţeles, spre ceea ce nu e încă înţeles — suprema 
formulă a procedării raționaliste. Astfel, stăpân pe mijloacele 
mai sus înșirate, profesorul reprezintă faţă de belfer o treaptă 
de o necontestată și necontestabilă înălțime. 


+ 


Dar și umbra e alături. In rolul său de intelectual pur, 
profesorul poate fi nu numai un sprijin, ci uneori şi o piedecă 
pentru desvoltarea tinerilor pe care îi povăţueşte. După cum 
am văzut în cazul lui Stuart Mill, intelectualul poate ajunge 
un fel de suflet mutilat, ca să nu zicem castrat. James Mill, 
cu toate reticențele pioase ale fiului său, ne apare ca un sim- 
bol al durității profesorului care priveşte numai spre raționa- 
ment. Șamanul, pornind dela credinţa în puterea sângelui, fă- 
cea răni fizice. Profesorul poate face și el răni sufletești, ple- 
când dela credinţa în atotputernicia raţiunii. 

Aceasta nu e o simplă ipoteză. Nu de mult, un pedagog 
cu o bogată experiență didactică, a putut pune ca titlu al me- 
moriilor sale de fost inspector al şcoalelor unei ţări de mare 
cultură, aceste cuvinte: „Falimentul învățământului“ 1). Iar 


1) PAYOT, La faillite de l'enseignement, Paris, 1937. 
Trilogii 14 

constatarea deficitului nu se mărginește numai la școlile se- 
cundare, ci privește şi învăţământul superior, unde ar fi fost 
de așteptat o biruință deplină a Raţiunii şi a Raţionalismului. 
Aducem o mărturie tot din ţara lui Mill: 

„Universitatea în care am învăţat... era cea mai rea din- 
tre toate câte se pot găsi... E drept că nu-i uşor să afli ca- 
pătul treptelor răului, aș putea să-mi închipuesc un sistem și 
mai rău decât al universităţii anonime, de care vorbesc. — 
Inchipuiţi-vă undeva (să zicem în Crimea) un zid în patru la- 
turi ; să mai fie acolo și o biată bibliotecă aleasă la întâmplare, 
apoi dă-le drumul înlăuntru la vreo 11 sute de tineri creștini, 
s'o răscolească ei cum vor pofti timp cam de trei până la șapte 
ani ; iar nişte bărbaţi, cu numele de profesori să stea la ușă și 
să-i înştiinţeze, strigând în gura mare că acolo e Universitate 
şi să ceară taxe destul de mari celor care intră... Atâta numai 
că asta nu se petrecea în Crimea, ci într'un oraş din Europa, 
plin de fum și de păcate ; şi în mijlocul unui public, pe care 
nu l-ai fi putut înșela fără o clădire atât de scumpă, ca cea 
împresurată cu patratul acela de ziduri și fără o Reclamă sgo- 
motoasă... 

„Şi ce frumos lucru universitatea aceasta şi cu cât de 
puţine mijloace ! Aș putea spune că ea scoate din sine însăși 
mijloacele de care are nevoie. In universitatea al cărei nume 
nu-l spun, profesorii trăiesc în voie, în siguranţă, pe temeiul 
unei simple reputaţii, stabilită cândva — şi chiar atunci fără 
mare osteneală, de niște oameni care, nici aceia, nu se price- 
peau până pe-acolo... Această reputaţie, ca o puternică şi miş- 
căreaţă piatră de moară făgăduia — numai cu ajutorul unei 
subţiri pături de văpsea, adăogată an cu an — făgăduia să 
dureze mult timp şi să macine ea (reputaţia) pentru ei! Fe- 
riciți morari, când lucrurile merg atât de ușor! Asta îi scu- 
teşte de a mai lucra şi ei. Incercările lor de muncă — adică 
de ceea ce zic ei că însemnează Educaţia Tineretului — când 
îmi întorc ochii spre timpurile acelea, mă umplu de o mută 
admirare. 

„Ba ceea ce e şi mai rău, noi, studenții, ne socoteam pe noi 
înşine o Universitate Raţională, dușmană cu totul misticismu- 
lui. Și astfel, aceste tinere capete goale se umpleau cu o gră- 

madă de fleacuri privitoare la „Progresul Speciei“, la ,„,Vea- 
curile de ignoranță“, la „Prejudecăţi“ şi aşa mai departe ; așa 
că nu întârziam să cădem într'o manie de argumentare seacă, 
de pe urma căreia cei mai mulți sfârșeau cu un optimism bol- 
năvicios, iar cei mai răi crăpau de îngâmfare și ajungeau morţi 
pentru orice ţintă spirituală a vieţii“ (Sartor Resartus). 

In această descriere caricaturală, cititorul a ghicit îndată 
condeiul lui Carlyle: L-am chemat înadins ca martor, fiindcă 
a fost unul dintre contimporanii cei mai apropiaţi de Stuart 
Mill și a cunoscut mai cu de-amănuntul criza în care căzuse 
acesta de pe urma educaţiei sale exclusiv intelectuală. 

S'ar putea însă ca unul sau altul dintre cititori să nu-l 
primească pe autorul lui „Sartor Resartus“ ca judecător şi, 
poate, nici ca martor, când e vorba de educaţia raționalistă. 
Vom aminti atunci că reacţiunea lui Carlyle e împărtășită și 
de alţii — chiar de unii pedagogi. In Germania de azi sunt 
mulţi care preconizează o „illusionstreie antirationalistische 
Erziehungswissenschaft“: (Peter Petersen, Friederich Delekat, 
Hermut Schreiner, Ludwig Heitmann, Heinz, Dopp, Vorwald, 
etc., etc.). Așa dar anți-raţionalism ! Kant, Herbart şi discipolii 
lor sunt contestaţi şi înlăturați dela cârma pedagogiei, fiindcă 
nu Rațiunea (Vernunit), zic ei, ci pasiunea (Leidenschaft) 
stă la temelia vieţii şi deci un element incalculabil. Unul din- 
tre reprezentanţii noului curent (Eberhard Grisebach) nu se 
sfieşte să afirme că „realitatea educaţiei este o devenire etică 
(etisches Werden) care nu poate fi analizată, deoarece nu e 
determinată de nicio categorie a cunoștinței și deci problema 
educaţiei nu poate fi deslegată“ 1). 

Chestiunea în discuţie este vastă. Pentru ceea ce ne inte- 
resează aci: stabilirea treptelor Trilogiei şcolare, ne mărgi- 


1) PETER PETERSEN, Pădagogik der Gegenwart, Berlin, 1937, 
p 58, 63, 122. 

In ce priveşte rezultatele învățământului realist, nu e de prisos 
să amintim şi o părere din țara unde taylorismul și raționalismul sunt 
mai prețuite decât oriunde. Preşedintele universităţii din Chicago a 
mărturisit de curând că „70%, din candidaţii care doresc să intre în 
Universitate, nu înțeleg cum se cade nici limba engleză. Vocabularul 
lo» e foarte rudimentar“. Cât priveşte alte universități americane, pă- 
rerea e că „cele mai multe nu-şi împlinesc menirea“. (A. MAUROIS, 
Etats-Unis, 1939, Paris. p. 154). 

nim la atât : să relevăm că nu numai în epoca lui Carlyle, dar 
chiar în zilele noastre, direcția raționalistă a educaţiei întâm- 
pină cele mai vii critici. Ştiinţa a înaintat, metodele pedago- 
gice s'au perfecționat, dar rezultatele educaţiei intelectualiste 
sunt încă departe — foarte departe de a fi mulțumitoare. 


+ 


Și mai multă umbră constatăm în latura etică a educaţiei 
întemeiată pe Raţionalism. Mai mult decât oricând, nu putem 
crede că știința e tot una cu virtutea. Cine își pune ca țintă 
desvoltarea intelectuală, acela poate ajunge, dacă e destul de 
înzestrat, un specialist de preţ și deci un profesor foarte me- 
şter. Dar nu e deloc sigur că va fi în stare să îndrumeze 
spre optimum viața tineretului, deoarece chiar cele mai 
alese calități intelectuale nu garantează câtuși de puţin 
valoarea morală a cuiva. Poţi fi un mare cărturar sau 
un foarte meșter profesor, adică „negustor de știință“, cum 
le zicea Socrate sofiștilor, dar în latura omeniei să rămâi un 
specimen cu totul de rând. In clasă — lecţii bune ; în lume — 
pilde rele. Pe catedră, un element de preţ ; in realitatea vieţii 
— vrednic de despreţ. Istoria e martoră. Novum Organum a în- 
semnat un pas înainte în desvoltarea cugetării omenești (pag. 
195). Dar autorul lui a fost un dureros exemplu de inferioritate 
morală. Era cât pe ce să-și sfârșească zilele în pușcărie, ca unul 
care luase mită, dacă moartea nu l-ar fi cules mai repede!). 
Evident, agerimea logică a cugetării nu scuză lipsa de logică 
a vieţii, după cum frumusețea nu scuză prostituția. 

Concluzie : după cum rănile, bătaia, postirea și celelalte 
mijloace ale Șamanilor nu puteau asigura progresul moral în 
starea de sălbăticie, tot așa, nici știința — chiar cea mai înaltă 
— nu poate fi o chezășie de moralitate și de bună creștere a 
tineretului. In calitatea sa de intelectual pur, profesorul stă 
neasemănat mai sus decât belferul, atât ca ştiinţă, cât și ca 
metodă. Dar și el este un suflet necomplet. Ca îngrijitor al ti- 
neretului, rolul său este depășit de al personalităţii ce se chea- 
mă educator, — ceea ce se va vedea în capitolele următoare. 


1) Vezi MACAULAY, Essais politiques et philosophiques, Paris 
1872, p. 145. 


Iil 


EDUCATORUL 


Spre deosebire de belfer care cre- 
de în puterea vorbei, și de profeso- 
rul bizuit numai pe tăria raţiona- 
mentului, educatorul adaogă şi iubi- 
rea care duce la fapta deplină. 

Activitatea educatorului depăşeşte 
nu numai meșteșugul simplist al 
memorizării verbale, dar și tehnica 
raționamentului. Prin iubire, educa- 
torul devine cea mai înaltă mani- 
festare de energie crejatoare în la- 
tura învățământului.i — „Va veni 
timpul, când nimeni nu se va gândi 
decât la educaţie“ şi, prin urmare, 
la educator. 


]. PRINCIPII. —Viaţa intrece știinta, după cum corpul viu de- 
pășește fineţea oricărui „preparat anatomic“. Cunoștinţele sunt ceva sta- 
tic, pe când traiul real presupune totdeauna dinamism. Izvorul acțiu- 
nii nu e cunoştinţa pură, ci simţirea, adică o dispoziție înnăscută, 
quasi-instinctivă, care ajută acţiunea, chiar când lipsește cuiva cu- 
noașşterea analitică a faptelor ; e o capacitate de sinteză înaintea ana- 
lizei, cum se mapifestă de obiceiu în artele plastice. Cea dintâi cali- 
tate a educatorului — iubirea. — Personalitate, educație, educator. 
Insușirile pozitive şi negative ale educatorului. — Exemple: Zamolxe, 
Socrate, Lisus. 

II. MEIODE. — Adevărata cale spre sufletul copiilor este „intui- 
ţia activă“.—Școala muncii a deschis omului drumul spre progres.—Ea 
este și cea mai bună metodă, atât pentru individ, cât şi pentru gloata 
întregului popor. — Munca nu poate fi educatoare, decât atunai când 
pornește din iubire ori, cel puțin, se termină cu iubire. — Semnele 
muncii educative se manifestă prin înclinarea numită vocație. — 
Exemplificare : viaţa lui- Pestalozzi. — Caracterele educatorului. 

Iil. REZULIATE. — Pe când belferul rămâne strein de su- 
fletul invățăceilor săi, iar profesorul le împrumută numai lumina 
rece a ideilor, educatorul îi modelează şi prin căldura sentimentului, 
desvoltând în ei personalitatea. Pe calea aceasta educatorul îşi îm- 
plinește și propria sa personalitate. 

Acuma urmează saltul cel mare : mai presus de orice pro- 
fesor, numească-se el Baco, Erasmus sau cine va fi, se ridică 
figura Educatorului. 

E greu să spunem dela început în câteva cuvinte ce este 
educaţia și cine poate fi educator. Definiţiile didactice nu spun 
tocmai mult, deoarece, după atâtea și atâtea încercări de a lă- 
muri chestia educaţiei, unii pedagogi contimporani mărturi- 
sesc că procesul educativ nu poate fi analizat, deoarece „nu 
este determinat prin nicio categorie a cunoașterii“. (E. Grise- 
bach) şi deci problema este insolubilă (ein unauflâsbares Pro- 
blem). Totuși, să încercăm. 

Reluând firul celor spuse mai înainte, constatăm : 1) Ma- 
gismul avea o singură ţintă: stăpânirea practică (utilitară) a 
naturii, iar pentru aceasta se bizuia mai întâi de toate pe pu- 
terea cuvântului şi pe anume rituri ce trebuiau transmise ai- 
doma tineretului. Aceasta arată din capul locului toată zădăr- 
nicia învăţăturii şamanilor. Căci ce izvor de putere poate fi 
în cuvântul gol, un fel de flatus vocis și — atât? Din repeta- 
rea, oricât de îndelungată a rugăciunii tibetane: om mane 
padme hum ori a altora la fel, ce poate ieși decât o „morișcă de 
rugăciuni“, bâlbâitul mecanic din heder, pritoceala din sina- 
gogi, etc. etc. 

2) Faza raţionalistă țintise la stăpânirea naturii prin în- 
teligenţă, adică prin descifrarea științifică a legăturilor dintre 
fenomene. Credinţa în „cuvântul“ magic a fost înlocuită prin 
încrederea în „rațiune“. Dar și atunci, când vorba e însoțită 
de lumina unui raționament precis, întemeiat pe noțiuni bine 
definite, sufletul omenesc nu poate fi împăcat, deoarece, la ca- 
pătul argumentării celei mai fine, mintea se oprește în cele 
din urmă la un hotar de întunerec şi îndoială. In locul li- 
niștei și biruinței pe care o făgăduia pozitivismul cu lozinca : 
savoir-prevoir-pouvoir, formula cea mai obișnuită azi e „Incer- 
titudinea“. Ignorabimus de odinioară (Du Bois Reymond) și re- 
lativismul (fie cel empiric al filosofilor francezi, fie cel psi- 
hologic al şcoalei engleze) era încă destul de comod, fiindcă în 
sfera științei exacte, firul raționamentului şi al experimentării 
se desfășura pe temeiul unor postulate admise ca un fel de 

certitudine pentru orice cap cugetător. Azi însă încep să se 
clatine chiar unele din postulatele științei exacte (Einstein). 

Și dacă în latura cugetării abstracte, clădirea începe a șo- 
văi, cu atâta mai mult ne atinge nesiguranța când e vorba de 
aplicările științei, cum e, de pildă, cea privitoare la îndruma- 
rea tineretului. După ce pozitiviștii ne mângâiaseră că toate 
relele educaţiei magice vor dispărea când va ajunge la cârmă 
intelectul, adică rațiunea, vedem că și în faza aceasta rezul- 
tatele sunt departe de a fi mulțumitoare. Sufletul profesorului 
bizuit numai pe raţionalism s'a dovedit îngust („castrat“). Ca- 
zul aproape tragic al educaţiei pozitivistului John Stuart Mill 
este cât se poate de caracteristic. 

3) Prin urmare, e nevoie de o întregire. Deasupra peda- 
gogiei exclusiv raționaliste, trebue să vină ceva mai complet. 
Dela profesor, trebue să ajungem la un purtător de grijă al ti- 
neretului, care să aibă el însuși sufletul neştirbit, pentru ca să 
poată desvolta și în alții germenii personalității lor, până la 
împlinire. Acela este educatorul. Iar principiul îndrumător va 
fi acesta : să înlesnească în mintea tinerilor nu numai ivirea 
unor idei luminate, dar şi a unui sentiment atât de viu, încât 
să ducă ideea până la realizare în faptă. Pentru acest scop, su- 
fletul educatorului trebue să intre întreg în acțiune. Căci nu 
poate deștepta emoție în sufletul altora, cel care nu este el 
însuși stăpânit de un sentiment de înaltă răspundere morală 
(nu numai intelectuală) față de cei încredinţaţi conducerii sale. 
Pe scurt, educatorul trebue să împlinească el însuși ceea ce în-" 
deamnă pe alţii să lucreze. Viaţa sa întreagă trebue să fie do- 
vada pipăită a sincerităţii convingerilor sale. Altfel, predica 
goală — oricât de frumoasă ar fi — trece ca umbra unui nour 
peste valuri. 

Dar nici atâta nu e deajuns. Uneori fapta însăși nu e o che- 
zăşie de bună îndrumare. Ce viață mai omenoasă decât a lui 
Socrate ? In marea sa onestitate intelectuală, el crezuse că 
acela care înţelege, adică ştie unde e adevărul, și mai vede și 
pilda faptei altuia, va face şi el la fel. Dar cât de amar a plă- 
tit această iluzie ! Cei care l-au osândit la moarte (Anytus, Me- 
litus ș. a.) ştiau toți, până la unul, că Socrate era omul cel mai 
de treabă din Atena. Și totuși l-au silit să bea venin. Aceasta e 

realitatea : Nici ştiinţa, nici filosofia nu scuteşte pe cineva de a 
îi mişel — ba uneori tocmai ele sunt mantia sub care se 
ascund suflete de o superlativă urîţenie. Nu în zadar Mefisto se 
arată atât de sceptic față de Raţiune care, după a sa părere, 
nu-i slujește de multe ori omului, decât să fie „mai bestie de- 
cât toate bestiile“ 1). 

Pentru ce ? Pentrucă ideea singură şi chiar vederea fap- 
tei pilduitoare nu poate împinge pe cineva spre acţiune. In ro- 
sturile traiului zilnic, cel apatic nu numai că nu pășește spre 
activitate energică, dar amorţeşte şi pe cei dimprejur. Pentru 
a ajunge la faptă, trebue un anume grad de emotivitate, după 
cum nici apa nu fierbe, până nu atinge o anume temperatură. 
O mare capacitate afectivă este așa dar o însuşire indispensa- 
bilă oricui îşi ia sarcina de a îndruma viața tineretului. Edu- 
cator nu poate fi decât omul echilibrat (în cugetare, simţire 
şi acţiune) care simte o lăuntrică euritmie și o statornică în- 
clinare spre un ideal care trece dincolo de marginea îngustei 
vieţi individuale. Căci nu de ştiinţă şi de filosofie au nevoie 
tinerii ucenici (aşa ceva poate găsi în toate bibliotecile), ci de 
Jilo-sofi adevăraţi, adică de oameni care, punându-și o ţintă 
superioară în viaţă, trăiesc cum gândesc. Profesori sau profe- 
sioniști ai învățământului se găsesc din ce în ce mai mulţi în 
toate ţările civilizate. Educatori însă, adică modelatori sinceri 
ai propriei lor vieţi spre a o face pilduitoare, entusiasmând şi 
pe alții, așa ceva se vede rar — ca și talentul artistic. Ba chiar 
mai rar. Talente unilaterale — destule. Pictori, sculptori, mu- 
zicanţi, dramaturgi, romancieri, poeţi... zeci şi sute în fiecare 
epocă. Dar artişti ai vieţii — puţini, foarte puţini în fiecare 
secol și la fiecare popor. De aceea, marii educatori, ca şi oa- 
menii mari de stat (şi aceştia tot un fel de educatori) sunt 
atât de rari, încât îi putem număra pe degetele dela o mână. 
Istoria e martoră. 

Cel dintâi mare artist al vieţii a fost în vechime înțeleptul 
educator Socrate — un fel de Iisus al păgânismului. Dascălul 
lui Plato, al lui Xenofon şi al altor bărbaţi vrednici de admi- 


1) Er nennt's Vernunft, und braucht's allein 
Nur tierischer als jedes Tier zu sein. 
(Prolog im Himmel). 

rație a fost, fără îndoială, cea mai simpatică personalitate din 
toată antichitatea greco-romană. Dar şirul marilor educatori 
nu dela el începe. Credem că am putea porni numărătoarea, 
pomenind și numele altui pedagog, față de care însuși Socrate 
a mărturisit o adâncă evlavie. Cine e acela nu-i greu de aflat. 
Pe când în ţările dimprejurul Mediteranei atât de bogată în 
palestre, gimnazii, teatre, arene etc. se părea tuturor ca un 
lucru dela sine înţeles că „numai într'un corp sănătos se poate 
găsi o minte sănătoasă“, din țările Carpatice a răsunat un glas 
nou, predicând tocmai doctrina contrară : numai cine are minte 
sănătoasă poate. păstra şi corpul sănătos. 

Mare a fost mirarea lui Socrate, auzind de principiul 
pe: care îl punea înainte Zamolxe, legiuitorul cel mai vechiu 
al neamului dacic ! Deosebirea aceasta, atât de fină și totuşi 
firească, a umplut de bucurie pe educatorul atenian, care avea 
sub ochi ruina morală a Greciei din ce în ce mai bogată în 
sofişti, atleți și hetere. E o grea pagubă că viața străvechiului 
nostru educator este cufundată în umbră. Se aseamănă cu 
profilul unui templu depărtat şi învăluit de ceaţă, așa că nu-i 
mai zărim decât frontonul. Dar și atâta e destul spre a ne uimi 
ochii, aflând că pe acel fronton stă scris: primatul sufletului 
— adică tocmai antiteza formulei greco-romane, care punea 
la locul de frunte „corpul sănătos“. Iată de ce, fără de- 
șartă părtinire, ni se pare că, în şirul marilor educatori, locul 
cel dintâi lui Zamolxe i se cuvine. Istoria e martoră: pe te- 
meiul pedagogiei zamolxeene,: Dacii, chiar înainte de creștini, 
ajunseseră la o viaţă de o înaltă valoare morală. In codrii Car- 
paţilor și zăvoaiele Dunării („râu sfânt“, ca şi Gangele) trăiau 
sihaştri închinaţi vieţii contemplative, mulțumindu-se cu plă- 
ceri foarte cumpătate. (STRABO). Capnobaţii se fereau de 
orice mâncare sângerată, îndestulându-se cu poame, legume, 
lapte, miere... ca niște adevăraţi schimnici. Ei formau nobleța 
spirituală a Dacilor şi aveau un vestit loc de închinare, mun- 
tele Cogueonum, căruia îi ziceau „Sfântul Munte“. Intr'o pe- 
șteră a acelui munte și-a sfârşit zilele Zamolxe. 

Lăsând însă la o parte tot ce e legendă, un lucru e sigur : 
atât de impresionantă fusese pentru Greci concepția străbu- 
nilor noștri cu privire la viața de dincolo de mormânt, încât 

le dăduseră epitetul de „nemuritori“, iar simţul lor etic, ma- 
nifestat şi prin înclinarea lor către asceză (un lucru necu- 
noscut în Europa de atunci, fie cea barbară din țările nordice, 
fie cea mediteraneană, pornită spre rafinare și sensualism), 


făcea din viața poporului carpatic ceva singular în toată lu- 
mea antică. 


De aceea, când e vorba de antichitate, pentru noi, Românii, 
calea firească nu duce prin Atena și Roma, ci prin Sarmisegetuza, înainte 
de a ajunge in ţările Mediteranei. Până azi, singur Eminescu;a avut 
imtuiția acestei necesităţi istorice. El singur şi-a dat seama de ori- 
ginalitatea neamului dacic și a văzut în Zamolxe prototipul sufletesc al 
rasei din Carpaţi. Simţul nemuririi, așa cum se arată în Doină, 
adânca melancolie a muzicii populare (în deosebi bocetele) și „apetitul 
morţii“ pe care îl observaseră şi unii scriitori antici, toate la um loc 
tr hangul;în surdină lângă „Rugăciunea unui Dac“, una dintre cele 
mai caracteristice creațiuni ale lui Eminescu. 

In lipsă de alte amănunte asupra vieţii lui Zamolxe, credem, 
aşa dar, că intuiţia poetului este sprijinul cel mai tare, pe care trebue 
să se mazeme cei care vor să înţeleagă rolul hui Zamolxe ca educator 
al neamului nostru și al lumii mediteraneene, câtă va fi auzit ceva din 
doctrina sa. 


Dacă lăsăm Dacia la o parte şi ne întoarcem privirile spre 
Mediterana, figura cea mai luminoasă ca educator este a lui 
Socrate. Doctrina, ca şi viaţa lui, ne este cunoscută destul 
de amănunțit. Ajutaţi de povestirile lui Plato și Xenofon, o 
putem urmări până în ceasul din urmă. [i cunoaștem şi ulti- 
mele cuvinte, înainte de a închide ochii. Din felul cum s'a des- 
făşurat procesul, știm bine că Socrate sar fi putut alege 
numai cu exilul. Era destul să răspundă, dacă nu cu smerenie, 
cel puţin cu oarecare nepăsare întrebării din urmă a judecăto- 
milor : 'Pu, Socrate, ce pedeapsă crezi că ai merita ? 

Dar cinstitul educator răspunde cu fruntea sus: Atenieni, 
până acuma, am trăit, învățându-vă ce mi sa părut adevărat, 
bun şi frumos. Sărac fiind, am muncit cu palmele să-mi ago- 
nisesc cele de trebuinţă, dar n'am pregetat să-mi împlinesc da- 
toria, nici în pace, nici pe câmpul de luptă... Acuma, fiindcă 
mă întrebaţi, potrivit legii, ce cred eu despre faptele mele, 
bătrân cum sunt, socot că ar fi drept să mă așezați în 
Pritaneu și să mă ţineţi cu cheltuiala voastră, a tuturor... Așa 
cere dreptatea în interesul vostru... 

Ironia aceasta, atât de amară, i-a întărâtat şi mai mult 
pe duşmani, aşa că l-au osândit la moarte. 

Totuşi, mai era un chip de scăpare. Fiindcă legile Atenei 
opreau uciderea celor osândiţi la moarte, cât timp vasul tri- 
mis în fiecare an la Delos nu se întorsese la Pireu, zilele cât 
a durat așteptarea acelei corăbii, Socrate ușor ar fi putut fugi 
din închisoare. Prietenii și discipolii îl îndemnau din răs- 
puteri, — ba poate și unora dintre acuzatori le-ar fi părut 
mai bine să scape de el așa, decât să-și încarce sufletul cu 
o crimă atât de vădită. — Insă nu așa cugeta Socrate. 

— Toată viața v'am învățat să cinstiți așezămintele pa- 
triei și pe zei. Ce fel de învățător aș fi eu pentru voi, dacă 
acuma, la bătrâneţe, v'aș da pildă de nesocotirea legilor! 

Și astfel, grijindu-și singur comândul, ca pentru morți, 
Socrate a băut veninul din cupa adusă de paznicul închisorii. 
Apoi, lungindu-se pe pat, când amorțirea a prins a se urca 
dela picioare spre inimă, cei de față au izbucnit toți în plâns... 


+ 


Aci e locul să ne întrebăm: în ce sta tăria lui Socrate și 
ce învăţătură se desprinde din moartea lui ? 

Una singură: educator adevărat poate fi numai acela 
care jace din viața sa un îndreptar şi pentru alţii, iar asta 
nu-i cu putinţă fără acel simț de armonie interioară, care stă- 
pânește în fiecare clipă cugetul și voința educatorului. Aci 
e semnul cel dintâi care îl deosebeşte de un profesor oarecare... 
Lecţii bine întocmite poate face oricine are o minte strunită. 
Pentru instruirea tinerilor e deajuns să cunoști faptele, să ai 
luciditate şi argumentare logică. Mai departe, știința te lasă 
liber să fii și înger și demon. De aceea, intelectualul sadea e 
de multe ori sceptic, iar uneori de-a-dreptul cinic... 

Din contra, când e vorba nu numai să instruești, ci să 
împărtășești altora un adevăr care să le rămână lipit de suflet 
și să-i impingă până la fapte, mai trebue ceva: mai trebue 
să simți tu însuţi o reală iubire față de aceia care iţi sunt în- 
credințaţi. Chiar Socrate a făcut această observare. In „Amin- 
tirile“ lui Xenofon, el stărue in chip cu totul deschis asupra 
rolului educator al prieteniei, — un sentiment mai impersonal 
decât iubirea. Aceasta din urmă presupune uneori și oarecare 
interese egoiste, pe când amiciţia este înclinarea spre o altă 

fiinţă, numai din dorința de a o vedea sporind în calea vieţii. 
Sentimentul acesta calm, exprimat prin modestul cuvânt „iu- 
bire de aproapele“ (sau altruism, cum îi va zice mai târziu 
Auguste Comte) este a :doua însuşire a educatorului, spre 
deosebire de profesorul care împarte numai ştiinţă rece. 

Dar cele două însușiri mai presupun încă ceva: ca să 
poţi da armonie vieţii altora, trebue să ai tu însuţi un ideal 
superior în viață. Lumea este plină de disonanțe. Când eu- 
ritmia ta lăuntrică e slabă, adică nu se înalță până la ilumi- 
narea quasi-religioasă produsă în tine de armonia întregului 
Cosmos, va fi greu să învingi egoismul şi să legi traiul tău 
de traiul altora în așa chip, încât să-i poți iubi cu pe tine 
insup. Atâta timp cât privim lucrurile egocentric, izolați în 
sfera analizei reci și a dialecticei, putem găsi cusur orișicui. 
„De-ar fi deosebirile de păreri mai fine decât apele seninului 
ceresc, omul tot va putea găsi pricină la împotrivire în contra 
altui om“ 1). La emoție cu adevărat impersonală nu poate 
ajunge decât acela care ancorează convingerile sale într'un 
postulat suprem : consonanţa deplină între Individ şi Cosmos. 
(Vom reveni asupra acestei idei, când va fi vorba să definim 
ce este Educaţia și Personalitatea.) 

Deocamdată, pentru cărturarii care ar privi cu oarecare 
bănuială această concepție despre lume, ne grăbim a releva 
un fapt în adevăr semnificativ: chiar oamenii deprinși cu 
cele mai înalte abstracții ale științelor exacte au ajuns la 
concluzi asemănătoare. William James, filosoful care a plecat 
dela fisiologie și psichologia experimentală, a scris o operă 
cu titlul: Voința de a Crede! lar dacă atitudinea cugetă- 
torului „pragmatist“* deșteaptă şi ea niscaiva îndoieli, iată 
mărturisirea unui mare matematic: „Cel mai frumos lucru 
pe care îl putem simţi este latura tainică a vieţii; este sen- 
timentul adânc, care se află lângă leagănul artei și al științei 
adevărate. Cel care nu mai poate avea nici mare entuziasm, 
nici surprindere este ca un mort. Ochii săi sunt stinşi. Impre- 
sia de mister amestecată cu frica, a creiat religia... A ști că 
există ceva cu neputinţă de pătruns — Impenetrabil; să 
cunoști manifestările cele mai adânci ale inteligenţei, ale fru- 


i Pentru „Biserica noastră“, 1911. 

museții celei mai strălucite... această cunoștință şi acest sen- 
timent este ceea ce constitue adevărata evlavie... De aceea, 
cred că nu fără dreptate, un scriitor contemporan, a spus: 
în epoca noastră, închinată de obiceiu materialismului, savan- 
ţii serioşi sunt singurii oameni cu adevărat religioşi“ 1). Fără 
acest element transcendent, o educație temeinică nu e cu pu- 
tință, iar întreaga viață sufletească tinde spre desagregare 
şi confuzie. Și e unul dintre semnele cele mai bune ale epocii 
noastre că, în fața concepţiei lui Oswald Spengler, pentru care 
omul nu e altceva decât o fiară de pradă (Raubtier), repre- 
zentanţii cei mai de seamă ai filosofiei moderne au subliniat 
tocmai însemnătatea elementului supra-intelectual. Logismu- 
lui transcendentalist al Kantienilor și psihologismului empi- 
rist, amândouă deopotrivă de neîndestulătoare, Max Scheler 
le opune principiul vitalității supra-intelectuale a spiritului, 
care depășește și viaţa psihică, și rațiunea pură, subordonân- 
du-le pe amândouă sieși?). Am putea face un pas mai de- 
parte : îndrăsnim să afirmăm că, între toate însușirile educa- 
torului, cea mai însemnată este tocmai acest element impon- 
derabil, care îi dă un involuntar prestigiu și deci putere de 
acţiune asupra celor dimprejur ; fiindcă, asupra oamenilor, 
lacrăm nu atât prin ceea ce facem, cât mai ales prin ceea ce 
suntem. în forul nostru interior. 

Așa dar, fără o structură sufletească mai completă și 
mai fină, care să-ți dea putinţa de a prețui nu numai știința, 
dar şi latura etică și estetică a vieţii ; fără o serioasă preo- 
cupare de ceea ce poate fi dincolo de zarea traiului zilnic, 
chiar cel mai erudit profesor împărțitor de lecții nu poate fi 
educator. Fără „socoteli cu eternitatea“ (căci asta însemnează 
ceea ce numim atitudine religioasă în viață), oricât de me- 
șter ar fi cineva în tehnica lecţiilor, nu poate fi izvor de edu- 
cație pentru alții. — Așa se explică de ce în ceasurile sale cele 
mai grele, până și lucidul Socrate, atât de ager în meșteșugul 
dialecticei, cu smerenie închidea ochii... și trăgea cu urechea, 
să audă ce-i mai șopteşte Geniul 2) său cel bun (Gatuâwov ). Fără 


1) 4. EINSTEIN, Comment je vois le monde, Paris 1934, p. 12, 38. 

2) G. GURWITCH, Les tendances actuelles de la philosophie alle- 
mande, Paris 1930, p. 72. 

3) Tot aşa, Pestalozzi se orienta în momentele sale decisive, după 
ceea ce numea el der innere Sinn. 

acest tainic sprijin, de bună seamă, nici dânsul n'ar îi putut 
duce o viaţă atât de curată şi n'ar fi lăsat la moarte un 
model atât de înalt pentru urmași. Putea să fie și el, ca pro- 
fesorii de retorică, un distribuitor de precepte, deosebindu-se 
de ei doar cu atâta, că nu primea leafă și n'ar fi îndrăsnit ni- 
meni să-i zică „negustor de filosofie“, cum îi înfrunta el pe 
sofişti. — Şi pe bună dreptate îi mustra, deoarece dascălul 
care nu are decât ştiinţa și meșteșugul de a cuvânta este, la 
urma urmei, un biet meseriaș; și dacă epitetul pare cumva 
înjositor, hai să zicem că e ca o prismă cu o singură față trans- 
parentă, iar toate celelalte opace. Unor astfel de dascăli, le 
putem aplica, fără nicio îndoială, caracterizarea dată de Kant: 
ei sunt niște ciclopi intelectuali, adică oameni care văd lu- 
mea cu un singur ochiu... 


Rezumând așa dar cele spuse despre educator, am putea 
formula următoarea concluzie : 

Afară de ştiinţă, educatorul trebue să aibă ca însușiri 
fundamentale : o armonie lăuntrică, fără de care nu-i posibilă 
o viaţă în adevăr echilibrată ; apoi şi o reală ubire față de 
alții, ceea ce nu-i cu putință fără „socoteli cu veşnicia“, adică 
fără o atitudine contemplativ-religioasă în fața tainelor uni- 
versului. — Pe scurt : ștință reală şi emoție impersonală, spri- 
jinită pe un ideal transcendent, aceasta e suprema putere care 
poate înălța pe un profesionist al școalei, până la treapta 
de educator. 

%* 


Din cele înşirate până aci, rezultă în chip lămurit că, pe 
această treaptă a învățământului, nu se pot înălța decât oameni 
cu o reală personalitate didactică. Să lămurim deci, înainte de 
a păşi mai departe, ce însemnează personalitate, educator și 
educație. 


1. PERSONALITATE. — Prin personalitate, înțelegem 
suma tuturor însuşirilor caracteristice ale unei persoane. Fără 
originalitate, nu e personalitate. 

Dar trebue să deosebim: există un fel de originalitate 
minoră, compusă din particularităţi individuale de mică însem- 
nătate ; alta e majoră, adică se manifestă prin caractere ti- 
pice ori specifice și de un nivel superior. (Se înțelege că e vorba 
aci numai de caractere progresive, nu regresive; altfel, ar trebui 
să considerăm ca personalități reprezentative și indivizi excep- 
ționali prin defectele lor.) Așa dar, personalitate în sensul 
propriu al cuvântului, înseamnă manifestarea originală a spe- 
ciei în individ și a omenirii în naţiune. De unde urmează că 
nimeni nu poate deveni o personalitate cu adevărat superioară 
decât în cadrul neamului în care s'a născut și pentru care era 
menit să trăiască. 


2) EDUCATOR. — Educator poate fi numai cel care este 
o personalitate fiere adică un om atât de armonios, bogat 
şi vioiu ca structură psichică, încât să deștepte și în alții pute- 
rile de creare 1), ridicându-i și pe aceia pe planul personalității. 
De aci rezultă că un adevărat educator ajută pe discipolii săi 
să devină personalități de seamă în sfera naţiunii, iar prin 
aceasta, el ajută și națiunea să-şi sporească personalitatea sa 
istorică în cadrul omenirii întregi. — Iată pentru ce este nece- 


1) Inainte de a păși mai departe, să ne fie permis a da un exemplu 
concret împrumutat dela um martor cu multă experienţă : „Intre dascălii 
din amii mei de studiu, îmi vor rămânea totdeauna în amintire două 
tipuri, formând un adânc contrast. Unul preda filosofia Kantiană ; celă- 
lalt era Heusler din Basel, profesor de filosofie şi de istoria filosofiei. 

Fără indoială, cantitatea materialului de dobândit era cu mult mai 
mare la cel cu prelegeri despre Kant. Masa științei lui ne venea însă 
ca un tren de marfă, bine încărcat, măturând tot ce întâlnea în sufletul 
ascultătorilor. Nu tot așa era la Heusler. Aci domnea, din contra, o 
minunată dispoziţie, cum ţi-ar da-o călătoria printr'o ţară muntoasă, 
noaptea, pe timp de furtună : ţi se părea că răsar mereu, când ici, când 
colo, fulgere luminoase, arătându-ţi ba o colină frumoasă, ba um pâle 
pitoresc de copaci, la mijloc aşezat un grațios sălaș omenesc, iar în 
tund, departe, un măreț vârt de munte, toate ivindu-se pe neaşteptate 
din întunerecul nopţii spre a da privitorului impresia unui tablou orga- 
nic rotunzit şi cu deplin înțeles. 

Urmarea acelor prelegeri era, se înţelege, cu totul deosebită. Dela 
un dascăl aduceam acasă un caiet plin şi clar, care îmi oferea un sistem 
de cunoștințe bine rânduite, dându-mi putinţa să trec orice examen. 
Invăţătura dela Heusler nu-ini procura ceva ușor de cuprins și de utili- 
zat, dar mă întorceam acasă după lecţiile lui cu o dispoziție nemărginit 
de înaltă, plin de dorința de a crea şi lacom să întrebuinţez şi eu arma 
cea bine ascuţită la curs. lar azi, când după atâţi ani am pierdut 
aproape toate cunoştinţele mele despre Kant, simt încă amnarul de 
oțel a] lui Heusler iar influența lui va dura asupră-mi până la sfârşitul 
vieţii“ (LEO FROBENIUS, Paidevma, Miinchen 1921, p. 73). 

sar ca educatorul să aibă el însuși o răspicată fizionomie etnică, 
adică să reprezinte o potenţă superioară a caracterelor fizice şi 
sufletești ale neamului din care s'a născut. Prin urmare, la în- 
sușirile educatorului, înșirate mai sus: ştiinţă, armonie lăun- 
trică şi altruism până la uitarea de sine, trebue să mai adăo- 
găm : putere de creaţie și o fisionomie etnică destul de tipică, 
precum și năzuinţă spre un ideal transcendent. 


3. EDUCAȚIE. — Prin Educaţie, înțelegem suma tutu- 
Tor acţiunilor prin care individul este pus în stare să moşte- 
nească tot ce este esenţial (din tradiţia de „civilizaţie“ și de 
„cultură:*) a neamului din care face parte, precum și din patri- 
moniul obștesc al omenirii pentru a desvolta cât mai complet 
însușirile sale creatoare, atât spre folosul său personal, cât şi al 
națiunii, fără de care nu poate trăi deplin, după cum un organ 
nu se poate desvolta, când îl desparți de corpul în care sa 
născut și cu care împreună a crescut. 


II. METODE 


După ce am văzut principiile dela care pleacă educatorul, 
şi-am lămurit înțelesul noțiunilor : personalitate, educator și 
educaţie, să vedem acum și metodele care deosebesc pe edu- 
cator de belfer și de un simplu profesor. 

Metoda, adică „drumul“, presupune două lucruri : o țintă 
Sau un ideal de atins, apoi mijloacele pentru atingerea acelei 
ținte în creşterea tineretului. 

La vechii Greci, idealul vieții era sănătatea și frumuse- 
țea. Gimnaziile lor erau întâi și întâi locuri de sport. Preţui- 
rea deosebită a exerciţiilor fizice, a danţului, a muzicii și în 
genere a laturii artistice îndemna pe cetățenii republicilor 
elene spre ceea ce am numi noi azi rafinare burgheză. Plă- 
cerea de a trăn intens și cinstirea frumuseții sta în primul plan 
al preocupărilor vieţii publice și private. Aspasia, de pildă, era 
preţuită nu numai de Pericles, dar și de un om cumpătat — 
filosof, cum era Socrate. Frineea, acuzată în fața judecătorilor, 
în loc de apărare și-a desvelit pieptul... „Osândiţi-mă, dacă 
vă lasă inima să se prăpădească atâta frumusețe sculpturală !“ 

Iar aici nu e vorba numai de toanele unei femei cochete. Con- 
cepția aceasta de viață se putea vedea lămurit încă din epoca 
lui Homer, ale cărui opere au devenit biblia educaţiei grecești. 
Războiul întreg se iscase, cum se ştie, din cauza unei femei 
fugită cu ibovnicul, iar ce fel era acea femeie, poetul o arată 
într'un chip cât nu se poate mai îndemânatic: într'o zi, când 
prea frumoasa Elena se arătase pe zidurile Troei, să-și mai 
vadă bărbatul, moșnegii care tăinuiseră până atunci despre 
nenorocirile cetății învăluită de dușmani, curmară dintr'odată 
vorba ; uită toţi de toate suferințele lungului măcel și, umbrin- 
du-și ochii cu palma, spre a privi mai bine pe nevasta lui Pa- 
ris, știți ce spun ? 

Lângă o astfel de femeie, şi să trăieşti, şi să mori !1) 

Cu un picior în groapă şi cu sgomotul luptei în urechi, 
cei vechi de zile şi posmăgiţi de bătrâneţe își aduc şi ei 
aminte de ademenirile tinereţii... Eros îi desmorţește și pe un- 
cheși, iar Polignot, socotit de Aristotel ca cel mai moral din- 
tre pictori (nu moral în sensul modern al cuvântului, ci pen- 
trucă pictura sa pătrundea dincolo de lumea aparenţelor, până 
în taina realităților spiriiuale 2), unde se încheagă Destinul), în 
vestitul său tablou: Luarea Troei, arată pe Elena în toată 
străiucirea frumuseții, deplin biruitoare față de cinstita An- 
dromaca, uitând cu desăvârşire pe cei jertfiți pentru amoru- 
rile ei. — Până şi Helenos, fiul lui Priam, „cel mai bun dintre 
auguri“, cum îi zice Homer, ameţit de frumuseţea Elenei, tră- 
dează Troia, el, înțeleptul care auzea şi glasul zeilor din cer! 
— Ceea ce insemnează că în viața lumii antice, cultul fru- 
museții fizice avea un loc pe care nici nu-l putem bănui noi, 
cei de azi. Pentru antici, a trăi n'avea niciun rost, fără cultul 
frumosului... Cine era uriît ori schilod n'avea ce căuta pe lume. 
Insuşi Plato spune fără înconjur : „Să fie lăsați să moară cei 
cu corpul rău întocmit, iar cei răi la suflet şi cu neputinţă | 
de indreptat, să fie uciși“. Republica sa (un fel de stat „tota- 
litar'”) avea ce face cu slăbănogii, urîţii şi alți neisprăviţi. 

Aşa dar, fără să mai stăruim asupra amănuntelor, pu- 


1) Homer spune numai atât: Samănă în adevăr cu zeițele nemu- 
ritoare. — Lucian adaogă interpretarea pomenită aci. 

2) G. MEAUTIS, Les chejs-ad'oeuvre de la peinture grecque, Paris 
1939, p. 47 ș.u. 

tem afirma că, în ce privește educația fizică, anticii ghiciseră 
în bună parte calea ce trebuia să apuce creșterea tineretului. 
Lepădarea copiilor bicisnici pe Taiget şi alte regule ale ve- 
chilor legislatori pot fi considerate ca un fel de preludiu al 
metodei eugenice de azi 1). 

In ce priveşte educaţia sufletului, am arătat că Socrate 
preconiza metoda raționalistă (pag. 191) caracteristică pentru 
treapta profesoratului. Dar el nu s'a oprit la atâta. Marile sale 
însușiri ca educator îl făcuseră să simtă că atâta nu e deajuns. 
Uitând deci teoria sa intelectualistă, el mărturiseşte că ade- 
văratul drum spre sufletul tineretului este sentimentul iubi- 
rii... De aceea, el stărue în chip deosebit asupra rolului edu- 
cativ al amiciţiei. Căldura cu care Xenofon aminteşte vorbele 
lui cu privire la amiciţie e destulă dovadă. 

E drept insă că nici Socrate, și nici alţi pedagogi din epoca 
păgânismului nu putuseră înainta destul în latura iubirii de 
aproapele, ca temeiu al vieţii sociale, prin urmare şi al edu- 
caţiei. Iubirea, pentru antici, era întâi de toate Eros. A avea 
însă înclinare faţă de ceea ce e frumos și sănătos e o plăcere 
egoistă ; nu are niciun punct de atingere cu sentimentul cre- 
știnesc al mulei. Din contra, a iubi şi pe cel lipsit de sănătate, 
de frumuseţe şi de alte însușiri simpatice, asta însemnează să 
dai, fără să primeşti. Și tocmai de o astfel de simţire trebue 
să fie stăpânit educatorul, deoarece gloata omenească (prin 
urmare și gloata tineretului) este mai mult slăbănoagă decât 
puternică, mai mult mediocră și fiziceşte, și sufletește. Intr'o 
pădure de mii şi mii de brazi, câţi sunt drepți ca lumânarea 
și împodobiţi cu ramuri verzi până la pământ ? Cei mai mulţi 
sunt plini de cioturi, lipsiţi de cetină, iar unii strâmbi şi scor- 
buroși. Așa și oamenii... Apoi ce merit e să-ţi fie drag ce e 


1) Plato nu lăsa căsătoriile la voia întâmplării Magistraţii tre- 
buiau să ia măsuri pentru a potrivi insuşirile soţilor... Aceștia să fie 
lăsaţi să creadă că sorțul a hotărît împerecherile, ca să nu se nască 
gelozie şi ceartă (fiindcă femeile erau ale tuturor). Dar în faptă, un 
şiretlic îndreptăţit de interesul obştesc avea să înlăture din timp ur- 
mările supărătoare ale întâmplării, potrivind firea și însuşirile celor 
două sexe, pentru ca, din unirea lor, să se nască copii sănătoşi, bine 
zidiți la corp şi la suflet. De aceea, tinerii care s'au arătat mai destoi- 
nici la războiu sau în alte împrejurări, aveau voie să vadă mai des 
temeile : era acesta un mijloc legitim pentru ca Statul să fie populat 
mai mult de ei... Republica V. 

frumos ? O reală bogăție sufletească dovedește numai acela 
care e în stare să afle o părticică de merit până şi în făptu- 
rile cele mai lipsite de însușiri ademenitoare. Aci se vede sem- 
nul educatorului adevărat : unde profesionistul rece (debitan- 
tul de lecţii, cu ora, cu luna ori cu anul) rămâne nepăsător, 
ca orice slujbaş însărcinat cu o muncă după un calapod oare- 
care, educatorul cu reală vocaţie privește pe toți ucenicii ca 
pe proprii săi copii — chiar pe cei mai desmoșteniţi, dacă li- 
căreşte și în ei măcar o scânteie de suflet — și caută să dea 
fiecărui ins tot ce-i poate fi de folos pentru deplina desvoltare 
a darurilor sădite în el. E firesc să fie aşa, deoarece iubirea 
este însoţită mai totdeauna de tainica însușire ce se cheamă 
pre-simţire. Unde profesorul, meşteşugar intelectual, nu vede 
nimic sau vede foarte puţin, ochiul educatorului încălzit de 
iubire poate descoperi daruri neluate în seamă de nimeni. 

— Iată, copilul cela sburlit, ce bine a desenat saicia ! 

— Uite deşiratul cela din fund, cel cu nota rea la mate- 
matică ! Numai el a sărit în ajutor camaradului căzut pe 
ghiaţă... 

— Fără nicio putință de îndoială, iubirea este educativă. 
Știința profesorului tobă de carte te lasă liber să fii şi înger 
și fiară. Simpatia estetului — la fel. Pe când iubirea educa- 
torului e totdeauna creatoare și dătătoare de viaţă : este acti- 
vă, adică ajunge până la faptă. Iată o dovadă concretă: 

Intr'un sat din Galileea, s'a ivit acum vreo două mii de 
ani, un tânăr care purta pe fruntea sa lumina unui mare 
ideal. Incă din pruncie pribeag prin Eghipet, el simţise toate 
disonanțele vieţii și nenumăratele scăderi ale oamenilor. Pen- 
tru unul spornic la suflet, întâlnise mii și mii de prostănaci, 
răi, pismăreţi, arțăgoși și alte pramatii... Și dacă ar fi fost 
numai slăbiciunile din naștere !... Dar vedea că însăși întocmi- 
rea societăţii păgâne înmulţea relele şi suferința. Pentru câţi- 
va, care trăiau în belşug, mii și milioane care se chinuiau 
strâmtorați de mizerie, de întunerec, de robie şi alte neajun- 
suri. lar Nazarineanul cel inimos se simţea atras nu spre căr- 
turari, farisei și toată oligarhia care înconjura Templul din 
Ierusalim ; nu spre bogătașii Tirului şi ai Sidonului, nici spre 
sectarii și sofiştii Atenei ori spre urmașii eupatrizilor care vo- 

tau în agora şi, luând diurnă, stau apoi la umbră, palavragind 
de dragul vorbei, ci pentru robii care lucrau în arșița soare- 
lui, flămânzi, bătuţi și schingiuiţi ; nu pentru mercenarii care 
își vindeau braţul, ca să poarte războiu oriunde şi contra ori- 
cui ; nu pentru atleţii din stadion, nici pentru efebii care dăn- 
țuiau în „teorii“ sărbătorești ori pentru cei care gustau numai 
plăcerile traiului, ci mai întâi de toate pentru paraliticii din 
Vitesda, pentru orbi, leproși, schilozi și alți desmoșteniţi ai 
soartei. Pe toţi aceștia voia El să-i ridice din mizeria fizică și 
morală. lar ca metodă de urmat, în nemărginita Lui milă față 
de scăderile omeneşti, a pus înainte una singură: iubește pe 
aproupele tău, ca pe tine însuţi... fie acela cine va [i şi cum 
va fi: vameșş, văduvă, drumeţ căzut între tâlhari, fiu risipi- 
tor, curvă, rob şi tot ce mai poţi întâlni, deoarece chiar în 
cea mai păcătoasă făptură omenească, tot se poate să găseşti 
măcar un sâmbure de omenie și, cine știe, o privire priete- 
noasă, un cuvânt bun sau un sprijin cât de mic, la timp 
potrivit, va fi în stare să-l ridice din înjosirea în care se află. 

Ciudată metodă de educaţie socială ! Și cu totul neașteptată 
în mijlocul unei lumi în care sclavul era pus în rândul dobi- 
toacelor necuvântătoare ; femeia era privită ca nevrâstnică (nu 
era primită în faţa judecătorilor nici ca martoră), iar copilul 
putea fi vândut, cum vinde ciobanul un ied, — lume în care 
Legea Veche era toată pe partea celui puternic și bogat, iar 
cel slab rămânea sub jug, despreţ și vergi. 

De aceea, predicatorul din Nazaret, Cel închinat unui nou 
ideal de viaţă, și-a dat seamă că, spre a face înţeleasă și pri- 
mită doctrina Iubirii față de toți și a lertării pentru toţi (nu 
odată sau de 7 ori, ci de 17 de ori) era nevoie de o Lege Nouă 
şi de o nouă educaţie, pe care nici înțeleptul Socrate nu ştiuse 
so dea lumii. lar pedagogia aceasta a pus înainte alte mij- 
loace de învăţătură, şi anume : să fie înţeles de toţi, din capul 
locului, că raționamentul nu-i destul, ci trebue să fie însoțit 
de multă, cât mai multă iubire, dacă vrei să pui la cale viața 
cuiva. Fiindcă silogismele nu mișcă inima, și nu pot împinge 
pe oricine la fapte, educatorul are nevoie de intuirea simpa- 
tică a tuturor împrejurărilor în care se află ucenicii săi, fiind- 

că altfel nu se poate identifica cu rostul vieţii lor, spre a des- 
volta roate darurile sădite în ei. 

Greutatea cea mare pentru tânărul Nazarinean era deci 
să schimbe întâi sufletul dascălilor, adică al oamenilor maturi, 
înainte de a îndruma în alt chip creşterea copiilor. lar pentru a 
atinge acest scop, lisus a întrebuințat (am putea zice că a 
inventat) un nou gen literar, prin care a știut să dramatizeze 
chiar situaţiile cele mai mărunte și să deştepte în ascultători, 
vrând-nevrând, pe lângă o judecată clară, o emoție cât mai 
vie. Genul acesta literar este parabola. Iată un exemplu : 

Era odată un om, care avea doi feciori. Cel mai mare — 
cu minte şi harnic, nu ieșea din cuvântul părinţilor. Cel mai 
mic — ştiurlubatic și cu capul în nori. Intr'o bună zi, cel mai 
tânăr vine la taică-său şi-i zice: „Dă-mi, tată, partea ce mi se 
cuvine, să-mi cere norocul în lumea cea largă“. Și luând par- 
tea sa de moștenire, s'a călătorit, așezându-se pe chef şi traiu, 
ca băiat de bani gata, cum era. In curând, a ajuns la fundul 
pungii, așa că a fost silit să-şi agonisească pâinea de toate zi- 
lele, căutând de muncă pe unde se nimerea. Dar ce să mun- 
cească unul ca dânsul, care nu învățase niciun meșteșug ! Ci- 
neva și-a făcut pomană şi l-a primit argat, să-i păzească niște 
porci. Ajunsese hoinarul rău de tot: umbla desculț prin mă- 
răcini, se culca seara flămând și era bucuros să mănânce roș- 
covele căzute pe jos, întocmai cum făceau și mascurii dați în 
paza lui. Uitase acuma ospeţele și hainele cele scumpe; um- 
bla corcoţos, iar roșcovele i se păreau bucate alese. Insă nici 
de acelea nu găsea totdeauna. Astfel lihnit de foame, bătut 
de vânt şi de ploi, și-a adus aminte de traiul cel bun și ticnit 
din casa părintească. Şi, căindu-se amar de prostia lui, zicea în 
sine, plin de obidă și lăcrămând: Câţi argaţi ai tatălui meu 
trăiesc în belșug, iar eu umblu gol şi mor de foame aici... Am 

să mă întorc la tata, să-l rog și, poate, mă iartă. 

Pornind deci spre satul lui, sa apropiat cu teamă de 
casa părintească și sta pitit în dosul gardului, neîndrăsnind 
să intre în curte, murdar și peticit, ca un golan ce era. Apoi, 
într'un târziu, și-a luat inima în dinţi, a intrat şi îngenun- 
chind la picioarele tatălui său, zise : „Iată, fie-ţi milă ! M'am 
purtat ca un netrebnic... iartă-mă“. 

L-a iertat părintele care socotise că fiul său sa prăpă- 

dit între streini ; și tăind o juncă, a făcut ospăț, şi a chemat 
rudele și prietenii, să se bucure cu toți. Dar pe când casa 
răsuna de veselie, iată sosește dela câmp fiul cel vrednic, 
ostenit de muncă. Auzind el ce se întâmplase, un nod i s'a pus 
în gât și, scârbit de atâta nedreptate, nici n'a voit să calce 
pragul odăii unde era ospăţul. Ii venea să-şi ia lumea în cap... 

Ascultând parabola aceasta, 99 la sută dintre tineri vor 
da dreptate fiului cel harnic şi atât de grozav jignit. (Lui 
nu-i dăduse tatăl său nici măcar un ied, să se veselească cu 
prietenii săi, iar pentru vagabondul care-și risipise averea, 
junghiase acuma junca cea mai grasă... Ce cumplită lipsă de 
dreptate !). 

Totuși, educatorul din Nazaret ştiu să arate îndată și 
celor mai nătângi unde era dreptatea. El împlini pilda cu fiul 
cel risipitor astfel: Un păstor pierduse o oaie... Lăsând turma 
în paza câinilor, o caută încoace-încolo şi, în sfârșit, o găsește 
în fundul unei tihărăi, unde lunecase pe o râpă. Și luând-o 
pe umeri, plin de bucurie o aduse la turmă. Rogu-vă: se pu- 
tea el să nu se bucure de oaia cea găsită mai mult decât de 
toate oile pe care nu le pierduse? 

Judecata asta însoțită de o povestire atât de intuitivă, 
pătrundea și în mintea celui mai îndărătnic. Inţelegea ori și 
cine că dreptatea era de partea tatălui care se bucura de po- 
căirea fiului, iar nu de partea fratelui bosomflat, (lipsit de 
experiența vieții şi de aceea neînțelegător al chinului prin 
care trecuse inima părinţilor). 

lată, în câteva cuvinte, originalitatea metodei noului 
educator. Nu dialectică rece, ca la Socrate, ci o intuire activă 
a faptelor, printr'o dramatizare care mișcă sufletul, — ştiind 
lisus că nu ideile conduc lumea, ci sentimentele. Filosoful ate- 
nian fusese un intelectual, iubitor de analize psihologice 
şi logice. Dar, ca multor orășeni, lui Socrate îi lipsea intuiţia 
fenomenelor naturii. Ieşise doar o singură dată până în mar- 
ginea Atenei ; văzuse un platan mare şi un izvor care îl în- 
cântase ca pe un copil... Ci alta, cu totul alta era experiența 
predicatorului din Nazaret. Străbătând mereu drumurile Iu- 
deei, Samariei şi Galileei, văzuse tot felul de lume: plugari, 
pescari, podgoreni, negustori, meseriași și oameni de tot felul. 
Mai ales la bâlciul cel mare dela Paşti, în Ierusalim, ce nu-i 

văzuseră ochii ! Hagii din toate țările Mediteranei și ale Asiei. 
Unii veneau cu corăbiile până la Tyr și Sidon. Alţii soseau 
din spre Egipt, pe marele drum roman, așternut cu lespezi 
negre de lavă; alții se iveau din spre răsărit, după ce tre- 
cuseră cu caravanele prin pustia de dincolo de Iordan... O 
adunătură din toată lumea, grămădindu-se împrejurul colinei 
Templului, cu drahme, cu sesterţi și tot felul de bani păgâ- 
neşti, ca să-i schimbe pe sicli evreești, singura monetă primită 
de preoți. Astfel, încă de mic copil putuse să-și dea seama 
ce pestriță e"lumea și câte metehne poartă oamenii cu ei ori 
unde ar merge şi ori unde ar veni. De aceea, mila Lui îmbră- 
țişase omenirea întreagă, iar concepția sa despre educaţie 
ajunsese cea mai adâncă şi mai dreaptă dintre toate, câte se 
iviseră până atunci pe fața pământului. Prin însăși împreju- 
rările copilăriei şi ale tinereţii sale de meseriaș, Iisus a de- 
venit cel dintâi mare educator al neamului omenesc. 


+ 


E locul aci să ne întrebăm: Nu cumva concluzia aceasta 
este exagerată ? Ar putea unii să bănuiască, poate, că e la 
mijloc vreo concesiune față de anume tradiţie confesională, 
sau chiar o simplă ipocrizie verbală, de felul acelora pe care 
Nordau le numește „convenţionale“. Să cercetăm mai de- 
aproape faptele. 

Mai întâi trebue să constatăm că faza magică a durat şi 
durează încă şi sub ochii noștri la o bună parte din omenire. 
De vreun progres al educaţiei (fie ca principii, fie ca metode), 
n'a fost vorba decât rareori și numai de câteva mii de ani. 
Apoi încă o constatare : cu toate că în câteva orizonturi de ci- 
vilizație şi cultură : la Egipteni, Babiloneni, Fenicieni etc., s'a 
simţit o îndrumare mai pozitivă, iar Grecii păşiseră categoric 
în faza raționalistă, totuși belferismul continua să stăpânească 
mai departe instruirea tineretului. Deși Aristotel arătase calea 
spre intuiție (colecţii, hărţi, excursii, muzeu, bibliotecă, etc.), 
belferii au continuat a chinui mai departe tineretul cu memo- 
rizarea pasivă, cu pedepse corporale etc. etc. Așa dar, nu este 
de loc o exagerare, când considerăm doctrina pedagogică a lui 
lisus, ivită la câteva secole după Aristotel, ca un mare eve- 
niment în istoria educaţiei. Ba putem afirma că unele descope- 

riri ale pedagogiei moderne au fost chiar anticipate de educa- 
torul din Nazaret. Din nenorocire, ele n'au fost înțelese și nici 
aplicate la timp. Măcar că lisus întrebuinţase ceea ce numim 
noi azi metoda activă, cei zăbavnici rămăseseră tot la memori- 
zarea pasivă, iar cei care erau ceva mai ageri s'au întors la 
metoda socratică. Până sub ochii noștri, au circulat prin școli 
cărți scrise în chip de dialog (întocmite numai din întrebări Și 
răspunsuri) de caracter mai mult catehnic decât dialectic ; iar 
în secolul din urmă (numit chipurile, „secolul copilului“) au 
obosit până la desgust mintea şcolarilor, cu trepte formale şi 
alte dichisuri ale pedagogiei raţionaliste, lăsând în umbră 
tocmai ceea ce fusese mai original în metoda evangheliei : 
apelul la partea emotivă, — pârghia cea mai puternică a 
oricărui învățământ. — Așa dar, nu poate fi vorba nici de 
exagerare şi nici de ipocrizie, când afirmăm că lisus a fost 
cel dintâi mare educator al omenirii şi adevăratul mântuitor 
al copiilor. După ce încercase metoda parabolei cu oamenii 
maturi, El își îndreptase ochii și spre copii: Lăsaţi copiii să 
vină la mine... Cu două mii de ani înainte de Rousseau, El 
a cerut să respectăm ingenuitatea copilăriei. Iar dovada cea 
mai lămurită a progresului pe care îl realizase pedagogia 
creştină este faptul că renovatorul cel mai însemnat al pe- 
dagogiei, în epoca modernă, este tocmai educatorul care a 
înțeles și aplicat mai mult decât toţi preceptele lui Iisus. 

In adevăr, în ce stă noutatea operei lui Pestalozzi, con- 
siderat de toți ca cel mai reprezentativ pedagog modern ? 
Să reamintim în câteva cuvinte calea vieţii sale. — La în- 
ceput, un tânăr fără nicio trecere înaintea nimănui. La față, 
aproape slut : ciupit de vărsat și cam scofâlcit. Nu era cu mult 
sub urâțenia lui Socrate. Ochii erau însă foarte expresivi, iar 
averea lui cea mare sta ascunsă în inima lui: simţea o ne- 
mărginită duioşie când privea suferințele altora şi era gata 
să ajute pe orișicine. Gândul lui era mereu la faptă; pentru 
cuvinte de clacă și pentru gimnastica ideilor goale n'avea nicio 
evlavie. 

Incă din tinereţe, intrase împreună cu alți prieteni în 
„Societatea helvetică“, al cărei scop era să scoată din sărăcie 
gloata poporului. „Cât bine sar răspândi în lume, dacă nici- 
unul din spiritele mari n'ar socoti lumea nevrednică de ele, 

și n'ar pregeta să lucreze fără încetare pentru binele obştesc ; 
dacă niciunul n'ar privi de sus asupra semenilor săi mai mici, 
însă harnici și cu credință către alţii“. De aceea, Pestalozzi 
se gândi mai întâi să serie cărți pentru îndrumarea mulțimii. 
Ca și Socrate, inimosul tânăr avea credința generoasă că 
omul, îndată ce știe — face, urmând îndemnul cugetului celui 
bun și drept (logic). Așa dar, nădăjdea cea dintâi a tânărului 
cu gând de reforme era Cartea. „O, dacă sar găsi cineva să 
întocmească pentru poporul dela ţară o Cărțulie cu privire la 
sănătate, scrisă pe scurt și cu învățături care să poată fi în- 
țelese și folosite de săteni... Dacă ar tipări cineva măcar vreo 
câteva coale de hârtie, pline cu sfaturi lămurite şi bune, pri- 
vitoare la creşterea copiilor, scrise în aşa chip, încât să poată 
fi pricepute și puse în lucrare chiar de cel mai de rând târ- 
goveţ ori sătean...“. 

Cam acestea erau gândurile lui în tinereţe, ca ale ori- 
cărui tânăr inimos, dar lipsit de experienţă. „Coale de hârtie“ 
și cărțulie cu sfaturi...! Se gândi așa dar, să studieze teologia, 
să ajungă preot, ca bunicul care îi îndrumase copilăria, și să 
poată ajuta pe alții cu cuvântul (citit, predicat şi scris). Apoi 
stătu o clipă la cumpănă : Ce-ar fi dacă ar urma Dreptul? Ca 
avocat, ar fi avut ocazie să sprijine şi mai mulți oameni ne- 
căjiți, iar dacă s'ar fi amestecat şi în politică, ar fi putut, cine 
știe, să îndrepte multe de toate în patria sa. In sfârșit, după 
vreo doi ani de şovăire, lasă toate la pământ; aruncă în foc 
tot ce scrisese (la ce-s bune vorbele? — chiar tipărite !), re- 
nunțţă la orice „carieră“ și se așează la ţară. să trăiască în 
mijlocul sătenilor, muncind de-a-valma cu ei. Fapta să ho- 
tărască... 

Nu e locul să arătăm aci, în ce fel tânărul cel însetat 
de fapte, s'a izbit de realitățile aspre ale vieţii. Din epoca 
acestor preocupări romantice (vrednice de cunoscut de orice 
tânăr care îşi caută calea în viață), un singur lucru i-a ră- 
mas statornic : grija de soarta copilăretului şi îndeosebi de 
copiii orfani. Inclinarea aceasta l-a stăpânit până la sfârșit. 
Până la adânci bătrâneţe, nu odată, ci de mai multe ori, la 
fiecare împrejurare prielnică, el a întemeiat mereu școli şi 
cziluri pentru copiii fără căpătâiu, muncind împreună cu «ei, 
învățându-i carte și încălzindu-i la sânul său, cu o dragoste 

de părinte. — E drept că nici ocaziile nu i-au lipsit. Războaiele 
iscate din revoluția franceză i-au dat prilej să întâlnească me- 
reu altfel de copii nenorociţi. Și chiar înainte de a închide 
ochii, planul său cel din urmă a fost să mai înființeze încă un 
azil, destinând pentru aceasta toți banii ce se vor aduna din 
vânzarea scrierilor sale. — Dacă renunțase la preoţie și la avo- 
catură, nu renunțase însă la încrederea în școală. „Școli bune“, 
(de care să aibă parte nu numai copiii oamenilor cu dare de 
mână, dar și săracii) ăsta a fost leit-motivul întregei sale vieți 
(învățământul obligator şi gratuit nu începuse încă pe atunci). 

Iată în câteva cuvinte vieața și ideile de căpetenie ale 
lui Pestalozzi. 

Din cele înșirate aci, poate vedea orişicine că atâta 
lepădare de sine n'ar fi fost cu putinţă, fără o adâncă vibrare 
sufletească în fața suferinței altora. Iubirea de aproapele a 
fost temeiul vieţii pedagogului elveţian și poate că în traiul 
niciunui om, dela Iisus până azi, nu s'a vădit mai clar sen- 
timentul creştin : „lubește pe aproapele tău ca pe tine însuţi“. 
Cu bună dreptate, Lavater, un ager fizionomist şi psiholog 
(„caracterolog“, cum zicem azi) a mărturisit că „n'a întâlnit 
altă ființă, care să fie atât de pătrunsă de învățătura Evan- 
gheliei, în credință, în vorbă şi în faptă... Nici în timpul când 
Hristos umbla pe pământ, El n'a avut un apostol mai de- 
votat“. (Și să nu uităm — Lavater era însuși cleric.) 

De aceeași părere a fost şi vestitul geograf Carl Ritter, 
un savant cu o înaltă concepție etică. După ce a luat seama 
cum lucra cu copiii educatorul dela Yverdon, el a scris aceste 
cuvinte : „Am văzut mai mult decât raiul Elveţiei; am vă- 
zut în cercul său de viață pe Pestalozzi, adevăratul ucenic al 
lui lisus... El poartă în sine, în lumină deplină, pe omul tu- 
turor timpurilor, al tuturor etăților, al tuturor claselor so- 
ciale... Este prototipul omului omenos“ 1). 


1) In legătură cu aceste mărturisiri admirative, se cuvine să re- 
levăm că nu Luther a dat Noului Testament adevăratul său preț, ca 
îndrumare spre o altă creștere, ci Pestalozzi. Prin geniul său moral şi 
prin puritatea vieţii sale de apostol, el este adevăratul începător al 
Restaurării creștinismului, ca să nu mai zicem al Reformei. După ce 
Bizanțul basileilor, Roma papilor, Moscova „țarilor“ şi ororile răz- 
boaielor protestante acoperiseră creștinismul cu nenumărate pete, abia 
pedagogul elvețian a izbutit să mai şteargă pe unele din ele. 
De aceea, munca entusiastă a lui Pestalozzi, ca educator creştin, nu 
îngădue nicio comparație cu zarva politică a lui Luther. — Când în 

Aceasta ne ajută să înţelegem în ce a stat originalitatea 
lui Pestalozzi : el este cel dintâi pedagog modern, care a re- 
înviat metoda inspirată de lisus. Prin marea sa iubire de oa- 
meni și părintească duioşie faţă de copii, el a izbutit, în mij- 
locul unui secol dominat de enciclopediști, cum era secolul al 
18-lea, să deschidă o eră nouă în pedagogie, făcând un pas 
înainte peste raționalism. Deasupra triadei Socrate-Plato-Ari- 
stotel, el așează pe lisus cu metoda intuiţiei însoțită de sen- 
timentul iubirii desinteresate. 

Fără îndoială, și Socrate era total desinteresat ; iubea 
pe Atenieni și suferea să vadă că greşesc. Dar, cedând pornirii 
sale spre dialectică şi ironie, filosoful mai mult îi întărita, de- 
cât îi cucerea. Oriunde îi întâlnea, începea a-i dăscăli. Socotea 
cinstitul moralist că, înfundând cu dialectica sa pe adversari şi 
dovedindu-le că nu știu calea cea dreaptă a vieţii, îi va face 
să respecte mai mult adevărul şi să arate mai multă tragere 
de inimă faţă de binele public. Socotea că raționamentele sunt 
virtuţi, așa că cel ce judecă logic, acela urmează în viața 
practică numai ce e adevărat, bun și frumos. — Dar ce gro- 
zav sa înșelat bunul filosof și cum a plătit cu capul iluzia 
sa raționalistă! Din contra, Pestalozzi, trăind mai mult cu 
inima, a scăpat de primejdie. La început cugetase ca și So- 
crate, își pusese toată nădejdea în cărți, în foi de propagandă... 
adică în vorbe și în silogisme. Dar temperamentul său mai 
blajin decât al lui Socrate l-a abătut la timp dela răceala 
cărților, dela cuvântul tipărit și înmormântat în hârtie. Ne- 
având apoi nicio înclinare către ironie ori către sportul dia- 
lecticei, și ştiind din pățania lui lisus părăsit de ucenici, că 
omul matur, adică pomul crescut strâmb cu greu se mai 


„vVoroavele de masă“ ale fostului călugăr dela Wittenberg, găsim cuvinte 
atât de puţin cuvioase ; și când îi privim chipul de om fălcos, bine nu- 
trit, cum ni-l arată contimporanul său Luca Cranach, alături de Cate- 
rina Bora, moglie di Lutero (în galeria Uffizzi), când auzim apoi dela 
el că libido nullo remedio potest curari, nequidem conjugio, iar de altă 
parte vedem pe Pestalozzi și pe Ana Schultess, muncind cu palmele 
între ţărani și copii fără părinţi, simțim îndată că evanghelia din 
Elveţia a fost neasemănat mai aproape de cea din Galileea, decât a călu- 
gărului însurat cu o călugăriţă, sub pavăza unor politiciani doritori de 
averi secularizate. —. “Pestalozzi e nu numai antipodul lui Luther, dar 
și al tuturor pângăritorilor oficiali ai Evangheliei: patriarhi, papi, în- 
chizitori, țari ortodocşi, kaizeri protestanți, catolici şi cum sau mai 
nimerit să fie. 

poate îndrepta, el a lăsat la o parte cărțile și pe cărturari; 
și-a întors privirile spre copii și spre gloata poporului, care 
este mai totdeauna un fel de „copil mare“. S'a îndreptat spre 
lumea satelor, fiind încredinţat că, întrun ţăran cu palmele 
îngroșate de sapă, afli uneori mai multă nobleță sufletească 
şi o înțelegere mai dreaptă a vieţii, decât la cei crescuţi prin 
școli înalte sau cu mintea îmbâcsită de cititul multor cărți. 
De aceea, lăsând la o parte dialectica (ademenită mai tot- 
deauna să lunece în polemică), el apucă drumul intuiţiei și al 
statului blând. Omul nu poate fi îndreptat, zice el, decât 
„dela față la faţă, dela inimă la inimă“. In loc de tonul cam 
batjocoritor al lui Socrate, pedagogul elveţian mărturisește cu 
smerenie : „Mi-e teamă de public şi ştiu că bietul meu cap 
nu e pentru timpurile de azi. Eu nu-s pregătit să fiu om de 
carte (scriitor). Mă simt în largul meu, numai când am ală- 
turi de mine un copil sau când văd un om cu simţire ome- 
nească — oricine ar fi acela. Apropierea sigură și temeinică 
de câteva idei dintr'o sferă mărginită (departe de orice pre- 
tențioasă știință a-tot-cuprinzătoare) este singura cale nime- 
rită pentru luminarea poporului. Și după asta umblu eu“. — 
Aceste rânduri, scrise la etatea de 60 de ani, lămuresc deplin 
pentru ce educatorul satelor elveţiene a întocmit opera sa 
„Cum își învaţă Gertruda“ copiii, ca un fel de mare lecţie 
— mai de grabă un sfat — adresat inimii poporului său. 

Și adevărul e că nu s'a înșelat. „Când inima se 'ntreabă, 
tot inima răspunde“. Așa suhă versul lui Sakuntala. Și aşa 
ințelegem de ce, în tot timpul vieţii, Pestalozzi a fost spri- 
jinit de simpatia devotată a unor suflete de mare nobleţă: 
Babely, o biată servitoare, îngrijește 41 de ani de el și de 
maică-sa, rămasă văduvă încă din tinereţe; Elisabeta Năifi, 
o fată de țăran, vine de bunăvoie să-l slujească, tocmai când 
era mai strâmtorat de datorii, apoi rămâne și ea vreo 40 de 
ani lângă casa lui; tot așa, bunul învățător Kriisi îl urmează 
cu credință în toate școlile pe unde soarta ducea pe rătăcitorul 
pedagog, doritor să facă mereu şcoli pentru orfani... Dar, 
înaintea tuturor, se cuvine să amintim pe Ana Schultess. Fată 
de negustor bogat, ea se leapădă de moștenire și, în contra 
voinţei părinţilor, ia de soț pe smeritul apostol al satelor. Toţi 
aceștia, legându-și viaţa lor de a lui Pestalozzi, ajung şi ei 

un fel de apostoli, dovedind în chip pipăit că însuileţirea deș- 
teptată de un geniu moral este tot așa de cuceritoare ca și vi- 
brarea pe care i-o comunică lumii dimprejur un geniu artistic, 
— ba e chiar și mai vădită, deoarece emoția în fața unei opere 
de artă este ceva contemplativ, pe când însuflețirea morală 
devine activă, adică se traduce, de obiceiu, într'o, încordare 
colectivă spre muncă. Așa sa şi întâmplat: Pestalozzi a stâr- 
nit nu numai admirarea unor personalități eminente ca La- 
vater, Carl Ritter, Fichte, Humboldt şi alţii, dar şi emulaţia 
câtorva suverani care au căutat să-i aplice ideile. Vâlva asta 
împrejurul unui om atât de smerit e semnificativă. Tânărul 
cel sărac și „urât“ ajunge frumos pentru fata unui om bogat; 
ajunge admirat de mari cărturari și un fel de prooroc pentru 
oamenii din gloată, care i se devotează instinctiv, dar pe 
viuță. In sfârșit, pentru copiii vagabonzi, el devine un pă- 
rinte și e iubit ca un tată. — In monumentul pe care urmașii 
i l-au ridicat la Zurich, locul său de naștere, artistul înfăţi- 
şează pe educator alături de un copil, deasupra căruia întinde 
brațul, cu un gest de părintească ocrotire. Acesta e adevărul: 
dela lisus până azi, nimeni n'a dovedit mai mult dreptatea cu- 
vintelor celui mai învăţat dintre apostolii Nazarineanului : 
„Dacă vorbesc limbile oamenilor şi ale îngerilor, iar iubire 
nu am, m'am făcut aramă sunătoare și chimval sgomotos... 
și nimica nu sunt“. (Paul, către Corinteni.) 

Explicarea e simplă : După două mii de ani dela ivirea 
creștinismului, Pestalozzi este întâiul pedagog în care se vede 
lămurit că adevărata pârghie a educaţiei nu este intelectul pe 
care se bizuiau raţionaliștii, ci intuiţia activă, — adică me- 
toda întemeiată pe iubire a Celui ce zisese părintește : „lăsați 
copiii să vină la mine“. „O mare piedecă în cunoașterea ade- 
vărului, mărturisește Pestalozii, este știința de vorbe, de care 
nu se leagă însă o cunoaștere reală a lucrurilor... Când pasărea 
cântă..., când viermele se târăşte pe o frunză, atunci tu, învă-= 
țătorule, curmă lecţia de vorbe, deoarece pasărea şi viermele 
învață pe copil mai mult şi mai bine. Taci“. Acesta e sfatul 
pe care îl da el dascălilor: intuiţie și iarăși intuiție, dar nu 
intuiţia rece și pasivă a negustorului de lecții!) cu ora, cu 


1) Limba germană are pantru această categorie de dascăli califi- 
calivul : Brotlehrer şi Brotgelehrte, adică un muncitor ca oricare altul, 
pentru a dobândi pâinea de toate zilele. 

luna sau cu anul, așteptând grabnic salarul şi odihna pensiei, 
ci intuiţia mereu vie și mereu plină de simpatie a celui care 
simte el însuși interes pentru tot ce se mișcă în natură, — 
până şi pentru mica vietate ce se târăște pe o frunză. — 


Pestalozzi lângă un copil. 


Isprava cea mare a lui Pestalozzi asta a fost: el a aplicat cu 
mai multă simţire decât toți metoda intuitiv-emotivă a Na- 
zarineanului care învăluia toată omenire în duioşia sufle- 
tului său neasemănat de bun. 

De aceea, dela Pestalozzi încoace, cuvântul „intuiţie“ e 
pus în fruntea tuturor programelor școlare și e respectat zil- 
nic în toate lecţiile — chiar de cei mai nătângi dintre dascăli. 
„Lecţiile de lucruri“ (preconizate și de Rousseau) au ajuns un 
fel de modă. Însă al lui Pestalozzi e meritul de a fi arătat mai 
întâi ce însemnează o intuiţie activă. El s'a întrebat : „Ce face 
natura însăşi, ca să-mi înfățișeze lumea în tot ce mă privește? 
Prin ce mijloace aduce ea la ghine vederea lucrurilor mai în- 
semnate dimprejurul meu, cu o plinătate care mă mulţu- 
mește ? Și iată ce aflu: natura împlinește acest lucru, prin 
aşezarea mea, prin starea în care mă aflu, prin trebuințele 
mele și prin legăturile mele cu alți oameni“. Prin urmare, a 
intui însemnează să prinzi nu numai imaginea fizică a unui 
lucru, privindu-l într'o carte de lectură, în atlas, în ierbar, în 
muzeu etc. Ci intuiţia este altceva: e deșteptarea treptată a 
tuturor puterilor sufletului (atenţie, percepere, reprezentare, 
imaginaţie, sentiment, judecată...) până la voinţa de a realiza 
ceva în legătură cu lucrul văzut. Prin metoda aceasta, sufletul 
prinde și păstrează în bună rânduială impresiile primite dela 
lumea înconjurătoare, în raport cu așezarea, starea, trebuin- 
țele şi legăturile privitorului cu restul lumii. Cu alte cu- 
vinte, intuiţia nu e ceva pasiv, ci o elaborare internă, care 
devine un fel de creație proprie. De unde urmează că (chiar 
mica vietate care se târăşte pe o frunză) nu este — și nu 
poate fi aceeaşi — pentru toţi câți privesc, ci este o realitate 
deosebită dela om la om, după cum a filtrat fiecare prin su- 
îletul său impresia produsă de acea vietate. Câte gângănii 
nu-s în toate grădinile... Dar numai unul ca Fabre a fost în 
stare să afle atâtea taine ale traiului lor — uneori nu se poate 
mai dramatice. Din contra, câţi dascăli nu au în fața ochilor 
fapte pline de interes, iar ei întorc spatele către natura vie, 
spre a se îndrepta spre hârtia moartă a cărții. 

Din aceasta se vede lămurit enorma depărtare dintre vorba 
goală a belferului, sau dela intuiţia rece a profesorului care 
face apel la atenție prin ciocnirea creionului în catedră, până 
la intuiţia vie, caldă şi colorată a educatorului care însufle- 
țeşte tot ce e împrejurul său, înlesnind pe copii să-şi întipă- 
rească în minte şi în inimă tot ce văd şi aud. Pe ce cale? 
Privind dascălul însuşi cu interes lucrurile, numindu-le, mă- 

surându-le, desenându-le spre a fixa imaginea lor cea mai 
caracteristică, şi provocând în cele din urmă, când obiectul 
lecţiei se potrivește, o reacțiune emotivă și chiar volițională 
în sufletul ascultătorilor. (Ce șăgalnic vorbea Creangă până și 
de literele alfabetului, ca să atragă luarea aminte a copilașilor 
daţi în grija lui. Cutare e „bărdăhănos“, cutare e „crăcănat“... 
și ce mai ştia el să le spună, când scria litera pe tablă. Și câte 
nu va fi spus şi povestit, când venea vorba de lucruri mai 
insemnate, ca de pildă de gospodăriile „înțelepte“ ale furni- 
cilor și ale albinelor sau de gospodăriile neînţelepte ale oame- 
nilor ! Dar astea toate nu-s cu putință, dacă lipsește din sufle- 
tul dascălului interesul pentru ceea ce spune ucenicilor săi. 
Dacă nu este el însuși mișcat, cum vrei să miște sufletul 
altora ? 

Cu Pestalozzi așa dar, pentru întâia oară, canonul peda- 
gogic al intuirii ajunge să fie privit serios, ca și cea mai de 
seamă metodă a învăţăturii. 

Revoluţia copernicană, pe care o realizase Kant în fi- 
losofie, cercetând condiţiile fundamentale ale cunoștinței 
omenești, a înfăptui-o Pestalozzi în pedagogie, analizând con- 
diţiile intuirii active și deci educative. Dar — cu o mare deose- 
bire în latura practică : Filosoful dela K6nigsberg, fiind sărac 
ca emotivitate, s'a oprit către sfârșitul profesurii sale la o 
concluzie care ruinează toată pedagogia. După a sa părere, 
omul este o făptură prea neisprăvită, — un copac prea strâmb 
— ca să poţi scoate din el ceva drept. Afirmarea aceasta 
răstoarnă toată morala kantiană, începând cu vestitul ei „im- 
perativ categoric“ : „lucrează așa, încât maxima voinţei tale 
să poată fi orișicând principiu de legiferare pentru orișicine“. 
Dar cum să fii îndreptar de viață pentru lumea toată, când 
tu însuţi ești din fire nu numai strâmb, ci cu totul strâmb, aşa 
că nu se poate scoate din ființa ta nimic drept (nichts ganz 
Gerades). Cuvântul lui Kant dărâma nu numai temelia pro- 
priei sale morale, dar şi toată pedagogia. In adevăr, dacă 
omenirea este atât de păcătoasă, atunci munca educatorilor 
este o jertfă aproape zadarnică: nici pe oamenii maturi, 
crescuți strâmb, nu-i mai poţi îndrepta, nici pe copii, fiindcă 
şi ei sunt strâmbi din naştere, adică împovăraţi de „păcatul 


—— 

original“ (fie cel teologic, fie cel biologic, al eredității animalice, 
după teoria naturaliștilor.) Astfel, clădirea lui Kant se surpa 
dela sine !) și nu ne-ar mai rămânea decât să ne alăturăm la 
părerea desperată a lui Luther care neagă cu totul libertatea 
omului şi orice inițiativă de îndreptare, deoarece chiar de ar 
ii cineva încărcat cu fapte bune „din creştet până în călcâie“, 
zice el, tot nu-şi poate mântui sufletul. 

Dar față de părerea pesimistă a oamenilor reci și lipsiţi 
de afecțiunea vieţii de famiile (cum a fost Kant) ori târiţi de 
un temperament fatal şi de polemici teologice (cum este cazul 
lui Luther), blândul și duiosul Pestalozzi e de altă părere: 
Lumea, fără îndoială, este plină de imperfecțiuni. Uciderea 
lui Socrate şi răstignirea lui Iisus — părăsit până și de ucenicii 
săi — sunt dovezi pipăite. Totuşi, o fărâmă de bunătate și o 
rază de frumuseţe morală se poate ivi chiar și în cea mai 
desmoștenită făptură omenească. lar fărâmița aceea poate 
spori, dacă se află la îndemână un educator priceput şi gata 
de muncă, spre a ridica pe cel ce dă oarecare semne de încor- 
dare la muncă şi e gata a se ridica peste nivelul împrejurărilor 
nefavorabile în care soarta l-a aruncat dela naștere. — N'a 
cercat oare până și luda să se înalțe, pocăindu-se în clipa din 
urmă și pedepsindu-se singur ? 

Cele spuse până aci despre metoda lui Pestalozzi, ca 
urmaș şi implinitor al reformei lui lisus, arată clar deosebirea 
dintre profesorul rece, care chiamă în ajutor numai rațiunea, 
şi educatorul duios și doritor să dea copiilor nu numai sănătate 
fizică şi spor sufletesc cât mai bogat, prin intuiţii și raţiona- 
mente înviorate de voie bună, dar și încredere în biruința bine- 
lui. — Chiar adversarii lui Pestalozzi au trebuit să simtă 
această deosebire. Auzind unii „filantropişti“* că cineva adună 
în Elveţia copiii săraci, îi îngrijește şi-i învaţă carte, au cercat 
să coboare opera pedagogului elveţian la nivelul unei simple 


1) E drept că filosoful nu e totdeauna atât de categoric. In 1777, 
gândindu-se la învățământul dim epoca sa, el spunea numai atât: „Za- 
darnic am aştepta vindecarea genului uman dela o reformă pedago- 
gică înceată. Şcolile trebue să fie tota! reorganizate, dacă vrem să ve- 
dem ieșind din ele ceva bun ; fiindcă, din capul locului, cele de azi sunt 
rău întocmite și chiar dascălii au nevoie să primească o nouă cultură“ .— 
Uitase că lemnul e prea strâmb, ca să poți ciopli din el ceva drept... 

imitări a şcoalelor filantropiste. (Ce asemănare putea fi între 
dăscălașii mărunți din Germania ori Bassedow, boemul brutal 
— uneori chiar cinic — și blândul Pestalozzi, care era numai 
milă şi iubire față de alții!) Au trimis totuși pe un oarecare 
Gruner la fața locului, „cu gândul ascuns să cerceteze acea 
faimă și s'o arate lumii în toată goliciunea ei“. Dar, în loc 
de câteva zile, cel cu pânda a întârziat la Burgdorf trei luni 
încheiate, fiind cucerit, cum singur mărturiseşte, de „geniala 
adâncime a educatorului sincer ca un copil“. Și-a dat seama 
iscoditorul că nu e vorba de vreo imitație, ci de opera unui 
mare apostol „capabil să simtă adevărul și să-l cuprindă (prin 
sentiment) mai mult de cât alții prin reflecţie“. A văzut că 
„Pestalozzi simţea ideile sale“. — Nu în zadar Carl Ritter (un 
savant de o înaltă concepţie etică şi dascăl încă din tinerețe) 
îi dăduse titlul de „cel mai bun și mai adânc dintre oameni“. 

Concluzie: Metoda lui Pestalozii dovedeşte fără pu- 
tință de îndoială că, înainte de ști+nţă, educatorul are nevoie de 
ceea ce numim „inimă“, adică vocaţie. Viaţa individului nu e 
o călătorie cu itinerar fixat, s'o străbaţi lunecând ca pe șine, 
ci se aseamănă mai de grabă cu o sbatere printre crengile unei 
păduri, prin care treci fără potecă sigură şi fără hartă. Cine 
să te îndrumeze ? Mai întâi, instinctul personal şi chibzuința 
de fiecare moment. Dar e un mare noroc să ai la îndemână 
și sfatul unui om încercat, cu un simţ mai sigur decât al tău, 
adică cu „vocaţie“ de îndrumător, — înțelegând prin vocaţie 
o formă de instinct care ajută acțiunea cuiva, chiar când aceluia 
îi lipseşte cunoașterea analitică a faptelor. — Acesta e semnul 
marilor educatori. 

Cele spuse cu privire la Pestalozzi mai dovedesc două lu- 
cruri : Intâi, superioritatea educatorului față de profesorul bi- 
zuit numai pe puterea raționamentului ; al doilea, adevărul că 
cea dintâi însușire a unui mare educator este iubirea — până la 
jertiire pentru cei încredinţaţi grijei lui, deoarece prin iubire 
se manifestă întâi şi întâi de toate vocaţia educatorului. Dacă 
lipsește flacăra iubirii, zadarnică este ştiinţa, zadarnice sunt 
toate celalalte calități, oricât ar fi de strălucite. Ba putem 
zice din contra : cu cât este mai erudit și mai iscusit dascălul 
fără vocaţie, cu atâta el amintește mai mult ceea ce spune 


TRILOGIA ȘCOALEI 243 


proverbul românesc despre „burduful“' de câne...“ sau vorba 
ducelui d'Orleans (regentul lui Louis XV) care zicea despre 
sine că are „toate talentele, afară de acela de a se folosi de ele“. 
Lucrul s'a adeverit chiar și în preajma lui Pestalozzi. Schmid, 
unul dintre profesorii strecuraţi în şcoala dela Yverdon, avea 
multe îndemânări, în deosebi era meșter la lecţiile de mate- 
matică ; dar egoismul și bădărănia lui au avut ca urmare 
risipirea tuturor colaboratorilor de inimă, îndată ce nenoroci- 
rea a făcut ca așezământul lui Pestalozzi să ajungă pe mâna 
lui. De unde urmează ca un fel de axiomă: 

Educator poate fi numai o personalitate creatoare, cu un 
simţ de euritmie lăuntrică atât de bogată, încât să deştepte şi 
în alţii puterea de crejare, ridicându-i și pe aceia pe planul 
personalităţii (dacă au înzestrarea cuvenită). Așa a fost Pesta- 
lozzi — un ferment binecuvântat pentru toată mișcarea peda- 
gogică, începând din epoca revoluţiei franceze și până azi. 


După ce am văzut principile și metodeie educatorului, să 
cercăm a lămuri ceva mai de aproape în ce stă caracterul său 
cel mai răspicat. 

Cea dintâi însușire a educatorului spuneam că este iubi- 
rea. — Care iubire? Sentimentul acesta e departe de a fi 
simplu, cum pare la întâia vedere. Una e dragostea părinţi- 
lor față de copii; alta a fraţilor între ei ; altceva e a fiinţelor 
de sex deosebit, a prietenilor, a bătrânilor pentru tineret, etc. 
Să privim deci lucrul mai de aproape. 

Simţirea, în genere, este începutul alfabetului psichic : 
sentio ergo sum (abia mai târziu urmează cogito ergo sum). 
Ipostasele simţirii sunt multe, dar două par fundamentale. 
După cum în muzică, deosebim game minore şi majore, de 
asemenea avem și două categori de suflete: unele opace, 
egoiste, statice ; altele luminoase, altruiste, dinamice. 

Simbolul celor dintâi este reptila încolăcită împrejurul 
stomacului ei : inghite, stă locului și mistue pe încetul. 'Tem- 
peratura sufletească a egoistului e totdeauna aproape de zero. 
In lagărul opus flegmaticilor, stau însă cei cu temperament 

vioiu și simpatic, care nu se simt bine, până nu comunică 
vibrarea lor lăuntrică și altora, căutând să deștepte și în cei 
dimprejur puterile lor sufleteşti, ca un fel de împlinire a pro- 
priei lor existenţe. Așa cere polaritatea naturii psichice. In tot 
regnul animal, sunt două mari grupe: în faţa vietăţilor cu 
sânge rece, stau cele cu sânge cald. Fisiologia ne va destăinui, 
poate, cu timpul acest mister al diahotomiei temperamentelor. 
S'ar putea ca totul să atârne de cine ştie ce glandă necunoscută 
încă... Deocamdată, observăm că la temelia vieţii organisme- 
lor superioare stă ca un factor determinant Eros. Fericitul 
Augustin, — foarte afectuos, din fire — afirmă că chiar plan- 
tele doresc să fie văzute, adică să deștepte o rezonanţă în 
altcineva.  Colorile atât de variate și parfumurile lor n'ar fi 
decât mijloace pentru a înlesni fecundarea și a face să circule 
viaţa. Cât despre animale, nu mai e nicio îndoială că ființa 
lor e stăpânită de „geniul speciei“ în latura materială, iar în 
latura sufletească oamenii mai au și un alt stăpân: impulsul 
spre creație. 

In adevăr, sunt ființe al căror resort e simpatia pentru 
alții ; se simt stingheri cât timp nu pot contribui la crearea 
unor valori nu numai în ei, dar şi înafară de ei. Pentru 
lămurirea acestui dinamism lăuntric, Plato a imaginat un mit 
ingenios. Pentru el, Eros este izvorul oricărei vieţi; e o 
mișcare primordială, o „naștere în frumuseţe“, o creație conti- 
nuă, un adaos de putere, de cunoștință și de conștiință. Iar 
înclinarea sexelor unul față de altul o explică astfel : odinioară 
bărbatul și femeia au fost o singură ființă (androginul), așa că 
impulsul iubirii e amintirea stării de altă dată, dorința de a fi 
iarăși împreună 1). — După cum cunoștința despre lume nu e 
altceva de cât un reflex al ideilor pure, adică un fel de „amin- 
tire“, tot așa şi Eros este o aducere aminte despre o stare 
anterioară. („Geniul speciei“ ar avea așa dar un substrat real.) 
Și ereditatea biologică, și memoria ca fenomen psichic ar for- 
ma la un loc tendința de trecere dela inconștient spre con- 
știent, dela neștiință spre știință — un adaos, o privire de jos 
în sus, spre o lume mai înaltă. 


____ 1) E vrednic de relevat că în limba sanscrită cuvântul Tată cu- 
prinde și înțelesul de Mamă. Pitarau însemmează „tată și mamă“. 


N a 


TRILOGIA ŞTIINŢEI 245 


Mitul, se înţelege, nu se discută. 'Observăm numai atât : 
are acelaşi cusur, ca toate concepțiile anticilor; îi lipsește 
perspectiva ideii de progres. Memoria ca amintire a ideilor 
pure, și Eros ca amintire a androginului este o întoarcere spre 
trecut, nu o îndrumare spre viitor. Lumea anticilor se mișca, 
dar mereu împrejurul aceluiași punct. Universul lui Pitagora 
(ca să luăm exemplul cel mai tipic) este Cosmos, adică 
„podoabă“' — ca un ceasornic perfect. Părţile se îmbină minu- 
nat, iar mișcările aștrilor produc sunete de o armonie divină 
(auzită numai de urechile zeilor) un fel de simfonie perpetuă, 
deoarece distanțele dintre corpurile cereşti corespund unor 
raporturi numerice, ca şi notele unei game. — Grandios meca- 
nism, dar având un mare neajuns : rămâne veşnic același, fără 
putinţa de a progresa. — Tot așa și concepția lui Plato: după 
cum cunoștința este o rememorare, tot așa iubirea nu e înce- 
put de creaţie nouă, ci tendinţa de a păstra ceea ce fusese odi- 
nioară — androginul. 

Și nu-i nicio mirare că ideea de progres i-a lipsit lui 
Plato, deoarece ea a lipsit până nu de mult chiar savanților 
moderni. Pentru Linneu, speciile erau forme create odată 
pentru totdeauna, după anume tipare, ca nişte modele eterne, 
puse în rafturile unui muzeu — ne varietur. — Abia după 
Lamarck, iluzia imobilității a fost curmată, iar transformismul 
și evoluționismul au pus într'un nou ritm de mișcare vechiul 
Cosmos pitagoreic, dându-i putinţa de a scoate la iveală me- 
lodii nouă... După concepţia modernă, toate formele specifice 
(prin urmare şi homo sapiens) au calea deschisă spre o ne- 
curmată înnoire. In locul concepţiei statice, a venit una 
dinamică. 

Din această înnoire s'a împărtăşit şi noțiunea despre iubire 
a educatorilor. Esenţa acestei iubiri nu mai este „înclinarea 
de a stăpâni, de a porunci, de a domina“, cum spun încă unii 
pedagogi întârziați ; nu e nici calapodul uniform, spre care se 
îndreaptă cei sugestionaţi de doctrine politice totalitare 1) ; din 
contra : iubirea adevărată înseamnă diferenţiare și progres 
prin coordonare a vieţii educatorului cu viaţa altora, până la 


1) Zur Psychologie des  Erziehers (Pădagogische  Blătter, 1917, 
Heft 10—12). 

subvrdonareu deplină, în vederea perfecţionării acelora pe care 
el îi învălue în căldura sufletului său. 

Iubirea deschide așa dar o perspectivă nemărginită spre 
viitor. — Şi nici nu putea fi altfel, dacă ne aducem aminte de 
felul cum am definit educația. 

Prin urmare, educatorul trebue să simtă față de discipolii , 
săi intâi și întâi de toate, iubirea unui părinte față de proprii| 
săi copii. — Evident, nu poate fi vorba de o identitate com- 
pletă. Elementul care leagă pe părinţi de copii este ceva unic: 
fiecare prunc este un fel de reînviere a străbunilor familiei 
sale. Incepând cu fisionomia și sfârșind cu temperamentul 
sau alte însuşiri, copilul este o re-naștere a strămoșilor și prin 
urmare 0 asigurare de nemurire telurică a spiței neamului. 
In orice copil se întâlneşte ce-a fost cu ceea ce va fi. A se 
subordona așa dar fie copiilor săi, fie tineretului națiunii sale 
este un imperativ categoric pentru cel care simte în sine în- 
sușiri de educator, adică a avut parte din naștere de o sen- 
sibilitate luminoasă, altruistă și dinamică. 

Fiindcă mai este ceva la mijloc: subordonarea față de 
viața nouă şi plină de posibilități a urmașilor nu e numai o 
pivire cu speranță spre viitor, ci este în același timp un act 
de împăcare — am putea zice un fel de expiare față de imper- 
fecţiunile vieţii din trecut. Făcând suma experienţei sale, un 
cărturar lipit de tradiţia neamului său a ajuns bona fide la 
această concluzie : „Dacă mi sar da încă o viaţă, aș primi-o, 
dar nu ca să încerc o cale nouă, ci să merg tot pe urmele celei 
dintâi, spre a-i îndrepta erorile“ (cum s'ar zice : o ediție nouă, 
spre a corecta errata). Iar la întrebarea: de ce n'ai încerca 
altă cale, cărturarul acela a răspuns așa : fiindcă ar trebui după 
aceea să mai doresc a treia viaţă, ca s'o îndrept pe a doua... 
Acesta e adevărul: pentru omul iubitor de perfecționare, nu 
e nimic mai penibil decât amintirea momentelor de eroare din 
trecutul ireversibil și deci ireparabil. Viaţa nefiind geometrie, 
ci o veșnică aproximaţie, repetarea ei n'ar putea avea alt înțeles 
decât doar ca o corectură a erorilor... Şi fiindcă aceasta nu e 
cu putinţă nimănui şi niciodată, pentru educator este o reală 
mângâiere să ajute măcar perfecționarea vieţii urmașilor. Cu 
cât va fi mai lung şirul celor buni în generaţiile viitoare, cu 

atâta repararea greșelilor din trecutul cuiva — și din trecutul 
neamului său — va fi mai deplină. Așa dar, iubirea educa- 
torului față de copii este cea mai înaltă sublimare a lui Eros: 
e un act de purificare morală. De aceea, fără acest simț de 
răspundere faţă de viitorul cel mai depărtai al neamului, nu 
se poate închipui să primească cineva însărcinarea de a se 
ocupa cu educarea tineretului 1). Prin urmare, ca o „variație“ 
pe tema lui Plato, am putea zice că iubirea educatorului este 
un izvor de viaţă nouă, o „naștere în frumuseţe“, o privire nu 
numai spre trecut, ci spre viitor, un adaos de putere, de cu- 
noștință și de conștiință nu numai individuală, ci și etnică. 
Dacă taza miturilor n'ar fi trecut, ar fi nevoie de un mit nou, 
care să unească nu bărbatul și femeia în adrogyn, ci indi- 
vidul și națiunea într'un nou simbol. 


* 


A doua însușire caracteristică a educatorului este darul 
de a pătrunde în sufletul învăţăceilor. Talentul acesta, ca şi 
cel artistic e rar — ba chiar mai rar decât cel artistic. Pictori 
mari, sculptori, muzicanți, dramaturgi, poeţi... au fost mulţi. 
Dar educatori în sensul înalt al cuvântului, — numai câțiva, 
în toate timpurile și la toate popoarele. Fiindcă una e să fii 
pedagog, adică să cunoști teoretic educaţia, şi alta e să fii 
educator, și să te poţi transpune în sufletul copiilor, comuni- 
cându-le (ca magnetul în fața piliturei de fer) o mișcare în 
anume direcție. — E destul să amintim cazul lui Rousseau: 
minunat pedagog în unele priviri, dar slab educator nu numai 
faţă de sine, ci şi faţă de copiii săi, pe care i-a lăsat pe mâni 
streine. Şi cel puțin autorul lui Emile era un biet bolnav. 
Dar avem mărturisirea și mai semnificativă a lui Kant. El 
spune limpede că n'ar fi putut niciodată să urmeze preceptele 
pedagogice, stabilite de el însuși... De aceea, oricât de para- 
doxal s'ar părea, trebue să considerăm ca un noroc că nu toți 
cei care se ocupă de psichologie experimentală și chiar de 
pedagogie teoretică ori experimentală se amestecă în educarea 


1) De aci, a ieșit în parte definirea scopului celui dintâi al şcoalei, 
ca „integrarea copilului în naţiune“. 

tineretului. (Ce-ar fi dacă toţi agronomii s'ar amesteca în 
agricultura unei țări ozi toţi profesorii de o ramură oarecare 
a științei ar îndrăsm» să se amestece!) în educaţie!) 

Intrebarea e: cum putem cunoaște pe cei care au acest 
dar și de unde o fi izvorând înlesnirea de a pătrunde în sufletul 
altora și puterea de a-l modela ? 

Darul «ducatorului, ca şi al artistului, este o taină a 
nașterii. Cu toate că aritmetica mendeliană a străbătut atât 
de adânc în biologie, totuşi taina genezei temperamentelor este 
și azi aproape tot atât de mare, ca și în trecut. — Singurul 
câștig e că am scăpat de explicaţii verbale, de embiologia, 
psichologia și metafizica ieftină, — copilăroasă chiar — în care 
se rătăceau uneori chiar spirite de înălțimea unui Dante. Ceea 
ce prezenta el odinioară drept știință (Purgator, cant. XXV) 
nu mai opreşte azi atenția niciunui om de cultură. Cum se 
înfiripează temperamentul și talentul educatorului nu ne putem 
da seama. Bănuim numai atâta că problema aceasta de bio- 
logie şi caracterologie ar trebui privită şi în legătură cu pro- 
porția însușirilor masculine şi feminine în ficare ființă ome- 
nească. Fără a ne întoarce la androginismul lui Plato, încru- 
cișarea caracterelor pshichice este fapt netăgăduit. Unele 
femei au în structura lor psichică atâtea caractere masculine, 
încât capacitatea lor afectivă e foarte scăzută. Spre binele lor 
şi al speciei umane, astfel de exemplare ar trebui să rămână 
departe de căsătorie sau măcar de sarcina profesoratului. Din 
contra, sunt bărbați cu un mare fond de duioșie care le înles- 
nește apropierea de sufletul copiilor. Dintre aceștia se aleg 
educatorii.  Aci e toată taina: gradul de emotivitate discretă, 
care face pe educatorul cu reală chemare să vibreze cu ucenicii 
săi, la unison, stabilind astfel o încredere reciprocă, afectuoasă 
şi de aceea deplină. (Ceva în felul înclinării lui Dante către 
Vrgil — caldă și, în acelaşi timp, nemărginit de respectuoasă.) 

Precizând, am putea zice că darul de a pătrunde în sufle- 
tul altora presupune îmbinarea a două însușiri eminente: o 
puternică rațiune masculină, cu o bogată afecțiune feminină. 
Și fiindcă am pomenit pe Dante pentru raportul dintre educator 


1) G. KERSCHENSTEINER, Die Seele des Erziehers und das 
Problem der Lehrerbildung, Leipzig 1930, p. 68. 

şi ucenici, să ni se permită a da o pildă concretă despre această 
fericită îmbinare a caracterelor masculine cu cele feminine. — 
Cel mai reprezentativ exemplar de acest soiu socotim că a 
fost Leonardo da Vinci ; el întrunea în ființa sa tot ce e mai 
nobil și din bărbat, şi din femeie. Operele sale sunt o dovadă. 
Bărbații lui au o fineță aproape feminină, iar femeile lui au o 
privire de o pătrundere aproape filosofică. Surâsul „leonar- 
dian“, fie în Gioconda, în Sf. Ana, în Sf. Ion sau în alte picturi 
vestite, are o taină și o suavitate neîntâlnită la niciun alt mare 
pictor. Prin acel surâs a justificat el vestitul său aforism: 
„cu cât cunoşti mai mult, cu atât iubeşti mai mult“ și ajungi 
mai tolerant față de imperfecţiunile vieţii omenești. — Ca 
geniu universal (poate că a fost mintea cea mai împodobită 
dintre câte a văzut omenirea), Leonardo era de o suverană 
distincţiune şi bunătate, prevestind prin indulgenţa sa înțele- 
gătoare față de păcatele păturii de sus, indulgența lui Pestalozzi 
față de scăderile păturii de jos. — Numai cu această dublă 
cheie : a unei judecăţi foarte limpezi şi a unei afecţiuni foarte 
reale poate pătrunde educatorul în sufletul altora spre a le 
modela și îndruma viaţa 1). 


]) Dacă cineva S'ar mira că amestecăm numele lui Leonardo da 
Vinci între aie educatorilor. să țină seamă de aceste fapte: 

Intâi, că fiind vorba de o viață reală, exemplul unei personalităţi 
cunoscute rămâne mai viu în minte, decât o caracterizare abstractă. 
Mărturisim apoi că mam găsit niciun exemplu mai potrivit decât 
Leonardo spre a atrage luarea aminte asupra împerecherii însușirilor 
masculine cu cele feminine. In sfârşit, el se leagă efectiv şi de sfera 
pedagogiei. Noţiunea educator nu trebue luată numai întrun înțeles 
îngust. Ne gândim de obiceiu numai la cei care se ocupă de copii și de 
tineri, pe când, în realitate, orice personalitate eminentă, vrând-ne- 
vrând, devine educatorul contempranilor săi, a tuturor, — până şi a 
ceior mai înaintați în etate. —- Și aşa a fost în epoca sa Leonardo. E 
destul să me amintim că era omul cel mai înzestrat al Renașterii, cum 
am zice azi: un fenomen atât în artă, cât și în viaţă. Vasarii, discipo- 
lul lui Michel Angelo (care invidia pe Leonardo) începe biografia acestui 
om extraordinar cu următoarele cuvinte : „Vedem uneori că Cerul face 
să plouă peste unii oameni cele mai mari daruri în chip firesc; alteori 
în chip supranatural. Intr'o singură ființă, se adună uneori cu pri- 
sosinţă : frumuseţe, graţie şi talent în așa măsură..., că fiecare dintre 
isprăvile lui este atât de dumnezeiască, încât lasă pe toţi ceilalţi mai 
pre jos; vezi bine că acela lucrează printr'un dar al lui Dumnezeu şi 
mu prin opiniirea meşteșugului omenesc... Spiritul și curajul lui Leo- 
nardo avea totdeauna ceva regesc și mărinimos“. Lumea îl credea 
omniștient. Frumuseţea, puterea, deşteptăciunea, bunătatea și atitudinea 
sa morală, de o „mnebănuită adâncime“, în mijlocul unei societăţi plină 
de atâtea crime, făceau pe mulţi să creadă că acel minunat geniu ivit 

A treia calitate a educatorului este — dacă ni s'ar îngădui 
acest termen — aderenţa sau adesivitatea, adică ceea ce limba 
noastră exprimă prin cuvintele : vino încoace. Dar locuţiunea 
aceasta e prea îngustă, când e vorba de însușirile educatorului. 
In adevăr, fisionomia cuiva este un fel de recomandare. Edu- 
catorul este totdeauna plăcut la vedere. (Socrate ca şi Pestalozzi 
erau foarte departe de canonul frumuseții plastice, dar amân- 
oi erau simpatici prin bunătatea şi lumina privirii lor.) Insă 
adevărata lature ademenitoare este sufletul educatorului. Cine 
se apropie de el (ori de ce etate ar fi ucenicul) are impresia că 
se poate sprijini pe sfatul educatorului, cum vine copilul să se 
sprijine pe braţele mamei sale. Şi darul acesta este o taină a 
nașterii fericite. Ca și poetul, educatorul se naşte... Iar pentru 
a înțelege această însușire tainică e destul să luăm aminte că 
una e să faci binele, şi alta să fii bun. Unii fac bine, cu deplină 
convingere, cu adânc devotament, dar fără a se lipi de alţii, 
ci dela oarecare distanță. — Intre contimporanii noștri, avem 
o strălucită exemplificare a acestei stări sufletești. Tagore - 
este un bărbat în adevăr eminent şi pedagog practic. Școala 
sa dela Santiniketan, unde vin tineri din toate părţile Indiei, 
îi dă din punct de vedere social înfățișarea unui patriarh al 
poporului indian. Impreună cu Ghandi, el e figura cea mai re- 
prezentativă a Indiei moderne. 

Și totuşi, câtă — cât de mare deosebirea dintre ei! Ma- 
hatma Gandhi este un apostol în cel mai propriu înțeles al cu- 
vântului. Lui Tagore, din contra, îi lipseşte aderenţa cu gloa- 
tele. O mărturisește el singur: „Credeţi-mă că simt o mare 
simpatie pentru omenire, dar nu pot să fac legături cu alții 


într'un sătuleț al Toscanei o fi cumva întruparea vreunui spirit din altă 
sferă a lumii. Toţi îl priveau ca pe un model în toate. 

Ce nu era şi de ce nu se ocupa! Filosof, matematic, fizician, ana- 
tom, fisiolog, sculptor, pictor, arhitect, geolog, geograf, cartograf, bota- 
nist, embriolog, neurolog, mecanic, inginer, preocupat de avion, de tele- 
fonie fără fir, de scafandru, montgolfier, tun cu aburi... Intre altele, 
el sa gândit şi la perfecționarea educaţiei, compunând fabule cu înţeles 
moral şi arătând „legile cauzalității, cu rigoarea unui determinist, pre- 
cum şi chipul în care omul. supunându-se acestor legi, în loc să fie 
strivit, să poată scoate din ele înireita bucurie a cugetării, acțiunii şi a 
iubirii“. — Evident a fost cel mai mare educator al epocii sale pentru 


toți care îi cunoșteau viaţa și operele. (C. MAUCLAIR, Leonardo de 
Vinci, Paris p. 33, 115.) 

până într'atâta, încât să stăvilesc cursul vieţii mele, care se 
scurge până dincolo de zarea existenţei spre o întunecime sin- 
guratică. Ştiu să iubesc, dar n'am ceea ce frenologii numesc „ca- 
litatea adesivității“ ; sau, ca să fiu mai lămurit: simt o putere 
ce lucrează în mine, dar e geloasă de orice alti legătură; o 
putere care cearcă mereu să mă câștige necontenit numai pen- 
tru ea, pentru scopurile ei ascunse... Poate să pară cuiva că 
sunt egoist, dar această înclinare a fiinţei mele aparține unei 
personalități care depășește eul meu. Trebue să recunosc pe 
stăpânul meu, care nu este un simplu ideal (moral și abstract), 
ci e o Persoană. Trebue să-i fiu credincios chiar cu prețul a 
ceea ce oamenii numesc „fericire“ și chiar cu primejdia de a fi 
rău înţeles, părăsit și urît de lume. — Sunt sociabil din fire 
şi mi-ar plăcea mult să mă bucur de tovărășia oamenilor, de 
plăcerile și de foloasele prieteniei. Dar nu pot să mă risipesc 
pentru alţii, chiar când lucrul acesta mi se pare necesar și bun. 
Nu stă în puterea mea să întrebuinţez, după voia mea, lărgi- 
mea de spaţiu și de timp pe care cerc s'o păstrez mereu împre- 
jurul meu“ i). Mărturisirea aceasta este îndestulătoare spre a 
ne arăta că structura sufletului este mult mai variată decât 
rubricile categoriale stabilite de psichologi și pedagogi, ca: 
Spranger, Kretschmer, Weininger și alţii. Până în fundul unui 
suflet omenesc nu pătrunde nicio sondă. Sunt colțuri pe care 
abia dacă le putem bănui... In cazul de faţă, vedem însă bine 
că Tagore, deși o mare personalitate etică, nu poate fi un edu- 
cator ideal, deoarece, ocupându-se de tineret, el mai are şi alt 
„Stăpân“ — poezia. „In timpul din urmă, am luat asupră-mi 
sarcina câtorva clase (la Santiniketan), iar în restul zilei am 
scris cărţi pentru şcoală — o îndeletnicire care pare nepotrivită 
cu temperamentul unui om de felul meu... De...! nu putem 
nădăjdui ca poeţii să aibă răstimpuri destul de lungi de luci- 
ditate. lIndată ce un lucru nou le năvălește în sufletul lor, 
ei ajung nefolositori pentru wața normală. Sunt „boemi inte- 
lectuali“, hoinăria le stă în sânge...“. 

Din contra, adevăratul educator recunoaște ca stăpân al 
ceasurilor sale celor mai bune numai pe copil ; el simte chiar 


1) RABINDRANATH TAGORE, Lettres d un ami, Paris 1927, 
p. 57. 


252 S. MEHEDINȚI 


nevoia de a se apropia şi a se odihni sufletește în atingere cu 
lumea copiilor, devenind el însuși copil. Cel care o spune mai 
lămurit decât toți e Pestalozzi: „E așa de bine să fii puţin 
copil, să crezi și să te încrezi, să iubeşti, să-ţi îndreptezi gre- 
şelile, rătăcirile, nebuniile... să fii mai bun și mai prostuț decât 
orice nebunatic“. Poţi ori nu poți să fii altfel? Asta se poate 
ști aproape cu siguranță după un semn ușor de constatat: 
capacitatea dascălului de a înțelege jocurile tinerilor şi de a 
lua parte la ele. Cine e în stare să culeagă împreună cu 
copiii : buruieni, pietre, scoici, gângănii, fluturi, flori... şi alte 
mărunţișuri care încântă pe un omuleţ de câteva palme, împăr- 
tășind cu el bucuria pentru astfel de isprăvi ; cine poate apoi, 
în latura sufletească, să intre cu interes și îndemânare în lumea 
basmelor, a ghicitorilor, a cântecelor și a fabulaţiilor de tot 
felul, atât de firești și necesare minţii copiilor ; în sfârșit, cine 
poate amesteca jocul cu oarecare început de muncă serioasă, 
(de așa ceva, copiii au chiar poftă, fiindcă asta îi apropie și pe 
ei de planul vieții celor maturi), acela, devenind tovarăș real 
al copiilor, poate ajunge și educatorul lor. 

In rezumat: a fi:adesiv, adică a lua parte la viața tine- 
retului este unul dintre criteriile cele mai sigure, după care 
putem măsura gradul iubirii faţă de tineret și al darului de a 
pătrunde în sufletul învățăceilor. lar adesivitatea aceasta se 
mai poate preţui şi după alt semn: după durata interesului 
pentru ucenici (cel puțin, pentru cei mai răsăriți). Ce edu- 
cator ar fi acela, care şi-ar mărgini privegherea la ora din 
clasă ori la anii de școală, fără să cerce a urmări ce vor face 
tinerii, după ce au trecut de pragul școalei ? Poate fi „părinte 
sufletesc“: acela care n'ar vrea să afle în ce chip „sfârșitul a 
încununat opera“ ? 


A patra însușire e-optimismul. — Sunt oameni preocu- 
pați numai de gânduri egoiste: parcă mereu „le ninge şi le 
plouă“ ori li s'au „înnecat corăbiile“. Alţii, din contra, păstrea- 
ză amărăciunile vieţii mai mult pentru ei, iar pentru cei dim- 
prejur — speranța într'un viitor mai bun. — Ascultaţi ce zice 

“Comenius : Lumea nu s'a îndreptat până acuma, „dar eu pri- 


TRILOGIA ȘTIINȚEI 253 


vesc ca o datorie să ne gândim la leacuri mai bune spre a 
stinge de istov răutatea din omenire. De ce n'am încerca și 
noi, apoi şi alţii după noi? Lucrul e atât de însemnat, încât 
încercarea — chiar dacă ar fi să dea greș de o mie de ori — 
tot trebue repetată : (Panegersia). — In privința aceasta, avem 
și noi două exemple nu se poate mai tipice. Atitudinea lui 
Eminescu față de copii şi de tineret este în adevăr pilduitoare. 
Optimismul său în viața de toate zilele este cu atât mai 
caracteristic î), cu cât în anume momente, speculativul poet îşi 
simţea sufletul său cuprins de un amar pesimism cosmic... Un 
alt exemplu caracteristic este neclintitul optimist Slavici, prie- 
tenul lui Eminescu. -Fire profund etică, autorul lui „Popa 
Tanda“ a devenit simbolul neamului românesc de peste munţi, 
împilat, dar niciodată desnădăjduit. — Când urmașii noștri vor 
putea dobândi o perspectivă destul de limpede asupra Re- 
naşterii politice, sociale și culturale a neamului românesc în 
secolul al 19-lea, de bună seamă Ion Slavici va fi numărat 
printre cei mai însemnați pedagogi ai timpului său. 

In sfârşit, a cincea însușire a educatorului, este tăria de 
caracter. — Dacă e vorba să dai altora îndrumare, se înţelege 
dela sine că îndrumătorul însuși trebue să ştie pe ce cale 
merge şi să păstreze o direcție neclintită în toate împrejurările 
însemnate ale vieții. — Aci stă izvorul autorității morale, fără 
de care nu poate fi vorba de educație la nimeni, niciodată şi 
nicăieri. 

Am apăsat necontenit asupra rolului iubirii ca însușirea 
fundamentală a educatorului. E momentul să relevăm acum 
o nuanţă nouă : respectul — singurul care poate da ceea ce se 
cheamă „autoritate“. Iubirea e în genere un sentiment egalitar; 
poate luneca lesne spre o totală indulgență și chiar spre slă- 
biciune, pasivitate și lâncezeală : „lasă-mă să te las“. Iar când 
este activă, iubirea poate presupune și oarecare interes. Res- 
pectul însă e altceva : este o iubire care nu cere nimic, ci dă; 
e un fel de subordonare fără condiţii. De iubit, poţi iubi și pe 
un inferior ; respect adevărat nu poţi avea decât față de ceea 
ce simţi că stă deasupra. (Cuvântul german Ehrfurcht e dintre 
cele care exprimă mai bine caracterele acestui sentiment, în 


1) Vezi Optimismul lui Eminescu, Buc. 1935. 

care sfieala se apropie de teama ce o simţim în fața divini- 
tăţii.) Respectul așa dar este o iubire care implică numaidecât 
ideea de ierarhie — ceea ce e lucru capital în educație, de- 
oarece deşteaptă in copil dorinţa de înălțare și de progres. 
Goethe spune o vorbă plină de mult înțeles pentru pedagog: 
„Respectul, pe care nimeni nu-l aduce cu sine pe lume, e în- 
suşirea de care atârnă orice, dacă omul vrea să ajungă om în 
toate direcţiile“. Și tocmai aci e pârghia cea mare a vieţii: 
orientarea unui om în viață poate fi lesne dibuită după capaci- 
tatea lui de admirare pentru anume lucruri ori persoane, şi 
după ființele şi lucrurile pe care le respectă mai mult. — Un 
educator care nu insuflă respect, nu e şi nu poate fi povăţui- 
tcrul tineretului, oricât de mult s'ar sbate şi orice alte însușiri 
ar avea. Din contra, ne putem lesne închipui un dascăl lipsit 
de ceea ce am numit adesivitate, şi totuși să aibă o mare in- 
fluență educativă, dacă viața lui demnă insuflă un adevărat 
respect tineretului. (S'ar putea ca în şcoala sa dela Bolpur, 
Tagore — cu toate că nu-i comunicativ — să fi ajuns uneori la 
rezultate mai simţite decât duiosul Pestalozzi. — lipsa de 
familiaritate nu însemnează lipsă de iubire, ci sentimentul mai 
discret al părintelui care își sărută copiii numai când dorm.) 

Aci e locul potrivit să amintim și însemnătatea specială 
a educației în familie, unde copilul poate întâlni nu numai 
iubirea mai expansivă a mamei, dar și iubirea calmă și cu o 
nuanță de autoritate a tatălui. — Nu e vorba de calcul, ci de 
firească sfială în fața vieții care nu poate fi totdeauna ușor 
de înțeles și de mânuit. — Cu toată dorinţa de a raționa mereu 
şi despre toate, sunt multe împrejurări când silogismele cele 
mai tari tot nu pot ajunge la capăt, adică nu pot naște convin- 
gerea care duce la faptă. Mai rămâne încă „un rest“, o în- 
doială... Atunci, chiar un cap genial ca al lui Socrate, simte 
nevoia de a se îndruma după o autoritate superioară minţii 
sale... Cu atâta mai mult se poate întâmpla așa ceva oamenilor 
obişnuiţi și mai ales copiilor. In astfel de împrejurări, spri- 
jinul cel mai mare îl dă respectul pe care îl simțim față de ju- 
decata, caracterul și experienţa altuia mai în etate. Zici aşa: 
Nu văd limpede care ar fi argumentul hotărîtor... 'Totuși, voiu 
urma pilda Cutăruia. — Iar în cercul familiei, tatăl (în genere 
mai în vârstă decât toţi și zilnic în atingere cu lume mai fe- 


—-—— 

lurită) este pentru copil arbitrul cel mai firesc. După cum ro- 
lul mamei este fundamental pentru cei dintâi ani ai copilu- 
lui, tot așa în ani adolescenţei, când se ivesc atâtea crize de 
conștiință, autoritatea tatălui, întemeiată pe respect, nu pe 
teamă, este o implinire indispensabilă, deoarece tinerii de 
obiceiu nu ţin socoteală de cei care nu le insuflă destul res- 
pect, iar fără autoritate morală și fără tărie de caracter nici 
nu poate fi vorba de educaţie 1). 

După înșirarea celor mai însemnate calități pozitive, nu 
strică să relevăm în treacăt și câteva însușiri negative, adică 
acelea care exclud pe cineva din rândul educatorilor. — Cea 
dintâi este lipsa iubirii. Egoistul este din capul locului ego- 
centric și deci incapabil de a se apropia de tineret și de a se 
transpune în sufletul ucenicilor spre a-l modela în chip fericit. 
E destul să ne gândim numai la câteva manifestări mai tipice 
ale egoismului. Cea mai pipăită este lăcomia și avariţia. Ce 
poate fi mai absurd și mai abject decât patima calicului care se 
stinge de mizerie pe o saltea de paie putredă, sub care stă 
ascunsă o avere...! O pervertire mai hâdă a judecății și a sim- 
țirii omenești este greu de închipuit. Orice vietate, cât de in- 
ferioară, s'ar ruşina dacă ar putea avea conștiință despre o 
astfel de înjosire (afară, poate, de reptile. Pitonul, din menage- 
ria lui Hagenbeck, învelit seara cu o pătură, a înghiţit-o şi pe 
aceea, și înnecându-se cu ea, a fost găsit țeapăn a doua zi). Şar- 
pele care se face colac, punând centrul lumii în stomacul său, 
înghițindu-și vârful cozii, adică propriul său corp, este simbo- 
lul egoismului deplin. Intre oameni, sgârcitul este oglindirea 
reptilei.  Răceala avarului, ca și a șerpilor, este obiect de înfio- 
rare pentru orice om normal. Dela Plaut până la Moliere, 
„uvarul“ este obiect de scârbă pentru toată lumea (uneori de 
râs), dar niciodată de compătimire — chiar când piere biruit 
de mizerie și de suferinţă. 

O altă însușire care depărtează pe cineva de educație 


1) Keyserling consideră ca unul din marile neajunsuri ale edu- 
caţiei în St. Unite, tocmai lipsa de autoritate a bărbaţilor în cercul fa- 
miliei şi precumpănirea socială a femeii. — „Grădinile de copii“, o 
nevoie impusă de munca în fabrici, scăzând viața de familie şi educaţia 
mai virilă, dobândită sub influența tatălui, dă, după autorul citat, un 
caracter de infantiusm întregii societăţi americane. H. KEYSERLING, 
Psychanalyse de VAmerique, Pamis 1930, p. 293 ş: u. 

este ambiția și vanitatea (ipostasuri tot ale egoismului). Ego 
și iarăși ego. Eu — alfa şi omega în Univers. De naș fi eu, 
lumea s'ar nimici, i-ar lipsi centrul de gravitate ; orbitele pia- 
netelor și chiar ale celor mai depărtate comete s'ar turbura... 
După cum simbolul egoismului material era șarpele sătul, în- 
colăcit împrejurul stomacului, tot un fel de șarpe este şi am- 
bițiosul ori vanitosul, însă șarpe flămând, cu capul ridicat cât 
mai sus, să mușce pe oricine s'ar înălța peste botul lui... Iarăşi 
o pervertire a rostului vieţii, stârnind nu numai desgust, ci şi 
spaimă... Pus în situaţie de a îndruma viața altora, un astfel 
de specimen lipsit de afectivitate şi de simţul relativității va- 
lorilor vieţii, ce poate face decât să smintească și sufletul celor 
puşi sub privegherea lui! 

In sfârșit, a treia însușire negativă, izvorită din egoism 
este falsitatea sau, cu un termen mai concret, minciuna. — 
Fie că e aplecat spre avariţie, când e vorba de materie, fie 
spre vanitate în cele sufletești, egoistul tipic este — conștient sau 
inconştient — un ipocrit. Ca și șarpele, schimbă mai multe 
piei. Sgârcit, el minte că nu are, și cere să i se mai dea; va- 
nitos, el minte, că are și ceea ce n'are. Prin pornirea de a 
trăi pentru sine, el este un anti-om, adică negarea solidarității 
omenești. Când poate, e brutal şi caută să strivească pe oricine 
i-ar sta în cale ; când nu poate, e laș și se umileşte spre a do- 
bândi prin tertipuri ceea ce nu poate avea prin merit real. 

A mai înșira și alte calități ale celui strein de menirea 
educativă este însă de prisos. Egoismul e destul, fiindcă — 
oricare ar fi manifestările lui — el contrazice însușirea funda- 
mentală a educatorului, adică iubirea, și face prin urmare cu 
neputinţă subordonarea față de interesele tineretului. 


CEL MAI MARE EDUCATOR 


Educaţia priveşte nu numai pe 
copii, ci pe orice om, în orice etate, 
aşa dar e problema capitală a vie- 
ţii — Noul Testament este dovada 
cea mai lămurită a acestui adevăr. 


x 


Fenomenologia vine în sprijinul 
doctrinei educative a lui lisus.— Pe 
când raționalismul şi urmarea sa fi- 
rească — dialectica erau izvor de 
necurmate discordanţe între oameni, 
„intuiționismul emoțional“ e calea 
spre acord. Indrumarea aceasta s'a 
simţit puţin chiar din cele dintâi se- 
cole ale creștinismului. (Per. Augu- 
stin). Dar manifestarea cea mai 
energică s'a ivit în secolele din ur- 
mă şi în deosebi în secolul trecut 
prin trei mari genii etice: Pestalozzi. 
Tolstoi și Gandhi, tustrei întemeiați 
pe doctrina Noului Testament. 


De creșterea copiilor, se ocupaseră şi alții înainte de lisus. Insă 
păgânii aveau unele metode la fel cu ale sălbaticilor: filosofi mari 
(Plato, Aristotel, etc.) socoteau că anume prunci pot fi legal!) ucişi. — 
iisus îmbrățișează pentru întâia oară toată problema educaţiei genului 
omenesc. — Ţinând seama de imperfecțiunea congenitală a speciei 
umane (păcatul original), alături de înfrânarea și eiiminarea celor 
răi, E! pune toată nădejdea în creșterea tineretului, dând copilului 
locul ce îi se cuvine în societate. — Tot lisus emancipează și femeia.— 
Frin creștinism, femeia și copilul (Maria şi Iisus) capătă o aureolă di- 
vină. — Desfiinţând și sclavia, Noul Testament dă gloatei omenești 
rostul ce i se cuvine în evoluţia omenirii. — Iluzia raţionalistă e înlă- 
turată (nu judecaţi, ca să nu fiți judecaţi). — Ca temelie a relaţiilor 
sociale e pusă iubirea, iar „intuiţia activă“ devine metodă pedagogică 
(Pestalozzi, Tolstoi, Ghandi). — Fenomenologia e o incununare a doc- 
trinei creştine în educație. — Reflectarea creştinismului în educarea 


poporului român. 


1) Lucrul nu trebue să mire pe nimeni. Fichte avea păreri ase- 
mănătoare, măcar că era pedagog creştin. 
Trilogii 17 

Din capitolele precedente, sau putut vedea fazele prin 
care a trecut educaţia în trecutul omenirii. De creșterea tine- 
retului s'a ocupat încă din vechime oameni eminenţi. E destul 
să amintim numele lui Socrate, Plato și Aristotel. Dar te- 
melia educaţiei era încă prea îngustă în timpul păgânismului. 
Copilul putea fi vândut (şi chiar ucis) ca orice animal do- 
mestic. — Câtă depărtare dela legiuitorii şi pedagogii care ad- 
miteau ca ceva firesc uciderea copiilor betegi, până la timpurile 
de azi, cu școli și pentru cei întârziaţi ca desvoltare sufletea- 
scă ori cu unele apucături primejdioase! Reforma aceasta e 
legată în amintirile noastre de munca milosului Pestalozzi care 
aduna de pe drumuri pe toți desmoșteniţii soartei, căutând să-i 
ocrotească şi să-i îndrepteze, cu speranţa că se poate scoate 
din fiecare ceva... Fără îndoială, educatorul elvețian a fost un 
geniu etic cu însușiri excepţionale, dar nu trebue să uităm că 
el avusese înaintea ochilor şi un mare model, pe Iisus — proto- 
tipul tuturor educatorilor. — Să stăruim deci asupra acestei îm- 
prejurări de o însemnătate capitală pentru toată istoria pe- 
dagogiei. 


Lumea veche apucase pe calea decadenței. După un mi- 
leniu de ascensiune, venise și pentru Greci decadenţa. Polybiu, 
istoric, geograf și explorator care cunoştea multe ţări ne descrie 
patria sa, Grecia, în colori nu se poate mai triste. Scăderea 
natalității, ) materialismul, întinderea luxului... și alte păcate 
erau semne vădite ale începutului de descompunere socială. 
Roma pășise și ea pe aceeași cale. Războaiele civile nu mai 
conteneau. Cu tot geniul său, Caesar nu putuse opri marea 


prăbușire... 
Tocmai atunci, în Palestina se ivise o doctrină socială 
fără nicio asemănare cu cele păgâne. — Intr'un sat din Ga- 


iieea se născuse un copil-minune. Anii cei dintâi îi petrecuse 
în casa unui meseriaş — bun început pentru a cunoaște reali- 
tăţile traiului omenesc — apoi experienţa lui s'a lărgit. In 
deosebi îl impresiona forfota Ierusalimului în zilele Paștelui, 
când trebuia să însoțească pe părinți la Templu. Ce nu se 


1) POLYBIU, în fragmentele cărților din urmă. 

putea vedea în acel bâlciu uriaș!  Hagii din toate ţările, unde 
Evreii roiau încă de pe atunci ca negustori, iar în armata de 
ocupaţie legionari din toate părțile imperiului roman. Doar la 
turnul Vavilonului să fi putut auzi mai multe limbi și să fi 
putut vedea mai multe obiceiuri. Dar ceea ce impresionase 
mai multe pe tânărul Nazarinean erau scăderile și suferințele 
de care toţi aveau parte : bătrân şi tânăr, sărac și bogat, cărtu- 
rar și necărturar, ludeu ori strein. lar neajunsurile acestea 
umpleau pe Iisus de o nesfârșită milă. De aceea, El simţea o 
adevărată scârbă, când da cu ochii de nişte zănatici care se 
băteau cu pumnul în piept și se lăudau că sunt mai presus de 
păcat, numindu-se Farisei, adică „aleşi“! Reamintim din 
isprăvile lor numai atât : Tagma dintre ei se întreba mereu : Ce 
mai e de făcut? Umblau semeţi, cu capul sus, ca şi cum ar 
fi zis celor dimprejur : Nevoiaşilor, care poruncă a Legii a mai 
rămas neîmplinită de noi? Alţii, din altă sectă farisaică, se 
prefăceau că sunt gârbovi; mergeau plecaţi, ca hamalii, ca și 
cum ar fi purtat pe spatele lor toată greutatea tablelor Legii 
lui Moise. Alţii se numeau Kizai (adică „frunţi sângerate“), 
deoarece pășeau cu ochii închiși, să nu vadă cumva chipul 
vreunei femei... și astfel, de teamă să nu păcătuiască cu văzul, 
se loveau de toate zidurile. Alţii duceau piciorul târîș, ceea ce 
însemna că au uitat să calce cum se cade, — atât de mult gân- 
durile lor erau pironite la înţelesul Legii. Dar filacterile pe 
care le simțeau mereu pe mână, și ţarțamurile cele lungi, care 
trebuiau să le aducă aminte necontenit tot de păzirea Legii! 
„Dacă doi oameni sunt la un loc şi nu vorbesc despre Lege, 
aceea e o adunare de blestemaţi“, spunea o zicătoare a Fari- 
seilor. — Alta : „Vai de cel care, mergând pe drum și gândin- 
du-se la Lege, se oprește și zice : uite, ce copac frumos! Uite, 
ce câmp bine arat !... Un astfel de om este în primejdie să-și 
piardă sufletul“. 

Atâta fățărnicie și smintenie scârbea adânc pe Iisus. Când 
da cu ochii de astfel de ipocriți, se oțăra ca şi cum ar fi întâlnit 
niște vipere gata să mușce. (Vipere le și zicea, când desgustul 
de prelăcătoria lor il scotea din răbdări.) — Hotăriît, cu unii 
ca aceștia nu mai era nimic de făcut. Ce se mai putea aștepta 
dela un popor ca cel evreesc, care considera tocmai pe Farisei 
nazir, adică simbol al pietăţii și al purității! Păcătoşi erau şi 

păgânii, dar Palestina părea un buboiu gata să se spargă. — 
Fariseii și Irod, ucigașul pruncilor, al rudelor și chiar al soției 
sale, era vârful buboiului... 

Concluzia nu putea fi decât una: trebuia altă Lege și 
altă creștere, începând cu tineretul — „Lăsaţi pe copii să vină 
la mine...“, spunea Iisus ; iar cuvântul acesta a deschis o epocă 
nouă în istoria pedagogiei. 

a) Emunciparea copilului. — La popoarele an- 
tice, durau încă unele obiceiuri la fel ca ale sălbaticilor. Copi- 
lul, de pildă, era considerat ca o marfă de vânzare și putea fi 
adus jertfă zeilor, în locul iezilor sau altor animale domestice. 
Iahve ceruse jertfirea lui Isac. (Până în timpul lui Abraham, 
sazrilicarea celui dintâi născut era la Evrei o regulă.) La alți 
păgâni, zeii se mâncau între ei, ca și canibalii (Saturn mâncase 
proprii săi copii). Moloch, Baal erau adevărați monștri. Și 
e caracteristic pentru Cerul păgânilor că era lipsit de copii. — 
Creștinismul e cea dintâi religie care pune un prunc pe ge- 
nunchii divinității supreme. Pentru întâia oară „Fiul omului“ 
este idealizat, adică devine simbolui nevinovăţiei și al spe- 
ranței într'un viitor mai bun. 

In adevăr, una din isprăvile cele mai mari ale lui Iisus, 
a fost emanciparea copilului. In mulțimea care il urma, ascul- 
tându-i predica, erau nu numai bărbaţi, ci și femei, și chiar co- 
pilaşi. — Intr'o zi, fiind gata de plecare, câteva mame îi adu- 
seră pruncii lor să fie binecuvântați, potrivit cu obiceiul orien- 
tal. Dar apostolii, în zorul plecării, nu erau bucuroși de în- 
târziere şi nu le lăsau să se apropie. Auzind vorbele lor de 
supărare, lisus sa mâhnit foarte şi le-a poruncit: lăsați copiii 
să vină la mine... In loc să mai stea pe mâna belferilor, care 
îi năuceau cu versete din Thora, „Invăţătorul“ cel bun și duios 
îi lua cu dânsul la câmp. — Vedeţi voi smochinul ăsta ? Până 
acum n'a dat rod. Sta netrebnic în vie. De aceea, stăpânul 
poruncise păzitorului viei să-l taie şi să-l pună pe foc... Dar 
servitorul cel milos s'a rugat să mai aștepte încă un an; să-l 
sape la rădăcină... Poate că îl roade acolo un vierme... Poate 
că rădăcinile vor fi ajuns la un bolovan care nu le mai lasă 
să crească... 

Povestirea acestei parabole, şi „intuiţia emotivă“ de- 
ştepta chiar în copilul cel mai prosticel și mai adormit inte- 

resul pentru soarta bietului pom... (Științe naturale, morală și 
gospodărie, — într'o singură lecţie, ascultată ca o poveste!) 
Asta suna altfel decât poruncile seci din Thora. 

Aşa dar nu-i nicio mirare că Pestalozzi, crescut de un 
bunic preot, văzând şi el scăderile gloatei din satele Elveţiei, 
și-a îndreptat ochii tot către copii, adunându-i de pe toa.e 
cărările, ca un adevărat părinte. Ia zarva revoluției franceze, 
plină de atâtea cruzimi, tânărul care înțelesese cuvântul lui 
lisus, nu se încântă de vorbe mari și de principii abstracte, ci 
mărturisește simplu : „Vreau să mă fac învățător al copiilor“. 
Modelul învățătorului şi al oricărui cârmuitor de oameni era 
pentru el Iisus. Caracterul lui Arner l-a desenat el gândindu-se 
la întemeietorul creștinismului. „Ele un Hristos. Se jertfește 
pentru poporul său și știe că, fără această jertfă a cârmuitoru- 
lui, nu e cu putinţă nicio legiferare mulțămitoare“. 


b) Emancipurea femeii. — O altă mare noutate 
a reformatorului din Nazaret a fost ridicarea femeii alături de 
bărbat. — Nu numai că fetele erau socotite ca ceva inferior 


față de băieţi, dar și femeia matură (chiar mama) era lăsată în 
umbră. In fața magistraților, femeia sta mai jos şi decât scla- 
vii.  Robul putea fi martor, femeile — nu. Atât pe pământ, 
cât și în Cer, sexul feminin era subaltern. — Zeițele stau și 
ele mai jos decât zeii ; — doar Minerva se bucura de mai multă 
consideraţie, fiindcă nu se născuse dintr'o femeie, ci chiar din 
capul lui Jupiter. 

Și iată acum, în Cercul creștinilor, la locul de cinste o fe- 
eioară și un prunc! Schimbarea de criteriu se simţise chiar 
din timpul propagandei lui lisus. Predicatorul cel blând și 
prietenos era iubit nu numai de copii şi de gloata nevoiașilor, 
ci îndeosebi mamele erau fericite să-L vadă binecuvântându-le 
pruncii. Vorba „Invăţătorului“* le mergea la inimă. „Cuvin- 
tele Lui era puternice“, spune evanghelistul Luca, fost doctor 
şi deci atent la amănuntele psichologice și caracterologice. — 
Atâta numai că puterea vorbelor lui lisus nu sta în asprimea 
lor şi în blesteme, ca la profeţii de odinioară, ci tocmai în 
blândețea lor și în căldura sufletului pătruns de milă față de 
scăderile vieţii omeneşti. De aceea, fiind de felul lor mai 
simţitoare, femeile, ca și copiii, l-au înțeles mai repede și i-au 
rămas credincioase până la mormânt. — Când ucenicii l-au 

părăsit toți, lăsându-l în mâna călăilor, nu mai rămăsese 
la picioarele crucii decât nişte biete femei, împreună cu 
mama Lui. 

De altfel, chiar dela început, Evanghelia arătase lămurit 
superioritatea sufletului feminin ca pârghie pentru educaţia 
copiilor. Intr'o zi, lisus se afla cu apostolii aproape de țărmul 
mării, în părţile Tirului. O femeie de neam fenician îl recu- 
noaște și, cu glasul plin de obidă, îl roagă: Doamne, fie-ți 
milă ! Fata mea este în puterea duhurilor rele. Indură-te şi-o 
scapă... 

lisus se făcu că n'aude şi trecu mai departe, ca s'o cerce. 
Femeia însă nu înceta cu plângerea și rugăciunea. 

Atunci, ucenicii au zis Invăţătorului lor: Spune-i să 
plece, că ne urmăreşte cu jălaniile ei... 

lisus se oprește locului: Nu-s trimis pentru voi, păgânii, 
ci numai pentru oile cele pierdute ale lui Israel. — Apoi, dă 
să plece. 

Dar biata mamă se aruncă la picioarele Lui și, cu glasul 
înnecat de lacrimi, îl roagă iarăși: Ajută-mă, aiută-mă... 

Ca s'o cerce și mai mult, lisus i-a aruncat atunci acest 
răspuns cumplit : Nu-i bine să iai pânea din gura fiilor și s'o 
dai în gura cânilor... 

Fată de atâta asprime, nu-i mai rămânea sărmanei femei, 
decât să plece rușinată ori să-și strige desnădejdea prin cine 
Ştie ce cuvânt de amărăciune... 

Insă inima unei mame are altă măsură a lucrurilor. — 
Sughiţând de plâns, nenorocita cade în genunchi și-i răspunde 
tot rugătoare și smerită : E adevărat, Doamne, dar și câinii se 
înfruptă din fărâmiturile ce cad din masa stăpânilor... 

— Femeie, mare e credinţa ta, i-a răspuns lisus cu duio- 
şie. Fie ţie după cum dorești... 

Momentul acesta este unul dintre cele mai semnificative 
din cariera educatorului din Galileea. Se văd aci foarte lămurit 
două lucruri : întâi că învățătura cea nouă nu se adresa nu- 
mai Evreilor, ci şi Fenicienilor și tuturor celorlalți păgâni ; se 
arăta apoi în chipul cel mai demonstrativ primatul sufletului 
feminin în educarea copiilor. — Copil, femeie şi gloata ome- 
nească numită popor, iată cele trei elemente pe care le scotea 
la iveală pedagogia creştină spre deosebire de cea păgână, ari- 

stocratică și părtinitoare pentru bărbaţi. (Câtă depărtare dela 
Republica lui Plato până la Evanghelia lui lisus! — La filo- 
soful grec, femeia era a tuturor bărbaților, copilul al nimănui, 
iar poporul o gloată de rând, destinată să muncească pentru 
folosul claselor suprapuse.) Ținând deci socoteală de marea 
schimbare de front pe care a realizat-o creștinismul, nu-i nicio 
mirare să vedem că, în era creștină, mama cu pruncui în brațe 
a ajuns un motiv pictural, pe care îl întâlnim azi pe păreții 
tuturor bisericilor şi ai tuturor muzeelor de artă 1). Iar când 
vedem că Rousseau considera pe mamă ca adevăratul educator 
al copilului, și când Pestalozzi, în „Leonhard şi Gertruda“ pune 
pe femeie lângă bărbat, iar în altă operă (Cum învaţă Gertruda 
pe copiii ei), el dă mamei întâietate în educaţie, să nu uităm 
că rolul cardinal al mamei și al soției este o urmare socială și 
pedagogică a doctrinei pornită din Nazaret. — Ca și în viața 
pământească a lui lisus, nota feminină este caracteristică şi 
pentru cariera lui Pestalozzi. Cele două servitoare închinate 
de bună voie lui, amintesc rolul Martei, sora cea gospodină, 
care „spre multe se silea“. Nu mai pomenim pe Ana Schultes, 
fata bogată, care părăseşte totul, numai să ajute lucrarea apo- 


1) Fiindcă am pomenit de locul femeii în arta religioasă creștină, 
socotim că nu este fără interes pentru pedagogie să amintim că, în la- 
tura aceasta, există și o contribuție românească vrednică de osebită 
relevare : în limba română sa scris imnul cel mai plin de pietate față 
de femeie și mamă ca îndrumătoare a vieţii: 


Rugămu-ne 'mndurărilor 
Luceafărului mărilor 
Din valul ce ne bântue 
Ajută-ne ne mântue, 
Privirea-ţi adorată 
Asupră-ne coboară, 

Tu, maică Preacurată 
Şi pururea fecioară, 

Marie! 


Dacă este adevărat că numai acela poate fi educator desăvârșit, 
care lucrează supra-temporal, făcând „socoteli cu eternitatea“, adică are 
simţ, religios, atunci cuvintele lui Eminescu vor fi, cu timpul, cunoscute 
de multă lume și citate cu adânc interes de toți pedagogii, — mai ales 
dacă ele vor căpăta o expresie muzicală de aceeași valoare artistică. In 
orice caz, creștinismul românesc, caracterizat prin arhaism şi o fericită 
lipsă de atingere cu interesele politice, atât de vătămătoare cugetării 
religioase, va căpăta o înfățișare şi mai simpatică, dacă un geniu mu- 
zical de felul lui Bach sau Haydn ne va dărui un imn vrednic de ascul- 
tat în instituțiile unde e crescut tineretul. 

stolică a tânărului sărac și urit, dar nespus de frumos la suflet 
și plin de entusiasm pentru ridicarea poporului. De aceea, 
când un estet despreţuitor, Kayserling, descrie în chip ironic 
caracterul Elveţienilor, se cuvine să nu uităm că din acest 
neam de oameni serioşi, harnici și cinstiţi a ieșit nu numai 
educatorul cel mai apropiat de lisus, dar și câteva femei care, 
în smeritul lor devotament pentru opera lui Pestalozzi, fac 
cinste întregului gen omenesc. -— Poate că aceste umile femei, 
devotate muncii pedagogului elveţian, au făcut pentru ridicarea 
prestigiului femeii in societatea modernă mai mult decât toate 
feministele și scriitoarele la un loc. 

c) Emanciparea gloatelor. — Tot dela lisus 
a pornii şi a treia mare idee de pedagogie socială : emanciparea 
poporului de jos, începând cu desființarea sclaviei și ștergerea 
hotarului dintre clasele sociale. — Când robul putea fi vândut 
ca o vită de muncă (ba și ucis spre a hrăni cu carnea sa racii și 
peștii din iazurile stăpânilor) ; când lăudatul Roman Cato, în 
cartea sa despre agricultură (De re rustica) dă sfaturi plu- 
garilor, să vândă spre toamnă, odată cu fierăria veche, şi boii 
şi sclavii bătrâni ; când orice strein era privit ca hostis, dacă 
trecea în altă țară (putea fi chiar ucis ca o fiară din codru, 
dacă nu avea protecția unui localnic) ; când fiecare popor își 
închipuia că numai el are toate vredniciile, iar celelalte nea- 
muri sunt barbare (până și Evreii, cu toată nemernicia lor po- 
litică, după cucerirea Palestinei de Romani, socoteau că sunt 
„poporul ales“) ; când lumea era un mare viespar, lisus, îm- 
brățișând cu aceeași largă iubire de oameni toate popoarele 
pământului, a început o revoluţie socială și educativă cum 
nimeni nu văzuse până atunci. 

Așa dar, nu-i de mirare să auzim și din gura lui Pesta- 
lozzi, cuvinte ca acestea : „„Drag popor, vreau să te ajut. Nam 
nicio putere, nu cunosc nicio știință, și nu sunt pe lumea asta 
nimic, nimic. Te cunosc însă pe tine și mă dau ţie...'. — Vede 
orișicine că ceea ce se auzea în satele Elveţiei pe la sfârșitul 
secolului XVIII, era numai un răsunet depărtat al vorbelor 
rostite cu multe veacuri înainte de Marele Educator din Na- 
zaret. Lăsând la o parte pe cărturari și farisei, El colindase 
în lung și în lat Galileea, Samaria, Iudeea și alte ţări, şi stând 
de vorbă cu muncitorii de pământ, cu pescarii, negustorii. me- 

seriașii, vameșii, văduvele, orfanii, orbii, leproşii şi alţi necă- 
jiți ai vieţii, El îndemnase pe toți să se simtă îraţi, și să pri- 
vească cu aceeași iubire toate neamurile pământului şi toate 
stările sociale. 

Evident, Noul-Testament a însemnat nu numai o nouă doc- 
trină religioasă, dar şi un Novum Organum pentru pedago- 
gie. — Credem că nimeni nu poate tăgădui un fapt: Cel mai 
mare educator al omenirii lisus a fost. 


* 


Totuşi, pentru cine se îndoiește, nu strică să aruncăm o 
privire comparativă spre concepțiile educative din trecut, apoi 
să încercăm o comparaţie și cu unele concepţii mai nouă. 

Pe planul din fund al preistoriei și al etnografiei, găsim 
metodele sălbaticilor, pe care le-am arătat mai sus. Ceva mai 
aproape, aflăm concepţia omenirii încă barbară. lar ca exem- 
plu mai tipic am putea cita pe însuși legislatorul Evreilor. 
„Ochiu pentru ochiu și dinte pentru dinte“, adică o morală 
asemănătoare cu cea din junglă. 'Tot așa de barbară, dar ceva 
mai rafinată e teoria sclaviei: „Și robul tău, şi roaba ta, pe 
care voieşti a-i avea, să fie din naţiile celor dimprejurul vostru ; 
dintr'acestea să vă cumpăraţi robi și roabe... Şi să-i daţi pe ei 
moştenire fiilor voştri, după 'voi, ca ei să-i moștenească... și 
să-i faceţi pe ei robi în veci“! Insă nici între hotarele nea- 
mului evreesc nu era mai multă blândeţe. „Așa zice Domnul, 
Dumnezeul lui Israel : fiecare dintre voi să-şi încingă sabia sa 
la coapsa sa, și să treceţi și să vă întoarceţi prin tabără, dela 
o poartă până la cealaltă ; și să ucidă fiecare pe fratele său, şi 
fiecare pe aproapele său. lar Moisi le zise: sfințiți-vă azi lui 
Iehova, ucigând fiecare chiar pe fiul său, şi pe fratele său“ 
(Cartea a doua a lui Moisi, 32, 21—29). 

Mult mai omenoasă este concepţia lui Buddha. Nobilul 
fiu de rege era o fire speculativă. Fineţa sufletului său în- 
setat de poezie îl făcea să dorească armonii cu neputinţă de 
realizat în viața pământească. De aceea, când şi-a dat seama 
ce însemnează boala, bătrâneţea şi moartea, s'a cutremurat ; a 
pierdut orice nădejde de fericire. Și atunci, punându-și între- 
barea dacă e mai bine a fi sau a nu fi, acest Hamlet al poporu- 

lui indian a încheiat lungile sale meditații cu o concluzie nu se 
poate mai pesimistă : Nirwana. Singurul leac al suferinţii și 
al imperfecțiunilor legate de orice „mână de pământ“ este 


unul: să stingi până și dorința de a mai fi. — Decât Maya, 
adică iluzia deșartă, mai bine Nefiinţa ; de cât „un vis sarbăă, 
mai bine Nimic“ — cufundarea în Neant. 


Confucius e mai realist. In mijlocul gloatei galbene, 
pasivă şi cu „reacţiuni fisiologice întârziate“, viața materială 
trebuia să fie cea precumpănitoare. Legislatorul cel pragma- 
tist şi-a pus tot idealul într'o morală utilitară, la nivelul vieţii 
de toate zilele. Regula cea mai sfântă este păzirea tradiţiei de 
familie. Speculanţi încă din copilărie, dar foarte puţin spe- 
culativi, Chinezii și toţi cei care urmează preceptele lui Con- 
fucius trăiesc contractual (ca și Evreii). Au garanţii față de 
divinitate. Fiind însă mai domoli din fire și mai puţin pro- 
cesivi, partizanii doctrinei confuciste își văd de trebile lor 
mărunte, iar grija de poporul întreg trebuia s'o poarte împă- 
ratul, ca un fel de vechil al Cerului, cu mandat primit din 
mânile divinității. Dacă vechilul e vrednic, inoșia merge bine 
şi dă recolte bune. Dacă nu, el să răspundă. Poporul nu-și 
bate capul cu trebile cerești. — Putem spune că Chinezii au 
numai morală, iar religia le lipseşte aproape cu totul. De 
aceea vedem la ei nepotriviri uimitoare : o civilizație foarte 
înaintată, însă o cultură îngustă ; au păstrat și azi unele obi- 
ceiuri de ale sălbaticilor (copiii — în deosebi fetiţele — sunt 
aruncate ca pisoii ori căţeii de prisos); uneori sunt dați la 
porci, să-i mănânce... 

Prin urmare, și idealistul Budha, și utilitaristul Con- 
fucius lasă pe om tot sub apăsarea slăbiciunilor lui. Asia 
seamănă mai mult cu o închisoare ori un loc de pedeapsă și 
demoralizare a ființei omenești, decât cu o „casă de educație“, 
ca să amintim vorba lui Carl Ritter. 

Abia când ne întoarcem ochii spre Europa, vedem că 
orizontul se mai înseninează. In ţările Mediteranei, se ivește 
„Minunea greacă“ : filosofie, știință, artă și literatură. In 
latura educaţiei, Socrate deschide o cale nouă: încrederea în 
rațiune şi ştiinţă, pe care el o considera deopotrivă cu virtutea. 
Ca patron al raționalismului, el este adevăratul părinte al enci- 

clopediștilor secolului al 18-lea. — La ce rezultate a ajuns 
această nouă îndrumare, am arătat mai sus (pag. 206). 

In sfârșit, a venit şi „plinirea vremii“. Iisus arătă lumii 
calea spre o reală perfecționare a vieții omenești. — Nu raţiu- 
nea, ci sentimentul este izvorul. Rațiunea se aseamănă cu 
acele operaţii aritmetice, care lasă totdeauna un rest““, oride- 
câteori le-ai repeta. Alături de cea din urmă concluzie, se 
ascunde în umbră o mică îndoială ; obiecţiunile sunt încă po- 
sibile și deci acordul cu neputinţă de stabilit. La periferia ori- 
cărei ştiinţe, începe „Incertitudinea“, și chiar în câmpul mai 
luminos al cunoştinţelor, găsim amestecate „ipoteze de lucru“ 
şi anume : hiatus irrationalis. Iar dacă ştiinţa nu e toată geo- 
metrie, cum vrei să fie geometrică viaţa ! Așa dar, cu toate pre- 
cauţiunile raționamentului celui mai subtil, fereşte-te de a ju- 
deca în chip absolut, dacă nu vrei să porți răspunderea unui 
fragment de eroare... Vrei liniște şi înviorare ? Alta e calea: 
iubire faţă de toți oamenii, milă de cel care greșeşte și tole- 
ranţă pentru erorile inevitabile în viața practică, plină totdea- 
una de aproximaţii, de operaţii „cu rest“. Numai cine are o 
mare capacitate de iubire, acela poate învinge prin indulgență 
imperfecțiunile traiului omenesc... 

Aci a stat originalitatea doctrinei Nazarineanului. El 
avea o inimă plină de iubire față de toate făpturile ; milos nu 
numai cu oamenii, dar şi cu vietăţile mărunte : paserile ceru- 
lui, crinii câmpului... şi chiar cel din urmă-puiac. de smochin, 
amenințat de seceta verii palestiniene sau de securea vierului. 
Fiindcă vedea lisus nu numai binele, dar și răul, şi suferința. 
Insă nu era melancolic ca Budha, ci simţea un nebiruit opti- 
mism în fața vieţii, aşteptând totdeauna să răsară măcar o 
fărîmiţă de bine şi de folos chiar și din traiul celor mai umile 
făpturi. Spre deosebire de cărturari și farisei, Marele Educa- 
tor nu despreţuia gloata, ci tocmai o căută, luând parte la toate 
întristările și bucuriile ei. Aflându-se odată în Cana Galileei, 
s'a dus şi la o nuntă, împreună cu maică-sa; sa bucurat să 
vadă poporul veselindu-se, ba încă a dat nuntaşilor un vin mai 
bun decât al gazdei. Iar altădată, nu sa sfiit să stea de vorbă 
cu o Samarineancă, cerându-i apă din ulciorul ei, măcar că 
Evreii se uitau la locuitorii Samariei ca la nişte spurcați. 

Insă dovada cea mai deplină de îngăduinţă și bunătate 
a dat-o lisus într'o altă împrejurare, nu se poate mai semni- 
ficativă din punct de vedere al educației. In preajma marelui 
său proces, dușmanii, ca să-l aducă la strâmtorare, i-au pus 
înainte pe o femeie adulteră. Potrivit legii lui Moisi, trebuia 
să fie ucisă cu pietre. Reformatorul se găsea în fața unei 
dileme : Dacă ar fi spus Fariseilor să ierte pe femeia căzută 
în păcat, ei l-ar fi acuzat în faţa mulțimii fanatice că nu 
respectă legea mosaică. Din contra, dacă se îndupleca so 
osândească, l-ar fi acuzat că se abate dela propria sa învăță- 
tură, deoarece zisese să trebue să iertăm nu de 7 ori, ci de 
71 de ori pe cel ce ne-a greșit cu ceva. 

Dar, ca adânc înţelegător al firii omenești, lisus desleagă 
greutatea într'un chip nu se poate mai fin. Printr'un singur 
cuvânt, El frânge toată înverșunarea Fariseilor : 

— Ziceţi că femeia aceasta a păcătuit și că trebue să fie 
ucisă cu pietre. Bine! Dacă aveţi dovezi, sunteţi liberi să 
faceţi cum zice legea aspră a lui Moisi. Insă cu o condiţie: 
Cea dintâi piatră s'o arunce acela dintre voi, care se simte 
fără de păcate... 

Toţi au fugit, furișându-se unul câte unul. 

— Femeie, întreabă lisus pe nenorocita care sta încă 
îngenunchiată la picioarele Lui : Unde sunt pârâșii tăi... ? 

Cu alte cuvinte: nu e oare lucru mai omenesc și mai 
folositor, să lași la o parte rigiditatea Legii mosaice, cu talionul 
și alte practice barbare, și să cauţi a îndrepta pe vinovat, în 
loc de a-l nimici ? 

Astfel, educatorul din Nazaret a putut rămânea consec- 
vent cu doctrina sa : Renunţă la asprimea judecăților pur raţio- 
nale, deoarece viața nu e geometrie. Dimpotrivă, ascultă de 
preceptul iubirii și îndurării cât mai largi față de aproapele. — 
Așa făcuse El până atunci. lertase pe vameșul încărcat de 
multe nedreptăţi, dar doritor de pocăință ; iertase pe Magda- 
iena pentru slăbiciunea inimii sale de femeie; va ierta pe 
Petru pentru laşitatea din noaptea cumplită a trădării lui 
Iuda ; va răbda până și mișelia celui ce-l va vinde... Ştia bine 
că ticălosul de Iuda îl va trăda, și că ucenicii îl vor părăsi 

toţi... EI va ierta însă și pe cei care îl vor răstigni : iartă-le, 
Doamne, că nu știu ce fac! 

Aşa dar, Invăţătorul și-a aplicat sie-şi propria doctrină : 
a renunțat la judecarea oamenilor după criteriul abstract al 
justiţiei absolute, i-a cuprins pe toţi în imensa lui iubire, măr- 
turisind astfel imposibilitatea vindecării răului prin rău. lar 
„Invierea“ sa, la sfârşitul acestei tragedii de o grozăvie unică, 
este cel mai înalt simbol al credinţei sale în progresul moral 
al omenirii. Chiar și oamenii cei mai răi (tâlharul de pe cruce) 
poate deveni bun, dacă un cuvânt duios sau altă împrejurare 
va deștepta în suilet dorinţa de pertecţionare. Credinţa în ideal 
(transcendent acs, transcendental dincolo de marginile expe- 
rienței și rațiunii omenești oricât de pură ar fi), este ceea ce 
dă fisionomiei lui lisus un farmec suprem şi face din El pro- 
totipul tuturor educatorilor. 

Prin urmare, când spunem că Pestalozzi este cel dintâi 
pedagog modern, cum au mărturisit şi cei care l-au cunoscut 
în carne şi oase, se cuvine să nu uităm că apostolul Elveţiei 
a avut şi el ca îndrumător pe cel mai mare educator al ome- 


nirii, pe Iisus din Nazaret. 


Pentru a dovedi şi mai mult această afirmare, după com- 
paraţia cu trecutul, ar rămânea să judecăm doctrina pedagogică 
a lui Jisus în comparare cu starea de azi a științei despre edu- 
cație. Dar înainte de aceasta, ni se pare necesară o constatare : 
una din cauzele care îngreuiază progresul este puterea de inerție 
a erorilor care împiedecă pe om de a mai cugeta. De cât să 
se silească a urma un adevăr nou, omul se împacă mai de 
grabă cu o eroare veche. Cum stă scris la Faust: omul iubește 
liniştea necondiționată 1). — Așa s'a întâmplat și în teoriile 
despre educație. Aristotel, cu marea sa inteligenţă și dorință 
de a cerceta natura, dăduse o luminoasă pildă ce însemnează 
profesoratul întemeiat pe respectul rațiunii și pe mijloace de 
intuiție (pag. 193). Totuși, de atunci şi până azi am conti- 


1) Die unbedingte Ruhe. 

nuat — şi continuăm încă în unele părți — a chinui tineretul 
cu belferie și scolasticism. 

Tot așa, lisus ne pusese la îndemână intuiţia „activă“ şi 
ne arătase primatul sentimentului asupra rațiunii. Era acesta 
un mare pas peste epoca lui Socrate-Plato și Aristotel. S'ar 
îi cuvenit să ne folosim de acel progres... Totuși am conti- 
nuat să risipim timpul și energia atâtor generaţii,  obosind 
copiii cu un raţionalism formal în timpul scolasticei, iar în 
timpurile mai nouă, cu vestitele „trepte formale” repetate 
până la desgust — o gimnastică ameţitoare de suflet. 

Trebue să adăogăm apoi și o altă constatare: greșala era 
inevitabilă. Mai întâi fiindcă numărul profesorilor meşteri a 
crescut după Aristotel, dar nu şi numărul educatorilor cu 
însușiri etice superioare. 

Ca și geniul ştiinţific și cel artistic, geniul moral este 
foarte rar ; nimeni nu poate fi educator, fără un mare dar din 
naştere (pag. 123). Apoi însăși noţiunea de educator sa ivit 
mai târziu decât cea de belfer și profesor. Belferii au fost, 
cum am arătat, de când lumea. Profesorii iarăşi s'au înmulţit 
în faza raţionalistă. De educatori însă şi ae adevărata edu- 
caţie, n'a putut fi vorba decât în ultimele două milenii. 

Inchizând această paranteză, să privim acum, măcar cât 
de sumar, pedagogia lui lisus față de prezent. — Să ne oprim 
la fenomenologie, ca direcţia cea mai nouă a filosofiei contem- 
porane. „Fenomenologia are spaimă de orice construcție și 
de orice deducție, în deosebi de orice producţie speculativă 
atribuită raţiunii şi lumii ideilor în genere. Originalitatea ei 
stă în aceea că vede în lumea apriorică... un larg câmp de 
experiență și numai de experiență“. Fenomenologia este așa 
dar „un apel la descriere, numai la descrierea datelor izolate 
ale întuiției pure“. Şi ce află ? „O infinitate de date apriorice 
eterogene, împrăştiate şi ireductibile... iar între aceste date este 
un abis, un hiatus irrationalis, pe care inteligența noastră este 
incapabilă de a-l umplea; este această depărtare tot așa de 
imposibilă de trecut, ca şi distanța dintre datele empirice și 
intuiţia sensibilă“. Prin urmare, „orice obiect al cunoștinței 
este ca un X, pentrucă niciodată nu poate fi adecuat categorii- 
lor formale, care îl constituesc, ci se manifestă ca o serie infi- 

nită de aproximaţii, care nu poate fi încheiată“. Şi „cum 
adevărul atârnă de sinteza categoriilor, ca atare el nu se 
manifestă decât într'un processus infinit“ 1). 

Ce urmează de aci ? — Urmează un lucru de mare însemnă- 
tate : După cum iluziile magice fuseseră strimtorate din ce în 
ce mai mult în faza raţionalistă, tot aşa şi marea iluzie a rațio- 
nalismului este azi strimtorată de „Incertitudinea“ la care s'au 
oprit oamenii de știință exactă, precum şi de reacția fenomeno- 
logică în filosofie. Pentru Husserl, şi „realismul, și idealismul 
suni concepții deopotrivă de false, care deformează, complet 
natura conștiinței“. Iar dacă ceea ce numim adevăr (faimoasa 
întrebare a lui Pilat) nu e decât „o serie infinită de apro- 
ximaţii“, e lesne de înţeles că atitudinea expectativă a lui Iisus: 
„nu judeca...““ este în consonanță cu direcția cugetării feno- 
menologilor. 

Tot atât de puternic — ba chiar mai puternic — stă în 
faţa criticei raţionaliste al doilea principiu al pedagogiei 
creștine : iubirea de aproapele, ca temeiu pentru formarea con- 
vingerilor. In adevăr, pentru Bergson „emoţiunile sunt izvor 
de cugetare (generatrices de pensâe)“. „Alături de emoția care 
este efectul unei reprezentări, mai este și emoția care precede 
reprezentarea, o cuprinde adică virtual şi prin urmare este în 
oarecare măsură cauza reprezentării“. Iar dacă este așa, baza 
moralei, ca sistem de educaţie socială, și baza pedagogiei, ca 
sistem de educație individuală ori colectivă a tineretului, nu 
poate fi intelectul, ci emoția, „fiindcă nicio reprezentare nu 
poate să creieze o obligație sau ceva la fel cu o datorie; puţin 
îmi pasă, zise Bergson, de frumuseţea unei teorii; pot spune 
oricând că n'o primesc sau chiar dacă o primesc, voiu pretinde 
să rămân liber, ca să mă port cum îmi va plăcea. Dar dacă 
atmosfera unei emoţii e prezentă, o respir ; emoția mă pătrunde 
şi atunci voiu lucra potrivit cu porunca ei'“2). De altfel, 
experiența a fost făcută mai de mult. .Stoicii antici reprezen- 
taseră și ei cu multă demnitate unele principii creștine. Se 
considerau bunăoară cetățeni ai lumii și priveau toate neamu- 


1) G. GURVICH, Les tendances actuelles de la philosophie alle- 
mande, Paris 1930, p. 17, 18, 19, 52, 56. 

2) H. BERGSON, Les deux sources de la morale et del igi 
Paris, 1932, p. 39, 43, 44 ș.u. li i aa 

rile ca fraţii unei familii. 'Totuși, n'au putut înlătura sclavia. 
Pentru ce?  Pentrucă teoria este totdeauna rece. Singură 
emoția poate pune lumea în mișcare și anume emoția care 
înalţă, adică iubirea, nu cea care apasă și strivește, cum e 
teama sau ura. lar cine mai vrea încă o dovadă istorică, să se 
gândească la un singur fapt : Legea lui Iehova e plină de ame- 
nințări ; Iehova este „Dumnezeul răzbunării“, pe când Iisus este 
blândeţa personificată. Rezultatul s'a văzut: cea mai vădită 
deosebire între judaism și creștinism e aceea că Biserica lui 
lisus sporește, făcând mereu prozeliți, pe când Vechiul Testa- 
ment nu mai câștigă azi partizani ; este ca un trunchiu bătrân 
şi scorburos, din care nu mai ies muguri şi lăstari. 

Pentru a contura însă și mai exact fisionomia lui lisus 
ca educator, față de moderni, trebue să mai ţinem seamă încă 
de un fapt: Pe lângă rezerva Lui față de raționalism; pe 
lângă primatul sentimentului în educaţie și întrebuințarea me- 
todei directe active, ajutată de parabolă ca gen literar nou, 
reformatorul din Nazaret ni se înfățișează ca foarte modern și 
prin altă latură a metodei Sale : paradozul. Prin paradox înţe- 
legem răsturnarea totală a raporturilor realității de toate zilele. 
E un mijloc foarte nimerit pentru a înviora atenția cuiva și a 
înlesni metoda „activă“, provocând o mare mirare spre a 
deschide calea unei idei. E adică tocmai răsturnarea metodei 
socratice. Pe când raţionalistul atenian pășea domol (inductiv) 
dela lucruri mărunte şi dela fapte banale spre concluzii nouă, 
la care ucenicul nici nu visa, lisus apuca uneori calea inversă : 
punea dintr'odată în faţa ascultătorilor concluzii ce li se păreau 
stranii și cu neputinţă de admis. In deosebi predica de pe 
munte pare un -lung șir de paradoxe. Legea veche zicea : 

Ochiu pentru ochiu și dinte pentru dinte ! 

Iară eu vă zic vouă: dacă îţi dă cineva o palmă, întoarce 
şi obrazul celălalt ! 

De bună seamă, chiar ucenicii trebue să fi făcut ochii 
mari... Cum? La ce ne-ai mai învăţat să fim drepți față de 
alții, dacă ne îndemni să primim brutalitatea în tăcere, ba încă 
s'o şi sporim, întorcând spre pălmuire și obrazul celălalt ? Nu 
e asta o sporire a răutăţii în lume? 

„Fericiţi cei săraci, că aceia vor moșteni...““. Dacă bogăţia 

e lucru rău ; dacă va intra mai de grabă odgonul prin urechile 
acului, decât bogatul în raiu, și dacă e bine să împarți avutul 
tău la săraci, atunci ce socoteală e asta, să dau altuia banul 
creştem suferința în loc s'o micșorăm ? 

„Fericiţi cei ce plâng, că aceia se vor mângâia...“. Cum ? 
Bucurie din lacrămi ? 

Ce sunt toate paradoxele acestea, care ne îndeamnă să 
creștem suferința în loc de a o micșora ? 

Astăzi, după ce ne-am deprins cu antitezeie romantismu- 
lui (Chateaubriand, Hugo) ; după ce ne-a răsunat de atâtea ori 
la ureche triada lui Hegel: teză, antiteză și sinteză ; şi mai 
ales după ce ne-am deprins urechea cu paradoxele lui Nietzsche 
care, ca metodă literară, e ucenicul lui Iisus (cu toată pornirea 
sa contra creștinismului), azi predica de pe munte auzită mereu 
ca o cantilenă nu mai surprinde urechea. Dar pentru gloata 
celor ce urmaseră atunci pe lisus pe coasta unui deal din 
Gaiileea, ca să-i audă cuvântul, paradoxele acelea trebue să fi 
produs o enormă uimire între bieții muncitori cu palmele şi 
alți necăjiţi ai vieţii, care așteptau dela noul profet să umple 
pământul Palestinei cu bunătăţi, nu cu suferinţă, şi să înalțe 
regatul lui David, dând Evreilor stăpânire asupra dușmani- 
lor lor... 

Tocmai asta vrea și lisus: să-i uimească întâi, spre a le 
deschide ochii, ca să sfârșească odată cu visurile lor de Mesia 
politic şi alte iluzii locale, pe când El vrea să pună temelia 
unei concepții de viață nouă, pentru lumea întreagă. 

E sigur că cei mai mulți dintre ascultători s'au risipit 
atunci fără să-L înţeleagă. Și nu-i de mirare, deoarece adevă- 
rul ce se ascundea sub vorbele lui Iisus abia târziu a fost pri- 
ceput chiar de minţi cu mult mai fine decât ale gloatei galileene. 
Am putea spune că teoria ce se ascundea sub paradoxele pre- 
dicei de pe munte abia în timpurile din urmă a prins a fi 
mai de aproape înțeleasă. Amintim un singur fapt. — William 
James, pe când se ocupa de fisiologie (înainte de a ajunge 
filosoful pragmatist pe care îl cunoaștem), cercetând originea 
sentimentelor, a observat un lucru, care acum ni se pare ele- 
mentar, dar până atunci nu fusese destul de luat în seamă: 
„emoțiunile, zice el, sunt datorite în mare parte sensaţiilor 

organice, pe care un obiect sau o situaţie o produce asupra 
noastră în chip reflex“. De pildă, vezi ceva care odată te-a 
speriat, și cauţi să fugi. E destul să nu fugi, și frica scade 
îndată ; din contra, dacă fugi, frica sporeşte şi mai mult... 
Acțiunea și emoțiunea merg așa dar pas în pas. Dacă stă- 
pânești acțiunea prin voinţă, poţi stăpâni şi emoţiunea. Un 
fapt de toate zilele : dacă baţi pe cineva, pornirea contra ace- 
luia crește, îl lovești și mai tare, și chiar îl urăşti; dacă te 
stăpânești, mânia scade, se risipește şi rămâi liniștit. — De 
aci, fel de fel de paradoxe glumeţe : ești supărat fiindcă plângi, 
nu plângi fiindcă ești supărat ! Ești vesel fiindcă râzi, nu râzi 
pentrucă ești vesel... Sub ele se ascunde însă un adevăr real: 
dacă vezi pe cineva râzând cu poftă (chiar fără să știi de ce 
râde) începi a zâmbi ori te pornești pe râs, ca o continuare și 
amplificare reflexă a râsului aceluia. Plânsul altuia, de ase- 
menea, ne poate aduce lacrămile în ochi. Sensaţia organică 
este contagioasă ; se reflectă și se multiplică întocmai ca raza 
căzută pe o oglindă, apoi reflectată spre alte oglinzi vecine. 

lisus, fără să facă prelegeri de psichologie, în predica de 
pe munte — un fel de rezumat condensat al doctrinei Sale — 
pune la temelia moralei acest mare adevăr educativ : întâi, că 
sentimentul (emoția, nu ideea) este temelia acțiunilor noastre ; 
al doilea, că emoționarea poate fi învinsă, dacă avem 
chibzuința să începem o acţiune potrivită fiecărei situaţii în 
care ne aflăm. De pildă, ai primit o palmă. Să ştii că, dacă o 
dai îndărăt, supărarea ta va creşte ; va crește ura, iar îndârji- 
rea va spori până la furie... cu toate urmările ei, între care şi 
crima. Din contra, dacă nu întorci palma, nu numai că te-ai 
biruit pe tine, dar rămâi întreg (și biruitor) în fața celui care 
te-a lovit, — mai ales dacă ești și superior ca putere. — Tot 
așa, cu banii pe care îi împarte bogatul. Isprava mare nu e 
că-i primește săracul, ci faptul că bogatul se poate deslipi de 
ei. Al lui este câștigul cel mare: simţirea bucuriei de a da... 
lar din aceste constatări a ieșit marea concluzie pedagogică a 
pragmatiştilor : Vrei să fii fericit? Lucrează ca şi cum ai fi 
foarte fericit. Vrei să fii puternic, lucrează ca şi cum ai fi 
plin de putere. Vrei să fii religios, du-te la biserică, ia parte 
la actele de evlavie ale celor adunaţi în biserică și vei simți în 


TRILOGIA ŞCOALEI 275 


tine, dacă eşti atent, un început de emoţii religioase, care se 
vor preface cu timpul în acţiuni de caracter religios. (James 
a şi scris o operă întreagă, al cărei titlu cuprinde tocmai 
această idee : La Volonte de croire). Ca şi Pestalozzi, James a 
devenit un fel de urmaș al doctrinei pedagogice a lui lisus. 
Privind cu ochi deschişi viața, el a mai dat pedagogilor și 
moraliștilor încă un mijloc de influenţă asupra altora, îndrep- 
tându-le privirea spre subconștient (subliminal self). Ca şi 
cum ar fi zis: nu vă speriaţi repede, când auziţi unele lucruri 
ce vi se par paradoxale. Priviţi până în adâncimile vieţii sub- 
conștiente, și veţi afla unele lumini pe care nici nu le bănuiţi. 
— E foarte semnificativ că, fiind el însuşi o victimă a educaţiei 
raționaliste a epocii sale (un caz asemănător cu al lui John 
Stuart Mill), bunul educator american, într'o serie de sfaturi 
date tineretului, sub titlul de „causeries“, pune în fruntea unui 
capitol tocmai acest cuvânt Evangile du delassement. Pare 
că e un răsunet depărtat al predicii de pe munte. In loc de 
viaţa încordată (strenous life) a compatrioţilor săi, robiți mereu 
de interesul afacerilor, ei le propovădueşte pacea, punându-le 
înainte această formulă psichologică : „Pentru conștiință, faptul 
de a fi totai ocupat de ideea eului tinde să împiedece libera 
asociare a imaginilor venite dinafară și a mișcărilor legate de 
ele. Avem un exemplu pipăit în boala mintală numită melan- 
colie.  Melancolicul are mereu despre el un sentiment penibil 
şi foarte apăsător. Se crede ameninţat, vinovat, osândit, 
nimicit, pierdut şi sufletul său pare chinuit de conștiința 
situaţiei în care se află“ 1). Prin urmare, „dacă voim ca șirul 
ideilor noastre și al voliţiunilor noastre să fie abundent, variat 
şi rodnic, să luăm obiceiul de a ne feri de influenţa paralizantă 
a preocupărilor egoiste de succes și a întoarcerii mereu spre 
noi... Drept vorbind, leacul cel mai sigur contra supărărilor 
este credinţa religioasă... Valurile de pe suprafața Oceanului 
nu turbură niciodată liniștea adâncimilor sale; omul care se 
razemă pe realități mai adânci și mai stabile găsește fără în- 
semnătate întâmplările obișnuite ale vieții. De aceea, cel cu 
simț religios are un neclintit echilibru sufletesc și e gata ori- 


1) WILLIAMS JAMES, Aua etudiants, Causeries, Paris 1914, p 
33 su. 

când să-și împlinească datoriile zilnice, oricare ar fi ele“. Iar 
ca ilustrare a teoriei sale, James, care a avut strânse legături 
cu unii dintre cugetătorii cei mai eminenți ai epocii sale 
(Bergson, Boutroux, Renouvier şi alții) aduce în sprijin „expe- 
riența morală“ — cum ar zice fenomenologii — a unui călugăr 
din veacul al 17-lea le frere Laurent. Nu putem înșira aci 
observările smeritului cleric 1) comunicate de James studenţi- 
lor săi; ne mărginim să relevăm numai faptul că un filosof 
dintre cei mai de seamă ai lumii contemporane (plecat dela 
științele exacte), pune un cuvânt din „Evanghelie“ în fruntea 
prelegerilor sale și, fără a pomeni numele lui Iisus, dă predicii 
de pe munte, ca substrat științific, unele din faptele fisiologice 
şi psichologice studiate abia în timpurile din urmă. E de mirare 
că teologii n'au observat acest amănunt atât de semnificativ. 

Așa dar, educatorul de acum două mii de ani, atât în 
latura metodei raționaliste pe care o reduce la dreapta ei va- 
loare, cât și în latura privitoare la sentiment și voinţă ocupă și 
azi locul de frunte ca educator al omenirii. 


. 


In adevăr, teoria emoției, cunoscută sub numele de teoria lui 
Lamge-James, consună cu pedagogia lui Iisus. — Dar alături de emo- 
tivitatea legată de senzaţii organice şi de emoție ca izvor de idei, edu- 
catorul trebue să ţină seamă și de alt fapt însemnat: reversibilitatea 
emoției. — Iată ce înțelegem prin aceste cuvinte: 

O emoție care durează timp îndelungat nu numai că scade ca in- 
tensitate, dar se preface uneori, în faza finală, într'o emoție de sens con- 
trar. O mare durere sufletească, după oarecare timp, poate să fie sim- 
țită ca o uşurare și chiar ca o plăcere! Ori invers: o plăcere care 
ţine mult timp sfârșește cu oboseală, desgust şi chiar cu suferință. Cazul 
lui Oskar Wilde este tipic. L-am amintit aiurea 2). Aci e deajuns să ob- 
servăm că din această „experiență morală“ a ieșit opera sa cea mai 
sinceră : De profundis. — Un cinic ca dânsul, prin suferinţă și lacrămi 
în pușcăria dela Reading ajunse la gândul sinuciderii ; apoi se renaşte 
sufletește, înălțându-se dela desperare până la bucuriile senine ale ade- 
văratului creștin. — Alt caz celebru de reversibilitate emoțională este 
al vestitului Benvenuto Cellini. — Poate că nimeni na întrupat mai 
deplin pe supra-omul visat de Nietzsche. Cellini a trecut prin viață 
ca un ciclon. Cine a îndrăsnit să-i stea în cale a fost strivit. Nu s'a 
dat îndărăt nici dela crimă, el descrie uciderea unui adversar cu o 
luciditate care dă fiori. (Cine îi cunoaște operele şi-i vede și chipul în 
monumentul de pe Ponte vecchio. în Florența, nu-și poate crede ochilor 
că un om înzestrat cu atâtea daruri fizice şi intelectuale a putut fi ca- 
pabil de atâta cinism.) Dar lucru şi mai uluitor este sfârșitul artistu- 


1) La Pratique de la Presence de Dieu, le meilleur legislateur 
d'une vie sainte, par la frere Laurent, Paris 1666. 
2) Altă creștere. 

lui. După ce a gustat toate plăcerile artei şi ale vieții, bucurându-se 
chiar de prietenia unor Suverani, iată-l la Roma, în pușcărie, dormind 
intre guzgani, într'un beciu umed ; e bolnav și dinţii-i cad de scorbut. 
Ba şi-a mai rupt şi un picior... Ajunsese un cadavru viu. Și tocmai 
atunci se ivi minunea: Cel care nu se temea nici de oameni, nici de 
Dumnezeu, începu a citi Noul Testament, iar închisoarea cea întunecată 
se umplu de lumină. Era atât de fericit, că intona cântări de slavă. 
La sfârşitul lui lulie, în ziua când ştia că locuitorii Romei se pregătesc, 
ca de obiceiu, de mari serbări populare, iată ce trecea prim mintea osân- 
ditului: „Sunt mulţi ani, de când serbam şi eu ziua asta, în mijlocul 
tuturor deșărtăciunilor lumeşti ; de aci înainte, o voiu serba numai cu 
Dumnezeu... Oh, câte fericiri îmi dă viaţa mea de azi, neasemănat mai 
multe şi mai mari decât toate lucrurile de care îmi mai aduc aminte“. 


In rezumat : ţinând socoteală de locul secundar pe care 
lisus îl acordă metodei raționaliste, de primatul sentimentului 
iubirii, de precăderea dată acțiunii și deci a voinței ca izvor de 
emoţii, după cum şi de faptul că emoția prin „reversibilitate'““ 
poate deveni chiar izvor de idei, așa că poate schimba concep- 
ţia cuiva despre viaţă, avem tot dreptul să considerăm peda- 
gogia lui Iisus valabilă şi azi, şi va fi totdeauna valabilă, dacă 
trinomul emoţie-idee-acțiune a fost exact stabilit. 


* 


Se înţelege, felul acesta de a vedea poate să fie întâm- 
pinat cu oarecare rezervă. Nietzsche bunăoară consideră con- 
cepția creştină ca potrivită cu ceea ce numește el „morala 
sclavilor“. Iar azi sunt pedagogi — și chiar oameni politici — 
doritori să dea tineretului o „creștere care să interzică orice îm- 
prumut dela principiile religioase... adică să se sprijine numai 
pe idei, sentimente și deprinderi justițiabile exclusiv în faţa 
raţiunii, adică o educaţie curat raționalistă. După cum mo- 
rala de odinioară se rezema pe zei (în cetatea antică, de pildă) ; 
şi după cum creștinismul cu „zeul său răstignit şi ucis“ a în- 
dreptat morala și educaţia spre „Fiul-Omului“, ar fi acuma 
timpul să ne emancipăm definitiv de orice iluzie teologică, „să 
descoperim echivalentele raționale (les substituts rationels) ale 
ideilor religioase, care au servit până azi ca vehicul pentru 
idsile morale“ 1). Dar din cele înșirate mai sus, credem că 
rezultă destul de lămurit (din mărturisirile oamenilor de ști- 


1) E. DURKHEIM, L'education morale, Paris 1925, p. 3, 10 și u. 

ință) că o morală pur raţionalistă este cu neputinţă, iar locul 
lui Iisus, ca educator al omenirii, n'a putut fi luat încă de 
nimeni. 

* 


Pentru încheierea acestui capitol ar rămâne să mai răs- 
pundem la o întrebare: Dacă sâmburele doctrinei lui lisus 
e atât de tare, pentru ce pedagogia raționalistă a putut dăinui 
atâta timp, după ce lisus deschisese o cale nouă ? 

Cercetarea ar trebui să se întindă peste două mii de ani 
din istoria creștinismului ca factor social și educativ. Cine o 
va face va ajunge de bună seamă la concluzia că nu lisus e 
de vină de folosirea stângace a doctrinei Sale. Cele dintâi două 
milenii ale erei creștine sunt un fel de provizorat, abia un în- 
ceput al emancipării din păgânism. Privind mulțimea sectelor 
ce s'au născut şi se nasc încă sub ochii noştri — unele cu 
forme de-a-dreptul barbare — putem considera desvoltarea 
creștinismului până azi mai mult ca o desfigurare a Evan- 
gheliei și, poate, chiar ca o fază patologică. 

Un lucru e sigur: dacă reformatorul din Nazaret sar 
întoarce încă odată pe drumurile pe care le-a străbătut și ar 
cerceta în ce fel doctrina Noului Testament a fost aplicată, 
s'ar speria de caricatura multiformă a creştinismului cum ni-l 
arată istoria. Incepând cu isprăvile contemporanilor lui Iisus, 
așa cum se pot urmări în „Faptele Apostolilor“, și până la 
nenumăratele smintenii moderne, acoperite chiar cu numele lui 
lisus, şirul rătăcirilor și al rătăciţilor este enorm. Cităm o 
singură ispravă, mai apropiată de interesele pedagogilor. Cine 
ar crede că o femeie de rând (Mary Baker-Eddy) ignorantă, dar 
plină de îndrăsneală, măritată de trei ori și pretinzând că poate 
vindeca toate bolile, fără să atingă măcar bolnavul, a putut 
zăpăci milioane de oameni, cu o carte plină de nerozii împo- 
triva medicilor (apărută în 1875 sub titlul „Science and 
Health“). Cine sar fi aşteptat atunci ca această carte plină 
de erori grosolane va fi considerată ca „A doua Evanghelie a 
Creștinătăţii“, va apărea în 500 de ediţii și va întemeia o 
nouă confesiune creștină...! Și totuşi, realitatea e aceasta: 
femeia cea ignorantă, care afirma că bolile sunt o închipuire a 
omului ; că omul n'are corp (man is not matter, he is the com- 


—— 

posed idea of God); că nu există moarte ; că ea, Mary Baker, 
nu va muri niciodată !... a cerut prozeliților să-i ridice un tem- 
plu în Boston. Clădirea cea uriașă, care a costat mai multe mi- 
lioane de dolari („sumă pe care niciun popor nu i-ar fi dat-o 
unui rege sau unui împărat“) biserica cea monumentală domi- 
nă azi tot oraşul. La 1906, când s'a făcut inaugurarea, baba de 
85 de ani a fost adorată ca o divinitate; slujba s'a început la 
ora 5 dimineaţa şi a fost repetată de şase ori pentru ca noua 
zeitate să poată binecuvânta mulțimea credincioșilor veniţi nu 
numai din America, ci și din Lumea Veche, din Londra, Paris, 
Dresda, etc., ete. Nici împărații romani n'au avut parte de un 
astfel de cult, cu tot obiceiul epocii de a li se ridica temple 
fiind încă în viață. — Am pus înaintea cititorului câteva amă- 
nunte precise !) pentru a se vedea la ce forme extravagante a 
putut ajunge desfigurarea doctrinei lui Iisus și cum creștinis- 
mul a putut, chiar sub ochii noştri, să devină mai mult decât 
o caricatură. (Cine nu are sentimentul ridicolului poate găsi 
totdeauna destui mediocri şi proști, cărora să le impună cele 
mai grosolane inepţii. Dar-mi-te un astfel de specimen, în- 
zestrat cu o puternică voinţă de afirmare... Acela trece ca un 
tank peste toate zăgazurile raționamentului logic, rupându-le 
ca pe o pânză de păiangen...) 

Nicio mirare, așa dar, că doctrina lui lisus a rămas încă 
atât de puţin înţeleasă și urmată. Totuşi, în toate secolele, 
dela răstignirea lui Iisus până azi, au fost și personalităţi emi- 
nente, care şi-au dat seama în ce stă esenţa educativă a crești- 
nismului. Intre cei dintâi, trebue să amintim pe un student al 
lui Gamaliel, Saul din Tars, devenit Paulus, și apoi pe o sumă 
de părinţi ai Bisericii, între care Fericitul Augustin ocupă un 
loc deosebit în desvoltarea pedagogiei creștine. lar dacă lăsăm 
la o parte exemplele mai vechi, e destul să amintim din tim- 
purile apropiate atitudinea câtorva personalități eminente, a 
căror viaţă este în adevăr semnificativă ca aplicare a doctrinei 
lui Iisus la învățământ. 

Mai întâi, Pestalozzi. — In plină înflorire a enciclopedis- 
mului, martor al „Cultului Râţiunii“* proclamat de revolu- 


1) S. ZWEIG, La fantastique existence de Mary Baker-Eddy, ) 
Paris, 1932. 

ționarii francezi, pedagogul elvețian arată o făţișă adversitate 
educaţiei raționaliste. El mărturiseşte categoric că nu cu- 
noaște alt Dumnezeu decât al inimii, iar când e vorba de 
dumnezeul creierului, acela i se pare o biată fantomă... Cu- 
vintele acestea nu-s la dânsul o vorbă goală, un flatus vocis, 
ci o realitate de toate zilele şi de toate ceasurile. Societatea 
omenească i se înfățișa plină de păcate. Ceea ce Rousseau 
spusese din avânt literar în contra civilizației, Pestalozzi o 
spunea cu toată convingerea. Pe când Rousseau avea cu pri- 
vire la viaţă impresiile unui hoinar, cum arată el însuși în 
vestitele sale „Confessions“, Pestalozzi a luptat din greu cu 
viaţa și n'a amestecat-o cu literatura. Avea prin urmare toată 
autoritatea să biciuiască viţiile unei lumi ce se numea creștină, 
fără să fie în realitate. Ce ajunsese Europeanul după aproape 
două mii de ani dela lisus? O fiinţă plină de tot felul de 
păcate... Știința, industria, proprietatea, libertatea (sărbătorită 
la Paris cu ghilotina), toate erau pătate de egoismul celor 
puternici față de cei slabi și de tot felul de slăbiciuni chiar la 
cei mici: beție, cruzime, tirania stradei (sanculotismul)... 
Religia însăși era plină de tot felul de superstiții, iar Dumne- 
zeu, un aliat pentru vreme de războiu, când fiecare îl cheamă 
în ajutorul armatei sale, ca să nimicească armata adversaru- 
lui !... Aşa dar, tot un Iahve părtinitor, ca și al vechiului 
Testament...  Scârba lui Pestalozzi față de o astfel de fățărnicie 
nu mai. cunoștea nicio margine. Statul în deosebi i se părea 
simbolul nedreptăţilor, deoarece pretinde mult dela cei care 
au puțin și foarte puţin sau nimic dela cei care au mult. 
„Mai de grabă va ploua cu pisici sau cu sbârciogi, decât să 
vedem niște impozite drepte, într'o lume care stă pe bani, cum 
stă broasca pe nomol“. — Fără nicio intenţie literară, înflăcă- 
ratul apostol, descriind suferințele gloatei ajunge la efecte de 
un dramatism sguduitor. De pildă, descrierea chinurilor su- 
fletești ale fetei înșelate și părăsite, care își gâtue singură 
copilul, amintește scena cu nebunia Margaretei din Faust. — 
„Epoca noastră, zice el, este un monument de neliniște, de 
porniri și de mișcări de nemulţumire, de zăpăceală și desordine, 
pe care n'o pot mai bine asemăna decât cu goana sălbatică a 
unui om printre stânci şi prăpastii, într'o ţară care nu cunoaşte 

nici drum, nici potecă, și cearcă totuşi să înainteze în silă“. 

Dar, cu toate decepţiile sale, cinstitul educator stărue 
până la mormânt în speranța sa de a indrepta omenirea prin 
iubire. „Pentru om, iubirea este adevărata sa liturghie; din 
iubire iese credința cea adevărată. Ea singură îl duce pe om 
spre viață. Unde nu-i iubire, e stricăciune şi moarte. Fără 
iubire, omul e lipsit de nădejde...“. (Parcă auzim cuvintele lui 
Paul din epistola către Corinteni.) Prin urmare, e vădit că, 
măcar după două mii de ani, sămânţa Evangheliei a început să 
dea roade. Că în „secolul lui Voltaire“, cum i s'a zis câtva 
timp celui mai raționalist și mai ateu secol al erei creștine, a 
putut trăi pe pământul Europei un educator ca Pestalozzi, e o 
dovadă pipăită că Evanghelia are încă ceva de spus tuturor 
educatorilor neamului omenesc. 


* 


Aproape tot atât de semnificativă este şi atitudinea lui 
Tolstoi, un geniu etic, asemănător cu Pestalozzi. In toate ma- 
nifestările mai de seamă ale vieţii sale, revine ca un fel de 
leit-motiv îndemnul spre îndreptarea omului prin iubire. — 
Incă dela 33 de ani, marele scriitor înființase o şcoală la 
Iasnaia-Poliana, unde da el lecții copiilor, iar pentru îndru- 
marea țăranilor de pe moșiile sale, primise și sarcina de jude- 
cător de pace. Insă gândul acesta nu pornea din umanitaris- 
mul dulceag al atâtor filantropi care lasă să cadă din masa lor 
câteva fărâmituri și pentru săraci. Nu. Iubirea la Tolstoi e o 
religie ; era însuşi sâmburele vieţii lui. „Un om fără religie, 
adică fără niciun raport — ori cum ar fi cu Universul — îi 
era cu neputinţă de închipuit, întocmai ca și existenţa unui 
corp fără inimă. Poate acela să nu știe că are religie, după 
cum nu știe că are inimă; dar, fără religie, ca și fără inimă, 
omul nu poate exista“. Și ce e religia? „„Nu e supunerea 
față de vreo divinitate — atitudine firească omului numai la 
un anume moment al desvoltării sale, pricinuită de frica super- 
stițioasă în faţa puterilor necunoscute ale naturii. Din contra, 
religia este ceva cu totul neatârnat de orice frică, de orice 
grad de cultivare a individului, ceva pe care nu-l poate nimici 
nicio desvoltare a civilizaţiei, fiindcă faptul că omul se simte 

o creatură mărginită în mijlocul Universului infinit, și are 
conștiință de slăbiciunea lui... s'a produs și se va produce tot- 
deauna, cât va exista omenirea“. 

lar dintre toate doctrinele religioase, cea care mulțu- 
mește mai mult sufletul lui Tolstoi este tocmai cea cuprinsă în 
Evanghelie. „Înţelesul vieţii, pentru fiecare dintre noi, este 
să crească în el iubirea. Singur sporul puterii de a iubi ne 
poate aduce fericirea... Numai cel care iubește — trăieşte. 
Răutatea toată vine de acolo că oamenii se poartă cu semenii 
lor, fără iubire. Dar așa ceva nu-i până la urmă cu putință... 
Faţă de lucruri te poți purta fără iubire : poţi să tai lemne, să 
arzi cărămizi, să baţi fierul pe nicovală... Dar în legăturile 
dintre oameni, iubirea este tot atât de necesară, ca și luarea 
aminte în purtarea omului cu albinele. Așa e firea albinelor 
că, dacă nu ești băgător de seamă cu ele, le faci rău şi lor și 
ție însuți. Tot astfel și cu oamenii. Și e firesc să fie așa, de- 
oarece iubirea reciprocă dintre oameni este însăși legea funda- 
mentală a vieţii omeneşti“. 

La etatea de 50 de ani, ajuns aproape la capătul muncii 
sale literare, după ce se cufundase în citirea atâtor opere de 
ştiinţă și de filosofie, Tolstoi întoarce spatele cărturarilor și se 
îndreaptă spre lumea umilă a țăranilor. Dela cei „săraci cu 
duhul“ va aștepta el de aci înainte să-l facă a înţelege rostul 
vieții și apropierii de Evanghelie. Iar la 73 de ani, în scri- 
soarea adresată Sinodului, el mărturiseşte răspicat aceeași con- 
vingere : scăparea nu e decât în umilință și dragostea faţă de 
aproapele. „Adevărata fericire a omului este în iubirea față 
de semenii săi, aci se încheie, cum spune Evanghelia, toată legea 
şi profeţii. Cred că adevăratul sens al existenţei este, pentru 
fiecare dintre noi, să sporească în el iubirea“. — Iată la ce 
concluzie ajunsese, citind, nu opere de filosofie, ci Noul Testa- 
ment și stând de vorbă cu țăranii. lar ca urmare practică, 
două sfaturi : iubiţi-vă unii pe alţii și nu vă împotriviți răului 
cu rău. — 'Toate operele sale: romane, nuvele și drame sunt 
învăluite de lumina unei înalte concepții morale. — Ca amă- 
nunt caracteristic pentru asemănarea sa cu Pestalozzi, amintim 
numai de compătimirea lui pentru cei rătăciți pe căile vieții. 
(In drama „Puterea intunerecului“, ca şi Pestalozzi, dar cu 

mijloace artistice neasemănat mai mari, Tolstoi ne înfățișează 
sbuciumul unei pruncucigașe.) lar ca influență mai concretă 
a Evangheliei asupra scrierilor sale didactico-morale, se cuvine 
să relevăm și imitarea parabolelor lui lisus — dovadă că doc- 
trina educatorului din Nazaret a rodit și poate rodi și azi, chiar 
în sufletele cele mai bogat înzestrate, nu numai în cei mai 
puţin înzestrați. 


Dar şi mai semnificativă în unele priviri este personali- 
tatea lui Ghandi-” Dela cei dintâi martiri ai creștinismului până 
azi, poate că nimeni n'a întrupat mai deplin principiul de a nu 
răsplăti răutatea cu răutate. Un smerit Indian, care nu avea 
altă putere decât a sufletului său, după ce face studii superioare 
în Anglia, ajunge în Africa de Sud apărătorul lucrătorilor 
indieni (coolies) obijduiţi de muncitorii albi şi de legislaţia păr- 
tinitoare a Englezilor. Sufere însă fără împotrivire toate ne- 
dreptăţile, insultele și brutalităţile, păstrând în toate împreju- 
rările liniștea demnă a unui suflet de elită, care nu se coboară 
la nivelul metodelor violenței animalice. Mai mult: când 
izbucnește războiul între Buri și Englezi, cel batjocorit şi pri- 
gonit organizează un spital pentru îngrijirea răniților, oricare 
ar Îi origina lor — adică răsplătește răutatea prin bunătate. 

Rezultatul : nu numai că legislaţia a fost corectată în 
laturea ei părtinitoare pentru Albi, dar Ghandi ajunge şi în 
India simbolul protestării față de administraţia engleză în 
toate împrejurările însemnate. Sinceritatea lui deplină, apli- 
carea metodei Swarâj, adică a neparticipării la nedreptăţi, 
printr'o atitudine pasivă (ne-violenţa) față de cuceritorii 
Indiei, expunându-se la moarte prin foame, de câte ori era 
închis și nedreptăţit, a făcut din Gandhi apostolul Indiei și 
idolul sutelor de milioane de oameni, aparținând unor rase deo- 
sebite, vorbind limbi deosebite, având religii deosebite, făcând 
parte din clase sociale deosebite și totuși, privind toţi la Ma- 
hatma Ghandi, ca la un „mântuitor“. 

Fiind odată întrebat, cum a ajuns la această concepţie de 
luptă în contra asupritorilor, el a răspuns simplu şi sincer: 

Citisem cărţile religiei mele hinduiste, dar hotărîrea am luat-o 
abia după ce am citit Evanghelia. 

„Un ziarist m'a întrebat dacă am de gând să întemeiez 
vreo nouă sectă şi dacă am pretenţia la dumnezeire... Eu nu-s 
decât un smerit servitor al Indiei şi al omenirii, şi aş vrea să 
mor în slujba ei. — Nu doresc să întemeiez o religie nouă... 
nu reprezint nicio ideie nouă. Cerc numai să mă îndrumez 
după adevăr, așa cum îl cunosc eu“. (Young India, 
13 Iulie 1921.) Parcă auzi pe Socrate și Pestalozzi. 

Spre deosebire de agitatotii din Europa, care ațâță mereu 
gloatele, împingându-le spre ceea ce numesc ei „dictatura pro- 
letariatului““ ca leac al tuturor relelor sociale, Mahatma este 
smerenia și liniştea întrupată : „Vorbește în fața a mii şi mii 
de oameni. Nu ridică glasul. Nu face niciun gest. Nu se 
slujeşte de niciun meșteșug retoric. Nu cruţă pe nimeni. In- 
cepe fără exordiu și sfârșește fără peroraţie. Când isprăveşte 
de vorbit — mult ori puţin — se oprește și pleacă. Mulțimea 
în delir îl aclamă. In mijlocul sgomotului ce se înalță până 
la cer, nimeni nu mai poate vorbi vreme îndelungată, iar 
Ghandi se aşează undeva, întrun colț, ca și cum n'ar auzi 
nimic... — Ca și lisus, el nu cunoaşte decât o singură lege, 
Satyagraha, adică puterea iubirii. „Progresul atârnă, zice el, 
de suma suferinții îndurate... Cu cât suferința e mai pură, 
cu atâta progresul e mai mare... Trebue deci să învăţăm a 
suferi de bună voie şi a ne bucura de suferință... Libertatea 
nu poate fi dobândită altfel“ 1). 

Antiteza dintre bunul Pestalozzi şi batjocoritorul Vol- 
taire (personificarea raționaliștilor care înlocuiseră Evanghelia 
prin Enciclopedie) ; contrastul dintre Napoleon, simbolul cu- 
ceritorului prin Războiu, şi Tolstoi, artistul care a reprezentat 
în timpurile noastre mai mult decât oricare altul ideea de Pace; 
şi enorma depărtare, după sfârşitul războiului mondial, între 
Ghandi care .,întoarce și obrazul celălalt“ şi Ludendorf, pre- 
dicatorul „războiului total“, până la exterminarea întregii 
populaţii din ţara adversarului, ca să-i ia şi pământul de sub 
picioare, tustrele aceste contraste, în scurtul spațiu de o sută 
şi ceva de ani, e o dovadă că ideile lui lisus germinează încă. 


1) GHANDI, la Jeune Inde, Paris 1925, p. XIII. 

lar împrejurarea că trei genii morale: Pestalozii, Tolstoi și 
Ghandi, au găsit rostul vieții lor citind Noul Testament, este 
o dovadă pipăită că Nazarineanul continuă să fie și azi cel mai 
înalt educator al omenirii. 


Ca un corolar al celor spuse până aci, nu strică acum să 
vedem ce fel s'a răsfrânt doctrina creştină și în viața poporului 
român, 

Intre marii educatori din anticitate, am pomenit numele 
lui Zamolxe. Ideea sa cu privire la primatul sufletului și co- 
relativul ei — înclinarea Dacilor spre asceză, făcuseră din stră- 
bunii noștri un fel de „creștini înainte de creștinism“.  Impre- 
sia asupra Grecilor din coloniile pontice și chiar asupra celor 
din basinul Egeei fusese nu se poate mai vie. Mărturiile lui 
Herodot şi Socrate sunt doveditoare. 

Mai târziu, sub influența creștinismului, sufletul neamu- 
lui din Carpaţi a căpătat o nouă întărire în latura morală. Mai 
întâi, e caracteristică pătrunderea creştinismului la Dunăre 
chiar dela început. Tomis intrase în stăpânirea romană cu 172 
de ani înainte de nașterea lui lisus, iar pe vremea lui Ovi- 
diu, populația dacică copleşise orașul atât de bine, încât în epo- 
ca răspândirii apostolilor, legătura cu viața din Mediterana era 
mai ușoară decât orișicând înainte. Astfel, creștinismul pătrun- 
de la noi prin negustori și soldați (legiunea V-a Macedonica 
ținuse garnizoana chiar în Palestina, înainte de a se aşeza la 
Iglița, lângă Măcin). O dovadă cât de iute a pătruns crești- 
nismul în legiuni și în orașele dela Dunăre e și faptul că sa 
simțit mai repede decât aiurea contrastul confesional dintre 
orășeni și sătenii (pagani), rămaşi încă credincioși vechiului 
cult. A venit apoi și creștinarea satelor, cum dovedesc, între 
altele, simbolurile de pe pietrele de mormânt și terminologia 
bisericească, păstrată în limba gloatelor carpatice : cruce, bise- 
mică, martor, etc. Insă, abia începuse a înflori creștinismul 
(episcopii din Tomis iau parte la cele dintâi concilii ecume- 
nice), și iată că începe pentru populația daco-romană o viaţă 
cu totul particulară : Orașele sunt ruinate de barbari, fără 
putință de a mai reînvia, ca în Europa apuseană ori de 

mijloc, unde năvălirile n'au fost nici pe departe atât de dese 
și pustiitoare. Pe când în Italia, Spania, Franţa, Anglia, Ger- 
mania..., evul mediu cunoaște încă o viață burgheză (burguri, 
cetăți, „comune“, etc.), la răsărit de meridianul Carpaţilor, 
urmele vieții urbane pieriseră aproape cu totul. Mai mult: 
în ţinutul Carpato-Dunărean pierise chiar şi statul aşa cum se 
înfiripase în epoca dacică și daco-romană. Puterea politică 
(adeseori nominală) trecând repede din mâinile unor barbari 
în mâinile altora, autohtonii n'au cunoscut aproape o mie de 
ani altceva decât organizări politice mărunte. Numai acelea 
aveau continuitate, în traiul zilnic și în memoria localnicilor 
(mici Knezate și voievodate). Cuvântul Ținut (Ținutul Putnei, 
al Bârladului, etc.) este echivalentul termenului geografic „ba- 
sin“, adică unitate cuprinsă între ramurele și rămurelele hidro- 
grafice ale unei ape mai mari, legată de o vale mai însemnată 
ori de o depresiune intra-carpatică ori subcarpatică.  Adevăra- 
tul fir de legătură etnică era deci limba născută din graiul le- 
gionarilor ; ea a rămas ca o pecete pe toată fața Daciei ro- 
mane. (Că legionarii au avut o parte mare la închegarea nea- 
mului și a limbii se poate vedea și din faptul singular că ve- 
terani au ajuns să însemneze o categorie a vieții: bătrâni“. 
— Cuvântul cânepă și curte dovedesc același lucru.) 

Un al doilea fir de legătură, în lipsa statului politic, a 
fost legea romană, legată de judecătorie (judez, judeţ— ca per- 
soană, șşica „ținut“). Pentru ca judecătoria — basilica să 
ajungă „biserică“, iar legea religioasă să fie exprimată prin 
cuvântul Lege, ca și cea civilă, trebuia o adâncă pătrundere a 
învăţăturii creştine în viața localnicilor. Poporul care fusese 
„aproape creştin înainte de creștinism“, nu numai prin împre- 
jurările geografice și istorice, dar şi prin temperament a ajuns 
astfel să exprime prin cuvântul „lege“ pe lângă noţiunea re- 
ligioasă, și o noţiune juridică-socială — și chiar etnică. 

Am cercat să arătăm aiurea ce interesantă compensare 
sa manifestat în viaţa sufletească a poporului nostru : lipsa 
une: puternice organizări de stat în evul mediu a scăpat Bise- 
rica română de contaminarea politicei, totdeauna dăunătoare 
când se amestecă în problemele intime ale conștiinței. De 
aceea, creștinismul carpatic, altoit pe dacism, fiind lipsit de 
apărarea brutală a Statului, a rămas scutit de lupte confesio- 

nale, de erezii și de eretici. Lipsa unei ierarhii eclesiastice 
pompoase (aveam doar niște bieți chorepiscopi), lipsa de legă- 
turi cu Byzanţul şi cu Roma, în faţa încăierărilor care au pătat 
ceie dintâi secole ale Bisericii lui lisus (şi o pătează încă)-a 
avut drept urmare binefăcătoare că, la Români, creștinismul a 
rămas mai cruțat de lunecări. Trăind la adăpost în pădurile Da- 
ciei, Biserica neamului nostru s'a păstrat cu un caracter mai 
arhaic.  Nenumăratele secte, erezii şi lupte confesionale de 
aiurea ne-au lăsat indiferenți. Am trăit într'un fel de neutra- 
litate dogmatică.  Ascetismul vechilor capnobaţi daci ne pre- 
gătise să înțelegem mai bine decât alții învățătura lui lisus, 
nu. judeca pe alţii... nu cerca să pătrunzi misterul cosmic 
dându-i asalt cu „raţiunea“... Temperamentul de o parte, 
împrejurările istorice de altă parte, au dat aci la iveală ceva 
unic: un popor creștin fără eretici şi erezii, fără persecuții 
interne din cauze religioase și fără războaie confesionale ! 

In numele lui lisus, Românii n'au vărsat sângele nimănui. 
Cu foarte fină intuiție a relativității valorilor, Românul a 
formulat odată pentru totdeauna concepţia sa astfel: Fiecare 
cu „legea“ lui! Adică: e o cumplită bădărănie să te amesteci 
în conștiința cuiva, cu gândul să-i dai în silă altă credinţă. 
Fără să fi cunoscut subtilitățile dialectice ale Byzantinilor, 
sau distincțiunile cazuistice ale catolicilor ; fără să bănuiască 
existenţa teoriei celor care cred că „iubirea este o trecere dela 
o cunoștință mai slabă, spre alta mai deplină“, și fără să fi 
visat măcar că va exista odată o filosofie fenomenologică, în 
care „valorile“ să fie considerate „alogice și iraționale“, po- 
porul lui Zamolxe a înțeles intuitiv din capul locului că este un 
sănătos principiu de higienă intelectuală, să „nu judecaţi, spre 
a nu fi judecați“, când e vorba de marile socoteli cu veșnicia. 
Din capul locului, neamul românesc a fost rezervat față de 
raționalism. Inaintea marelui mister din Cosmos, atitudinea 
pur raționalistă îi s'a părut stearpă și deci vrednică de, evitat. 
Nu căuta să ieşi din pielea ta ori să sai peste umbra ta, că 
nu se poate. — De aci toleranța sa religioasă, în adevăr exem- 
plară. (Un contemporan n'a găsit termen de comparare pentru 
Români, decât în toleranța Olandezilor.) 

Concluzie : Dacă este adevărat ceea ce mărturisesc peda- 
gogii cei mai de seamă, că educaţia nu e completă, când nu 

ridică pe individ până la „socoteli cu veșnicia“, adică până la 
simțul religios al existenţei, e vrednică de relevat împrejurarea 
că un întreg popor în Carpaţi, atât prin Zamolxe, cât și prin 
lisus, și-a îndrumat educația sa în direcția simpatiei pentru 
aproapele, căutând adică punctul de contact cu alţii, iar nu 
cele deosebitoare ; dorind armonia nu discordanța, predicână 
toleranța, nu adversitatea. 
Ei 


O altă latură caracteristică pentru viaţa neamului din 
Carpaţi e cea privitoare la educaţie : acceptarea suferinței ca 
element de progres. Pe când păgânii dimprejurul Medite- 
ranei ajunseseră la un fel de cult al vieții fizice (mens sana 
im corpore sano), iar barbarii din Apusul și mijlocul Europei : 
Galli, Britani, Germani, etc., duceau un traiu quasi-animalic, 
ca al Pieilor-Roşii (nu mai vorbim de Sciţi care scalpau pe 
cel biruit în luptă și beau sânge de om), locuitorii Carpaţilor, 
sub influența doctrinei lui Zamolxe privitoare la primatul su- 
fletului, ajunseseră la înțelegerea unui mare adevăr moral: 
prețuirea suferinței ca mijloc de înălțare sufletească, — idee 
pe care am întâlnit-o adineaori și la Ghandi. Spre deosebire 
de Vechiul Testament, în care suferința e pedeapsă, în Noul 
Testament durerea este purificare (mai ales când suferă cineva 
fără vină), iar resemnarea dacică o astfel de suferință este. 
Solul pe care Dacii îl trimiteau la fiecare cinci ani Cerului, 
cum spune Herodot, corespundea definiției pe care Scheler o 
dă suferinței : jertfirea părţi: în vederea întregului !). Cu o 
minunată intuiţie a acestui adevăr, în „Rugăciunea unui Dac“, 
Eminescu tocmai acest sentiment îl exprimă : conștiința depăr- 
tării dintre ființa omenească, silită să se împace cu gândul im- 
perfecțiunii inevitabile (care cere mereu jertfirea bietei ființe 
omenești) și înălțimea zeului „stăpân iără de margini al mar- 
ginilor lumii“... Asceza capnobaților se înfățișa, e drept, ca o 
incercare de purificare și de înălțare. Insă conștiința scăderilor 
cu neputinţă de înlăturat în viața pământească, îl îndeamnă pe 
Dac să termine „rugăciunea“' cu o imensă resignare: „,Le-aș 
blestema... Dar care este vorba de care te cutremuri, sămănă- 
tor de stele și 'ncepător de vremuri“. 


1) MAX SCHELER, Le sens de la souffrance, Paris, 1936. p. 9: 

O bărbătească resemnare ni se pare a fi şi caracterul cel 
mai proeminent al vieţii poporului nostru. Faţă de alții, cum 
am spus, o filosofică îngăduinţă, iar la nevoie acceptarea tutu- 
ror greutăților soartei : „de e pace ori războiu, bucuroși le-om 
duce toate“, răspunde Mircea lui Baiazid. E semnificativ apoi 
că Românii n'au purtat niciodată războaie de cucerire. S'au 
apărat, dar n'au atacat decât pentru legitima lor apărare. Ma- 
rele Basarab amintește cumpătarea înțeleptului Dromihete : se 
poartă blând cu adversarul, sfătuindu-l omenește. — Numai 
când a văzut că nu înțelege de vorbă bună, s'a repezit asu- 
pră-i cu toată puterea şi l-a sdrobit la Posada. Mircea, la Ro- 
vine — aceeași atitudine : războiu de apărare. Toate războaiele 
lui Ștefan — defensive sau cel mult, „expediţii de pedepsire“. 
Mihai Viteazul — apărare și întregire. (Şi Decebal, pentru în- 
tregire începuse lupta în contra Romanilor înfipți de curând 
în valea Dunării.) Matei Basarab — apărare. Brâncoveanu — 
la fel. Carol I — apărare și împlinirea hotarelor. Ferdinand | 
— tot aşa. 

Iar ca o dovadă mai mult a acestei atitudini de resem- 
nare creștină este faptul în adevăr singular: lipsu de răz- 
bunare după victorie. — După secole de luptă cu Turcii, învin- 
sul dela Plevna, Osman Ghaziul, e primit în capitala României 
ca un oaspete respectat. Ceea ce l-a uimit mai mult pe pri- 
zonier a fost nu numai bărbăţia celor care îl biruiseră cu ar- 
mele, ci noblețea morală a poporului care l-a întâmpinat cu 
respect şi simpatie. — Celor biruiți nu li se dau de obiceiu 
flori, Osman a primit din mâna copiilor, flori, care exprimau, 
se înțelege, şi gândul prietenos al părinților față de eroicul 
general. 

Cazul cu Ungurii este tot atât de neobişnuit. După ce 
au făcut împotriva noastră cruciade de exterminare, fiindcă 
eram ortodocşi ; după secole şi secole de impilări, culminând în 
răstignirea lui Horia..., când au fost frânţi în 1919, Buda-Pesta 
a intrat în pace şi siguranță, prin fapta Românilor care au 
alungat pe Bela Kun, călăul cel mai fioros al Ungariei. Iar în 
Transilvania, nicio urmă de violenţă faţă de cei care ne asu- 


priseră atâtea veacuri. — N'am răsplătit cu rău nici măcar 
cruzimile din ajunul întregirii — crimele din Beiuş și de 
aiurea. 


Trilogii 19 

La fel ne-am purtat cu Bulgarii. — După pustiirile din 
1916, uciderea populaţiei nevinovate și martirizarea prizonie- 
rilor români, așa cum nu sa întâmplat nici la Unguri 3, 
ar fi fost de așteptat, la sfârşitul războiului, să fie nimiciţi toți 
Bulgarii din România. — Lucrul se părea cu atât mai îndrep- 
tățit, cu cât cruzimile lor se arătaseră după ce, mai bine deo 
sută de ani, primiseră cea mai frățească ocrotire din partea 
Românilor, în timpul apăsării turceşti: La noi— cea dintâi 
carte bulgărească ; la noi, Academia lor ; la noi cea dintâi ma- 
nifestare a teatrului lor (cea dintâi dramă scrisă de un Eul- 
gar, a fost jucată pe scena Teatrului Naţional din București și 
cinstită cu prezența Domnitorului Carol) ; la noi, cele dintâi 
ziare, la noi organizarea celor dintâi cete de luptători pentru 
neatârnarea Bulgariei ; la noi, pânea de toate zilele pentru 
mii și mii de agricultori bulgari, cultivatori de legume... Și 
acum, după ce loviseră cu atât neomenie poporul care îi găz- 
duise și-i ajutase, dreptatea obişnuită ar fi cerut o răsplătire 
la fel, mai ales că ani de zile, după războiu, ruinele Giurgiului 
şi altor oraşe și sate de pe malul Dunării ne-au stat sub ochi. 
Şi totuşi, Românii n'au plătit nicăieri răutatea cu răutate. 

Am putea adăoga și cazul Evreilor. Viaţa lor de speculă 
în toate (Pestalozzi punea pe cămătari alături de antropofagi) 
și traiul lor quasi-parazitar ar fi putut să dea naștere la po- 
gromuri, ca în toate țările unde numărul Evreilor e prea mare, 
iar atitudinea lor prea nesuferită. — Alungaţi de sute de ani, 
din Spania, din Anglia şi alte țări apusene, spre răsăritul Eu- 
ropei și hărțuiți în timpul din urmă în Germania, Italia, Un- 
garia şi pe aiurea, acest element alogen, greu de suportat, s'a 
bucurat totuşi la noi de o excepţională toleranță. Verbal și 
individual au putut îi jigniţi și la noi; în gloată însă n'au fost 
loviți niciodată, dovadă favoarea de care s'au bucurat mai ales 
după războiul mondial, când a ieşit la iveală în România un 
partid politic (rural!) având în fruntea unor judeţe senatori 
Şi deputaţi evrei. 

Am putea spune că o acomodare mai largă cu suferința 
decât între hotarele pământului românesc e greu și, poate, cu 
neputinţă de găsit altundeva. — E caracteristic că vindicare al 


1) S. VLĂDESCU, Bulgarii (edit. Universul). 

Romanilor a ajuns la poporul daco-roman „vindecare“, adică 
lecuire, alinare... o deviare spre blândețe. 

Până şi arta manifestă aceeași tonalitate : durerea e un 
mijloc de înseninare (ceva analog cu catharsis al Grecilor). Iar 
o dovadă pipăită o avem în literatura populară. In deosebi, 
bocetele țărancelor sunt o neîntrecută elegie, continuată în 
toate duminecile, la morminte, unde fiecare femeie, în auzul 
tuturor, își plânge morții familiei. Slujba bisericii este pre- 
lungită după leturghie în cimitir prin cultul public al morți- 
lor. Prunc, fată mare, uncheși, fraţi, surori, părinți... toți sunt 
invocați prin imaginile cele mai duioase. Bocetele acelea cu- 
prind o comoară de filosofie morală și sunt o nesecată fân- 
tână de poezie. — Cine poate rămâne rece, auzind bocetul ro- 
mânesc, acela de geaba mai are inimă în piept; e un biet 
buștean fără nicio simţire. — Numai analiza literară, unită cu 
cea muzicală, ar putea să ne arate tot prețul acestei apoteozări 
neobișnuite a dușilor de pe lume !). La noi, obiceiul acesta are 
rădăcini străvechi. Elimi, atât de înzestrați în latura armei, re- 
cunoașteau că muzica le-a venit din Tracia. Orfeu este sin- 
zurul strein în panteonul grecesc, iar misterele orfice și muzica 
elegiacă sunt semne ale unei concepții de viață deosebită de 
cea grecească ; sunt mai apropiate de setea de eternitate atât 
de caracteristică pentru „Geţii nemuritori“ ai lui Herodot şi 
pentru „apetitul morţii“ care îi impresionase și pe Romanii — 
cunoscuţi prin asprimea caracterului lor. — Cu privire la du- 
rere ca izvor de purificare, avem de altfel o dovadă definitivă 
pentru caracterizarea neamului din Carpaţi: Mioriţa este, de 
bună seamă, cea mai senină privire spre moarte, din toate 
câte cunoaște literatura universală. 

In aceeași ordine de idei, mai putem aminti şi următoa- 
rele fapte : 

1.  Precumpănirea tonului melancolic în muzica româ- 
nească. O vastă resemnare învălue cele mai multe din melo- 
diile noastre. Dorul este un fel de test pentru psichologia Ro- 
mânului ; e foarte caracteristic apoi saltul brusc dela cântările 
de jale, spre o melodie veselă ; este un fel de compensare a 


1) Bocitoarele noastre, după cum arată şi cuvântul, sunt o para- 
ielă etnografică a voceratrice-lor din Corsica și Sardinia. 

tristeții prea adânci, — ceva analog cu râsul printre lacrimi. 

2. Marea răspândire a cântecului în stratele adânci ale 
populaţiei. — Poate că nicăieri, omul de lângă țărână nu face 
cântecului o parte atât de largă în viață. Mulţi la un loc, sub 
forma corală, Românii nu prea cântă ; singur însă, fiecare pen- 
tru sine, la pădure, în țarină, lângă tăciunii din vatră, lângă 
leagănul copilului, cântarea (cât de domoală și îngânată) e 
aproape inevitabilă. 

3. Un fapt etnografic unic: întrebuințarea frunzei ca in- 
strument muzical şi neobosita invocare a codrului !) și a frunzei 
verzi ca un fel de prielnică muză rurală. Chiar populaţiile 
cele mai bogate în instrumente muzicale (cum sunt cele afri- 
cane) nu cunosc obiceiul de a cânta din frunză. 

Toate aceste fapte dovedesc însă un lucru: pentru nea- 
mul legat de Carpaţi, muzica este hangul sau isonul vieţii: 
întristare, veselie, singurătate, moarte... toate sunt prilej de 
cântare de obiceiu melancolică. Explicarea o dă chiar poetul 
popular: Eu nu cânt că știu să cânt; dar îmi vine câte un 
gând... Eu nu cânt că ştiu cânta, dar mă doare inima. — Ca- 
pacitatea aceasta emotivă a neamului deprins a privi către veş- 
nicie este izvorul multelor cântece pline de duioșie și resem- 
nare. „Mioriţa“ e o dovadă lămurită: Cel din urmă gând al 
păstorului nu e la răzbunarea în contra ucigașilor, ci la „măi- 
cuţa bătrână, cu brâul de lână“, și la acceptarea morţii, ca fe- 
nomen cosmic şi început al nemuririi. „Tu să-i spui curat, că 
m'am însurat, c'o mândră crăiasă, a lumii mireasă... Soarele 
şi luna mi-au ținut cununa, brazi și păltenași (codrul întreg, 
cu cetina sa totdeauna verde) i-au slujit ca nuntași 2). In sfâr- 
Șit, mângâierea din urmă e să ştie că fluierul de os „va suna 
duios“ împrejurul stânii — chiar după ce el va închide ochii. — 


1) Poate că dragostea poporului nostru față de pădure (codru-i frate 
cu Românul) și către-frunza verde stă în legătură şi cu v-ața capnoba- 
ţilor daci în păduri, unde se hrăneau cu mierea prisăcilor, cu poame 
şi cu lapte. Aceste colonii în păduri, obișnuite și azi în India, nu-s nici 
mânăstiri, nici şcoli, şi totuşi joacă rolul de universități morale: catus- 
pathi. Care va fi fost pronunţarea exactă a cuvântului transmis de 
Greci sub forma capnobathes ? 

2) In timpul din urmă, s'a făcut în legătură cu Mioriţa un regre- 
tabil abuz de interpretări dim partea unor scriitori streini de intuiţia 
adevăratei vieţi româneșii, dar stăpâniţi însă de izul cărţilor şi de 
mania de a strâmba cuvintele — un fel de „Strâmbă-lemne“ ca cel din 
povești. 

Cine mai vrea şi alte dovezi să bage de seamă că, aceeași tona- 
litate dominantă : dorul, simțul singurătăţii, gândul la ce e 
departe... şi resemnare în faţa veșniciei se vede şi în Doina, al 
cărui caracter l-am cercetat altădată 1). 


In rezumat : 

1.  Aplecarea spre contemplativitate, adică atitudine anti- 
raţionalistă : nu judeca intransigent viaţa altora, negându-le 
libertatea de a-și păstra particularităţile lor personale ori 
etnice. Primeşte-i cu felul lor deosebit de a fi, ba caută chiar 
să preţuieşti şi să iubeşti pe „aproapele“. Exclusivist e numai 
prostul şi egoistul, al cărui tip superlativ e vanitosul — tot un 
ipostas al prostiei și al răutăţii. Așa dar: Neutralitate față de 
idealul altora: nu da năvală în conştiinţa nimănui; nu se 
coc poamele, punându-le cărbuni, dedesubt ; așteaptă lucrarea 
domoală a razelor soarelui. 

2. Ospitalitate — chiar față de eretici și de vecinii duş- 
mMănoși. 

3. Preţuirea suferinții ca mijloc de înălțare sufletească. 

4. Cultivarea artei ca supremă alinare față de discor- 
danţele vieții ?). 

Acestea ni se par unele din aspectele cele mai caracte- 
ristice ale sufletului românesc, întemeiat pe vechea disciplină 
a spiritualismului dacic, modelat mai târziu și de doctrina 
lui lisus 

Am putea spune că neamul legat de Carpaţi și de „fluviul 
sfânt“ al Dunării reprezintă azi o sinteză culturală, în care 
sa întâlnit morala dacică (primatul sufletului), arta elenă (în 
deosebi muzica orfică) și pragmatismul roman, înfățișat prin 
autoritatea Legii, (divine și profane, legate amândouă de tra- 
diția străveche, când biserica și legea civilă formau un tot. 

Intr'o epocă, în care rolul lui Iisus ca educator e negat de 
unii pedagogi apăsați de împrejurări trecătoare, nu e de prisos 
să constatăm că la noi, noţiunile etice sunt în deplin acord cu 


1) Caracterizarea etnograţică a unui popor prin munca şi uneltele 
sale. Ed. a doua 1928. 

2) Toate aceste caractere vor fi luate în considerare, când va fi 
vorba să conturăm mai amănunţit caracterul poporului din Carpaţi. 

„predica de pe munte“, adică streine de polemicele raționaliste 
care, împreună cu vulgaritățile politicei, au desfigurat şi desfi- 


gurează şi azi învăţătura celui mai înalt educator al ome- 
nirii 1). 


1) Cu atâta mai stranie va apare înaintea urmașilor atitudinea 
celui dintâi patriarh român, care, în loc de a se sprijini pe tradiţia 
autohtonă, a crezut că inviorarea vieţii noastre religioase ar putea veni 
din partea anglicanismului.. In Memoriul adresat în 1934 „autorităţilor 
superioare și șefilor de partide“, înaltul ierarh mărturisea că „o schim- 
bare se impune până și în felul de a lucra al Bisericii care trebue să 
dea învățământului religios un caracter tot mai educativ“. 

Increderea unilaterală într'o confesiune streină se explica la el, de 
bună seamă, prin caracterul semi-laic al unor clerici români crescuţi în 
atingere cu luteranismul, calvinismul, catolicismul și alte nuanţe politice 
ale creştinătăţii. Toate acestea, ca şi influențele bizantine ori moscovite, 
au împiedecat o dreaptă prețuire a creştinismului nostru arhaic şi deci mai 
aproape de original. — Sfârşitul „Memoriului“ mai sus amintit e o do- 
vadă pipăită. E! sună astfel: „Ceea ce cu toții am combinat în timpul 
din urmă pentru o mai bună educare a tineretului este de sigur ne- 
complet. De aceea, credem că, în vederea unei educaţii sigure şi a pro- 
movării spiritului creştin în tineret, este absolut necesară trimiterea în 
Anglia, a unui bărbat Român expert şi cu un puternic simț de obser- 
vare, ca să studieze temeinic instituțiile Angliei, pentru educarea tine- 
Tetului de jos până sus, şi tot ce ar afla de folos în această privire. — 
Aceasta pentru a se putea păși odată pentru totdeauna, la o organizare 
temeinică, viabilă, a tuturor măsurilor aducătoare la scop pentru edu- 
carea cetățenească a tinerelor generaţii“. 

Acest uitimatum pedagogic va fi un document îndestulător pentru 
ca urmașii să-și poată da seama în ce împrejurări a fost îndrumată 
educaţia tineretului român, după întregirea hotarelor, — tocmai când 
aveam nevoie mai mult decât orişicând, să ne răzemăm mai cu dinadinsul 
pe noi înşine, adică pe temelia vechiului dacism, sporit cu creștinismul 
nostru arhaic, ferit de petele influențelor politice, aţât de vătămătoare 
pentru Biserica iui Iisus 


PS 


CEL MAI MARE VINOVAT: 
STATUL ȘI UNIVERSITATEA 


Cine se crede (măcar cât de pu- 
țin) „om de stat“, acela zilnic ar 
trebui să cugete la creşterea tinere- 
tului, îngrijind să-i dea educatori 
cu reală vocaţie, pregătiți în insti- 
tuţii speciale pentru fiecare ramură 
de activitate publică. 


Pedagogia nu s'a folosit destul nici de doctrina raționalistă necum 
de cea creștină, întemeiată pe sentimentul iubirii. — Nici Pestalozii 
m'a tras din experiența sa toate concluziile necesare reformării învăţă- 


mântului. — Vima lui Fichte şi a lui Napoleom e şi mai mare. — Ecole 
Normale Superieure — o stearpă creaţie a Revoluţiei Franceze. — Ne- 
voie grabnică de educatori selerționaţi și pregătiţi anume pentru fiecare 
ramură de activitate socială. — Răspunderea „Şcolilor normale“. — In- 


ființarea unui „Seminar Normal Superior“. 
Concluzie la „Trilogia Şcoalei“. 


Am arătat că treapta cea mai înaltă în ierarhia învăță- 
mântului este educatorul. Urmează acuma o întrebare foarte 
firească : 

Dacă fisionomia sufletească a educatorului adevărat era 
cunoscută dela întemeierea creștinismului, pentru ce școala 
a întârziat atâtea secole, lăsând tineretul fie pe mâna belferi- 
lor, fie pe a unor profesori lipsiți de însușirile educatorului ? 
Cine e răspunzător de metodele slabe ale profesorilor și de 
chinul școlarilor dela lisus până azi? Și pentru ce neajun- 
surile învățământului n'au fost grabnic înlăturate măcar dela 
Pestalozzi încoace ? 

Răspunsul nu e ușor de dat. — Din capul locului, să nu 
uităm că, între toate vietățile, omul este cel mai supus ră- 
tăcirii. Am spus că ursuzul Nietzsche îl numea krankes Tier. 

Pe când animalele, povăţuite de instinct, găsesc dintr'odată 
calea vieţii lor, purtându-și singure de grijă, pruncul omenesc 
e atât de neajutorat, încât ar pieri dacă n'ar fi ajutat mai mulți 
ani de părinți. Apoi, și mai târziu, omul sălbatic se supune 
încă la fel de fel de rituri vătămătoare, așa că biata făptură 
omenească e de mirare cum de a putut birui toate piedecile 
pe care singură şi le-a pus mereu înainte, în toată perioada 
cugetării magice. 

A fost așa dar un mare pas înainte, când educația a în- 
ceput să fie întemeiată pe rațiune. In țările mai civilizate 
(Egipt, Chaldea, Persia, India, China, Peru, Mexic, etc.), cre- 
şterea tineretului a căpătat de mai multe milenii o reală ame- 
orare față de a popoarelor barbare. Iar progresul ar fi fost 
mult înlesnit, dacă măcar în programa școlilor din anticitatea 
greco-romană, nu sar fi întins ca o buruiană tocmai Retorica, 
năbuşind alte discipline mai pozitive. — O mare răspundere 
în privinţa asta au avut sofiştii şi chiar Socrate, cu neobosita 
lui pornire spre dialectică şi slaba lui pregătire în latura știin- 
țelor naturale. Cum putea să cunoască bogăţiile şi farmecul 
naturii, băiatul unei biete moașe, lucrând ca meseriaş şi pe- 
trecându-și mai toată viața între zidurile Atenei! (Pentru 
dânsul fusese un mare eveniment, când un prieten l-a scos 
odată la plimbare, afară din oraș, şi a dat cu ochii de un 
izvor, la rădăcina unui platan : apa care iese de-a-dreptul din 
pământ ! și curge în voie, peste pietre, nu prin țevi de plumb! 
Plimbarea aceea a ţinut-o el minte până la adânci bătrâ- 
neței.) Cum ar fi putut deci orășanul crescut în umbra zidu- 
rilor unei strade înguste, să dea intuiţiei tot rostul ce i se cu- 
vine în creșterea tineretului! Noroc că Aristotel, băiat de 
medic și mare iubitor de excursii, a îndreptat în programa 
„Lyceu-lui“ său aceste neajunsuri. Dar nu toate. Marele 
profesor avea și el un cusur: latura afectivă a vieții (muzica 
și arta în genere) îl lăsa rece. Astfel, lecţiile de „intuire“ 
chiar în școala celui mai enciclopedic geniu din antichitate 
rămăseseră încă destul de necomplete. 

Abia după câteva secole, când se ivește pedagogia crești- 
nă, progresul începe a fi mai simțit. — Cu firea sa emotivă, 
punând puțin preț pe carte şi pe cărturari, lisus începea învă- 
țăturile sale, pornind dela fapte concrete. Priviţi „păsările 

cerului“ și „crinii câmpului“... Uite, viea asta părăginită... 
Uite, smochinul cela nu dă roade, iar stăpânul a dat poruncă 
să fie tăiat... 

Ar fi fost așa dar de așteptat, ca educația tineretului 
să fi ajuns, măcar după lisus, cât mai înviorată. Realitatea 
e alta. O imensă uscăciune însoțește învățătura de carte în 
tot timpul evului-mediu și chiar mai târziu. Cine cunoaște 
larma papagalicească din sinagoge și hedere, pritoceala me- 
canică din geamii, din chiliile mânăstirilor budiste şi uneori 
chiar creștine, acela nu se poate mira îndestul cum a fost cu 
putință atâta rătăcire în capul omenesc! Chiar în țări cu 
bogată cultură, ca Italia, Franţa și altele, învățătura de carte 
a fost secole de-a-rândul un fel de castrare a sufletului. — 
In mijlocul luminatei Florenţe, educaţia sufletului omenesc 
urma căile cele mai puţin potrivite cu firea veselă a copiilor: 
procitire, memorizare, postire şi de-alde astea. Doar artiști, 
ca Fra Angelico, dacă își mai puteau însenina viaţa, zugră- 
vind pe zidul chilioarelor mânăstirii frumuseți închipuite, 
deoarece traiul zilnic era lipsit de bucuriile contactului cu 
natura. Pentru creştinul adevărat, viața pământească era so- 
cotită doar ca un loc de încercare, prilej veşnic să cadă în 
păcate, sub ispita Diavolului, care stă peste tot la pândă. 
Nici Luther nu aduce îndreptarea cuvenită. Lupta cu dracii 
îl turbura și pe el. Sorbona era pentru dânsul chiar „sina- 
goga dracilor“ şi „poarta iadului“, iar brutalitatea firii sale 
nu numai că nu aduce vreun progres în educaţia creștină, 
dar putem spune că, în loc de seninătatea lui lisus, el deschi- 
de calea spre noi excese. Pe teologii dela Louvain el îi nu- 
meşte „măgari, porci şi scroafe blestemate“. Dar nu numai pe 
adversarii vii, ci şi pe cei morţi îi hiritisește la fel. Pe însuși 
Aristotel îl pune lângă măgari și porci, și chiar despre lisus 
vorbea în stil de tavernă : „lisus Hristos se pleacă, zicea el, şi 
lasă pe păcătos, să-i sară în cârcă, şi-l mântue de moarte și 


de câiău'. — Ceea ce spunea „,reformatorul“ în predicile sale * 
nici nu se poate spune, necum scrie pe hârtie, în timpurile 
noastre. — Poate că nicio confesiune creștină și nicio ţară, 


afară de Rusia timpurilor din urmă, n'a izbutit să dea lumii 

un cleric mai strein de însușirile ce se cer educatorilor ti- 
neretului !). 

Aşa dar, nu numai că omenirea nu s'a grăbit a se folosi 
de ușurarea pe care o aduce pedagogia creștină, dar nu s'a 
folosit cum se cade nici măcar de îndrumările direcţiei rațio- 
naliste, întronate de Socrate, Plato şi Aristotel. Am putea 
spune câ unele din metodele născocite de șamani s'au repetat 
cu oarecare variante chiar în ţări ajunse la o civilizație în- 
semnată.  Budiști, shintoiști, mosaici, creştini, mahomedani... 
sau întrecut unii pe alţii în absurdități cu privire la îndru- 
marea educaţiei. Chiar și azi, din Maroc până în Tibet, unde 
tineri și bătrâni îşi ameţesc capul cu recitare de vorbe goale, 
fără niciun înțeles, iar unii habotnici se îngroapă de vii în 
peşteri, spre a-și mântui sufletul prin postire necurmată, edu- 
carea unei mari părţi din omenire se face în condiţii nedemne 
de specia umană. — In deosebi este uimitoare lipsa de înţele- 
gere față de pedagogia lui lisus, atât de îngăduitoare cu slă- 
biciunile firii omenești şi cu atâta putere de a le vindeca. 

Intârzierea acesta este însă uşor de explicat. Mai întâi, 
doctrina creştină a fost sluţită prin contaminarea cu păgânis- 
mul. Cei mai mulți păgâni au trecut la creștinism, cum trece 
un drumeț de pe o parte a drumului pe cealaltă, mergând 
mai departe în același pas și aceeași direcție. Ce putea în- 
țelege din creștinism gloata popoarelor dimprejurul Meditera- 
nei, ori Britanii, Germanii, Slavii, Finezii... şi alţi barbari, cu 
obiceiuri încă sălbatice ; — unii beau sângele dușmanului în- 
vins și se slujeau de cranii omenești în chip de pahare... Ce 
puteau simţi din Evanghelie barbarii Europei de acuma o 
mie-două de ani, mai mult decât Eskimoșii, Kamciadalii, Tan- 
guţii, Samoezi și alte seminţii creștinate atât de aproximativ 


1) Pentru cine nu crede (fiindcă e şi greu de crezut, să ne fie 
permis a cita aci câteva din preceptele lui, invăluite, pe cât se poate 
de discreţia textului iatinesc: Esto peccator et pecca fortiter... Peccan- 
dum est, quandiu sic sumus... Sufficit quod agnovimus per divitias glo- 
riae Dei, qui tollit peccatum, mundi; ab hoc non avellet nos peccatum. 
etiam si millies, millies uno die fornicemur aut occidamus. — Așa dar, 
să nu ne speriem, chiar dacă am face mii de blestemăţii și de crime 
în fiecare zi.. ! Cât priveşte lăcomia la mâncare, la băutură și la alte 
excese, biografia fostului călugăr dela Wittenberg este o bogată ilustrare 
a teomiilor cu privire la tibido. (J. MARITAIN, Trois Reformateurs, 
Luther, Descartes, Rousseau, Paris 1927). 

sub ochii noștri ? Rasmussen, unul dintre exploratorii Groen- 
landei și ai tundrelor canadiene, povesteşte că Eskimoșii con- 
vertiți la creștinism atârnă crucea şi la gâtul câinilor, spre 
a-i impărătăși și pe ei din binefacerile Evangheliei. Dar isprava 
Eskimoșilor încă nu-i nimic, față de fapta Europenilor civili- 
zați, care, în loc să pună o cruce la gâtul celor bănuiţi de 
erezie, i-au întins pe eretici pe cruce ori i-au ars pe rug 
(bărbaţi, femei şi chiar copii nevârstnici) ca să le fericească su- 
fletul. In secolul al 18-lea — secolul raționalismului și al 
enciclopediștilor, — creştinii europeni au văzut încă pedago- 
gie cu auto-da-fe. (Şi fiindcă veni vorba de câini, pentru a 
măsura nivelul preocupărilor educative din timpul „Refor- 
mei“, se cuvine să amintim ceva și de cai: la Augsburg, în- 
verșunarea confesională era atât de mare, încât protestanți 1) 
nu lăsau caii lor să stea in grajd lângă ai catolicilor.) 

Prin urmare, nu-i nicio mirare că principiile pedago- 
giei creştine au rămas atâta vreme sterpe în mijlocul unor 
popoare ce se ziceau creştine, dar pustiau ţări întregi, ardeau 
oraşe și ucideau mii şi mii de ființe omenești, ca omagiu către 
Noul Testament! Așa dar, la întrebarea: cine e vinovat de 
metodele atât de imperfecte ale educaţiei tineretului, chiar 
după ivirea creștinismului, răspunsul nu poate fi decât unul: 
de vină e mai întâi de toate uriașa inerție a obiceiului rău, 
moștenit din generaţie în generaţie, precum şi eresurile pă- 
strate încă din faza magică a omenirii. — Și Socrate, atât de 
închinat rațiunii, şi Amistotel, atât de grijnie nu numai pen- 
tru cultivarea raționamentului, dar și pentru intuiţie, şi lisus 
care întregise opera, punând temeiu pe sentimentul iubirii, 
toți aveau înainte o omenire prea împovărată de vechi deprin- 
deri barbare. De aceea, chiar după lisus, educaţia tineretu- 
lui a mers târiș-grăpiș până în timpurile din urmă. — Cele 
dintâi două milenii din viaţa creștinismului vor rămânea de 
bunăseamă în istoria omenirii ca o epocă de terfelire a doctri- 
nei lui lisus, iar în ce priveşte latura pedagogică, ele vor fi 
un document nu se poate mai demonstrativ spre a dovedi că 


1) W. H. RIEHL, Culturstudien aus drei Iahrhunderten, Stutt. 
1862, p 3le ș.u 

dela principii până la dreapta lor aplicare este o depărtare 
ca dela cer la pământ! ). 

A doua cauză a întârzierii învățământului în vechile fă- 
gașe a fost lipsa unor educatori de mare vocaţiune. — Am cer- 
cat să arătăm în altă lucrare că cel mai complex talent este 
acela al „omului de stat“. Putem afirma aci, că aproape tot 
atât de complex este și al educatorului. De aceea, și educa- 
torii, și marii oameni de stat apar foarte rar în viața fiecărui 
neam. li putem număra pe degetele dela o mână în toată 
istoria omenirii. 

Astfel, sar îi cuvenit, după ivirea creștinismului, să ve- 
dem ivindu-se o pleiadă de pedagogi cu altă concepție decât 
a păgânilor. Din nenorocire, speranța aceasta nici pe departe 
nu Sa realizat. Dintre urmașii apropiaţi ai lui lisus, cel mai 
plin de temperament a fost un student, mic de statură şi 
slăbuț (care s'a nimerit să păzească hainele colegilor săi, când 
aceia ucideau cu pietre pe Ştefan, întâiul mucenic). El devine 
după acea tragică scenă și după împrejurarea de pe drumul Da- 
mascuiui, cel mai însufleţit partizan al doctrinei pe care o prigo- 
nise. Cuvintele lui despre iubire arată că fostul dușman al 
lui lisus avea un real dar de educator. Insă la fel cu dânsul, 
nu se mai arătă nimeni nici în epoca aceea de cald avânt pentru 
creștinism, nici mai târziu. Gloata e mediocră în toate timpu- 
rile și în toate țările. Apar, e drept, o mulţime de tălmăcitori 
ai învățăturilor lui lisus. Certurile dogmatice s'au ținut lanţ. 
Apoiogeți — cu miile, dar educatori adevărați — foarte puţini, 
şi nici dintre aceștia nu și-au dat destui osteneală să ne lase în 
scris suma experienţei lor (cum a făcut de pildă Fer. Augustin) 
ca să se întemeieze o tradiție de pedagogie creștină, de un ni- 


1) Cităm ca una dintre cele mai grele erori în contra educației 
inspirate de lisus, înjosirea din nou a femeii. Amestecând mereu foile 
Noului Testament cu ale Vechiului Testament, și legându-le în aceleaşi 
scoarțe, scribii şi fariseii evului mediu au început să considere femeia 
iarăși ca o ființă necurată. Cu gândul la tradiția judaică despre Eva. 
unii au ajuns să socotească sexul feminim ca tovarășul Diavolului (te- 
tigise periise). Cu o mie şi mai bine de ani înainte de Freud, F. Au- 
gustin spune că nici pruncul la sânul mamei nu este nevinovat!. 
(GIOVANNI PAPINI, Saint Augustin, Paris, 1930, p- 16.) — Cât pri- 
vește părerile lui Luther despre femeie, e mai bine aici să nu le mai 
amintim. (J. MARITAIN, op. cit. p. 249). Abia Pestalozzi a redat mamei 
docul ce i se cuvine, ca cea dintâi și cea mai însemnată educatoare a 


copiilor. 

vel superior celei păgâne. De aceea, e un fel de răcorire sufle- 
tească să vedem că, după toate ororile luptelor religioase, 
ajunse până la brutalități chiar în sinoade ecumenice (fără 
să mai pomenim de abuzurile papale !) și de grozăviile epocii 
Luther, Calvin, Henric al VIII-lea, Petru al Rusiei și a celor 
care au întunecai lumina Evangheliei) e o ușurare să vedem 
că sa găsit în sfârșit şi un misionar ca Pestalozzi, să ne re- 
amintească adevăratele principii ale educaţiei creștine. * 

Mai întâi, ca și lisus, educatorul elveţian sa întors cu 
faţa către gloata poporului. ȘI tocmai era mare — mare nevoie. 
Intr'un secol care se lăuda cu știința, cu filosofia și chiar cu 
„filantropia'“, țărănimea era atât de înjosită și strâmtorată, 
încât nu i se da nici măcar dreptul de a munci ce vrea și 
cât vrea. Cine ar crede că țăranii Elveţiei n'aveau voie să ţeasă 
din lâna lor postavuri pentru îmbrăcăminte! (Erau obligați 
bieții oamem să ducă firele spre a fi măcar văpsite la oraș, pen- 
iru câștigul industriei urbane.) — De altfel, faptele de acest soiu 
se petreceau și pe pământul românesc. Locuitorii satelor ro- 
mânești din Transilvania și Banat n'aveau voie să îmbrace 
veşminte după dorința lor, ba nici să meagă călare pe calul 
crescut în gospodăria lor... 

A însemnat așa dar lucru mare hotărîrea lui Pestalozzi 
de a se așeza între ţărani, a întemeia școli pentru ei și a 
căuta să dea chiar celor mai săraci îndrumări de viaţă și oare- 
care învățătură de carte. E drept că această convingere înce- 
puse atunci a se ivi (măcar teoretic) şi în mintea orășenilor mai 
luminaţi, ba chiar și la capete încoronate (regele Danemarcei, 
al Prusiei, Kaiserul Austriei şi Țarul Rusiei). Totuși, iniția- 
tiva lui Pestalozzi n'a dat nici pe departe roadele cuvenite. 
Iar cauzele sunt acestea : 

Mai întâi, el a repetat în oarecare măsură vechea eroare 
a lui Socrate : credința că știința și virtutea sunt echivalente. 
Evlavia sa față de hârtia tipărită a fost naiv de mare 2). Prin 
câteva cărțulii pentru săteni și câteva romane pedagogice, bu- 


1) Bunul catolic Dante întâlnește pe urmașii Sf. Petru în smoala 
iadului. 

2) Dela un timp şi-a schimbat însă părerea: 30 de ani în şir na 
mai citit o simgură carte. 

nul apostol elveţian socotea că va vindeca toate relele, uitând 
că dela citit până la aplicarea celor citite mai-va. 

Uitase apoi încă un lucru fundamental: să presupunem 
că ar fi izbutit să îndrumeze spre o viață mai bună pe sătenii 
dimprejurul lui. Dar ceilalți ? Şi chiar în satul, unde se apu- 
case să lucreze de-avalma cu țăranii, trebuia să țină seamă că 
rezultatele sunt trecătoare. Părinţii nu dau totdeauna moște- 
nire stfletul lor și copiilor. Prin fatalitatea caracterelor re- 
cesive și a „mutaţiei“, păcatul original putea să aducă în ge- 
nerația următoare iarăși făpturi cu aplecări urîte. Lângă blân- 
dul Avel, poate răsări oriunde și oricând un Cain — cel puţin 
în omenirea amestecată de azi. Aşa dar, grija cea dintâi a 
educatorului nu poate fi cititul, scrisul şi socotitul... ci alta cu 
mult mai mare: să despartă pe urmașii lui Avel de progeni- 
tura lui Cain şi totdeodată să pregătească cu cea mai mare 
luare aminte pe viitorii educatori. Cu alte cuvinte : selecțiu- 
ne neîncetată între copii, și apoi o cât mai exactă selecționare 
ŞI pregătire a dascălilor. Ştia doar singur din păţaniile sale ce 
însemnează să pui în faţa tineretului oameni fără vocaţie reală. 
Prin urmare, ca să dea trăinicie şi continuitate operei sale, Pesta- 
lozzi ar fi trebuit să creieze nu numai şcoli pentru copiii 
mărunți, dar mai ales să organizeze un Seminar, adică o pepi- 
nieră pentru pregătirea dascălilor, alegând numai pe cei cu 
adevărată vocaţie. 

Din nenorocire, tocmai sarcina aceasta a rămas neîmpli- 
nită. Preocupat mereu de orfani și de gloata poporului munci- 
tor, inimosul pedagog sa mângâiat cu iluzia că temelia re- 
formei școlare şi sociale e învățământul primar. lar greșala 
aceasta a pătruns în tot mai multe capete, când reformele de- 
mocratice (votul universal) i-au îndemnat pe demagogi să lin- 
guşească gloata, făgăduindu-i marea cu sarea. Astfel, înfiin- 
țarea de școh la sate a ajuns mai în toate ţările modă. Lupta 
în contra analfabetismului s'a părut celor lipsiţi de critică un 
adevărat panaceu. S'au făcut fel de fel de încercări pentru 
dresarea copiilor : citit fără scris, scriere însoțită de citire, so- 
coteli, caligrafie, geografie, istorie, etc., etc., cu chip că aci 
stă izvorul progresului. Cuvintele: metodă, metodică şi di- 
dactică au început a răsuna pe toate cărările, fiind mereu repe- 
tate în nenumărate reviste destinate învățământului elemen- 

tar, — ca și cum numai școlarii mărunți ar îi avut nevoie de 
îndrumare 1). 

Abia mai târziu, reforma pestalozziană a început a se 
simți și pe treapta învățământului secundar. O porneală mai 
temeinică sa făcut întâi în ţările germanice, apoi au urmai şi 
altele la rând. In gimnazii şi licee, se presupunea că acela 
care stăpânește o ramură a științei, chiar prin această împre- 
jurare, are deplin și capacitatea de a împărtăși cunoștințele sale 
și altora. — Astfel, până aproape de sfârșitul secolului trecut, 
chiar în Franţa și în alte țări europene de mare cultură, putea 
ajunge cineva profesor în şcoalele secundare, fără să fi văzut 
măcar universitatea, necum să fi trecut printr'o instituție de 
pregătire pedagogică. Studiile liceale îi erau deajuns, așa că 
dascălul întrecea uneori pe şcolari mai mult cu etatea, decât cu 
învățătura. lată de pildă. ce ne povestește un contemporan 
despre școala prin care a trecut: „Fiecare clasă avea un sin- 
gur profesor pentru toate obiectele de studiu (afară de mate- 
malică și de limbile moderne). Acest dascăl omnibus (maiître 
omnibus) făcea de toate și se presupunea că stăpânește toate 
materiile de predat. Iși poate închipui oricine cam în ce mă- 
sură le stăpânea“ 2). Un alt contemporan mărturisea nu de 
mult că însuși cuvântul pedagogie suna urît la ureche și nici 
vorbă nu era de vreo pregătire pedagogică a profesorilor, până 
pe la sfârșitul secolului trecut 3). Iată ce ne spune un profe- 
sor după 50 de ani de activitate didactică și după ce trecuse 
prin toate treptele ierarhiei școlare. Ascultaţi ce pregătire 
avea pentru carieră. „In Septemvrie 1899, am fost numit das- 
căl (charge de cours) la liceul din Aix, pentru clasa a treia. 


1) E bătător la ochi că în unele ţări, publicaţiile privitoare la 
metodică privesc şi până azi aproape numai învățământul primar. Invă- 
ţători cu 4—5 clase (atâta aveau până nu de mult la noi „școlile nor- 
male“) ticluiau după anume calapoade niște cărţi voluminoase pentru 
metodica tuturor studiilor, când, pentru gimnazii şi liceie, astfel de 
lucrări nu existau încă. — Explicarea acestui curios fenomen e aceasta ; 
de bine, de rău, învățătorii auziseră ceva despre metodă și metodică, 
dela profesorii lor de pedagogie, pe când în școlile secundare, până în 
timpurile mai nouă, nici nu se pomenea de vreo pregătire pedagogică 
pentru profesori, ca și cum problemele de metodologie ar fi privit nu- 
mai învățământul primar. 

2) GENDARME DE BEVOTTE, Souvenirs d'un universitaire, Paris 
1938, p. 35. - 

3) E. LAVISSE, Etudes et etudiants, Paris 1890, p. 161. 

Era debutul meu în profesorat. Făcusem cu câteva luni mai 
inainte, la liceul Henri IV (Paris), în clasa de retorică, sta- 
giul tradițional, impus candidaților care voiau să capete tit- 
lul de agregat (agreg6). Era doar o parodie a profesoratului. 
Magistrul, care ar fi trebuit, chipurile, să ne deprindă timp 
de 15 ze cu meseria ce aveam să începem, ne conducea în 
clasă: sta cu noi vreo jumătate de oră, apoi pleca şi 
nu-l mai vedeam. Stagiul nostru era pentru dânsul un pri- 
lej foarte plăcut să-și prelungească încă pe-atâta vacanța de 
Paști, iar noi, lăsați de capul nostru, cu băieţii care erau doar 
cu vreo trei ani mai tineri decât noi, schimbam lecţia într'un 
fel de conversație amicală, bună măcar într'atâta că ne odih- 
neam și noi, și ei de munca cea obositoare. Dar asta nu ajuta 
cu nimic pregătirea noastră pedagogică“. E drept, candidații 
la titlul de agregat mai ascultau şi „niște conferințe de peda- 
gogie teoretică, al căror folos era tare îndoelnic, dacă ținem 
seama de urmările lor practice. Cursul acela fusese încredin- 
țat chiar dela început unui profesor de filosofie vestit pentru 
incapacitatea lui de a conduce clasa și de a stăpâni pe elevi“ !). 
Am putea aduce mărturii la fel şi din alte țări, dar nu mai e 
nevoie. Englezii, de pildă, nici până azi nu au un învățământ 
secundar organic, iar în ce priveşte metodele de predare și 
pregătirea pedagogică a profesorilor, sunt într'o situație greu 
de crezut, dacă împrejurările n'ar fi povestite chiar de scriitori 
englezi de mare notorietate. Astfel pe la 1890, colegiul dela 
Oundle se slujea încă de programul de studii clasice din se- 
colul al XVII-lea. Habar n'aveau dascălii de valoarea educativă 
a științelor exacte. Desen făceau numai cei care aveau „dar“, 
ceilalți erau scutiți. Cine nu putea compune elegii latine, acela 
nu mai avea aproape nimic în program. „Afară de niște exerci- 
ţii formale, ucigaș de plictisitoare, nu exista niciun învățământ 
matematic — singura ramură a științei pusă în program mai 
mult ca să închidă gura părinţilor cu idei mai înaintate, iar nu 
pentru valoarea educativă a matematicei. Merita deci porecla 
de învățământ „puturos“ pe care i-l dăduseră copii. — lar 


1) GENDARME DE BEVOTTE, Op. cit p. 137, 220. — Pentru 
epoca anterioară, vezi CH. V. LANGLOIS, La Question de lenseigne- 
ment secondaire en France et a L&tranger, Paris 1900, p. 133 ș.u. 

școlarilor mijlocii ca să-și cheltuiască energia nu le mai ră- 
mâneau decât jocurile, ori vreo „marotă“ oarecare, sau să facă 
prostii, după cum îi tăia capul“!). 

Cât priveşte universitatea, e destul să amintim că abia 
în pragul secolului al XX-lea, pedagogia s'a bucurat pe ici, pe 
colo, de catedre speciale. — De obiceiu, era considerată ca o 
anexă a cursurilor de filosofie, iar filosofii socoteau sub demni- 


tatea lor să se ocupe de această disciplină 2). 
* 


Cum se explică această curioasă nepăsare ? 

Cel dintâi răspunzător de starea aceasta este însuși Pesta- 
lozzi. Nu numai că a repetat eroarea lui Socrate de a crede 
că știința e tot una cu virtutea, dar a mai adăogat una și mai 
mare : credința în demos. El cunoștea scăderile poporului, 
dar luându-se după nălucirile lui Rousseau, credea totuși că 
omul e bun din naștere. Prin urmare, gloata copiilor i se 
părea a privri bună *), aşa că spera să realizeze orice reformă 
socială, pornind din școlile elementare... Nu și-a dat destul 
seama că lumina se ivește de obiceiu în câteva capete alese, 
şi numai cu timpul se împrăștie dela acești puţini spre cei 
mulți, adică de sus în jos. Astfel, greșala lui Pestalozzi de a 
cerca să măture scara de jos în sus a devenit apoi, după revo- 
luția franceză, cu egalitatea ei teoretică, pacostea pedagogiei 
şi a politicei școlare mai în tot cursul secolului al 19-lea. 

Această eroare fatală a fost cauza că o mare parte din 
munca lui Pestalozzi s'a risipit zadarnic. Insufleţitul educa- 
tor, judecând toată lumea după inima sa, a pierdut din vedere 
tocmai factorul capital în educație : selecționarea și pregătirea 
dăscălimii- Mai ales, după amara experiență cu Fellenberg, 
Schmid, Niederer și alți nâimiţi, ar fi trebuit să-și dea seama 


1) H. S$. WELLS, Un grand educateur moderne, Samderson, Paris 
1929, p. 28. 

2) Au fost şi unele excepţii lăudabile (Paulsen). 

3) In ce privește natura umană, Pestalozzi face um pas îndărăt 
chiar față de Noul Testament. lisus, cunoscând slăbiciunea firii ome- 
nești, se gândise la neghina care trebue culeasă și arumcată în foc. 
Din contra, romantismul lui Rousseau, cu credința în „bunătatea“ săl- 
baticilor, a turburat şi mintea duiosului filantrop Pestalozzi. 


Triiogii 20) 

că o creștere mai bună presupune nu numai înfiinţarea de școli 
mărunte pentru copii, ci peste tot şi totdeauna este nevoie de 
organizarea unor instituţii speciale, care să aleagă și să pre- 
gătească din timp pe educatorii tineretului. — Cum să în- 
drumezi pe alţii, să devină personalităţi, când nu ești tu în- 
suți o personalitate aleasă ? — In deosebi, purtarea lui Nie- 
derer (un fel de Iuda pentru şcoala lui Pestalozzi) ar fi tre- 
buit să arate blândului pedagog că rămăsese neîmplinită toc- 
mai condiţia esențială: măturarea gunoaielor de pe trep- 
tele de sus dacă vrei să ai scara curată şi pe treptele de jos. 
— Dar să nu îndrăsnim a învinovăţi pe cel mai bun dintre 
oameni, deoarece greşelile cele mai mari sunt tocmai cele 
iăcute din îngăduința oamenilor prea buni. 


E 3 


Mult mai grea este răspunderea lui. Fichte. Pedagogul elve- 
țian era la urma urmei un biet dăscălaș de sat, pe când filo- 
soful dela Berlin era rectorul universității anume creată, ca 
să ridice Prusia din umilința în care o cufundase Napoleon. 
Prăbușirea statului prusian fusese o adevărată tragedie pen- 
tru cei care își aminteau strălucirea din epoca lui Frederic 
cel Mare. Fichte o simțea mai mult decât oricine, cum se 
vede în Reden an die deutsche Nation, care răsună și azi ca 
o trâmbiţă de războiu. Amintind auditorilor săi munca lui 
Pestalozzi pentru ridicarea poporului elvețian, Fichte declara 
solemn : „Educaţia este singura pârghie care ne mai poate 
izbăvi de relele care ne copleșesc... Poate că mă înșel dar eu 
nu pot înceta de a nădăjdui acest lucru, deoarece numai pen- 
tru asta mai trăiesc“ 1.) 

Trebuia așa dar o altă creștere şi un alt tineret, spre a 
ridica nu numai Prusia, ci toată Germania și Europa întreagă 
în contra lui Napoleon. Ar fi fost deci logic ea organizatorii 
acelei universități cu misiune națională, să creieze mai întâi 
o pepinieră de educatori aleşi, tot unul și unul. Cel mai dator 


1) Reden an die deutsche Nation, discursul al 11-lea. 


TRILOGIA ȘCOALEI 307 


era însă Fichte care mărturisea că „Omul poate ce vrea, iar 
când zice că nu poate, asta însemnează că nu vrea“ !). 

După mărturisiri atât de solemne, ar fi fost de aşteptat 
realizarea unui mare seminar de educatori... Din nenorocire, 
aprigul orator se mărginește să ceară a fi primit ca predica- 
tor militar (Feldprediger), iar planul său educativ (National 
pădagogium) rămâne o simplă utopie  reamintind în parte 
unele erori din Republica lui Plato 2). — Ar fi fost cazul să-i 
amintească lumea propria sa maximă: tue nichts halb! 

Astfel, universitatea germană a pierdut cea mai potrivită 
ocazie de a cerca să ridice pedagogia până în sfera învăţă- 
mântului superior. Lucrul e cu atât mai ciudat, cu cât Wil- 
helm von Humboldt avusese buna inspirație să trimită în El- 
veția o sumă de tineri — un fel de misiune pedagogică — 
să afle chiar dela Pestalozzi noile metode pentru creșterea 
tineretului. Insăşi regina Luiza se interesa de reformarea în- 
vățământului. Dar toţi, ca și cum ar fi fost hipnotizați, se gân- 
deau întâi şi întâi de toate la școalele elementare. Lozinca 
era carie poporului! Leopold al II-lea (fratele și urmaşul 
la tron al liberalului Iosif al II-lea), regele Bavariei, regele 
Danemarcei și însuși Alexandru I, romanticul țar al Rusiei... 
toţi trăgeau cu urechea la isprăvile lui Pestalozzi, ba unii l-au 
ajutat și bănește. Dar nimeni nu-şi da seama unde stă punctul 
arhimedic al reformei: selecţionarea şi pregătirea educato- 
rilor prin creierea unor institute speciale. Micile încercări 
făcute în direcţia aceasta erau cu totul neîndestulătoare, iar 
unele de-a-dreptul ridicole — o adevărată negaţie a spiritului 
pedagogic, cum a fost de pildă școala înființată prin decretul 
„Convenţiunii“3). — Că s'au putut înșela capetele încoronate 


1) Der Mensck kann was er will; und wenn er sagt: er kann 
nicht, so will er nicht. — Către studenți: Ich bin ein Priester der 
Wahrheit, ich bin in ihrem Solde ich habe mich verbindlich gemacht, 
alles fur Sie zu tun und zu wagen und zu leiden. — E caracteristică 
apoi la acest profesor energic sila sa față de cuvântul gewissermassen- 
[Ich bekenne, das ich dies „gewissermassen“ und seine ganze Familie 
nicht liebe.] Din contra, îi plăcea schlechthin — fără înconjur, de-a- 
dreptul. — Deseori zicea: Tue nichts halb. 

2) Filosoful teolog, nu se sfiea să aprobe măsura vechilor Spar- 
tani : uciderea copiilor slabi ori schilozi ! 

3) Şcoala şi Viaţa, revista asociaţiei generale a învăţătorilor din 
România, Septemvrie—Noemvrie 1939, p. 19 ş. u. 

sau niște aristocrați de felul lui Humboldt, nu-i tocmai de 
mirare. Căci ce puteau să știe despre realităţile vieţii niște 
oameni așezați cu mult deasupra nevoilor traiului de toate 
zilele. Mirarea e că s'au putut înșela și bărbaţi ca Pestalozzi 
și Fichte, copii de oameni sărmani. Insă aveau și ei o scuză: 
ideologia lui Rousseau (omul a ieșit bun din mânile Creatoru- 
lui și s'a stricat numai prin Civilizație), precum și ameţeala de- 
mocratică a Revoluţiei franceze, i-a împiedecat chiar pe oame- 
nii doritori de progres să-și dea seama că, pe toate treptele 
societăţii, copilul are însușiri bune Şi rele, iar scopul democra- 
ției nu poate fi desființarea claselor sociale, ci tocmai organi- 
zarea lor științifică pentru munca din fiecare generaţie, înlo- 
cuind privilegiul de odinioară al pergamentului, prin criteriul 
inteligenţei, al muncii şi altor însușiri pozitive. 


E ciudat că tocmai secolul cel mai raționalist, al XVIII-lea 
(Michelet îi zicea „le grand sieole“) a păcătuit mai mult în contra ra- 
țiunii. De când e lumea lume, observarea obiectivă a naturii ne arată 
că iniţiativa pornește dela cel care ştie mai multe și poate mai mult, 
spre cel care ştie mai puţine și poate mai puţin. Când păsările călă- 
toare pleacă, în capul şirului pornește totdeauma sburătorul cel mai 
puternic şi care cunoaște mai bine calea. Iar când se întâmplă să ră- 
mână cocorii fără cârmaciu, vede oricine că stolul se învălmășește pe 
loc, până ce se impune la cârmă um alt „pilot, bătrân, cocor“. Și tot 
așa e şi în trebile omenești. La sălbatici, comanda o are la războiu 
cri la vânătoare cel mai puternic și mai ager; la nomazi e ştiut : cu- 
vântul patriarhului e lege pentru toţi; el ştie mai bine șleaul tur- 
melor, el cunoaște locurile bune de păscut şi de adăpat, el ghicește mai 
repede schimbarea timpului, etc., etc. Până şi imsectele (albinele, fur- 
nicile, tennitele...) au regi şi regine. — Așa dar prin mii și mii de 
exemple, natura îi spune omului că ineealitatea e soarta obișnuită a tu- 
turor vietăţilor, iar omul trebue să-şi arate superioritatea tocmai în cu- 
noaștereu mai exactă a valorilor superioare şi în rânduirea lor mai armo- 
nioasă spre folosul comunității. — Prin urmare, în secolul Raţiunii, s'ar 
îi cuvenit, nu să facă din gloată Suveran, a să fie pusă la cale o. insti- 
tuţie de riguroasă „selecţionare“ a indivizilor, incepând cu cei care 
poartă grijă de creşterea tineretului. 


Dar mai mare decât a tuturor este răspunderea lui Na- 
poleon. — Clădind peste ruinile lăsate de revoluţicnarii fran- 
cezi, el trebuia mai mult decât orice pedagog și decât orice om 
de stat, să se gândească la o instituție cât mai bine întocmită 
pentru a asigura o bună creștere a tineretului. Deoarece în- 
vățământul devenise acum obligator, statul era dator să poarte 
grijă şi de pregătirea unor învăţători publici cât mai destoinici. 

„„Convenţiunea'“ făcuse un mic început, dar rezultatele celor 
dintâi experiențe cu organizarea „Şcoalei normale superioare' 
fuseseră vrednice de plâns și în același timp de râs 1). Cu atâta 
mai mult, noul stăpân al Franței era dator să organizeze ceva 
temeinic, mai ales că norocul îi aduse înainte pe însuși Pesta- 
lozzi venit la Paris cu o delegaţie elveţiană, să-l roage pentru 
ușurarea patriei sale. Inimosul pedagog îi prezentase un Me- 
moriu care sfârșea cu această mărturisire: Nimic nu poate 
mântui lumea, decât „subordonarea culturii intelectuale faţă de 
cea morală“. Ideea era nu se poate mai sănătoasă, dar asta 
presupunea numaidecât şi o instituţie care, mai întâi, să aleagă 
pe tinerii cu cele mai multe însușiri morale şi, după aceea, 
să-i pregătească anume în vederea diferitelor profesiuni de 
care viața socială are nevoie. E drept că nici Pestalozzi n'avea 
un gând lămurit asupra acestei probleme de organizare peda- 
gogică. De aceea, în loc să-i propună lui Napoleon ceva precis, 
el s'a mărginit să-i ceară întroducerea în constituția Eiveţiei a 
unui articol care să prevadă „instrucţia publică a poporului“ — 
iarăși iluzia lui că reformele trebue să înceapă cu vloata, nu 
cu o minoritate pregătită ad hoc. — Napoleon, exn=ditiv ca 
orice om de arme, i-a respins cererea, spunându-i u: ;uz, că el 
„nu se amestecă în chestii de alfabet“. Nu bănuia n irele om 
de arme unde stă nodul problemei, iar el persona! nu avea 
multă evlavie față de învățământul primar. — Dova1 că Bu- 
getul prevedea pentru școlile primare din toată Fran a suma 
de 4.205 franci 2). 

Semnificativ moment în istoria culturii europ'''= întâl- 
nirea dintre cel mai însemnat educator al epocii și c::ceritorul 
care făcea și desfăcea hotarele statelor și Constituji: + lor. — 
Că nu sa folosit de acest moment nu-i de mirare d partea 


1) Lakana! (un răspopit) şi Garat chemaseră la Par: -andidaţi 


din toate colțurile Franţei, trecuţi de 21 de ani. — In patr: luni de 
zile, ei trebuiau să capete meșteșugul de a pregăti învăță.-ri pentru 
satele Franţei, măcar că unii din acești recruți erau analf i... Con- 
ferinţele cu aceşti oameni de adunătură au fost un adevăr: scandal, 
Până și gazeta oficială, Feuille de la Republique, îi nume: -. „flecari 
nerușinaţi“. 

2) Situaţia aceasta a durat până sub al doilea impwi u. — Pe 


t:mpul lui Napoleon al III-lea, învățătorii (instituteurs) erz. lătiți cu 
100 şi chiar cu 60 şi cu 50 de franci pe an. 

unui om blajin ca Pestalozzi care credea că toate câte sboară 
sunt paseri ale paradisului. Scuza omului bun stă tocmai în 
aceea că socoate şi pe ceilalți cu aceeași bunăvoință şi gata 
să-l înțeleagă din două cuvinte, apoi să-i ajute. Dar e mai 
greu de înţeles greşala lui Napoleon, ca arhitect al unei lumi 
noui, începând cu „Codul Civil“ şi sfârşind cu continentul euro- 
pean, al cărui pământ îl împărțea între fraţii și surorile lui, ca 
pe o grădină de legume în Corsica. Văzuse el că revoluționarii 
desfiinţaseră dintr'un condeiu toate colegiile, universitățile și 
academiile... ca fiind instituţii „retrograde“, urme ale „vechiu- 
lui regim“. Trebuia prin urmare să le înlocuiască cu ceva mai 
bun. Și ce face? Dă toată sarcina pe umerii lui Fourcroy, 
în calitate de consilier tehnic, iar acesta, deși om de știință 
exactă, se mărginește să înființeze în timp de 5 ani nu mai 
puțin de 12 Facultăţi de Drept (în vederea noului Cod), 30 de 
licee și peste 300 gimnazii (colleges), dar nicio instituție de 
caracter pedagogic !!) S'a mulțumit doar cu acea „Ecole 
normale superieure“, creația revoluționarilor, care în loc să 
fie desființată după patru luni, cum fusese vorba, continua să 
trăiască, dar lipsită de orice preocupare în latura pedagogică a 
învățământului. — E drept că se creiase Institutul (LInstitut) 
ca un fel de împlinire a Academiei Franceze și fusese însărcinat 
să poarte grija și de progresele instrucției publice. Cu alte 
cuvinte, oamenii eminenţi care creiau știința trebuiau tot ei să 
ia seama cum să fie predată tineretului. — Gândul tuturor era 
doar la instrucţie, nu la educaţie. 

Astfel stând lucrurile în momentul introducerii învăță- 
mântului obligator, Europa a pierdut cea mai favorabilă ocazie 
de a creia și un învățământ pedagogic normativ. — „Ecole 
Normale Superieure“ de care am pomenit, a ajuns, după multe 
prefaceri, un fel de mică Sorbonă, unde s'au pregătit savanți 
Şi literați, dar de unde n'a ieşit un singur pedagog. Croită la 
1795 ca un fel de soviet didactic, pentru a scoate din pământ 
învățători pentru toate satele Franţei, ea a căpătat apoi, la 
1815, menirea să pregătească profesori universitari ?). — Nici 


1) G. CUVIER, Eloges historiques, Paris 1874, p. 192. 
2) ED. HERRIOT, Nus grandes €coles, Paris 1932, p. 14, 42 ș.u: 


TRILOGIA ȘCOALEI 311 


chiar după 1870, când i-a venit Franţei rândul să fie îngenun- 
chiată de Prusia, problema educaţiei n'a căpătat atenţia cuve- 
nită, cu toate că în fruntea vestitei școli din rue d'Ulm au stat 
unii dintre cei mai de seamă reprezentanţi ai culturii şi ai 
patriotismului francez (Pasteur, Fustel de Coulanges, Lavisse, 
etc.). Fustel de Coulanges, istoricul atât de reprezentativ (care, 
în calitate de profesor la Strassbourg, răspunsese cu atâta vi- 
brantă pasiune pentru adevăr cuvintelor brutale ale lui 
Mommsen, adresate Franţei) deși ajuns în capul școalei ce se 
numea „normală superioară“, nu se sfia a mărturisi oricui că 
pedagogia n'are ce căuta într'o astfel de instituţie. Cine are 
vocaţie, acela va fi bun dascăl chiar fără ajutorul pedagogiei... 
afirma el. De aceea, nici urmă de pregătire educatoare în acea 
vestită școală. „On se destine au professorat, mais on ne sy 
prepare pas“, mărturisea la sfârşitul secolului trecut criticul 
Sarcey, unul dintre cei mai de seamă normalieni. Iar istoricul 
Lavisse, un fel de Fichte francez, ajuns director al școalei nor- 
male în pragul secolului de față, caracteriza situaţia liceelor 
astfel : Dintre profesori, „o elită puţin numeroasă este recru- 
tată din absolvenţii școalei normale superioare, care dobândesc 
prin munca lor titlul de licenţiat ori de agregat, împlinind 
singuri, prin silință personală, lipsurile unei pregătiri necom- 
plete. Iar gloata dascălilor intră în cariera profesoratului doar 
cu diploma de bacaiaureat şi rămâne până la sfârşit cu acea 
diplomă. Aceştia mau nicio pregătire, nici ştiinţifică, nici pro- 
fesională. Cât priveşte educația pe care o primeau, aş putea 
să nu mai spun nimic, fiindcă nu căpătau nicio educaţie“ !). 

Dar și în latura instrucției, isprăvile nu erau mai de 
laudă. Același istoric mărturisește că, timp de zece ani, cât a 
trecut şi dânsul prin școala secundară, „nu s'a ales cu nicio 
noțiune exactă despre nimic“. Totul era „o perpetuă impro- 
vizare... ; trăiam afară din natură și din istorie“, iar la școala 
normală superioară, eram „sătui de hrană goală“. — Ca dovadă 
e destul să amintim un singur fapt: In 1906, la examenul de 
capacitate (pentru titlul de agregat), din 82 de lucrări ale 
candidaţilor, 59 au fost notate de juriu cu acest calificativ: 


1) E. LAVISSE, Etudes et €tudiants, Paris 1890, p. 85, 161 ș.u 

total slabe (tout ă fait insuffisantes). Cu alte cuvinte, un fel 
de faliment al învățământului, ca să întrebuințăm caracterisa- 
rea lui Payot 1). — Iar dacă lucrurile stau aşa în Franța, unde 
„concursul general“ şi „premiile“ au un loc nu se poate mai 
însemnat, e ușor de închipuit pregătirea tineretului în țările 
care imitaseră organizarea franceză a învățământului. La noi, 
de pildă, „Şcoala Normală Superioară“ era o caricatură a celei 
din Paris 2) ; iar cât priveşte „Seminarul pedagogic“ care a luat 
locul școalelor normale, el poate fi judecat după această măr- 
turisire : „In majoritatea cazurilor, spre a deveni profesor, nu 
se cercetează nici aptitudinile, dar nu se face nici măcar o ale- 
gere conștientă a acestei profesiuni. Ajungi profesor din întâm- 
plare, fatal, inconștient. Te trezești profesor“. După termi- 
narea liceului, intrarea la universitate este „pentru mulţi satis- 
facerea unei false nevoi de cultură rău înțeleasă. Pe alţii îi 
poartă inerția căpătată în strecurarea prin clasele liceului... 
Astfel, majoritatea bacalaureaţilor sunt fără aptitudini precise, 
definite, sau cu un nivel intelectual scăzut, ori chiar fără cali- 
tăţile intelectuale necesare măcar liceului... ; merg și ei unde 
este mai ușor. Aceeași întâmplare încropită cu o relativă plă- 
cere, care a mânat pe bacalaureat la facultate, îl face şi pe 
student să aleagă, fără niciun gând la viitoarea sa profesiune, 
o specialitate de licenţă... Studiul în universitate este un stu- 
diu de memurie,... iar la capătul acestor studii,... un licenţiat se 
crede neapărat pregătit pentru cariera de funcționar... pentru 
cea de profesor... In sfârșit, examenul de capacitate cercetează 
mai mult pregătirea științifică, ...consacrând astfel părerea că, 
pentru a fi bun profesor, e deajuns să cunoști mult și bine 
din materia specialităţii... Se cercetează puţin și pregătirea 
pedagogică, dar în condiţii neprielnice și într'un timp prea 
scurt pentru o reală verificare“. 

„Imagina profesorului ? L-a purtat întâmplarea, e deci 
un improvizat. Nu l-a îndrumat și nu l-a îndemnat nimeni: 
e nepregătit. A învățat memorizând, și tot în acest fel își 
va învăţa și el pe elevi. A muncit pentru note şi diplome, 


i) JULES PAYOT, .La fallite de Lenseignement, Pas, 1937, p. 
23 ş. u. 


2) Revista generaiă a Invățământului, lumie 1939. 

către acest ideal îşi va duce școlarii. Este un transmiţător de 
cunoștințe... nu un educator“ 1). 

Am citat aceste păreri care au pecetea oficialităţii, fiindcă 
autorul a fost profesor la un seminar pedagogic, iar lucrarea 
sa are garanţia oficialităţii, deoarece face parte „Din publi- 
cațiile Cercului de studii de pe lângă seminarul pedagogic uni- 
versitar“. De altfel, aprecierea profesorilor este întărită și 
de mărturisirea studenților candidaţi la profesorat. Ţinând 
și ei seamă de lipsurile de are sau izbit în timpul pregătirii 
în aceste pepiniere pedagogice, candidaţii la examenul de capa- 
citate au cerut în chip public să nu se țină seamă de activitatea 
lor la seminarul pedagogic ! Mai mult : caracterizările acestea 
atât de aspre au căpătat o confirmare quasi-oficială şi din 
partea „Cercului profesorilor secundari“ din capitală. Intr'o 
conferință tipărită, prezidentul Cercului mărturisește că însu- 
șirile cele mai proeminente ale dascălilor sunt acestea : rutină, 
suficiență pedantă și tiranie faţă de copii, iar concluzia se 
termină cu următoarea afirmare: „Aceste tipuri de blazaţi 
zeflemiști ori cenobiţi mistici însumează aproape jumătate din 
numărul profesorilor secundari. Restul îl constitue parte acel 
procent de mediocritate acceptabilă, comună tuturor profesiu- 
nilor, parte acea categorie, din nefericire în creștere, a clienților 
cluburilor politice, de obiceiu păcăliții politicii de exploatare și 
numai în foarte rari cazuri izbutind să însemneze ceva pe 
ecranul vieții publice. Dar atunci — virtual sau de fapt — 
ei au încetat de a mai fi profesori ?). 

Dacă acesta este portretul dăscălimii, e lesne de închipuit 
cum va fi starea sufletească a școlarilor. Indopaţi mereu cu 
materia unor programe ucigaşe (cuvântul este al bătrânului 
inspector şcolar Payot), copiii ori sunt amenințați necontenit cu 
note rele și cu pedepse, ori întețiți la muncă prin răsplata pri- 


1) DUMITRU MUSTER, Organizarea învățamântului secundar, 
> 8 Sote 

2) N. N. CREŢU, Psichologia profesorului secundar, Buc. 1933, 
p. 12 ș. u. In categoria dascăliior politiciani, autorul menționează și pe 
„profesorul care vota în Parlament cu 20 bile dimtr'odată“. — Amă- 
numitul acesta va îi deajuns să arate urmașilor două lucruri: pe deo 
parie însușirile de educatori ale unor astfei de membri ai corpului di- 
dactic, iar pe de altă parte și gradul de sinceritate al regimului par- 
lamentar în România. 

mejdioasă a premiilor. In perioada examenului din Iunie și 
din Septemvrie, ziarele sunt pline de plângeri și critici din 
partea părinţilor, iar pe-alocurea de veşti despre sinuciderea 
elevilor căzuţi la examene. — Am considera aşa dar ca un real 
progres să scape cineva copilăretul de munca silnică a școlii, 
de frica notelor și de regimul mercenar al premiilor care 
vatămă caracterul, deprinzând pe tineri cu vanitatea, pisma și 
alte păcate, — în loc să-i ademenească la muncă, numai pentru 
bucuria de a creia și ei ceva. 

Din toate acestea, iese însă o concluzie neîndoelnică: 
vinovatul cel mai mare, în ce privește creșterea tineretului, 
este statul modern care, întroducând „învățământul obligator“ 
pentru toţi, nu s'a gândit să creieze din capul locului și anume 
instituţii, în care să fie aleși şi pregătiți în chip special, niște 
adevăraţi educatori ai copiilor. Iar ideea revoluționarilor fran- 
cezi (Lakanal, Garat şi alţii) de a concentra la Paris, ca pentru 
o manevră, recruți trimiși din toate colțurile ţării, spre a-i 
pregăti în câteva luni să ajungă învăţători, va rămânea, de 
bună seamă, în amintirea secolelor viitoare ca una din glumele 
cele mai urâte ale regimului revoluționar. 

Pentru a fi însă cât mai aproape de adevăr, trebue să 
recunoaștem că, în urma mișcării pestalozziene, au ieșit la 
iveală şi unele înnoiri pozitive. Mai întâi, s'a ivit o categorie 
de școli nu se poate mai simpatice și un tip de dascăl foarte 
ademenitor : e vorba de „grădinile de copii“. Pe când belferul 
însemna doar memorizare și vargă, Froebel, un pădurar cu 
dragoste de natură, se trezește într'o bună zi ucenicul cel mai 
mai credincios al lui Pestalozzi, și inaugurează pentru copiii cei 
mai mici o învăţătură fără carte, întemeiată numai pe jocuri. 
„Școlile froebeliene'“ și învățătorul care se joacă toată ziua cu 
școlarii lui au fost două noutăţi vrednice de laudă. 

O altă inovaţie, dar nu tot atât de imbucurătoare, a fost 
întroducerea metodei de a face lecţiile, urmând anume „trepte 
formale“... Isprava aceasta s'a legat de numele lui Herbart 
(urmașul lui Kant la universitatea din Koenigsberg). Acestui 
filosof i s'a părut că sufletul omenesc este ca un mecanism 
compus din reprezentări, după cum o mașină de ţesut este alcă- 
tuită din suluri, ițe, vatale, rotițe, pârghii, care se împing 

unele pe altele, etc. Cine-i cunoaşte toate chichițele, o poate 
pune ușor în mișcare şi știe mai dinainte la ce rezultate va 
ajunge... La început, lucrurile mergeau bine ; dar exagerarea 
acestei metode a dus cu timpul la rezultate penibile. Lecţiile 
făcute după acelaşi tipic invariabil ajunseseră spaima tuturor 
profesorilor și chiar desgustul şcolarilor, sătui de monotonia 
unor mișcări repetate la fel, ca figurile animalelor dresate pen- 
tru circ. Muștruluirea aceasta plictisitoare a început în școlile 
primare, apoi s'a întins şi în cele secundare. Și astfel, după 
epoca belferilor cu pritoceala de vorbe și iarăși vorbe, a urmat 
o pritoceală nouă : repetarea până la saturație a „treptelor for- 
male“, apogeul epocii raționaliste în profesorat. — Formula lui 
Herbart : „din cugeie ies sentimente, iar din acestea principii și 
modalități de acțiune (die Ideen gerade mitten im Tun die 
Leitsterne werden) a aruncat iarăşi în umbră rolul educativ 
al iubiri, ce încălzise sufletul dascălului după concepția lui 
Pestalozzi. Școala herbartiană, rece ca o cazarmă, urmărind 
stereotip același trepte formale, a fost una din cauzele care a 
făcut sterp învățământul din secolul al 19-lea, iar din profesor 
a făcut un pedant nesimpatic. — Reacţiunea a fost cu atâta 
mai violentă. Nu mai amintim școala lui Tolstoi dela Iasnaia 
Poliana, unde fiecare făcea ce-l tăia capul..., dar chiar unii 
pedagogi mai noui (Otto Berthold) au căzut în această extre- 
mitate, aruncând nu numai treptele formale, dar orișice pro- 
gramă ! In „Hauslehrerschule“ din Hamburg, copiii fac ce 
vor, hotărîndu-și singuri planul de lucru, învățând numai la 
şcoală, iar lucrările acasă rămânând cu totul facultative. 

Așa dar, „învățământul public, inaugurat în secolul al 
19-lea, a ajuns la „faliment“ nu numai în Franţa, dar şi în 
Anglia, Germania, Italia şi putem spune peste tot. (Italienii 
au schimbat programele lor de 11 ori în 38 de ani, dela 
1862—1900, iar „majoritatea corpului didactic — corpo înseg- 
nante — nu mai avea acolo niciun ideal și nu mai vedea în 
misiunea sa decât un mijloc de a-şi câștiga pâinea de toate 
zilele 1). 

Am înşirat aci aceste fapte spre a se vedea că nicăieri 


1) LANGLOIS, Op. cit. p. 132. 

statul n'a izbutit să deslege în chip fericit marea problemă a 
creșterii tineretului. 

Dar mai vinovată și decât statul a fost Universitatea. — 
Statele pot încăpea uneori și pe mâna unor oameni incapabili. 
Universitatea însă, complicea statului în ce privește reaua or- 
ganizare a selecțiunii tineretului, cum de nu și-a dat seama 
măcar ea de greșala în care căzuse? 

Vina cea dintâi a universităţii, cea mai înaltă instituţie de 
cultură, e că a consimţit să cerce a da statului profesioniști fără 
să aibă însă mijlocul de a-i alege şi de a-i pregăti în chip 
științific. Să dăm un exemplu concret : Care universitate din 
lume a îndrăsnit ori îndrăsnește măcar acuma să afirme că a 
pregătit sau că poate pregăti cum se cuvine pe tânărul menit 
a deveni. magistrat? Cel chemat să se aşeze pe scaunul de 
judecător spre a împărți Dreptatea, ar trebui să fie nu numai 
un jurist foarte învățat, dar și un fin cunoscător de oameni, 
adică un mare psicholog, şi mai ales un temperament etic 
indiscutabil. Când va da el o sentinţă, să pară inaintea impri- 
cinaților ca însăşi personificarea Legii și a Dreptăţii. Cine 
însă pregătește în vreo facultate de Drept, în condițiuni peda- 
gogice, pe cei menit a împlini o menire atât de înaltă? Un 
astfel de împărțitor al justiţiei ar trebui să fie căutat în familii 
cunoscute şi recunoscute pentru simțul lor de onoare ; apoi să 
fie crescut între tineri de aceeaşi măsură sufletească, sub pri- 
vegherea unor magistrați recunoscuți şi ei ca floarea magistra- 
turii. Fiindcă, alături de tradiția familiei, numai contactul zil- 
nic cu mari personalităţi le-ar putea da „spiritul de corp“ 
și simțul deplin al gravei lor răspunderi ca viitori magistrați. 
A alege însă pe viitorul judecător din gloata care ascultă pre- 
legeri despre Drept dela un Quidam suit pe catedră numai pe 
temeiul activităţii științifice este, evident, o metodă care nu 
asigură câtuși de puţin selecțiunea valorilor morale. 

Tot aşu la medicină. Dacă o privim nu numai în latura 
ei tehnică, ci şi ca un fel de apostolat social, se pune îndată 
întrebarea : cine îngrijeşte de pregătirea sufletească a viitoru- 
lui. medic ?- Un contemporan, om de știință exactă, care a 
izbutit însă a fi şi un scriitor mai interesant decât toți roman- 
cierii epocii noastre, iată ce ne povesteşte în opera sa : Le livre 

de San Michele. Vorbind despre dascălii săi dela Facultatea 
de medicină din Paris, Axel Munthe face această mărturisire : 
„mai mulţi dintre profesorii cu care mă consultam în cazurile 
grele erau oameni de o reputaţie universală, specialiști de mâna 
întâi, cu un diagnostic nu se poate mai exact şi uimitor de 
repede.  Charcot, de pildă, era aproape mai presus de firea 
omenească, așa de iute mergea spre izvorul boalei — adeseori 
după o singură privire a ochilor săi reci, ca de vultur, îndrep- 
taţi spre bolnav, iar în aparenţă, ca și cum ar fi privit pe 
deasupra... A fost cel mai strălucit medic al veacului, doctorul 
ideal pentru toate timpurile, idolul tinereţii mele. — Inrâuri- 
rea puternicei sale personalități, din timpul când îi ascultam 
lecțiile dela Salpetriere, a durat toată viața mea. 

Potain împărțea în vremea aceea cu Charcot renumele 
de cel mai mare medic din Paris. Dar niciodată nu s'au nime- 
rit la un loc doi oameni mai deosebiți decât acești mari doctori. 
Vestitul clinician dela spitalul Necker era urât, fără înfățișare 
şi nimeni nu l-ar fi luat în seamă într'o adunare, unde capul 
lui Charcot se deosebea dintr'o mie. Alături de strălucitul său 
confrate,. Potain părea aproape ros de molii, cu redingota lui 
veche şi croită ca vai de lume. Faţa îi era tristă, spunea 
puține cuvinte şi era greoiu la vorbire... dar adorat ca un 
Dumnezeu de bolnavii lui, săraci ori bogaţi, pentru dânsul era 
tot una. In uriașul său spital, el îi știa pe nume, pe toți... 
mângâia pe fiecare pe obraz, pe tânăr, pe bătrân și asculta cu 
o răbdare îngerească povestirea tuturor mizeriilor lor, plătin- 
du-le adesea din punga lui oarecare adaos de mâncare mai 
bună pentru gura lor obosită de hrana spitalului. Cerceta pe 
săraci, cu aceeași grijă ca și pe capetele încoronate și pe milio- 
nari —- căci nu-i lipseau nici acelea. Se părea că nicio vătă- 
mare la plămâni sau la inimă nu putea să scape de urechea sa 
uimitor de ageră. — Cred că n'a fost niciun om vreodată care 
să fi ştiut mai bine decât dânsul ce se petrece în pieptul altuia... 
Potain şi Gueneau de Mussy erau aproape singurii medici, că- 
rora îndrăsneam să mă adresez pentru consultaţii, când era 


vorba de un bolnav sărac“. (Axel Munthe). 
Nu-i Potain un fel de Pestalozzi al medicinei? Atâta 


numai că astfel de mari educatori nu se pot găsi totdeauna și în 

orice universitate. Cei care au dat destulă luare aminte acestei 
probleme mărturisesc acum fățiș că „morala profesională... 
este cu totul trecută sub tăcere în facultatea de medicină“ și 
se propune de pe acum împlinirea acestei lacune prin cursuri 
de deontologie. Cum e nevoie pentru marinari de un „Vas- 
școală“, tot aşa propun unii înființarea unui „Spital-școală“ 1). 
Vechiul vis al universității de a cuprinde sub aripa sa toată 
mişcarea culturală începe a fi părăsit de cei capabili de critică. 
Rectorul universităţii din Paris o spune lămurit : „Să isprăvim 
cu iluzia că universitățile vor putea pretinde mereu să pună 
sub jurisdicția lor totalitatea ştiinţelor teoretice și practice“ 2). 
lar unii Americani, cu simţul lor realist, au ajuns să-şi dea 
seama că „formarea tehnică și profesională sau educaţia gene- 
rală nu se leagă de universitate“ 3). 

Faptele înșirate până aici dovedesc așa dar în chip vădit 
că, alături de Stat, Universitatea a fost instituţia cea mai vino- 
vată, deoarece a îndrăsnit să ia asupră-și o sarcină pe care 
n'o putea duce. Am relevat de atâtea ori această eroare, încât 
e de prisos să mai stăruim. Ne mulțumim a repeta această 
simplă întrebare : care universitate din lume îndrăsnește să 
afirme că cerne cum se cuvine pe tineri în vederea profesiuni- 
lor așa numite liberale, și că-i încredinţează unor dascăli care 
să fie cu adevărat educatori în sensul mai sus specificat ? 

Dacă universitatea n'a putut și nu poate să pregătească 
profesioniști bine selecționați, datoria ei era să recunoască 
fățiș această situație şi să renunţe la rolul pe care nu-l putea 
împlini. Ar fi trebuit să se mărginească la marea ei sarcină 
de a înainta știința, lăsând pregătirea profesională pe seama 
altor instituții. — Nu ştim dacă nu cumva ne înșelăm, dar s'ar 
putea ca România să fie printre cele dintâi țări în care s'a spus 
lămurit : ne professor ultra scientiam. lar dacă îndemnul acesta 
ar fi fost urmat, ar fi fost evitate următoarele neajunsuri : 

1) Inflaţia universitară de care suferim peste tot. — Din 


1) NOEL HALLE, De Peducation medicale, Paris, 1925, p. 52, 
245 ş. u 

2) A. C. DELACOUR DE BRISAY, L'universite d'Ozford, Paris 
1928, p. III. 

3) A. FLEXNER, Die Universităten in Amerika, England, Deutsch- 
land, Berlin 1932, p. 19. 

America până în Japonia, numărul tinerilor declasaţi este 
enorm. Fără complicitatea universităţii, n'ar fi năpădit în să- 
lile de cursuri mii şi mii de tineri lipsiţi de orientare, dibuind 
la întâmplare o profesiune liberală, fără să le fi spus cineva 
precis dacă au ori nu însușirile cuvenite pentru menirea so- 
cială spre care năzuiau 1). 

2) Mijloacele (materiale și intelectuale) ale universități- 
lor ar fi fost întrebuințate numai pentru înaintarea științelor, 
pornind dela descoperirile cercetătorilor mărunți până la ma- 
rile sinteze ale savanților. 

3) Statul ar fi scăpat de sporirea şomerilor cu titluri, un 
izvor de multe și mari primejdii sociale. — Lucrul acesta e cu 
atât mai grav, cu cât e întovărășşit de unele manifestări necu- 
noscute în trecut. Mai întâi, de o uriașă creștere a populaţiei. 
Paralel cu „Marea Industrie“, populaţia globului s'a îndoit nu- 
mai în timp de un secol. Pe de altă parte, tehnica modernă a 
adus cu sine o structură socială nouă : o diferenţiare progresivă 
a muncii și o integrare iarăși progresivă a organelor fiecărui 
stat. Mai mult decât orișicând e necesară specializarea și eco- 
nomisirea izvoarelor de energie (atât materială, cât și sufle- 
tească). 

Față de o revoluţie atât de mare, care a schimbat și 
schimbă văzând cu ochii fața planetei întregi, statul are nevoie 
să determine cât mai exact felul de activitate cel mai potrivit 
cu însușirile fiecărui individ. Fără o îndrumare profesională 
cât mai ştiinţifică, nu mai putem face un pas înainte. Aşa că 
formula vechiului regim „cultura generală“ a devenit azi cu 
totul anacronică. Nu prin cultura generală se poate ajunge 
azi la o profesiune, ci tocmai invers: singuri cei specializaţi 
pentru o profesiune își pot da seama ce pot şi cât pot adăoga 
capitalului lor intelectual, potrivit cu nevoile profesiunii res- 
pective, după măsura capacităţii lor individuale. — Nu copii- 
lor li se poate da cultura generală, ci aceasta e sarcina anilor 
maturi și se adaogă în tot timpul vieţii, deoarece volumul 
ştiinţei e azi enorm, iar numărul ramurilor de specializare din 
ce în ce mai mare. 


I Cu privire la inflația şcolară și alte stări patologice ale în- 
vățământului nostru, vezi amănunțite şi interesante studii de 1. Gabrea, 
Marin Popescu-Spineni ș. a. 

A sosit așa dar timpul ca statul, îndrumat de psichoteh- 
nică, să-şi creieze pepiniere de educatori pentru fiecare activi- 
tate profesională, iar scopul universităţii fiind, cum am spus, 
știința pură, e o datorie de onestitate intelectuală să nu se 
amestece în latura vieţii practice care se desfășoară pe alt plan 
de valori. — Cine își zice măcar în treacăt „om de stat“, acela 
trebue să se gândească zilnic la marea problemă a educaţiei. 
Nietzsche este de obiceiu paradoxal, dar n'a spus un paradox, 
ci un adevăr foarte elementar, când afirmă: va veni timpul 
când nimeni nu se va gândi decât la educaţie. 


| 


VINDECARE PRIN „ȘCOALA MUNCII“ 


Pământul fiind „casa de educaţie“ 
a yenului omenesc, toută desvolta- 
rea omenirii nu-i altceva decât pro- 
cesul biologic, psichic şi istoric al 
educaţiei diferitelor grupări etnice. 


După ce a început să lucreze cu 
organe artificiale (unelte), calea cea 
dintâi l-a dus pe om la o mare îilu- 
zie : magia. 

A doua încercare, întemeiată pe 
încredere în rațiune, l-a dus la un 
nou înpas : „Incertitudinea“ şi con- 
statarea unui inevitabil hiatus irra- 
tionalis. 

A treia îndrumare a fost dată de 
Noul Testument, pornind dela aceste 
constatări : 

1. Imperfecţiunea speciei umane, 
cu corolarul : renunță la criterii ab- 
solute (nu judeca, spre a nu fi ju- 
decat). 

2. lubirea aproapelui (tolerează 
imperfecțiunile altora, ca echivalent 
al „iertării greșalelor noastre“). 

3.  Aceptarea suferinţei ca mijloc 
de înălţare şi de purificare, adică de 
corectare a disonanțelor. 

4. Munca — ultimul sprijin şi cel 
mai sigur mijloc de vindecare al 
discordunțelor vieţii. (Faţă de o sla- 
bă minoritate capabilă a se conduce 
de idei, gloata e mediocră și ascultă 
mai mult de sentimente, iar mino- 
ritatea infra-umană nu poate fi în- 
drumată decât prin munca impusă 
de alţii ca medicament social.) 


Reforma lui Pestalozzi — rămasă neâmplinită. — Nici sentimentul 

n'a adus vindecarea, după cum nici raţiunea nu putuse îndruma cre- 

şterea tineretului. — Lecuirea prin educaţie presupune un processus 

mai complex şi de durată mai lungă. — Viața nu e geometrie, totuși 

ereditatea începe a fi controlată aritmetic şi îndrumată pe căi din ce 

în ce mai sigure. — Intre concepția pesimistă (Augustin, Luther, Kant) 
'Trilogii 21 

și cea optimistă (Leibniz, Rousseau, Pestalozzi) adevărul e la mijloc , 
mendelismul arată că „eugenia“ e cu putință. — Statul modern poate 
îndruma educaţia prin „Şcoala muncii“. — Voluntarismul e ultima fază 
a inițiativei pedagogice, întemeiată pe analiza biologică şi psichologică 
și istorică a fiecărei mase etnice. 

Rănile pe care le adusese omenirii lunga rătăcire din faza 
magică ar fi trebuit să fie vindecate în mare parte de metoda 
raționalistă. Dar rezultatele la care a ajuns creşterea tineretului 
în direcția aceasta sunt departe de a fi îmbucurătoare. (Cazul 
lui Stuart Mill, Jouifroy, Taine, James, etc., etc. e destul de 
viu în amintirea tuturor pedagogilor. Criticile împotriva învă- 
țământului modern sunt nenumărate, iar unele au sfârşit chiar 
cu blesteme. — Michelet asemăna școala din timpul său cu un 
„asasinat intelectual“.) 

S'ar fi cuvenit să se simtă o îndreptare mai vădită de pe 
urma metodei lui Pestalozzi care a dat și sentimentului locul 
ce i se cuvine în mânuirea sufletului copiilor.  Intelectualiștii, 
dela Socrate până la Herbart, puseseră focul deasupra căldării, 
în loc să-l așeze dedesubt. 

Pestalozzi, urmând pilda lui lisus, aşează elementul afectiv 
la temelia instrucției, înviorează astfel metoda raționalistă și 
intră pe calea cea dreaptă. Insă nici marele educator elvețian 
na mers până la capăt: n'a pășit la creiarea unei instituţii 
speciale pentru alegerea și pregătirea educatorilor tinerimii. 
Totuși, răspunderea lui scade mult, dacă ne gândim la răspun- 
derea și mai mare a Statului și a Universităţii. — Mai trebue 
să ținem apoi seamă și de rolul spiritelor negative. Pentru a 
face bilanţul exact al trecutului, ar trebui să punem la socoteală 
pentru fiecare popor nu numai educatorii, ci și pe Mistificatori, 
adică pe cei care au fost în fiecare epocă izvor de confusie și 
imoralitate. — Lângă „Cartea albă“ a „Invăţătorilor“ cu ade- 
vărat constructivi, trebue să ținem deschisă și o „Carte neagră“, 
unde să fie amintită activitatea destructivă a acelora care, con- 
ştienți ori inconștienţi, au risipit agoniseala altora. — După 
capitolele închinate educaţiei și Educatorului, ar trebui să 
urmeze aci, ca o completare, un capitol destinat Mistificatoru- 
lui :). Deocamdată, ne mărginim însă la partea pozitivă. 

Presupunem că Universitatea va înceta de aci înainte 
complicitatea cu erorile Statului, iar Statul va creia destule 
institute speciale pentru selecționarea și pregătirea unor ade- 
văraţi educatori. Fi-vor măcar acum vindecate rănile moşte- 
nite din epoca cugetării magice și a educației raționaliste ? 

Este vădit că lecuirea nu poate veni de azi pe mâine. 
Educaţia nu e numai o chestie pedagogică, ci şi socială ; ea nu 
priveşte numai pe copii și pe tineri, ci întregul popor.  Pro- 
gramul de muncă este așa dar cu mult mai larg decât cele 
obișnuite în școlile publice, așa cum le-a conceput secolul al 
19-lea. De aci înainte, nu mai poate fi vorba de „școala cărții“ 
pentru copii și tineret, ci de „școala muncii“ pentru întreaga 
naţiune. lar pentru aceasta e nevoie să pornim dela câteva 
premise indiscutabile : 

a) Viaţa nu e geometrie. — Lăsând la o parte toate 
ipotezele cu privire la origina şi evoluţia vieții pe pământ, tre- 
bue să recunoaștem din capul locului un lucru uşor de con- 
statat : viața nu e geometrie. Natura nu se supune exact 
teoriilor. Kepler, într'un moment de entusiasm pentru ştiinţă, 
a spus că însuși Dumnezeu e legat de legile geometriei... Ade- 
vărul e că faptele depășesc toate definițiile și toate formu- 
lele. Sfera, ca noţiune a geometrului, există numai în mintea 
lui ; în natura însă nicio sferă nu corespunde definiției, adică 
nu are toate punctele suprafeţei egal departe de centru. Chiar 
cea mai netedă bilă de fildeș, privită la microscop, pare o față 
scofâlcită. E drept că materia se supune rațiunii teoretice, 
adică științei, dar niciodată fără a lăsa un rest. De aceea, 
natura e în genere mediocră în toate creaţiile ei şi grozav de 
risipitoare. Samănă mult și culege puţin puţin. Miliarde şi 


1) Dreptatea și interesul educaţiei cere să nu trecem cu vederea 
nici păcatele și păcătoşii propriului nostru neam. — De unele scăderi 
ale păturii conducătoare, pomeneşte pe ici, pe colo istoria ; de mişeliile 
celor din gloată (trădătorii lui Horia, ai lui Tudor, Cuza şi alții) nu 
se ține seamă în destul. Chiar în momentul cel mare al întregirii hota- 
relor (1918) și al reorganizării neamului, am cunoscut trădători exem- 
plari, demagogi şi mistificatori tipici — Cine se ocupă de istoria 
educaţiei unei națiuni nu poate să-i treacă cu vederea, după cum me- 
dicii nu pot fi nepăsători față de purtătorii de microbi patogeni. 

miliarde de flori în fiecare primăvară, pentru ca să ajungă 
numai câteva până la maturitatea fructului. Așa e și în latura 
vieții omenești. Mulțimea este mediocră; exemplarele mai 
alese sunt rare — rare de tot. Dar nici haotică nu e viața 
speciei umane. De vreo sută de ani, știm un lucru liniștitor: 
mediocritatea ascultă și ea de anume rânduială. Galton, obser- 
vând însușirile intelectuale ale unui număr mare de indivizi, 
a constatat un fel de simetrie : alături de gloata oamenilor de 
duzină, e un mic număr de indivizi cu însușiri superioare, apoi, 
la cealaltă extremitate, este un număr tot așa de mic de indi- 
vizi cu calități sub nivelul gloatei. — Cu alte cuvinte, spectrul 
biologic și psichologic (împrumutăm imagina asta din fizică) 


dA 


Distribuirea indivizilor după gradul de inteligenţă. 


este cam același la toate neamurile. Curba lui Galton este o 
dovadă că dacă viaţa nu e geometrie, însă nu e nici anarhie. 
In jocul ei liber, natura nu nimereşte structuri psichice supe- 
rioare decât rare ori, iar genii și mai rar; însă tot așa de rar 
nimerește și structuri inferioare. Monştrii sunt și ei extrem 
de rari. — Ca şi geniile, cazurile teratologice sunt o excepție. 

b) Știința poate da-unele norme destul de sigure vieții. — 
După ce Francis Galton (1822—1911) vărul lui Ch. Darwin, a 
descoperit acea curbă, din care rezultă că nicio generație nu 


TRILOGIA ȘCOALEI 325 


răstoarnă structura generaţiei precedente, ci există un element 
ereditar, care păstrează şi la copii raporturile calitative ale 
părinților, au venit alți cercetători care au căutat să lămu- 
rească mai de aproape în ce stă această continuitate. Mendelis- 
mul ne procură azi scheme foarte instructive, care ajută la 
selecţionarea plantelor şi a animalelor în chip din ce în ce mai 
ştiinţific. Avem în față un fel de tabele ca a lui Pitagora, 
după care ştim să „înmulţim“ anume exemplare, eliminând cu 
certitudine „recesivitatea“ adică întoarcerea altora. „Strigoii“ 
de care se temea epoca lui Ibsen pot fi acuma alungaţi pe 
calea pașnică a eugeneticei. Avem adică în mână cheia spre 
a şti după care tipic să organizăm higiena raselor nu numai la 
animalele domestice, dar şi la om. — Biologia devine sub ochii 
noştri temelia biopoliticei. Problema populaţiei începe deci să 
fie privită în chip pozitiv şi sunt ţări în care au ajuns la locuri 
de conducere în stat tocmai specialişti care plănuesc să trateze 
gloata omenească în felul unei turme domestice pe cale de 
selecționare rasială !). De aceea, descoperirile biologilor care 
se silesc a descifra legile eredității încep a avea o însemnătate 
capitală și pentru pedagogi. In toată era creștină, păcatul lui 
Adam și crima lui Cain ne-au urmărit ca un vis rău. Spaima 
de puterea „Necuratului“ ne-a făcut să ajungem de pildă în 
ce priveşte educaţia fizică la chinuirea corpului, iar în latura 
sufletească la niște rătăciri nu se poate mai dureroase. — Luther 
considera pe om ca un fel de făptură tot așa de păcătoasă ca 
şi Diavolul. „Şi la om, ca şi la draci, puterile sufletului au fost 
nu numai stricate prin păcat, zice el, dar cu totul nimicite, așa 
că n'a mai rămas în el decât o rațiune depravată şi o voință 
dușmănoasă, protivnică lui Dumnezeu“ *). 

Azi, visul cel rău e pe cale de a înceta. Mendelismul ne 
arată în chip din ce în ce mai lămurit, că viața fiecărui individ 
atârnă de o anume proporţie între fondul ancestral (în care 


1) Walther Darre a ajuns ministru al imperiului cu menirea de a 
da German:ei o nouă pătură conducătoare (Neuadel aus Blut und Boden.) 

2) Comentar la Epistola către Galateni (din 1535, 1, 55.) — E 
foarte semnificativ pentru caracterizarea poporului românesc împreju- 
rarea că el concepe o perfecționare cosmică atât de înaintată, încât în 
ultima fază, chiar diavolii să ajungă buni spre a fi primiţi şi ei în raiu. 
(TH. FECIORU, Poporul român şi fenomenul religios, Buc. 1939, p. 236.) 

poate intra și ceea ce teologii numesc „păcatul original“) ca 
un capital moștenit dela generațiile anterioare, dar viața mai 
poate atârna şi de talentul original ivit pe calea „mutației“. 
In fața Diavolului de care Luther se apăra cântând din fluer, 
iar uneori asvârlind cu călimara, biologia modernă găseşte 
arme mult mai sigure în metodele „eugenice“, care pot să 
înalțe nivelul biologic și psihic al unui întreg neam. Cerce- 
tările genealogice dovedesc în chip matematic că „schimbarea 
internă a unui popor poate fi considerabilă chiar în 10—12 
generaţii“ 1). Incepem a ne da seama că progresul civilizației 
atârnă de masa populației ; că problema fundamentală a unui 
stat e sporul numeric și ameliorarea biologică a gloatei ; că 
acestea sunt legate de mediu (pământ, climă, etc.) și mai ales 
de muncă și prin urmare de voința şi concepția omului de stat“. 
Perspectivele ce ni se deschid înainte sunt deci imense :, dacă 
munca sporește de ex. de 4 ori, constatăm că produsele pămân- 
tului sunt de 8 ori mai mari, ceea ce atrage după sine sporul 
populației și ridicarea gradului de civilizaţie. Așa dar, cheia 
problemei stă acuma în mâna celor care știu să privească știin- 
țific atât latura socială, cât și latura pedagogică a vieții po- 
porului lor, ţinând mereu seama de structura lui. Despărţind 
elementele slabe de cele puternice și de cele superioare ca 
vitalitate și viață sufletească, putem urmări destul de lămurit 
progresul ori regresul unui neam după anume împrejurări 
ca imigrarea unor elemente favorabile ori defavorabile ș. a. 
Figura de față vorbește dela sine. Vedem (fig. 1) cum începe 
degenerarea, dacă scade natalitatea în gloata sănătoasă a po- 
porului și în pătura cu calități superioare. După 30 de ani 
(fig. II) proporţia elementelor se schimbă considerabil, prin 
Sporirea slăbănogilor. După 60 de ani (fig. III), situația e și 
mai gravă, iar după 90 de ani (fig. IV), degenerarea e com- 
pletă : pătura sănătoasă e subțire de tot, iar indivizii cu calități 
superioare au pierit toţi 2). 


p. 63. 


2) W.F. WINKLER, National- und Sozialbiologie, Leipzig, 1928, 
p. 109. 

c) Viața unui neam atârnă azi mai mult decât totdeauna 
de capacitatea oamenilor săi reprezentativi (bărbaţi de stat, sa- 
vanţi. educatori, etc.). 

Odinioară, când populaţia planetei era foarte rară, unele 
orizonturi erau aproape ermetic închise. Multe formaţiuni et- 


Fig. 1 arată începutul Fig. ]l arată degenera- 
degenerării. rea după 30 de ani. 
Fig. III — după 60 de Fig. IV — după 90 de 
ani. ani. 


| (Elementul superior a dispărut cu totul.) 


"CI Alb = superiori. 
„ES O Liniat = normali. 
Negru = inferiori. 


nice duceau o viaţă izolată, iar evoluția lor biologică, socială și 
culturală era legată numai de împrejurările mediului respectiv 
Faza aceasta a trecut — fără putință de întoarcere. Acuma 
două mii de ani, lumea din orizontul Mediteranei era cu totul 
despărțită de omenirea galbenă din răsăritul Asiei, precum și 
de omenirea neagră din Sudul Saharei. Nu mai vorbim de 
orizontul civilizației mexicane ori peruviene, despărțite de 

restul lumii vechi, și streine chiar unul de altul, — măcar că 
trăiau amândouă pe marele continent american. Abia Co- 
limb, acuma vreo patru secole, a făcut unificarea orizontului 
etnografic şi istoric, dar foarte aproximativ, deoarece până în 
secolul trecut, mijlocul Africei era mai Puțin cunoscut chiar 
decât fața Lunii, iar în ghieţurile Americii boreale, Ross a 
putut găsi o grupă de Eskimoși care socoteau că ei sunt singurii 
oameni de pr fața planetei. Abia deci în timpul nostru, viața 
planetară s'a integrat prin ușurarea comunicațiilor pe uscat, 
pe apă și prin aer, aşa că tot felul de interferenţe etnice sunt 
posibile, iar rezultatul a fost un ritm accelerat în ce privește 
evoluția tuturor ramurilor omenirii. Astăzi neamul (fie mic, 
fie mare) care nu e pregătit de educatori adevărați și condus 
de adevăraţi oameni de stat poate fi măcinat în scurtă vreme. 
Fără higienă etnică, orice popor poate fi grabnic primejduit. — 
Mai mult decât orișicând, atâta prețuește un neam și un stat, 
cât prețuesc oamenii săi reprezentativi și, în locul întâi, omul 
de stat, care își ia rolul de educator al neamului întreg din 
care s'a născut. Cele ce urmează sperăm să dovedească deplin 
această afirmare. 

Am vorbit că educaţia raționalistă n'a dat roadele aştep- 
tate. Din antichitate până azi au stat față în față două con- 
cepții opuse cu privire la firea omenească. Unii au fost pesi- 
miști și sceptici — chiar după ivirea lui lisus. Dela Fer. 
Augustin până la Kant, pesimismul a crescut. Filosoful dela 
KOnigsberg mărturisește fățiș că „dintr'un lemn atât de strâmb, 
ca acela din care e făcut omul, nu poți să cioplești nimic 
drept“ 1). — Alţii (Leibniz, Rousseau, Pestalozzi) s'au arătat 
optimişti, fie că puneau preţ pe latura intelectuală, fie că se 
sprijineau pe sentiment. Herbart credea ca un fanatic în pu- 
terea ideilor. „Copilul care ar fi mai tare decât o instrucție 
solidă, decât o cârmuire consecventă și o disciplină înțelegă- 
toare... ar fi un monstru“, zicea acest tipic reprezentant al 
raționalismului. Metoda sa, sprijinită pe „treptele formale“ 
i se părea ca un fel de iarba fiarelor, care poate descuia 
toate lăcatele. lar dela această concepție intelectualistă a pro- 


1) Aus so krummem Holz, als woraus der Mensch gemacht ist, 
kann nichts ganz Gerades gezimmert werden. 

fesorului care crede că teoremele, axiomele, paradigmele, silo- 
gismele şi alte isme sunt în stare să schimbe capul copiilor, 
nu e decât un pas până la pedagogia polițistă (cu pedepse, note 
rele, etc.) Pasul acela a şi fost făcut, în mai toate țările, iar 
rezultatele le-am văzut. — Ajunşi în pragul secolului al XX-lea, 
trebue să recunoaștem că nu mai poate fi vorba de ceea ce Her- 
bart numea puterea biruitoare a şcoalei (die beugende Kraft), 
dar în acelaşi timp înțelegem acuma și cauza. Curba lui Galton 
ne arată că spectrul intelectual rămâne grosso modo același în 
fiecare generaţie. De altfel, ar fi trebuit să știm măcar de 
la Moliere că un prost „instruit“ nu întrece pe un prost fără 
carte, ba în unele priviri e şi mai prost. In orice caz, răspândi- 
rea învățământului public de o sută şi mai bine de ani n'a putut 
schimba în nicio ţară proporţia celor deştepţi față de a celor 
mijlocii sau proşti. Din punctul acesta de vedere, așa zisa 
luptă în contra analfabetismului este o curată parigorie. Chiar 
cel mai clar raţionament nu poate da deșteptăciune celui in- 
capabil să înțeleagă, nici cel mai generos sentiment nu poate 
face simţitor pe cel incapabil de emoție — oricâte alfabete ar 
învăța.  Bunătatea apostolică a lui Pestalozzi a putut stimula 
doar pe câteva ființe de o firească bunătate din naștere: pe 
soție, pe câteva ţărance și pe câțiva învățători devotați, dar 
n'a împiedecat o clipă pe cei de teapa lui Iuda să-și manifeste 
apucăturile lor. 

In viitor, însă, perspectivele educaţiei vor fi cu mult 
mai favorabile. Incepem a ne da seama că gloata omenească 
poate fi supusă acelorași metode de ameliorare ca şi gloata 
plantelor și animalelor domestice. Cum putem dobândi tipuri 
de grâne tot mai alese, la fel vom putea avea şi grupări ome- 
nești tot mai lipsite de elemente vâtămătoare speciei umane. 
Mendelismul -ne arată că liniile pure sunt sigure. Așa dar, 
fântâna moștenirii primejdioase (recesivitatea elementelor no- 
cive) poate fi secată. Curba lui Galton nu va putea fi desfiin- 
țată. E o lege fundamentală a naturii ca însușirile gloatei să 
varieze în orice specie împrejurul unei linii mediane, adică 
majoritatea să fie totdeauna mijlocie. Oricât de grijnică ar 
fi selecțiunea, lanul de grâu va avea și spice siștave. Dar e 
mare lucru, dacă putem scăpa lanul de neghină și de alte 
buruieni, reducând spaţiul lor vital la minimum. Apoi ne mai 

rămâne ca o speranţă pentru viitor şi perspectiva mutaţiei. 
Factorul acesta incalculabil poate scoate la iveală valori 
neașteptate, iar educaţia in școlile publice va urmări prin anu- 
me metode (teste -ș. a.) să afle cât mai exact locul fiecărui 
copil în seria valorilor generaţiei sale. Putem determina re- 
lativ uşor cine e mijlociu, cine se apropie de nivelul omului 
superior (nu zicem supra-om, fiindcă acest cuvânt a căpătat 
înțelesuri supărătoare) şi cine stă jos de tot (infra-om). Com- 
parând mereu etatea cronologică, cu etatea sufletească a co- 
pilului ; ținând apoi seama de influența glandelor endocrine 
și de alte împrejurări, ne îndrumăm spre o creştere a tine- 
retului, care ne deschide cele mai liniștitoare perspective pen- 
iru viitor. 

Câştigul este vădit: 

Intâi, ne dăm seama în chip numeric cum se înfăţişează 
stratificarea socială a unei mase etnice, la un moment dat. 

Al doilea, eugenia ne arată că blocul unui neam poate fi 
ferit de degenerare şi pus în bune condiţii de desvoltare biolo- 
gică și socială. — Pe ce întemeiem aceste afirmări ? Pe fapte 
necunoscute pedagogilor din trecut : 

1) Ştim pozitiv acum că nu numai cuvântul magic, dar 
nici cel întemeiat pe rațiune nu poate fi o temelie sigură pen- 
tru îndrumarea tineretului. Vorba (fie grăită, fie scrisă, fie 
citită) nu schimbă firea nimănui ; poate adăoga cunoștințele 
cuiva, dar nu poate fi îmbold spre acțiune decât în cazuri 
excepționale. Cuvintele lui Socrate fuseseră auzite de foarte 
mulți Atenieni. Silogismele sale impuseseră anume concluzii 
chiar adversarilor săi. 

Cunoșştinţa singură nu poate însă naște acțiune, după cum 
teoria oxigenului nu poate ajuta respiraţia celui lipsit de 
oxigen. 

2. Ştim apoi că chiar fapta, pornită din rațiune și spriji- 
nită pe sentiment, adică exemplul dat altora nu e chezășie de în- 
drumare. — Cazul cel mai caracteristic este tot al lui Socrate 
şi al lui lisus. Filosoful atenian, atât în viața privată, cât și 
în viaţa publică fusese o podoabă. Ca soldat, în războiu, și ca 
cetățean în agora, fusese un adevărat model. Cât despre Iisus 
e de prisos să mai stăruim. Nu numai fariseii și politicianii 
evrei, dar chiar discipolii s'au dovedit sterpi la faptă. Unul 

l-a vândut, iar ceilalți, în clipa cea grea, l-au părăsit în chipul 
cel mai rușinos. (Petru s'a și lepădat, jurându-se că nici nu-l 
cunoaște.) De sigur, exemplul faptei nu este totdeauna lipsit 
de rezultate : pe cei buni, pilda faptei frumoase îi face și mai 
buni ; pe cei mediocri îi poate îndemna în oarecare măsură să 
ajungă ceva mai bunișori ; dar pe cei răi, tot răi îi lasă. 

Concluzie : nici cuvântul (şi deci ideea), nici raționamen- 
tul, nici sentimentul și nici chiar fapta nu e un mijloc sigur de 
ameliorare sufletească și socială. Socrate şi Pestalozzi — fără 
să mai amintim pe lisus — le-au avut pe tustrele, totuşi izvorul 
răului nu e nici azi secat în omenire, iar educaţia tineretului 
a ajuns până sub ochii noștri la rezultatele pe care le-am 
înșirat. 

A sosit deci timpul să lărgim cadrul problemei. După 
cum am spus, educaţia nu privește numai tineretul, ci întreaga 
masă etnică. Ceea ce numim „școală“ e un simplu mijloc de 
pipăire, adică de selecționare și un început de pregătire pen- 
tru viaţă, iar educaţia în sensul larg al cuvântului, potrivit de- 
finiției dată mai sus, trebue să cuprindă întreaga viaţă a in- 
dividului și a blocului etnic din care face el parte, ţinând sea- 
ma de următoarele premise etnografice : 

1. Munca cu uneltele l-a făcut pe om ceea ce este, ri- 
dicându-l peste nivelul animalităţii. — Munca e și azi destinul 
cel mai firesc al omenirii, dacă nu vrea să se coboare din nou 
în rândul celorlalte animale. 

2. Dar munca omenească, spre deosebire de activitatea 
animalică instinctivă, este mult mai obositoare. Ea cere o 
atenţie încordată și deci o consumare de energie cerebrală cu 
mult mai mare. E și firesc, deoarece „organele artificiale“ 
(uneltele) nu ascultă cu aceeași repeziciune, ca cele naturale 
(membrele). Urmarea e că munca nu-i tocmai plăcută. — 
Sălbaticii nu muncesc aproape nimic peste ceea ce e nevoie 
spre a astâmpăra foamea, setea și alte trebuințe organice. Cu 
plăcere muncesc numai indivizii cei mai bine înzestrați, aşa că 
munca lor devine creatoare și deci le stimulează puterile 
atât fizice, cât şi cele sufletești. Iar gloata — și mai ales 
partea ei inferioară (infra-oamenii) — nu simte plăcerea de a 
munci și n'are de multe ori nici măcar prevederea nevoilor 
celor mai elementare. 

De aci rezultă însă o concluzie de cea mai mare însem- 
nătate faţă de educaţia oricărei gloate omeneşti. 

Fiindcă de o sută şi ceva de ani, de când munca omenea- 
scă a trecut dela unelte mișcate prin forța musculară, la mașini 
mânate de puteri enorme (abur, electricitate, etc.), populaţia 
planetei sa îndoit şi sporeşte ca niciodată în trecut, lupta 
pentru spațiul planetar este mai intensă decât orișicând. Pen- 
tru a-şi asigura prin urmare așa numitul „spaţiu vital“, unele 
națiuni au pus înainte o formulă nouă : războiu total, adică nu 
numai înfrângerea armatei adversarului, ci și nimicirea între- 
gii lui populaţii, spre a-i lua în stăpânire pământul. — E vădit 
aşa dar că numai acele neamuri vor putea rezista concurenţei 
internaţionale, care vor ști să organizeze cât mai ştiinţific 
munca lor de adaptare la mediul geograţic ; populaţia lor cată 
să fie cât mai sănătoasă, cât mai deasă (spre a nu lăsa loc de 
înfiltrare streinilor) şi cât mai capabilă de apărare în contra 
agresiunii vecinilor, desprețuitori față de toate îngrădirile 
Dreptului internațional. 

Educaţia unui neam a căpătat deci sub ochii noștri un 
caracter nou : prin munca cu uneltele ne-am ridicat ; tot munca 
cu unelte ne mai poate scăpa de nimicire. Izolarea nu mai-e 
cu putinţă. După faza continentală, când omenirea era încă 
împărțită în cuiburi răsleţe de civilizație și de cultură, a în- 
ceput faza oceanică a omenirii (Columb, 1492), iar istoria a 
ajuns universală. In sfârşit, după 1900, aviația ne-a înlesnit 
faza atmosferică, aşa că planeta întreagă a ajuns acum o sin- 
gură piaţă din punct de vedere economic, și un singur orga- 
nism geopolitic. (Deocamdată, înnoirea se simte destul de viu 
numai în puţine manifestări: poștă, telegraf, radio, convenții 
sanitare spre a lupta în contra holerei, ciumei, etc.) 

Tehnica e mai mult decât orișicând signatura vieții ome- 
nești, iar asta presupune în fiecare națiune mobilizarea tuturor 
energiilor de muncă. Chiar şi cei mai zăbavnici trebue să 
ajungă la o muncă intensă. — Neamul cel mai înzestrat din 
punct de vedere intelectual, dacă nu va ţine pasul cu munca 
tehnică a epocii care ne-a adus la o concurență a „tuturor 
contra tuturor“ (bellum omnium contra omnes) e amenințat 
cu pieirea. Și tocmai aci se ivește în plină lumină rolul $coa- 
lei, ca instituție de stat, pentru cercetarea exactă și pregătirea 

cât mai grabnică a tuturor locuitorilor unei ţări spre o muncă 
în adevăr superioară celei din trecut. 

Singura formulă valabilă pentru cine își dă seama de ca- 
racterele epocii în care am intrat e aceasta: alt regim de 
muncă şi altă creștere, prin școala muncii. — Nu mai stă în 
mâna nimănui să aleagă mult, ci trebue să meargă iute, ase- 
meni acelui care a intrat pe un pod așezat peste un torent 
umflat de ploi: cine nu ţine pasul cu gloata care îl împinge 
din urmă, acela nu se poate nici opri, nici întoarce, ci este 
aruncat în valuri. 

Aşa dar, concluzia e clară: reală, autonomie sufletească 
şi prin urmare destulă inițiativă spontană nu pot avea decât 
exemplarele superioare ale fiecărei generaţii. Acestea tre- 
buesc aflate repede și ajutate spre a se manifesta cât mai de- 
plin potrivit talentului ori geniului cu care sau născut. In 
rândul acestora, vom găsi pe marii muncitori: plugari, ne- 
gustori, meseriași, cărturari, artiști, etc. Toţi aceștia muncesc 
cu plăcere, având răsplata în chiar bucuria creaţiei lor origi- 
nale. — Tot aci intră şi marele talente etice : oamenii care au 
atâta simţ de armonie, încât tind să facă din viața lor un fel 
de operă de artă, lucrând așa încât „maxima voinţei lor să 
poată fi principiu de legiferare pentru toți“. — Faţă de aceştia, 
educatorul rămâne mai mult în umbră, așteptând... 

In rândul al doilea, stă gloata mediocrilor cu nenumăra- 
tele lor nuanţe și a inteligenţelor inferioare. — Pentru a-şi 
da și copilul mijlociu toată măsura puterii, el are nevoie de 
îndemn deosebit şi de oarecare disciplinare din partea cuiva, — 
mai ales cei care au un grad mic de spontaneitate (voinţă) 
Acestora trebue să li se îmbogăţească mintea (inteligenţa) şi 
să li se înnobileze sentimentele. Aci e rolul cel mare al „edu- 
catorului“ și al „omului de stat“* — vrednic de acest nume, 
ca sprijinitor al educatorilor. Aci trebue şcoala muncii să dea 
la iveală roadele ei cele mai însemnate, arătând din timp fie- 
cărui ins munca cea mai potrivită cu însușirile lui individuale, 
şi pregătindu-l din timp să atingă cel mai înalt coeficient de 


productivitate. 
In rândul din urmă, stau apoi cei cu slabă înzestrare, 
adică elementul infra-uman al societății. — Mai ales pentru 


aceștia, școala muncii este singurul leac sigur. In ce înțeles? 

Mai întâi, în sensul preventiv. Legile civile consideră „Munca 
silnică“ drept unicul chip de îndreptare al făcătorilor de rele, 
în țările unde nu e pedeapsa cu moarte (socotită și aceasta ca 
mijloc de a înfricoșa, adică de a întrâna pe cei cu aplecări prea 
rele). Fără să intrăm în amănunte, putem afirma că metoda 
aceasta e greşită din capul locului. Mult mai sigură este 
„munca preventivă“. Chiar cel mai nărăvaș animal, dacă este 
înjugat ori înhămat cum se cade și silit să împlinească o lu- 
crare oarecare, împreună cu alte animale îmblânzite, se dă, 
cum se zice, „pe brazdă“. La fel şi cu omul. Indivizii pasivi 
sau cu rele înclinări pot fi scăpaţi de lunecare în greșeli, dacă 
sunt încadraţi într'o muncă colectivă, cu priveghere cuvenită 
în astfel de cazuri. O astfel de muncă este de două ori bine- 
făcătoare : întâi, fiindcă previne răul, deoarece muncitorul fiind 
ccupat nu mai are timp să se gândească la blestemății ; apoi 
este chiar educativă: muncind și producând ceva, lucrătorul 
are mulțumriea de a constata capacitatea sa de a produce și el 
ceva, iar roadele muncii ajutându-i traiul personal, îl scapă de 
ispita de a-și agonisi viața pe căi osândite de lege. Munca bine 
împlinită e urmată de o satisfacție care dă individului o idee 
mai bună despre sine, când îndemânarea la lucru crește. Pe 
calea aceasta egoismul e potolit, înclinările rele sunt tempe- 
rate ori chiar anulate. — După cum prin „dresaj“, chiar ani- 
malele sălbatice pot ajunge folositoare, tot aşa munca, atât 
în rolul ei preventiv, cât și în rolul pozitiv (agonisirea mijloa- 
celor de traiu) poate fi o metodă în adevăr rodnică pentru în- 
drumarea gloatei. 

Așa dar, școala modernă, vrând-nevrând, este și trebue 
să fie o vastă pepinieră de muncitori. In concepția socială de 
azi, individul fără muncă este un non-sens. Orice comunitate 
de muncă este o școală și orice școală — în marginile pu- 
tinței — potrivit cu etatea — trebue să tindă a pregăti pe tineri 
în vederea unei comunități de muncă, lăsând o sferă din 
ce în ce mai largă de inițiativă personală, numai celor cu 
voința autonomă, dovedită prin fapte concrete. 

Aceasta e concluzia pe care o impune analiza nepărtini- 
toare a civilizației și culturii omenești pe toată fața pămân- 
tului. — Magismul e fals, raționalismul e sterp, iar concepția 
pesimistă, ca și cea optimistă sunt deopotrivă de iluzorii. 

Pentru optimişti, omul e bun din fire, iar lumea aceasta e cea 
mai bună dintre toate lumile posibile. De aceea, pentru Leibniz, 
şcoala era atotputernică : Daţi-mi şcoala și schimb... Pentru 
pesimiști, renunţarea e singura scăpare : omul e rău din fire ; 
e un lemn atât de strâmb, încât oricât l-ai ciopli şi l-ai gelui, 
nu poți scoate din el ceva în adevăr drept (Kant). 

Dar adevărul, așa cum ni-l arată etnografia în toate 
grupările omenești, stă la mijloc: ființa omenească este un 
amestec variabil de bine și de rău, începând cu înclinările 
sale ereditare. Selecţiunea ştiinţifică poate ameliora gloata 
din punct de vedere somatic, iar cu timpul, prin metode eu- 
genice, e probabil să ridicăm și nivelul vieţii psichice. Deo- 
camdată, talentul este un accident; el nu e obligator, după 
cum nu e obligatoare frumuseţea plastică, coloarea ochilor, 
etc... Este însă ceva obligator şi de aceea se poate cere 
orișicui, fiindcă este însușirea cea mai veche a speciei noa- 
stre : e deprinderea de a munci. Munca este tot atât de obli- 
gatoare pentru homo sapiens, ca și respirarea aerului ori cir- 
culaţia sângelui, dacă nu vrea să piară ori să cadă iarăşi la 
nivelul animalităţii sălbatice. — „Școala muncii“ a fost școala 
primordială a întregii specii omenești și e singura condiție de 
a putea păstra mai departe însușirea de om — omenia. 

„Munca selectivă“ în școală şi „puterea selectivă“ în 
stat, acestea sunt adevăratele temelii ale unei vieți sociale pe 
cale de progres. 

In adevăr, educația e pe cale să capete chiar sub ochii 
noștri un aspect cu totul nou. Timp de aproape două secole, 
individualismul a fost la apogeu. Unele opere purtau ca titlu 
formula : Individul contra Statului! După ce revoluţia fran- 
ceză proclamase „Drepturile Omului“, un mare val de inter- 
naționalism cuprinsese sufletul multor cărturari ; și unii se 
socoteau de pe acum cetățeni ai universului... Desvoltarea 
eului individual părea suprema țintă a educației. 

Marea revoluţie tehnică, pe care am amintit-o mai sus, 
a schimbat cu totul normele vieții omenești. Mașina a ajuns 
mai puternică decât omul. Capacitatea de producție am văzut 
că e azi mai mare decât capacitatea de distribuire şi de consu- 
mare. Concurența mondială are acum un caracter anarhic, 
iar Națiunea care nu-și sporește și nu-și raționalizează munca 

este, fără doar şi poate, învinsă de altele. Iată de ce, educa- 
ţia e silită să ţină seamă mai mult decât orişicând de intere- 
sele generale ale naţiunii și ale statului care o reprezintă. Mai 
mult decât orișicând, educaţia e o mare problemă de stat Și 
anume cea dintâi preocupare a omului de stat. 

Pe temeiul biologiei, ne dăm seama că cea dintâi putere 
în stat este puterea selectivă 1), fiindcă de ea atârnă cea le- 
gislativă, judecătorească şi executivă. Iar rolul puterii selec- 
tive e acesta: cu ajutorul școalei, să așeze în toate direcţiile 
de manifestare socială pe indivizii cei mai înzestrați. Așa dar, 
Individul „pentru“ Stat și pentru „Națiune“ — tocmai o for- 
mulă contrară celei individualiste. „Omul de stat“ și „Școala“ 
e azi cea dintâi speranţă mai pipăită ca să ajungem la raționali- 
zare spre a învinge anarhia în care ne-a aruncat deslănțuirea 
puterilor titanice ale mașinii. Am putea zice aforistic: sin- 
gură căpetenia bună mai poate azi ameliora gloata ; iar o ca- 
petenie rea poate, din contra, să înrăutățească fără putință 
de lecuire gloata unui întreg popor. — „Om de stat“ și „educa- 
tor al naţiunii“ sunt azi noțiuni aproape identice. 

Aci, să ne fie permisă o parenteză: Se zice de obiceiu 
că un popor are în fiecare epocă cârmuitorii pe care îi me- 
rită. — Nu știm ce grad de generalitate sar putea acorda 
acestui aforism pentru trecut. In prezent însă, el e cu totul 
problematic. Odinioară, de bine de rău, selecțiunea se putea 
face pe o mare suprafață socială ; valorile eminente puteau 
ieși mai ușor la iveală. Cutare plugar era chemat dela brazdă 
în fruntea Romei ; robia n'a împiedecat pe Epictet să fie filo- 
sof... iar putrezeciunea socială, în epocile de cădere, putea fi 
măturată prin răscoala celor energici şi cinstiți. Azi însă, 
tehnica modernă (tank, tun, mitralieră, gaze toxice, avion, te- 
legraf, telefon, etc.), dă celui care a pus mâna pe cârmă — 
chiar fără merit — atâta putere, încât el poate ţinea sub cea 
mai cumplită tiranie o gloată de milioane, înlocuind prin bu- 
nul său plac selecțiunea naturală a valorilor. Azi, nu numai 
că nu-i adevărată afirmarea că un popor are tocmai oamenii 
pe care îi merită, dar e adevărat altceva: cel care e la cârmă 


1) Revista „Parlamentul“ (1932—9.) 

poate sili chiar un popor vrednic să ducă o viață nevrednică. 
Și invers: ajutat de ştiinţă și de tehnica modernă, un mare geniu 
social poate schimba în scurtă vreme ritmul vieții unui întreg 
popor. — Un om de stat poate modifica prin măsuri eugenice 
însuși fondul ereditar al neamului său și poate deveni cel 

tatul examinării școlarilor în legătură cu rangul social al pă- 
rinților :). Dar din ea se poate vedea ușor că aci sunt ame- 
stecaţi la un loc factori care ar trebui calculaţi a parte. — 
Un copil mediocru, pus în bune condiții de muncă, poate să 
capete note mai mari decât altul mai inteligent, dar strâmto- 
rat. Prin urmare, ar fi o eroare să se creadă că media capa- 
cității copiilor e proporțională cu rangul social al părinţilor... 
Faptele studiate până azi sunt încă prea complexe, iar omul 
de stat trebue să fie atent la mulţi factori, — mai ales când 


1) H. W. SIEMENS, Vererbungslehre, Rassenhygiene und Be- 
vOlkerungs politik, Munchen 1930, p. 10. 

o țară are între hotarele ei și elemente alogene. — Omul 
de stat, ca educator al naţiunii sale, trebue să se sprijine pe 
biologie, antropogeografie, etnografie, istorie, economie poli- 
tică, sociologie și tot ceea ce știința îi pune la îndemână spre 
a înţelege structura și evoluţia poporului pe care îl câr- 
muește. De unde secolul al 19-lea a început cu formuia opti- 
mistă : învăţământ public şi obligator, deoarece „omul a ieşit 
bun din mânile Creatorului“ (Rousseau), secolul al 20-lea, ți- 
nând socoteală de însușirile bune și rele ale unei mase etnice, 
pune înainte altă formulă: școală pentru toți, dar înaintare 
spre învățământul superior numai a acelor înzestrați şi anume 
din familiile care au cel puţin trei copii, adică au dat dovadă 
de vitalitate și de însușiri morale 1). — Firește, metodele nu 
sunt deplin fixate. Dar un lucru e din ce în ce mai vădit: 
Leacul rănilor din trecut nu poate fi decât o selecțiune siste- 
matică a tineretului, întemeiată pe criterii științifice și verifi- 
cată după criteriul muncii, cel mai doveditor dintre toate. 
„Școala muncii“ nu este o formulă de ocazie, ci este corolarul 
inevitabil al celui care privește cu luare aminte datele etno- 
grafice privitoare la civilizația și cultura tuturor ramurilor 
omenirii. 

Concluzie : Privind numai desvoltarea individului, în tri- 
logia învățământului, valoarea cea mai înaltă este educatorul, 
aşa cum l-am definit mai sus. Când e vorba însă -de 
gloata unui popor, ţinând seamă de transformările atât de 
complicate, în care se află azi toată omenirea civilizată, 
alături de inițiativa educatorului trebue să punem autoritatea 
statului, reprezentată prin „omul de stat“. Un popor nu tre- 
bue privit numai ca o gloată legată de sol, de climă și de alte 
împrejurări ale mediului geografic, ci e înainte de toate o 
masă biologică, o formaţie etnografică și istorică. Nu mediul, 
ci ereditatea e faptul capital și voința de a trăi, pe care n'o 
poate măsura destul de exact și n'o poate îndruma decât 
omul de stat. — Pestalozzi, cu toată viața sa de misionar și 
nemărginita sa iubire de oameni, n'a fost în stare să ridice po- 
porul elveţian, după cum nici înțelepciunea lui Socrate nu 


1) M. STAEMLER, Rassenpflege im v6lkischen Staat, Miinchen, 
1933, p. 116. 

mântuise pe Atenieni. Pentru indrumarea câtorva, poate fi in- 
destulător şi un singur educator. Pentru modelarea unui 
neam întreg e nevoie de mai mult: de voința statului, adică 
de omul de stat, singurul care poate să dea impuls și celor 
lipsiți de autonomia voinţei. Pe lângă rațiune și sentiment, 
pedagogia viitorului trebue să “ţină socoteală și de voinţă, 
adică să fie „totalitară“, dar nu cum înţeleg acest cuvânt cei 
care confundă pedagogia cu politica. Deosebirea este consi- 
derabilă : Cei luaţi de valul unei anume politici pleacă dela 
această premisă : „Realitatea pedagogică este o  prefacere 
etică... pe care mo putem analiza, deoarece nu poate îi deter- 
minată prin nicio categorie a cunoaşterii“ 1). — Faţă de acest 
nihilism pedagogic, noi socotim din contra că analiza e cu pu- 
tință.  Etnopedagogia, întemeiată nu numai pe psichologie, 
dar şi pe alte ramuri ale ştiinţei (antropologie, etnografie, 
etnologie, istorie, antropogeografie, etc.), pleacă dela anume 
categorii pentru a descifra evoluţia atât materială, cât şi cul- 
turală a fiecărui popor. 

Apoi mai e o deosebire: pedagogia totalitară însem- 
nează o abdicare deplină în fața puterii statului. „Intelectua- 
lui, tipul cel mai înalt al pedagogiei idealiste, este acuma, zic 
totalitarii, înlocuit prin tipul soldatului“ ! — Pentru noi, abdi- 
carea aceasta e cu neputinţă. Credem că este posibil și ne- 
cesar să completăm munca lui Pestalozzi cu privire la gloată 
în sensul mai sus arătat. Dar să punem sub tutelă și pe cei 
care n'au nevoie este o eroare și o pagubă. — Dimpotrivă, în 
faza în care a ajuns azi desvoltarea omenirii, selecțiunea con- 
trolată necontenit prin „școala muncii“ în sensul larg al cu- 
vântului, ni se pare mijlocul cel mai sigur pentru a înlătura 
erorile trecutului. Iar treptele pe care le-a străbătut edu- 
cația speciei omenești până azi, prezintă următoarea progre- 
siune ascendentă : 

1. Magismul — un labirint fără fir conducător, dacă 
n'ar fi venit în ajutor empiria muncii cu uneltele, din ce în 


ce mai variată. 


1) E. GRISEBACH, Gegenwart, 1928, p. 117, 128, 419, 432 (Cf. 
P. Petersen, Pădagogik der Gegenwart, Berlin, 1937, p. 122.) 

2. Raționalismul — întemeiaț pe credința în rațiune, 
care a sfârșit cu un impas (hiatus irrationalis). 

3. Sentimentalismul — adică educaţia sprijinită nu nu- 
mai pe rațiune, dar și pe „iubirea aproapelui“, ducând şi 
aceasta la rezultate slabe, deoarece educatorii de mare vocație 
sunt rari, iar selecțiunea nu. s'a îngrijit până azi în destul 
să descopere și să cultive talentele eţice pentru formarea pe- 
dagogilor. 

4. Voluntarismul — faza Științifică, în care „puterea 
selectivă“* este temelia vieții neamului și a statului, iar omul 
de stat, ca educatorul cel mai înalt al națiunii, înlesnește 
ierarhizarea cea mai dreaptă a tuturor valorilor generaţiei 
sale, îndemnându-le pe toate spre muncă, prin „școala 
muncii“, atât individuale, cât şi sociale, — până și pe indi- 
vizii lipsiți de autonomie sufletească. Republica lui Plato și 
Politica lui Aristotel erau construcții în care se oglindea o so- 
cietate întemeiată pe sclavie şi lipsită de noţiunea dinamică 
a progresului. Educația modernă, sprijinită pe  selecțiune 
(mendelism, eugenie, etc.) ni se înfățișează ca începutul unei 
baze de nestăvilit progres al speciei omenești, în munca ei de 
adaptare la mediul planetar. 1) 

Cuprinzând acuma, într'o singură privire, cele înşirate 
până aici despre trilogia școalei, putem afirma următoarele : 

Belferul este robul memoriei : vorbe ştie, vorbe spune, 
iar dela alții tot vorbe cere. 


I) In ce priveşte perspectivele asupra viitorului speciei umane, 
în starea actuală a ştiinţei orice profeție este iluzorie. — Un bioluoz cu 
dispoziţie spre filosofare a exprimat de curând această părere: „Sar 
putea ca substanţa ereditară să fi ajuns la o stare de echilibru, în care 
să nu mai fie cu putinţă decât schimbări fâră însemnătate“ și deci 
progrese iarăși neînsemnate... — Privind cu neincredere „elanul vital“ 
şi alte entelechii, biologul ne sfătuește să nu punem temeiu pe „lumina 
întunecată“ (Pobscure clarte) pe care ne-o trimite metafizica. (J. RO- 
STAND, tiecredite et racisme, Paris 1939, p. 119). Precauţiunea biologului 
faţa de Bergson și alţi filosofi asemănători ne aduce aminte de sila 
pe care o simțea acuma o sută de ani Alex. Humboldt față de „satur- 
naliile metafizicei“ meprezentată prin Hegel şi alte spirite speculative. 
Totuşi, nu-i mai puțin adevărat că scepticismul biologului, nu-i la urma 
urmei, decât o atitudime ipotet:că, de același fel cu optimismul berg- 
sonian. — Cât timp, procesul biologic și biogeografic ne arată o vădită 
ascensiune u speciei homo sapiens, pedagogul are cele mai bune te- 
meiuri să lucreze cu credință într'un progres quasi nelimitat. 


_ 


— 

Profesorul — în sensul bun al cuvântului — e omul ra- 
ționamentului : judecă şi învață şi pe alţii să judece ; de aceea, 
el cere nu numai memorizarea faptelor și a ideilor, ci şi cântă- 
rirea ior cu de-amănuntul. Dar dacă se mărginește numai la 
atâta, adică desvoltă numai inteligența tinerilor, el le trun- 
chează viaţa și prin urmare îi depărtează de traiul omenesc 
normal. 

Educatorul, din contra, preţuește cum se cuvine şi sen- 
timentul, și voinţa.  Emotivitatea sa puternică pune în mișcare 
și pe alții. El tinde să realizeze un ideal intelectual, etic și este- 
tic nu numai pentru sine, ci şi pentru cei încredinţaţi îngrijirii 
sale. Este, așa dar, ceva mai mult decât un profesor. Cuge- 
tare ageră poate avea şi o ființă apatică, dar îndrumarea reală 
în căile vieţii nu poate veni decât dela un suflet cald şi armo- 
nios, care, pe lângă luciditatea raționamentului, mai are și căl- 
dura emotivităţii şi hotărîrea voinţei ce impinge spre faptă. 

lată, de pildă, ce mărturisește în privirea aceasta, nu 
vreun literat, ci un om de ştiinţă exactă. Plecat în tinerețe 
dela studiul matematicei, ajuns apoi mare geolog, el se opreşte 
spre sfârşitul carierei sale la această concluzie : taina muncii 
creatoare „este simțirea, fără de care nu isprăvești nimic în 
viață ; este emoția, adică scânteia fără ajutorul căreia nicio 
lampă nu se aprinde ; e pasiunea de a înţelege şi totdeodată 
gustul ideilor generale, precum și obișnuința de a cerne pro- 
priile tale cugetări prin ciurul criticei celei mai aspre“ (PIERRE 
TERMIER). Profesioniști onorabili pot fi mulţi, zice el, dar 
maestru adevărat nu poate fi decât educatorul care dă tine- 
rilor „ceva direct, tainic şi personal, adică un chip de a privi 
şi stăpâni ştiinţa ; o atitudine moraiă, care se manifestă oriunde 
— chiar prin simpla prezență“ a maestrului. — Cel care scria 
aceste cuvinte își descria, fără să observe, propria sa per- 
sonalitate. Geologul Termier era o fire profund etică. Ca ma- 
tematic, in anii tineri, stătuse în fruntea camarazilor săi; ca 
geolog şi morfolog era ascultat de toți colaboratorii la harta 
Franței și prețuit mult de Ed. Suess, autorul vestitei sinteze 

Antliz der Erde. Totuşi, bătrânul savant nu găsea nepotrivit 
cu celebritatea ştiinţifică să dea lecţii de aritmetică şi ortogra- 
fie copilașilor sărmani din suburbia sa. — Ca și Pestalozzi, el 
nu lăsa pe nimeni neîmpărtăşit din dragostea sa de aproapele. 

De unde urmează pentru orișicine, că cea mai înaltă po- 
tenţă socială este educatorul. Iar când zicem educator, nu ne 
gândim numai la ceea ce se petrece între zidurile școlilor, ci 
şi mai departe. 

Educator este pedagogul închinat tineretului, dacă îm- 
plineşte însușirile arătate mai sus. 

Educator e preotul cu simţire creștină, adică cel care 
poate sta pildă de viață atât pentru cei mici, cât şi pentru 
cei mari. 

Educator e magistratul — conștiința cea mai curată a so- 
cietăţii, oglinda cea mai limpede pentru toate cunoștințele tul- 
buri, dând fiecăruia partea de dreptate ce i se cuvine. 

Educator este medicul-misionar, care îngrijește de cei ce 
sufer, fără a se gândi la „arginţi“, și în deosebi acela care ia 
măsurile cuvenite pentru înnobilarea trupească și sufletească 
a neamului său. 

Educator este ostașul care trăiește cu gândul nu numai ia 
pregătirea tehnică, ci şi la modelarea sufletească a luptătorului 
pentru apărarea fiinţei neamului, pe care îl privește cu simţi- 
rea de respectul religios a mareșalului 'Turenne, „soldatul cre- 
ştin ”, — viteaz și sfânt în același timp. 

Educator, în sfârșit, e omul de stat, mintea cea mai cu- 
prinzătoare a unui neam, capabilă să imbrățișeze destinele lui 
până dincolo de zarea secolelor şi să le îndrumeze pe calea cea 
mai nimerită. 

intr'un cuvânt: educatorul este puterea socială cea mai de 
preţ. El este talentul etic superlativ, după cum Savantul şi 
artistul ating culmea în Știință şi Artă 1). 


1) Din nenorocire, educaţia este încă şi azi abia la începutul dru- 
mului. Când numără cineva câte observări sunţ necesare pentru stu- 
diul copilului şi pentru a înțelege ceea ce numim „caracter“, își qă 
seama că Tipologia e încă în faşă. Până ce vom ajunge să descifrăm 
ceea ce Kiages numește „Tektonic des Charakters“ şi să dăm tineretului 
o creștere în adevăr ştiinţifică e o cale lungă — lungă de tot. — Ur- 
mașii noștri vor privi clasificările caracterologiei de azi, cum privim noi 
la clasificarea plantelor în epoca lui Dioscoride. 

Cu atâta e mai regretabilă greşala Statului și a Universităţii că 
nu și-au dat seama din timp de nevoia „educării educatorilor“ în insti- 
tuţii speciale și de cercetări cât mai grabnice în latura psichologiei și 
a tuturor ramurilor de ştiinţă legate de problema educaţiei. (Vezi între 

altele: ROBERT REIGBERT, Ausdruckspsychologie und praktische- 
Pădagogik, Weimar, 1927, p. 97.) 

E drept că reformele școlare sunt din ce în ce mai numeroase în 
toate ţările (pag. 315) Ele seamănă însă cu repararea unor case, pe 
care stăpânii lo- nau curajul să le înroiască după un plan sistematic, 
ci numai le cârpese cum pot, măcar că zidurile sunt crăpate şi măcinate 
de igrasie. Unul astupă o fereastră, altul sparge un zid, spre a face o 
ușă între două camere ; al treilea construește o scară nouă spre a lega 
două etaje, sau se mângâe cu ideea copilăroasă că a făcut cine știe ce 
ispravă, văpsind faţada cu una sau alta din colorile la modă : realism, 
modernism, clasicism, „rhetorique'“, filosofie, înființare ori desființare de 
hacaluureat şi de al-de astea. 

Realitatea e însă aceea pe care am văzut-o: nici după grozava 
experiență a războiului mondial, nu ne-am ostenit să determinăm exact 


măcar scopul fiecărei trepte de învăţământ. — Unii au pus până şi 
în şcoala primară ca ţintă tot „cultura generală“ ! (Reforma școlară din 
România, în 1924.) — Eroarea a fost arătată la timp, dar abia acuma 


începe a se deprinde lumea cu ideea că numai alături de educaţia muncii 
care îndreaptă spre o profesiune se poate căpăta ceea ce numim, cul- 
tură generală“. Alţii s'au amăgit schimbând mereu etichetele învățămân- 
tului secundar : teoretic (modern, real, clasic) și tehnic (industrial, co- 
mercial, agricol, etc.), dar rămânând departe de orice rezultat practic. 
Cât priveşte învățământul superior, universitățile continuă şi azi să se 
asemene cu magazinele „Universale“, unde tinerii cearcă să cumpere 
de toate, alegându-se la urmă doar cu diploma. — In România, în deo- 
sebi, au fost „multe cazuri de incoherenţă“. „Publicistica noastră cul- 
turală seamănă ca o găină care râcâie pe grămada problemelor, ciu- 
gulind cu satisfacţie câte un bob răsleț“ (ȘTEFAN BÂRSĂNESCU, Po- 
litica culturii, laşi 1937, p. XI, p. 344), iar rezultatule o situaţie dure- 
roasă pentru tineret, umilitosre pentru şcoală şi foarte gravă pentru so- 
cietate. In unele ţări, numărul delicvenţilor minori sa îndoit în cei din 
urmă zece ani, ceea ce însemnează că tineretul e îndrumat mai rău şi 
decât în trecut. Proliferarea quasi-canceroasă a învăţământului haotic 
nu putea dvce decât la anarhie. 

E timpul deci să facem suma experienţei din trecut și să pornim 
pe alte căi: 

1. Mai întâi, vechea greșală a Statului de a mai cere universităţii 
profesionişti trebue să înceteze. (Indrumarea profesioniştilor spre poli- 
tehnică e semn de însănătoșşire.) 

2) Educatorii de toate categoriile trebue să fie pregătiţi în insti- 
tuţii speciale, cu alte programe şi alţi profesori decât ai universităţii. — 
Infiinţarea şcolilor normale superioare e o dovadă de îndreptare. 

3) 'Tineretul trebue ferit ca de molimă, de orice atingere cu spi- 
ritele false — oricare ar fi genul şi gradul de infirmitate intelectuală al 
„mistificatorilor':. (De măsurile profilactice va fi vorba mai pe larg.) 
Deocamdată : 

De belferi nu ne mai temem ; ei sunt pe isprăvite. 

Profesorii — care nu-s decât profesori — vor deveni tot mai rari. 

Educatorii însă vor lua peste tot locul elementelor improprii. In 
toate ţările bime cârmuite, şcoala va trebui să plece dela realitățile et- 
nice şi să fie mai întâi o integrare in naţiune. Un neam poate trăi la 
urma urmei şi fără alfabet — istoria e martoră ; dar fără sănătate biolo- 
gică şi fără sănătate sufletească o nație nu poate dura. Și tocma: aci 
a stat vina cea grea a şcolii falimentare de până azi (Payot). — Abia 
„educaţia educatorilor“ ne va îndruma pe calea cea dreaptă, apoi verifi- 
carea necurmată a rezultatelor prin „şcoala muncii”. 

BĂRBATULUI DE STAT 
CARE VA ÎNLĂTURA GUNOAIELE 
ADUSE DE VENETICI, ÎNCEPÂND CU 
BARBARII EVULUI-MEDIU ŞI TER- 
MINÂND CU BARBARII MODERNI, 
PLAGA CEA MAI GREA DINTRE 
TOATE CÂTE AU CĂZUT PE CAPUL 

NEAMULUI ROMÂNESC. 

Gloata... s'o ia dracul și Statistica. 
| NIETZSCHE 


Eztremele sociale se cumpănesc şi 
se elimină necontenit. Cei prea răi, 
ca și cei prea buri, sunt excepții ale 
naturii ; ei cad dela sine, cum se 
despiinde şi cade coaja copacului, 
lăsând să dureze numai trunchiul 
cu pătura generatoare, adică mulţi- 
mea sănătoasă, care asigură conti- 
nuitatea organică a neamului. 


Nietzsche desprețuește gloata, începând cu cea germană. — Idea- 
Jul său e omul superior — Vebermensch. — Sunt însă şi alte valori 
vrednice de luat în seamă. — Părerile despre gloata omenească s'au 
schimbat mult din vechime până azi. — Biologia modernă priveşte 
gloata umană, la fel cu a plantelor şi animalelor, adică izvor de se- 
lecțiune pentru valori mai înalte. — Pătura rurală este pătura gene- 
ratoare a națiunii. — Clasificarea lui Galton luminează problema. — 
Spectrul social tripartit: oameni normali, netoți şi personalităţi sau 
„fruntași“. — Clasificările caracterologice foarte nesigure. — Lacune de 
împlinit. — Primatul valorilor etice. — Impărțirea empirică a lui 
Ostwaid : romantici şi clasici. — Definiţia „Omului Superior“. — Apli- 
cări la viaţa poporului român. 


Nietzsche merită să fie citit, chiar când nu te împaci cu 
părerile lui. Faţă de gloată, el are însă un despreț nemărginit: 
o dă pe seama dracului și a statisticei. 

Despre gloata din Germania, scriitorul exprimă o părere 
nu se poate mai rea. „Cine trăiește între Nemţi trebue să su- 
fere de pe urma monotoniei de pomină a vieţii şi a simţirii lor, 
precum și din lipsa formei; apoi din cauza simţurilor lor 
tâmpe și închise ; din pricina grosolăniei în ce priveşte rela- 
ţiile mai umane, și încă şi mai mult de pe urma pornirii lor 
spre pismă, precum şi a posăciei şi a murdăriei caracterului 

lor. "Te doare și te jignește înrădăcinata lor poftă de falsitate, 
de surogat, de muncă rău imitată, de traducere a lucrurilor 
bune din streinătate şi de proasta calitate a celor autohtone. 
Acuma li s'a adăogat un rău și mai mare: o neliniște înfrigu- 
rată, o pornire spre izbândă şi câștig, cum şi prețuirea excesivă 
a momentului. — Te cuprinde furia, când te gândești că toate 
slăbiciunile și bolile acestea nu pot fi vindecate, ci trebue să 
lie ascunse (sulemenite) prin cultivarea formei sensaționale“. 

Aiurea : „Noi, Germanii, n'avem cultură. Mai mult: sun- 
tem scrântii când e vorba de viaţă, de o dreaptă şi simplă vi- 
ziune și auzire, de o fericită percepere a lucrurilor apropiate 
și naturale ; până acuma n'avem nici măcar temelia unei cul- 
turi, fiindcă nu suntem încredințaţi noi înșine că am avea în 
noi o viață adevărată. In genere, fărâmaţi și șovăind între 
ce este lăuntric și ce este exterior ; pe jumătate descompuși me- 
canic, acoperiţi de noțiuni, ca de nişte dinți de scorpie, din care 
se nasc idei de scorple, apoi suferind și de boala cuvintelor, 
lipsiți de încredere în simţirea noastră, cât timp nu e ștam- 
pilată cu vorbe... poate că tot aș mai avea dreptul să zic despre 
mine : cogito ergo sum, dar nu și dreptul de a zice vivo ergo 
cogito. Imi este garantată o existență goală, dar nu o viață 
plină și verde.  Simţirea mea originală este numai o chezășie 
că sunt o ființă cugetătoare, dar nu vie; nu e o garanție că 
sunt animal, ci cel mult capital. — Dă-mi însă viaţa și, după 
aceea, îți scot eu din ea și o cultură“. 

După caracterizări atât de vehemente, este de prisos să 
mai adăogăm și părerile lui Schopenhauer despre poporul ger- 
man. Va fi destul să amintim judecata cumpătatului Goethe : 
„Noi, Germanii, suntem de ieri; de vreo sută de ani, am lu- 
crat temeinic, dar pot să mai treacă secole, până ce va pătrunde 
Şi între ai noștri atâta spirit și atâta cultură înaltă, încât să se 
poată zice şi despre ei că e multă vreme de când au fost bar- 
bari“. Se înțelege, străinii nu pot pretinde să formuleze o ju- 
decată mai sigură. Mai întâi le stă ca o piedecă limba. Pentru 
cine e deprins cu graiuri de o structură mai simplă, scrisul și 
vorbirea Germanilor li se pare ceva greoiu. Parcă e mai firesc 
să afli întâi despre ce e vorba sau cine împlinește o acţiune, 
apoi ce face şi să urmărești efectele lucrării asupra obiectului... 
(subiect, predicat, complinire...), decât să înșiri cuvinte despre 

care nu știi ce vor păţi până la sfârşitul propoziției ori frazei, 
din cauza verbului care le pândește tocmai la urmă (complicat 
şi el cu fel de fel de prefixe, unele total lipite, altele cu pu- 
tință de deslipit și cu capacitatea de a schimba înţelesul ver- 
hului). 

Insă oricum ar fi un popor, şi oricare ar fi limba sa, des- 
prețul pe care Nietzsche îl arată gloatei sale etnice, dând-o 
pe seama dracului și a statisticei (socotită, pesemne, ca un fel 
de tovarășă a Diavolului) nu ni se pare admisibil. Știm că ad- 
mirația marelui polemist se îndrepta spre ceea ce numeşte el 
Uebermensch. Dar antiteza : „gloată“ și „supra-om“ ni se pare 
o simplificare prea radicală a realității sociale. E necesară cel 
puţin o gradare tripartită, — nu din dorința noastră de a siste- 
matiza cu orice preţ faptele după un singur calapod, ci dintr'o 
considerație de caracter cu mult mai general și anume : 

Când privim un organism, ceea ce ne atrage mai întâi 
luarea aminte este conturul, iar în linia conturului — punctele 
extreme (marginea de sus şi de jos). Intuirea extremităților 
implică însă și observarea unui punct sau a unei linii mijlocii. 
(Simetria este însuşirea cea mai răspândită în lumea plantelor, 
a animalelor și chiar în cea neorganică, când este cristalizată.) 
Până și la corpurile amorfe, cea mai sumară orientare spațială 
o dobândim privind extremităţile şi, în al doilea rând, mijlocul 
liniei ce le unește. — Singură sfera pare a se opune acestei re- 
gule, dar şi ea are doi poli și o linie de egală împărțire — 
ecuatorul. 

Prin urmare, este un fel de necesitate a perceperii noa- 
stre, să luăm în seamă (chiar într'o totalitate eterogenă : turmă, 
stol de păsări, sat etc.) măcar extremităţile și mijlocul, ca să 
avem cel puţin o imagine fie chiar globală a obiectului de care 
ne interesăm. — Trinomul ca formulă a existenței şi trilogia ca 
modalitate a expresiei constituesc un fel de cadru general, care 
se poate aplica în foarte multe împrejurări. De aceea nu-i de 
mirare să se potrivească și gloatelor omenești, când e vorba să 
analizăm cât de sumar forma, dimensiunile și structura lor. (Aci, 
facem însă abstracție de formă, dimensiune, poziţie și alte ca- 
tegorii ale descrierii antropogeografice și etnografice, oprin- 
du-ne numai la structura gloatei etnice, în măsura în care ea 
poate interesa și pe educator.) — Vom privi aşa dar următoa- 
rele trepte de valori omenești : codaş:, mijlocaşi și fruntaşi. 

I, 


Mediocritatea gloatei. — Gloata este totdeauna 
şi peste tot mediocră — în toate speciile. Am relevat mai sus 
că pretutindeni, natura seamănă mult şi culege puțin. Ca în 
toate loteriile, numerele cele mai multe nu câștigă. De tiparul 
ideal al speciei, rareori se apropie — și planta, și animalul și 
chiar mineralul cristalizat. Cele mai multe exemplare sunt im- 
perfecte și menite să ajungă hârburi, ca vasele prea slute 
ale olarului. De aceea, şi specia omenească, așa cum ni se 
arată în gloatele etnice, nu e nicăieri tocmai ademenitoare, dacă 
o privim din punctul de vedere somatic. Pentru un singur 
Apollo, milioane și milioane de exemplare urâte. (Limba ro- 
mânească are o expresie familiară, dar caracteristică : „mutră 
de duzină“.) Ba încă. spre deosebire de alte specii, omul a 
găsit de cuviință să-şi sluțească corpul şi înadins — ceea ce 
nu mai face nicio vietate pământească. 

Și nu numai trupește, dar și sufletește, gloata e vulgară. 
Ca să înțelegem cum s'a putut naște în capul lui Nietzsche ideea 
de supra-om, adică să dorească ivirea unei alte specii supe- 
rioară omului de azi, ar trebui să urmărim în tot largul ome- 
nirii : întâi toate metodele omului de a-și modela în chip arti- 
licial corpul ; al doilea, ar trebui să înşirăm și toate rătăcirile 
sale sufletești, care l-au împins uneori până la sluțirea corpu- 
lui. De când s'a deșteptat din somnul animalităţii şi până azi, 
odiseea vieţii omului e plină de cele mai neașteptate absur- 
dități. Nu e pocire a corpului, pe care să n'o fi încercat, Și 
nu e jivină cât de păcătoasă, pe care să n'o fi adorat în urma 
închipuirilor care i-au trecut prin minte. Dacă ar putea bănui 
celelalte vieţuitoare ale planetei la ce grad de nemernicie s'a 
coborît omul, inchinânau-se până și la făpturile cele mai bicis- 
nice, despreţul pentru bipedul numit homo sapiens, n'ar mai 
cunoaște nicio margină. 

Abia în mileniile din urmă, unele gloate omenești au 
început a se scutura din buimăceala cugetării magice și a lua 
o cunoștință mai exactă despre corp şi despre marele epifeno- 
men ce se cheamă suflet omenesc. După multiple aberaţiuni 
care au durat de bună seamă peste suta de mii de ani, numai 

de vreo zece milenii, experiența muncii cu uneltele (culegere, 
vânătoare, pescuit, domesticirea câtorva plante şi animale) a 
îndrumat uneie capete mai agere spre un început de știință, 
adică de cunoaștere mai exactă a vieţii și a legăturilor dintre 
fenomenele naturii. — După o lungă fază de dibuire în fața 
mediului (un fel de stare semi-patologică, față de siguranța de 
odinioară a vieţii cârmuită de instinct), omenirea a început a 
se dumeri asupra puterilor fiinţei omenești. Ba încă a început 
a le crede chiar ma mari decât sunt. Omul a început a se 
socoţi podoaba universului, închipuindu-și acuma pe zei ca 
un fel de oameni superiori (supra-oameni). Astfel, împrejurul 
Egeei, au răsărit cu timpul o numeroasă ceată de zei și de zeițe, 
toţi frumoşi și puternici, având doar atribute deosebite. Zevs, 
„părintele zeilor și al oamenilor“, senin şi magnific, cum se 
cuvine unui stăpân al Cerului. Poseidon, cu tridentul în mână, 
domnea peste valurile mării; Hermes avea niște aripioare la 
călcâie, să-i ajute a sbura prin Oceanul aerului... Doar He- 
phaistos avea un cusur, — era schiop; altfel — frumos și puter- 
nic ca toţi zeii. Cât despre zeițe, tot una şi una. In frunte, 
Hera, soția lui Zevs, plină de majestate. Palas Athena — nu nu- 
mai frumoasă, dar şi mintoasă, ca una care se născuse din 
capul Celui ce stăpânea tot Olimpul. Afrodita — alintată și 
plină de nuri. Diana, o fecioară sprintenă, gata de vânătoare 
şi de hoinăreală, cu arcul la umăr, prin codri. lar neamul dria- 
delor, al nimfelor și al silfidelor... cine mai știa să-l inșşire! 
Frumuseţe şi iarăşi frumuseţe ; nicio pocitanie de felul divini- 
tăților din Egipt, Asiria, Chaldea, India, China, Peru și Mexic, 
unde chiar oameni foarte civilizați se închinau la fel de fel de 
monștri : zei cu chip omenesc, dar cu cap de berbec ; alții cu 
trei ochi, cu zeci de mâni, cu sute de picioare și alte sluţenii. — 
Visul urît al cugetării magice creiase pe acolo tot felul de ca- 
ricaturi, până ce în basinul Egeei, omul începu a se adora și 
pe sine, dând zeilor chip omenesc și socotindu-i ca niște părinți 
cu însușiri superioare celor omenești. Prin legăturile dintre 
zei ori zeițe cu oamenii pământului, din care ies semizei și eroi, 
se naște un vast Panteon ce lega Cerul de Pământ. — Pre- 
facerea aceasta în concepția omului despre lume s'a petrecut 
abia de vreo câteva mii de ani. Aci, în Grecia, ființa ome- 
nească a devenit pentru întâia oară conştientă de înalta sa si- 

tuaţie pe fața planetei. (Cu drept cuvânt, evenimentul acesta 
a fost numit „miracolul grec“ și poate fi considerat ca înce- 
putul însănătoșirii sufletului omenesc, întunecat până atunci de 
rătăcirile cugetării magice.) 

Aci, pentru întâia dată, omul s'a dumerit ce este pămân- 
tul, „casa sa de educație“, ce formă şi mărime are, ce loc ocupă 
în univers şi ce roi joacă fiinţa omenească pe acest glob aşe- 
zat în centrul lumii. Literatura și artele plastice așează fățiș pe 
om alături de zei. In poemele lui Homer, un fel de biblie a 
lumii elene, muritorii şi zeii nemuritori trăiesc și uneori luptă 
de-a-valma. In marele tablou al lui Polygnot „Luarea Troei“, 
— cât putem ști din descrierea periegetului Pausania — ele- 
mentul omenesc și cel divin erau amestecate, iar despre Zevs 
al lui Phidias, un Roman, cu mult simţ etic (Quintilian) a putut 
spune că frumuseţea feţei lui „adăogase ceva religiei“. In faza 
dintâi a sculptunii elene, pentru artist „rasa sta deasupra indi- 
vidului“ 1) și nu e de loc o exagerare, dacă afirmăm că omul 
ajunsese la o tăţișă divinizare a frumuseţii corpului, făcând din 
frumusețe chiar un principiu de educaţie?). (Frinea în faţa 
judecătorilor și-a desgolit pieptul, ştiind că frumuseţea plastică 
e mai tare decât orice argument.) Dar nu numai arta, ci și 
știința și filosofia îndrepta privirile tot spre sănătate, senină- 
tate şi armonie. Pentru Pitagora, lumea toată era x60u0s adică 
podoabă, iar pentru Plato, adevărul, binele şi frumosul una 
sunt — treime de o ființă și nedespărțită. 

Ne-am oprit o clipă asupra acestui moment din evoluția 
gloatei omenești, fiindcă a circulat prea mult părerea că zeii au 
fost o creaţie a temerii omului față de puterile naturii (Lu- 
cretius). E drept că, la început, pe treapta fetișismului, omul 


1) G. MEAUTIS, Les cheţs-d'ouvre de la peinture greque, Paris 
193 p. 108. 

2) E foarte semnificativ că, chiar în epoca noastră de intensă 
muncă științifică în ramura pedagogiei, un vestit reprezentant al istoriei 
artelor, Strzygowski. trecând uşurel peste specialiști de seamă (pe 
Eduară Sprfânger îl numește pamfletar !) a socotit că ar putea pune la 
temelia intregului învățământ arta, şi a cercat să ne propună o nouă 
filosofie a culturii şi un nou ideal de educaţie, după tipicul „umanității 
elene . — Semeţia aceasta, unită cu destule stângăcii, ar fi cu neputinţă 
de înțeles, dacă cititorul mar da cu ochii de minunata stelă funerară 
din cimitirul Dipylon, pe care pedagogul revoluţionar o pune înainte ca 
argument pentru teoriile sale. (JOSEF STRZYGOWSKI, Recherche scien- 
tifique et Education, Paris, 1931, p. 90.) 

a trăit zecimi de milenii ca sub apăsarea unui vis rău, iar 
creaţiunile acelui vis nu puteau fi decât slute. — Dar se cuvine 
să relevăm faptul că, după ce s'a „trezit“ din somnul cel greu, 
omul a început a creia pe zei din iubire şi admiraţie față de 
propriul său chip idealizat, adică a creiat ceva mai bun decât 
omul — pe Supra-Om. Aci stă marea semnificație a culturii 
elene, asemănată azi de artiști şi cărturari cu un miracol. — 
Pentru geografi şi etnografi, care privesc formația biogeogra- 
fică a omenirii, în legătură cu tot Pământul, momentul acesta 
e decisiv, pentrucă el însemnează amurgul fazei magice şi 
începutul celei raţionaliste, când ființa omenească prinde a-şi 
găsi echilibrul in mica sa lume telurică. — După labirintul 
magiei care dusese pe om la tot soiul de sluțiri ale corpului, 
figura omenească devine prototip chiar pentru zei, iar nesfârși- 
tele temeri întreţinute de superstiții care de care mai absurde 
încep a fi învinse și înlăturate de lumina pe care o dă sufletu- 
lu; omenesc ştiinţa şi filosofia. 

Insă biruința aceasta nu era definitivă. Senina concepție 
a lumii greco-romane a fost grav turburată, pe de o parte de 
halucinaţiile gloatelor barbare care au început a năvăli spre 
țările Mediteranei, apoi şi de ascetismul creştinilor și de unele 
doctrine venite din spre Orient. Cine urmărește întâmplările din 
cele dintâi secole ale Creștinismului vede lămurit că sub pre- 
siunea amintirilor din pustia Transiordanică, unde Ion Boteză- 
torul mâncase lăcuste uscate la soare ori prăjite pe cărbuni, și 
a nălucirilor fioroase din pădurile nordice ale Europei, unde 
barbarii de neam german, celt, slav ori finic trăiseră până la 
lisus ca Picile-Roşii, umblând unii cu pielea goală, vopsindu-și 
corpul cu albastru și bând sânge din scăfârlii de om (pe când 
ia Atena, Socrate sta de vorbă cu Pericles și Aspasia) era 
firesc şi prea firesc ca o parte mare din gloata ademenită (ori 
chiar adusă cu sila) la Creştinism să lunece iarăși în tot felul 
de rătăciri şi superstiții. Evul mediu (laude-l cine o vrea şi 
cât o vrea — unii ar dori să-l vadă chiar reînviat) a fost, 
global privit, o adevărată desfigurare a lumii greco-romane ; o 
ceață de o mie de ani, după mileniul dela Homer până la Traian 
şi Antonini, când lumea mediteraneană văzuse și „zile cu 
trei sori în frunte“, ca în veacul lui Socrate, Plato şi Aristo- 
tel. — Așa dar, pentru etnograful care privește mersul omenirii 

in raport cu cele două coordonate : civilizația şi cultura, evul 
mediu este, și trupeşte, și sufletește un fel de Sincopă : ceea ce 
“Dante inșiră în „Infernul“ său creştin, n'ar fi trecut o clipă mă- 
car prin mintea unui Elin din perioada clasică, Povestirile lui 
Ulyse (care se coborise și el de viu în Intern, ca și Dante) 
sunt abia ca o adiere de tristețe, față de ororile descrise de 
poetul italian, a cărui închipuire creștină era chinuită de anti- 
teza teologică dintre sufletul „divin“ şi corpul compus din ma- 
terie „diabolică“, în care Satana își face toate mendrele. 

De aceea, când s'au simţit zorile Renașterii, a fost ca un 
fel de înviere dintre morţi. Şi corpul, și sufletul încep a se 
însănătoșa, iar arta o dovedește îndată. In locul icoanelor cu 
sfinți bizantini, slabi și smoliți — coloare plăcută schimnicilor, 
sluțenia convenţională piere ; pictorii încep a Zugrăvi iarăși 
chipuri sănătoase și frumoase. Corpul țapăn și total îmbrăcat 
(mai de grabă — înfășurat în pânzeturi) scapă de amorțeala 
hieratică ; se mlădiază și nu se sfiește a se arăta chiar gol. Ma- 
donele și îngerașii încep a avea obrajii rumeni. — Chiar ur- 
mașii barbarilor din nordul Europei, când dau cu ochii de pic- 
tura luminoasă a Italienilor uită că trupul e tovarășul Dia- 
volului. — Firește, la unii Hyperborei, visul cel rău durează 
mai mult. Scoţia secolului al 18-lea, așa cum o descrie Buckle, 
era cuprinsă încă de negurile teologiei puritanilor şi altor 
secte 1). Aci gloata omenească se căina ca o ceată de osândiți la 
moarte. 

Prin urmare, considerând planeta ca o „casă de educaţie a 
genului uman“, cele din urmă două-trei milenii se înfățișează 
în ochii etnografului ca o luptă între concepția greco-romană, 
care apropia pe om de realităţile vieţii, și cea ascetică, medie- 
vală. cu antinomia dintre corp şi suflet. Cel dintâi care fă- 
cuse să se simtă mai viu această discordanță fusese apostolul 
Pavel. Când ucenicul rabinilor sa oprit în fața inscripției 
unde era vorba de o divinitate nevăzută Și „„necunoscută“, 
Atenienii au înţeles că omenirea elină şi romană era osândită. 
Catolicul Dante va păși pe același drum. Dar ceea ce e mai 
ciudat e faptul că însuși protestantul Luther are despre făptura 


1) TH. BUCKLE, Histoire de la civilisation en Angleterre, Paris. 
1881. ton. V. p. 47 $. u. 

omenească idei tot atât de triste. Dracul, cu care se lupta zil- 
nic, şi corpul, tovarăşul bun al Diavolului, îl face pe Luther 
să piardă orice nădejde de mântuirea fiinţei omenești din ini- 
ţiativă proprie... Pentru el, singura scăpare e în graţia divină. 
Fostul călugăr dela Wittenberg, ca teolog, dă şi el gloata dra- 
cului, întocmai ca şi păgânul Nietzsche, măcar că nu între- 
buinţează aceleași expresii. lar lucrul și mai surprinzător e 
altul : o sentință aproape la fel se aude și din partea seninului 
cugetător Kant. Asemenea ghețarului care abia, abia înaintează, 
dar mătură tot ce-i stă in cale, singuraticul dela Kânigsberg, 
după o lungă viaţă închinată filosofării, nu găsește pentru om 
altă! caracterizare decât acesta: krummes Holz. Și încă atât de 
strâmb, încât nu-i chip să faci din el nimica drept (nichts Ge- 
rades). Aşa dar n'am putea lua a nume de rău, că Goethe îl 
pune pe Mephisto să ridiculizeze lauda Arhanghelilor și să 
spună lui Dumnezeu-Tatăl că opera Sa, adică Omul (,„„dumne- 
zeul cel mic“: — der kleine Gott) e netrebnic şi păcătos ca „în 
ziua cea dintâi“, deoarece, chiar după ce s'a scuturat de ma- 
gism și a ajuns în faza raţionalistă, el întrebuințează și Ra- 
ţiunea numai spre a fi mai „dobitoc decât toate dobitoacele“ !). 

Acestea sunt ipostasele sub care s'a înfățișat gloata ome- 
nească până azi. — Iată de ce, asprul Nietzsche, făcând suma 
tuturor judecăților pesimiste, dela Buddha până la Kant, cearcă 
să repare greșelile Creatorului, punând înainte un nou ideal, 
Supra-Omul, adică o umanitate superioară gloatei de azi — 
afierosită Dracului şi Statisticei. 

„Şi Zarathustra vorbi astfel către mulțime : Vă predice 
învăţătura despre Omul-Superior. Omul de azi trebue să fie 
depășit. Ce-aţi făcut voi ca să-l întreceţi ? 

Toate speciile au ajuns la ceva peste nivelul firii lor, iar 
voi vreţi să fiți refluxul acestui mare val (spre progres) și să 
vă întoarceţi la dobitoace, în loc să depăşiţi pe om ? 

Ce este maimuța față de un om? O dureroasă rușine, un 
fel de batjocură. 

Aţi străbătut până acuma drumul dela vierme până la 
omenire, dar în ființa voastră este încă mult din făptura vier- 
melui. — Odinioară eraţi chiar maimuțe adevărate, iar acuma 
sunteţi doar niște maimuțe mai mult decât alte maimuțe !“ 


1) Nur tierischer als zedes Tier zu sein. 

Iată unde ajunsesem cu ideile noastre despre gloată până 
la popasul dintre 1800 (Lamarck, Bichat, etc.) și 1900, când de 
Vries, Tchermak și Correns, fără să știe unul de altul, descope- 
riră încă odată legile lui Mendel, ignorat de contemporanii săi — 
în plin darwinism și evoluționism ! Popasul acesta e în adevăr 
odihnitor. Am împăcat în secolul al 19-lea iarăși trupul cu su- 
fletul. Pe temeiul științei, după buna pildă a Suedezilor Și 
Englezilor, educaţia fizică e nu numai deplin preţuită, dar a 
ajuns chiar modă (sport) ; toate țările civilizate sunt pline de 
arene care amintesc vechile palestre, întrecându-le însă cu mult 
pe cele greco-romane. — Cât privește concepția despre suflet, 
ştiinţa modernă nu mai lasă nicio îndoială că vechiul divorț 
dintre corp și suflet e pe sfârșite. Niciunul nici celălalt nu mai 
e dat Diavolului ; iar pedagogia rezemată pe psichotehnică, şi 
eugenia rezemată pe mendelismul sprijinit de statistică, încep a 
privi gloata omenească cu cele mai bune speranţe de a ridica 
omenirea la un nivel atât de înalt, încât să ni se pară că s'a 
ivit pe fața planetei o specie nouă (care să privească spre cea de 
azi ca la o gloată de maimuțe). 

intrebarea e: pe ce cale s'ar putea realiza un astfel de 
progres ? Oare privind cu despreț mulțimea și „morala turmei“, 
spre a trece „dincolo de rău și de bine“, prețuind numai pe cel 
care seamănă cu Supra-Omul ? 

Credem că nici lingușirea mulţimii — metoda demagogi- 
lor, dar nici desprețul lui Nietzsche nu este mijlocul cel mai 
nimerit spre a ne orienta în aceasta grea problemă. Alta, cu 
totul alta trebue să fie calea: analiza și descrierea cât mai 
exactă a formațiilor etnice actuale. Ologeneza ne-a deschis o 
cale nouă spre a examina arborele omenirii cu toate ramurile 
sale (vechi și nouă), fără preocuparea polemică relativă la „ine- 
galitatea raselor umane“ așa cum s'a făcut în secolul trecut 
(Gobineau) sub influența disputelor sociale, politice și chiar 
religioase. Azi, antropologia, etnografia, antropogeografia și 
etnologia ne-au deprins cu cercetarea nepărtinitoare a tuturor 
formațiile etnice și a tuturor formelor de civilizație și de cul- 
tură. Toate sunt vrednice de cercetat, după cum toate plan- 
tele sunt interesante pentru botanist şi toate animelele pentru 

zoolog. Pornind dela acest punct de vedere, iată cum ni se 
înfățișează gloatele etnice. 

In orice ţară, în orașe — și chiar în sate, în momente de 
mare aglomerare — ai în faţă un adevărat microcosm. Cutare 
sat dosnic, între munţi, în zile de bâlciu, se preface întrun 
furnicar de lume cu cele mai variate aspecte, ca statură, co- 
loarea pielei, a părului, a ochilor, etc., etc; găsești indivizi 
înalţi, mijlocii şi mici ; bruni, blonzi și oacheșşi ; cu ochii negri, 
albaștri, verzui și căprui... cu o epidermă de toate nuanțele 
din scara antropologului, iar fizionomia înfățișează cele mai va- 
riate tipuri, dela figuri apropiate de canonul clasic, până la 
adevărate pocituri. Sufleteşte la fel: o gamă întreagă, dela tâmpi 
şi guşaţi rămași în mintea copiilor, până la inteligenţele cele 
mai vii din care ies la iveală proverbe, poezii, cântece și alte 
produse de mare preţ ale-folklorului acelui neam. 

La orașe, varietatea e şi mai mare. Imprumutăm câteva 
fapte din descrierea unei ţări din regiunea Mediteranei. „De 
dimineaţă, piața orașului se umple din zori cu o lume nu se 
poate mai pestriță : mii de barace de pânză, sprijinite doar pe 
câteva stinghii, iar marfa e întinsă pe caldarâm. Ce fel de 
marfă ? Toată peticăria pământului, și curată, dar mai ales 
necurată : pânzeturi nouă și vechi, haine pătate, pălării pur- 
tate, încălțăminte de tot soiul, tigăi, lanţuri, cuie ruginite, co- 
livii, rame, farfurii, cărți, perii, bureţi, cuiere, stampe... îţi 
vine să crezi că jumătate din marfa aceea este culeasă de pe 
maidanele cu gunoiu. Harnici și cruțători, oamenii din partea 
locului nu leapădă nimic. Trăind mulți pe loc puţin, ei tre- 
bue să se mulțumească cu te-miri-ce, să strângă și să păstreze 
orice iucruşor. 

Tot aşa de felurite sunt și mutrele acelor târgoveţi. Cele 
mai multe vulgare (fapt de mirare, fiindcă țara este vestită 
tocmai pentru prețuirea frumuseţii). Dar nici frumusețea nu 
lipsea. Lângă o rogojină cu lăcate vechi, cuie și fierărie de adu- 
nătură, sta pe un scăunel o fetișcană de 16—17 ani. Imbră- 
cămintea săracă, dar chipul ei cu trăsături de o mare nobleță — 
vorba poetului „icoană într'un altar s'o pui de închinat“. Ală- 
turi un vânzător de farfurii își laudă marfa cu strigăte şi 
gesturi de comediant. Lua câte trei în mână, le resfira ca pe 
nişte cărți de joc... Vedeţi ? Lucru bun ; costă numai patru... 

Le dau cu 3, cu 2, cu una. (Svârlind o farfurie pe la spate, 
o prindea în mână lângă celelalte, fără să le spargă.) Nu vreți 
nici cu una? Las' că le țin pentru mine... Le punea jos și 
începea cu câteva cești aceeași scamatorie, însoțită de aceeaşi 
larmă... Lumea se înghesue să caște gura, dar cei care dau 
cu ochii de vânzătoarea de alături, uită palavragiul și se întorc 
spre fata cu chip de madonă, măcar că nu le arde de cumpărat 
fierărie“. — Ușor de înţeles, fiindcă gloata aceea nu cuprindea 
numai lume de rând, ci şi exemplare alese, unele la chip, altele 
la suflet. In viermăria acelui bâlciu, erau şi locuri de liniște 
deplină : toţi stau nemișcaţi. Mulțimea ciotcă asculta pe cei 
care vindeau partituri de muzică. Vânzătorul cânta, iar cei dim- 
prejur însoțeau ca în surdină melodia cea nouă. 

Gunoiu omenesc? Fără îndoială, mult gunoiu. Aşa e 
peste tot, unde lumea se îmbulzește claie peste grămadă. Dar 
în gunoiu găsești uneori şi fire de aur curat. — Aceasta este 
legea gloatei. — Prin urmare să ni se îngădue să nu fim de 
părerea lui Nietzsche. Pe când amăritul filosof își seria ope- 
rele sale, darwinismul era încă tânăr (abia geograful Oskar 
Peschel îl făcuse cunoscut Germanilor). Iar m.endelismul, teo- 
ria călugărului dela Briinn, nu fusese încă luat în seamă de 
nimeni. — De bună seamă, dacă autorul lui Also sprach Za- 
rathustra ar fi cunoscut faptele pe care se întemeiază azi Euge- 
netica, el n'ar fi arătat atâta despreţ față de gloată. Dar avân- 
tul liric l-a împins pe poetul-filosof spre o mare eroare de 
raționament : a pus Statistica alături de Satana, tocmai când 
cercetările lui Mendel arătau că din număr iese o mare lumină 
pentru biolog. Legile aflate de răbdătorul călugăr care nu- 
măra și iarăși număra, ar fi trebuit să fie socotite de Nietzsche, 
ca piatra de temelie pe care se putea sprijini teoria sa despre 
Supra-Om. Dacă n'ar fi fost filolog, ci biolog, de bună seamă, 
descoperirea lui Mendel nu i-ar fi rămas neobservată. Cel care 
ar fi scos-o mai mult la lumină ar fi fost Nietzsche însuși. 
Căci iată ce punea tot el în gura unui Rege, care sta la sfat 
cu alți Regi. 

Supărat, unul zice: „Ăsta trebue să fie vreun păzitor 
de capre ori vreun pusnic, care a trăit prea mult sub stânci 
şi între copaci. Fiindcă nicio societate omenească nu poate 
strica atât de mult bunele moravuri, zise oaspetele. N 

Bunele moravuri ! răspunse cu amărăciune Regele supă- 
rat. Dar, rogu-te, pentru ce ne-am luat noi lumea în cap? 
De răul cui? Oare nu din pricina bunelor moravuri ale so- 
cietăţii bune ? 

Mai bine, zău, cu pusnicii şi cu păzitorii de capre, decât 
cu plevuşca noastră cea aurită, falsă și sulemenită, — măcar 
că-și zice lume bună, măcar că-şi zice nobilime! Dar într'însa 
totul e fals și stricat: mai întâi, sângele din ea, de pe urma 
multor boli vechi și grozave, și de pe urma doftorilor mai răi 
şi decât bolile. 

Pentru mine, cel mai bun şi mai drag mi se pare azi un 
țăran sănătos şi necioplit, isteţ, încăpățânat și răbdător. Asta 
e azi nobleţa cea mai mare. 

Țăranul e azi cel mai de soiu, așa că neamul țărănesc 
ar trebui să fie la cârmă. Şi, în loc de asta... e stăpână ple- 
vuşca ! Nu mă înșelați voi pe mine. Fiindcă plebea însem- 
nează mişmaş. 

Plebe-mișmaș sunt aceștia toţi, de laolaltă: sfântul și 
t&lharul, boierul şi Jâdanul şi orice alt dobitoc din corabia lui 
Noe“. (Also sprach Zarathustra.) 

Ideea centrală a lui Nietzsche e deci aceasta : credinţa în 
valoarea biologică a gluatei rurale. De aceea, repetăm: dacă 
ar fi cunoscut legile descoperite de Mendel în grădinița lui de 
flori şi legume, el şi-ar fi dat seamă că una e gloata și altceva 
e plebea. Fie în sdrenţe, fie în dantele, plebe e numai mișma- 
șul din orașe (în deosebi din cele mari) unde omul cade în ade- 
văr la nivelul unui gunoiu biologic. East-London este, cum se 
ştie, iadul pe pământ: omul căzut la nivelul — și chiar sub 
nivelul animalelor, căutând hrana în gunoaie, alături cu câinii, 
şi dormind unde se întâmplă, fără culcuș, ca și sălbătăciunile. 
lar East-London nu e o excepție singulară. Mai nu e oraș 
mare, care să nu aibă o astfel de pecingină unde se adună la 
un loc cei căzuţi sub demnitatea de om. Din contra, în ţările 
cu o pătură rurală precumpănitoare și cu orașe apropiate de 
tipul satelor, mulțimea nu e și nu poate fi plebe, deci nu me- 
rită să fie desprețuită. Dimpotrivă, ea e privită ca pătura ge- 
neratoare a națiunii. Cu cât va fi mai numeroasă și mai puțin 

rafinată, cu atâta e mai de preţ și ca trup, și ca suflet. O astfel 
de gloată nu e de dat Dracului, ci numai Statisticei și regu- 
lelor de eugenie, care înlesnesc înnobilarea rasei și netezesc 
astfel. drumul spre ivirea omului superior. A fi deci glotuș este 
un adevărat noroc — și chiar un foarte mare noroc — față de 
cei care au făcut din clasa lor socială sau din tot poporul lor, 
o plebe ori un soiu de mișmaș internațional, cum s'a întâmplat 
în unele țări europene, atât în pătura de jos, cât și în cea 
de sus. 


+ 


Dar să facem un pas mai departe. — Până aci am privit 
mulțimea ca o masă nebulară și ne-am mărginit la aprecieri 
calitative. Să înaintăm cu un pas mai departe, să vedem ce 
ne spune analiza cantitativă. 

Gloata unui popor nu este un amestec haotic, ci este 
stratificată în felul sedimentelor pe care le poartă cu sine, apoi 
le depune, apa unui râu: într'o parte bolovani mari, dincolo 
prundiș grosolan, iar în câmpie sau aproape de mare, nisip și 
nomol tot mai mărunt. Cam așa se întâmplă și cu împărțirea 
indivizilor unei gloate omenești, în ce privește însușirile psi- 
chice : la un capăt, întâlneşti pe cei săraci la minte, iar la ce- 
lălalt afli pe cei cu mare agerime de judecată, cu fineţe de sim- 
țire şi voinţă tare. Și asta nu e de mirare, fiindcă legea pola- 
Tității este universală. Contraste peste tot... 

Lucrul în adevăr minunat e altul: 

1) Extremităţile reprezintă, numeric vorbind, o cantitate 
neînsemnată față de masa mijlocie. Intâia minune. 

2) A doua: Cantităţile mărginașe se cumpănesc ; cât e la 
o margină, tot atât e și la cealaltă. — Am pomenit de curba 
lui Galton. Ea ne arată că în orice grupare omenească, (clasa 
de şcolari, regiment, breaslă, etc.) mediocrii sunt cei mai nu- 
meroși ; dedesubtul lor stă un mic număr de prostuţi, apoi al- 
tul și mai mic de proşti sadea — un fel de vite cu chip de 
om. lar deasupra gloatei din mijloc, proporţia se repetă la fel : 
un număr mic de oameni deștepţi, apoi în frunte un număr 
şi mai mic de inteligențe cu adevărat alese. Astfel, curba lui 
Galton a căpătat această formă : 

Nu numai că rânduiala nu e haotică, ci variația biologică 
are un aspect matematic, — corespunde curbei erorilor proba- 
bile cunoscute sub numele de curba lui Gauss!). Dar ogiva 
lui Galton (vezi pag. 324) ne sugerează din punct de vedere 
optic o imagină falsă. Indivizii cei mai deştepţi stau pe acelaşi 
nivel grafic cu cei mai proști. Mai aproape de adevăr ni se 
pare o figură de acest fel: 


Proporția peste mijlocie şi sub mijlocie. 


Când privim o astfel de diagramă, ne mirăm că nu se 
încercase mai de mult o clasificare a oamenilor și după nivelul 
lor sufletesc, când împărțirile după etate, înălțime, avere, 
treaptă socială, etc. se impun atât de ușor ochilor. Chiar şi săl- 
baticii sunt obișnuiți cu astfel de grupări ale gloatei lor. Nu e 
vorba aci de curiozitate și nici de spirit de cercetare a fenome- 
nelor, ci de anume nevoi ale vieţii de toate zilele. De pildă, epoca 
pubertăţii, cu ceremoniile și schimbarea de grad social im- 
pune peste tot o despărţire între populația minoră și cea „ma- 
joră“i. Căsătoria şi admiterea în „casa bărbaţilor“, cu riturile ei 
de iniţiere, e altă ocazie de cernere socială chiar pe treptele 
inferioare ale organizării sociale. Nu mai amintim de alte 
criterii de grupare: în vederea războiului, a vânătoarei, 
a pescuitului, etc. Mai târziu, la popoarele ajunse la o civi- 
lizaţie mai înaltă, numărul clasificărilor şi rigoarea le spo- 
rește considerabil. Atena, Sparta, Roma... sunt exemple foarte 
lămurite. Totuși nu-i venise nimănui în minte să cerce şi o 
grupare după criterii intelectuale (cum am zice noi azi, după 


1) FL. ȘTEFĂNESCU-GOANGĂ, Selecţiunea capacităţilor şi orien- 
tarea profesională, Cluj, 1929. 

teste. Lipsea încă unitatea de măsură. — Kafrii, de pildă, 
când vor să-i aleagă pe adulţi și să-i despartă de copii, îi pun 
pe toţi să treacă pe sub o nuia aşezată orizontal — ca Şi cum 
toţi care au aceeași înălțime ar avea aceeaşi etate și aceeași 
minte. Galton, şi după dânsul alții, au căutat să facă grupări 
după criterii tot mai precise, punând la socoteală și inteligența, 
iar rezultatul s'a dovedit grosso modo același : proporția celor 
din gloata dela mijloc, ca şi a celor din grupele mici dela ex- 
tremitatea inferioară și superioară a scării se repetă ca ceva 
constant — chiar și la inteligenţă. 

Aşa dar, natura nu împarte orbește darurile ei, atât fi- 
zice, cât şi pe cele sufletești. Jos se alege o mână de tărâţe; 
la mijloc e făina din care se face pâinea de toate zilele, iar 
deasupra „floarea făinii“ (aşa zic morarii)) din care se face 
artosul și prescurea de unde preotul scoate o „părticică“ pentru 
cuminecătură în fața altarului. De aci urmează că gloata poate 
fi socotită drept temeiul societăţii omenești. Diavolul ia și el 
partea sa (proştii, criminalii, etc.), dar pentru nevoile vieţii 
colective rămâne gloata cea puternică, cu inteligențele supe- 
rioare (18%) și cele excepţionale (2%/0). Iar statistica, departe de 
a se face tovarăşă cu Diavolul, este, din contra, singurul chip 
de măsurare şi cernere a gloatei, spre a înlesni progresul, ţi- 
nând în evidență stratificarea reală a populației. 

Concluzia urmează acum dela sine: Mulțimea sau gloata 
este pătura generatoare a unui neam ; în odihnita mediocritate 
a poporului muncitor, se pregătesc încetul pe încetul valorile 
rare ce se vor ivi mâine, poimâine. Mulțimea trăiește privind 
în sus, nu în jos... Mai întâi, ea prețuește și admiră sănătatea 
şi puterea. Satul se mândreşte cu omul cel mai voinic, cum se 
mândrește cu un cal iute la fugă ori cu un taur nebiruit! (In 
Elveţia, țăranii consideră taurul comunei ca pe o notabilitate... 
se laudă cu el în faţa străinilor.) La horă, flăcăul cel mai chi- 
peș are pasul întâi; la muncă, la vreme de primejdie (foc, 
inundație, ş. a.) cel puternic e nădejdea tuturor ; el dă porunci. 
Un poet dialectal a făcut din Sandu Blegea tăbăcarul, un fel 
de erou al Banatului... Sosise menageria unui Neamț. Yoată 
lumea în picioare... Ce n'adusese „comedianţul“ ! Urşi, lei, chi- 
torani, maimuce „de alea șoade“, balauri... și alte jivini grozave, 

„feri-mă, Doamne de ele“. Dar mai minunată decât toate era 
puterea Neamţului care intra cu biciul între lei și tigri, mu- 
ştruluindu-i de-i trecea spurcatul... Vezi că nu se temea el de 
nimeni ! Rupea și lanţul numai cu dinții... In gura mare, spu- 
nea că el este „cel mai tare om din lume“ și că dă 100 de fio- 
rini, cui s'o lua la trântă cu dânsul. 

Până aci. — Auzind asta, Sandu Blegea își făcu loc prin 
gloată şi iese în fața Neamţului. Il înșfacă... Hupa, țupa,... în- 
toarce-l, suce-l... strânge-l... și buf cu Neamţul la pământ. — 
Urla și chiuia mulțimea, că s'a speriat toată menajeria. 

Dar Neamţul, sculându-se colbăit, începe a căuta pricină, 
să nu dea banii: că-i așa, că-i pe dincolo; că nu se ține, 
fiindcă nu l-a pus cu amândoi umerii la pământ..., lucru de care 
habar n'avea Sandu Blegea tăbăcarul... 

Şi-atunci, ca un uriaș întărâtat, Blegea ridică ghioaga 
pumnului şi făcând un pas către Neamţ, l-a fulgerat cu pri- 
virea : 


adă suta, ișe Blegia 
că, de nu, "ți fac prau comegia. 


Să ierte cititorul care cunoaște poezia lui Vlad dela Ma- 
rina că am îndrugat în câteva cuvinte minunata descriere a 
poetului bănăţean. Am voit numai să arăt atâta, că gloata, ori- 
cât de amestecată ar fi — şi tocmai așa e în Banat — se simte 
repede una, când e vorba de cultul superiorității fie trupești, 
fie sufleteşti. — Cum îl ridică pe cineva tăria fizică, tot aşa 
de repede îl ridică tăria sufletului sau istețimea. — Cutare 
Vrăncean, nu mare la trup, dar ager la minte, a înlesnit viața 
unui sat întreg. Nu se afla nicio moară în partea locului. Oa- 
menii duceau grăunţele în saci, cumpăniș, pe şea, până la mo- 
rile din Pucna. Atunci, cel cu gând neodihnit sa apucat să 
facă o moară de vânt, pe vârful unui deal — lucru ne mai po- 
menit și neauzit prin meleagurile acelea. Încercarea n'a 
izbutit. Dar nici el nu s'a lăsat. Văzând că nu se poate învoi cu 
vântul, a dus un pârâiaș pe coasta unui deal, ajutându-se cu 
„cumpăna de apă“; l-a ademenit până deasupra unei râpi, 
unde nimeni nu se aștepta. Astfel, cu apă puţină, dar cădere 
mare, a făcut o moară de se minuna toată lumea. Voiau săte- 

nii să-l aleagă și vornic, dar el sa apărat... Fiind treaz la 
muncă și iscoditor, omul cel neadormit își făcea mereu de lu- 
cru. Primăvara, altoia pădureţii din toate grădinile satului, — 
ba şi pe cei din codru, când avea timp. Gospodarii ceilalți cre- 
deau că mâna lui are dar deosebit, de aceea se prind atât de 
ușor ultoanele. 

Iar puterea darului se arată şi la femei, nu numai la băr- 
baţi. Baba Neaga strângea tot ce-i ieşea înainte, spre a face 
leacuri. Pe coardă, pe poliţă, pe laiţe, pe la chiotorile casei,... 
peste tot stau mănunchi, mănunchi ierburile de leac. Merele 
pădureţe, pe care nici mistreţii nu le ating, ea le strângea pen- 
tru iarnă. Chilioarele babe, semănau cu un bazar. Trebuia 
mare ţinere de minte să mai ştie pe unde erau aruncate toate 
buruienile, bureţii și ce mai știa dânsa să adune din pădure, 
de pe islaz, de peste tot. — Vrăji nu făcea, dar descântece ştia 
ca nimenea altul, iar rănile oblojite de ea erau ca și vindecate. 

Așa dar, putere, îndemânare și istețime : asta e măsura 
după care judecă gloata. Ca să arate cât de voinic era un 
tovarăș din tinereţe, unchiaş Buian zicea că „se desfăcea co- 
drul înaintea lui““ — să-i facă adică loc de trecere! El însuși 
fusese vestit în zilele sale. Măcar că trecuse de 380 de ani, 
călărea ca un flăcău, ba şi cânta haiducește : „patru veri am 
fost haiduc, şi la vară iar mă duc“... Câte nu păţise, și cu 
ce meșteșug știa să le povestească. Intr'o noapte, fiind cu 
niște băietani în fundul Dumicușului, să pască niște cai, s'a 
întâmplat să cadă o ploaie mare, iar unda i-a prins pe neaștep- 
tate. S'au suit într'o colibă de răzlogi, dar valurile i-au por- 
nit la vale cu bordeiu cu tot. — Ca să dea curaj băietanilor 
care începuseră a scânci, moșneagul a prins a-i mângâia așa : 
— Nu-i nimic, măi băieți! Mâine ajungem la Galaţi, după 
ceilalţi... şi mâncăm și roșcove. — Noroc că biata colibă sa 
oprit într'un arin strâmb, plecat deasupra valurilor, iar Buian 
a putut strecura pe băieţi, ca pe o punte, îndrumându-i să 
iasă orbește la mal... Fără haiducul cel bătrân, ce sar fi 
făcut cei prinși de potop în mijlocul nopţii ! 

Incă odată cerem iertare cititorului că amintim astfel de 
amănunte din viața unui sat dosit între munți, dar din toate 
acesiea iese o încheiere lămurită: Cine își dă osteneală să 
privească mai de aproape gloata rurală, pe care târgoveţii sau 

deprins s'o judece întâi după scris şi citit, va vedea că mulți- 
mea cinsteşte totdeauna însușirile superioare, adică priveşte 
in sus. — Chiar în cătunul cel mai uitat de Dumnezeu și de 
oameni, ştiu toți cine e cel mai hâtru la povestit, cel mai 
meşter, cel mai isteț, cel mai cinstit şi cel mai de ispravă... 
Așa dar, gloata e proastă numai pentru cel care are orbul găi- 
nilor și nu știe s'o cântărească, pe când cei care au ochi de 
văzut şi urechi de auzit află că în mulțime găsești uneori 
puteri nebănuite. Gloata nu e numai un obiect de măsurare 
pentru statisticieni, ci se pricepe ea însăși să măsoare şi să 
cântărească, așezând pe fiecare la locul cuvenit: pe prost 
lângă proşti, pe cel deștept lângă deștepți. Inainte de Dar- 
win și de Mendel, cu observările lor despre selecţiune, gloata 
ruralilor cunoștea regule care au valoarea unor adevărate 
legi empirice. Plugarii și păstorii știu „de când lumea“ că 
vitele care au copita stricată ori dinţii strâmbi... sunt de sotu 
rău. La fel îi judecă și pe oameni: cei cu unghii aspre și 
slute, cu buza crestată, cu gura jâmbată.. sunt de „neam 
prost“. De aceea, legea seculară a satului sună așa: la că- 
sătorie, să se ia numai frumos cu frumos. Adică: aleşii la 
o parte, iar gunoiul omenesc de altă parte. Gloata prin ur- 
mare făcea statistică şi eugenie fără să ştie — statistică cin- 
stită, dând şi lui Scaraoschi partea lui: urâţii cu Urâtul, ne- 
curații cu Necuratul. (In sate, e o vorbă cu mare înţeles: pă- 
zeşte-te de omul însemnat... fie din naștere, fie din vreo în- 
tâmplare. — Adică : cine se depărtează de canonul sănătăţii și 
al frumuseţii, măcar printr'un benghiu, acela trebue osebit şi 
ocolit de ceilalți.) 

In rezumat: am putea vorbi de un spectru biologic și 
social, după analogia spectrului fizic al luminii. Nu ne gân- 
dim să înşirăm toate colorile spectrului omenesc, ci ne măr- 
ginim la gama de toate zilele: la o parte, umbra (2/0), apoi 
penumbra (18%), apoi lumina gloatei cu 600%/0, până ce la 
marginea de sus a scării găsim că lumina devine lucire (18%) 
si chiar strălucire (în proporţie de 2%/0). — Se înțelege, trece- 
rea dela o grupă la alta se face pe nesimţite, ca și între co- 
lorile spectrului. De aceea, să ne oprim deocamdată numai 
la câteva grupe mai ușor de observat. 

1. Gruparea cea mai numeroasă este a oamenilor nor- 

mali. — Pentru a caracteriza această categorie, limba româ- 
nească are câteva expresii foarte semnificative : om „ca toți 
oamenii“, „om întreg“, „om de omenie“... Cuvintele din urmă 
au și o nuanţă etică, adică acela de care e vorba reprezintă o 
valoare morală deosebită. (Când ai spus despre cineva că e 
om de omenie, ai spus tot. Iar când zici Ne-tot, ai afirmat 
din capul locului că ai în față un specimen mai prejos de 
nivelul obișnuit al speciei umane.) 

2. Pe treapta de jos stau așa dar netoţii : schilozii, de- 
generații, slăbănogii, pocitaniile, „arătările“ (făpturile tera- 
tologice) și cei hpsiţi de echilibru. Intre netoţi, în sens eti- 
mologic, trebue să aşezăm și pe unii oameni cu însuşiri de 
seamă în câteva priviri, dar lipsiți de echilibru. De pildă, 
oricărui om normal îi trebue oarecare gândire să facă unele 
socoteli din minte. Din contra, calculatorul-fenomen îți spune 
cu ochii închiși, câte boabe de grâu sunt într'o găleată, dacă 
îi hotărăști câte se află într'un kilogram. Dar la atâta se 
mărginește puterea sufletească a omului Ne-întreg, adică 
ne-normal. — Medicii au o expresie ciudată. Vorbind de o 
rană neobișnuită, de un cancer enorm sau de altă grozăvie 
patologică, ei zic: un „caz frumos“. Adevărul e că oricât 
de extraordinară ar fi însușirea unor astfel de indivizi unila- 
teraii, numai suflete „frumoase“ nu pot fi numiţi, ci, după 
toate regulele clasificărilor, ei sunt „ne-toţi“, adică intră în 
categoria făpturilor lipsite de armonia oamenilor normali, 
Sunt codași şi rămân la coadă, mulțumindu-se cu fărâmitu- 
rile ce cad dela banchetul vieţii. De aceea, toți cei lipsiți de 
echilioru (degeneraţii și slăbănogii de toate soiurile) exact 
vorbind merită numele de infra-oameni, față de omul normal, 
care reprezintă oarecum axa împrejurul căreia se învârteşte 
tipul speciei umane. Un astfel de exemplar este „mijlociu“ 
în cele mai multe (sau chiar în toate manifestările sale), dar 
are în el un echilibru înnăscut, care îi permite să vadă lumea 
în proporțiile ei firești. Pe astfel de oameni deplin sănătoşi 
se reazămă putinţa progresului. — Fiind cei mai numeroși, 
după toate regulele probabilității, ei impun norma lor de 
viață, împingând în lături pe cei a-normali, după cum stolul 
păsărilor sănătoase ciupeșşte și alungă o sburătoare de același 
soiu, dar cu o înfăţişare monstruoasă. Infra-oamenii sunt şi 

ei eliminaţi (în spitale, aziluri de boli incurabile, pușcării, etc.). 

3. Deasupra mijlociei, aflăm la celălalt capăt al scării, 
tipul omului superior. Pe lângă putere de creație, acesta are 
şi o reală armonie în toate manifestările însemnâte ale vieţii. 
Este ceea ce se chiamă o personalitate (pag. 222). Astlel de 
oameni amintesc pe eroii lui Homer : au însușiri omenești, dar 
ridicate la o treaptă care ii apropie de zei. Un „caz frumos“ 
a fost Goethe. Fericita armonie a vieţii sale mereu activă, 
mereu simțitoare în latura frumuseţii şi totdeauna îndreptată 
spre progres, este o dovadă pipăită că natura nimerește uneori 
îmbinări de însușiri cu adevărat excepționale. Atunci, poate 
fi vorba cu dreptate de supra-oameni. —- După cum este o 
treaptă bine simțită, când trecem dela codași la mijlocași, tot 
aşa e vădită şi trecerea spre fruntași. 

Ar rămânea acuma să pășim la o descriere mai amănun- 
țită a fiecărei trepte în parte, analizând structura suiletea- 
scă corespunzătoare. Pentru scopul de orientare generală, pe 
care ni l-am propus, nu e nevoie de așa ceva. De altfel, trebue 
să mărturisim din capul locului că întreaga caracterolugie e 
abia la alfabet, atât în latura tipologiei somatice, cât și în 
latura psichică. Impărțirea în cele trei tipuri fundamentale : 
leptosomi sau typus asthenicus (oameni subțiri!), fața pre- 
lungă, nas desvoltat, nervoși, tenaci, etc.) aileți (pieptoși, cu 
umeri puternici) şi pycnici sau grași (pântecele proeminent, 
fața, piept şi umeri), pusă alăturea cu cele două forme funda- 
mentale ale temperamentului : ciclotimi şi schizoţreni, a dat 
următoarea shemă : 


Ciclotimi Schizofrenici 
Astenici : . ş „4 81 
Atletici 4 ; P —-) 31 
Asteno-atletici a j a) 11 
Pyebiei, 1. sn ş : „58 2 


De unde rezultă că între constituția somatică şi caracter 
sunt unele legături evidente 2). Când trecem însă spre latura 
psichică, greutatea descrierii şi a clasificării e mai mare. 


1) Leptos = subțire. 
2) S. KRETSCHMER, Korperbau und Charakter, Berlin 1929, p. 33. 

Psichologia structurală e abia la început. Dela Aristotel, care 
a făcut cei dintâi paşi în această direcţie, și până la Spranger, 
care mărturiseşte că a scris opera sa Lebensformen numai în 
două săptămâni !), progresul nu e atât de mare cât l-am dori. 
Cele 6—7 „forme ale vieții“ descrise de pedagogul mai sus 
amintit sunt departe de a ne da un fir sigur de orientare în 
marea varieiate a aspectelor sufletului omenesc „Mijlociu“. 
Cu atâta mai puţin față de înfățișările extreme. Treapta de 
jos, infra-omul este descris de medicii psihiatri și în genere de 
cei care se ocupă cu teratologia; dar și aci suntem abia 
la cei dintâi pași. Fără de voie, ne aducem aminte de situaţia 
în care se afla zoologia în momentul când Lamarck și-a luat 
asupra sa marea sarcină de a studia Nevertebratele, creind el 
însuşi acest cuvânt, pentru a atrage luarea aminte spre 
treapta de jos a animalității. Cam tot așa stă azi lucrul şi 
treapta de jos a omenirii, cu „codaşii“ pe care îi împărțim 
între spitale, institute de „corecție“' pușcării, etc. Caractero- 
logia are încă multe probleme de deslegat în latura aceasta. 
lar când ne întoarcem spre treapta de sus, spre „fruntaşi“, 
greutăţile caracterizării sunt iarăşi imense. Incercarea pe 
care o fac unii și alții de a suprapune tipologia somatică peste 
cea psichologică nu pare totdeauna convingătoare. — Când un 
pedagog-psicholog scrie opera sa în două săptămâni, ca rezul- 
tat al „unei zilnice observări credincioase a vieții reale“, iar 
un caracterolog de mare notorietate ne destăinuește că tipu- 
rile sale sunt stabilite „direct după natură“ 2 este vădit că 
suntem încă în iaza empiriei. — Totuși, am realizat unele 
progrese, pe care le socotim definitiv câștigate : 

In antichitate, ideea despre unitatea speciei umane din 
punct de vedere somatic nu era incă destul de limpede. Li- 
teratura geografică și etnografică a Grecilor și a Romanilor 
cuprindea încă fel de fel de povestiri despre monștri : oameni 
cu un ochiu în frunte (Arimaspi); oameni cu cap de câine 
(Kinocefali), oameni cu un singur picior (Skiapoz) ; oameni 
fără gură (Astomi) și alte ciudățenii. Toată teratologia aceasta 
era însă așezată tocmai la marginea pământului ecumenic ; în 
mijloc omenirea era normală. Doar în mitologie mai rămăseseră 


1) EDUARD SPRANGER, Lebensformen, Halle, 1921, p. IX. 
2) KRETSCHMER, op. cit. p. 175, ş.u. 


TRILOGIA VIEȚII 371 


câteva urme din creaţiunile cugetării magice (Centauri, Tri- 
toni, etg.). 

Inchipuirile absurde despre corpul omenesc au durat apoi 
şi în evul mediu. Dar intinderea explorărilor geografice pe toată 
faţa pământului a avut drept urmare spulberarea tuturor bas- 
melor din antropologie şi etnografie. Specia umană ne apare 
peste tot legată de un „canon“ somatic destul de stabil. Peste 
tot, gloata înfăţişează un tip normal atât trupește, cât și su- 
fleteşte. „Ogiva lui Galton“ se verifică peste tot și putem 
avea speranțe de progrese tot mai simţite în caracterologie. 
Dela fisionomistica lui Lavater şi frenologia lui Gall până la 
epoca de azi, când endocrinologia ne deschide perspective ne- 
bănuite încă ieri-alaltăieri, distanța e considerabilă. Corespon- 
denţele între trup și suflet vor fi urmărite tot mai exact și 
astfel, masa mijlocie a populaţiei va putea fi urmărită cu mai 
multă preciziune, deosebind nuanțe, acolo unde azi nu vedem 
decât o gloată omogenă. Pe lângă tipul somatic global, de bună 
seamă va căpăta iarăși o însemnătate deosebită analiza fisio- 
nomiei, urmărită din copilărie până la bătrâneţe. (Un individ 
nu este urmașul unui singur individ, ci repetă părți din viața 
mai multor strămoşi masculini şi feminini care au trăit în 
timpuri şi locuri deosebite, iar el trăiește viaţa lor sau simul- 
tan, sau în diferite epoci ale desvoltării sale. Intr'un singur in- 
divid, se ivește astfel din nou o întreagă societate, întrun ame- 
stec de proporţii neprevizibile încă. Materialul fotografic va 
fi o înlesnire enormă față de timpul lui Lavater. Geneologiile 
urmărite sub lumina mendelismului sunt de asemenea un 
prețios mijloc de precizare pentru descrierile caracterologice. 
In al treilea rând, va fi luată în considerare și vorbirea. După 
cum fotografia ne ajută să descifrăm fisionomia, tot aşa fono- 
graful și fonografierea vorbirii cuiva poate să devină un ele- 
ment de mare valoare caracterologică, deși până azi n'a fost 
luat în considerare. Dar e destul să se gândească cineva la ceea 
ce filologii numesc Schallanalysis şi la rezultatele dobândite 
în fonologie 1), ca să nu mai rămână nimănui îndoiala că tem- 
peramentul poate fi urmărit şi în ritmul vorbirii și chiar în 


1) D. CARACOSTEA, Pozitivism şi expresie. (Conv. literare, 1939 
p. 1719 ş.u.). 

timbrul vocii cuiva. In al patrulea rând, se va dovedi toţ mai 
necesară examinarea scrisului. După cum vorbirea este o dia- 
gramă a sufletului, tot așa e şi scrierea. Nu numai laringele 
ajutat de mișcarea limbii, buzelor, dinţilor... dar și mâna înre- 
gistrează stările sufletești. Grafologia e acuma o tehnică destul 
de înaintată, spre a fi chemată ca ajutor în fața justiției în cele 
mai grave cazuri. Dacă am avea scrisul lui Caesar, Anibal și 
Alexandru Makedon, este o foarte mare probabilitate că l-am 
găsi comparabil cu al lui Napoleon și al altor mari generali. 

In al cincilea rând, va trebui luat in seamă și mersul, 
Felul cuiva de a păși este uneori tot atât de caracteristic ca 
şi fisionomia lui, — ba încă și mai expresiv. Este o gamă în- 
treagă dela mersul ușor şi pripit (șoricesc), până la mersul ele- 
fantin : greoiu, rar şi sigur de sine. Filmarea mersului cuiva 
de bună seamă va dovedi că sunt „stiluri“ și în ce priveşte 
felul de a păși. 

In al șaselea rând, etnograful nu poate să lase afară din 
socoteală pentru determinarea caracterului individual sau etnic 
nici îmbrăcămintea. Cum este un stil arhitectonic deosebit 
după neamuri și după epoce, există și un stil vestimentar. — 
Când pornim dela tunica şi peplul femeilor din vechime şi 
ajungem până la îmbrăcămintea greoaie, țeapănă și încărcată 
de podoabe barbare, așa cum o găsim în țările europene în 
epoca lui Holbein ori Velasquez, ale căror portrete ne arată 
hainele ca o carceră a corpului, apoi trecem la moda absurdă 
din epoca lui Ludovic al XIV, cu costume bărbătești aproape 
ca ale femeilor și, în sfârșit, sărim la îmbrăcămintea secolului 
al XX-lea simplă și comodă (cel puţin pentru bărbaţi) trebue 
să recunoaștem că între haină și suflet e o legătură vădită, 
după epoci, sex, etate... și, în cele din urmă, după temperament 
şi caracter. — După cum vorba îmbracă sufletul, tot aşa haina 
îmbracă corpul, potrivit cu nuanțele caracterului individual ori 
etnic. Vorba lui Buffon: le style c'est homme nu este apli- 
cabilă numai în literatură, dar și în orice altă artă Și chiar la 
îmbrăcăminte. Haina de păr de cămilă a lui Ioan Botezătorul 
corespundea unei „stări sufletești“. Tot aşa, rasa aspră a că- 
lugărilor, cureaua lor cu ţinte, sandalele trapiștilor, dantelele 
femeilor (odinioară şi ale bărbaţilor), pălăriile înflorate, ghe- 
tele-catalige, funtele chiar la glesnă şi la genunchi în secolul 

al 17-lea... şi multe alte amănunte își au însemnătatea lor ca- 
racteristică. 

In sfârșit, pentru a ne întoarce iarăși spre laturea mai 
ascunsă a sufletului, e caracteristică în gradul cel mai înalt 
opera cuiva, fie în scrieri, fie în artele plastice. Kretschmer 
a şi încercat să analizeze o sumă de poeţi, pictori, dramaturgi, 
savanţi și filosofi germani. Legăturile între constituție, tem- 
perament şi caracterul psihic sunt uneori destul de vădite. 
M5bius a găsit de ex. că pycnicii se ocupă rareori de matemati- 
că. Abstracţiile matematice sunt atribuite astenicilor schizo- 
treni. „Cei mai mulți matematici sunt nervoși, caractere ciuda- 
te“, iar ca o particularitate interesantă s'a constatat că talentul 
matematic și cel medical nu se întâlnesc niciodată în aceeași 
persoană ! — Cât priveşte observările că poezia lirică și drama 
sunt legate de schizotimici, iar ciclotimicilor le lipseşte ceea ce 
se chiamă „vâna“ umoristică..., ori că „expresionismul“ este 
exclusiv schizotimic (durch und durch schizolyme Kunstform), 
toate acestea sunt dovezi că chiar de pe acum, caraterologia a 
ajuns la unele rezultate apreciabile. 

Lacunele sunt însă prea mari. Apoi, pe lângă punctele de 
vedere mai sus înșirate, mai așteptăm oarecare lumină și din 
altă lature greu până acuma de cercetat : proporţia dintre dis- 
poziţiile masculine şi feminine, amestecate în orice suflet ome- 
nesc. 'Taina fecundării este încă greu de descifrat. Chromo- 
somii și genele nu ne duc prea departe. — Rezultatul ameste- 
cului elementelor ereditare sunt însă bătătoare la ochi. Cine 
priveşte portretul lui Leonardo da Vinci, făcut de el însuși, 
precum şi operele sale capitale : unele figuri feminine din cina 
cea de taină, Gioconda, Sfânta Ana, Sf. Ioan, Madona, etc., nu 
se poate să nu-și dea seama că în acest artist extraordinar 
calităţile feminine şi masculine era deopotrivă de înalte și 
atât de intim amestecate, cum n'a mai fost, poate, în niciun 
alt om genial. Din contra, Rafael, cum îl arată și figura și 
pictura, era mai mult feminin, iar Michel Angelo masculin 
ca niciun alt contemporan. Și invers, pronunțate calităţi băr- 
băteşti se pot ascunde uneori chiar în capul unei femei. O do- 
vadă mai apropiată şi mai uşor de judecat e Rosa Bonheur. Și 
fisionomia şi pictura ei arată întâi de toate putere. (Vestitul 
„Labourage Nivernais“ cu şase boi trăgând plugul pe coasta 

unui deal, precum și „larmarocul de cai“ porniţi întrun galop 
sălbatic, ori lupta celor doi armăsari, precum și tigrii şi alte ta- 
blouri vestite nu par făcute de mâna unei femei. — Nicio mi- 
rare deci că, dela o vreme, ea se şi îmbrăca bărbătește.) Dar 
greutatea problemei crește și mai mult, dacă ținem seama că 
raportul dintre elementul masculin şi feminin în acelaşi suflet, 
variază și cu etatea : în anii tineri, iese la iveală mai mult cel 
feminin, iar cu înaintarea în vârstă ajunge tot mai aparent cel 
masculin. 

Toate acestea arată în chip lămurit că marea problemă a 
descrierii și clasificării caracterelor este departe de a se apro- 
pia de deslegare. — Când zicem așa dar gloată, adică omenire 
„mijlocie““, nu trebue să ne gândim la o masă amorfă, ci la un 
material omenesc plin de nuanțe, din care poate să iasă, după 
probabilitatea de 60% tot ceva mijlociu, dar şi o proporție 
de 18% de inteligențe inferioare ori Superioare, și chiar cu 
totul inferioare (2%/0) sau excepțional de înzestrate (tot 20%/0) 
Aceștia formează grupa fruntașilor. 


II 


Caracteristica fruntașilor. — In legătură cu 
„Trilogia Vieţii“ e necesar să stăruim puțin și asupra carac- 
terului fruntașilor, adică a acelora ce sunt numiți oameni su- 
periori sau Supra-oameni, cum le zice Nietzsche. 

Ce înţelegem prin „oameni mari“? La întrebarea acea- 
sta a căutat să răspundă între alții vestitul chimist Ostwald, 
în opera sa Grosse Mănner. Savantul german ajunsese la acea- 
stă definiție : „Om mare este un aparat care poate să producă 
opere mari“. Ca şi cum ai zice: mărul domnesc este un pom 
care face mere mari... rândunica e o pasăre care sbhoară foarte 
repede... In urma unor astfel de definiții, de bună seamă ni- 
meni nu se va simți mai luminat asupra felului cum se ivesc 
oamenii mari și care sunt semnele lor caracteristice. 

Să lăsăm deci pe chimist și să întrebăm pe cineva care stă 
mai aproape de miezul problemei, pe un biolog. Nicolle, natura- 
listul onorat cu premiul Nobel (1928) peniru medicină, și lungă 
vreme directorul „Institutului Pasteur“, a scris o lucrare în 

care cearcă să ne lămurească și el asupra caracterului oame- 
nilor superiori. „Omul predestinat, zice el, este mai puţin com- 
plet, mai puţin echilibrat, mai puţin normal decât oamenii dim- 
prejurul lui, cu o inteligență bine ordonată“. — Așa dar ne 
aflăm în faţa unei definiţii negative : ni se spune ce nu este, 
nu ce este omul superior. lar cu privire la modalitatea de 
manifestare a genialităţii, autorul citat se mărginește să afirme 
numai atât : că oamenii excepționali sunt un fel de „mutație“, 
adică un accident biologic. Se petrece deci ceva la fel ca în 
lumea vegetalelor : în mijlocul lanului de grâu cu milioane și 
milioane de spice, iată unul cu boabe mai mari, mai timpurii la 
coacere, cu gluten mai mult etc., etc. Spicul acela poate de- 
veni cap de semne, părintele unei varietăţi nouă de grâu, dacă 
e păstrat şi înmulțit după regulele. fitotehnicei. Dar în ce 
fel sau născut acele caractere, n'avem nicio știință. Nu ne 
gândim, se înţelege, la o creaţie ex nihilo. Temperatura, lu- 
mina, compoziţia solului, umezeala, seceta sau cine știe ce altă 
împrejurare a determinat ivirea acelor boabe unice. Tot aşa, 
din aceeaşi familie corsicană, cu un tată mediocru, dar cu o 
mamă de o energie masculină, unul dintre copii s'a ales un 
geniu militar care a devenit stăpânul Europei, iar ceilalți — 
mediocri. Fenomenul biochimic e tot atât de misterios, fie că 
« vorba de plante, fie de om. 

De aceea, lăsând pe seama viitorului explicarea mutaţii- 
lor şi deci și a omului superior, precum şi descrierea varietă- 
ților lui mai însemnate, să cercăm a privi aci o singură varie- 
tate, aceea care interesează mai mult Trilogia vieţii — omul 
superior în latura etică. Fiindcă multe pot fi însemnate pen- 
tru traiul omenesc, dar mai însemnată decât toate este viaţa 
etică. Fără îndoială, sunt vrednice de luare aminte toate ele- 
mentele cuprinse sub noțiunea civilizaţie, așa cum o defineşte 
etnografia. De asemenea, foarte însemnată e şi cultura, cu 
toate manifestările ei : ştiinţa, morala și arta în diferitele lor în- 
fățişări. Dar însemnătatea oricărui factor parțialteste relativă. 
De pildă, ne putem închipui foarte lesne amânat progresul în 
orice ramură de cercetare științifică ; și mai uşor-ne putem 
închipui amânarea unei opere de artă: un tablou mai puțin 
în pinacotecă, o simfonie, ori o statue mai puțin, o dramă, o 
sută şi o mie de sonete netipărite... Toate pot fi amânate ; nu- 
mai viaţa nu. 

lată de ce, dintre toate valorile civilizaţiei și ale culturii, 
cele etice stau deasupra tuturor, fiindcă de ele atârnă întâi 
și întâi de toate viața unui neam. De aceea, selecționarea 
gloatei omeneşti cu tendința de a înlesni afirmarea valorilor 
etice este cel dintâi imperativ al cugetării și al simțirii ome- 
nești. Căci ne putem închipui oameni cu adevărat mari în 
unele laturi, dar dacă le lipseşte valoarea morală, ei pot fi o 
reală primejdie tocmai în ceea ce privește asigurarea vieții po- 
porului din care fac parte. Benvenuto Cellini — un minunat 
artist. Ca om însă, un adevărat gangster ; a făcut și crime. 
Ar îi putut oare Florența să meargă un pas înainte, dacă acest 
tip social s'ar fi generalizat ? Baco de Verulam — la fel. Mare 
cugetător, dar tot așa de mare mișel. Cinstitul Macaulay îi 
arată toate turpitudinile : mitarnic fără obraz, lacom de averi, 
lipsit de recunoştinţă până într'atâta, încât a devenit osândito- 
rul binefăcătorilor săi. — Iată de ce, când e vorba de oamenii 
mari, între toți fruntașii unei generații, ni se pare că locul cel 
dintâi il merită cei cu mari însuşiri etice, deoarece ei sunt 
sprijinul cel mai mare al duratei unui neam și deci, indirect, 
al progresului, civilizației și culturii, — bunurile cele mai mari 
ale vieţii. 

Astfel stând lucrurile, până ce caracterologia va realiza 
progrese mai simţite, să cercăm a releva măcar cât de sumar 
caracterele cele mai proeminente ale oamenilor mari, în sensul 
mai sus arătat. 

* 


Scriind opera sa Grosse Mănner pe temeiu de material 
biografic, chimistul Oswald a crezut că-i poate împărţi în două 
categorii principale : clasici și romantici. (Ne grăbim a înștiința 
pe cititor că termenii aceștia n'au înțelesul legat de vestita 
luptă dintre literații secolului trecut, ci numai de înfățișarea 
intelectuală şi morală a cărturarilor în genere.) Clasicii con- 
struesc operă lor pe încetul. O fac şi o refac timp îndelungat, 
înainte de a ieși cu ea în public. Până in ziua din urmă și 
în ceasul din urmă, li se pare că tot n'au luat destule măsuri 
ca lucrarea să fie fără cusur. Din contra, romanticii lucrează 
iute, uneori chiar prip:t de iute ; sunt nerăbdători să arate și 
altora cât mai repede isprava lor. Cei dintţâi sunt mulțumiți 

să afle lumina ; aceşti din urmă vor să strălucească și ei, cu 
persoana lor cu tot. 

De unde vine această deosebire ? 

In ce privește actul psichic al creației, am arătat (pag. 90) 
că el se petrece subit ; l-am putea asemăna cu un „scurt cir- 
cuit“. Dar îndată ce a trecut ceasul acela de „iluminare“, pe 
care poeții îl numesc „inspiraţie“, atitudinea creatorilor inte- 
lectuali este fundamental deosebită. Cei de temperament cla- 
sic sunt atât de impersonali, încât privesc opera lor cu deplină 
liniște, ca şi cum ar fi făcută de altcineva. Singurul lucru 
important pentru ei este acesta: rezultatul muncii lor să fie 
verificat până în amănunte, pentru ca noul adevăr să fie un 
câștig real pentru cultură. Dimpotrivă, cei cu temperament ro- 
mantic sunt egocentrici ; simt nevoia de a fi cunoscuţi și re- 
cunoscuţi, dacă se poate, de toată lumea, adică urmăresc ceea 
ce se chiamă succesul — vâlva. — Am citat în altă ordine de 
idei viața lui Adanson ; un fel de smerit mucenic „al științei. 
Ce contrast față de caracterul lui Buffon ! Biograful său, Flou- 
rens (secretarul perpetuu al Academiei) ne spune din prima 
pagină că „dorinţa de a se distinge a fost la el precumpăni- 
toare“. E drept că şi-a închinat viața unei mari lucrări 
(Histoire Naturelle), dar e tot atât de adevărat că se închina cu 
aceeași evlavie şi idolului ce se chiamă faimă. Titluri, ran- 
guri, renume... toate îi veniseră din plin, dar tot nu i se pă- 
reau destul. Şi tocmai nesaţul acesta a dat la iveală adevărata 
tonalitate a sufletului său :- deșărtăciunea. La aritmetică stă 
scris un lucru foarte simplu : oricât de mari ar fi numerele pe 
care le înmulţeşti, dacă se strecoară între ele și un zero, pro- 
dusul e zero. — Nu zicem că chiar așa a fost în cazul lui 
Buffon, dar iată câteva fapte, din care se poate vedea lămurit 
unde l-a dus păcatul vanităţii şi lipsa de obiectivitate atât 
de necesară mai ales omului de știință. 

Mai întâi, s'a certat cu Duhamel, cu care lucrase împreu- 
nă la două memorii de botanică, după ce se ocupase până atunci 
numai de matematică. Apoi și-a concentrat toate silințele spre 
zoologie. Metoda lui era aceasta : descria animalele, înșirând 
caracterele lor externe şi bizuindu-se în deosebi pe talentul 
său literar (ceea ce l-a şi îndemnat să se amestece în literatură, 

compunând vestitul său Discours sur le style). Alături de 
dânsul, lucra însă subalternul său Daubenton, un cercetător 
foarte scrupulos care „punea în toate studiile sale atenția cea 
mai concentrată și nu afirma decât ceea ce văzuse şi pipăise, 
reluând de mai multe ori aceeași lucrare, până ce-l mulțumea 
pe deplin“. — Toate puterile sufletului păreau că se unesc la 
el, ca să impună tăcere imaginaţiei, zice Cuvier, panegiristul 
său în fața Academiei. 

Având aceste însușiri, Daubenton şi-a dat repede seama 
că descrierea vieţuitoarelor numai după caracterele externe 
nu este îndestulătoare, ci trebue să ținem socoteală și de or- 
ganizarea lor internă. De aceea, el începu a face o mulțime 
de disecţii (la dreptul vorbind, el este începătorul „anatomiei 
comparate“), iar rezultatele cercetărilor sale erau comunicate și 
lui Buffon. Dar ce sa intâmplat ? Indată ce ambițiosul Buffon 
a prins de veste cu ce admirație privesc oamenii de știință 
spre lucrările colaboratorului său, el luă o hotărîre nu se poate 
mai gravă : să se despartă de el, cum se despărțise și de Duha- 
mel. A scos deci o nouă ediţie din Histoire Naturelle, lăsând 
afară toată partea imprumutată dela subalternul său. Rezul- 
tatul a fost grozav : Insuși Cuvier mărturiseşte că cititorii „nu 
mai puteau recunoaște animalele de care era vorba“, luându-se 
numai după caracterele înșirate de Buffon ! Astiel trunchiată, 
opera naturalistului se coborise, în unele priviri, la nivelul 
descrierilor lui Plinius și Aristotel, streini de luminile metodei 
comparative. 

Cum se explică astfel de penibile scăderi în viața unor 
oameni cu merite reale în latura muncii de creaţie ? 

De vină este caracterul lor şi, la urma tuturor urmelor, 
insuficiența lor intelectuală. Ce este viața unui om de cul- 
tură ? Un neîntrerupt exerciţiu de geometrie mintală : o con- 
tinuă raportare între idei, sentimente şi fapte spre a stabili 
gradul lor de potrivire ori nepotrivire. Cel impersonal aso- 
ciază și disociază de zeci şi de sute de ori aceleași elemente, 
verificând raporturile lor, și reale, şi ideale, până ce nu mai 
rămâne nicio portiță deschisă pentru eroare. Singura lor do- 
rință e ca opera să fie, dacă se poate, cât mai aproape de per- 
fecţiune. — Aşa se şi explică uitarea de sine a unor astfel de 
oameni. Sentimentul relativității valorilor nu-i părăseşte nicio- 


_.—— 


TRILOGIA VIEŢII 379 


dată. Ei ştiu că orice problemă sar deslega în ştiinţă, mai ră- 
mân sute și mii nedeslegate ; este adică loc pentru munca și 
creațiunea tuturor. Și în știință, și în artă este spațiu destul 
pentru toți oamenii de merit al fiecărei generaţii. Și mai știu 
că, în şirul nesfârşit al secolelor ce stau să vină, se vor ivi 
opere cu mult mai aproape de perfecțiune decât cele de azi — 
în toate ramurile de activitate. Pentru astfel de suflete, va- 
nitatea e o nerozie atât de vulgară, încât sunt incapabili de o 
astfel de scădere. 

De aceea, oamenii de acest soiu se simt senini ; imperso- 
nalitatea la ei este ceva organic — e semnul sănătății lor sufle- 
tești. Adevărul teoretic e pentru ei mereu îngemănat cu bi- 
nele practic. Ceea ce este armonie în lumea ideilor li se pare 
firesc să se traducă într'o nouă armonie și în lumea faptelor 
iar eroarea e pentru sufletul lor ceva analog cu „păcatul“ pen- 
tru sfinţi. — Nietzsche a și spus undeva că geniul adevărat 
tinde spre sfințenie. Socrate, cum se știe, până în clipa din 
urmă, a trăit cum a cugetat. Sau, dacă pilda lui Socrate ni 
se pare prea departe, putem găsi și în timpurile moderne pilde 
de viață aproape sfântă. Fisicianul Cavendish (cel dintâi mu- 
ritor, care a cântărit pământul și a făcut prima analiză a at- 
mosferei, dovedind că aerul nu este un element, adică corp 
simplu) este savantul care a deschis calea lui Lavoisier, înte- 
meietorul chimiei. Rolul său în desvoltarea spiritului omenesc 
este capital: după cum Newton alungase metafizica din cer- 
cetările fizicei, dându-i ca suprem criteriu de certitudine cal- 
culul matematic, tot aşa Cavendisch a alungat metafizica din 
chimie. „Până la jumătatea secolului al 18-lea, ştiinţa aceasta 
părea un azil al tuturor sistemelor și ipotezelor gratuite... El 
şi cu Rergmann au curăţat grajdurile lui Augias, copleșite de 
gunoiul filosofiei ermetice“ (Cuwvier). Dar câtă muncă şi câtă 
lepădare de sine i-a trebuit! Viaţa acestui savant sa desfă- 
șurat cu o regularitate de ceasornic. Măcar că era fiu de 
lord (ba încă urmașul unui soț de arme al lui Guillaume Cu- 
ceritorul), marele idealist n'a cunoscut altă mulțumire mai de 
preț, decât munca pentru știință. Disciplina vieţii sale a fost 
în adevăr eroică: să nu piardă nicio minută, şi să nu spună 
niciun cuvânt de prisos. In loc de a vorbi, făcea semne. Cei 
dimprejurul lui ştiau de ce e vorba. — Sărac ca un anahoret, 

avea o singură haină, pe care o repara la soroace hotărite, iar 
pentru a simplifica munca, făcea haina mereu din acelaşi postav 
și de aceeași coloare. Şi când un unchiu, îmbogățit în India, 
i-a lăsat moștenire câteva milioane de lire, gândul cel dintâi 
al savantului a fost să ajute pe tinerii de merit ; a făcut donaţii 
pentru inaintarea științei ; a întemeiat laboratorii Și biblioteci, 
din care imprumuta şi el cărți, semnând în registre ca orice 
strein. Era nu numai un geniu ştiinţific, dar şi un geniu etic: 


savant — impersonal — sfânt. 
Cu totul altul este ritmul vieţii celor cu temperament 
romantic. — Momentul creaţiei este, după cum am spus, și la 


ei același : o iluminare subită. Nicolle îi zice „intuiţie vio- 
lentă“. Indată însă ce s'a produs acel scurt circuit intelectual, 
atitudinea lor este fundamental deosebită de a clasicilor. S'au 
apropiat şi ei o clipă de nivelul cercetărilor desinteresate, adică 
de impersonalitate — fără de care nu este cu putință creaţia 
ştiinţifică, artistică ori fapta eroică — dar în clipa următoare, 
romanticii pot cădea până la nivelul tuturor micimilor ome- 
nești : vanitate, pismă, lăcomie, arțag și toate păcatele indivi- 
zilor de rând. 

— Lipsească din opera mea toată lumina pe care mi-o îm- 
prumutaseră cercetările anatomice ale lui Daubenton... Renunţ la 
criteriile scoase din organizarea internă a fiecărei specii, — nu- 
ma. să nu impart cu alţii gloria de a descrie regnul animal! 
Știința... ca ştiinţa ; dar mai întâi de toate, ambiția mea de 
întâietate... 

Evident, cine se mulțumește în ştiinţă cu adevăr mai 
puțin, numai din pismă, acela este mai prejos de nivelul unui 
om cu adevărat superior. Ii lipsește atât simţul relativităţii va- 
lorilor (dovadă de insuficienţă intelectuală), cât Și simţul etic, 
adică aplecarea spre sfințenie, de care vorbea Nietzsche. Căci 
ce este la urma urmei virtutea decât vârtutea sufletului ? Pe 
când savantul, artistul ori eroul de factură clasică, chiar după 
momentul fericit al izbânzii, rămâne întrun echilibru ne- 
sdruncinat, adică deasupra vulgarităţilor traiului zilnic, la ro- 
mantici, momentele „bune“ sunt o excepţie ; sunt intermitente, 
ca şi izvoarele numite „izbuc“ (fiindcă izbucnesc când şi când, 
apoi seacă iarăși). Opera terminată li se pare un accident... 


» 


Dacă ar fi îngăduită comparația, am zice că se aseamănă cu 

veninul secretat de unele vietăți, nu spre a împlini buna func- 
ționare a organismului lor, ci spre a supune ori chiar spre a 
nimici viața altora. Ce de ornamente pe capul unei vipere...! 
Tot așa, capul cărturarului din care pornesc câteva raze de lu- 
mină, urmate apoi de întunerecul minciunii, invidiei, răutăţii 
şi altor păcate este o adevărată monstruozitate în cadrul vieţii 
sociale. Căci ce trage mai mult la cântar: fărâmița de adevăr 
(inevitabil de aci înainte în orice ramură de cercetare, prin 
însăși progresele tehnice ale muncii științifice) ori pilda rea, 
care turbură sufletul unei întregi generaţii? Fiindcă între 
naştere și moarte e o singură viață, și fiindcă toate se pot 
amâna, afară de viața însăşi, e vădit lucru că fiecare individ 
și fiecare generație, în scurta ei trecere prin eternitate, e gata 
să consimtă la amânarea multor descoperiri științifice și chiar 
a multor creaţii artistice, numai să poată asigura durata gloatei 
etnice, față de vițiul ruinător al intelectualului ambițios, care. 
turbură prin minciuna vieţii sale pe contemporani, numai ca 
să-și mulțumească egoismul, setea de faimă şi alte patimi vul- 
gare. — Fără de voie, când întâmpinând astfel de disonanțe an- 
tipatice, ne apare înainte figura pocită a lui Mefisto (care nu 
era nici el un imbecil), dar, fiind slut la suflet, a devenit per- 
sonificarea „duhului rău“. Orgoliul nemăsurat l-a făcut să 
urască întreaga creațiune... numai pentrucă nu era opera sa, 
ci fusese făcută de Iehova. 

Cu această observare, credem că ne-am apropiat de ade- 
văratul semn deosebitor între oameni mari, și cei care nu me- 
rită acest atribut. — In gama sufletelor omenești, sunt multe 
nuanțe și multe acorduri posibile, dar două ni se par funda- 
mentale : 

Este acordul de tip egoist sau egocentrist, caracterizat 
întâi şi întâi de toate prin energia apetitului. In vorbirea unor 
astfel de oameni, verbul cel mai frecvent e vreau. Ei cer, cer, 
cer... până li se dă. Când domol, când răstit, ei cer mereu, se 
plâng mereu, pretind mereu ceva care să-i pună în evidenţă. 
(Un boa constrictor din menageria lui Hagenbeck, cu toate că 
seara primise porția cuvenită, a mai înghiţit peste noapte și 
pătura cu care fusese învelit... și a murit sufocat.) Se înţelege 
că variantele apetitului sunt foarte multe, însă substratul e 
acelaşi : dilatarea eului. Ego este alfa şi omega. Tot ce nu este 

el, e duşmanul lui. Ca fiara fără saț din Apocalips, ori ca 
șarpele care simbolizează lăcomia, înghiţindu- -și propria coadă... 
patima egoismului umflat până la demență o întâlnim și la 
oameni de reală notorietate. 

La celălalt capăt, stă acordul altruismului. Oamenii de 
acest tip sunt echilibrați și senini. Apetitul lor e moderaț. 
Nu aşteaptă lauda nimănui, dar nici nu se tem de concurența 
cuiva, de aceea nu se coboară niciodată la atitudinea aci mo- 
jică, aci plângăreaţă ori lingușitoare a lacomului care se teme 
să nu rămână cumva flămând... 

Unde stă atunci hotarul între cele două temperamente ? 
Credem că stă în sentimentui puterii lăuntrice. Cei care știu 
că puterea lor de creaţie sănătoasă nu este intermitentă, au lini- 
ștea și seninătatea pe care o dă siguranţa. Cine a dat divinității 
atributul atotputerniciei, implicit i l-a dat şi pe al bunătăţii, de- 
oarece rău poate fi numai neputinciosul. Singură slăbiciunea 
este izvor de teamă și de pismă, căci spiritele false au 
vrând-nevrând conștiința falsităţii și deai, a insuficienţii lor. 
— De aci, frica egoiștilor de a rămânea cumva nesatisfăcuți. 

Pe scurt: cei cu temperament clasic sunt senini, fiindcă 
sunt sănătoşi şi puternici ; romanticii din contra sunt fără echi- 
libru lăuntric, vanitoși, pismăreţi, aci agresivi, aci lași, deoa- 
rece în fundul conștiinței se simt slabi. Neavând siguranța in- 
terioară a meritului real (a cărui valoare se tem s'o lase a fi 
cântărită de posteritate), ei caută cu orice preț aprobarea con- 
temporanilor — până şi cu preţul înjosirii — dacă nu e cu- 
noscută de prea mulți. Viaţa lor e o continuă trepidaţie şi un 
veşnic joc de loterie. Neputând face o statue frumoasă, sculpto- 
rul cu ambiţie deşartă face zece aproximative ; neputând scrie 
o. dramă puternică, cel lacom de succesul rampei scrie 40 rele ; 
neputând închega măcar o poesie superioară, pseudo-poetul va 
îndruga sute şi mii de versuri goale. 

Intr'un cuvânt: clasicul este exponentul superlativ al 
mulțimii sănătoase, din care se aleg oamenii cu adevărat mari, 
pe când romanticul, ca orice neisprăvit, poate să realizeze nu- 
mai întâmplător opere de real preţ, iar după ce trece momentul 
fericit al creaţiei, el devine nu numai mic, dar chiar foarte mic, 
coboriîndu-se până la neadevăr, ură, lașitate, răzbunare şi alte 

scăderi de pe treapta gunoiului omenesc. O secundă, trec prin 
lumina omeniei, iar partea cea mai mare a vieţii lor o petrec 
în zona obscură de lângă infra-oameni. 

Schematic, am putea zice: 

La polul pozitiv, stau sufletele armonioase : echilibrate, curate 
şi frumoase ; la celălalt pol, sunt sufletele lipsite de armonie : 
asimetrice, pătate şi urâte. — De o parte, euritmie, de partea 
cealaltă disonanţă. 

Iar cât priveşte cauzele organice care explică această di- 
ferenţiare sufletească, ele rămân să fie precizate de fisiologi. 
Cum am constatat mai sus, caracterologia este abia în fașă. 
S'ar putea însă ca mâine-poimâne, o mare parte din nuanțele 
caracterului să fie puse în legătură cu glandele endocrine. In 
unele cazuri, influența glandei thymus e vădită (pag. 89). — 
Putem chiar de pe acum să afirmăm cu destulă probabilitate 
că romanticii înfăţişează un caz de „juvenilism“ sau desvol- 
tare necompletă a facultăţilor psichice (memorie puternică, 
emotivitate vie, ca a copiilor, dar deficit în latura raționamen- 
tului) ; pe când la clasici, etatea cronologică aduce cu sine și 
manifestările psichice corespunzătoare anilor : emotivitatea de- 
vine mai temperată, în schimb crește puterea de a raționa pre- 
cum şi seninătatea. — Ca să întrebuințăm o caracterizare mai 
nouă, am putea zice că romanticii suferă de Cataltymie, adică 
„transformarea stărilor sufletești sub influenţa emoţiei“ 1). De 
altfel, atât endocrinologia, cât și psychanalisa par a justifica şi 
ele inferioritatea temperamentului romantic, prezentându-l ca 
apropiat de reacțiunile animalelor, ale sălbaticilor, copiilor şi 
chiar ale indivizilor patologici. 


+ 


Pentru ceea ce ne preocupă aci, în legătură cu „Trilogia 
Vieţii“, observările înşirate mai sus ni se par îndestulătoare, 
spre a putea formula următoarele concluziuni : 

1. Gloata unui popor este pătura generatoare a neamu- 


1) Termenul a fost creiat de A. W. Maier. (Thymos = inimă. — 
Vezi definiţia catalthymiei la KRETSCHMER și W. SCHEIDT, Kultur- 


biologie, Jema 1930, p. 71). 


384 S. MEHEDINȚI 


lui respectiv și deci trebue privită cu cel mai mare respect. — 
Cât timp gloata e sănătoasă și prin urmare prolifică, ea tinde 
ca vitalitate spre o durată nelimitată. 

2. Extremităţile gloatei (atât cea inferioară, cât şi cea 
superioară) sunt instabile şi de aceea, osândite la eliminare, 
întocmai ea scoarța unui copac care crește. Atât infra-oame- 
nii, cât și oamenii superiori sunt de obiceiu-sterpi, adică înlă- 
turaţi din cercul vieţii. 

3. Oameni cu adevărat superiori sunt numai aceia care 
(pe temeiul însușirilor lor biologice și psichice) pot da la iveală 
o deosebită pulere de creaţie şi un destul echilibru interior 
(destulă „Omenie'“), în cât viața lor să poată fi pilduitoare şi 
pentru alții. — Ei dau expresia cea mai înaltă vieţii istorice a 
unei națiuni, fiindcă națiunea însăși e o operă de artă — cea 
mai grea și cea mai îndelungată — pe care o pot împlini nu- 
mai geniile naționale din toate secolele, cu ajutorul celui mai 
complex dintre toate — geniul social întrupat în „omul de 
stat“. 

Dând această definiţie omului superior, adică a Supra- 
Omului, ne grăbim să amintim că luceafăr adevărat nu poate 
fi nimeni, deoarece „viaţa nu e geometrie“, ci o continuă apro- 
Ximaţie. Nici despre popoarele de azi, nici despre cele din 
trecut, nu putem ști, dacă și-au dat toată măsura puterilor și 
dacă nu cumva au trecut pe lângă menirea lor, tocmai pentru- 
că le-a lipsit la momentul hotăritor puterea de sinteză a unui 
geniu etic. Un lucru însă e mai presus de îndoială: de câte 
ori apare o astfel de personalitate superioară, ea ridică la cea 
mai înaltă potenţă toate însușirile pozitive ale neamului din 
care face parte, unindu-le spre un scop suprem, potrivit cu 
nevoile epocii. De unde îi vine această putere ? In deosebi, din 
impersonalitatea sa. Omul de format superior e mai presus de 
orice egoism. Și el poate luneca, fiindcă errare humanum. Dar 
nu pentru ambiţii şi egoism. In fundul sufletului său, eroarea 
îi este nesuferită, fie că e vorba de munca științifică, fie de 
creația artistică şi chiar de traiul de toate zilele. Dorinţa sa 
cea mai sinceră e să facă din viață o operă de artă, adică să 
se apropie de imperativul Nazarineanului, de al lui Kant, spri- 
jinindu-se in toate împrejurările pe adevărul ştiinţei : Lucrea- 

ză așa, încât maxima voinţei tale să poată fi concluzia unui 
raționament ştiinţific. Respectă și în tine, şi în alţii postulatul 
progresului omenirii, ştiind că ordinea morală este tot aşa de 
riguroasă în legile ei, ca și ordinea fenomenelor fizice. Lu- 
crează prin urmare așa, ca şi cum viaţa ta ar trebui să fie 
normativă pentru traiul omenirii întregi. 
! De aceea, dacă nu poate fi — şi ştie bine că nu e Lu- 
ceafăr, omul superior nu simte niciodată ispita de a deveni 
Lucifer. Apetitul de stăpânire silnică peste alţii — un rest din 
sălbătăcia ancestrală — îi este nu numai străin, dar cu totul 
nesuferit. Privind lumea telescopic, adică măsurând viața cu 
unităţi mari de timp și de spaţiu, tot ce e meschin îl desgustă. 
Pentru dânsul, kalon kagathon al vechilor înţelepţi nu e o for- 
mulă deșartă, ci o realitate simțită. 

lar dacă cele înșirate până aci sunt exacte, socotim că 
părerea pesimistă a unora asupra gloatei nu corespunde ade- 
vărului. La desprețul literar al lui Nietzsche, alții au adăogat 
şi un despreţ exprimat în termeni ştiinţifici. Gustave le Bon nu 
s'a sfiit să scrie că „actele mulţimii pornesc mai mult din şira 
spinării decât din creier“). Ba alții au adăogat şi alte exage- 
rări... Realitatea e însă alta: Pentru etnograf, în fiecare grupare 
etnică, este o stratificare invariabilă : deasupra unei minorități 
inferioare (injra-umană) stă o masă mijlocie, apoi deasupra 
aflăm minoritatea fruntașilor (supra-oamenii). Dimensiunile 
păturilor sociale variază după timp și loc, dar procesul de di- 
ferenţiare este grosso modo același : gloata oscilează împreju- 
rul unei linii mediane — care ar putea fi numită axa speciei. 
“Tot ce se depărtează prea mult de mijlociu, adică valorile ex- 
treme (fie pozitive, fie negative) se elimină. Cum am spus: pe 
infra-oameni îi înlătură incapacitatea lor în lupta lor pentru 
existenţă, apoi și disciplina socială (claustrarea, în unele ţări 
castrarea în vederea eugeniei etc.) ; iar supra-oamenii se eli- 
mină singuri prin consumarea prea intensă a forțelor nervoa- 
se, precum și prin.sterilitate (oamenii excepţionali de obiceiu 
mau urmași ori au prea slabi). — Trunchiul etnic adaogă an 
cu an o pătură nouă la mijloc, iar coaja căde dela sine. 


+ 


1) GUSTAVE LE BON, La psychologie des foules, Paris 1912, p. 23. 

Incheiere. — După cum în „Trilogia Științei“ am dat 
câteva exemple de cercetători, erudiți şi savanţi din sfera cul- 
turii românești, nu strică să arătăm şi aci în ce fel faptele în- 
şirate în „Trilogia Vieţii“ sar putea aplica şi la unele cazuri 
mai apropiate de interesul nostru. Despre gloata românească 
am spus ceva mai sus. Rămâne să mai răspundem la o între- 
bare : Avut-am şi noi oameni superiori ? 

Credem că rămânem în marginile adevărului, dacă ră- 
spundem afirmativ. Dela Zamolxe până la Eminescu, numărul 
lor nu e tocmai mic; e drept însă că, până azi, caracterizarea 
lor n'a ajuns la toată preciziunea dorită, materialul informa- 
tiv nefiind încă destul de cernut în vederea unei astfel de 
sarcini. Istoria se scrie și se va mai scrie... Ne mărginim dar 
la o scurtă înșirare de nume. 

Mai întâi, Zamolxe. Pentru el, mărturia admirativă a lui 
Socrate e deajuns. 

Al doilea, e înțeleptul rege Dromihete. biruitorul lui Li- 
simah, urmașul lui Alexandru cel Mare. — Lecţia de omenie, 
pe care i-a dat-o regele dac, ospătându-și prizonierul pe ta- 
lere de aur, când el și generalii săi mâncau din străchini de 
lut și cu linguri de lemn, lăsându-l apoi slobod să plece... este 
ceva unic în analele istoriei antice. 

AI treilea la rând e Burebista, vestit nu numai prin mă- 
rimea statului ce se întindea între Bug şi Alpi (singura putere 
europeană capabilă de a sta dârză în fața lui Caesar), dar și 
prin organizare militară şi prin mari reforme sociale, cum 
mărturiseşte Strabo. 

Al patrulea este regele-erou și martir, Decebal. Romanii 
îl priveau ca pe un al doilea Anibal!). 

lar mai târziu, în evul mediu, vin alții la rând: 

Mircea. — recunoscut chiar de streini ca cel mai ager 
dintre toti principii creştini (princeps acerrimus inter christia- 
nos). Dacă sfatul lui ar fi fost ascultat la Nicopole, şi-l lăsa pe 


el să ducă greul, nu se ştie care ar fi fost soarta Turcilor abia 
descălicați în Europa. 


__1) Poate că figura monarhului Dacilor capătă un relief şi mai pu- 
ternic, dacă ne gândim că Anibal se lupta cu Italia nesupusă încă 
depiin de Romani, pe când Decebal s'a măsurat cu toată puterea impe- 
Tiului roman, cârmuit de Traian — optimus princeps. 


O ——...——— ...—.——” => 

Urmează pe la jumătatea aceluiași veac, Iancu Corvin, de 
care Turcii s'au izbit la Belgrad, ca de o stâncă. 
numai prin mari biruinţe în hotarele sale, dar şi prin rolul 
de apărător al continentului întreg față de năvala turcească 
— „atlet al creştinătăţii“ cum l-a numit chiar papa. — Când 
şi adversarii te laudă, ce îndoială mai poate fi? „Fost-a, zice 
Martin Cromer, bărbat carele pentru inima lui cea mare, pen- 
tru înțelepciunea și iscusința lui în războaie... vrednic este în 
veci să se pomenească“. lar Matia de Miechow (Mihovie al cro- 
nicarilor noştri) adaogă : „O, bărbat slăvit şi biruitor! care cu 
glorie a izbândit asupra tuturor regilor vecini ; om fericit care 
toate darurile norocului le-a avut! Și ceea ce firea dă numai 
în parte : unuia minte cu ghibăcie, altora vitejie cu dreptate..., 
iar altora biruință asupra vrăjmașilor, acestuia pe toate i le-a 
hărăzit ca întru toate să strălucească“. 

Peste altă sută de ani, Mihai — asemănat de istoricul 
german Bisselius cu însuși arhanghelul Mihail, și jelit de nea- 
murile din Balcani — şi chiar de un Italian — ca erou de 
epopee. (Faima lui ajunsese până și în teatrul spaniol.) 

lar peste un veac, Brâncoveanu, suferind martiriul îm- 
preună cu toţi copiii lui, numai să nu-și lepede legea, este, de 
bună seamă, cel din urmă creștin care amintește epoca mar- 
tirilor din cele dintâi secole ale creștinismului. 

In sfârșit, Horia, iertând în ajunul frângerii pe roată pe 
trădători, dă o dovadă de noblețe demnă de sufletul unui fi- 
losof, măcar că trupul lui era îmbrăcat cu un biet suman ţă- 
rănesc. — Tudor, cel „îmbrăcat în cămaşa morţii“, iertător și 
el față de trădător, e de asemenea o dovadă de superioritate 
sufletească, ivită de-a-dreptul din mijlocul gloatei românești. 

Dar, cum ziceam, caracterizarea oamenilor semnificativi 
pentru viața neamului din Carpaţi e departe de a fi termi- 
nată. 

Am înșirat aici numai câteva personalităţi din lunga 
istorie a poporului din Carpaţi. La toate e destul de proemi- 
nentă tocmai latura fundamentală a caracterului autohtonilor : 
înclinarea etică. Dela Zamolxe până la un rural ca Horia, ati- 
tudinea morală aminteşte vechea evlavie dacică, relevată de 

Strabo. E semnificativ că poporul nostru n'a purtat niciun 
războiu de agresiune, adică pentru cuceriri înafară, și niciun 
războiu conlesional înăuntrul hotarelor sale. Cultura lui, ca şi 
aiurea, cuprinde Știința, Arta și Morala, însă latura etică, im- 
presionantă încă din timpul lui Herodot şi Strabo, a rămas 
dominantă în tot lungul vieţii sale istorice, până în timpurile 
mai nouă. Am putea cita chiar din secolul trecut unele per- 
sonalități reprezentative. Bălcescu, Negri şi Şaguna au înfăţi- 
şare quasi-misionară și pot sta cu cinste alături de educatorii 
altor neamuri. Apoi e vrednic de amintit că chiar fruntașii 
literaturii și ai artei din epoca Renaşterii noastre au reprezen- 
tat puternic și latura educativă. Scriitorii noștri cei mai mari 
au fost şi au rămas normativi și în direcția îndrumării poporu- 
lui românesc. — Să ne fie permis a înșira câteva amănunte 
caracteristice. 

Pe la 1870, un tânăr din Viena trimisese câteva poezii 
revistei ieșene „Convorbiri Literare“. Citirea acelor versuri a 
provocat o adevărată uimire în cercul literar al „Junimei“ de- 
prins a lua ca unitate de măsură pe clasici și în deosebi pe 
Goethe (citit, tradus, comentat și zilnic amintit între colabo- 
ratorii revistei, mai sus pomenite). Mortua est, Impărat și pTro- 
letar... sunau ca ceva nou şi inalt. Dela versul popular cu 
„frunză verde“, dela fluier și cimpoiu, ne îndreptam spre ma- 
rea simfonie. Li s'a părut tuturor cunoscătorilor de literatură, 
că se începe o altă epocă în scrisul românesc, iar Negruzzi, 
redactorul „Convorbirilor“, s'a și sprintenit până la Viena, să 
afle mai iute cine este acel tânăr student. Se înțelege, poetul 
a fost înconjurat indată de simpatia tuturor. 

Dar foarte semnificativă a fost mai ales atitudinea lui 
Maiorescu. — Intemeietorul criticei literare la noi, și-a dat 
seama că se ivise între Români o minte cu adevărat excepţio- 
nală. Ce avea el de făcut, ca îndrumător al tinerei noastre 
literaturi ? 

Logic ar fi fost să caute a înlesni noului scriitor calea spre 
niscaiva ocupaţii literare, cum e profesoratul de filologie sau 
ceva apropiat. Dar lucrurile s'au petrecut cu totul altfel. Inţe- 
legând că e vorba nu numai de un mare talent poetic, ci și de 
un cap cu largi posibilități de cugetare abstractă, Maiorescu 

sa gândit îndată să-i deschidă calea spre o catedră de filoso- 
fie — măcar că era însuşi tocmai profesor de această specia- 
litate şi numai cu zece ani mai mare decât Eminescu. 

Planul acesta, după cum se ştie, n'a ajuns la realizare. 
Impersonal nu numai ca artist, dar și ca om, în relaţiile traiu- 
lui de toate zilele, tânărul poet, în loc să treacă iute obiş- 
nuitele examene, şi-a croit un uriaş program de muncă pre- 
gătitoare. Deprins să netezească de zeci şi sute de ori un vers, 
spre a găsi „cuvântul ce exprimă adevărul'“, bursierul Junimii 
Sa cufundat întrun vast plan de cercetări, ca şi cum ar fi 
fost răspunzător el personal, de soarta filosofiei sub specie 
saeculorum. Vorba din drama lui Goethe: „e drept că ştiu eu 
multe, dar aş vrea să le știu pe toate“...!). Ca un soiu de nou 
Faust, vru să îmbrățişeze aproape tot orizontul cunoştinţelor 
omeneşti. (De altfel e cunoscută împrejurarea că oamenii de 
temperament clasic își îngustează de multe ori perspectivele 
vieţii tocmai prin grija excesivă de a se apropia de perfec- 
țiune.) Astfel, dorința criticului dela Junimea nu sa putut 
împlini. 

Dar, ca o ilustrare a celor spuse mai înainte despre oa- 
menii superiori, nu poate nimeni să nu rămână impresionat 
de înalta impersonalitate a lui Maiorescu : o clipă măcar, el nu 
s'a gândit la ceea ce vulgar se chiamă concurenţă profesională. 
Filosofie ? Dar în faţa eternității e loc pentru orice minte ome- 
nească : să cugete tot, despre toate problemele Universului... 

De-așa vremi se 'nvredniciră contemporanii Junimii ! Și 
de astfel de oameni a avut parte neamul românesc în epoca 
Renașterii sale. 

Credem că întâmplarea cu Maiorescu și Eminescu arată 
ori şi cui destul de lămurit ce însemnează impersonalitatea 
nu numai în artă, dar și în educaţie, ca o mare categorie a 
Vieţii 2). 


1) Zwar weiss ich viel, doch mâchte ich alles wissen. 

2) Este o dovadă pipăită despre progresul adevărului, că gene- 
raţia de azi a pus capăt născocirilor de odinioară cu privire la părăsirea 
lui Eminescu de prietenii săi dela Convorbiri. Cităm mărturisirea de 
acuma câteva luni făcută de un tânăr scriitor: 

„Cele 24 de epistole, pe care Titu Maiorescu le-a scris surorii 
sale între 1869 și 1893 aduc date nouă în conturarea personalității con- 
ducătorului Junimii. Cititorul cunoaște din legendă... un Maiorescu 

Maiorescu a fost nu numai impersonal în critică, dar a 
dovedit și în rosturile vieţii lui ca educator o emotivitate cu 
atât mai vie cu cât a fost mai discretă. Și la el, şi la alţi băr- 
baţi de seamă ai Junimii, se verifică deplin celălalt corolar le- 
gat de definiția oamenilor superiori : viaţa lor a putut rămâne 
pilduitoare pentru urmași și prin omenie. 


Dintre toți, amintim aci numai trei: 


Ion Creangă, după câte știm, a fost nu numai marele 
prozator pe care azi toți îl admiră, dar și cel mai bun învăţă- 
tor între cei pomeniţi de istoria învățământului românesc. 

Eminescu, de asemenea, a fost nu numai un poet genial, 
dar şi cel mai vibrant educator al națiunii sale, — până și în 
roluri mărunte de revizor școlar ori director de ziar. — După 


distant, izolat de norii Olimpului, peste care tronează și de unde își tri- 
mite ca un fel de Jupiter tonans îulgerele“. Dar, de când cunoaștem 
„insemnările zilnice“ şi scrisorile mai sus amintite, fisionomia lui Maio-= 
rescu a căpătat o „schimbare radicală“... Foarte prețioasă ni se pare 
intregirea personalității lui cu adânci insuşiri sufletești, cum e de pildă 
instinctul prieteniei şi al devotamentului. Multe vor fi fost prilejurile, 
dar niciunul atât de categoric ca în afecțiunea ce a purtat lui Eminescu, 
mai cu seamă în răstimpul atât de dureros între 1883 și 1889... Scri- 
soarea ce Titu Maiorescu trimite la Viena, pe când poetul se afla în 
Sanatoriu... e nu numai un model de discretă compătimire, dar şi dovada 
celei mai puternice iubiri... Dacă a fost cineva care cu adevărat a su- 
ferit tot timpul și care mu sa consolat — o putem afirma fără teamă 
de desminţire — de prea timpuria eclipsă a strălucitorului astru, de 
bună seamă că acela a fost Maiorescu. Grija de a-l ști la adăpost în 
bună căutare medicală, ostenelile ca să-l trimită la Sanatoriul din Viena, 
pregătirea ediției de poezii, după ce ferise de risipă manuscrisele, scri- 
sorile ce-i trimite... şi, după întoarcerea poetului în țară, trimiterea lui 
la Iași, cu aceeași neadormită solicitudine — iată tot atâtea atenţii (şi 
cuvântul e sub nivelul realităţii) ce atestă că Titu Maiorescu a fost cu 
mult mai mult decât un patron literar sau un generos binefăcător : 
purtarea lui este a unui părinte îndurerat care își ascunde lacrămile, 
însă nu încetează o clipă să-l asiste... Dacă „se întâmplă ceva neprevă- 
zut şi este nevoie de bani, telegrafiază-mi şi imediat mă voiu conforma“, 
scrie dânsul surorii sale, în Săptămâna Patimilor, Aprilie 1884, prin 
care îi anunţă pornirea lui Emimescu spre Iaşi. Pentru ca să sfârșească 
cu o nouă recomandare atentă și părintească, de calitatea căreia citi- 
torul se poate convinge însuşi : „Când Voiu ști pe Eminescu plecat, ajuns 
cu bine și așezat în Iași, atunci îmi voiu permite să mă gândesc la ale 
inele. 'Tare ar vrea el să aibă un pat călduţ într'o cameră a lui, se în- 
țelege, alături de aceea a unui prieten care să-i îngrijească zilnic măcar 
de mâncare“. t) 


1) PERPESSICIUS, Menţiuni critice, 21 August, 1939, în România 
Nr. 441. 

cum Nicolae Bălcescu scrisese cu sângele său „Istoria lui Mi- 
hai Vodă Viteazul“, tot astfel Eminescu a cheltuit cea din urmă 
fărâmă de putere, răspândind prin Timpul învăţăturile sale 
ca un catehism social și politic pentru întregul neam ro- 
mâncsc. 

La fel, Maiorescu : a fost nu numai critic închinat ade- 
vărului, profesor de filosofie fără egal, educator neobosit al 
tineretului şi istoric exemplar, dar şi cel mai senin dintre toţi 
oamenii noştri de stat, gata să se despartă iute de toate dem- 
nitățile (minister, șeiie de partid ş. a.), îndată ce i s'a părut că 
munca sa pentru ţară fusese terminată. 

Se adevereşte aşa dar şi în sfera mai îngustă a vieţii nea- 
mului din Carpaţi că „om mare“, adică fruntaș adevărat nu 
poate fi decât acela care, pe lângă puterea de creaţie, mai are 
şi destulă omenie, așa ca viața lui să poată rămâne pilduitoare 
şi pentru urmași. — Și la noi, ca şi aiurea, jos stă gunoiul 
biologic și social care e același în toate țările. La mijloc, stă 
gloata cu unele însușiri deosebite dela neam la neam, iar dea- 
supra sunt oamenii aleși, singurii care intră în paginile is- 
toriei, fiindcă ei încununează viaţa neamurilor, dând la iveală 
manifestările cele mai caracteristice ale fiecărei naţiuni. !) 


1) In legătură cu cele spuse mai sus (p. 285), nu strică să încercăm 
în chip de concluzie o schițare cât de sumară a fisionomiei poporului nostru, 
mai ales în latura etică de care s'a amintit în acest capital. — Firește, e 
vorba de o impresie generală, așa cum rezultă din desfășurarea întregii 
vieţi istorice a neamului din Carpaţi. 

Neutralitatea sa în chestii de dogmă, lipsa de prigoniri confes:o- 
nale şi de războaie religioase absenţa sentimentului de răzbunare — 
chiar faţă de duşmani, acceptarea suferinței ca mijloc de purificare mo- 
rală, cântecele mai mult triste, fineța artei rustice (începând cu cera- 
mica neoiitică şi sfârșind cu alesăturile şi cusăturile ţărancelor de azi), 
calitatea superioară a literaturii populare (mai ales senina perspectivă 
cosmică dia Mioriţa, precum și du:oasa localizare a prunciei lui lisus: 
„mititel și 'nfăseţel“ în ciclul datinelor autohtone), toate la un loc sunt 
dovezi pipăite despre o timpurie maturitate a sufletului românesc. — 
Așa că nu-i o întâmplare, dacă unul Gintre cei trei-patru poeţi filosofi 
ai omenirii sa născut tocmai între hotarele pământului dacic. 

Din contra, bigotismul Rușilor, cruzimea Bulgarilor, exclusivismul 
famatic al Sârbilor, fudulia cronică a Ungurilor, materialismul instinc- 
tiv şi gregar al Sașilor sunt semne că aceste neamuri (cu însuşiri pozi- 
tive în alte laturi) au intrat mai târziu în sfera cuiturii. — Fără de 
voie ne vin în minte cuvintele lui Goethe: „Noi, Germanii, suntem de 
ieri... Pot să mai treacă secole până va pătrunde şi între ai noștri 
atâta spirit şi atâta cultură, încât să se poată zice şi despre ei că e 
multă vreme de când au fost barbari“. 

Se înţelege, aci e vorba de gloată, nu de genii, iar astfel de ju- 

decăţi n'au caracter matematic, ci sunt doar niște intuiții globale, din 
categoria celora pe care Descartes le numea „intuiții mari“. Când ele 
se ivesc însă in mintea unor oameni ca Goethe, valoarea lor nu poate 
fi contestata. Dar, ori cum ar sta lucrurile, când e vorba de .erarhia 
tipurilor etice din cuprinsul pământului românesc“ şi de „caracterele 
după care se poate determina etatea lor sufletească“, fără a mai intra 
în amănunte, putem stabili destul de uşor locul poporului autohton 
față de alogeni. Ca și în epoca lui Strabo, neamul din Carpați — oricare 
ar fi scăderile lui (inevitabile ca uscătura în orice pădure) — este carac- 
terizat printr'o vădită maturitate etică, a cărui izvor poate fi urmărit 
până în idealismul Dacilor „nemuritori“, întemeiat pe doctrina lui Za- 
molxe privitoare la primatul sufletului 


INCHEIERE 


Il my a rien qui soit entierement 
en notre pouvoir que nos penstes. 
DESCARTES 


A. CRIZA CONTEMPORANĂ. — Planeta este „casa de educaţie 
a genului omenesc“ (C. Ritter). —.- Din haosul magiei, omul a ieşit, orien- 
tându-se după îndrumările ştiinţei. — Nici ştiinţa nu l-a vindecat cu 
totul : omenirea actuală se află într'un impas material și moral. — „In- 
dustria Mare“ a adus cu sine: producție nelimitată, număr de lucră- 
tori nelimitat şi preţuri nelimitate. — Concurența agravată de aceşti trei 
factori „iraționali“ a împins unele state spre un regim de „teroare in- 
ternațională“. (Roosevelt). — Teroarea a fost sporită de „Marea Dema- 
gogia“ şi de „Marea Sălbăticie“ întemeiată pe concepţia că omul e un 


simplu animal de pradă (Raubtier). 

B. RESTAURARE ŞI VINDECARE. — Mijloacele cele mai nime- 
rite pentru înlăturarea anarhiei planetare : 

a) Ştiinţa, începând prin curățirea izvorului — Universitatea. 

b) Morala, pornind dela schimbarea educaţiei tineretului. — „Eu- 
genia“ şi „Etnopedagogia“ — călăuze indispensabile. „Omul de stat — 


educatorul cel dintâi al naţiunii. | 
C. Arta — alături de ştiinţă — e sprijinul cel mai însemnat al 


moralei publice şi private. 


Dacă faptele şi raţionamentele înşirate până aci sunt 
exacte, urmează dela sine ca un corolar : 

Intâi, o preţuire mai exactă a valorilor intelectuale, ra- 
portate la Trilogia științei ; 

al doilea, o înţelegere mai dreaptă a ierarhiei valorilor 
morale în educaţia tineretului (Trilogia școalei) ; 

al treilea, o îndrumare mai nimerită în ce priveşte ju- 
decarea stratificării sociale (Trilogia vieţii). 

In genere, ar trebui să rezulte mai multă claritate în ju- 
decarea (și prin urmare în orientarea) vieţii individului, a na- 
țiunii și chiar a omenirii, aşa cum este legată de planetă — 
„casa de educaţie“ a genului omenesc. (C. Ritter). — Să ve- 
dem mai întâi la ce rezultate am ajuns până azi: 

A. CRIZA MATERIALĂ ȘI MORALĂ. — Din capul lo- 
cului trebue să constatăm un lucru foarte grav : omenirea a 
intrat de vreun secol și mai bine într'o fază de anarhie ma- 
terială şi morală fără precedent. Crize au fost destule : econo- 
mice, religioase, sociale şi mai ales politice. Cele economice 
aveau chiar un fel de periodicitate, de aceea se și numesc „ci- 
clice“. Dar ceea ce vedem azi e fără asemănare cu tot ce s'a 
petrecut altădată, deoarece ritmul întregii vieţi a fost adânc 
schimbat. — După ce a ieșit din haosul cugetării magice și a 
luat în mână firul cugetării ştiinţifice, ar fi fost de așteptat 
ca omul să rătăcească din ce în ce mai puţin în latura vieţii 
practice. Dacă planeta e „Casa de educație“, ar fi trebuit, pe 
temeiul experienţei atâtor secole și milenii, să ajungă viața 
omenirii la o armonizare tot mai simțită. — Din nenorocire, 
realitatea e cu totul alta. Incă de pe la începutul secolului tre- 
cut, filosoful pozitivist Aug. Comte constata următoarele : 219 
vădit că societatea de azi se află, din punct de vedere moral, 
într'o adâncă anarhie, mărturisită de toţi, oricare ar fi păre- 
rile lor speculative“ 1). Exact peste o sută de ani, Paul Valery 
(matematic în tinereţe, ca şi întemeietorul Sociologiei) face 
această mărturisire : „Omul european nu mai este definit prin 
rasa lui, nici prin limbă, nici prin obiceiuri, ci prin dorinţe 
şi amplitudinea voinţei. E un fel de monstru: are o memorie 
prea încărcată, prea ghiftuită (de fapte) ; are ambiţii smintite, 
o sete de cunoștințe și de avere nemărginită“. 

Așa dar, la anarhia morală, constatată de Aug. Comte în 
urma revoluției franceze, s'a adăogat una intelectuală și alta 
materială. Dar nu numai Europa, ci lumea întreagă a ajuns 
într'o lipsă de echilibru în adevăr îngrijitoare. Iar lucrul cel 
mai ciudat e că această turburare a fost înlesnită tocmai de 
progresul științelor exacte şi de aplicaţiile lor la practica vieții 
de toate zilele. 

1. Mai întâi, trecerea dela munca cu braţele, la munca 
cu mașini mișcate de abur, electricitate, benzină etc., a avut 
drept urmare o creștere nelimitată a producţiei. In locul unui 


l) AUG. COMTE, Opuscules de philosophie sociale, (1818—1828), 
Paris, 1883 p. 211. 

stock de marfă proporțional cu nevoile unui anume târg sau 
ținut, azi fiecare caută să producă pentru orice cumpărător, 
adică pentru piața mondială, deoarece mijloacele de transport 
au înlesnit circulația mărfurilor spre orice punct al feţei pă- 
mântului. Și fiindcă trebuinţele reale nu pot fi ghicite din 
timp, și producția mărfurilor, și aglomerarea lor într'o regiune 
sau alta prezintă mari variaţii. Când o marfă (mai ales cele 
care atârnă și de climă) e prea abundentă, producătorii nimi- 
cesc azi cantităţi uriașe de bumbac, de grâne, de cafea etc., ca 
să poată lupta contra concurenţei și să susțină prețul mărfii 
nedistrusă. Să produci, apoi să distrugi — evident este ceva» 
irațional. E vădit că azi, capacitatea de producţie e mai mare 
decât capacitatea de distribuire și consumare. Cu alte cuvinte, 
mașina (tehnica) târăște pe om, unde nu-i e voia. — Un exem- 
plu foarte instructiv este prefacerea totală a Japoniei prin 
mașinism, numai în trei sferturi de secol, și fatalitatea cu care 
industria mare japoneză împinge acest stat spre dumping şi 
spre cucerirea nu numai a altor piețe, dar și a altor ţări, cei 
se par că intră în „spaţiul vital“ al poporului japonez 1). 

2. Dar nu numai cantitatea mărfurilor, ci şi numărul lu- 
crătorilor a ajuns nelimitat. Odinioară, meșterii pregăteau nu- 
mai atâtea calfe, câte trebuiau. Azi, fabricile înrolează cât mai 
mulţi lucrători spre a produce cât mai mult şi a vinde cât mai 
departe pe piața internațională. Nu mai e nevoie de ucenicie 
lungă, ca înainte. Orice muncitor, cât de nepriceput ori ne- 
voiaș, poate găsi ceva de făcut într'o fabrică. — In uzinele lui 
Ford, sunt întrebuinţați și ofticoşii 2)... Astfel, producţia a 
ajuns gigantică. Ford vinde automobile în toate țările pămân- 
tului. Planeta a ajuns cu adevărat o singură piaţă, iar înlesni- 
rea comunicațiilor pe uscat, pe apă și în aer, şi nevoia de „uvri- 
eri“ tot mai mulţi, a adus cu sine o uriașă năvală a sătenilor 
spre iabrici şi deci sporul oraşelor. Cu „tentaculele“ sale enor- 
me, orașul industrial înghite rând pe rând satele dimprejur și 
ridică desimea populaţiei la sute de mii de fiinţe pe un kilo- 
metru pătrat. Marile metropole: New-York, Londra, Paris, 
Berlin etc., sunt adevărate furnicare omenești. 


1) A. ZISCHKA, Le Japon dans le monde, Paris 1934, p. 274, ș. u. 
2) H. FORD, Ma v:e et mon oeuvre, Paris, 1924, p. 126. 

Pletora de mărfuri şi îngrămădirea lucrătorilor au adus 
cu ele nestabilitatea negoțului și a prețurilor care saltă şi cad 
uneori vertiginos. Salariul şi preţul au ajuns și ele nelimitate : 
trustul ridică preţul prin monopol, iar mâine un dumping îl 
scade până la nimicirea concurentului. Așa dar, un nou factor 
„irațional“. Inainte de mașinism, atât plata lucrătorului, cât 
şi costul mărfii erau măsurate după întinderea piețţii locale 
(materii prime, lucrători etc.), şi de aceea erau destul de sta- 
bile în fiecare ţară şi în fiecare regiune. Concurenţă nu exista 
şi nici nu putea să existe decât în latura calităţii. A cere un 
preţ mai mare, ori a izbi pe alţii prin ieftenirea artificială a 
unei mării, era un lucru de mare rușine şi aspru pedepsit de 
legi. Azi, prin societăţi anonime, fabricarea mărfurilor, schim- 
bul lor, creditul și toate elementele vieţii economice atârnă 
de puteri oculte și de factori iraționali. Fenomene nouă ca: 
dumping, trust, concern, grevă, șymaj... sunt semne ale unei 
stări haotice, urmată de mari suferinţe interne (lupte de clasă) 
şi grave conflicte între state, considerând lupta cu armele ca ul- 
tima speranță pentru îndreptarea situaţiei economice. 

Putem spune că mașinismul a schimbat cadrul vieţii so- 
ciale pe toată faţa pământului, dând la iveală manifestări cu 
totul necunoscute altădată. In societatea vechiului regim, nu 
era cu putință prisos de mărfuri până la nimicirea lor înadins, 
nici salturi enorme de preţ, nici pletoră de uvrieri până la șo- 
maj și nici mari aglomerări de populație urbană. O cetate 
greacă — o n6i!s oarecare, o republică italiană din evul me- 
diu, o „comună“ și alte formațiuni mai vechi erau grupări pi- 
tice faţă de cele de azi, iar conflictele lor cele mai grele erau 
ca o furtună într'un pahar cu apă 1). Adunările gloatei se ţineau 
lângă temple, în faţa zeilor, cu formule rituale, așa că viața de 
toate zilele se scurgea în muncă organizată pe cete mici, po- 
trivite cu cadrul familiei, al atelierului şi al breslei. Azi, 
munca și adunările gloatei muncitoare au un caracter cu totul 
profan ; aglomerările uvrierilor în fabrici și uzine ating cifre 


1) Oraşele mari erau ceva cu totul excepțional. Roma lui Au- 
gust avea abia 426 ha — aproape de 20 de ori mai mică decât Parisul de 
azi, iar populaţia sub August abia se apropia de 1 mil. (JEROME CAR- 
COPINO, Rome ă Vapogee de Vempire, Paris, 1939, p. 32 Ş. u.) 

enorme : zeci și sute de mii pe un petec de loc, cu instalaţii 
industriale foarte complicate, iar grevele, întrunirile politice 
(meeting) și sindicatele pun în mișcare milioane de partizani. 
Pieţile antice : agora, forum şi chiar circurile cele mai încă- 
pătoare au rămas pe jos faţă de arenele imense şi de stadioa- 
nele unde se adună azi pentru sport și alte manifestări pu- 
blice gloate uriașe. Lumea modernă, înlesnită de telefon, radio, 
ziar și alte mijloace de informaţie și circulație, s'a deprins a 
trăi global, ca să nu zicem în chip de turmă. Spaţiul și tim- 
pul au fost învinse ; în câteva ore sau chiar în câteva minute, 
se pot pune în mişcare pe neașteptate, mase omenești, cum nu 
sau mai văzut niciodată în trecut. 

Rezultatul a fost îndoit: paralel cu Marea Industrie s'a 
ivit şi Marea Demagogie : milioane de oameni se pot urni la 
un singur gest, îmbracă aceeași uniformă, se strâng sub același 
steag, votează un singur program, scris de o singură mână... 
Rusia comunistă și alte state, în care zeci de milioane se su- 
pun unei singure voințe, cum nu se supuneau odinioară 
nici celui mai aspru autocrat, sunt dovezi concrete că ciocni- 
rile sociale pot căpăta azi dimensiuni nebănuite altădată. La 
fel, războaiele moderne pun în mișcare milioane de luptători 
pe un singur front, iar mijloacele de distrugere sunt înmilio- 
nit mai puternice decât în trecut. 

Astfel, alături de Marea Industrie, născută din aplicațiile 
științei la tehnică și alături de Marea Demagogie, ajutată de 
criza mondială (caracterizată prin răsturnarea vechilor con- 
cepții despre destinul vieţii) s'a mai ivit și ceea ce geografii 
şi etnografii numesc Marea Devastare a planetei. — Inarmați 
cu tehnica lor superioară, Europenii au năvălit în celelalte 
continente, căutând materii prime, apoi şi piețe pentru desface- 
rea mărfurilor. Imense izvoare de energie (petrol, cărbuni 
etc.) au fost risipite numai în câteva decenii. Păduri uriașe au 
fost brăcuite sau chiar nimicite ; multe specii de animale (ba- 
lene, elefant, struț, etc.) au fost cu totul prăpădite în unele 
regiuni. Până și unele ramuri ale speciei umane au fost prigo- 
nite în chipul cel mai sălbatic ; seminţii întregi au pierit pen- 
tru totăeauna (Tasmanieni, Australieni, Maori, etc.). Astfel, 
epoca expansiunii Europenilor (1500—1900) va rămânea, de 

bună seamă, în analele istoriei ca una dintre cele mai triste, 
cu atât mai mult, cu cât distrugerea e pe cale de a se continua 
chiar în Europa. Neamuri străvechi (Basci, Bretoni, Ladini, 
Albanezi și alţii) sunt amenințate cu pieirea. Chiar popoare 
mai însemnate sunt grav primejduite, de când unii reprezen- 
tanţi de seamă ai artei militare predică fățiș „războiul total“, 
adică nu numai învingerea armatei adversarului, ci şi nimi- 
cirea populaţiei din ţara invadată spre a lua în stăpânire de- 
finitivă tot teritoriul. Cum zice Valery (reprezentantul Acade- 
miei franceze la congresul internaţional pentru definirea con- 
ceptului de „cultură“), omul european a ajuns un adevărat 
monstru. Conflictele sunt din ce în ce mai numeroase şi mai 
sălbauice ; ele au cuprins (mai ales dela 1914 până azi) toate 
țările Lumii-Vechi, din Spania până în China și Japonia. Așa 
că anarhia de care se plânge Aug. Comte, după revoluţia fran- 
ceză, a rămas o nimica toată față de anarhia planetară de azi. 
Pentru cine ar mai sta la îndoială, e destul să ia seama 
la un lucru : pe lângă conflictele economice şi conflictele poli- 
tice, sau mai adăogat de un secol şi cele naționale, și rasiale. 
Lângă desechilibrul material, s'a ivit un grav desechilibru su- 
iletesc : In secolul trecut, se mai vorbea încă de ordine juri- 
dică“, de „drept internaţional“ şi de „drepturi istorice“. Azi, 
însăși noțiunea de „stat'“* sufere o adâncă transformare. Statul 
e numai „ordinea internă pentru scopuri externe“ (O. SPEN- 
GLER) ; omul este un simplu animal de pradă (Raubtier), iar 
criteriul superiorității e unul: puterea şi „voința de putere“ 
(der Wille zur Macht). De aceea, în țările care împărtășesc 
această concepţie, tineretul este crescut într'o doctrină de agre- 
sivitate, ca ienicerii sultanilor de odinioară. După cum padișa- 
hul recruta de mici pe copiii raialelor creștine, și-i făcea ma- 
homedani, destinându-i exclusiv războiului, ca trupe de asalt, 
tot așa, dictatorul modern pune mâna pe întreg copilăretul ţării, 
mustruluindu-l și trupeşte, și sufletește în vederea războiului. 
Un stat a ajuns să fie judecat acuma, ca un atlet: dacă e „în 
formă bună“ (Spengler) adică destul de pregătit pentru războiul 
de agresiune. lar concepția aceasta a pus stăpânire nu numai 
pe cugetul oamenilor inculți, ci chiar pe al cărturarilor care 
scriu filosofia istoriei : „Viaţa individului are însemnătate nu- 
mai pentru el însuşi... Istoria nu are nicio legătură cu logica. 

Omul este un animal de pradă. Nu voiu conteni de a declara 
mereu : Toţi luptătorii pentru virtute şi partizanii moralei so- 
ciale, care doresc ca omul să ajungă mai sus de această treaptă, 
nu sunt nici ei decât tot animale de pradă, insă cu dinţii tociţi, 
şi de aceea urăsc pe alții pentru agresiunile... de care se tem 
ei... Insă lupta este faptul primordial al vieţii, este viața în- 
săși. — Chiar cel mai slăbănog dintre pacifiști nu va putea 
stârpi din sufletul său plăcerea de a se lupta“ 1). PI 

Așa dar, un om de ştiinţă exactă și filosof al istoriei, 
ajuns la mare notorietate, nu se sfiește să ne spună fățiș că „un 
stat nu este altceva decât o unitate de putere, lucrând în- 
fară... iar politica internă nu există decât pentru a asigura 
unitatea politicei externe“, adică subjugarea altor neamuri și 
cucerirea ţării lor. Din contra, un popor, care nu se poate 
bizui pe puterea armelor, este destinat pieirii, oricare ar fi în- 
sușirile sale în latura culturală. Chiar de-ar avea genii mo- 
rale ca Socrate, poeţi ca Homer, sculptori ca Fidias, filosofi ca 
Plato... poporul acela nu mai are loc pe pământ, deoarece for- 
mula progresului e aceasta: războiul total, adică armata de 
invazie va nimici nu numai oastea adversarului, ci şi popu- 
laţia civilă, spre a-i lua tot teritoriul în stăpânire. — Ceea ce 
n'a spus până azi niciun cuceritor (nici în epoca năvălirii bar- 
barilor) o spun acuma liniștit filosofii istoriei. 

Ne-am întors adică la ;,Epoca Sălbăticiei“, nu cea cu 
unelte de piatră, ca cele primitive, ci rezemată pe știință și 
technică, aşa că trăim zilnic sub „teroarea ilegalității inter- 
naţionale", cum zice reprezentantul statului celui mai ferit de 
primejdie, preşedintele marii republici a Statelor-Unite. 

Aceasta e realitatea. — Numai: în cel din urmă deceniu, 
state întregi au pierit de pe hartă, iar războiul pe uscat, pe 
nare și în aer pare un fapt obișnuit. — Dacă dreptul Socrate 
(hristos-ul lumii antice) ar veni să ne judece, aflând de ispră- 
vile epocii noastre, de bună seamă n'ar pregeta s'o califice 
drept cea mai cinică dintre toate câte a văzut lumea până 
azi. — Anarhia economică provocată de Marea Industrie ; fă- 
râmarea cadrelor sociale, deslănțuită de Revoluţia Franceză, 


1) O. SPENGLER, Anntes decisives, L/Allemagne et le developpe- 
ment historique du monde, Par:s 1934. p. 63 ş. u. — Vezi de același au- 
tor : Der Mensch und die Technik, Minchen, 1931, p. 17. 

apoi continuată de Marea Demagogie și încoronată de fanatica 
revoluție proletară din Rusia lui Lenin, — toate acestea la 
un loc au adus Europa și apoi restul omenirii în situația unui 
bolnav furios care îşi 'rănește propriul său corp. Izbucnirea 
unui al doilea războiu mondial, la un sfert de veac după gro- 
zava experiență a celm dințâi, este o dovadă pipăită. — Cu 
ocazia expoziției universale din 1939, s'a sigilat în New-York 
o criptă la fel cu cele din piramidele Faraonilor. In ea au 
fost aşezate documentele cele mai caracteristice despre traiul 
omenirii de azi, cu destinaţia să fie scoase la lumină tocmai 
peste 5000 de ani. Cum va fi lumea de atunci, nu putem bănui. 
S'ar putea însă ca oamenii care vor trăi pe malurile lui Hud- 
sonriver şi ale lui Mississipi — Missuri in mileniul al șaptelea 
după Hristos, să așeze pe Europenii secolului al XX-lea (cu 
bolșevism, dictaturi, state nimicite de azi pe mâine, „războiu 
total, etc., etc.), dincolo de epoca faraonilor, alături cu lumea 
din fazele cele mai sălbatice ale omenirii. Ironia lui Mephisto 
e deplin justificată : știința şi aplicările ei practice n'au făcut 
decât să ajute pe om a fi mai fiară decât toate fiarele (nur 
tierischer als jedes Tier zu sein). Valery, ur. scriitor foarte 
cumpătat, nu s'a sfiit să: compare pe Europeanul modern cu 
un „monstru“. 


B. RESTAURAREA.— Faţă de faptele înșirate până aci, 
o întrebare se impune dela sine: nu cumva omenirea poate trece 
alături de menirea sa? E cu putință și aceasta. Nu stă 
nicăieri scris că mărul cel mai frumos să ajungă la maturitate. 
Poate că tocmai asupra lui se oprește viermele... ori îl scutură 
vreo furtună. Poate că cel mai înzestrat neam era tocmai unul 
dintre cele care au fost nimicite de o molimă, ori de năvala 
unor hoarde canibalice, fără alte însușiri, afară de apetitul 
bestial. — Admitem însă că e cu putință și restaurarea echi- 
librului pierdut, ba chiar repararea unor pagube. Pe ce cale? 

Privind experiența întregii omeniri, Aug. Comte ajunsese 
la această încheiere * singură ştiinţa ar fi în stare să înlăture 
anarhia socială de azi. „Intemeierea Academiei de științe creată 
de Colbert, sub Ludovic al XIV-lea, a fost, zicea filosoful po- 
zitivist, cea dintâi recunoaştered solemnă a acestui principiu... 
De atunci, numărul Academiilor a crescut în chip uimitor, în 

toate țările europene, prin influența oamenilor de știință asu- 
pra spiritelor, iar acțiunea aceasta a fost regulată prin legi. 
Autoritatea Academiilor a sporit în aceeași măsură și a exer- 
citat o înrâurire directă și din ce în ce mai mare asupra edu- 
caţiei naționale. Dacă luăm seama la atribuţiile legale date 
Institutului (Institut de France) cu privire la învățământ, 
trebue să recunoaștem că sunt atât de largi, cât puteau să 
fie... Prin urmare, după credința întemeietorului sociologiei, 
în două direcţii trebue să căutăm vindecarea: în progresul 
ştiinţelor şi în educarea tineretului. —- Așa s'a întâmplat ? 

Creatorul cuvântului hibrid Socio-logie era atât de încre- 
dințat că cele două leacuri vor tămădui anarhia societăţilor 
omeneşti, încât a şi proorocit împlinirea idealului său chiar în 
cursul secolului al 19-lea. „„Această vastă încercare, pe care 
secolul de față o va vedea împlinită fără îndoială, va fi actul 
final şi ţinta cea din urmă a marei revoluţii începută cu Baco, 
Galilei şi Descartes“ 1). 

Realitatea o vedem. Nu numai că profeția lui Comte nu 
s'a împlinit, dar anarhia a crescut în chip vertiginos. A ajuns 
atât de gravă, încât un alt filosof (plecând și acesta tot dela 
ştiinţele exacte) a făcut la o sută de ani după Comte o proo- 
rocie exact contrară : a profeţit prăbuşirea lumii apusene (Der 
Untergang des Abendlandes). — Unde e adevărul ? 

Nici optimismul lui Comte, nici pesimismul lui Spengler 
nu par admisibile celui care privește ca etnograf desvoltarea 
omenirii în legătură cu „casa de educație““ numită Terra. Atât 
Spengler care despreţuește filosofia 2), cât și întemeietorul po- 
zitivismului care o socotea în stare să cârmuiască lumea, dând 
roade imediate, au privit prea sumar faptele. — Dacă este ade- 
vărat că ritmul relativ calm al vieţii omenești de sub vechiul 
regim, a fost înlocuit cu ritmul vulcanic de azi, în urma re- 
voluţiei tehnice reprezentată prin Marea Industrie și de cei 
trei factori iraţionali de care a fost vorba mai sus, este evident 
că vindecarea nu poate fi căutată decât tot în direcţia științei 
aplicată la tehnică. Dacă maşina a ajuns să târască pe om, 


1) Opuscules, p. 210. 
2) Ich gestehe, die „Philosophie um ihrer selbst willen“ habe ich 


stets griindlich verachtet. (Cf. O. SPENGLER, Reden und Aujsătze, 
Munchen, 1937, p. 64.) 

trebue să găsim mijlocul ca omul să o stăpânească, după cum 
stăpânea uneltele de odinioară, pe când nu cunoștea puterea 
aburului, a electricităţii și a mașinilor gigantice de azi. Dacă 
producția nelimitată a mărfurilor, numărul nelimitat al lucră- 
torilor şi prețul nelimitat al fabricatelor şi al produselor agri- 
cole sunt cele dintâi cauze ale anarhiei, datoria cea dintâi e „să 
„Normalizăm“ producţia, distribuirea şi consumarea, eliminând 
acei trei factori iraționali. Progresele ştiinţelor sunt atât de 
repezi, încât n'avem niciun motiv să credem că această proble- 
mă de tehnică socială ar fi cu neputinţă de deslegat. — Incer- 
cările făcute până azi (taylorism, fordism, sindicalism, etc.), 
sunt parțiale și fără continuitate. O naţiune a fost până azi 
ca un fel de nebuloasă de indivizi ; azi, când formula „.indivi- 
dualismului“ a fost experimentată, până la exces (L'individu 
contre I'€tat), începem a ne da seama că națiunea este un întreg 
biologic, antropogeografic, etnografic, social şi istoric, adică un 
organism care are nevoie de o conducere unitară, întemeiată 
pe o cunoaștere cât mai științifică a fiecărui bloc etnic. Nu 
empiria și haosul iniţiativelor individuale, după faimoasa for- 
mulă laissez-faire va putea aduce lecuirea, ci, începând cu na- 
talitatea — primum vivere — şi sfârșind cu manitestările cul- 
turale cele mai înalte, nimic din viața naţiunii nu mai poate 
fi lăsat la voia întâmplării, ci prevăzut și îndrumat după ne- 
voile speciale ale fiecărui organism etnic ; iar planeta, cu fa- 
talităţile ei fizice, vrând-nevrând ne împinge spre colaborare 
geoeconomică și geopolitică. Numărul organizaţiilor interna- 
jionale (poștă, telegraf, radio, măsuri sanitare contra epide- 
miilor : ciumă, holeră, etc., navigaţie, aviaţie, societăţi știin- 
țifice, congrese internaționale, etc., etc.), toate aceste manife- 
stări impun raţionalizarea traiului din punct de vedere plane- 
tar. — E semnificativ că chiar autorul care a arătat mai amă- 
nunțit cu ce fatalitate invincibilă, mașinismul introdus în Ex- 
tremul-Orient a silit pe Japonezi „să torpileze“ civilizația rasei 
albe, nu vede nici el altă cale pentru înlăturarea anarhiei eco- 
nomice și politice decât solidaritatea naţiunilor pe temeiul unor 
anume „idei“ diriguitoare, adică tot în sprijinul științei 1). 


1) A. ZISCHKA, Op. cit., p. 297. 

a) ŞTIINŢĂ 


In trinomul Știință — Educaţie — 
Viaţă, locul cel dintâi este al ştiin- 
ței. 


Este vădit pentru orișicine că, fără firul conducător al 
ştiinţei, nu e cu putinţă să ieșim din labirintul desechilibrului 
planetar de azi. Şi fiindcă universitatea este cel mai însemnat 
izvor de ştiinţă (și în același timp e răspunzătoare și ea de anar- 
hia contemporană), e firesc ca vindecarea relelor sociale să în- 
ceapă chiar dela universitate. 

Intâi, să fie pusă această instituţie în cele mai bune con- 
diţiuni pentru aflarea adevărului în toate ramurile de cerce- 
tare. (Un savant ca Curie, care la fiecare șase luni. vrea să 
facă o nouă descoperire, câte progrese n'ar fi realizat, dacă ar 
fi fost scutit de alte obligaţiuni universitare, care nu-s decât 
oboseală și timp pierdut pentru cercetare 1). Irosirea energiei în 
examinări de candidaţi și alte însărcinări ca urmare a ameste- 
cului universităţii în chestii profesionale, „e o chestie de viață 
şi de moarte din punzt de vedere intelectual“. Așa dar, diviziu- 
nea muncii cere ca universitatea să fie scutită de orice însăr- 
cinare laterală ; să rămână numai cu grija științei pure, iar 
pregătirea profesională să şi-o facă statul în pepiniere speciale, 
alegându-şi din capul locului pe cei cu vocaţiune profesională 
destul de vădită și numai în numărul cerut de nevoile fiecărei 
țări. Astăzi, risipa de timp, de energie şi de vieţi omenești, așa 
cum se urmează în şcolile publice până la Universitate şi chiar 
la Universitate este enormă. Mărturisirile unui pedagog ca 
Sanderson pentru Anglia și ale lui Payot pentru Franţa sunt o 
vădită condamnare a învățământului tradiţional, așa că e de 
prisos să mai stăruim aducând dovezi şi de aiurea 2). — Amin- 
tim numai faptul caracteristic, constatat de preşedintele Uni- 
versității din Chicago : căutând să facă de toate, în loc să se 


+ 


1) On nous demande des articles et des conferences, et quand 
plusieurs annes se seront &coultes, ceux-lă mâme qui nous les de- 
mandent s'&tonneroms de voir que nous navons pas travaille' (Scri- 


soarea lui Curie către Ed. Guillaume). 
2) H. S. WELLS, Un grand €ducateur, Sanderson, Paris 1929. 

ocupe numai de ştiinţă, universitățile sunt invadate de ele- 
mente improprii. Promiscuitatea candidaților la profesiuni e 
atât de mare, încât între cei care bat la poarta universității 
170%/0 nu înţeleg cum se cade nici limba maternă 1). 

Prin urmare, educaţia în care Aug. C 
tea speranțe nu şi-a împlinit menirea. 
anarhia socială, învățământul public a con 
rarea adusă de Industria Mare și de pro 
cu formule simpliste, cu dictatură proleta 
E timpul deci ca școala să fie raționalizat 
cea mai nimerită indrumare profesiona 
grea pentru progresul știin 
straţi în chip excepțional. 
potrivită cu însuşirile indiv 
decarea anarhiei socsale. 


omte își pusese atâ- 
In loc de a vindeca 
tribuit și el la turbu- 
paganda demagogilor 
Tă şi de al-de acestea. 
ă : să dea fiecărui ins 
lă, rezervând munca 
ței numai pe seama celor înze- 
A da fiecăruia profesiunea cea mai 
iduale este cel dintâi pas spre vin- 
Generaţiile viitoare se vor mira şi 
chiar ne vor compătimi, când vor afla prin ce dedal a trecut 
tineretul școlilor de azi, înfulicând ani de zile ceea ce nu pot 
mistui ori nu are nicio legătură cu aptitudinile şi cariera lor. 
Cine va putea crede că în „Călăuza membrilor corpului didac- 
tic normal şi primar“ din Țara noastră au putut afla ioc în- 
drumări ca acestea : „In primele patru clase... se vor da ele- 
mente de cultură generală, indispensabile elevilor care voiesc să 
urmeze în școalele de un grad mai înalt, iar în celelalte irei 
(adică in clasele așa numite „complimentare'“) se continuă, se 
întăreşte, și se completează cultura generală din cele dintâi pa- 
tru clase“! — Se poate închipui o ironie mai dureroasă ? 
Copiii unui neam cu anume însușiri şi anume greutăţi impuse 
de situaţia geografică și de multe alte împrejurări locale, să fie 
crescuţi cu gândul la „cultura generală“, adică în vederea omu- 
lui-tip, ca şi cum ar fi fost vorba de un ideal marxist sau de 
o experienţă școlară inspirată de vreo dictatură proletară... 
Evident, vechea cale trebue părăsită pentru totdeauna. 
Știința trebue să ne arate calea cea mai dreaptă spre o altă 
creştere a tineretului, mai potrivită cu realitatea etnică, socială 
și istorică a fiecărui popor.  Pedagogia tradițională întemeiată 
pe psichologia generală care consideră omenirea ca o sumă 
de indivizi cu aceleași însușiri trebue să fie grabnic completată 


1) A. MAUROIS, Les Etats-Unis, Paris 1939, p. 30. 

de psichologia structurală și de etnopedagogie. Studiile etno- 
grafice ne arată că omenirea nu mai este o entitate, cum era 
pentru enciclopediștii din epoca „Contractului Social“ al lui 
lousseau, ci e o sumă de grupări etnice, cu însuşiri somatice şi 
psichice deosebite, având fiecare grupă o civilizaţie şi o cul- 
tură deosebită. Prin urmare, ținta şcoalei nu poate fi cul- 
tura generală, adică o abstracţie, ci tocmai cea „specifică-etni- 
că“, adică integrarea copilului în viața propriului său neam, 
împărtășindu-i din moştenirea ancestrală tot ce este esenţial, 
ca să facă și el un pas mai departe, potrivit cu darurile sale 
individuale, spre a contribui astfel şi la progresul general al 
omenirii. 

Așa dar, dacă voim să scăpăm de anarhia economică spre 
care ne-a împins mașinismul ; de anarhia intelectuală și socială, 
în care ne-au aruncat utopiile enciclopediștilor, patronii revo- 
luţiei franceze ; şi dacă vrem ca „intelectualitatea română să-și 
pregătească armele, ca să putem da lupta cea mare... spre a 
ne cuceri un loc în lumea înaltelor sfere intelectuale“ (pag. 26), 
atunci nu avem decât o singură cale dreaptă: cât mai multă 
ştiinţă la universitate, prin munca unor capete cu o înzestrare 
deosebită, iar pentru gloata tineretului şi deci a naţiunii întregi 
cea mai exactă îndrumare profesională, adică folosirea adevă- 
rului aflat în știință, la aplicări practice, potrivit cu însuşirile 
fiecărui individ şi cu nevoile lui şi ale colectivităţii din care 
face parte. — Cine a arătat mai multă evlavie față de idei și 
față de statul ideal, decât Plato ? Și totuși, Plato era ceea ce 
Sar numi azi un naţionalist. „Statul care va păstra limba sa 
spre a vorbi zeilor și oamenilor, și va avea instituții potrivite 
cu spiritul său va înflori și va trăi mereu, iar cel care va 
imita pe streini e menit pieirii“. 

In al doilea rând, e necesară — mai ales în timpurile 
noastre de concurenţă mondială — și o raționalizare a econo- 
miei planetare, privind pământul și întreaga omenire ca o sin- 
gură unitate economică. Nevoia aceasta se simte zi cu zi în- 
tr'o măsură pe care nimeni n'ar fi putut-o bănui acuma câteva 
decenii. (Anglia, Belgia, Olanda și Danemarca, ţinând soco- 
teală de zonele de vegetaţie, sunt pe cale să renunţe la cultura 
cerealelor, găsind-o prea costisitoare pentru clima și solul lor. 
Franţa, cu toată tradiţia care o leagă de cultura duzilor, e gata 

să se lepede de mătasea naturală, de când fabricile produc mă- 
tase artificială.) Taylorismul planetar se impune deci vrând- 
nevrând, aşa că chiar regiunile polare, unde nu e până acuma 
nicio aşezare omenească (Antarctica) au fost împărțite pe hartă, 
cu speranța de a găsi metale, petrol ori alte avuţii, iar unele 
ghețuri boreale, au fost ocupate până la pol, tot din conside- 
rații geoeconomice : în vederea drumului celui mai scurt între 
Lumea-Veche şi Canada, pe calea aerului. 

Dar raționalizarea mondială presupune mai întâi o schim- 
bare de front în latura intelectuală : în locul individualismului 
egocentric și al formulei laissez-faire, trebue să respectăm 
postulatul legii progresului (diferențiarea progresivă a orga- 
nelor şi integrarea paralelă a funcțiunilor marelui organism pe 
care îl numim omenire). Prin urmare, nu numai specializarea 
în producţie, dar și colaborare în „casa de educaţie a genului 
omenesc“, adică pe toată planeta în vederea unei distribuiri și 
consumări judicioase. In loc de laissez-faire, trebue să punem 
aidez-faire, ceea ce nu se poate fără ajutorul câtorva ştiinţe 
speciale, însărcinate cu studiul pământului. — Napoleon, cu pu- 
ternica sa intuiție, văzuse încă din secolul trecut că „geografia 
este mama istoriei și a politicei“, — cu atâta mai mult a geo- 
politicei. Inainte de el, Herder exprimase o părere asemănă- 
toare : „istoria e o geografie în mișcare“, iar evenimentele din 
secolul al 19-lea și al 20-lea au dat dreptate acestor lapidare 
formule. Războiul mondial din 1914—1918 a fost motivat de con- 
curența anarhică pentru materii prime, pentru ocuparea pieţe- 
lor de desfacere în colonii și peste tot unde cei puternici cred 
că se pot întinde interesele „spațiului lor vital“. Iar antago- 
nismul ce a urmat după războiu între „puterile sătule“ şi cele 
„flămânde“, cum arată chiar acești doi termeni, poartă acelaşi 
caracter : concurența pentru stăpânirea pieței mondiale. — 
Teoria „spaţiului vital“ începe să fie aplicată nu numai în con- 
tinentele cu regiuni nelocuite ori slab locuite, ci chiar în Eu- 
ropa, ceea ce a dus la izbucnirea unui al doilea războiu de ca- 
racter aproape mondial şi acesta. 

Prin urmare, dacă e vorba să ajungem la colaborare, pe 
lângă desvoltarea științei în genere, e nevoie de o cunoaștere 
cât mai amănunţită a feţei pământului, cu legăturile dintre 
atmosferă, mări, oceane, scoarța solidă şi biosferă, aşa cum le 

priveşte geografia. In rândul al doilea, e necesară o cunoaștere 
cât mai amănunţită a omenirii, din punct de vedere etnogra- 
fic 1). (Formula lui Napoleon ar putea fi tradusă aşa : istoria 
şi politica au doi părinţi: geografia și etnografia.) Iar în al 
treilea rând, pentru a slăbi și apoi stinge conflictele parte 
latente, parte fățișe care împânzesc azi tot pământul, e nevoie 
şi de o nouă doctrină pedagogică. In loc de o pedagogie gene- 
rală, întemeiată pe o psihcologie iarăși generală, e necesar, cum 
Sa spus mai sus, să ne sprijinim pe o psichologie structurală 
atât pentru individ, cât şi pentru fiecare națiune în parte. 
Fiindcă „realitatea nu ne arată nicăieri un om-tip, ci numai gru- 
pări omenești în diferite stadii de închegare antropologică 
(rase, sub-rase, varietăți), etnică (hoarde, triburi, seminții), po- 
poare, naţiuni) și socială (clase de etate, clase sociale, caste 
etc.). De unde urmează că nu poate fi vorba nici de o peda- 
gogie-tip, una și aceeași pentru toată omenirea; Nu poate 
exisia o școală universală, cu program universal, cu metode şi 
cărți universale, ci fiecare unitate etnică trebue să-şi croiască 
pentru tineretul ei un învăţământ deosebit, anume potrivit cu 
nevoile sale speciale. Pornind dela abecedar, fiecare ins, vrând- 
nevrând se sprijină pe intuiţia unui pământ deosebit, adică 
pe o țară proprie, și pe viața unui neam deosebit, care i-a îm- 
prumutat, chiar dela naștere, un cadru geografic, biologic şi 
istoric deosebit, o civilizaţie și o cultură din care el nu se poate 
smulge, fără a-și nimici tocmai însuşirile sale cele mai carac- 
teristice — începând cu limba — tezaurul cel mai condensat 
al sufletului etnic“ 2). — Iată pentru ce scopul cel dintâi al 
şcoalei nu poate [i cultura generală, ci integrarea în națiune. 
Pentru a ajuta în adevăr un individ trebue să ajuţi implicit 
întregul corp etnic din care face parte, — ceea ce implică, se 
înțelege dela sine, recunoaşterea dreptului fiecărui popor de 
a trăi şi de a se desvolta potrivit cu însușirile şi idealul său 
propriu. 


1) Pentru a nu se considera aceasta ca o părtinire pentru anume 
studii, amintim că chiar specialiști depărtaţi de sfera geografiei și etno- 
graiiei, când e vorba de reforma societăţii contemporane, începând cu 
educaţia tineretului, consideră studiile geografice ca o temelie indispen- 
sabilă. (Cf. JOSEF STRZYGOWSKI, Recherche scientifique et education, 
Paris, 1931, p. 53 ş. u. 10 ş. u.). | 

2) Altă creştere. 

Aşa dar, contra teoriei lui Spengler şi a discipolilor săi, 
care recunosc lupta animalică drept cel dintâi cniteriu al isto- 
riei, considerând pe om ca un simplu animal de pradă (Raub- 
tier), trebue să admitem că progresul cere diferențierea și 
colaborarea între grupele etnice şi după alte criterii. E ne- 
cesară deci o nouă concepție de viață, deosebită de cea care 
ne-a adus la anarhia actuală. Iar pentru toate astea, știința sin- 
gură poate să dea îndrumările cuvenite. 

In adevăr, la haosul în care se sbate omenirea contim- 
porană, pe lângă efectele' mașinismului care a introdus în 
viața economică acei trei factori iraționali mai sus amintiţi, a 
fost de vină în mare măsură şi individualismul sprijinit pe 
„Contractul social“ și alte fantezii ale lu: Rousseau care cuno- 
ştea fals viața sălbaticilor. Pentru el, omul primitiv fusese de 
o bunătate îngerească şi abia civilizaţia l-ar fi stricat ! Cerce- 
tările antropologice, etnografice şi preistorice au arătat însă 
tocmai contrariul : la început omul a fost un animal omnivor 
trăind din culegere și din pradă, mâncând chiar pe semenii 
săi (canibalism). Culesul seminţelor și al poamelor, cu ajutorul 
unor unelte, pescuitul, vânătoarea, domesticirea câtorva plante 
şi animale l-au ridicat încetul cu încetul pe o treaptă de traiu 
mai înlesnit şi a ajuns la o civilizație şi o cultură superioară 
abia de câteva mii de ani (nici zece mii de ani, faţă de sutele 
de mii până la origina speciei). Și nici azi n'a încetat de a mai 
fi canibal în câteva orizonturi geografice, iar în altele a rămas 
încă destul de sălbatic până în zilele noastre. Prin urmare, în 
loc de Untergang des Abendlandes, Spengler ar fi putut pune 
ca titlu al lucrării sale despre filosofia istoriei Aufgang der 
Menschheit. Caracterizările lui despre om, considerându-l mai 
ales ca Raubtier și socotindu-l ca un om adevărat numai pe cel 
care simte plăcere „să învârtească fierul în pieptul adversaru- 
lui“, să simtă „voluptate la mirosul sângelui“ și la „gemetele 
victimei sub genunchiu'“, sunt tot atât de străine de realitate, ca 
şi fanteziile lui Rousseau despre bunătatea paradisiacă a omu- 
lui primitiv. Cercetători obiectivi, care au analizat mai de- 
aproape viaţa sălbaticilor contemporani și tot ce se știe despre 
trecutul omenirii până în perioada paleolitică, au constatat că 
homo sapiens s'a format pe încetul, părăsind instinctele be- 

stiale şi adunându-și cu multă muncă (după descoperirea unel- 
telor, a focului și a graiului articulat) un capital de civilizație 
şi de cultură peste tot pe faţa pământului. Peste tot, atât în 
ramurile protomorfe, cât şi în cele mai nouă, omenirea arată 
deci posibilităţi de progres. Iar un fapt vrednic de luat aminte 
e acesta: nu numai grupările etnice numeroase și puternice 
ca gloată sau ca tehnică, ci și altele mai puțin numeroase, dar 
cu însușiri rare, au avut un rol însemnat în evoluția omenirii. 
Istoria e martoră : Ceea ce cărturarii numesc „miracolul elin“ 
nu s'a ivit în furnicarul chinez ori în cel indian, nici în statul 
egiptean, asirian ori persan, puternice prin oștiri și alte mij- 
loace materiale, ci pe ţărmul Egeei și în câteva insule (Creta, 
Cipru, Rhodos etc.). Dacă vicisitudinile istoriei ar fi adus cu ele 
nimicirea acelei ramuri mici, dar alese, din trunchiul omeni- 
rii, înlocuirea lui prin cine ştie ce „varvar“ puternic ca gloată 
animalică, ar fi pierit tocmai ceea ce face podoaba și temelia 
culturii noastre de azi !). Şi nu se știe dacă nu cumva astfel de 
nenorociri nu se vor fi întâmplat și în alte părți ale planetei, 
ori se întâmplă chiar acum sub ochii noștri. Poate că Poline- 
zienii pe care aproape i-a stins invazia Europenilor, împru- 
mutându-le arme de foc, alcool, boli venerice și alte păcate 
ale civilizației apusene, au dus cu ei în mormânt o mare ca- 
pacitate de speculație filosofică. Judecând după unele înclinări 
spre abstracţie (Tangaloa), nu se știe dacă nu cumva tocmai în- 
tre ei s'ar fi ivit cel mai vrednic urmaș al lui Plato, Descartes 
ori Kant. De asemenea, nu se știe dacă din Eskimoşii admiraţi 
de Nansen pentru minunatul lor simţ de solidaritate și blân- 
deţe, ori dintre Pieile-Roşii, atât de curajoși și calmi în fața 
suferinței, nu s'ar fi ivit un geniu etic care să întreacă și pe 
Socrate. (Tolstoi, mândria culturii ruseşti, e considerat de unii 
ca făcând parte din ramura protomorfă Aino, azi pe cale de 
stingere.) 

Așa dar, în contra anarhiei care ne întoarce spre starea 
de animalitate (Raubtier), ştiinţa ne îndeamnă să recunoaștem 
dreptul la existență nu numai a celor tari din punct de vedere 


1) Ia timpul războiului mondial, Lloyd George a făcut tocmai apo- 
bgia naţiunilor mici (M. BEZA, Din Anglia, 1921, p. 97). 

„al mijloacelor de distrugere, ci și al unităţilor etnice celor mai 
neînsemnate, căci nu se ştie de unde pot să răsară mari valori 
originale. Aino, împinși azi până în lezo, Sahalin și Kurile, de 
invazia japoneză, nu se cuvine să piară fiindcă sunt puţini și 
inferiori ca tehnică. Până la jumătatea secolului trecut, Japo- 
nezii erau şi ei, în unele priviri, tot așa de inferiori. (Când au 
simțit ce putere au tunurile vaselor inamice, sau gândit să 
apere insulele arhipelagurilor, plantând copaci pe margină...!) 
Dacă tehnica americană sau europeană ar fi nimicit atunci po- 
porul japonez, toată civilizaţia şi cultura Japoniei contempo- 
rane ar fi lipsit din cartea istoriei. Este așa dar un mare in- 
teres pentru cei care știu că progresul nu stă în nivelarea şi 
uniformizarea gloatei omenești, ci în diferențierea ei, să pă- 
streze toate ramurile omeniei, dându-le tuturor putinţa unei 
desvoltări cât mai complete. De speciile vegetale și animale 
amenințate cu distrugerea, am început a ne îngriji. Incepem 
acuma a lăsa „fezerve“ şi „parcuri naționale“. Castorii, elefan- 
ţii, struţii, cerbii... au fost scăpaţi de pieire. De grupările etnice 
mai mici, nimeni încă nu poartă grijă. Europenii, devastând 
regiuni întinse ale planetei și nimicind pentru totdeauna unele 
neamuri tinere ca civilizaţie și cultură, se aseamănă cu bolna- 
vul care își rănește propriul său corp. — De aci trebue să în- 
ceapă așa dar restaurarea și vindecarea : dela o concepție știin- 
țifică despre omenire, nu ca sumă de unități aritmetice sim- 
ple, ci ca o mare asociaţie de unități etnice complexe, având 
fiecare darurile sale şi putând fiecare contribui la progresul 
speciei umane. Avem numaidecât nevoie de o știință mai bo- 
gată decât cea de azi în latura antropologiei, antropogeografiei, 
etnografiei, etnopsichologiei şi etnopedagogiei, ca să putem 
ajunge și la o raţionalizare geopolitică, adică la echilibrul pla- 
netar în locul haosului de azi !). 


1) Comeluzia aceasta se pare ceva dela sine înțeles pentru etno- 
graf. Ea nu este sprijinită numai pe faptele inșirate în legătură cu Tri- 
Jlogiile aci inșirate, ci a fost formulată cu mult înainte: „Nu dela pe- 
dagogia tradiţională trebue să plecăm, ci dela etnopedagogie ; fiindcă, 
înainte de orice atingere cu şcoala, pruncul e modelat de mama lui şi 
primeşte, odată cu graiul, o întreagă avere sufletească, un anume ca- 
lapod de cugetare şi de simţire, aşa că am putea vorbi de un fel de 
apriorism etnic. Aşa dar, înainte de a individualiza metoda cu fiecare 

Aci se ridică însă o grea întrebare : Fi-va Ştiinţa în stare 
să deslege o problemă atât de complexă ? 

Pentru științele destul de pozitive, Ostwald nu s'a sfiit 
să afirme că azi „o descoperire poate fi comandată ca o pere- 
che de încălțăminte“. Poate că optimismul chimistului a fost 
prea mare. De un lucru însă nu se poate nimeni indoi: de 
progresul constant al științei. Cu toată „Incertitudinea“, legile 
de cauzalitate ale naturii sunt atât de imperative, încât ceea ce 
numim noi „desordine“, nu e o anarhie a fenomenelor, ci nu- 
mai o lipsă de „ordine“ și lumină în mintea omului care nu 
poate dibui încă firul legilor naturii. Nu e vorba așa dar de 
„falimentul științei“, ci numai de o întârziere în ailarea ade- 
vărului teoretic și de buna lui utilizare în aplicațiile practice. 
De aci a venit criza epocii noastre. Dar marile încercări de 
organizare rațională legate de numele lui Taylor, Ford, Sala- 
zar şi alți educatori ai gloatelor omenești, sunt o dovadă pi- 
păită că, în locul haosului, poate să vină ordinea, — nu în 
sensul despotismului ieniceresc care suprimă libertatea indivi- 
dului, ci in direcţia colaborării armonioase, care iasă chiar ce- 
lui mai smerit ins libertatea și mulțumirea de a fi „cineva“ și 
de a putea face „ceva“ spre a spori viața neamului și a sta- 
tului ca expresia cea mai înaltă a ființei națiuni. 

Astfel, printr'o îndrumare rațională a muncii colective 
în fiecare țară, şi printr'o educaţie științifică a fiecărei gru- 
pări etnice, vom putea ajunge să înlăturăm conflictele („te- 
roarea internaţională“ de care vorbea Roosevelt) printr'o co- 
laborare care să lase tuturor celor muncitori calea deschisă 
către progres. Dar fără luminile științei, drumul nu poate fi 
găsit. In marea problemă a destinului omenirii, îndrumarea 
cea dintâi dela știință o așteptăm. 


școlar, ca ins deosebit, trebue s'o individualizăm după însuşirile (bune 
ori rele) aie poporului din care s'a născut acel copil. De unde urmează 
că, fără etnografie, etnopsichologie şi etnopedagogie, nu-i nădejde să 
ajungem la raţionalizare în viața omenirii, după cum, fără botanică, 
filotechnie şi fitopatologie, nu-i de gândit să facem agricultură raţio- 
mală. (Altă creștere) ed. VI, 1933, p. 29. 

b) MORALA 


Echilibrul material nu poate veni 
fără cel moral. 


Că nu putem afla calea cea mai dreaptă a Vieţii, fără 
lumina Științei, împrăștiată prin Școală, este un lucru dela 
sine ințeles. Dar nici ştiinţa nu e deajuns. Haosul planetar în 
care se sbate azi omenirea nu poate fi înlăturat, dacă, alături 
de progresele tehnicei, nu ne vom sprijini și pe ceea ce se 
chiamă echilibrul moral, adică pe un real progres în latura 
culturii etice. Iar despre acest progres, cu toate rezervele fă- 
cute de pesimiști, credem că nu mai poate fi îndoială. EI e tot 
atât de vădit, ca și progresul ştiinţei și al tehnicei. 

O privire cât de sumară asupra omenirii ne arată mai 
întâi de toate dispariția aproape totală a canibalismului și a 
omuciderii ca obiceiu zilnic. Până acum o mie de ani, în unele 
țări din nordul Europei, era încă obiceiul de a lepăda pruncii 
(întocmai ca pisoii, ori căţeii...) spre a nu spori familia. — Is- 
landezii n'au voit să primească creștinismul decât cu condiția 
de a-și păstra dreptul de ucidere a copiilor. Astăzi, cruzimea 
aceasta nu se mai vede decât la unele neamuri pe care le con- 
siderăm „sălbatice“. Sensibilitatea omenească e din ce în ce 
mai fină. Uciderea oamenilor în circ, cum se făcea în arenele 
romane, e azi cu neputinţă. Chiar uciderea animalelor pentru 
distracţie (tauromachia) abia dacă mai este tolerată întrun 
colț al Europei. 

E drept că progresul moral n'a mers în linie dreaptă și 
na fost continuu, ci cu opriri, lunecări și chiar regresiuni... 
Norme judicioase de viață n'au putut stabili decât indivizii cu 
o înzestrare sufletească deosebită. Dar ei au fost rari ȘI s'au 
arătat destul de târziu. Abia de vreo şase, șapte milenii au în- 
ceput a se ivi unele centre de civilizaţie și cultură mai intensă ; 
și numai de două-trei mii de ani, vedem tradiția ajunsă până 
la un fel de codice de morală. (Buddha, Confucius, Zoroastru, 
Moise... sunt abia de ieri.) De un progres destul de grabnic nu 
putea fi vorba, cât timp fiecare rămânea închis în orizontul 

său de cultură. Ceea ce era moral în lran devenea imoral în 
Industan ; ceea ce se predica în Chaldea era negat în Palestina, 
Eghipet şi aiurea. Cu toată vechimea tradiției din țara Farao- 
nilor, lui Herodot i se păreau vrednice de râs obiceiurile și unele 
maxime egiptene. Până şi în sfera Mediteranei, unde circulația 
dela ţară la ţară era mult mai uşoară, fiecare colț de pământ 
îşi avea zeii săi, riturile sale și îndrumările sale morale. Divi- 
nitățile protectoare aveau puterea numai până la marginea 
statului, uneori numai până la marginea unui oraș ori sat. Zeii 
erau socotit ca niște mercenari plătiți anume (cu jertfe, hrană, 
haine etc.), spre a păzi pe localnici. De aceea, ei luau parte la 
războiu, dau și primeau lovituri, uneori erau chiar răniți (de 
pildă în războiul Troian) și luaţi prizonieri. — Ce progres mo- 
ral se putea aștepta dela astfel de zei, încărcaţi cu atâtea slă- 
biciuni omenești ? 

Abia acuma două mii de ani s'a ivit o concepție mai se- 
nină de viaţă, rezemată nu pe eresuri ca ale sălbaticilor ori pe 
o ananke oarbă și pe soartă (moira), ci pe credința într'un Dum- 
nezeu unic, atotputernic, simbol al perfecțiunii în toate privi- 
rile și părinte al tuturor, poruncind oamenilor să se iubească 
între ei, ca niște fraţi „Ilubește pe aproapele, ca pe tine însuţi...“ 

Dar dela poruncă până la faptă rămăsese încă o distanţă 
enormă. Unde era sancţiunea față de cel care n'ar asculta ? 
Dar dacă homo sapiens nu vrea să iubească pe aproapele ? — 
mai ales când se simte îmboldit de instinctul animalic de a 
sfâșia, ori de lăcomia de a-și mulțumi pântecele (îl triste sacco, 
cum îi zice Dante)? Dela instinct până la „obligația morală“ 
e o depărtare ca dela pământ la cer. 

Când și cum se va realiza acest progres ? 

După trecere de aproape două mii de ani dela Iisus, lă- 
sând sentimentul la o parte, Kant, bizuit pe „rațiune“, pusese 
înainte vestitul său imperativ categoric : „Lucrează așa, încât 
maxima voinţei tale să poată fi orișicând principiu de legife- 
rare generală...“ Nu privi omenirea — și nici măcar un singur 
individ — ca unealtă, ci ca scop... 

— Dar dacă un vreau? A uitat cel cu „Critica Raţiunii 
pure“ și a „„Raţiunii practice“ că omul este un „lemn prea 
strâmb“, ca să poţi face din el ceva drept (nichts Gerades)? 

Dacă e așa, şi dacă progresul e o simplă nălucire, n'ar fi mai 
logic să îndemnăm această ființă atât de neisprăvită să ren- 
nunţe la iluzie (maia) și să pună capăt tuturor disonanţelor 
vieţii, cufundându-se în Nirvana ? 

Unei astfel de pesimiste concluzii, H. Poincare, ca unul 
care a dat ocol științei până în sferele ei cele abstracte, ne dă 
următorul răspuns : 

„Orice morală dogmatică şi orice morală cu argumente 
este osândită din capul locului la o înfrângere sigură ; ea sea- 
mănă cu o mașină în care ar fi numai transmisiuni de mişcare, 
însă fară energie motrice. Motorul moral care să pună în MiŞ- 
care tot aparatul de pârghii și roate îmbucate între ele, nu 
poate fi decât un sentiment... Nu ne poate nimeni demonstra 
că trebue să avem milă de nenorociţi. Dar dacă ne pune în 
față suferința nemeritată (lucru, vai, nu tocmai rar), îndată ne 
simțim cuprinși de o pornire spre revoltă ; se deşteaptă în noi 
nu știu ce energie care nu ascultă de niciun raționament, ci 
ne târăşte în chip irezistibil, fără voia noastră. — Nu ne poate 
dovedi nimeni că trebue să ascultăm de Dumnezeu, chiar când 
ne-ar demonstra că este atotputernic și că ne-ar putea strivi ; 
sau când ni s'ar dovedi că este nemărginit de bun și că-i da- 
torăm recunoștință, — fiindcă sunt și oameni de aceia care 
socot că dreptul la nerecunoștință este cea mai scumpă din- 
tre toate libertăţile ! Dacă iubim însă pe acel Dumnezeu, orice 
demonstrare e de prisos ; ascultarea ni se va părea cu totul fi- 
rească. lată de ce, religiile sunt puternice, iar concepţiile me- 
tafizice nu“. 

„Când ni se cere, de pildă, să justificăm prin raţiona- 
mente iubirea noastră de patrie, putem fi tare incurcaţi ; dar 
dacă ne închipuim, numai în gând, că armatele noastre ar fi 
învinse, iar Franța invadată, inima întreagă va svâcni ; ochii 
se vor umple de lacrimi şi nu voim să mai auzim de nimic. — 
Dacă totuși unii oameni înșiră azi atâtea sofisme, asta vine 
de acolo că n'au destulă imaginaţie ; ei nu pot să-și reprezinte 
astfel de calamități. Dar dacă nenorocul sau o pedeapsă a Ce- 


rului i-ar face să le vadă cu ochii, inima lor s'ar revolta ca și 
a noastră“ 1). 


1) HENRI POINCARE, Dernieres penstes, Paris 1913. p. 227 ş. u. 

Mai departe : „Știința singură nu poate crea o morală; nu 
poate nici măcar să clatine ori să răstoarne morala tradiţio- 
nală. Totuși, poate să aibă o influenţă indirectă : să înlesnească 
naşterea unor sentimente nouă, — nu doar că sentimentele ar 
fi obiect de demonstrare, ci pentrucă orice formă de activi- 
tate omenească lucrează asupra omului și-i fac un suflet nou ; 
sentimentele plugarului nu sunt aceleași ca ale bancherului ; 
tot așa, cărturarul are psichologia lui deosebită (mă gândesc 
la latura sa afectivă) care se răsfrânge chiar și asupra aceluia 
care se apropie de știință măcar din întâmplare“. 

„Apoi ştiinţa mai poate pune în mișcare și sentimente care 
există în chip firesc la fiecare om, cum ziceam adineaori: De 
geaba ai intrulucat multe pârghii și manivele ; mașina nu por- 
nește, dacă nu-i abur în căldare ; şi chiar dacă e abur, lucrul 
nu se va face totdeauna în acelaşi fel, ci va atârna de meca- 
nismul la care aplici energia aburului. — Am putea zice că 
sentimentul ne procură numai un mobil general pentru acti- 
vitate, el ne dă propoziţia majoră a silogismului care va fi 
— cum e şi firesc — la modul imperativ. lar din partea ei, 
ştiinţa ne dă propoziția minoră care va fi la indicativ. Apoi 
va trage concluzia care va putea fi iarăși la imperativ“. 

Am înșirat aci lunga mărturisire a matematicului Poin- 
car6, pentru următorul motiv: Când ni se spune că știința 
poate ajuta cu ceva îndreptarea obiceiurilor, lucru ni se pare 
o banalitate „convenţională“, în care puţini sunt dispuşi să 
creadă. Când ascultăm însă mărturisirea celui mai mare mâ- 
nuitor de abstracții al epocii noastre — un fel de ultim testa- 
ment sufletesc (Dernieres pensâes), credem că chiar cel mai 
ușuratic om va trebui să se oprească locului și să înțeleagă 
măcar atât: Dacă morala nu poate fi întemeiată pe știință, 
more geometrico, nu-i mai puţin adevărat că ştiinţa, pregătind 
geneza unor sentimente și îndrumându-le prin educaţie, poate 
ajuta progresul binelui, după cum tehnica grădinarului ajută 
creşterea unui răsad, dându-i condițiile cele mai prielnice de 
desvoltare. Iar pe calea aceasta, ne putem apropia în oarecare 
măsură şi de realizarea imperativului categoric al lui Kani, 
care nu poate fi pentru conștiința orişicui chiar atât de catego- 
ric, cât dorea filosoful dela Konigsberg, — dar nu-i nici frază 

goală, ci e o realitate concretă pentru orice educator deprins 
cu statica şi cu dinamica sufletului omenesc, în latura senti- 
mentului. 

E. clar aşa dar că chiar acela — care nu s'ar împăca cu 
dogmatismul moralei teologice — pe calea unei educaţii științi- 
fice va putea totuși primi și el măcar imperativul empiric al 
societății în care trăiește, supunându-se legilor ei şi îmbrăţi- 
şându-i idealul. Astfel, îi este dată oricui om normal, cu în- 
grijire educat, să se ridice în viață peste treapta egoismului ani- 
malic. lar aceasta nu numai ca ceva facultativ, ci ca un lucru 
sigur — cel puţin în ţările cu o civilizație și o cultură mai 
înaintată, unde biologia şi eugenia ne dau mijloace neîndoiel- 
nice pentru a spori media moralității sociale. In adevăr, 
până vom putea lucra cu siguranță deplină asupra individului 
prin educaţie, putem lucra sigur asupra gloatei pe cale euge- 
nică : înlăturând din pădure măcar „uscăturile“ şi lemnele 
„prea strâmbe“ la care se gândea Kant (proştii, degenerații, 
schilozii, criminalii etc.) Astfel, curăţind progresiv codrul, vor 
rămânea în el numai copaci sănătoși şi drepți. „Mutaţiile“, e 
drept, ne pot procura încă surprinderi, dar de când cunoaștem 
legile mendelismului, putem spune că zarurile eredității sunt 
în mâna biologilor ; selecționarea socială poate [i sprijinită pe 
regule aritmetice. — Poate că niciun cleric n'a ajutat omenirea 
cu predicile (nici Huss, nici Savonarola, Luther, Calvin etc.) 
cât a ajutat-o în zilele noastre smeritul călugăr dela Briinn, 
privind în tăcere florile din grădința lui, și împerechindu-le 
în ordine, spre a dibui legile eredității. Așa dar, idealul lui 
Aug. Comte de a vedea matematica stăpânind nu numai fizica 
şi chimia, dar şi biologia și sociologia, pare că începe acuma 
a se apropia de realizare. Dacă azi tot mai suferim de anar- 
hie, de vină (pe lângă factorii iraționali amintiți mai sus) e și 
faptul că „neamul Cain“ încă nu s'a stins... Neghina omeneas- 
că, în loc să fie culeasă și aruncată în foc, cum zice Evanghe- 
lia, este încă tolerată. Nebunii, alcoolicii, gangsterii şi chiar cei 
atinși de boli incurabile pot încă întemeia familii, lățind mai 
departe molima. Dar legiferarea inspirată de eugenie — lăsta- 
rul cel mai tânăr al biologiei — ne-a pus pe calea însănăto- 
şirii. Progenitura lui Cain va fi de aci înainte tot mai strâm- 

torată, până va fi stârpită. In unele țări au şi început a fi puse 
în aplicare legi care împiedecă pe cei din „gunoiul social și 
biologic“ să mai aibă urmași. Din contra, peste tot răsună lo- 
zinca : „Loc celor înzestrați ! loc elitei !“ 

Biologia modernă, prin mendelism, ne-a dat în mână 
cheia care permite fiecărui neam, dacă nu să intre în Raiu, cel 
puţin să se apropie de porţile lui, lăsând la o parte ceata ne- 
demnă a urmașilor lui Cain. După cum într'un lan de grâu, 
un spic cu calităţi alese poate deveni începătorul unei noui 
varietăţi de cereale, tot așa nașterea copiilor cu daruri supe- 
rioare poate fi pentru neamul respectiv un izvor de creațiune 
ştiinţifică, etică, artistică ori socială, ridicând potenţialul în- 
tregii grupări etnice. 

Așa dar, nu numai progresul științei, dar şi al moralei e 
posibil. Dacă ştiinţa poate spori media sentimentelor alese — 
măcar prin eliminarea celor răi — cu atâta mai mult o educa- 
ție morală rezemată pe știință ne poate veni în ajutor. — E 
drept că unii moraliști sunt încă sceptici, iar alții nu se sfiesc 
să spună că „Plutarch a minţit“: întâi, fiindcă oamenii săi 
„celebri“ n'au fost icoane atât de luminoase, pe cât ni-i arată 
panegiristul, apoi fiindcă astfel de povestiri admirative rămân 
fără efect, deoarece nimeni nu imită eroii încărcaţi cu atâtea 
laude. 

Bine. Să admitem că ar fi o mare depărtare între biogra- 
fiile anticilor și faptele lor, așa cum vor fi fost în realitate. 
Adevărul deplin nu-l cunoaștem adeseori nici despre contem- 
porani, necum despre bărbaţi care au trăit cu atâtea secole în 
urmă. Dar dacă Plutarh (adică istoria) a trecut ori va trece cu 
vederea unele laturi mai umbrite din viaţa „oamenilor iluștri“, 
asta nu însemnează că povestirea vibrantă despre faptele lor 
cu adevărat mari ar rămâne fără de folos pentru îndrumarea 
tineretului. Câte acțiuni de laudă n'au fost inspirate — sau 
măcar ajutate — tocmai de gândul la niște astfel de modele 
vrednice de admirare și imitare. (Nu e o ipoteză aceasta, ci o 
realitate. Nu numai oameni de o măsură obișnuită, ci chiar băr- 
baţi cu o înzestrare excepţională, cum a fost Napoleon, şi-au 
înălțat sufletul citind descrierea vieţii lui Alexandru și Cae- 
sar.) Apoi, ficțiunile dramatice nu sunt și ele un izvor de sen- 

timent, fără să le cerem exactitate istorică ? Așa dar, alături 
de știință, ca izvor (discutabil) de sentiment, putem pune în 
orice caz la socoteală operele de artă și scrierile de caracter 
educativ, cum sunt cronicele vieții unui neam și unele descri- 
eri istorice inspirate nu numai de dorința de a afla adevărul, 
dar şi de un pătrunzător sentiment etic. 

Așa dar Plutarh „n'a minţit“ predicând cultul eroilor 
(dovadă că după două mii de ani, Carlyle a păşit pe urmele 
lui). N'a greșit nici Marcu Aureliu, lăsându-ne mărturisirile lui 
intime, ca îndreptar de viaţă ; nici Fericitul Augustin cu „Con- 
fesiunile“* sale atât de dramatice, și nimeni dintre cei aleși, 
până la contemporanul nostru Ghandi, a cărui viață smerită 
dar plină de adevărul unor adânci convingeri, a devenit în- 
dreptar de activitate practică pentru gloatele Indiei. 

Prin urmare, „anarhia planetară“ nu va fi veșnică. Știința 
ne ajută să facem analize exacte nu numai în latura lu- 
mii neorganice, dar uneori chiar şi în societatea omenească, cu 
fenomene atât de complicate. Putem afla în oarecare măsură 
valoarea unui bloc etnic, şi prevedea viitorul lui, urmărind 
un singur ajutor: piramida etăţii. Câna partea cea mai mare 
a unei populaţii e compusă din tineri, neamul acela este în 
mișcare ofensivă ; dacă, din contra, majoritatea o formează 
oamenii maturi și bătrâni, baza piramidei se subțiază, iar sur- 
parea e apropiată. (Diagrama populaţiei evreeşti din Berlin 
arăta încă dela 1900 că cea mai mare parte din capul pirami- 
dei o formau bărbaţi și femei între 30 Şi 40 de ani, așa că 
Evreii, în raport cu creșterea normală a Germanilor, erau 
osândiți să piară prin numărul mic al copiilor, adică prin îm- 
bătrânirea blocului lor etnic, secătuit de încordarea fizică Și 
intelectuală pentru concurență în negoț.) Azi știm așa dar că 
popoarele nu mor de moarte naturală, ci de moarte socială, 
adică de felul cum își organizează viaţa, începând cu cea su- 
iletească. Dacă nu sunt cu luare aminte în ce privește selec- 
țiunea biologică, adică nu iau măsuri eugenice, spre a elimina 
codina sau neghina şi gunoiul social, gruparea etnică se pră- 
bușește. Tot aşa, dacă o concepţie egoistă a vieții scade numă- 
rul elementelor tinere în piramida socială, neamul îmbătrâ- 
nește, energia sa dinamică scade, începe scleroza și se apropie 

moartea. — Așa a pierit vechiul popor elin, ajuns în stare de 
senilitate pe timpul lui Polybiu; şi tot așa s'a prăbușit şi 
poporul roman. In secolul al doilea înainte de Hristos, Italia 
avea 20 mil. de locuitori ; era puternică şi cuceritoare, ca ur- 
mare a virtuţiilor civice din timpulde înflorire al republicii. 
In secolul al patrulea al erei creştine, peninsula italiană abia 
dacă mai adăpostea vreo 5 milioane, și a căzut repede pradă 
barbarilor mai tineri și mai ofensivi. Valoarea factorului mo- 
ral în ceea ce priveşte orientarea vieţii nu numai pentru in- 
divid, dar și pentru grupările etnice, este mai vădită decât 
orișicând. 

E drept că iînsănătoșirea merge încet. Colaborarea între 
știință şi disciplinarea societăţii prin educaţie și legi e încă 
şovăitoare. Morala empirică nu are același prestigiu ca cea re- 
ligioasă — dogmatică. Totuși, și rezultatele ei îricep a fi sim- 
țite. Când știm azi că proștii costă pe stat mai mult decât cei 
deștepţi ; că un surdo-mut cere societății de zece ori mai multă 
cheltuială decât un copil normal și că ereditatea începe a fi 
tot mai mult o chestie de chibzuinţă socială, pe temeiul men- 
delismului, este vădit că am prins în mână firul care ne va 
ajuta să ieşim din labirintul în care am rătăcit până azi. Ştiinţa 
teoretică și Morala practică se apropie tot mai mult una de 
alta, până ce vor merge în același pas. Ele dau în mâna „frun- 
tașilor“* fiecărui popor mijloace din ce în ce mai sigure, pen- 
tru ameliorarea materială și morală a gloatei, scăzând tot mai 
mult numărul „codaşilor“ sau cel puţin făcându-i inofensivi. 


c) ARTA 


Sfimțenia unui popor e arta lui. 


Și arta va ajuta îndrumarea spre sănătate. Inceputurile 
artei sunt tot atât de vechi, ca și ale științei și ale moralei. 
Tustrele au ieșit în bună parte din munca cu uneltele a celor 
mai vechi strămoşi ai omenirii, și nu numai într'un singur 
continent, ci în toate. — După ce unealta, ca organ ne-natu- 
ral, prin variațiile ei neprevăzute, împinsese pe om spre hao- 

sul cugetării magice (caracterizată printr'o cauzalitate arbi- 
trară și deci iraţională și incalculabilă), intuițiile empirice i-au 
procurat omului unele cunoștințe pozitive, din care a ieșit în- 
cetul pe încetul Știința. In același timp, tot pe cale empirică, 
omul a stabilit și unele norme etice (tabu, plata sângelui, ri- 
turi de inițiare etc.) şi a prins a dobândi și unele simţiri este- 
tice. Din aceeași tulpină, sau diferențiat astfel dela început 
cele trei ramuri ale culturii: Știința, Morala şi Arta, cu pu- 
tința desvoltării şi diferențierii de mai târziu. Lăsând la o parte 
genealogia ramificărilor, relevăm numai vechimea lor și în- 
şirăm câteva mai însemnate. 

1. Pictura. — Desenurile aflate în unele peșteri 
dovedesc că încă din epoca paleolitică, omul ajunsese la o mare 
îndemânare în executarea figurilor de animale. Câţi dintre 
Europenii de azi ar fi în stare, fără o pregătire specială, să 
desenez pe o lespede de piatră lupta între doi cerbi, alergarea 
cailor și salturile zimbrilor... cum făceau pictorii din timpul 
când Europa era copleșită de gheţuri, iar locuitorii continen- 
tului nostru se adăposteau în peşteri, ca urșii și alte sălbătă- 
ciuni! In fundul peșterii întunecate, la lumina focului de 
crengi, omul paleolitic nu numai că desena, dar începuse să și 
picteze. Dela dibuirile de atunci, a ajuns cu timpul nu numai 
la pictarea cu multe colori amestecate, care permit corectarea 
nuanțelor, dar și la frescă, unde nu încape nicio corectură. 
(Pictarea pe mătase, specială artei japoneze, nu admite nici ea 
îndreptarea erorilor.) 

2. Sculptura. — Modelarea pietrei, a lemnului, a 
metalelor şi cea mai uşoară dintre toate: a lutului a născut 
încă din faza magică şi sculptura. Familia idolilor este imensă 
pe toată fața pământului. Izvorul este același : imitarea formei 
lucrurilor era socotită ca o putere care ajuta dobândirea lu- 
crului imitat. Din eresurile cu privire la naștere şi la moarte, 
din nevoia de a cere ajutorul spiritelor (totem, zei tutelari, 
etc.) sculptura pocită dela început a ajuns cu timpul până la 
cultul liniilor şi al formelor frumoase, executate fără nicio altă 
preocupare decât cea pur estetică. — Am fi și uitat cât de sme- 
rită a fost origina picturii și a sculpturii, dacă unele rătăciri 
ale „expresioniştilor“* contemporani nu ne-ar fi adus aminte 

prin picturile şi sculpturile lor absurde, arta sălbaticilor din 
pădurile Africei şi ale Americii. 

3. Muzica, de asemenea, e străveche și a fost lipită 
de traiul omenesc. Unii sălbatici ne pot arăta și azi cât de îm- 
pletită a fost viaţa primitivă cu muzica. Pădurile Africei sună 
şi acuma, în fiecare noapte, de instrumente muzicale „mai nu- 
meroase și mai variate decât în orice colț al Europei“. Un ento- 
molog englez, care a explorat în anii din urmă pădurile din 
Camerun, a rămas uimit de strânsa legătură între magie, mu- 
zică şi danţ la toţi Negri. Unii dintre ei i sau părut că merită 
numele de „regi ai ritmului“. Nu numai când ascultau cân- 
tarile lor, dar şi când auzeau melodii europene, indigenii erau 
gata să le însoțească de danţ şi cântec. — Intr'o seară, pornind 
cu gramofonul, văd că „toată gloata Negrilor a început a se 
balansa, într'un ritm adesea perfect. Au prins apoi a scoate 
de sub haine tobe, unele mici, acoperite cu piele, altele de lut 
ars, de lemn scobit... şi, rând pe rând, aceste instrumente au in- 
trat în tactul cântării auzite atunci pentru întâia oară“ 1). Nu- 
mărul, forma și materia instrumentelor muzicale, precum și 
melodiile şi ocaziile în care sălbaticii cântă este neînchipuit de 
mare. Sunetul armonios a produs de timpuriu o impresie 
plăcută asupra urechii omului primitiv, iar el a început a pro- 
duce înadins astfel de sunete, fie cu vocea, fie în chip artifi- 
cial, prin niscaiva instrumente și, întâi de toate, prin uneltele 
care îi stau la îndemână. Arcul e strămoșul cel mai vechiu 
al chitarei, viorii și al tuturor instrumentelor cu coarde. Vâ- 
nătoarea, vâslitul, lucrarea fierului (foarte răspândită în Africa), 
tactul pisălogului în piua unde sunt sdrobite zilnic grăunţele 
de meiu, de porumb ş. a. precum și orice fel de muncă în ca- 
dență îndemna pe om să însoţească ritmul sunetelor muncii, cu 
un sunet produs de coardele sale vocale sau de un instrument 
anume 2). Ritmul braţelor în timpul muncii se impune nu nu- 
mai auzului, dar se acordează și cu ritmul respirării muncitoru- 
lui ; modelează în chip firesc intensitatea vocii celui care vor- 
beşte, ii dă un accent deosebit și devine astfel început de mo- 
dulare a vorbei, adică vocalizare — cântec. 


1) 1. T. SANDERSON, Les bâtes rares de la jungle africaine, Paris 
1938, p. 175, 232 ş. u. 
2) K. 'BUCHER, Rhytmus und Arbeit, Leipzig 1909. 

4. Danţul. — Inainte de cântare, e firesc să se fi năs- 
cut, în legătură cu cugetarea magică, danțul. După faza de sim- 
plu culegător, manifestarea cea mai însemnată a omului a fost 
vânătoarea. După cum desenul nu s'a născut din plăcerea de 
a desena figuri de animale, ci din credința că imitarea gra- 
fică a formei animalului înlesnește vânătoarea, adică prinderea 
ori uciderea vietăţii desenate, tot așa primul danț a fost de 
bună seamă mimic : imita mișcările animalelor sălbatice, dorite 
de vânător : mersul lor, săriturile lor, jocurile lor, etc. Imi- 
tarea mișcării înlesnea prinderea... Mai târziu, danţul a că- 
pătat varietăți tot mai numeroase, din nevoia instinctivă a cor- 
pului de a însoţi ritmul sunetelor cu ritmul unor anume mișcări 
ale brațelor, ale picioarelor și chiar ale corpului întreg, mai ales 
când danţul imita o muncă ori lupta cu armele. (Negrii, de 
pildă, dănțuesc și cu mâinile ; femeile bat tactul cu palmele, 
în chip de aplaudare, iar bărbaţii sar în tot chipul, mânuind 
lancea și scutul, ca şi cum sar lupta cu un dușman nevăzut.) — 
Așa dar, rădăcina danțului a fost utilitatea, înainte de a fi 
plăcerea estetică. Danţul aducea însujleţire, curaj şi putere — 
nu numai fizică, ci și sufletească (charisma). Era o pregătire 
spre acțiune. In insula Trinidad, cu ocazia unui danț războinic, 
indigenii au adus lucrul la împlinire, năvălind efectiv asupra 
streinilor (Europenilor) și măcelărindu-i. — De aci și până la 
acțiunea dramatică e numai un pas. In teatrul antic, muzica, 
danțul, chorul, drama... erau încă strâns legate. Abia mai târ- 
ziu a venit diferențiarea, adică acțiunea propriu zisă a dramei 
sa despărțit de vechiul conglomerat (utilitar, etic și estetic). 

5. Cântarea. — Cele spuse până aci arată cum sa 
putut naște și muzica vocală, alături de cea instrumentală. 
După cum coarda arcului trebuia dela o vreme să sugereze 
omului unele instrumente cu coarde capabile de a produce un 
sunet prin vibrare (cum face coarda arcului, când se destinde, 
să arunce săgeata), tot așa în danțul magic care imita săriturile 
animalelor, vocea imita glasul lor sau glasul dușmanilor, în 
danțurile dela începutul războiului. — Invocarea spiritelor şi a 
divinităților favorabile luptei era altă ocazie de cântare. (Pea- 
nul ostașilor greci își are şi azi echivalentul său, în pădurile 
Africei şi ale Americii, ca mijloc de însuflețire războinică.) 
Abia târziu, cântarea a căpătat o individualitate proprie, de- 

venind artă pură, fără niciun scop utilitar ori etic — religios. — 
La unii sălbatici din America de Sud, nu există nicio cântare 
fără danţ, și niciun danţ fără cântarea celui care dănțuește. 

6. Poezia.— Cuvintele care însoțeau danțul magic sau 
cântarea s'au despărţit cu timpul şi de danț și de muzică, spre 
a se supune numai cadenţei ritmului sau rimei, adică devenind 
vers cri vorbire dramatică. Teatrul şi poezia, cu toate genu- 
rile ei, au ajuns apoi la o desvoltare care abia — abia dacă pe 
ici, pe colo, mai poate aminti originile artei încă nediferenţiată 
din faza cugetării magice. 

Amintim aci foarte scurt fapte analizate în prelegerile de 
etnografie, numai pentru a releva o singură împrejurare : că 
arta este tot atât de veche ca şi unealta și munca cu uneltele, 
adică este un fenomen omenesc general. Așa a fost în pruncia 
omenirii, așa e și azi, la toți sălbaticii contemporani, dela ecua- 
tor până la poli. — Cu toată asprimea gerului, care îi face „să 
se adăpostească în colibe de zăpadă (iglu), Eskimoşii au po- 
doabe, cântece, basme, ba chiar teatru, precum și o poezie 
foarte caracteristică, inspirată de mediul lor geografic și de mo- 
rala lor, cu noțiuni mai fine decât s'ar crede (vrednice de ad- 
miraţia lui Nansen). 

Nu încape deci nicio îndoială că arta este un modelator al 
sufletului omenesc, iar rădăcinile ei sunt tot atât de adânci în 
trecutul omenirii, ca şi ale științei şi ale moralei. Tustrele s'au 
desvoltat în legătură cu ocupațiile fiecărei grupări etnice și au 
fost strâns împletite, ca și ițele unei funii. Pretutindeni în 
omenire, alături de munca pentru traiul zilnic, sa ivit și o 
licărire de artă, adică un început de armonizare estetică a vieții, 
pe lângă cea etică și pe lângă suma de cunoștințe empirice din 
care a izvorit știința. — Evoluţia aceasta tripartită era inevita- 
bilă, deoarece găsim chiar și la unele specii inferioare omului o 
pornire asemănătoare. De pildă, cum sar fi putut să nu cerce 
omul a cânta, când și alte animale modulează anume sunete, 
potrivit cu împrejurările vieţii lor. (Câinii sălbatici nu latră ; 
lătratul celor domestici e un fel de graiu.) Unele păsări imită 
ciripitul şi cântecul altora, ba chiar vocea omului. Privighe- 
toarea e în felul ei o artistă ; alege pentru cântecele ei cea- 
surile liniștite ale nopții şi se îmbată de sonoritatea propriului 
ei cântec. Alte sburătoare sunt foarte simţitoare la armonia 

colorilor și la simetria formelor. O pasăre din Noua Guineea 
își împodobește cuibul numai cu flori albastre, iar când cineva 
"face gluma proastă să i le răstoarne cu corola în jos, stăpână 
cuibului le îndreaptă, punându-le în poziția cuvenită. — Altele 
au o vădită aplecare spre mișcări ritmice, executând un fel 
de danţuri (pinguinii, cocorii, berzele, etc.). 

Evident, sunt „armonii ale naturii“, cum zicea odinioară 
Bernardin de Saint Pierre. Iată de ce și omul, pornind dela 
munca obișnuită, cu scop utilitar a ajuns pe încetul până la acti- 
vitatea desinteresată ce se numește artă. Dela amort și anarhie, 
ritmul muncii l-a împins pe nesimţite spre euritmia mișcărilor, 
a sunetelor, a colorilor, a liniilor şi a formelor plastice, apoi, 
în cele din urmă, la armonizarea ideilor, sentimentelor și ac- 
tiunilor. Limita superioară a acestei activități a fost apropie- 
rea de echilibrul sufletesc, de pacea artistului care se uită pe 
sine în momentul creației sau a privitorului care, contemplând 
opera de artă, se apropie și dânsul de același nivel sufletesc — 
uitarea de sine și de ale sale. — In aceasta se rezumă marele 
efect modelator al artei (catharsis). : 

De aceea, putem spune fără nicio şovăire : după cum în 
latura științei, treapta cea mai sus e „sfințenia“ savantului 
(pag. 100) ; după cum unitatea de măsură a vieții pragmatice 
a unui popor este morala lui, tot așa în latura sensibilităţii, 
gradul cel mai înalt al vieții unui neam este manifestat în arta 
lui. Acolo se concentrează tot adevărul, tot binele și toată 
năzuința lui spre armonie. — Am putea zice aforistic: fisio- 
nomia sufletească a unui popor se oglindeşte mai exact în arta 
sa, deoarece opera de artă exprimă simultan și convergent 
atât respectul său față de adevăr, cât şi disciplina (omenia) sa 
iață de restul omenirii, precum şi idealul său de frumuseţe. Arta 
așa dar este simbolul suprem al unei națiuni, fiindcă nu se 
poate Frumuseţe fără Adevăr (dreapta intuiție a lucrurilor) și 
fără Bunătate, adică o firească înclinare spre tot ce e vrednic de 
simpatie. Tustrele sunt, cum am spus, împletite împreună chiar 
dela început, dar nu deopotrivă de proeminente. 

In timpurile preistorice, isprava cea mai mare a culturii 
omenești nu s'a arătat în latura etică, şi nici în tehnică (adică 
în suma cunoştinţelor sale despre natură, temelia empirică 
peste care avea să se zidească mai târziu știința), ci în arta 

omului paleolitic. Rămășițele acestei arte sunt în adevăr ui- 
mitoare, când ne gândim la bietul locuitor al peșterilor, îm- 
brăcat în piei, luptându-se cu gerul și cu fiarele, și totuşi schi- 
țând desene polihrome pe păreţii peșterii, la lumina fachiilor 
de mesteacăn sau a tăciunilor de zadă. 

Mai târziu, când s'a suit pe planul vieţii istorice, tot pe 
artă a căzut accentul. Inainte de a miji ceea ce numim știmța 
Ionienilor, adică „filosofia“, cum o numeau ei; și înainte de 
a se auzi de sisteme de morală ori de construcţii politice, isprava 
cea mai mare a poporului grec a fost iarăși în artă. Homer ni 
se înfățișează și azi ca simbolul tinereții biruitoare și de aceea 
neasemănat mai ademenitoare decât toate operele culturii ma- 
ture de mai târziu. Epopeea homerică este cel dintâi mare 
cântec de bucurie al făpturii omenești emancipată din lanţurile 
vieţii prosaice, plină de toate disonanțele luptei animalice pen- 
tru traiu. — Şi trebue să recunoaștem că Elinii au dovedit o 
foarte fină intuiție pedagogică, atunci când au pus în mâna 
copiilor lor nu niscaiva opere de cuprins științific, ci mai întâi 
de toate Iliada și Odiseea, alături de exercițiile din palestră, 
de danț, cântec și alte mijloace de educaţie îndrumată spre 
ceea ce numeau ei Kalon, Kagathon — adică frumos și bine 
(Frumosul întâi de toate). Simţiseră ei că Homer fusese cea 
mai caracteristică întrupare a frumseţii, a omeniei și a înțelep- 
ciunii neamului elin 1). 

Credem că nu ne depărtăm de adevăr, dacă afirmăm că 


1) Chiar Evreii, deși cu mult nai pre jos decât Elinii, bănuiseră și 
ei valoarea artei ca mijloc de îmblânzire a moravurilor. Observaseră 
de pildă că puterile armoniei se întind chiar și asupra nebunilor. — De 
câte ori auzea harfa lui David, Saul se liniștea, ca și cum ar fi scăpat 
din ghiarele nebuniei. Iar iucrul nu e de mirare, deoarece până şi jivi- 
nele cele mai tâmpe sunt uneori biruite de puterea muzicii. Un diplo- 
mat englez locuia la El Fayum, o veche mlaștină, secată și cultivată 
pe vremea Ptolemeiior, apoi părăsită şi ajunsă iarăşi lăcașul jivinelor. 
Străinul o ducea rău din partea șerpilor veninoşi. Să-i stârpească unul 
câte unul dimprejurul casei, cu neputinţă. I-a venit însă în minte ceva 
mai bun. A chemat un îmblânzitor de șerpi, care a început să le cânte... 
La auzul fluierului, au prins a se ivi din toate tufele şi ungherele reptile 
şi mai mari şi mai mici, încolăcindu-se pe fundul panerului adus înadins 
de vrăjitor. Bucuria stăpânului casei ! mai ales că, în minuta din urmă, 
când descântătorul își ridică panerul să plece, se mai ivi şi dintre oalele 
cu flori capul unui cobra mai lung decât toţi ceilalţi. — Faptul acesta 
care pare anecdotic este un minunat simbol : arta este leacul cel mai pu- 
ternic în contra anarhiei născută din egoismul animalic. Ea birue 
uneori şi pe nebuni, ba chiar bestiile pline de venin. 

în triada culturii (ştiinţa, etica şi arta), cea care s'a afirmat mai 
intâi a fost peste tot arta. Etnografia dovedește că pretutindeni, 
creațiunile artistice sau ivit cu mult înaintea sistemelor de 
morală și mai ales cu mult înainte de înfiniparea cristalului 
străveziu ce se cheamă știință. Dovezile sunt nenumărate și 
deplin convingătoare. Dar cel mai tipic exemplu e poporul ja- 
ponez. La 1867, când au intrat în relații mai apropiate cu 
restul planetei, știința lor era abia în pruncie.  (Speriaţi de 
tunurile vapoarelor americane, ei se gândiseră un moment să 
apere arhipelagul lor, înconjurând fiecare insulă cu un șir de 
copaci.) Morala era însă cu mult superioară științei. Bushido, 
codul lor de onoare, este, în unele priviri, superior societății 
celei mai culte din Europa. Dar dacă ne întoarcem spre artă, 
acolo poporul nippon ajunsese în unele priviri mai sus decât 
toată omenirea. — In deosebi, pictura lor atât de originală și 
atât de fină, îi așează alături de popoarele cele mai reprezen- 
tative pentru desvoltarea artei. (După cum în Apus, am avut 
epoci de lumină și de umbrire, tot așa Extremul-Orient Şi-a 
avut epocile sale de înălțare şi de scădere, dar cu alte valori, 
între care cele științifice ocupau un loc foarte smerit.) 

Cele înșirate până aici cu privire la artă, începând cu 
omenirea preistorică și sfârșind cu sălbaticii contemporani și 
cele câteva milenii de viaţa istorică, dovedesc pe deplin: 

Intâi, că desvoltarea artei a fost mai timpurie decât a mo- 
ralei și a științei ; 

Al doilea, că „frumosul“ nu e numai un concept abstract, 
ci o realitate pipăită, având și o infiuență socială pozitivă. 

Același lucru îl putem spune și despre morală. Şi ea s'a 
desvoltat de timpuriu, dar cu un pas sau mai mulți în urma 
artei. E de prisos să mai dăm exemple din viața sălbaticilor, 
când însăși morala antică (cu sclavie, uciderea copiilor, înjo- 
sirea femeii, etc.), era cu mult sub nivelul artei. Amintim 
doar atât că binele, ca și frumosul, nu este numai un concept 
abstract, ci corespunde unor realități concrete — oricât de 
aproximative ar fi — dar care l-au ridicat pe om din ce în ce 
deasupra animalităţii. Plecând dela constatarea că sentimentul 
este izvorui acțiunii, putem urmări în istoria tuturor popoare- 
lor, în ce chip sentimentul artistic și etic au devenit un sprijin 
în educația gloatelor, — mai ales când arta şi morala s'au aju- 

tat una pe alta. Faţă de Evreii care nu înţeleseseră rolul pic- 
turii și al sculpturii ca sprijin al religiei, Grecii, Romanii şi 
atâtea popoare moderne au făcut din sculptura și pictura reli- 
gioasă nu mare izvor de înnobilare sufletească. Alături de rădă- 
cina amară şi tulpina închircită a Vechiului 'Testament, a 
crescut și crește trunchiul tot mai rămuros și mai înflorit al 
Noului Testament. „Cel mai bun“, adică Hristos e pe cale să 
învingă. La 'Tablele legii lui Moisi nu se mai convertește azi 
nimeni, pe când doctrina mai blândă și mai umană a lui lisus 
se întinde zi cu zi. Putem afirma deci că și nivelul moralității 
omenești se ridică. Când Ghandi mărturisește că ajutorul cel 
mare al vieţii sale i-a venit nu din Bhagavat-Gita sau din alte 
cărți hinduiste, ci din Evanghelie, aceasta e un semn vădit al 
dorinței celor mai buni de a înlătura nu numai anarhia mate- 
rială, dar și anarhia morală de care sufere încă omenirea. 

Cât privește știința, ramura care a crescut mai încet, 
trebue să constatăm — mai mult, decât la artă și morală — 
un progres de o repeziciune uluitoare în secolele din urmă. 
Deocamdată, s'a produs, cum am văzut, chiar un grav desechi- 
libru, prin aplicările științei la tehnică. Dar speranța armoni- 
zării nu e pierdută. Peste tot, spiritul se luptă cu materia, iar 
biruința nu poate fi a erorii, ci a adevărului. — Eroarea este ca 
un vagabond răufăcător, de care nimeni nu mai are milă şi 
nimen: nu-i mai dă adăpost, îndată ce i se cunoaște netrebnicia. 
Biruința nu poate fi a anarhiei, ci a armoniei, pe care știința 
o pregătește zi cu zi (taylorism, fordism, etc.), ajutate de o 
parte ae cercetători, erudiți și savanţi, iar de altă parte de ge- 
niile etice și artistice. 

E drept că până azi, Știința, Morala și Arta n'au izbutit 
să ne apropie de armonizarea vieții omenești pe temeiul muncii 
tuturor. potrivit cu însușirile speciale ale fiecărui neam, și cu 
împrejurările geografice ale fiecărei ţări, privită ca ce parte 
dintrun tot geoeconomic și geopolitic. O astfel de operă de 
caracter supra-naţional și trans-subiectiv nu poate fi adusă la 
împlinire decât sub conducerea unor personalităţi superioare, 
adică a unor adevărați „oameni de stat“. Iar astfel de exem- 
plare se ivesc rar de tot. In orizonturi mai înguste şi pentru 
probleme mai mărginite, au apărut câțiva în cursul istoriei. De 
când însă istoria a devenit cu adevărat „universală“, nu s'a ivif 

încă nic: unul, care să se apropie de acest rol mondial. Și, 
de bună seamă, rolul acesta nu va putea fi împlinit decât de 
o personalitate eminentă, având între alte însușiri și pe aceea 
de a privi până dincoio... Singur acela care face socoteli cu 
eternitatea ar putea să conducă nu numai viața unei natiuni, 
dar să afle norme valabile și pentru restul omenirii ; fiindcă 
singur un astfel de organizator ar putea avea o perspectivă 
destul de largă spre a coordona punctul de vedere material cu 
cel intelectual și estetic, adică ar fi capabil să facă suma tutu- 
ror valorilor pozitive ale epocii sale, fără părtinire pentru 
nimeni. 

Din nefericire, talentul acesta e rar — cel mai rar dintre 
toate — fiindcă nu e unilateral, ci presupune îmbinarea unui 
număr foarte mare de calități superioare. S'ar putea însă cu 
timpul, în naţiuni mai grijnic selecționate decât cele de azi, 
să apară mai des și astfel de individualități, care, prin agerimea 
intuiţiei, prin armonia lor lăuntrică și impersonalitatea lor să 
poată impune o viață mai armonioasă și gloatei de sub cârmui- 
rea lor. Nu e vorba aci numai de o simplă speranţă, ci deo 
constatare axiomatică : Omul al cărui prestigiu e real, adică se 
întemeiază pe o mare autoritate intelectuală și morală, în chip 
firesc realizează și în cei dimprejur unitate de convingere și 
de sentiment, care duce în cele din urmă și la unificarea voin- 
telor spre acțiune. — Nu în zadar, morala creștină a pus ca te- 
melie a vieţii sentimentului iubirii — pârghia cea mai puternică 
pentru armonizarea intereselor omeneşti. Fiindcă nu pe calea 
raționamentului se pot apropia oamenii. „De-ar fi deosebirile 
de păreri mai fine decât nuanțele seninului ceresc, și tot va 
găsi omul cauze de împotrivire contra altui om. Ceea ce poate 
uni în adevăr e numai iubirea. Când iubeşti pe cineva, îl pri- 
vești cu îngăduinţă și-i treci cu vederea deosebirile opiniilor 
mărunie. Din dragoste pentru el, mărturisești într'un gând 
cu el, fiindcă nu există aici un imperativ mai categoric decât 
al iubirii“. Iar din unitatea de cuget iese unitatea de înfăptuire. 
Pe calea aceasta, Știința, Arta și Morala (sublimată până la 
contemplarea religioasă a Universului) se pot îmbina fără rest 
dialectic, într'un singur ipostas, după cum toate nuanțele spec- 
trului se confundă în lumina albă, iar razele circonferinței se 
unesc într'un singur punct — centrul. 


TRILOGIA VIEŢII 429 


Concluzia aceasta nu e o ipoteză de ocazie, ci o realitate 
posibilă și chiar probabilă, deoarece „singurul lucru care stă 
în puterea noastră este cugetul nostru“ (Descartes), iar atâta 
timp. cât cugetarea rezemată pe ştiinţă, înviorată de sentimen- 
tul etic și estetic vor putea mișca voința spre fapte, putem re- 
peta oricând vorba lui Zarathustra : 


„eu zic da, decăteori ridic ochii spre cer“. 


„Pentru asta am luptat; să am mâinile libere pentru bine- 
cuvântare“ 1). Adăogăm însă îndată că aci nu ne bizuim pe 
lirismul lui Nietzsche și pe dorința sa de a pregăti calea Omu- 
lui-superior (Uebermensch), ci și pe constatări geografice și et- 
nografice, în legătură cu tot mersul de până acum al omenirii: 
vede orișicine că, dela instinctul animalic am ajuns prin unealtă 
şi muncă până la Ştiinţă, trecând, e drept, prin nenumărate ră- 
tăciri ale magiei. De sporul cunoștinței nu se mai poate nimeni 
îndoi. 

De asemenea a crescut şi sensibilitatea morală. Am ară- 
iat că chiar în Europa, acuma două mii de ani mai erau urme 
de canibalism. Și nu mai departe de o mie de ani, pruncii 
puteau fi lepădaţi ori uciși, ca orice vietate nefolositoare, la 
reamuri europene, care se credeau și creştine. Azi, aşa ceva ar 
fi cu neputinţă. Omuciderea este o crimă individuală, nu un 
obiceiu social. Voința omenească urmează acum norme din 
ce în ce mai blânde. Nu animalul de pradă (das Raubtier), ci 
homo sapiens este idealul spre care tinde omenirea. Unul din 
corurile tragediei antice începea cu aceste simple, dar adânci 
cuvinte : 

Multe minuni sunt pe lume, ca omul nu e niciuna. 


Iar azi, după două mii de ani, îi răspunde, ca un ecou de- 
părtat din înţeleapta Indie, cuvântul lui Tagore astfel : 

„Minunea cea mare nu e că sunt greutăți şi suferinţe pe 
lume, ci faptul că vedem Lege, Ordine, Frumuseţe, Bunătate şi 
Iubire. Ideea despre un Dumnezeu, pe care omul o are acum 
în suflet este minunea tuturor minunilor. In adâncul firii lui 
a recunoscut că ceea ce i se pare imperfect nu-i decât revelaţia 
perfecțiunii, după cum un ins care are ureche muzicală aude 


i) Vor Sonnenaufgang (NIETZSCHE). 

un cântec perfect, cu toate că, de fapt, ascultă numai o serie 
de sunete foarte aproximative. Omul a descoperit așa dar ma- 
rele și paradoxalul adevăr că ceea ce este mărginit nu rămâne 
închis în graniţele sale, ci se mișcă mai departe și, în fiecare 
clipă, leapădă în urmă ceva din mărginirea sa. Prin urmare, 
mperfecțiunea de azi nu înseamnă negarea perfecțiunii de 
mâine, ci numai o perfecțiune care iese la iveală incetul, 
pe încetul“ 1). 

Aşa dar, din lumea statică a celor vechi, am trecut în lu- 
mea dinamică a modernilor. Anarhia în care se sbate omeni- 
rea de azi este o criză de creştere, cum zic medicii. Revoluţia 
tehnică adusă de Marea Industrie, și cea socială provocată de 
Marea Demagogie, ajutată şi de cea morală, cu „răsturnarea 
şi devalorizarea tuturor valorilor“ a sdruncinat omenirea de 
ieni, cum băţul răstoarnă un mușuroiu de furnici... Dar elanul 
necurmat spre viață împinge necontenit făpturile ome- 
nești să înlăture ruinile și să clădească îndată deasupra ţinu- 
tului devastat de cutremur și chiar pe coastele vulcanului, unde 
lava curge încă, iar sgomotul surd se aude mereu din fundul 
craterului. Puterile vieții sunt incomensurabile. Cei șase-șapte 
mii de ani ai istoriei de până azi sunt doar câteva zile din prun- 
cia omenirii. Cum va fi tinereţea, apoi maturitatea — nici pe de- 
parte nu putem bănui față de sutele și miile de milenii ce ne 
stau înainte. Dela gloata încă haotică de azi, vom realiza gru- 
pări etnice, tot mai curățite de gunoiul biologic şi social din 
timpurile noastre ; vom ajunge, cu timpul, și la supra-om. In 
ioc de a mai fi ca azi numai un deziderat al filosofului nemul- 
Vumit, care a inventat acest cuvânt, el va fi ceva concret: PTo- 
dusul selecţiunii eugenice în fiecare neam. — Cum am creat 
atâtea varietăţi de pomi, legume și flori în lumea vegetală, și 
atâtea rase de vietăți domestice în lumea animală — nease- 
mănat superioare speciei lor din starea sălbatică, tot astfel, din 
ramurile etnice, câte au mai scăpat din cataclismul invaziei 
curopene peste alte continente, vom putea ajunge la varietăți 
etnice superioare celor de azi. — In depărtarea veacurilor ce 
vor să vină, secolul al XX-lea al erei creștine, cu „primul răz- 
boiu mondial“ şi cu toate ororile lui, din Europa lui Wilhelm 


1) RABINDRANATH TAGORE, Sadhana, der Weg zur Vollen- 
dung, Munchen, 1921, p. 68. 

al Il-lea până în Africa lui Behanzin și alți regi negri va 
părea cufundat în adâncimea întunerecului. 

Defectele fizice ale planetei am început a le îndrepta şi 
le îndreptăm mereu : istmurile sunt tăiate, munții sunt stră- 
bătuţi de tunele, strâmtorile (Calais, Gibraltar) sunt pe cale să 
îngădue o circulație prin tunele submarine, ca și circulația 
metropolitană sub orașele mari ; râurile sunt indiguite și unite 
prin canale care înnoiesc hidrografia ; mlaștinile sunt secate ; 
păduri uriașe sunt plănuite ca paravan contra vânturilor ; 
pustiile primesc apele subterane, sporind astfel întinderea Și 
numărul oazelor ș. a. Planeta întreagă devine tot mai mult 
„casa de educație“ a genului omenesc — ameliorat și el progre- 
siv. Ascensiunea omenirii peste nivelul animalităţii nu poate 
fi negată de nimeni. 

Se adeveresc astfel cuvintele optimistului Virgiliu : mens 
agitat molem. — Știința şi Şcoala întemeiată pe știință va 
face să progreseze mereu și Viaţa. 

Cercetarea atârnă de gradul de curiozitate intelectuală. Când 
aceasta este destul de vie, chiar un începător poate ajunge la 
descoperiri însemnate. 

I. Condiţiile cercetării. — A) Mijloacele de obser- 
vare și de experimentare. Uneori, fără descoperirea unor anume 
instrumente, investigarea e cu neputinţă, oricât de ageri ar fi 
cercetătorii unei epoce. B) Adunarea materialului necesar pen- 
tru compurare. C) Adăugirea instrumentului intelectual ce se 
chiamă metodă, adică aflarea firului certitudinii. (Exemple: 
Hippocrat, Aristotel, Linneu, Cuvier, etc.). 

II. Valoarea cercetătorului. — Preţul cercetării stă 
nu atât în adunarea materialului brut, cât în coordonarea lui 
în chip cuiginal. Scara valorilor este necontenit revizuită. Lin- 
neu ne apare acum mai aproape de Pliniu, decât de naturaliștii 
de azi; Daubenton și Adanson stau din contra pe o treaptă supe- 
rioară celei acordate de contemporanii lor. 

III. Insușirile cercetătorului. — A) Curiozitate 
ştiinţifică și capacitatea de contemplare activă. B)  Agerimea in- 
tuiției. C) Deosebită receptivitate faţă de amănunte. D) De- 
plina obiectivitate. Pseudo-cercetătorii ajung uneori până la fal- 
sificarea faptelor. 


O e m e e caza d 


Specializarea într'o ramură a științei duce neapărat la erudi- 
ție. A fi erudit e o chestie de muncă îndelungată, prin urmare 
și de etate. . 

I. Caiităţile eruditului. — Memoria puternică (uneori 
cumulativă, alteori constructivă). O mare memorie cumulativă 
este de obiceiu însoţită de o slabă capacitate de raţionament. 


II. Condiţiile erudiţiei. — Memoria naturală și me- 
moria artificială. Pletora de erudiție în epoca modernă. Enciclo- 
pedişti şi specialişti. Polimatia devine tot mai rară. 

III. Valoarea erudiţiei. — Intuiţia este superioară în- 
vățăturii din cărţi. Sporul mijloacelor de intuiție directă scade 
prețul erudiţiei de bibliotecă. Pseudo-erudiţia. Eruditul onest și 
eta poate fi călăuză de mare preţ pentru cercetările ştiin- 
țifice. 


SAVANȚII . . 2 NR AR... 


Savanţi se numesc numai creatori de idei şi de metode. Ca- 
racteristica savantului : capacitatea de a afla căi nouă de cercetare 
sau puncte de vedere nouă pentru coordonarea materialului unei 
ştiinţe, arătând astfel și lacunele științei respective. 

A) Puterea raţionamentului este însușirea fundamentală a 
savanților. Uşurinţa de a face asocieri inedite. 

B) luţeala procesului intelectual. „Scurtul circuit“. Geniali- 
tatea nu e o treaptă a ştiinţei, ci o modalitate în actul cunoașterii. 

C) Infurmaţia multilaterală ; înclinare deosebită spre sinteză 
şi sistematizare. — Nicolle și „biologia invenției“. 

D) Impersonalitatea — condiţie indispensabilă a creaţiei știin- 
țifice, ca şi a creaţiei artistice. Savantul se apropie de nivelul 
sfințeniei. 

Luând în seamă criteriile stabilite în „trilogia științei“, ajun- 
gem la următoarele aplicări practice : 

A) Intrebuinţarea mai corectă a terminologiei, când e vorba 
de cercetători, erudiţi și savanţi. Insăşi etimologia acestor cu- 
vinte ne dă o prețioasă indicație. 

B) Imtrebuinţarea mai circumspectă a epitetului „genial“. — 
Genialitatea nu este v însușire implicată în noțiunea „savant“. 

C) O clarificare mai obiectivă a oamenilor de știință și a ope- 


relor lor. — Revizuirea valorilor culturale. Aplicare la cazul lui 
Aristotel şi Descartes. 
INCHEIERE , n 9 e e bei, be a e il 


CARTEA A DOUA 
TRILOGIA ȘCOALEI 


INTRODUCERE . . su a N n e A 
BELFERUL A E a mi a e E sii) 
A. PRINCIPII. — In faza magică a cugetării, cuvântul e o 

putere. — Pronunțarea numelui unui obiect ori chiar imitarea 


imaginei lui (prin desen sau măcar prin gest) este un mijloc de 
a dobândi lucrul dorit. De aci, invocarea, cântecul, descântecul, 
desenul sălbaticilor, danțul mimetic și alte chipuri indirecte pen- 
tru stăpânirea naturii. — Transmiterea dela părinţi la copii a 
cuvintelor şi a riturilor magice a fost cea dintâi școală a ome- 

nirii. — In deosebi, riturile privitoare la sânge: scrijilare, înţe- 
pare, tatuare, tăierea împrejur, etc., au un mare rol în pregătirea 
tineretuiui. — Ideea purificării de asemenea. 
B. METODE. — 1. Imitarea inconștientă: mimetismul, jocul, 
etc. 
TI. Memorizarea mecanică — stereotipă : 


a) Memorizarea cu scop magic: pe cale vizuală, auditivă şi 
motrice ; memorizarea prin ingurgitare, apoi prin bătaie și rănire. 

b) Memorizarea cu scop etic: prin dureri fizice (flagelare, 
etc.) sau prin recitarea, citirea şi scrierea unor cuvinte şi pre- 
cepte cu înțeles moral. 

c) Memorizarea cu scop intelectual: repetarea mnemotechnică 
a unor porunci ; bătaia ca mijloc de a spori atenţia și mernoria. 

Ținta metodei magice e împătrită : creşterea puterii prin puri- 
ficare, dobândirea harului, a tehnicei meșteșugarilor şi a „ştiinţei“ 


magice. 
C. REZULTATE. — 1) Educația fizică — vătămătoare. — 
2) Educaţia morală — superficială. — 3) Educatia intelectuală 


aproape nulă, afară de exercitarea memoriei. 

Belferu! este treapta cea mai de jos în ierarhia didactică, e un 
„elict“ din faza magică a învățământului. — Urme de belferism 
nu numai în școala primară, dar și pe treapta învățământului 
secundar şi chiar superior (în India, Maroc, etc.). — Exemole din 
țările româneşti, 

Şi ca principii, şi ca metode, şi ca rezultate, belferia este de- 
finitiv osândită. 


PROFESORUL . . = SE mp vi. 3185 


I. PRINCIPII. — Oricât de multe şi variate sunt fenomenele 
mediului înconjurător, homo sapiens a fost în stare să dibuiască 
dela o vreme oarecare ordine în şirul lo”. Pregătirea tineretului 
a început a fi îndrumată și ea după regule impuse de judecată 
(raționament). — Scăpată astfel de magie, educaţie fizică a de- 
venit din ce în ce mai raţională. — Cunoaşterea sufletului a în- 
lesnit upoi şi o educaţie intelectuală, etică și estetică rezemată 
pe criterii științifice. 

II. METODE. — Memorizarea mecanică scade. — 1 ntuiția şi 
”aționamentul devin pârghiile învățământului. — Precumpănirea 
progresivă a logicei (demonstrarea) faţă de eresuri și sofisme. — 
Aristotel e cei dintâi mare model de profesor. — Primatul inteli- 
genței. — Treptele profesurii. — Metoda raționalistă  culmi- 
nează în secolul al XVIII-lea și al XIX-lea (treptele formale ale 
lui Herbart, asociaţionismul şcoalei engleze: Stuart Mill, etc, 
pozitivismul lui Aug. Comte). — Reacţiunea (Carlyle). 

MI. REZULTATE. — Inflorirea profesoratului paralel cu 
desvoltarea ştiinţelor exacte. —. Chiar sălbaticii, veniţi în atingere 
cu metodele profesorale, renunță la magie şi la memorizarea me- 
canică în creşterea tineretului. — „Cultul raţiunii“ şi credinţa în 
„idei-forţe“' — increderea exagerată în instrucție. Lunecări raţio- 
naliste. — Școala — izvor de suflete seci, înclinate spre sotisme.— 
Reacţiunea contimporană : „pedagogia existenţială“, „antiraţiona- 
listă“ şi „fără iluzii“ 

EDUGAPORUL, . .- 3 + be at e ao a N e e ai E: 


L PRINCIPII. — Viaţa întrece știința, după cum corpul viu 
depășește fineţea oricărui „preparat anatomic“. Cunoştinţele sunt 
ceva static, pe când traiul rea: presupune totdeauna dinamism. 
Izvorul acțiunii nu e cunoştinţa pură, ci simţirea, adică o dispo- 
ziție înnăscută, quasi-instinctivă, care ajută acţiunea, chiar când 
lipseşte cuiva cunoașterea analitică a faptelor ; e o capacitate de 
sinteză înaintea analizei, cum se manifestă de obiceiu în artele 
plastice. Cea dintâi calitate a educatorului — iubirea. — Per- 
sonalitate, educaţie, educator. Insușirile pozitive şi negative ale 
educatorului. — Exemple : Zamolxe, Socrate, Iisus. 

II. METODE. — Adevărata cale spre sufletul copiilor este „im= 
tuiţia activă“. — Școala muncii a deschis omului drumul spre pro- 
gres. — Ea este și cea mai bună metodă, atât pentru individ, cât şi 
pentru gloata întregului popor. — Munca nu poate fi educatoare, 
decât atunci când pornește din iubire ori, cel puţin, se termină 
cu iubire. — Semnele muncii educative se manifestă prin în- 
clinarea numită vocație. — Exemplificare : viaţa lui Pestalozzi. — 
Caracterele educatorului. 

III. REZULTATE. — Pe când belferul rămâne strein de 
sufletul învățăceilor săi, iar profesorul le împrumută numai lu- 
mina rece a ideilor, educatorul îi modelează și prin căldura sen- 
timentului, desvoltând în ei personalitatea. Pe calea aceasta edu- 
catorul își împlinește şi propria sa personalitate. , 

De creşterea copiilor, se ocupaseră şi alţii înainte de Iisus. 
Insă păgânii aveau unele metode la fel cu ale sălbaticilor : filosofi 
mari (Plato, Aristotel, etc.) socoteau că anume prunci poi fi le- 
gal!) ucişi. — Iisus îmbrățișează pentru întâia oară toată pro- 
blema educației genului omenesc. — "Ținând seama de imperfec- 
țiunea congenitală a speciei umane (păcatul original), alături de 
înfrânarea și eliminarea celor răi, El pune toată nădejdea în cre- 
şterea tineretului, dând copilului locul ce i se cuvine în societate. — 
Tot lisus emancipează şi femeia. — Prin creștinism, femeia şi 
copilul (Maria şi lisus) capătă o aureolă divină. — Desființând 
şi sclavia, Noul Testament dă gloatei omenești rostul ce i se 
cuvine în evoluţia omenirii. — Iluza raţionalistă e înlăturată (nu 
judecaţi, ca să nu fiţi judecaţi). — Ca temelie a relaţiilor sociale 
e pusă iubirea, iar „intuiţia activă“ devine metodă pedagogică 
(Pestalozzi, Tolstoi, Ghandi). — Fenomenologia e o încununare a 
doctrinei creştine în educaţie. — Reflectarea creștinismului în 
educarea poporului român. 

Pedagogia nu sa folosit destul nici de doctrina raționalistă 
necum de cea creștină, întemeiată pe sentimentul iubirii. — Nici 
Pestalozzi n'a tras din experiența sa toate concluziile necesare 
reformării învățământului. — Vina lui Fichte și a lui Na- 
poleon e şi mai mare. — Ecole Normale Superieure — o stearpă 
creație a Revoluţiei Franceze. — Nevoie grabnică de educatori se- 
lecționaţi și pregătiți anume pentru fiecare ramură de activitate 
socială. — Răspunderea „Şcolilor normale“. — Inființarea unui 
„Semimar Normal Superior“. 

Concluzie la „Trilogia Şcoalei“. 

Reforma lui Pestalozzi — rămasă neîmplinită. — Nici senti- 
mentul n'a adus vindecarea, după cum nici rațiunea nu putuse 
îndruma creșterea tineretului. — Lecuirea prin educaţie presupune 
un proressus mai complex și de durată mai lungă. — Viața nu e 
geometrie. Concepţia pesimistă şi cea optimistă (Leibniz, Rousseau, 
Pestalozzi). Adevărul e la mijloc: mendelismul arată că „eugenia“ 
e cu putință. — Statul modern poate îndruma educaţia prin „școala 


muncii“. — Voluntarismul e ultima fază a iniţiativei pedagogice, 
întemeiată pe analiza biologică, psichologică şi istorică a fiecărei 
mase etnice. 


CARTEA A TREIA 
TRILOGIA VIEȚII 

Nietzsche despreţuește gloata, începând cu cea germană. — 
Idealul său e omul superior — Uebermensch. — Sunt însă și alte 
valori vrednice de luat în seamă. — Părerile despre gloata ome- 
nească sau schimbat mult din vechime până azi. — Biologia 
modernă priveşte gloata umană, la fel cu a plantelor și ani- 
malelor, adică izvor de selecțiune pentru valori mai înalte — 
Pătura rurală este pătura generatoare a națiunii. — Clasificarea 
lui Galton luminează problema. — Spectrul social tripartit: 
oameni normali, netoţi şi personalități sau „fruntaşi“. — Clasi- 
ticările caractereologice foarte nesigure. — Lacune de împlinit. — 
Primatul valorilor etice. — Impărțirea empirică a lui Ostwald: 
romantici şi clasici. — Definiția „Omului Superior“. — Aplicări 
la viața poporului român. 

1) Din anume împrejurări, pe care nu le mai relevăm, cartea 
aceasta a fost tipărită numai în câteva săptămâni. 
Două capitole au trebuit să fie deocamdată amânate. 

